
Prefata 


Poveştile din aceasta carte, istorisite în ordine cronologică, 
reprezintă un fel de istorie populară a lumii, o viziune bazată 
pe imaginaţie. 

În plus, ele operează pe niveluri diferite. Fac parte dintr-o 
tradiţie mistică. 

Multe descriu evenimente dramatice care nu au loc în lumea 
materială, ci pe tărâmul spiritual al zeilor, al îngerilor şi al altor 
fiinţe imateriale, precum povestea lui Milton despre 
răzvrătirea din Paradis, care va duce la izgonirea oamenilor 
din Grădina Edenului... 

Si, aşa cum vom vedea, multe dintre naratiunile prezente aici 
înfăţişează călători între cele două lumi, oamenii care, fără să- 
şi dea seama, sunt prilej de amuzament pentru zei şi îngeri 
sau pe alţii care se strecoară în realităţi alternative. Sunt 
poveşti magice şi misterioase ce arată cum se simte cineva 
atunci când lumea spirituală pătrunde în viaţa sa de zi cu zi, 
când fiinţele imateriale îşi fac apariţia pe neaşteptate, când 
percepe deodată o prezenţă sau când, fără să-şi dea seama, 
păşeşte pe tărâmul lor şi începe să vadă că este altfel, invers 
şi cu susul în jos. 

Prezente şi acum în memoria colectivă, astfel de poveşti 
rămân la fel de impresionante şi de frumoase şi încă ne fac 
inima să bată mai tare, pentru că, aşa cum vom vedea, ele 
reprezintă momente cruciale în evoluţia spirituală sau, în 
termeni moderni, momente decisive în evoluţia conştiinţei. 
lată de ce aceste naratiuni se adresează străfundurilor 
sufletului uman - potrivit tradiţiei mistice, ele descriu 
desfăşurarea acţiunii pe un plan divin. Măreţe fiinţe spirituale 
ne conduc paşii din epocă în epocă, din stadiu în stadiu, 
scotandu-ne din încurcături şi ajutându-ne sa evoluam în asa 
fel încât să ne trăim viaţa, singura pe care o cunoaştem acum. 
Când luptăm sau când iubim, când suntem încercaţi până la 
limita rezistenţei şi repurtam un fel de victorie sau chiar 
suferim o înfrângere, călcăm pe urmele zeilor şi ale îngerilor, 
urmând modelele de comportament pline de sensuri pe care 
ei ni le-au conferit. 


Cum timpul nu se scurge la fel în celelalte lumi spirituale, 
acestea sunt evenimente care, într-un fel, pot fi încă în 
desfăşurare şi, totuşi, e posibil să se fi încheiat - cu alte 
cuvinte, unele sunt poveşti profetice, cum ar fi cea intitulată 
„Amurgul zeilor”. 

Evenimentele din istoria lumii se pot repeta în toate vieţile 
noastre, deci fiecare dintre noi trebuie să treacă printr-o fugă 
în deşert ori să plece în căutarea Sfântului Graal. 

Anumite momente din istoria lumii au fost puse în scenă ca 
parte a unei ceremonii religioase. De exemplu, povestea 
transmisă nouă sub titlul „Cenuşăreasa” îşi are originea în 
drama sacră a lui Isis, jucată în templele din Egiptul antic. Alte 
naratiuni, cum sunt cele despre înviere, au facut probabil 
parte din ritualurile de iniţiere, în care o fiinţă anume pregătit' 
„învia” sau „renăştea” într-o stare mai evoluata de existenţă 
sau constienta. Unele dintre aceste ritualuri se mai practică în 
taină şi azi, adesea în pivnițe sau în grote ascunse de ochii 
lumii. 

În forma în care ne-au parvenit, asemenea poveşti pot fi un 
izvor de înţelepciune. Sunt „poveşti didactice”, menite să ne 
influenţeze în profunzime, la nivelul pe care îl numim astăzi 
subconştient, dar scopul lor e şi să ne ajute să devenim mai 
conştienţi de formele si de modelele mistice ale vieților 
noastre. 

Intenţia mea este să susţin cu argumente că acesta e unul 
dintre motivele pentru care toate poveştile sunt atât de 
importante. Volumul de fata nu e doar o carte de poveşti, ci şi 
o carte despre poveşti. Poveştile demonstrează imanenta 
divinului în experienţa umană, iată ce sugerez aici. Ne arată 
lucruri care se întâmplă, dar care nu s-ar întâmpla dacă 
materialismul ştiinţific ar explica tot ce există pe lume. 

Momentele cruciale, marile evenimente ce marchează istoria 
spirituală a lumii, aşa cum sunt văzute în poveşti ce par în 
întregime rodul ficţiunii, ca O mie şi una de nopţi sau 
naratiunile populare despre întâlniri cu fiinţe supranaturale ori 
spirite ale morţilor. 

Nicio poveste celebră nu este doar fantezie şi nici iluzie.! 


1 Potrivit viziunii materialiste, imaginaţia nu este o facultate de 
încredere, fiind considerată adesea sinonimă cu fantezia. Pe de altă 
parte, idealismul, o filosofie pentru care gândirea este mai reală, într- 


Poveştile sunt prezentate în ordine cronologică. Marile 
naratiuni din trecutul îndepărtat arată imanenta divinului în 
formă mitică. Intervenţia divină şi interacţiunea inteligentă cu 
fiinţe spirituale, îndrumarea spirituală, punerea la încercare de 
către spirite - toate astea sunt mai presus de îndoială în mituri 
şi Scripturi. Fac parte din acea viziune asupra lumii care se 
conturează în mituri şi legende. În prima parte a volumului am 
să vă istorisesc din nou marile poveşti ale începuturilor 
omenirii, pentru a arăta cum s-au configurat trăsăturile 
caracteristice ale condiţiei umane epocă după epocă, stadiu 
după stadiu. Aceasta este chiar povestea Creaţiei. 

Pe naratorii poveştilor nu-i interesa lumea materială aşa cum 
a ajuns să ne intereseze pe noi de la revoluţia ştiinţifică 
încoace. Pentru ei, marele miracol sau minune nu consta atât 
în complexitatea lumii exterioare, cât în frumuseţea şi în 
complexitatea lumii interioare, a experienţei subiective; cum 
ajungem să percepem şi să cunoaştem lumea astfel, iată tema 
centrală a acestor poveşti, care ne spun istoria secretă a 
sufletului uman.? 

Din cauza pasiunii lui Venus pentru Adonis, dorinţa noastră 
poate fi uneori distructivă. Din cauza faptului că Loki, Lucifer 
la scandinavi, a furat şi a încercat să-şi păstreze un inel 
fermecat făurit de pitici, chiar şi cei mai buni dintre noi pot 
deveni hrapareti şi avari. Şi datorită zeilor Odin şi Mercur 
suntem înzestrați acum cu curiozitate intelectuală. Datorită 
zeului Soarelui ni se dau asigurări că, dacă suntem inimoşi şi 
riscăm tot, putem câştiga până la urmă lupta cu forţele 


un fel, decât materia, consideră că imaginaţia omului joacă un rol 
mult mai important. Ea poate intra în legătură cu marile forţe 
creatoare ale universului, iar noi putem deveni astfel creatori, ca şi 
ea. Pentru o discuţie despre rolul imaginaţiei din perspectivă idealistă, 
vezi capitolele 30 şi 38, unde sunt trecute în revistă şi abordările lui 
Ibn Arabi, Henry Corbin, William Shakespeare şi alţii. 

2 Ca istorie a Creaţiei, prima parte a scrierii este „creaţionistă”, în 
sensul că vede Facerea ca pe un episod real, în care Dumnezeu a 
făcut lumea, ajutat de fiinţe angelice să-şi ducă la bun sfârşit planul. 
Dar eu sunt de părere că, aceasta fiind expresia unei evoluţii 
interioare, şi nu una alcătuită din frânturi de informaţii provenind din 
exterior, ea nu este neapărat incompatibilă cu descoperirile obiective 
ale ştiinţei moderne. 


întunericului. 

Mai târziu vom vedea că, datorită lui Moise, patima pentru 
dreptate ne străbate ca un fluviu năvalnic. Datorită lui Buddha 
suntem în stare de compasiune pentru toate fiinţele şi 
mulţumită lui Socrate avem capacitatea de a gândi liber, pe 
care altminteri nu am fi avut-o. 

Vom vedea lucrurile întocmai ca marii mistici ai Arabiei, care 
au arătat lumii deliciile iubirii senzuale, precum şi că inima 
este un organ senzorial mai important decât ochii. 

Povestea întemeietorilor medievali ai Hatha-yoga e strâns 
legată de cea a lui Christian Rosenkreuz şi de introducerea 
noţiunii de chakra în gândirea mistică occidentală. 

Carl Gustav Jung, unul din cei doi mari oameni de ştiinţă ai 
modernităţii care au explorat sufletul omenesc, a fost 
îndrumat de un învăţător fără trup, aşa cum şi Socrate a fost 
călăuzit de daimonul lui. Vom compara relatarea călătoriei 
spiritului după moarte aşa cum au făcut-o sfinţii medievali cu 
descrierea realizată de celălalt mare om de ştiinţă pe tărâm 
spiritual din epoca modernă, Rudolf Steiner. Unele teme se vor 
repeta, ca şi unele personaje, printre care chipul câteodată 
periculos şi perturbator al Omului Verde, care apare în diferite 
forme în /storia sacră a lumii, inclusiv la final, pentru a vesti a 
Doua Venire a Mântuitorului. 

In unele capitole am introdus comentarii la poveşti pentru a 
explicita momentele decisive ale istoriei pe care le prezintă. În 
alte cazuri, m-am sfiit să intervin. 

lau drept axiomă afirmaţia lui Ibn Arabi, un mare mistic sufit 
şi o lumină călăuzitoare în această carte: „Nicio religie nu 
poate exprima singură pe deplin Realitatea lui Dumnezeu.” 
Volumul conţine referiri şi la operele şi învăţăturile mai multor 
şcoli de gândire, cum ar fi cea sufită, cabalistică, hermetică, 
rozacruciană, masonică, teozofică şi antropozofică, precum şi 
la cele ale unor mistici ca Platon, Plotin, Paracelsus, Christian 
Rosenkreuz, Jacob Boehme, Rudolf Steiner şi Lorna Byrne şi 
mă întreb dacă afirmaţiile lor despre gândirea mistică din 
Antichitate ne pot ajuta să găsim un limbaj în care să le 
discutăm şi să le înţelegem în epoca modernă. 

Mă refer, de asemenea, la marii povestitori din modernitate, 
scriitori care încearcă să elucideze marile enigme care sunt 
viaţa şi moartea. Ei sunt scriitori care se întreabă dacă 


existenţa noastră are într-adevăr o dimensiune mistică, dacă 
lumea este plină de înţelesuri pe care nu noi le-am dat, dacă 
suntem cu adevărat în interacţiune cu forme de inteligenţă 
fără trup. În epoca materialismului ştiinţific, aceasta este, 
poate, cea mai importantă întrebare filosofică, iar marii 
romancieri, de la Dostoievski la George Eliot şi David Foster 
Wallace, au căutat misticismul în viaţa de zi cu zi, modele 
misterioase, urme mistice şi influenţe din lumea cealaltă în 
vieţile eroilor, ca în poveştile din Evul Mediu timpuriu, dar şi în 
viaţa noastră cotidiană de oameni obişnuiţi. 


Am scris această carte si pentru a pune o întrebare 
scandaloasă: Si dacă afirmațiile pe care le fac religiile lumii 
sunt adevărate? Cum ar arăta atunci istoria? Este oare posibil 
să oferi o poveste a Creaţiei care e, bineînţeles, creaționistă, 
dar pe care oamenii de ştiinţă n-o pot respinge imediat ca 
absurdă? Şi dacă loana d'Arc a fost călăuzită de îngeri când a 
înfrânt armata englezilor? Dacă la Bernadette de Lourdes a 
venit într-adevăr Fecioara Maria? 

Desigur, astfel de întâmplări ieşite din comun nu se pot 
dovedi ştiinţific, dar, dacă le împleteşti pe toate într-o 
naraţiune istorică, nu cumva iese la iveală o istorie coerentă a 
lumii, la antipodul istoriei configurate de atei? Oare e posibil 
să faci o relatare relevantă din poveşti despre intervenţii 
angelice, viziuni mistice şi experimente supranaturale, cu alte 
cuvinte, din acele piese ale mozaicului pe care istoricii cu 
scaun la cap le aruncă la gunoi? 

Oare e posibil să depistăm aceleaşi modele în lumea de azi? 
Oare se amestecă fiinţele spirituale în vieţile noastre în acelaşi 
mod decisiv în care au intervenit în vieţile lui Moise şi loanei 
d'Arc? A doua parte a cărţii prezintă relatări referitoare la 
experienţele tulburătoare prin care a trecut un preşedinte 
american, la minuni la care au fost martori mii de oameni, la 
îngerii care le-au apărut evreilor persecutați de nazişti în 
Ungaria şi şcolarilor atacați de armata rebelilor în Congo, 
precum şi oamenilor care aparent duc o viaţă modernă, 
urbană şi obişnuită. /storia sacră a lumii vine cu dovezi despre 
experienţe nemijlocite cu supranaturalul, aşa cum s-au 
petrecut ele de-a lungul vremii. Aş vrea să sugerez că numărul 
şi coerenţa mărturiilor din toate timpurile şi din toate locurile 


sunt de-a dreptul remarcabile.? 


Noi trăim la punctul de întâlnire dintre două planuri, unul 
mental şi celălalt fizic, şi putem trece dintr-unul în altul. 
Ambele se întind departe şi în întuneric şi ne fac să ne punem 
întrebări despre viaţă şi moarte - de unde venim şi unde ne 
ducem. 

Filosofii s-au întrebat întotdeauna care plan este pe primul 
loc, care e mai fiabil, mai uşor de cunoscut. Depind unul de 
celălalt în ceea ce priveşte existenţa lor? Cea mai profundă 
întrebare filosofică, având cele mai mari implicaţii în felul în 
care privim lumea, este următoarea: Ce a fost mai întâi, ce 
este esenţial, ce este mai real: spiritul sau materia? 

Suntem aici pentru că universul ne-a făcut astfel sau 
universul e aşa pentru că scopul lui este să creeze fiinţe 
umane? Este mintea principala componentă a universului? 
Sunt valoarea şi sensul inerente universului? Există legi 
morale fundamentale intretesute în materialul universului sau 
asemenea lucrurilor sunt invenţia oamenilor? 

Noi am inventat iubirea? 

Credinţa că intelectul se află pe primul loc şi că, într-un 
anumit sens, el e mai real stă la baza concepţiei religioase sau 
spirituale asupra vieţii - ceea ce, de altfel, a crezut aproape 
toată lumea în cea mai mare parte din istorie. Convingerea că 


3 O observaţie cu privire la vocabular: În general sunt foarte atent 
când folosesc cuvântul „supranatural”. Intrebarea „Există întâmplări 
supranaturale în lume?” este una de genul „De când nu-ţi mai baţi 
nevasta?”. Ambele conţin o presupunere negativă. Aşa cum vom 
vedea în capitolul 38, „supranatural” este un cuvânt care a luat avânt 
odată cu materialismul şi afirmă că există legi universale ale naturii, 
care e foarte puţin probabil să fie încălcate. Întâmplările 
supranaturale sunt improbabile din punctul de vedere al 
materialismului. Oricum, aşa cum vom constata în cartea de faţă, 
idealismul ne învaţă să aşteptăm şi să căutăm astfel de evenimente. 

1 Filosoful neoplatonician Plotin a tranşat cauza idealismului într-un fel 
care nu cred să fi fost tranşat mai limpede şi mai la obiect: „Obiectele 
exterioare prezintă numai aparente. Lumea ideilor nu trebuie 
cercetată ca fiind un lucru exterior nouă şi atât de imperfect 
cunoscută. Ea este în noi. Lumea ideilor sălăşluieşte în inteligenţa 
noastră. Constienta este, aşadar, singurul temei al certitudinii. Mintea 
este propriul ei martor” (Epistolă către Flaccus). 


materia e pe primul loc este temeiul concepţiei materialiste 
sau al celei atee. A început să se răspândească odată cu 
revoluţia ştiinţifică, ajungând să fie acum concepţia 
predominantă a elitei cultivate. În zilele noastre, concepţia 
intelectuală dominantă e că mintea sau conştiinţa a survenit 
întâmplător, ca un reactiv al unei compoziţii chimice. 

Idealism, iată termenul filosofic pentru viziunea care „pune 
mintea pe primul loc”. E un termen derutant, căci, în afara 
mediului academic, înseamnă de obicei să urmăreşti idealuri 
înalte, iar studenţilor la Filosofie, cel puţin celor care studiază 
filosofia în tradiţia anglo-americană, li se spune că idealismul 
a fost o ciudată teorie a cunoaşterii, în care nimeni nu mai 
crede cu adevărat şi care ultima dată a fost apărată cu 
înverşunare în secolul al XVIII-lea de episcopul Berkeley. 
Totuşi, în cea mai mare parte din istorie, idealismul a fost o 
filosofie de viata atotcuprinzătoare, tmbratisata cu inima 
deschisă. În general oamenii au perceput lumea la unison cu 
idealismul - pe care l-am putea numi „idealism popular”. 
Majoritatea oamenilor credeau că „la început” a fost un mare 
spirit cosmic - „Dumnezeu”, în tradiţiile occidentale. Credeau 
că acest spirit cosmic a creat materia, dându-i viaţă. Impresia 
lor era că acest spirit cosmic rearanjează universul ca răspuns 
la rugăciunile, temerile şi speranţele lor cele mai tainice, 
îndrumându-i, răsplătindu-i sau pedepsindu-i pentru faptele 
lor. Câteodată simțeau o prezenţă spirituală şi uneori aveau 
ceea ce numim acum halucinaţii colective.$ 

Elita intelectuală de astăzi, categoric de partea 
materialismului, îşi cam bate joc de experienţele mistice şi 
spirituale, să le ia în râs ca pe nişte aiureli. În loc să încerce 
temeinic să folosească informaţiile provenite din experienţele 
spirituale, ateii militanţi şi înverşunaţi vorbesc ca si cum 
chestiunea ar fi tranşată. De exemplu, când e vorba despre ce 
s-a întâmplat „la început”, nu există dovezi concludente sau 
niciuna care să se apropie măcar de a fi concludentă. Există 


> Idee prezentă şi în On the Prospects for a Folk Religion (1793) de 
Hegel. 

6 Fie că-şi exprimă convingerea în aceşti termeni, fie că nu, 
majoritatea persoanelor religioase cred implicit în idealism. Eu voi 
susţine că nu te poţi considera religios sau spiritual, dacă nu te situezi 
de partea idealismului, împotriva materialismului (vezi capitolul 39). 


doar frânturi infime de dovezi despre Big Bang şi nicio dovadă 
palpabilă pentru ce s-a întâmplat înainte. Când e vorba despre 
începutul lumii, nici credincioşii, nici ateii nu prea au pe ce să 
se bazeze. Cantitatile uriaşe de speculaţii rastalmacite sunt 
susţinute de probe minuscule.” În acest domeniu, ca şi în 
altele, certitudinea este pur şi simplu o reacţie nepotrivită la 
natura şi la cantitatea dovezilor de care dispunem. Intr-o carte 
recent apărută, filosoful american Alvin Plantinga a 
demonstrat că nu putem stabili că evoluţia a survenit conform 
unui plan, dar nu putem nici să excludem ipoteza inversă. 


De vreme ce ştiinţa nu oferă nici pe departe suficiente 
dovezi, pe ce alte surse ale cunoaşterii ne-am putea baza? 
Cuvântul „mistic” vine de la mystae din Grecia antică, unde 
persoanele erau alese să fie iniţiate în instituţii numite „şcoli 
de misterii”, care funcționau pe lângă marile temple publice. 
Toată lumea ştia de existenţa lor, dar numai puţini aveau 
privilegiul de a afla ce se învăţa acolo. In locurile acelea ţinute 
în mare taină, mystae erau pregătiţi şi supuşi unor mari 
încercări, care puteau consta în lungi perioade de post şi 
privatiuni senzoriale, în exerciţii spirituale şi uneori poate şi în 
administrare de halucinogene. Procesul era conceput să 
inducă experienţe mistice. 

Misticilor li se dădea posibilitatea să străpungă vălul ce 
ascundea fiinţele spirituale, inaccesibile majorităţii oamenilor. 
Invatau să comunice direct şi conştient cu forţele constructive 
ale universului, acele forţe care, conform idealismului, 
controlează în lume cea mai mare parte din noi şi din mediul 
în care trăim. 

Vom vedea târziu că, în esenţă, cunoştinţele tainice pe care 
le dobândeau initiatii erau cunoştinţe practice de manipulare a 
materiei de către mintea umană, începând cu fiziologia 
omului. Erau învăţaţi cum să provoace efecte psihosomatice în 
corpul uman şi apoi să mute materia în univers prin puterea 


7 A fi sigur în faţa evidenţei ar fi, cred eu, inadecvat, deşi fanaticii din 
ambele tabere - fundamentaliştii religioşi şi ateii militanti - afirmă 
certitudinea. Părerea mea este că reacţia cea mai bună e să fii sincer, 
tolerant şi deschis. 

8 Alvin Plantinga, Where the Conflict Really Lies: Science, Religion and 
Naturalism, Oxford University Press Inc., 2011. 


minţii. Erau capabili să acţioneze în lume în moduri 
necunoscute de conştiinţa normală, obişnuită. Puteau să 
devină profeti sau tamaduitori ori să facă dovada altor daruri 
excepţionale, poate să genereze noi idei ce aveau să abată 
lumea de pe drumul ei, în artă, filosofie şi ştiinţă. Cunoşteau 
algoritmii spirituali prin care mintea cosmică modelează 
lumea din jurul nostru, iar uneori, după cum vom vedea, îi 
ştiau cu o precizie matematică. Multi greci şi romani străluciți, 
printre care Socrate, Platon, Eschil, Pindar, Ovidiu, Vergiliu, 
Seneca şi Cicero, erau iniţiaţi în aceste şcoli. 

Atunci, ca şi acum, unii mistici reuşeau să intre în aceste stări 
transcendentale şi ajungeau la celelalte moduri de cunoaştere 
care le însoțeau, alţii se năşteau cu acest dar. In /storia sacră 
a lumii vom afla mărturiile ambelor tipuri de mistici. 

Istoria relatată aici e povestea omului, aşa cum a fost spusă 
de oamenii care aveau o conştiinţă alternativă sau mai înaltă, 
de oameni care dispuneau de alte moduri de cunoaştere. 
Toate poveştile din cartea de faţă sunt văzute cât mai mult 
posibil din punct de vedere spiritual. Inspirându-mă din 
înţelepciunea şi cunoaşterea misticilor din multe epoci, printre 
care al-Arabi, Hildegard din Bingen, Rudolf Steiner, precum şi 
din lunga prietenie cu remarcabilul mistic modern Lorna 
Byrne, am încercat să clarific ce au intenţionat fiinţele 
spirituale prin intervenţiile lor în viaţa oamenilor. 

Volumul de faţă este doar o istorie imaginară, aşa că nu pot 
dovedi nimic din ce am scris aici. Ar fi imposibil. Cu multă 
vreme în urmă, când am constatat că, la nivel transcendental, 
la nivelul experienţei spirituale şi mistice, toate tradiţiile 
religioase fuzionează, am avut un şoc. Experienţa unui yoghin 
în jungla indiană, cea a unui derviş în deşertul Arabiei şi cea a 
Lornei Byrne în suburbiile oraşului Dublin par cât se poate de 
compatibile. Misticii sufiti vorbesc despre Lumea Cealaltă, un 
loc unde putem accede folosindu-ne imaginaţia, dar care are o 
realitate obiectivă. Oamenii pot intra în universul acesta prin 
portaluri aflate în diferite zone din lume, dar se adună în 
acelaşi loc şi întâlnesc aceleaşi fiinţe spirituale. 


În ultima parte a cărţii vă propun ceea ce eu numesc 
„argumentul experienței personale  nemijlocite”: daca 
universul e creat de o Minte Cosmică, ne putem aştepta ca 


experienţa noastră în acest univers să fie foarte diferită de 
cazul în care universul, vieţile şi facultăţile noastre 
extraordinare ar fi apărut întâmplător. 

Cum să ne judecăm propriile noastre trăiri, cum să le punem 
la încercare în această lumină? Dovezile ce susţin existenţa 
unei Minti Cosmice sunt mai ales de natură mistică. Şi ne e 
greu să vorbim sistematic despre experienţa mistică a 
abstractului. În afară de câţiva mistici cunoscuţi, puţini oameni 
au încercat aşa ceva, rezultatul fiind că nu avem la îndemână 
un limbaj adecvat cu ajutorul căruia să o putem descrie. Şi, 
fiindu-ne greu să gândim sau să vorbim despre trăirea mistică, 
se prea poate să nici nu recunoaştem o astfel de trăire atunci 
când o avem. 

George Eliot scria despre neputinta de a recunoaşte un 
asemenea fenomen: „Clipele de aur din viaţă trec în goană pe 
lângă noi şi nu vedem decât nisip; îngerii ni se arată, iar noi îi 
recunoaştem numai după ce pleacă.”? 

Prin urmare, neavând un cadru conceptual, cum am putea 
aborda asemenea trăiri, cum am putea privi viaţa şi destinul? 
Ei bine, poveştile ar putea alcătui un fel de arenă pentru o 
astfel de dezbatere, sugerez eu. 

Înainte de revoluţia ştiinţifică, conştiinţa umană se axa pe 
aspectele esenţiale ale condiţiei umane - că avem o foarte 
mică influenţă asupra marilor evenimente din viaţa noastră, 
că evenimentele cele mai importante pentru fericirea sau 
nefericirea noastră vin pe neaşteptate, că există probabil o 
inteligenţă care le controlează şi nu este a noastră. Asemenea 
idei nu mai sunt răspândite în zilele noastre, însă romancierul 
american David Foster Wallace a scris despre ele într-un stil 
dinamic, direct, contemporan: 

„Atât sarutarile destinului, cât şi palmele lui zănatice 
ilustrează neputinta fundamentală a individului asupra 
întâmplărilor cu adevărat însemnate din viaţa lui: deci 
aproape orice lucru important care ţi se întâmplă vreodată nu 
se întâmplă pentru că tu l-ai aranjat. Destinul nu îţi dă bipuri; 
destinul stă întotdeauna ascuns într-un şanţ pe o alee, făcând 
un «Psst» pe care de obicei nu-l auzi, căci eşti atât de grăbit 
spre sau de la ceva important pe care încerci sau ai încercat 


” George Eliot, Scenes of Clerical Life, Blackwood and Sons, 1858. 


să-l aranjezi.”?° 
În toate aceste gânduri despre sensul vieţii se vede un 
adevăr impresionant, cât se poate de evident. Fără o Minte 
Cosmică preexistentă care să-i dea sens, cosmosul, viaţa 
însăşi, nu poate avea, prin definiţie, nicio semnificaţie 
intrinsecă, ci doar acele sensuri temporare, parţiale, pe care 
alegem să i le atribuim. Fără o Minte Cosmică preexistentă, 
noţiuni cum e cea de destin nu prea au sens. 

Şi totuşi, aşa cum susţin David Foster Wallace şi alţii, mulţi 
dintre noi au uneori în vedere un sens mai nobil sau unul 
absolut. Lumea e împotriva noastră, lucrurile merg rău, 
trecem printr-o pasă ghinionistă, întâmplările ne surprind în 
marea noastră neputinţă şi ne supun la încercări grele, trecem 
de una şi ne aşteaptă alta, avem premonitii, coincidente 
semnificative, vise care încearcă să ne spună ceva, înţelegem 
foarte clar că altcineva gândeşte, simţim legături deosebite cu 
unii oameni pe care îi întâlnim, simţim că-i cunoaştem de o 
viaţă, întâlnim pe cineva şi ştim că acel cineva va fi important 
în viaţa noastră, la un moment dat ne dăm seama că toate din 
viaţa noastră de până atunci au condus spre asta, ne 
îndrăgostim şi suntem siguri că aşa trebuia să fie... 

Poveştile despre lumea cealaltă şi semnele mistice ne pot 
sensibiliza la anumite modele de sensuri pe care să le 
conferim experienţei noastre. Ne atrag atenţia asupra 
experienţelor spirituale complexe şi subtile care, dacă 
idealismul oferă o imagine corectă a lumii, sunt în acelaşi timp 
experienţe legate de forţele ascunse din lume, acele mari 
forţe ce se îmbină pentru a crea, a menţine şi a pune lumea în 
mişcare. Şi poveştile din această carte ne ajută să punem sub 
lupă astfel de modele. 

Când citim poveşti, pătrundem într-un tărâm misterios, plin 
de paradoxuri, enigme şi semne de întrebare şi e posibil să ne 
dăm seama că şi viata e asa. Marea literatura ne deschide 
spre străfundurile propriei noastre fiinţe si spre strafundurile 
lumii în care trăim. Ne poate arăta o lume în care vibrează o 
energie inteligentă, o lume care vrea să comunice cu noi... 

Am speranţa că vă veţi bucura de aceste poveşti şi că le veţi 
citi ţinând cont de scopul pentru care au fost alese. 


10 David Foster Wallace, /nfinite Jest, Little Brown, 1996. 


Introducere 


Viziunea mistică 


Ferească Dumnezeu de o singură viziune! 
WILLIAM BLAKE 


Există printre noi oameni care văd lumea cealaltă, a îngerilor, 
la fel de clar pe cât văd stâncile, pietrele şi copacii pe care le 
vedem noi toţi. Li s-a spus în multe feluri - uneori deloc 
politicos -, dar aici le vom spune mistici.!! 

Uneori ei trăiesc şi lucrează în structuri clerice, dar cel mai 
adesea funcţionează în afara lor. În general sunt solitari, 
uneori retraşi. 

Pentru structurile oficiale din sfera religiei, misticii au fost 
întotdeauna o pacoste. Dacă eşti un preot sincer, silitor, care 
se roagă din credinţă, dar îşi face griji în adâncul sufletului că 
nu a avut niciodată o experienţă mistică vrednică de acest 
nume, sigur îţi e greu dacă la câţiva kilometri mai încolo 
trăieşte o tânără care vede mereu îngeri şi vorbeşte cu ei în 
fiecare zi. Cum să aperi dogmele Bisericii cu deplină 
convingere, cand bănuieşti că alţii au parte de trăiri 
nemijlocite, personale cu fiinţe spirituale, alte realităţi despre 
care tu ştii doar din teorie? 

E de la sine înţeles că şi ateii le sunt ostili misticilor. Pentru 
ei, viziunile cu îngerii sunt simple înşelătorii. Aşa-zişii mistici 
sunt fie mincinoşi, fie nebuni. Mă doare când îmi dau seama 
că, dacă ar pune mâna pe prietenii mei, nişte psihiatri cu 
autoritate ar încerca să-i diagnosticheze cu schizofrenie.!? 


11 Sf. Toma din Aquino, marele teolog al îngerilor, a definit un mistic 
ca fiind „cineva care a gustat din dulceata lui Dumnezeu” care „nu se 
poate închipui”. (Summa Theologiae |l/llq97a.2. Re2). 

12 Henry Maudsley, fondator al renumitului spital de psihiatrie din 
Camberwell, sudul Londrei, credea că liderii spirituali, printre care 
Pavel, Mahomed, Maica Ann-Lee, întemeietoarea unei secte de 
quakeri, Swedenborg, Ignatiu de Loyola, George Fox şi Charles Wesley 
sufereau toţi de epilepsie. Pentru o relatare despre stările alterate ale 
conştiinţei ca un câmp de luptă între credinţa religioasă şi psihiatrie, 
vezi Ivan Leudar si Philip Thomas, Voices of Reason, Voices of 
Insanity: Studies of Verbal Hallucinations, Routledge, 2000. A existat 


Confruntaţi cu atâta ostilitate, trebuie să lămurim o 
neînțelegere răspândită. Viziunea mistică nu este neapărat în 
contradicţie cu aceea a oamenilor de ştiinţă. Misticii nu pun 
sub semnul întrebării dovezile palpabile. Ei nu afirmă că tot ce 
ştiinţa şi bunul-simt iti spun că vezi nu există cu adevărat. Nu 
susţin nici că lucrurile nu se întâmplă în ordinea descrisă de 
ştiinţă. Nu, misticii spun doar că lucrurile se întâmplă aşa 
pentru că /e-au pus la cale îngerii şi alte ființe spirituale, 
pentru că ele au făcut manevre „din culise”. 

De unde ştiu? Câteodată misticii văd numai ce vedem şi noi - 
lumea concretă. Alteori intră într-o stare vizionară în care 
lumea fizică dispare şi o văd doar pe cea spirituală.*lar alteori 
văd cele două lumi îmbinându-se. Un mistic poate să vadă un 
eveniment cu cei doi ochi ai săi - ca o mamă care verifică de 
două ori dacă e bine legată centura de siguranţă a copilului -, 
dar şi cu un al treilea ochi, un ochi spiritual. Pe umărul mamei 
stă îngerul ei păzitor, îndemnând-o să se mai uite o dată, 
fiindcă nu s-a fixat bine clema. Şi când ea face asta, îngerul 
păzitor al copilului zambeste cu recunoştinţă şi se luminează 
în lumina albastră, strălucitoare şi limpede a înţelegerii. 

Ceea ce vede al treilea ochi, ochiul spiritual, este posibil să 
nu aparţină lumii fizice, dar nu se poate spune că e în 
dezacord cu ce văd ceilalţi doi ochi. Acest alt ochi mai degrabă 
deschide o nouă dimensiune ce pătrunde în şi iese din lumea 
fizică.! 


un moment important într-unul dintre evenimentele publice la care a 
participat Lorna Byrne, la Londra, în noiembrie 2012. A recunoscut că 
în copilărie nu vorbea despre viziunile ei cu îngeri şi pentru că astfel 
ar fi ajuns la un spital de psihiatrie, iar mesajul ei n-ar mai fi ajuns 
niciodată în toată lumea. 

15 Să ai o „viziune binecuvântată” înseamnă se intri în extaz si să nu 
mai fii conştient de lumea materială. Nu este întotdeauna o trăire de 
fericire supremă sau lipsită de suferinţă. Lorna Byrne susţine că o 
dată a fost o precedată de un înger care a ajuns în pieptul ei. Sufletul 
i-a fost scos cu o mişcare care a zdruncinat-o enorm. 

14 În Annie Hall, filmul lui Woody Allen, există o scenă impresionantă în 
care el şi Diane Keaton stau la coadă la un cinematograf. Pe el îl irită 
un bărbat din spate care se dă mare în faţa iubitei sale criticându-l pe 
Marshall McLuhan. Personajul interpretat de Woody Allen se ceartă cu 
tipul, spunându-i că nu ştie despre ce vorbeşte. Atunci, nu se ştie de 
unde, îl scoate pe Marshall McLuhan, care incuviinteaza îndatoritor că 


E important să ţinem cont de această viziune dublă când ne 
gândim la Creaţie. Ca şi în cazul mamei care verifică centura 
copilului, cred că atunci când vine vorba despre facerea lumii, 
şi misticii, şi oamenii de ştiinţă se gândesc la aceeaşi 
succesiune de întâmplări. Doar ca le privesc din unghiuri 
diferite. 

În primul capitol din Facerea, cartea biblică în versiunea ei 
oficială: 

«Si a zis Dumnezeu: „Să fie lumină (...). Să fie o tărie prin 
mijlocul apelor şi să se despartă apele de ape (...) Să se adune 
apele cele de sub cer la un loc şi să se arate uscatul! (...) Să 
dea pământul din sine verdeață... Să mişune apele de vietati, 
fiinţe cu viata în ele (...) Să scoată pământul fiinţe vii (...) fiare 
sălbatice (...) Să facem om (...).» 


tipul îi înţelege total greşit gândirea. Woody se întoarce spre camera 
de filmat şi spune: „N-ar fi grozav dacă ar fi aşa şi în viaţă?” Jonny 
Geller, agentul meu, m-a întrebat de ce o consider pe Lorna Byrne o 
autoritate. Marii mistici au o forţă naturală, ceva ca o forţă a 
personalităţii. Nu e o forţă venită din cunoaştere sau din alt tip de 
autoritate, deşi se poate hrăni din viziuni ale altor mistici şi tradiţii 
religioase. Sf. Bonaventura, biograf al Sf. Francisc, l-a definit pe 
acesta din urmă ca fiind „plin de cunoaştere”, povestind că atunci 
când a murit a arătat spre un crucifix şi a zis: „lată izvorul întregii 
mele cunoasteri.” 


Nae 


> N = 


Dumnezeu face lumea cu o precizie matematică. 
(Ilustraţie din lucrarea Li Livres dou Trésor de Brunetto Latini) 


Dincolo de limbajul poetic, ce găsim în această descriere? O 
succesiune în care particule subatomice („lumină”) sunt 
urmate de gaz („cerul”), apoi de lichid („apele”), solid 
(„uscat”), forme rudimentare de vegetaţie (,,verdeata”), forme 
primitive de viata marină („să mişune apele de vietati, fiinţe 
cu viaţă în ele”), animale terestre („fiarele pământului”) şi, în 
cele din urmă, omul, modern din punct de vedere anatomic 
(„Să facem om”). Privită astfel, Facerea e în concordanţă cu 
viziunea ştiinţifică modernă. 

Ateii care vor să discrediteze povestea biblică a facerii lumii 
şi o privesc cu dispreţ, tot insistă că întâmplările au avut loc în 
doar şapte zile. Dar în Biblie nu s-a precizat niciodată că 
lumea s-a făcut în şapte zile, în sensul modern al cuvântului 
„Zi”, pentru că o reprezintă durata mişcării de rotaţie a 
Pământului în raport cu Soarele, iar la început nu existau nici 
Pământ, nici Soare. În Facerea, cuvântul „zi” desemnează 
probabil o unitate vastă de timp, cum ar fi eonul. Facerea 
oferă o relatare a unor evenimente petrecute înainte ca 
timpul, aşa cum îl ştim acum, să fie măsurabil, poate chiar 
înainte ca timpul să existe. 


Şi mai provocator este că Biblia spune că îngerii l-au ajutat 
pe Dumnezeu să-şi ducă planul la bun sfârşit şi s-au şi bucurat 


de faptele Lui.’ 


15 lov, 38:6 „... atunci când stelele dimineţii cântau împreună şi toţi 
îngerii lui Dumnezeu mă sărbătoreau”. Vezi şi Facerea, 3:24, episodul 
când heruvimii au blocat drumul de întoarcere în Eden. Există şi alt 
nivel de interpretare, mai esoteric, explicat în /storia secretă a lumii. 
Cuvântul Elohim, tradus în versiunile engleze ale Facerii cu 
„Dumnezeu”, este de fapt un substantiv la plural ce se referă la şapte 
îngeri - sau gânduri ale lui Dumnezeu -, care acţionează împreună în 
calitate de Cuvântul lui Dumnezeu. Ei sunt Dumnezeu în actul facerii. 
Poveştile din Facerea şi din Evanghelia după loan concorda. Prin 
Cuvânt - prin E/ohim - toate s-au făcut. 


Arhanghelul Rafael trimis la Adam si Eva 
(Ilustraţie de Gustave Doré din volumul Paradise Lost de John 
Milton) 


Biblia este sursa a multe poveşti cu îngeri, dar mai sunt şi 
alte surse, unele mai vechi decât aceasta. Unele tradiţii 
iudaice şi creştine sunt, într-un fel, comentarii asupra Bibliei. 
Miturile şi legendele evreilor, Talmudul şi tradiţiile mistice ale 
Cabalei, pe care le vom examina mai târziu, sunt pline de 
descrieri ale îngerilor din  Biblie.'*Misticii au susținut 


16 Cartea Jubileelor, 2:2: „Căci în prima zi El a creat cerurile care sunt 
deasupra pământului şi apele şi toate spiritele ce-L slujesc - îngerii 


întotdeauna că intuiesc rolul îngerilor, care poate nu e explicit 
în Scriptură, dar la care se face aluzie şi care e codificat în 
scrierea sfântă. În tradiţia mistică iudaică şi creştină, 
Arhanghelul Mihail, de exemplu, joacă un rol deosebit în 
crearea formei umane, faptele şi personalitatea lui şi ale altor 
îngeri subintelegandu-se printre literele şi cuvintele din 
Facerea. Aşadar, există mituri şi poveşti populare iudaice şi 
creştine, mărturii ale misticilor şi sfinţilor şi, aşa cum vom 


prezenţei şi îngerii sanctificării şi îngerii [spiritului focului şi îngerii] 
spiritului vânturilor şi îngerii spiritului norilor şi ai întunericului şi ai 
zăpezii şi grindinii şi inghetului, şi îngerii vocilor şi tunetului şi 
fulgerului, şi îngerii spiritelor frigului şi căldurii şi primăverii, toamnei 
şi verii si toate spiritele creaturilor lui care sălăşluiesc în ceruri si pre 
pământ.” Cartea Jubileelor e o străveche scriere ebraică, una 
canonică pentru Biserica Creştină la începuturile ei. Unii savanţi 
consideră că documentele care i-au servit drept surse sunt la fel de 
vechi ca şi acelea care au jucat acelaşi rol pentru primele cărţi din 
Vechiul Testament. La fel, alta operă literară enohiana, Hermetica, de 
origine egipteană, care avea să influenţeze atât de mult gândirea şi 
arta Renaşterii, şi lucrarea istoricului egiptean Manetho, care a scris 
despre îngerii păzitori, sunt mai vechi decât unele cărţi din Biblie, iar 
izvoarele acestor texte sunt poate mai vechi decât orice stă scris în 
Biblie. Mai mult, rangurile diferitelor ordine ale fiinţelor spirituale 
înfăţişate în respectivele scrieri sunt reprezentate în piramidele şi în 
templele din lumea antică, ceea ce sugerează că făceau parte dintr-o 
cosmologie acceptată de toată lumea cu mult înainte să fie pomenite 
în textele care s-au păstrat. Descrierea diferitelor ordine de îngeri 
menţionate mai sus este tipică gândirii teosofice. Experienţa mistică îi 
adaugă gândirii teozofice detalii, culoare şi relatări ale unor 
experienţe personale nemijlocite, stabilite ca autentice, iar structura 
schematică a istoriei şi universului pe care o propune această carte 
este în mare măsură teozofică. In zilele noastre, poate ca teosofie 
este un cuvânt pe care majoritatea îl asociază cu teozofia, curent 
înfiinţat în secolul al XIX-lea de Madame Blavatsky, dar, cum am văzut 
mai sus, originile acestui tip de gândire se află în Antichitatea greacă 
şi, probabil, în vremuri mult mai îndepărtate. Teosofia constituie o 
încercare de a gândi sistematic despre experienţa umană a divinului - 
geografia tărâmurilor spirituale, diferitele ordine ale fiinţelor spirituale 
şi caracteristicile lor, planul divin al cosmosului şi diversele sale stadii 
de desfăşurare, planul divin pentru fiecare fiinţă umană, stabilit 
înainte de a se naşte, în viaţă şi după moarte. Pe când teologia, aşa 
cum este ea predată în universităţi, a avut tendinţa să se 


vedea, şi alte religii au tradiţii sacre şi mistice care par a 
spune aceleaşi poveşti despre aceleaşi fiinţe. 
Sa aruncam acum o privire la principalele perspective 
conturate de aceşti mistici şi vizionari, la panorama creată de 
eforturile angelice, de hoardele şi dinastiile de îngeri, de 
conducători şi eroi angelici şi, da, îngeri ai răului. In cele ce 
urmează vom vedea galaxii extinzându-se şi dispărând şi 
civilizaţii angelice înflorind şi prăbuşindu-se. 
Sa fie luptele dintre îngeri rodul imaginaţiei 


mărginească la creştinism, concentrându-se pe momentele cruciale 
ale doctrinei creştine pe care reprezentanţii Bisericii au încercat în 
două mii de ani să le înţeleagă şi definească ca „evenimentul apariţiei 
lui Hristos”, teozofia aspiră să fie universală şi tinde să se axeze pe 
aspectele comune ale religiilor lumii. Are o tradiţie lungă, glorioasă, 
deşi uneori întunecată, iar structura istoriei lumii din această carte se 
inspiră de la scriitori care sunt figuri importante în domeniul teozofic. 
Urme ale acestei tradiţii (lungi) am găsit în cărţile victoriene, scrise 
adesea de clerici de tipul celor satirizati de George Eliot în personajul 
Casaubon. Este o bucurie să găseşti asemenea cărţi, de obicei foarte 
ieftine, pentru că nu interesează pe nimeni nici în anticariate şi nici 
online, pe Abebooks, fiindcă sunt ediţii minutioase, care observa 
asemănările dintre modele şi schimburile între marile tradiţii 
religioase. Casaubon mi-a stat cocotat pe umăr cât timp am scris 
cartea de faţă. 


Sf. Mihail dând o mână de ajutor la modelarea formei omului 
(Miniatură italiană din secolul al XIII-lea) 


noastre, cum susţin ateii? 
Sa fie vieţile şi iubirile noastre ecouri ale vieților si ale 
iubirilor îngerilor? 


__ Capitolul 1 
Incet cade roua... 


La început, nu era nici timp, nici spaţiu, nici materie - doar 
întuneric. 

Oamenii de ştiinţă şi nici misticii nu au aproape nimic de spus 
despre acest timp dinaintea timpului, spaţiului sau materiei. 
Oricum l-ai privi, e aproape imposibil să descoperi ceva despre 
acest întuneric sau să găseşti cuvinte pentru a-l descrie. 

Dar, în timp ce oamenii de ştiinţă susţin că n-a fost nimic mai 
mult decât neant, credincioşii afirmă că n-a fost nimic mai 
puţin decât mintea creatoare a lui Dumnezeu. 

De la acest dezacord asupra unei chestiuni despre care 
niciuna dintre tabere nu ştie aproape nimic au pornit marile 
controverse ale epocilor - disputele, Inchiziția, persecuțiile, 
întemniţările, torturile, execuțiile, războaiele ce continua şi în 


epoca modernă.” 

Dar ceea ce stim cu toţii sigur, indiferent de ce parte am fi, 
este că, pentru a ajunge unde suntem astăzi, a existat o 
trecere de la starea de non-materie la cea în care a început să 
fie materie. Oamenii de ştiinţă au formulat teorii ca să explice 
misterioasa trecere, cum ar fi teoria „stării stabile”, care 
susţine că materia ia naştere tot timpul, că este constant 
precipitată afară din întuneric. Apoi mai există, desigur, teoria 
Big Bangului, care susţine că materia, spaţiul şi timpul au luat 
fiinţă brusc, ţâşnind dintr-un punct fără dimensiuni, fără timp, 
numit „singularitate”. Dar fie s-a întâmplat constant sau dintr- 
odată, adică oricare ar fi fost viteza procesului, dacă ai fi fost 
acolo şi aveai ochi buni sau puteai să te uiţi la evenimentele 
respective prin microscopul acela puternic, ai fi văzut particule 
foarte fine, la început aproape abstracte, subatomice, 
evoluând şi devenind atomi. Universul s-a umplut de astfel de 
chestii sub forma unei pacle foarte subţiri. 

Fenomenul ti-ar putea aduce aminte de minunea pe care ai 
descoperit-o în copilărie, când, trezindu-te în zori, ai ieşit în 
grădină, pe care ai găsit-o plină de roua căzută pe 
neaşteptate. Şi chiar dacă nu părea să fi plouat peste noapte, 
primele raze ale soarelui au luminat o pajişte scânteind de 
stropi de apă. În tradiţia mistică iudaică se crede că roua 
mistică a creaţiei cade încet din coama zburlită a lui 
Dumnezeu.?® 

Sau iti poate aminti de minunea la care ai fost martor în 
laboratorul de chimie atunci cand, printre arzatoare Bunsen si 
siruri de eprubete, ai vazut prima oara cristale formandu-se 
într-o soluţie, de parca idei din altă dimensiune s-ar fi 
strecurat în lumea materială. Şi, dacă eşti credincios, exact 
asta s-a întâmplat în realitate - iar acea altă dimensiune, cea 
care dă formă dimensiunii noastre materiale, nu este nici mai 
mult, nici mai puţin decât mintea lui Dumnezeu. 


17 S-ar putea afirma că marele conflict al secolului XX este lupta dintre 
comunism şi forţele ateismului, pe de o parte, şi democratiile creştine 
şi teocratiile cum e Tibetul, pe de altă parte. 

18 Ast câmp acoperit de rouă sfinteste paşii oricărei zâne...”, spune 
Oberon în Visul unei nopți de vară (actul V, scena Ill). Vom analiza 
interesul lui Shakespeare şi al altor scriitori pentru tărâmul imaginaţiei 
în alte capitole. 


În viziunea misticilor, facerea s-a pornit când Dumnezeu a 
început să gândească, atunci când gândurile au prins să 
emane din mintea lui Dumnezeu, val după val. Şi, aşa cum 
valurile se reped spre țărm netezind pietricelele de pe plajă, 
val după val de gânduri ivite din mintea lui Dumnezeu au 
modelat materia primordială. 

Priviţi mai îndeaproape viziunea mistică,  folosiţi-vă 
imaginaţia când vă uitaţi, şi veţi vedea că undele de gânduri 
emanate de mintea lui Dumnezeu sunt alcătuite din milioane 
de îngeri. Primul val e format din îngeri gigantici care umplu 
universul. Apoi urmează alt val de îngeri mai mici, la a căror 
apariţie au ajutat îngerii cei mari, iar împreună au dat naştere 
unui al treilea val de îngeri, unii şi mai mici. Procesul continuă 
până când ajungem în cele din urmă la fiinţe spirituale 
minuscule. Îngerii fac eforturi să îmbine elementele a ceea ce 
recunoaştem a fi lumea materială din jurul nostru, rocile, 
pietrele şi copacii.!* 


19 Descrierea din perspectiva idealismului a diferitelor ordine de fiinţe 
spirituale emanând din marea Minte Cosmică pentru a forma 
universul material se numeşte emanationism. Originile sale se găsesc 
în trecutul îndepărtat, în religia egipteană. Egiptenii antici îşi vedeau 
zeii - neteru - ca întruchipând principiile de bază ale naturii şi 
colaborând să-i dea formă. 

Una din cele mai timpurii descrieri ale emanationismului apare în 
hermetism. Acesta prezenta universul ca pe o emanatie a divinului, în 
care se îmbină straturi de emanatii complicate şi greu de separat unul 
de celălalt. Acum că aceste scrieri sau măcar ideile de la baza lor 
provin probabil din cercurile preotesti din Egiptul antic şi e posibil ca 
documentele să fi fost scrise de preoţi egipteni plecaţi în surghiun 
după închiderea şcolilor de misterii. 

Alte forme de emationism includ descrierile sephiroth-ilor din Cabala 
şi ale diverselor ordine de fiinţe spirituale, aşa cum le-a făcut 
neoplatonicianul Plotin. De asemenea, în ierarhiile ingeresti la care 
face aluzie Sf. Pavel sau în ierarhia amănunţită aşternută pe hârtie de 
discipolul său Dionisie Areopagitul, care a devenit ierarhia clasică a 
tradiţiei creştine. Pentru o altă descriere a diferitelor ierarhii îngereşti, 
una făcută de inteleptii poporului zulu în secolul XX, vezi „The Ancient 
Wisdom in Africa” de Patrick Bowen în Studies in Comparative 
Religion, vol. 3, nr. 2., pp. 113-121. Pentru o prezentare a „piesei de 
teatru din Ceruri”, aşa cum apare ea în tradiţiile gnostic-creştine, în 
Cabala lui Isaac Luria şi în gnoza ismailitilor şiiţi, vezi „The Dramatic 
Element Common to the Gnostic Cosmogonies of the Religions of the 


Dumnezeu meditând. 


Miturile cosmogonice descriu naşterea materiei şi a legilor 
fundamentale ale universului. Timpul fiind un mijloc de a 
măsura mişcarea obiectelor în spaţiu, se poate spune că 
întâmplările povestite în aceste mituri se petrec înainte de 
naşterea timpului, a timpului pe care-l ştim noi. Potrivit teoriei 
Big Bang, materia şi legile fundamentale ale universului au prins 
contur la foarte putin timp - o fracțiune de secundă sau câteva 
clipe, se spune uneori - după exploziţia iniţială. Dar, într-un 
anumit sens, de vreme ce timpul încă nu se născuse, orice 
măsurare a acestui interval nu poate fi decât arbitrară. Sau 
putem crede că respectivul interval a fost de ajuns pentru 
luptele îngerilor, pentru iubirile zeilor şi pentru mărirea şi 
decăderea civilizaţiilor înfăţişate în mitologie. 

Poate părea ciudat să pui semn de egalitate între gândurile 
lui Dumnezeu şi îngeri. Acum avem o concepţie modestă 


Book” de Henry Corbin in Cahiers de l'Université Saint Jean de 
Jerusalem. 


despre propriile gânduri, pe care le considerăm lucruri 
abstracte, cu un nivel foarte obscur al existenţei, de parcă 
aproape nici nu ar exista. Există însă o perspectivă mai veche, 
poate mai iluminată, asupra gândurilor, provenind din marile 
religii. Ea vede gândurile într-o lumină sacră şi mistică, 
precum nişte ființe vii, cu un nivel independent de existenţă şi 
cu o viaţă proprie când le trimitem în lume să pledeze cauza. 
Ne vom întoarce la acest mod de a privi gândurile mai târziu, 
dar pentru moment e suficient să spunem că toţi cei ce se 
roagă cred ceva asemănător. Oamenii care se roagă se 
implică într-o activitate ce evocă crearea universului de către 
Dumnezeu. 


Oare universul îţi răspunde atunci când te rogi, când îţi pui o 
dorinţă, când îţi doreşti ceva îndeajuns de mult şi aşa cum se 
cuvine? Sau influenţa merge numai într-un sens, de la materie 
la spirit? Există interacţiune între spirit şi materie sau nu? lată 
întrebarea care stă în miezul dezbaterilor savante de astăzi. 

Orice încercare sinceră de a răspunde presupune să ai în 
vedere cele mai tainice sentimente, cele mai intime temeri şi 
cele mai mari speranţe. De asemenea, presupune cea mai 
subtilă putere de discernământ şi cea mai subiectivă 
interpretare a propriilor tale experienţe. Numai tu ştii pentru 
ce te rogi din adâncul sufletului. Numai tu poţi evalua felul în 
care ţi s-a răspuns la rugăciune. Tu trebuie să fii cel mai bun 
judecător a ceea ce înseamnă fiecare moment deosebit pentru 
tine. Este vorba despre cele mai subtile nuanţe şi schimbări 
ale vieţii sufleteşti, şi nu despre chestiuni accesibile 
măsurătorilor şi testelor ştiinţifice. 


Oamenii de ştiinţă încearcă uneori să argumenteze ca 
singurele întrebări care merită puse sunt cele ce pot fi supuse 
testării ştiinţifice. Numai că un asemenea punct de vedere 
este doar ştiinţific şi nu tine seama de zonele de 
experimentare în care ştiinţa nu-şi aduce nicio contribuţie. 
Ateii militanţi din rândul savanților sunt în general foarte 
suspicioşi în privinţa acestor zone şi încearcă să sugereze că, 
de fapt, astfel de experienţe nu există, că ele sunt înşelătoare 
sau că oamenii care susţin că au avut aşa ceva mint. În eseul 
său Despre viata, Tolstoi a scris despre această intervenţie 


sau încercare de a ne păcăli să credem că nu trecem prin 
întâmplările prin care, de fapt, trecem: „Falsa ştiinţă a epocii 
noastre presupune că nu putem cunoaşte singurul lucru pe 
care îl stim cu adevărat: ceea ce ne spune inteleapta noastră 
conştiinţă.” 

Pentru un ateu, obiectele concrete dau măsura a ce este real. 
Pe de altă parte, idealismul susţine că mintea este mai reală 
decât materia. Viziunea spirituală a universului şi a tot ce 
conţine are mai mult miez, căci o mare minte cosmică a 
hotărât să fie astfel. Universul este impregnat, încărcat de 
spirit. Materia este vie datorită lui şi pulsează odată cu el, 
reactionand la el. Mintea aranjează tot timpul materia de jur 
împrejurul nostru.2 Şi noi avem un cuvânt de 

Hinduşii au o imagine foarte frumoasă. Ei spun că Dumnezeu 
a visat lumea pe care a făcut-o. In respectiva imagine, Vişnu, 
Zeul Suprem din Vede, visează întins pe şarpele cosmic 
(Gravură din secolul al XIX-lea) 


spus. Putem schimba cursul istoriei doar stând într-o cameră 
şi gândindu-ne la asta... 
Credinţa în puterea minţii de a muta materia este ceea ce 


20 2 Corinteni, 4:18: „Lucrurile care se vad sunt trecătoare, pe cand 
cele care nu se văd sunt veşnice.” 


deosebeşte gândirea religioasă şi spirituală de cea 
materialistă, iar o asemenea mutare reprezintă chintesenta 
evenimentului supranatural. 

Şi totuşi, noi, care ne considerăm credincioşi sau idealişti, ne 
purtăm adesea de parcă supranaturalul nici n-ar exista. 
Suntem deseori de acord cu viziunea ateistă. Nu cumva 
punem într-un compartiment credinţa în sacru? De exemplu, 
suntem tentaţi să dăm crezare unei relatări istorice în care 
Dumnezeu nu joacă niciun rol. 

Misticii susţin că, pe lângă faptul că au colaborat la crearea 
lumii materiale, îngerii au ajutat şi au îndrumat omenirea în 
momentele de răscruce ale istoriei. 

Scriind această carte, am avut norocul de a primi ajutor de la 
o femeie remarcabilă pe nume Lorna Byrne. Ea a văzut îngeri 
şi a vorbit cu ei toată viaţa. A avut întotdeauna o relaţie 
specială cu unul din îngerii de rang înalt, un înger care a jucat 
un rol important în istoria omenirii şi care are o misiune 
deosebită în epoca noastră: Arhanghelul Mihail. 

La scurt timp am aflat de Lorna Byrne, un prieten mi-a spus 
că auzise că liderul unui ordin religios de la Roma vine deseori 
pe la ea şi un teolog important din Dublin o consultă ca să se 
convingă că ceea ce scrie despre diferite ranguri de îngeri 
este corect. De atunci, Lorna Byrne şi cu mine ne-am 
împrietenit. Am reuşit să-i citesc unele poveşti păstrate în 
tradiţia mistică şi s-o întreb dacă îngerii le-ar aproba, iar ea 
mi-a spus de multe ori poveşti şi tradiţii despre îngeri, datorită 
cărora aceştia au prins viaţă în mintea mea. 


Oare mai cade roua mistică? 

Încă din clipa în care vine pe lume, omul e fiinţă care, pe de o 
parte, prinde viaţă şi, pe de altă parte, moare. Avansând în 
vârstă, ne formam obisnuinte şi începe să predomine partea 
care moare. Craniul devine din ce în ce mai evident sub piele. 
Dar şi la bătrâneţe primim în continuare influenţe revigorante, 
mai ales în somn. Atunci cade din nou roua mistică, scânteind 
iar în străfundurile întunecate ale minţii noastre. Ne trezim 
împrospătaţi, renaştem având alte țeluri. 

O asemenea transformare poate părea lucrarea îngerilor care 
stau la căpătâiul nostru, ocrotindu-ne, povatuindu-ne si 
pregătindu-ne pentru o nouă dimineaţă. Ei sunt în comuniune 


cu spiritul nostru în timp ce dormim. Îl îmbrăţişează şi-l 
consolează, aşa că ne trezim ştiind undeva, în adâncul 
sufletului, ce trebuie să facem. 


Capitolul 2 
Mama Pământ şi Tatăl Timp 


Ce-i cu acest război în sânul naturii? 
De ce se ia la întrecere natura cu ea însăşi, de ce pământul se 
luptă cu marea? 


Primele replici din La hotarul dintre viaţă şi moarte, film 
regizat de Terrence Malick.?? 

Dacă ar fi existat la început, ochii omului ar fi văzut valuri 
imense de ceaţă, în valuri mai fine chiar decât lumina. Ceaţa 
blândă şi hrănitoare, purtând în sine toate formele de viaţă ce- 
ar putea prinde contur, era Mama Pământ. 

Atunci, spune Biblia, „întuneric era asupra pământului”. 

Dacă privim legendele iudaice şi miturile creaţiei din culturile 
învecinate, putem întrezări câte ceva din descrierea biblică. 

Miturile din toate colţurile lumii spun următoarea poveste. Pe 
Mama Pământ bătea un vânt uscat şi arzător. De-ar fi existat, 
ochii de om ar fi văzut o ceaţă învolburată de un taifun, dar 
viziunea mistică detectează ceva care seamănă cu o formă 
omenească ascunsă în furtună - un uriaş cât un munte, cu 
capul acoperit, cu ochi roşii şi piele albă, solzoasă. Intunericul 
era spiritul lui Saturn. Era înarmat cu o coasă şi se năpustea în 
jos,  apăsându-şi trupul peste al Mamei Pământ cu 
încrâncenată încântare. 

„Nu te teme, lasă-mă doar... să mă întind peste tine.” 

Oare voia să facă dragoste cu ea? Sau singura lui dorinţă era 
să o apese până o lasă fără ultimul strop de viaţă? 
Ambiguitatea faptelor sale avea să lase o cicatrice, o prăpastie 


21 Filmul are o importantă dimensiune metafizică, tipică operelor lui 
Terrence Malick. Regizorul nu vrea să vorbească doar despre un 
conflict născut din ciocnirea unui atom cu altul, ci şi despre un conflict 
al valorilor în inima naturii. Am lucrat mulţi ani la editarea şi 
publicarea operelor eroului SAS, Chris Ryan, şi ştiu că La hotarul 
dintre viata şi moarte este unul din cele două filme care transmit cel 
mai bine adevărata senzaţie pe care o ai într-o luptă. 


adâncă în structura universului. 

Poate că pe Mama Pământ o înspăimântau răsuflarea rece a 
uriaşului, prezenţa lui istovitoare, ca de plumb, din ce în ce 
mai grea. Poate că se va lupta să-l dea jos, să-l împingă cât 
mai departe. Dar ea ştia că asta trebuia să se întâmple, că 
totul trebuia să fie aşa, conform planului. Aşa că, atunci când 
el a încercat s-o acopere, s-a întins şi mai mult şi l-a 
îmbrăţişat. L-a ţinut strâns ca să nu poată să se ridice şi să 
zboare din nou de lângă ea. 

„Eşti bărbat!” a încercat ea să-l înduplece. 

„A, da”, s-a gândit el, dar apoi a descoperit că nu-şi putea 
ridica privirea. Nu a reuşit să scoată decât un alt şuierat slab, 
metalic. 

Ea-şi dorea ca el s-o tragă mai aproape de el, cât de aproape 
pot fi două fiinţe. Voia ca bărbatul să-şi croiască drum adânc 
în ea şi ea în el.?2 
Lui Saturn i s-a părut că rezervele ei erau infinite, ea parcă-i 
absorbea toată puterea. Dar ironia a fost că şi ea a început să 
se teamă că nu va mai rezista mult. | se părea că nu-i mai 
rămăsese niciun strop de vitalitate, că el era cel mai puternic 
din ei doi. Putea să stoarcă toată viaţa din ea şi, dacă reuşea, 
ea ştia consecinţele: nu avea să mai fie niciodată viaţă în 
univers. Universul avea să fie pe veci un loc unde se cerne 
materia moartă... 

„Să fie lumină...” 

Tocmai când totul părea pierdut, se auzi un sunet ca de 
trambita şi pe neaşteptate, din nimic ieşi lumina sub forma 

unui tânăr frumos, cu coamă aurie. Stătea într-un car de aur 
tras de cai de aur. Şapte raze de aur radiau din fruntea lui 
strălucitoare, iar el înainta fără teamă drept spre ochiul 
furtunii, risipind întunericul. 

Gestul salvator a avut loc la tanc, ceea ce a stabilit un model 
2 Neoplatonicianul Proclus a scris că, potrivit teologiei orfice, 
„divinitatea care e cauza puterii stabile şi a uniformitatii, precum şi 
primul principiu al transformării tuturor lucrurilor, are caracteristici 
masculine, dar divinitatea, care emană din sine toate dezvoltările şi 
puterile, este feminină, iar comunicarea între cele două este denumită 
în teologia sfintei căsătorii (...) căsătoria Cerului cu Pământul, a lui 


Saturn cu Rhea”. Citat în Plotin, The Works, cu un comentariu de 
G.R.S. Mead, 1929. 


în structura profundă a universului. De acum înainte salvatorii 
aveau să vină mereu la timp - Robin Hood se rostogoleşte pe 
sub barieră înainte să se închidă, pentru a o salva pe fecioara 

Marion, cavaleria Statelor Unite soseşte la tanc şi salvează 
căruţa. Salvatorii vor apărea mereu în ultima clipă. 

Tânărul zeu Soare s-a luptat cu Saturn şi l-a învins. Saturn 
este unul din numele Satanei, spiritul opoziţiei, iar miturile 
creaţiei din toată lumea păstrează amintirea acestor 
întâmplări în legendele cu Saturn subjugând-o pe Mama 
Pământ şi cu zeul Soare înfrângând apoi monstrul. 

Saturn a fost izgonit din univers, unde stătea încolăcit în jurul 
lumii ca un şarpe mare cu coada în gură. Era rău, dar un rău 
necesar. Datorită lui, ceturile protomateriei nu mai erau 
complet lipsite de formă. S-au conturat atomi şi au început să 
apară obiecte distincte. 

Bătrânul tiran fioros avea să rămână veşnic în amintirea 
secolelor pentru că îşi mânca propriii lui copii. Acest mit 
scoate în evidenţă faptul că tot ce ia ființă poate şi să rămână 
fără de ființă. lată problema lucrurilor - sunt limitate. Daca 
poţi începe să exiști înseamnă şi că poţi înceta să exişti.?* 

În clipa triumfului, zeul Soare a încălzit-o pe Mama Pământ, 
readucând-o la viaţă. l-a cântat o melodie frumoasă, mai întâi 
suav şi delicat, apoi din ce în ce mai tare, până a zguduit tot 
universul. Era un cântec de victorie şi iubire. Zeul Soare a 
făcut toată materia să vibreze. Creştinii mistici au păstrat o 
expresie frumoasă care descrie agitația materiei primordiale: 
„dansul substanţelor”. În urma acestui dans, substanţele au 
început să se coaguleze şi să formeze o mulţime de modele. 
Dacă împrăştii o pulbere ca pudra de talc pe o suprafaţă 
netedă ca sticla unui geam, iar apoi plimbi pe margine arcuşul 
unei viori, pudra va forma model după model, pe măsură ce 
ritmurile şi vibraţiile se schimbă. Modelele de pe sticlă vor fi 
ca acelea care s-au format pe atunci - contururile unor plante 
primitive, asemănătoare cu ferigile. 

Grecii aveau un nume pentru zeul Soare, cel care a format 
lumea în felul său. Îi spuneau „Cuvântul”. Cuvântul era cu 


3 Natura mineralelor este să se fragmenteze şi să rupă. De 
asemenea, „Eul devine manifest prin contrarii şi conflictele dintre ele; 
este o coincidentia oppositorium”. Carl Gustav Jung, Psycholy and 
Alchemy, Routledge, 1944. 


Dumnezeu şi Cuvântul era cel mai maret şi mai important 
Gând al lui Dumnezeu. Cuvântul preamărea viaţa, căreia i-a 
dat naştere. Vorbind despre Cuvânt în primele versuri ale 
Evangheliei sale, Sfântul loan se aştepta ca cititorii să 
înţeleagă la ce se referă când spune „Cuvântul care 
străluceşte în intuneric”.”4 

În ultimul capitol am văzut misterioasa transformare a non- 
materiei în materie. Acum, apariţia zeului Soare aduce tot atât 
de misterioasa trecere de la non-viata la viata - crearea 
primelor forme vegetale. 

Germeni izolaţi s-au unit şi au format vaste reţele plutitoare 
de fire luminoase intretesute, care s-au dizolvat şi s-au unit 
din nou în modele mai complexe. În centrul acestor modele s- 
a conturat un trunchi cu ramuri ce se întindeau peste tot. 
Această fiinţă vegetală gigantică din inima universului, ale 
cărei membre moi şi luminoase se întindeau către toate 
colţurile, a fost Adam. 

Spre deosebire de animale, plantele nu se reproduc printr-un 
mecanism sexual. De obicei, o sămânță se sparge pentru a 
forma o nouă plantă. Oamenii de ştiinţă numesc această 
metodă de reproducere a plantelor „partenogeneză”. In 
legendele cosmogonice, aşa s-au rupt membrele lui Adam 
pentru a o crea pe Eva. Adam şi Eva au fost seminţele 
vegetale a ceea ce avea să devină omenirea şi asta sugerează 
Biblia când spune că Eva a fost creată din „coasta în plus” a 
lui Adam. 

Aşadar, prin partenogeneză, Adam şi Eva au populat întregul 
univers. Copiii lor şi copiii copiilor lor au evoluat în forme de 
viaţă vegetală complexe, inclusiv plante cu organe de simţ cu 
formă de flori. Cu timpul, universul s-a umplut de asemenea 


24 Dezvoltarea conceptului de „Cuvânt” ca principiu de organizare a 
universului poate fi urmărită de la Heraclit şi stoici până la Filon din 
Alexandria, educat în Grecia, care probabil că a exercitat o mare 
influenţă asupra autorului Evangheliei lui loan. In tradiţia greacă, 
Apollo era reprezentarea divină a acestui principiu ordonator. Vezi 
David Fideler, Jesus Christ, Son of God: Ancient Cosmology and Early 
Christian Symbolism, Quest Books, 1996. Vezi si The Popol Vuh, 1,1 
„Totul era în aşteptare înfiorată, totul era liniştit si tăcut, totul era 
încremenit în nemişcare, totul era liniştit şi goală era nesfârşirea 
cerurilor. Atunci a apărut primul cuvânt”. 


flori tremurânde şi delicate, aşa cum se umple cerul de stele 
noaptea. 

Stadiul vegetal de dezvoltare este amintit în Biblie ca Grădina 
Edenului. Întrucât nu exista încă viaţă animală în univers, 
Adam nu avea dorinţe şi nicio grijă sau neplăcere. Trăia într-o 
lume de vis, lumea fericirii veşnice. Natura oferea resurse 
inepuizabile de hrană în forma unei seve lăptoase, 
asemănătoare cu seva de păpădie din zilele noastre. Ingerii 
aveau grijă de grădină şi oamenii trăiau în comuniune 
neîntreruptă cu ei, iar prin mijlocirea lor puteau să vadă chipul 
plin de bunătate al lui Dumnezeu Însuşi.” 

De-a lungul istoriei s-a perpetuat legenda că, în anumite 
împrejurări, oamenii ar putea să revină la acea stare de 
fericire binecuvântată. lată un zvon ale cărui origini le vom 
descoperi mai târziu, când ne vom întreba cât adevăr se află 
în el.26 


Capitolul 3 
Sfântul Mihail şi şarpele 


Viaţa are ceva groaznic. Nu ştim ce e, dar vine spre noi, 
repede sau încet, din faţă sau din spate, din interior sau 
exterior, sau într-o trecere ciudată printr-o dimensiune pe care 
nu o cunoaştem. 

Şi, în acele prime momente, printre mlădiţe verzi şi flori, ceva 
se agita. O boare de sulf a fost urmată de un fulger şi de 
tunet. Pacea grădinii arse de soare a fost tulburată de un 
şarpe rosu-vinetiu cu corn, scanteind de parcă tot corpul i-ar fi 
fost acoperit cu diamante, safire şi pietre de onix, iar în frunte 
ar fi avut un smarald. Se descolăcea repede, inel după inel. 


“> Plotin, unul din discipolii lui Platon, care a dus idealismul în direcţia 
misticismului practic, a scris: „In această lume inteligibilă, totul este 
transparent. Nicio umbră nu stânjeneşte vederea. Toate fiinţele se 
văd una pe cealaltă şi se întrepătrund până în străfundurile naturii 
lor.” (Eneadele, V.8). 
26 Potrivit perspectivei mistice, dimensiunea vegetală întruchipată de 
Adam şi Adam există în noi ca principiu vital care dă viaţă trupurilor 
noastre materiale şi le conferă o anumită ordine. Cum spune poetul 
sufit Rumi, „Tu şi eu am fost cu Adam şi Eva la început”. Asupra 
acestei teme vom reveni în mod repetat. Mathnawi, vi. 735. 


Atât de tare strălucea, că frunzişul din grădină arunca umbre 
pe lumina lui. S-a repezit cu o viteză uimitoare la copacul din 
mijlocul grădinii şi s-a încolăcit în jurul lui Adam.” 

Acesta a început să se agite, simțind ceva ce nu mai simtise 
niciodată. Durerea nu mai fusese simțită niciodată nicăieri pe 
lume, pentru că până atunci numai plantele avuseseră viaţă. 
Viziunea mistică a şarpelui şi copacului este cea mai clară 
imagine posibilă a dezvoltării coloanei vertebrale, fără îndoială 
trăsătura  anatomică definitorie a animalelor. Aceasta 
reprezintă a treia tranziţie misterioasă a Creaţiei - de la viaţa 
vegetală la cea animală - şi încă o dată descrierea biblică şi 
mitică nu este în dezacord cu cea ştiinţifică, ci doar se 
exprimă altfel, mai vizionar. 

Adam a văzut o figură înaripată coborând din cer, cu armura 
scânteind. Arhanghelul Mihail, luptătorul zeului Soare, venise 
să-l salveze pe Adam înainte să înnebunească de durere. 

Ochii şarpelui aruncau văpăi când s-a întors să-l înfrunte pe 
Mihail. Corpul aproape că îi plesnea de atâta venin. 

Când Mihail s-a năpustit la gâtul monstrului, acesta s-a 
descolăcit şi a făcut un salt înalt ca să-l alunge. Mihail a 
profitat de ocazie şi şi-a înfipt sulița în şarpele pe care-l avea 
acum în faţa ochilor. Arma a rămas în pielea tare. Din rană 
venea o duhoare îngrozitoare. Mihail s-a tras înapoi, dar, în 
timp ce şarpele cobora ca să scape de sulița din trup, 
puternicul arhanghel a fost suficient de iute s-o scoată şi s-o 
înfigă mai sus, tocmai prin gâtul animalului şi apoi în trunchi. 
Astfel l-a țintuit de copac. 

Câteva clipe şarpele cel mare s-a zvârcolit şi Mihail a zărit 
nestemata verde căzându-i din frunte.”® 

Acum şarpele se dezumfla sub ochii lui Mihail, dar fixându-l 
cu privirea în tot acest timp. Târâtoarea se uita la el de parcă 
ar fi stors tot ce era mai bun din el, de parcă Mihail ar fi fost 
neghiob! 


27 In afară de Soare şi de Luna, Venus este singurul corp ceresc care 
străluceşte destul de tare, încât să arunce umbre. 
*8 Smaraldul era piatra prețioasă sacră pentru Hathor, zeul care-i 
corespunde lui Venus în mitologia egipteană. In poemul medieval 
Războiul de la Wartburg se păstrează tradiţia unui smarald căzut din 
coroana lui Lucifer şi vom vedea mai târziu de ce a devenit el un 
element important în povestea Graalului. 


Tot ţinându-se de suliță cu o mână, Mihail a căutat ce a 
căutat şi cu mâna cealaltă a scos sabia din teacă, vrând să 
taie capul şarpelui dintr-o singură lovitură. 

O clipă Mihail a avut impresia că şarpele e din sticlă şi că 
sabia lui îl spărsese. Apoi a văzut îngrozit că nu se întâmplase 
chiar aşa. Şarpele se fragmentase în milioane de şerpişori, 
care fugeau acum în toate direcţiile, intrând în pământul şi 
viaţa pădurii. 

Mihail câştigase lupta, dar era o victorie dulce-amăruie. Deşi 
înfrânt, Lucifer zămislise o minune. Datorită lui a apărut 
lumina conştiinţei animale, iar povestea lui Adam şi a Evei ne 
spune că odată cu viaţa necuvântătoarelor a apărut şi dorinţa. 
Dar împreună cu dorinţa a venit şi suferinţa. 

lar după dorinţă a urmat şi moartea. Deoarece o plantă se 
reproduce lepădând o parte din sine, noua plantă este, într-un 
fel, continuarea celei vechi şi, prin urmare, nu moare cu 
adevărat. Dar corpul unui animal moare în întregime, o dată 
pentru totdeauna.% 


2° Toţi oamenii îşi doresc nespus fericirea. Moartea este negrul acela 
din spatele oglinzii care ne dă posibilitatea să ne vedem pe noi înşine. 


Dorinţa aduce moartea 
(Gravură din veacul al XV-lea, opera lui Sebald Beham) 


Coloana vertebrală şi sistemul nervos, caracteristice corpului 
animal, aduc conştiinţa, dorinţa şi suferinţa, precum şi 
posibilitatea cunoaşterii. Şi, bineînţeles, cunoaşterea implică şi 
posibilitatea de a greşi. Datorită lui Lucifer, suntem insufletiti, 
atât în sensul că, fiind animale, ne putem deplasa pe 
suprafaţa pământului, cât şi în sensul că suntem manati de 
dorinţă. Din cauza lui suntem permanent în pericolul de a 


alege calea greşită şi de a ne pierde controlul.*° 

Aşadar, cum fusese şi Satana înaintea lui, Lucifer este 
necesar, dar rămâne un rău. 

Spun că Lucifer este „ca” Satana pentru că în Biblie şi în 
marile mituri ale Creaţiei din toată lumea există două poveşti 
primordiale despre lupta zeului Soare cu un şarpe-monstru. 
Evident că ele seamănă una cu cealaltă şi aproape că nu mai 
facem deosebirea între ele, dar merită osteneala să le 
separăm, căci ele ne arată lucruri înrudite, dar diferite, despre 
condiţia umană. Amândouă ne dezvăluie de ce e viaţa grea, 
„grea” în două sensuri diferite. Viaţa e grea în sensul că ne 
aduce necazuri şi suferinţă şi ne împinge spre propriile 
noastre limite. Dar e şi greu de înţeles. 

Poveştile celor doi şerpi reflectă acest fapt: şarpele lui 
Saturn, Satana, atacă din exterior, pe când şarpele lui Venus, 
Lucifer, se insinuează înăuntrul nostru. Din cauza Satanei, 
spiritul opoziţiei, viaţa este adesea greu de suportat. Din 
cauza Satanei, suntem atacați. Din cauza Satanei, ni se pune 
la grea încercare rezistenţa, cum s-a întâmplat şi cu Mama 
Pământ, până în punctul în care suntem tentaţi să renuntam la 
lupta.?? 

Lucifer ne ataca in diverse feluri. Ne predispune la greseli. El 
a înzestrat materia cu o strălucire care le ia ochii oamenilor, 
aşa că nu mai văd adevărurile de natură superioară. El a pus 
în inima universului o capacitate paradoxală, înşelătoare şi în 
acelaşi timp a strecurat în sufletele oamenilor o capacitate 
perversă ce-i corespunde acelei capacităţi înşelătoare din 
„exterior”. Din cauza lui Lucifer, dupa cum afirmă Sf. Pavel: 
„Nu fac binele pe care îl voiesc, ci răul pe care nu-l voiesc, pe 
acela îl săvârşesc.” 

Asta înseamnă, în fond, să fii om. Nu e uşor să scapi sau să 
găseşti un răspuns. Moartea este primejdia care ne pândeşte 
la tot pasul, dar, dacă nu mergem pe acest drum, vom muri în 


3° Sustinand că Adam şi Eva ştiau că sunt goi, Facerea sugerează că 
ei, animale fiind, au devenit conştienţi de faptul că au corpuri, 
constienta care plantelor le lipseşte. Odată cu această conştientizare 
a apărut latent şi „păcatul”. 
31 Recunoastem această dualitate, anume că răul ne atacă din două 
direcţii, în rugăciunea Tată/ nostru: „Şi nu ne duce pre noi în ispita 
(Venus) şi ne izbăveşte de cel viclean (Saturn).” 


paturile noastre fără să fi trăit nici măcar o clipă. Trebuie să 
riscăm ceea ce pretuim cel mai mult, căci lucrul acela îl vom 
pierde oricum. După un anumit punct, cale de întoarcere nu 
mai există. Şi în punctul respectiv trebuie să ajungem. 

Tot reconfigurăm poveşti cu zeii planetei - Saturn, Mama 
Pământ, Venus şi zeul Soare. Cum am putea să le punem în 
acord cu povestea biblică? 

Răspunsul constă în emanatiile angelice din mintea lui 
Dumnezeu. Există o tradiţie foarte puţin cunoscută, dar foarte 
răspândită şi adânc înrădăcinată, care afirmă că mai ales unul 
dintre ierarhiile ingeresti este strâns legat de planete: ze;; 
planetelor sunt tipuri de îngeri. 

Biblia abundă în poveşti despre diverse feluri de îngeri - 
printre care arhanghelii, heruvimii şi serafimii - şi Sf. Pavel se 
referă la felurite ierarhii îngereşti: „Întru El au fost făcute 
toate, cele din ceruri şi cele de pe pământ, cele văzute, şi cele 
nevăzute, fie tronuri, fie domnii, fie începătorii, fie stăpânii. 
Toate s-au făcut prin El şi pentru El” (Co/oseni, 1:16). Sf. Pavel 
nu se osteneşte să-şi explice listele cu ierarhii. Ca şi Sf. loan, 
atunci când scrie despre Cuvânt, Sf. Pavel se aşteaptă ca ai 
săi cititori să stie.*” 

Făpturile pe care grecii şi romanii le considerau divinităţi 
făceau parte din acea ierarhie îngerească la care Sf. Pavel se 
referea folosind cuvântul „stăpânii”. 

Desigur, oamenii din toate colţurile lumii au întâlnit 
întotdeauna fiinţe fără trup, pe care le-au numit „zei”, „îngeri” 
sau „spirite”. Felul în care oamenii le percep depinde de 
cultura în care au fost crescuţi. Făpturile spirituale se 
adaptează şi iau diferite forme, în funcţie de diferite culturi. O 
invocatie sacră tamilă i se adresează zeităţii astfel: „Tu, care 
iei forma pe care şi-o închipuie cei care se închină la Tine.”*? 


3 De pildă, Mihail este zugrăvit, conform tradiţiei, în chip de 
Arhanghel al Soarelui, iar Gavriil ca Arhanghel al Lunii. Pentru o 
discuţie amănunţită a astronomiei ca ştiinţă explicită, dar si 
desconsiderată sau codificată în Biblie, în arta creştină şi în 
arhitectura bisericească, vezi Jonathan Black, The Secret History of 
the World, Quercus Books, 2007 (Jonathan Black, /storia secretă a 
/umii, Editura Nemira, 2009, 2013). 

33 Inscripţie tamilă citată de renumitul erudit în tradiţii religioase 
Ananda K. Coomaraswamy. 


Din punct de vedere ştiinţific, aceste două poveşti nu ar fi 
decât halucinaţii. Dar, dacă sunt ceva mai mult, dacă sunt 
întâlniri cu ceva real, dacă există cu adevărat o dimensiune 
spirituală, atunci, ne putem aştepta să găsim acolo fiinţe 
aproape identice, doar înveşmântate altfel de la o cultură la 
alta. 

Lorna Byrne are în fiecare zi experienţe nemijlocite pe 
tărâmul spiritual şi ele se potrivesc cu relatările marilor mistici 
din trecut. Pentru că suferă de dislexie şi boala e avansată şi 
pentru că are multe contacte cu sfera angelică, n-a citit o 
carte în viaţa ei. Habar n-avea de tradiţia mistică înainte să 
mă cunoască, dar l-a văzut întotdeauna pe Sf. Mihail în chip de 
arhanghel al Soarelui, iar pe Gavriil în chip de arhanghel al 
Lunii. 


În culturile străvechi, inteligenţa neîntrupată era reprezentată 
adesea sub forma unor făpturi înaripate. Aceste frumoase 
imagini din The Dictionary of Greek and Roman Antiquities, 
ilustrat cu multe gravuri pe lemn, editat de William Smith in 
1848, infatiseaza un duh inaripat, aflat la baza columnei lui 
Antoninus Pius, o zeiţă inscriptionand un scut şi invocarea unui 
Spirit deasupra unui vas 


Imi amintesc momentul cand am discutat cu ea despre asta 
prima dată. Eram la ţară, undeva lângă Dublin, şi ne plimbam 
pe malul unui râu, când ea m-a luat prin surprindere pentru că 
s-a oferit să mă înveţe să pescuiesc! A râs din toată inima, 
sincer încântată, când i-am zis că Mihail ca arhanghel al 
Soarelui şi Gavriil ca arhanghel al Lunii fac parte dintr-o 


tradiţie care nu există numai în creştinism, ci şi în iudaism şi 
islam. 

Poate că există un conflict între religii la nivelul doctrinei şi al 
dogmei, poate că există şi chiar contradicții, dar, asa cum vom 
vedea în capitolele următoare, poveştile şi experienţele par să 
semene mult între ele. 

În cele ce urmează, voi încerca să îmbin poveşti cu zei şi 
îngeri, cu mari oameni de spirit, femei şi bărbaţi, calauziti de 
zei şi îngeri, într-o singură poveste. 


Capitolul 4 
Femeia-păianjen îşi ţese vraja 


Aducându-ne aminte de mituri, reconstituindu-le, putem repeta 
ceea ce Dumnezeu, Eroii, strămoşii au făcut ab origine. 

A cunoaşte miturile înseamnă a desluşi tainele de la originea 
lucrurilor. 

Mircea Eliade, Mit şi realitate 


Femeia Schimbătoare trăia în canionul indienilor Navaho. 
Ţinutul era frumos, dar poporul ei era terorizat de monstrii şi 
uriaşii care prindeau călătorii şi pe cei rămaşi în urmă şi îi 
devorau. 

Trăia acolo un uriaş cu fruntea brăzdată de riduri, care a 
văzut că Femeia Schimbătoare era singură. Uriaşul umbla tot 
timpul pe tărâmul acela. O dorea, dar ea vedea că uriaşul e 
hain şi plin de ură. 

Într-o bună zi, el a observat urmele gemenilor ei pe nisip şi a 
întrebat-o, cu gelozie în glas, cine le făcuse. Femeia 
Schimbătoare i-a spus că ea făcuse dârele cu mâinile. Dar nu 
era sigură că îl convinsese pe uriaş, iar în zilele în care se 
temea că el s-ar putea întoarce îşi ascundea fiii într-o gaură 
din mijlocul colibei sale, pe care o astupa cu o lespede de 
gresie. 

Băieţii au supravieţuit, crescând înalţi şi puternici şi, când a 
venit timpul să înveţe să vâneze, mama lor i-a ajutat să-şi facă 
arcuri şi săgeți. Dar asta le-a trezit o dorinţă arzătoare. Au zis 
că vor să vâneze cu tatăl lor. Era ceva normal. 

— Cine e tatăl nostru? Au întrebat ei. 


— Nu aveţi niciun tată, le-a răspuns ea. 

Dar ei au tot insistat şi, până la urmă, femeia le-a spus că 
tatăl lor era zeul Soare, care trăia foarte, foarte departe, 
dincolo de Marele Canion, pe o insulă din mijlocul marelui 
ocean. Le-a mai zis şi că le-ar fi peste poate să-l găsească, că 
nu ar supravieţui călătoriei - capcane, teren accidentat, 
monştri lacomi... 

Dar după aceea, când a văzut ce hotărâți sunt, i-a lăsat să 
pornească la drum, binecuvântându-i, dar cu multă mâhnire în 
suflet. l-a povatuit să se ferească de Corb, de Vultur si de 
Coţofană. Le-a dezvăluit că aceştia erau iscoadele monstrilor 
care voiau să-i devoreze. 

Aşa că atunci când au purces, înainte să se crape de ziuă, în 
timp ce treceau printre copaci, băieţii şi-au dat seama că sunt 
urmăriţi pas cu pas. 

Dis-de-dimineaţă, apropiindu-se de un munte sfânt ce se 
zărea peste ramurile copacilor, au văzut o dâră de fum 
înălțându-se dintr-o groapă în pământ. Curioşi, au cercetat cu 
privirea întunericul de jos şi au dat cu ochii de o bătrână urâtă 
şi foarte zbârcită, îmbrăcată în negru, care avea grijă de un 
foc. Era Femeia-Paianjen. 

— Cine sunteţi voi şi ce căutaţi aici? A întrebat ea cu o voce 
care zgâria timpanul. 

— Nu ştim cine suntem, au recunoscut ei. Şi nu ştim nici unde 
mergem. 
l-au explicat că sunt copiii Femeii Schimbătoare şi căutau pe 
cineva. 

— Incercati să vă găsiţi tatăl? 

Cand au încuviinţat dând din cap, Femeia-Păianjen le-a făcut 
semn cu o mână cenusie, solzoasa: 

— Hai, intraţi în bordeiul meu! 

S-au aplecat mult şi au văzut că zidurile de sub pământ erau 
acoperite cu pânze de păianjen groase ca postavul, iar găurile 
erau astupate cu oase. 

— Nu vă temeti! Le-a zis bătrâna. O să vă spun cum să găsiţi 
casa zeului Soare. 

Le-a explicat că drumul care îi aştepta era lung şi primejdios, 
că tatăl lor locuia dincolo de orizont, de cealaltă parte a 
oceanului. Ca să ajungă la el, trebuiau să treacă de capcane 
mortale - printre stânci ce se vor ciocni una de alta şi vor 


încerca să-i strivească, printr-o pădure de trestii care le vor 
sfâşia trupul şi prin dune de nisip clocotitor care îi va arde 
până la oase. 

— Nimeni nu poate scăpa cu viaţă fără talismanul pe care o 
să vi-l dau, a spus ea. 

Le-a dat un cerc făcut din trei pene smulse din vulturi vii şi i-a 
sfătuit să-l ţină în fata lor. l-a povatuit să-şi privească 
duşmanul în ochi, apoi a zis: 


Calcati pe picioare cu polen. 
Lăsaţi-vă mâinile în jos cu polen. 
Puneţi-vă mintea jos cu polen. 

Atunci picioarele vi se vor face polen. 
Trupul vă va fi polen. 

Mintea vă va fi polen. 

Vocea tot polen. 

Veţi fi frumoşi. 

Veţi fi liniştiţi...3% 


Şi ei au pornit la drum înarmaţi cu talismanele de la ea şi cu 
înţelepciunea primită de la Femeia-Păianjen. Stâncile Marelui 
Canion s-au despicat să-i lase să treacă, trestiile s-au înmuiat 
şi dunele au încetat să clocotească, aşternându-se liniştite în 
calea lor. Apoi, pe țărm, le-a apărut dintr-odată in fata un 
curcubeu şi au traversat oceanul păşind pe el, ajungând în 
cele din urmă la Casa Soarelui. 

La început, tatăl lor nu a crezut că sunt fiii lui. l-a pus să se 
lupte cu el şi apoi să îndure căldura dintr-o saună, care ar fi 
putut să omoare orice muritor de rând. După ce au trecut cu 
bine de probe, i-a recunoscut drept vlăstarele lui şi le-a dat 
coifuri din cremene şi săgeți din fulgere si raze de soare 
ucigaşe. Le-a spus aşa: 

— Fiii mei, acestea sunt armele de care veţi avea nevoie 
pentru a-i nimici pe monştrii care pustiesc împărăţia mamei 
voastre, iar eu sunt cel care trebuie să lovească primul. Căci 
eu trebuie să-l ucid pe capcaunul cu fruntea brăzdată de 


34 Compară Sutrele yoga ale lui Pantanjali, de pildă: 

„Meditează la elefant pentru a dobândi puterea elefantului. 
Meditează la ureche pentru a auzi la mare depărtare. 

Meditează la luminozitatea bumbacului pentru a trece prin spaţiu.” 


riduri. 
Şi aşa s-a făcut că toţi trei au pornit pe drumul de întoarcere, 
braţ la braţ... 


Femeia inteleapta 


După mulţi ani, când luptele au încetat, bătălia a fost 
câştigată si monstrii nimiciti pana la unul, când copiii au 
început să iasă iar pe afară şi să nu se teamă, o fetiţă se juca 
în pădure. A văzut o dâră de fum ieşind dintr-o groapă în 
pământ. A cercetat întunericul cu privirea şi deodată i-a 
apărut în faţa ochilor un chip zbârcit de bătrână. 

— Hai, draga mea! Vino jos şi stai cu mine! 

Fetiţa a coborât pe scara veche şi şubredă şi s-a aşezat lângă 

Femeia-Păianjen. 

— Cum îi spune la asta? A întrebat ea. 

— Ăsta e un război, draga mea, şi ce fac eu se numeşte 
tesut, i-a răspuns Femeia-Paianjen. 

lar în următoarele trei zile şi trei nopţi a invatat-o să teasa. 
Copila se uita cu gura căscată la cum se mişcau pe război, 
înainte şi înapoi, mâinile bătrânei. Femeia-Păianjen fredona în 
timp ce lucra modele complicate de lumină şi culoare, care se 
învârteau mereu ca stelele şi ca planetele, ca şi cum ar fi făcut 
lumea din nou cu formă, culoare, armonie şi semnificaţii 
tainice. Poate că fetiţa bănuia, chiar dacă nu putea să spună 
aşa ceva, ca se tesea o pânză cosmică, în care fiecare 
părticică e legată de celelalte şi toate erau orientate spre o 
gaură în mijlocul pânzei. 

— Întotdeauna să laşi o gaură în mijlocul păturii, draga mea! 


A atentionat-o Femeia-Păianjen pe copilă. Aşa cum fac 
păianjenii. Altminteri, te poţi prinde în propria pânză!” 

„Eu sunt tot ce a fost şi este si va fi, iar vălul meu nu l-a 
ridicat niciun muritor până acum.” Istoricul greco-roman a 
văzut această inscripţie pe un altar din Sais, în Egipt. Îi era 
dedicată Atenei, dar Plutarh credea că îi fusese închinată 
initial lui Isis. Micuta indiancă Navaho se întâlnise cu o zeiţă 
creatoare, cunoscută sub multe nume în diferite colţuri ale 
lumii. 

Pe cuprinsul acestei cărţi, o vom întâlni pe această 
misterioasă Initiatrix care va lua diverse chipuri, unele dintre 
ele ştiute. Prin medierea ei, divinul pătrunde în vieţile noastre. 
Este  înfricoşătoare, pentru că se foloseşte de puteri 
supranaturale în lupta cu forţele întunericului, şi în povestea 
următoare vom vedea cum intervenţia ei a dejucat un complot 
saturnian ce urma să ne priveze complet de divin. 


Din punct de vedere materialist, astfel de mituri reprezintă 
elemente ale subconştientului - în perspectiva lui Freud, ele 
sunt amintiri din copilărie, zeii fiind părinţii noştri deghizați. 
Pentru idealism, ele reprezintă o relatare istorică a acumulării 
experienţelor umane, a depunerii mai multor straturi de 
aluviuni ce vor deveni componentele psihicului uman. 

Prima dată am descoperit Femeia-Păianjen in The Hero with a 
Thousand Faces (Eroul cu o mie de fete) de Joseph Campbell, 
care conţine o versiune prescurtată a poveştii acestui 
personaj. Marele merit al lui Campbell este acela de a fi 
surprins unitatea de conţinut a legendelor şi miturilor din 
întreaga lume şi de a fi arătat că aceleaşi poveşti sunt spuse 
în diferite forme culturale. Poate că, parţial datorită influenţei 
lui Jung, Campbell a interpretat miturile ca fiind întruchipări 
ale marilor adevăruri psihologice mai degrabă decât ale unor 
adevăruri istorice. Supunerea eroului la probe constituie 
drumul fiecărui om prin propria lui viaţă. Miturile revelează 
marile modele ale inconştientului. 


35 Călăuzită de Femeia-Păianjen, fetiţa a reuşit să ajungă înapoi acasă 
şi să-i înveţe pe indienii Navaho cum să teasa frumoasele modele 
pentru care li s-a dus faima. 


Îngerul nopţii 
(din L'Art Byzantine) 

Cred că acesta este un mare adevăr şi un aspect important al 
realităţii, la care noi toţi reacţionăm intuitiv şi pe care Îl 
credem pe bună dreptate adevărat, dar, în acelaşi timp, ne 
gândim că el nu e tot. Miturile şi legendele îşi au originea în 
diferite stadii ale dezvoltării umane, iată o idee ce nu e 
aşternută explicit şi sistematic nicăieri în scrierile marelui 
mistic austriac Rudolf Steiner, dar este exprimat implicit peste 
tot în ele. Privind astfel, cu sprijinul şi îndrumarea lui Rudolf 
Steiner, aşa cum am făcut eu în aceste capitole, îţi dai seama 
că, la un anumit nivel, miturile sunt amintiri colective ale 
momentelor de răscruce din evoluţia omului şi că ele se pot 
aranja în ordinea cronologică corectă. 


Capitolul 5 
Isis şi taina potrivirii perfecte 


A fost odată ca niciodată o fată a cărei slujbă era să se 
îngrijească de foc în bucătăria unui mare palat. Ducea o viaţă 
grea şi, pentru că era mereu murdară de funingine, toată 
lumea îi spunea Cenuşăreasa. 

Cu toate că era cea mai umilă slujnică, foarte împovărată de 
familie şi ceilalţi servitori, visa că prinţul ei avea să vină într-o 


bună zi... 


Povestea Cenuşăresei este o versiune a dramei interpretate 
în templele din Egiptul antic. În varianta originală, 
Cenuşăreasa era manjita cu funingine pentru că era în doliu, 
căci prinţul mult visat lipsea, fiind probabil mort. Cutreierase 
întreaga lume căutându-i rămăşiţele pământeşti, iar căutările 
ei au atins punctul culminant - în pantomimă, „scena 
transformării” - în timp ce trudea deghizată în slujnică la 
cuhniile din palatul regelui Siriei. 

În versiunea originală, femeia se numea Isis, iar pe prinţul ei 
îl chema Osiris. 


Osiris era un domnitor iubit de poporul lui, un vânător iscusit 
care scăpase tara de numerosii monştri care o devastau. Intr-o 
zi, când se întorcea de la o partidă de vânătoare, a aflat că 
uriaşul lui frate, Seth, dă un ospăț în cinstea lui. 

După ospat au urmat jocuri, iar Seth a anunţat că făcuse un 
cufăr frumos, incrustat cu aur, argint şi pietre preţioase. A 
spus că oricine se potrivea perfect în acest cufăr va primi 
pretiosul obiect.5€ 

Oaspetii au încercat unul după altul să-l câştige, dar erau fie 
prea graşi sau prea slabi, fie prea scunzi sau prea înalţi. Apoi i- 
a venit rândul lui Osiris. „Uitaţi-vă!” a strigat el. „Mi se 
potriveşte! Mă încape ca pielea în care m-am născut!” 

Toţi îl priveau uimiţi, însă au rămas fără glas cand Seth si 
acolitii săi au sărit imediat si au închis capacul. L-au bătut în 
cuie şi au turnat plumb în găuri. Cufărul era acum un sicriu. 

Seth si ai lui l-au coborât pe malul Nilului şi l-au azvarlit în 
valuri. A plutit pe apă multe zile şi nopţi până a fost dus la 
mal. 

În timp, un arbore de tamarisca a crescut în jurul lui, 
înfăşurându-l în ramurile lui, până când cufărul a intrat cu 
totul în copac. După o vreme, acesta a fost tăiat şi folosit ca 
stâlp la noul palat al regelui Siriei. 

Isis, tânăra soţie îndurerată a lui Osiris, şi-a tăiat părul şi şi-a 


3* Condurul din sticlă al Cenuşăresei trimite, evident, la potrivirea 
perfectă. O mulţime de basme pe care le ştim din copilărie - 
Frumoasa din pădurea adormită, Jack, ucigaşul de uriaşi, Cenuşăreasa 
- povestesc ce li s-a întâmplat îngerilor. 


dat cu funingine pe tot trupul. A plecat să cutreiere lumea în 
căutarea bărbatului ei. 

A ajuns în cele din urmă la curtea regelui sirian. Nu mai purta 
veşmintele şi însemnele regale, aşa că a găsit de lucru doar ca 
slujnică la cuhnii. 

Dar într-o noapte a avut o viziune extraordinară: l-a văzut pe 
Osiris întemnițat în trunchiul bătrânului copac ce susţinea sala 
centrală a palatului. 

În dimineaţa următoare s-a zbătut să ajungă în sala tronului 
şi acolo a reuşit să-l convingă pe rege de adevărata ei 
identitate. Suveranul i-a îngăduit să taie scoarţa şi să deschidă 
sicriul. Apoi i-a dat voie să ia corpul lui Osiris din palat şi să-l 
ducă pe o insuliţă, unde a început să folosească ulei şi să facă 
vrăji ca să-l readucă la viaţă. 

Dar şi Seth avea puteri magice. El şi oamenii lui vânau la 
lumina lunii, când au văzut-o pe Isis legănându-l pe Osiris pe 
ţărmul insulei. Năpustindu-se asupra lor, au furat trupul 
acestuia şi l-au ciopartit, foarte încântați de isprava lor. De 
data asta, Seth voia să fie sigur că Osiris nu va mai fi găsit, 
aşa că a îngropat bucăţile de cadavru în diferite locuri din 
ţară, cât mai departe una de cealaltă. 

Isis a trebuit să pornească iar la drum, însoţită acum de sora 
ei cu pielea mai închisă la culoare, Nephthys. S-a prefăcut în 
câine ca să caute mai bine şi să dezgroape bucăţile din 
cadavru. 

În cele din urmă, au strâns toate bucăţile şi le-au dus în 
insula Abydos. Acolo Isis le-a legat cu fâşii de pânză albă şi i-a 
insuflat soţului ei atâta viaţă cât s-o lase grea. 

Isis, zeita-mama, îl purta acum în pântece pe Horus, viitorul 
zeu Soare. 

Mulţi copii îl ştiu azi pe Horus sub numele de Jack, pentru că, 
la fel ca basmul Cenuşăresei, povestea luptei lui Horus cu 
uriaşul Seth ni s-a transmis tot în forma unui basm. Fiindcă 
avea să se întoarcă pentru a-l alunga de pe tron pe unchiul 
său uriaş şi să conducă ţara ca rege al zeilor, îl cunoaştem sub 
numele de Jack, Ucigaşul de Uriasi. 


Osiris şi Bastet. Diferite civilizaţii din diverse zone şi-au adus 
aminte de zeii lor în anumite etape din istoria lor. Dorind să 
ajute omul să ajungă la anatomia pe care o are astăzi şi 
înainte ca toate formele animaliere să fie asimilate în forma 
omenească ce reprezintă încununarea creaţiei, zeii au luat 
forme antropomorfe care s-au păstrat în cultura egipteană 


Povestea lui Isis, Osiris şi Horus este una foarte ciudată, nu? 
Cum am putea-o interpreta? S-o considerăm expresia unei 
întâmplări adevărate, care chiar a avut loc? Cred că am 
începe s-o înţelegem, dacă am repovesti un basm celebru, 
Frumoasa din pădurea adormită... 

A fost odată ca niciodată, într-o ţară îndepărtată, un regat 
fericit şi binecuvântat, unde regelui şi reginei li s-a născut o 
fetiţă frumoasă. S-au bucurat enorm şi au dat un bal ca să 


sărbătorească, i-au invitat pe mai-marii ţării, inclusiv pe şase 
dintre cele şapte zâne care trăiau acolo. 

Pe rând, fiecare dintre ele a venit cu o baghetă şi i-a făcut 
fetiţei un dar, binecuvântare ce avea s-o ajute să ducă o viaţă 
împlinită şi fericită. 

Dar cea de-a şaptea, o zână rea, clocotea de furie că nu 
fusese invitată. Tunând şi fulgerând, a apărut în mijlocul sălii 
de bal şi a blestemat copila. A blestemat-o să moară. 

— Se va intepa la deget şi va muri! 

Una din zânele bune a ieşit în faţă şi s-a împotrivit magiei 
negre a zânei rele cu propria magie albă. Blestemul cu 
moartea s-a schimbat cu un somn adânc, fără vise, ce avea să 
dureze cel puţin o sută de ani şi nu se va putea sfârşi decât 
atunci când prinţesa va primi sărutarea unui print. 

Aşa că regele şi regina au dat poruncă să se scoată din palat 
orice obiect metalic ascuţit - fiecare ac cu gămălie sau de 
cusut, toate foarfecele, cutitele si furculitele. Copila a crescut 
si s-a facut o fata frumoasa, cu parul lung si negru si ochi care 
scanteiau cand vorbea. Era indragita la fel de mult de toti cei 
din palat, curteni si servitori deopotriva. 

Apoi, intr-o buna zi, cand se cam plictisea, a inceput sa 
cutreiere prin palat si a ajuns într-un loc unde nu-şi amintea sa 
fi fost vreodată. A găsit intrarea într-un turn şi a urcat scările 
până în vârf. Acolo, într-o odaita din pod, a dat de o bătrână 
micuță, cu un chip bland şi ochi aşijderea, care torcea la un 
fus. Prinţesa s-a aşezat şi s-a uitat la ea o vreme, flecărind cu 
bătrâna, după care a întrebat-o dacă n-ar putea să toarcă şi 
ea cu fusul. 

— Desigur, draga mea. 

— Au! 

Si asa se face ca printesa s-a prabusit la podea, alunecand 
într-un lesin adânc ca moartea, cu sângele tasnindu-i din 
vârful degetului. 


Şapte este un număr sacru în toate religiile, iar cele şapte 
zâne din acest basm ar trebui să ne atragă atenţia, pentru că 
cifra are o semnificaţie secretă, de natură mistică. 

Invataturile mistice din întreaga lume susţin că spiritul 
părăseşte trupul după moarte într-o spirală ce se înalţă prin 
cele şapte sfere ale planetelor. Sferele sunt numite câteodată 


„ceruri”. De pildă, Sf. Pavel a scris că, odată a fost dus sus în 
Al Treilea Cer, iar expresia „a fi în al şaptelea cer” vine, şi ea, 
din această tradiţie. 

După ce urcă în al şaptelea cer, spiritul e absorbit din nou în 
marea imbratisare a lui Dumnezeu. Apoi coboară tot în spirală. 
Atunci când trece prin fiecare sferă, primeşte un dar de la 
îngerul planetei respective. Este un dar unic, special, de care 
va avea nevoie la următoarea reîncarnare, în caz că urmează 
să aibă o viaţă fericită şi împlinită. De la îngerul lui Venus, de 
exemplu, spiritul omului primeşte capacitatea de a iubi, de la 
îngerul lui Marte are curajul şi aşa mai departe.” 

Dar îngerul sferei lui Saturn este satanic - zâna cea rea din 
basm. Scopul ei e să ucidă spiritul pe vecie, prinzându-l în 
capcana lumii materiale. 

Dacă avem în vedere că în basm cele şase binecuvântări şi 
blestemul sunt dăruite copilei /a un bal, ne dăm seama uşor 
de ciudatenia acestei poveşti. Pentru că acum vedem că tot ce 
survine când Frumoasa din pădurea adormită pare trează şi 
vie se întâmplă, de fapt, când e moartă, adică în somnul ei 
adânc, de moarte, ceea ce înseamnă că e moartă pentru 
lumea spirituală, dar vie pe Pământ!:8 
Asemănările între Frumoasa din pădurea adormită si 
povestea lui Isis şi Osiris sunt prea evidente şi nu mai e nevoie 
să le subliniem. Când Osiris este mort şi bătut în cuie în sicriu, 
el este de fapt viu pe Pământ. Ca şi alte poveşti pe care le 
istorisim aici încă o dată, nici acestea nu sunt în niciun caz 
poveşti despre ce se întâmplă pe lumea aceasta. 

În fond, toate poveştile pe care le-am amintit până acum - 
alungarea lui Saturn de către zeul Soare, şarpele din grădină, 
Femeia-Păianjen, Isis si Osiris - sunt relatări ale unor 
întâmplări petrecute în dimensiunea spirituală, şi asta dintr-un 
motiv foarte întemeiat: lumea obiectelor fizice, pe care o 


3  Poimandres, „cunoaşterea lui Ra”, un capitol din Corpus 
Hermeticum, descrie înălţarea spiritului unui om spre ceruri, 
lepădându-şi defectele în diferite sfere, de pildă, descotorosindu-se de 
intrigile viclene în sfera lui Mercur, de poftele trupeşti în cea a lui 
Venus, de nesabuinta în Marte, de lăcomie în Jupiter si de fatarnicie în 
Saturn. 

38 Novalis: „O naştere pe pământ înseamnă o moarte în lumile 
spiritului.” 


cunoaştem aşa de bine astăzi, aproape că nici nu exista pe- 
atunci. Lumea materială era pe vremea aceea ca o ceaţă, o 
anomalie vagă, fără formă, efemeră, plutind în mijlocul unei 
lumi spirituale luminoase şi strălucitoare, pe de-a-ntregul 
formate. Trupurile nimfelor, ale monştrilor, ale animalelor, 
chiar şi corpurile omeneşti erau mai degrabă fantome decât 
creaturi închise în trupuri solide, aşa cum suntem astăzi.* 

Aşa că, într-un fel, ne putem uita din nou la tot ce am văzut 
până acum, spunând, aşa cum spun mulţi povestitori... 

La urma-urmei, a fost doar un vis... 

Am propus o întoarcere la poveşti străvechi pentru că în ele 
se păstrează momente decisive din istoria omenirii, 
evenimentele cele mai importante care au netezit drumul 
pentru viaţa pe care o trăim astăzi. Acel moment de răscruce 
din istoria omenirii pe care creştinismul îl numeşte Căderea a 
fost, de fapt, căderea în materie. Spiritele oamenilor fuseseră 
fantome, ca zeii, îngerii şi uriaşii. Pe măsură ce trupurile lor au 
prins a se întări şi a deveni mai cărnoase, au gustat noi 
bucurii, dar şi noi primejdii. 

Povestea lui Isis şi Osiris ne vorbeşte despre cum ajungem să 
ne naştem şi să trăim în lumea materială o perioadă de timp 
limitată şi cum era perceput acest lucru. 

Osiris era zeul egiptean al regenerării. Murea iarna şi 
renăştea primăvara. Papusi cu Osiris, reprezentând trupul lui 
fără viaţa, se sădeau în pământ împreună cu seminţele care 
aveau să incolteasca si să crească primăvara. 

Din cauza îngerului Osiris, spiritul uman avea să se cufunde 
adânc în lumea materială pe durata vieţii lui pe Pământ. Din 
cauza lui Osiris, spiritul uman va primi misiuni mai grele şi mai 
individualizate decât cele ale oricărui alt spirit ce pluteşte 
liber.* 


3 În A doua carte a lui Ezra e înfăţişată o primă lume spirituală, locuită 
de omenire înainte de crearea celei materiale (A doua carte a lui Ezra, 
3:4-7). 

40 Miturile îi arată pe zei - îngeri - făcând anumite lucruri pentru ca 
oamenii să fie în stare să le facă şi ei. Ei ne netezesc calea. Povestea 
lui Isis şi Osiris vorbeşte despre cum ajungem să ne naştem şi să 
trăim în lumea materială o perioadă limitată, măsurată de soare şi 
lună, şi despre cum vom fi puşi la încercare şi vom trece prin probe, 
potrivit darurilor cu care am fost binecuvantati. Despre cum ni se va 


Capitolul 6 
Amanti divini şi soţii angelice 


Îngerii sunt puterile ascunse în facultăţile şi organele omului. 
Ibn al-Arabi 


Aşezat pe tronul său din vârful Muntelui Olimp, Jupiter s-a 
uitat în jos şi şi-a mângâiat barba. Privea şoldurile unei nimfe 
care se catara pe stâncile de sub o cascadă sacră. lo ajunsese 
sus de când se uitase el ultima oară. Pielea îi era albă, delicată 
si, cu vederea lui telescopica de zeu, vedea stropii de apa de 
pe ea. S-a lins pe buze. 

Zeii zburau prin aer iute ca gândul. 

Când Jupiter şi-a făcut apariţia lângă ea, nimfa a fugit printre 
copaci să se ascundă. Dar a auzit imediat un râs tunător în 
spate. 

Tintuind-o în iarba sacră, i s-au încordat muşchii gâtului. 

lunona, soţia lui Jupiter, îi vedea tot timpul gândurile. De fapt, 
putea să vadă şi ce vede el şi când ela închis ochii de plăcere, 
ea s-a răzbunat. A trecut la acţiune. Ea, care era supranumită 

„ochi de vacă” pentru că avea ochii mari şi fermecători, a 
prefăcut-o pe nimfă într-o junincă albă. 

Jupiter a deschis ochii şi a privit-o uimit. Chiar şi transformată 
în vacă, lo era superbă. 

In tinereţe, când conducea lumea, Jupiter şi zeii olimpieni 
zburau pe cerul senin şi fiecare stâncă, fiecare râu şi pârâu îşi 
aveau un zeu şi un spirit. Lucrurile se metamorfozau tot timpul 
în alte lucruri. Erau vremuri magice, în care Creaţia nu avea 
încă forme fixe. Erau vremuri în care vederea era limpede, 
niciodată incetosata de îndoială şi de şovăială, ci numai de 
dorinţă. 

Dacă lo era placidă şi binevoitoare, Dafne era mai mult o fată 
cu apucături de băiat. Acestei tinere nimfe îi plăcea să se 


da ajutor divin dacă îl cerem şi apoi despre cum vom muri pentru 
lumea materială, continuând totuşi să trăim o vreme în tărâmurile 
îngereşti. 

Trăim doar atât cât să fim puşi la încercare din nou şi din nou. Avem 
propriul nostru conflict cu Seth şi preoţii egipteni ne făgăduiesc că 
după moarte îl vom întâlni pe Osiris şi vom vedea ce se întâmplă prin 
prisma lui. 


joace prin codri, să culeagă fructe de pădure şi să facă arcuri 
şi săgeți. Nu se gândea deloc la bărbaţi, dar era prea 
frumoasă ca să le scape. 

Apollo a dorit-o de cum a văzut-o. Şi-a 


nee RS, Cee Ce 
Detaliu din tabloul /upiter si Europa al maestrului Paolo 
Veronese. Privirea bivolului parca iese din rama si intreaba 
privitorul: „Tu n-ai face la fel?” 


închipuit că îi aranja părul care atunci îi curgea în valuri pe 
umeri şi pe spate. 

Pogorându-se pe pământ lângă ea, voia să-i spună că o 
iubeşte. Dar, ştiind probabil mai bine decât el ce urmăreşte, 
nimfa s-a întors şi a fugit. 

Zeul a strigat după ea: 

— Nu fugi! N-o să-ţi fac niciun rău! 

Dafne se urca acum pe un deal. 


— Fii atentă! l-a strigat el. 

Îi era teamă că fata o să se zgârie în rugii de mure. 

Tocmai atunci o rafală de vânt i-a ridicat rochia, iar 
priveliştea coapselor ei încordate l-a făcut să fugă şi mai 
repede după ea. 

Dafne îi simţea răsuflarea în ceafă. Şi-a strigat tatăl, zeul unui 
râu, s-o apere, iar când a apucat-o de păr, Apollo a simţit doar 
frunze. Când a luat-o de mijloc s-o tragă spre el, pântecele îi 
era învelit în scoarță şi picioarele îi prindeau rădăcini în 
pământ. Fusese prefăcută într-un dafin. 

Poetul afro-roman Ovidiu, care a reluat povestea, ne spune 
că Apollo o iubea pe Dafne şi în clipa aceea. Zeul s-a uitat la 
copacul pe care îl strangea în braţe şi a văzut că era bun. 

Când eşti un om foarte frumos e ca atunci când eşti singurul 
om treaz la o petrecere. Frumuseţea ta îi înnebuneşte pe 
ceilalţi. 

Şi nu le pasă dacă te simţi exclus. Nu vor decât să te supună 
voinţei lor. 

De Adonis se îndrăgostiseră două femei mai în vârstă ca el, 
Venus şi Persefona. Fusese dat în grija Persefonei cand 
rămăsese orfan, de mic copil, iar apoi, când crescuse şi se 
făcuse un tânăr frumos, avansurile ei l-au stânjenit nespus. A 
început să-i displacă felul în care ea îi dădea târcoale tot 
timpul şi când îl atingea, parcă totul se întuneca în jurul lui. 

Dar acum, când venea spre el frumoasa Venus, zâmbitoare, 
îngustă în şolduri, cu braţele întinse şi învăluită într-o boare ca 
un fâlfâit de aripi diafane, Adonis se simţea tras în jos. Ea îi 
vorbea, iar el, deşi n-o asculta, ştia ce îi spune, ştia că îi oferă 
mii de dulci taine. _ 

Era foarte cald, fiind miezul zilei într-o poiană din pădure. In 
iarbă erau primule şi se auzea un bazait atât de tare, de parca 
ar fi zburat pe-acolo un milion de albine. Era adevărat ce se 
spunea: Venus era foarte, foarte frumoasă. La fel de frumoasă 
ca el. 

Zeița i-a luat palma asudata şi l-a sufocat cu sărutările ei, iar 
Adonis a simţit că i se înfierbântă şi lui sângele în vene - aşa 
că, de ce nu? 

Însă, fiind coplesit, i-a întors spatele şi a fugit de lângă ea. 

— Tinere cu inimă de piatră! Nu eşti bărbat! 

Ultimul lucru pe care l-a auzit a fost ţipătul ei înspăimântat în 


clipa în care l-au străpuns colții unui mistreţ care iesise din 
desiş. 

Când zăcea pe jos, sângele îi curgea din şold, iar în locul 
unde intra în pământ răsăreau anemone. 

Venus a îngenuncheat să miroasă florile şi a prins ultima 
boare din dulcea răsuflare a 


> 


Detaliu dintr-o pictură care face parte din Venus si Adonis 
(Lucrarea maestrului Titian) 


tânărului.“ 

Dar, dacă Jupiter, Apollo şi alți zei ai planetelor erau îngeri, 
oare nu e ciudat că se comportau atât de imoral? De la îngeri 
41 Principala sursă a acestor poveşti despre metamorfozare este, 


bineînțeles, Ovidiu, câteva expresii fiind însă preluate din scrierile lui 
Shakespeare. 


ne aşteptăm la standarde morale înalte. 

Gravura pe un vas din Sal 
rafinamentul intelectual al grecilor cand vine vorba de zei. 
Potrivit lui Macrobiu, initiatii în misterele orfice îl considerau 
pe Dionysos principiul Minţii împărţite în minţi individuale. 

Elita intelectuală îi credea pe Apollo şi pe Dionysos două 
aspecte diferite ale aceluiaşi principiu divin. Viziunea lor nu 

era doar una rudimentar antropomorfică. Zeii greci ai 
planetelor sunt agenţii potrivirii perfecte între omenire şi 
univers. Ideea este exprimată în poveşti, dar şi în numere. 

Grecii antici atribuiau valori numerice literelor alfabetului. 
Adunând numerele atribuite literelor dintr-un cuvânt, poate 
rezulta un număr semnificativ. E incredibil, dar adevărat că 

numele zeilor Zeus, Apollo şi Mercur produc constante 

matematice în funcţie de care sunt concepute formele 
naturale ale lumii. Valorile numerice ale respectivelor nume 
descriu formele triunghiurilor echilaterale, ale pătratelor, ale 
cuburilor, ale piramidelor, ale octaedrelor şi ale tetraedrelor. 

Armonia muzicală este, de asemenea, în raport cu aceste 

numere. (Pentru o explicaţie completă şi o demonstraţie 
matematică, vezi Jesus Christ, Sun of God de eminentul David 
Fideler.) În epoca modernă, facem deosebirea dintre calitate şi 
cantitate, matematica fiind o descriere a cantităţii care nu se 

numără printre preocupările de azi. O asemenea abordare e 
foarte departe de cea antică, întemeiată pe idealism. Anticii 
trăiau într-un univers preocupat de omenire, iar matematica 

superioară era o modalitate de a descrie acea preocupare. 
Unii sunt ostili misticismului, pe care-l consideră o alunecare 

într-o gândire leneşă sau infantilă. Dar nu e cazul şi aici. 
Gândirea aceasta este de o complexitate extraordinară, 
profundă, dar nu empirică. Viziunea idealistă este cea care îşi 
face drum în afara lumii şi astfel descoperă cum funcţionează 
lumea 


Există un pasaj-cheie în Biblie care s-ar putea foarte bine 
desluşi la şcoala de duminică, unul pe care nici nu-l auzim în 
multe predici. În capitolul 6 din Facerea citim: „Fiii lui 
Dumnezeu, văzând că fiicele oamenilor erau frumoase, şi-au 
ales dintre ele soţii, care pe cine a voit (...) când fiii lui 
Dumnezeu începuseră a intra în fiicele oamenilor şi acestea 
începuseră a le naşte fiii: aceştia sunt vestiţii viteji din 
vechime.” Expresia „fiii lui Dumnezeu” se foloseşte şi în alte 
locuri din Vechiul Testament pentru a desemna îngerii. Aici 
însă Biblia face aluzie la amorurile zeilor. 

Un alt lucru demn de ţinut minte este că poveştile respective, 
din orice parte a lumii ar proveni, istorisesc întâmplări 
petrecute cu mult înainte ca omenirea să conceapă orice 
noţiune a moralității. Ele descriu ceea ce a ajuns să fie 
cunoscut drept forţe ale naturii, acesta fiind un indiciu al 
evenimentelor istorice care stau la baza miturilor în discuţie. 
Am văzut că Biblia şi miturile pot fi privite în concordanţă cu 
perspectiva ştiinţifică asupra Creaţiei, că ele ne oferă o 
descriere a aceleiaşi succesiuni de evenimente, dar abordarea 
diferă. lo a fost prefăcută în junincă, Dafne într-un dafin, 
frumosii tineri Adonis şi Hiacint în flori, Arahne în păianjen, 
Calisto într-un urs... Astfel de poveşti ne vorbesc despre 
proliferarea formelor biologice. Ne prezintă formarea multor 
specii pe care le ştim azi - plante, flori, copaci, animale, 
primele etape din dezvoltarea biodiversităţii din lume.“ 
Deoarece materia nu era stabilă, iar corpurile erau moi şi 
străvezii ca fantomele, proliferarea formelor biologice a avut 
loc cu o viteză ameţitoare şi o uşurinţă magica.” 


Poate că miturile greceşti sunt versiunile cele mai cunoscute, 
dar, în esenţă, în toată lumea se spun aceleaşi poveşti. 
Tradiţia celtică, ce l-a influenţat pe Tolkien şi multe alte opere 


42 Există o maximă atribuită lui Baal Shem Tov, întemeietorul 
iudaismului hasidic: „Lângă fiecare fir de iarbă stă un înger care 
spune: Creşti! Creşti!” 

43 Milton a descris corpurile spirituale ca fiind „moi şi necompuse în 
esenţa lor pură, nelegate sau încătuşate cu încheieturi şi membre, şi 
nici întemeiate pe şubreda putere a oaselor”, îngerii având 
capacitatea să se metamorfozeze când îşi urmăresc „scopurile 
eterice” (Paradise Lost, Cartea |, 425-430). 


ale literaturii fantastice moderne, are o poveste galeză despre 
un băiat pe nume Gwion. 

Gwion a fost tocmit de o vrăjitoare să amestece într-un cazan 
unde pregătea un elixir care avea să-l transforme pe fiul ei 
urât şi prost. 

Într-o zi, când Gwion amesteca de zor, fiertura a început 
deodată să clocotească. Trei stropi au ieşit din oală şi i-au 
căzut pe mână, opărindu-l. Fără să se gândească, a dus mâna 
la gură. 

Vrăjitoarea a văzut şi a venit în fugă la el. 

— Asta nu e pentru tine! A tipat ea furioasă. 

Gwion s-a prefăcut într-un iepure sperios şi a luat-o la fugă, 
iar ea s-a transformat imediat într-un ogar care l-a prins 
repede din urmă. Ajungând la un râu, băiatul s-a prefăcut într- 
un somon, dar vrăjitoarea a sărit în apă după el, devenind 
acum o vidră. Brusc, el a sărit din apă în chip de pasăre, dar 
ea s-a transformat într-un şoim şi i-a sfâşiat coada. 

Panicat, băiatul s-a uitat în jos şi a văzut o grămadă de grâu. 
A coborât fulgerător direct acolo, prefăcându-se într-un bob de 
grâu. Ar fi ca şi cum ai căuta un ac în carul cu fân, s-a gândit 
băiatul. 

Dar vrăjitoarea s-a preschimbat într-o găină şi a ciugulit din 
grâu până a mâncat şi ultimul bob. 

După un timp, şi-a dat seama că e însărcinată, deşi nu găsise 
niciun bărbat dispus să se împreuneze cu ea. Se pare că bobul 
de grâu îi crescuse în pântece şi, când s-a născut încă o dată, 
Gwion era un bebeluş cu toată frumuseţea şi inteligenţa pe 
care vrăjitoarea şi le dorise pentru fiul ei. 

Cineva a strigat Tal jesin!, care înseamnă „Ce frunte 
luminoasă are!” 

Şi aşa s-a încarnat un mare spirit, Taliesin, vestitul bard 
galez. 

Ne plac poveştile în care se zboară, nu-i aşa? Cu puţină 
vreme în urmă, într-un weekend petrecut cu nişte vechi 
prieteni, printre care şi acela care mi-a făcut cunoscute 
miturile şi legendele galeze, stăteam în jurul mesei şi vorbeam 
despre scene înduioşătoare din filme. Desigur, printre ele era 
şi moartea mamei lui Bambi. Cineva a sugerat să includem şi 
momentul din Cartea junglei în care se dovedeşte că ursul 
Baloo nu era mort. 


Altcineva a spus: 
— Momentul în care se dovedeşte că ET nu murise. 
M-am gândit la sfârşitul acelui film, la secvenţa 

în care băiatul merge pe bicicletă cu ET în coşul pus pe ghidon 
şi apoi se înalţă dintr-odată şi zboară pe cer. E ca pantomima 
în care Peter Pan îşi ia zborul brusc şi pluteşte deasupra 
publicului, ceea ce ne face să plângem. Zborul omului are 
ceva profund emotionant, cred eu, poate pentru că toţi 


purtăm în suflet amintiri din vremea de dinainte ca trupurile 
noastre materiale să fie complet formate, de când fiinţele 
umane puteau să zboare şi erau spirite libere printre alte 
spirite, într-o lume scăldată în lumina inefabilă a unui soare 
spiritual. Ne încearcă o mare nostalgie după vremea aceea şi 
tânjim după clipa când vom fi din nou fiinţe pur spirituale. 
Adică să închidem astfel cercul descris de istoria omenirii, 
asa cum povestesc toate religiile lumii. Suntem cufundati în 
materie pentru scurt timp şi într-o bună zi, nu peste multă 
vreme, ne vom înălța din nou şi vom zbura, eliberaţi de ea. 

Se apropie vremea să ne ridicăm iarăşi în zbor.“ 


Capitolul 7 
Odin şi teoria angelică a evoluţiei 


Mai întâi ai fost din lut, apoi ai trecut de la forma minerală la 
cea vegetală, de la animal vegetal la animal uman... şi mai ai 
de trecut prin o sută de noi lumi... 

Rumi 


Felurite fiinţe angelice şi spirite s-au impus în diverse epoci şi 
locuri, precum şi în diferite tradiţii. Dacă grecii şi romanii îşi 
aminteau foarte bine faptele îngerului Jupiter, în nordul 
Europei, faptele îngerului Mercur aprindeau imaginaţia. 
Scandinavii şi-l aminteau pe îngerul lui Mercur sub numele de 


1 Într-un alt basm celtic, Cormac’s Adventure in the Land of Promise 
(Aventurile lui Cormac în Tara Făgăduinţei), regele călătoreşte prin 
acel ţinut, găseşte o fântână din care izvorăsc cinci pâraie şi i se 
spune că fiecare dintre ele este unul din cele cinci simţuri. lată o 
uimitoare răsturnare de situaţie în cadrul narativ, care ne face să 
înţelegem dintr-odată că perspectiva povestitorului e de pe cealaltă 
lume, cu alte cuvinte, că el priveşte din unghiul celeilalte lumi cum se 
formează lumea materială obişnuită. In această privinţă basmul 
seamănă cu scena din filmul Matrix, bazat pe romanele ezoterice şi 
mistice ale lui Philip K. Dick, în care spectatorului i se arată brusc că 
personajele sunt legate în maşini ce experimentează o lume virtuală 
pe care o confundă cu lumea reală. Poveşti ca aceasta şi ca aceea a 
lui Taliesin ne înfăţişează, la un anumit nivel, ce se întâmplă în 
iniţiere, aratandu-i cititorului sau ascultătorului perspectiva celeilalte 
lumi. În măsura în care obişnuiesc cititorul cu această abordare, 
poveştile respective pot fi considerate initiatice în sine. 


Wodin sau Odin.% 

Poveştile zeilor planetari scandinavi, ca şi miturile zeilor 
olimpieni, îi zugrăvesc atât pe ei, cât şi domnia lor ameninţată 
de giganţi şi măcinată de conflicte interne. 

Odin ştia că va trebui să sufere mult ca să se pregătească 
pentru misiunea lui de salvare a lumii. 

A fost rănit de o lance şi s-a spânzurat cu capul în jos de 
crengile Arborelui Lumii, un copac noduros şi bătut de vânturi, 
de care a rămas atârnat nouă zile şi nouă nopţi, în timp ce 
frunzele îi şopteau tainele runelor. 

Apoi a pornit prin ceturi dense spre peşterile întunecate, 
tărâmul elfilor negri. Voia să afle de la ei tainele prelucrării 
metalelor. 


4 Misiunea lui Odin era să combată posibilitatea ca răul, care 
ajunsese pe lume odată cu apariţia animalelor, să ajute la dezvoltarea 
facultăţilor necesare pentru a rezista ispitei şi vicleniei lui Venus. 
Astrologii nordici urmăreau mişcările complicate ale lui Mercur şi 
Venus pe la răsăritul şi apusul soarelui, mutându-se din loc în loc şi 
înțelegând că destinul omenirii e strâns legat de relaţia dintre aceste 
două planete. 


cu aur numit braceate, descoperită în Danemarca 


În sfârşit, a călătorit de-a lungul rădăcinilor Arborelui Vieţii să 
găsească Fântâna Intelepciunii. Fântâna era izvorul tuturor 
amintirilor, iar pe bătrânul uriaş care o păzea îl chema Memir 
(sau Memor, adică „Memorie”). Nu l-a lăsat pe Odin să bea din 
apa ei până nu şi-a jertfit ce avea mai de preţ. Odin şi-a scos 
unul din ochi. Acesta s-a scufundat în apele fântânii şi s-a dus 
la fund, strălucind acolo. 

In viziunea spirituală a popoarelor din nordul Europei, 
Arborele Lumii stătea în centrul universului. Lumea oamenilor 
se numea Migard sau „Lumea de Mijloc” şi Arborele Lumii 
răsărea în mijlocul ei, înălțându-se pana la ceruri. 

Aproape de vârful Arborelui Lumii era un tron de aur. Odin 
stătea acolo, cu câte un corb pe umăr, şi în fiecare zi cei doi 
corbi zburau în jurul lumii şi se întorceau seara să-i spună lui 
Odin ce văzuseră. 

Arborele Lumii ţinea pe ramurile sale şi marea cetate a zeilor, 
douăsprezece castele din aur, fiecare împodobit cu semnul 
unei constelații. Singurul drum spre regatul poleit cu aur 


trecea prin Bifrost. Făcut din aer, apă şi foc, podul le apărea 
oamenilor de jos, din Midgard, în chip de curcubeu. Heimdell, 
străjerul zeilor, stătea la pod. Se spune că simţurile îi erau atât 
de ascuţite, încât auzea iarba răsărind în pământ sau lâna 
crescând pe spinarea unei oi de la o sută de mile distanţă în 
orice direcţie. 

Calauziti de Odin pe calul sau cu opt picioare, zeii treceau 
podul Bifrost călare şi se duceau să se lupte cu giganţi şi troli. 
Regatul Midgard era înconjurat de munţi, iar dincolo de munţi 
trăiau Gigantii de Gheata, Gigantii de Foc, Gigantii Mării, 
Gigantii Dealurilor si Gigantii de Promoroaca. 

Piticii si trolii erau aliati ai gigantilor. Primii aveau ochi verzi si 
piele oachesa si trăiau ca viermii in măruntaiele pământului. 
Trolii locuiau în sate mici, făcute din movile şi înconjurate de 
stâlpi în care erau înfipte capete de oameni. În interiorul 
movilelor, trolii strângeau comori, dar le plăcea să-şi ducă 
viaţa în mizerie, pământul de pe jos din bordeiele lor 
mişunând de viermi şi şerpi. 

Peste giganţi şi aliaţii lor stăpâneau zei, mai ales Thor, 
marele zeu al tunetului, care se bucura de titlul său de Urgie a 
gigantilor. Cand era mic, îi uimise pe zeii mai în vârstă 
ridicând într-o mână zece legături enorme cu piei de urşi. 
Provocat la o întrecere de pescuit, retezase capul unui bou şi îl 
folosise ca momeală. 

Mergea într-un car tras de tapi fioroşi. Ciocanul lui Thor zbura 
prin norii de furtună să spargă capul unui gigant, apoi se 
întorcea în mâinile lui. li plăcea să spună că, de n-ar fi fost el, 
ţinutul zeilor ar fi fost cotropit de giganţi. 

Fierul din sângele nostru bate prin tot corpul ca un ciocan 
manuit de Thor, zeul războiului. 


Miturile nordice, ca şi cele greceşti, romane sau iudaice, 
descriu o lume în evoluţie, unde marile fiinţe spirituale, numite 
»ingeri” în unele tradiţii sau „zei” ori „duhuri” în altele, sunt 
agenţii creatiei.*° Existenţa lor nu este neapărat în dezacord 


46 Poveştile despre Odin si Asgard, ca şi cele despre Zeus/Jupiter, 
vorbesc despre o vreme în care s-au repurtat marile victorii asupra 
forţelor lui Saturn şi Venus, materialismul şi ispita, dar şi o vreme 
când războiul era departe de a se fi terminat pe ambele fronturi. 
Forţele materialismului aveau să se ridice din nou sub forma fiilor lui 


cu informaţiile ştiinţifice. Alfred Russel Wallace a conceput o 
teorie a evoluţiei speciilor prin selecţie naturală în acelaşi timp 
cu Charles Darwin şi independent de el, pe care au prezentat- 
o împreună elitei intelectuale din epocă, la Linnean Society, în 
1858. Teoria lor comună i-a luat credinţa religioasă lui Darwin 
şi a subminat-o încetul cu încetul, dar Alfred Russel Wallace a 
continuat să creadă că selecţia naturală fusese condusă de 
inteligenţe creatoare, pe care le-a identificat cu îngerii. 

In zilele noastre, asemenea inteligente creatoare au fost 
reîncadrate de biologul Rupert Sheldrake în teoria rezonantei 
morfice.* Într-o carte recentă, The Science Delusion, savantul 
insistă asupra lipsei de sofisticare filosofică a militantilor 
materialişti de frunte, arătând că versiunea ştiinţifică pe care 
o folosesc pentru a combate spiritualitatea nu e decât un 
baston vechi şi rupt. Mary Midgley, unul din filosofii importanţi 
din Marea Britanie, i-a publicat o cronică a volumului în 7he 
Guardian: 

„Nu prea se pomeneşte azi de ghinionul că materialismul 
mecanicist actual se bazează pe noţiuni confuze, demodate 
despre materie. Nu putem aborda subiecte importante despre 
minte şi trup, cum ar fi conştiinţa sau originile vieţii, câtă 
vreme încă tratăm materia ca în secolul al XVII-lea, de parcă 
ar fi o chestie moartă, inertă... Avem nevoie de o altă 
paradigmă minte-trup.”** 

In mituri, zeii şi îngerii planetelor joacă un rol special în 
configurarea condiţiei umane. Fac eforturi să dea condiţiei 
umane structura ei de bază - să facă o arenă în care oamenii 
să se dezvolte şi să reziste, să lupte, să iubească şi să-şi 
formeze capacităţi precum liberul-arbitru şi gândirea liberă. 
Miturile aparţin idealismului, unei viziuni despre lume potrivit 
căreia materia există doar pentru a ne ajuta să trecem prin 


Saturn, Gigantii şi Titanii. Forţele materialismului au ameninţat 
întotdeauna, gata să atace din exterior, iar Venus a fost inamicul din 
interior. 

47 Pentru o descriere clară şi concisă a câmpurilor morfice în raport cu 
ştiinţa modernă, vezi cartea lui Rupert Sheldrake, The Science 
Delusion, pe care am editat-o şi publicat-o anul trecut. A apărut anul 
acesta în America, pe lista lui Deepak Chopra, sub titlul Science Set 
Free. 

“8 Mary Midgley, The Guardian, 27 ianuarie 2012. 


experienţe. La asta e bună materia. Miturile sunt o descriere a 
condiţiei umane percepute subiectiv şi sunt cât se poate de 
precise. 


Am scris în altă parte despre originile ideii de evoluţie în 
gândirea religioasă şi mistică. Evoluție înseamnă a evolua spre 
ceva mai bun, iar gândirea religioasă şi spirituală a avut 
întotdeauna această aspirație. 

Dar gândirea religioasă şi spirituală, aşa cum se exprimă în 
mituri, este mereu foarte conştientă de precaritatea 
procesului evolutiv. 

Când a băut din Fântâna Înţelepciunii, Odin a aflat că toate 
lucrurile sunt vremelnice şi a ştiut că gigantii nu aveau să fie 
stăpâniţi pentru totdeauna. În palatele zeilor, ospetele cu 
mistreţ fript şi valuri de mied, întrecerile sportive gălăgioase şi 
farsele ţineau în frâu neliniştea, dar toate erau umbrite de 
melancolie. 

Nimeni nu-l înveselea mai tare pe Odin şi nimeni nu îl făcea 
să râdă mai bine decât Loki, fapt pentru care Odin îl iubea. 
Loki este îngerul numit Lucifer în tradiţia creştină. Trăia cu 
ceilalţi zei în Asgard, dar era răutăcios şi, încetul cu încetul, a 
devenit rău. 

Loki a dispărut un timp şi apoi s-a aflat că şi-o luase amantă 
pe una dintre duşmancele zeilor, o gigantă. Mai rău, giganta îi 
născuse trei copii monstruoşi. Loki îi tinuse secret cat de mult 
timp putuse, dar ei au crescut prea mari ca să-i mai ascundă, 
aşa că Odin i-a poruncit să-i aducă în Asgard. 

Ceilalţi zei s-au dat înapoi ingroziti când monstrii au intrat în 
sala de ospete, dar lui Odin nu îi era frică de nicio creatură. A 
făcut un pas în fata şi l-a înşfăcat pe primul dintre monştri, un 
şarpe mare. L-a aruncat în ocean şi apoi l-a tras bine în jurul 
pământului, aşa că era întemnițat acolo, cu coada în gură. 

Uriaşa fiică a lui Loki se numea Hela. Era hidoasă, pe 
jumătate vie şi cealaltă jumătate un cadavru vinetiu, în 
putrefacție. Odin a azvarlit-o din Asgard şi ea a căzut timp de 
nouă zile, până a ajuns într-o împărăție întunecată şi umedă, 
în măruntaiele pământului. Odin a hotărât ca Hela să nu mai 
părăsească niciodată acea împărăție, până la sfârşitul lumii. 
De acest regat, numit Hell („iad”) după regina sa, nu te puteai 
apropia decât plătind o taxă, după care străbăteai un râu 


subpământean îngheţat şi trebuia să te fereşti de câinele 
iadului, ud de atâta sânge si inlantuit la porţile sale. 

Odin nu prea ştia cum să procedeze cu al treilea monstru, 
Fenris. Fântâna Intelepciunii i-l arătase pe acel lup uriaş într-o 
viziune profetică. Ştia că e o primejdie de moarte pentru el. 
Legile din Asgard interziceau să omori un oaspete, chiar şi un 
lup, dar animalul se mărea şi devenea mai puternic pe zi ce 
trecea, urlând în curtea interioară a palatului şi dându-şi jos 
cele mai trainice lanţuri pe care le puteau fauri zeii, de parca 
ar fi fost nişte pânze de păianjen. 

Apoi, amintindu-şi că fusese pe tărâmul Piticilor Negri, unde 
aflase tainele lucrului cu metale, a trimis la ei un mesager 
care s-a întors cu un lanţ foarte mic, la fel de moale şi delicat 
ca o panglică. 

— Ăsta n-o să-l ţină niciodată pe Fenris! A strigat Odin. 

Mesagerul a protestat, spunând că piticii se juraseră că îl va 
tintui pe lup pana în ziua Ultimei Bătălii. Era un lant fermecat, 
a explicat el, facut din pernitele de la nişte pisici, din barba 
unei femei, din rădăcinile luate de la o piatră în poziţie 
verticală, din nervii de la un urs, din chemarea de dragoste a 
unui peşte şi din saliva unei păsări. 

Lupul crescuse mare acum şi suficient de puternic ca să se 
împotrivească oricărei încercări de a i se pune lanţul de gât. 
Fenris avea încredere în puterea lui şi nu se temea de niciun 
lanţ, cu excepţia unuia magic. Aşa că a acceptat să i se lege 
noul lanţ la gât, dacă unul din zei îi punea mâna în gură ca 
zălog al făgăduielii zeilor că nu se făcuse nicio vrajă la făurirea 
lui. Pe când ceilalţi au şovăit, zeul războiului, Tyr, a ieşit în faţă 
şi a băgat o mână în botul plin de bale. Apoi Thor a înfăşurat 
lanţul de gâtul lui Fenris şi l-a fixat de o piatră din centrul 
pământului. 

În clipa în care lupul a fost legat, lanţul s-a strâns, intrându-i 
animalului în carnea de la gât. Fenris a urlat furios, s-a 
încordat şi a scuturat aşa tare din cap, că privirea i s-a 
înceţoşat. După un timp s-a potolit şi toată lumea a văzut că 
era țintuit locului, cu mâna retezată a lui Tyr între fălci. 
Aşadar, Fenris a fost inlantuit - pentru moment. Dar Odin ştia 
foarte bine că nimic bun nu poate să vină de la ceva rau şi că 
răul suprem va ieşi până la urmă din rău. Vor avea de plătit 
scump pentru că l-au păcălit pe lup, chiar dacă din motive 


întemeiate. 

Condiţia umană e foarte precară. Este ameninţată din toate 
părţile. Şi ar putea şi poate fi distrusă uşor de ceva în 
aparenţă atât de neînsemnat şi de efemer ca o intenţie 
ascunsă. 


Cum se face că suntem aici? Cum au apărut toate 
coincidentele atât de putin probabile, cum s-a realizat 
succesiunea de obstacole şi echilibre necesare pentru 
formarea vieţii inteligente care a dus la apariţia noastră, în 
aşa fel ca să ni se dea o şansă de a evolua? Oamenii de ştiinţă 
sunt de acord că e foarte puţin probabil ca acest proces să se 
fi petrecut la întâmplare.“ 

Răspunsul din Antichitate este că potrivirea perfectă nu e un 
accident. S-a întâmplat - şi noi suntem astfel -, pentru că totu/ 
este dirijat şi condiţionat de inteligenţa îngerilor. Din 
perspectiva ideii că mintea a preexistat materiei, totul este 
încărcat cu inteligenţă, în orice /ucru există inteligenta.°° 
Lumea materială a fost făcută ca să o susţină pe cea vegetală, 
care s-a format ca s-o susţină pe cea a animalelor, iar aceasta 
pentru a susţine, la rândul ei, conştiinţa umană.” 

În general, nu suntem conştienţi de existenţa unei astfel de 
inteligente şi de modul în care ea influenţează fiecare parte a 
lumii materiale. Vedem adesea dovezi ale inteligenţei în jurul 
nostru, dar nu reuşim să le recunoaştem. Chiar şi lucrul cel 
mai inert, un munte sau o faleză, este purtător de inteligenţă 
şi intenţie. Doar că se mişcă foarte, foarte încet.*? 


4 „Dacă toată lumea-ar fi din hârtie/Şi toate mările din cerneala/Si toţi 
pomii din pâine cu brânză/Oare ce-am mai avea de băut?” Această 
poezioară pentru copii face aluzie la un mare mister al universului 
care preocupă ştiinţa de azi. Cosmosul nu trebuie neapărat să fie aşa 
cum este, atât de bine armonizat, încât să ni se potrivească şi să ne 
ofere condiţiile necesare vieţii. Ar putea fi potrivit, favorabil în toate 
felurile, dar să îi lipsească un singur element insignifiant, fără de care 
viaţa ar fi imposibilă. 

°° Corpus Hermeticum: „Nu există lucru în univers care să fie lipsit de 
viata” (Cartea a XII-a, o cuvântare a lui Hermes către Tat). 

51 Picturile tradiţionale reprezentând Naşterea Domnului simbolizează 
minunat acest proces istoric. 

5'2 Rudolf Steiner a afirmat că pietrele au o conştiinţă ca aceea omului 
aflat în transă profundă. 


În era preştiinţifică, cei mai luminati oameni erau idealişti. 
Cunosteau mai bine sensul acestei inteligente, acţionând atât 
în lumea „din afară”, cat si în interiorul nostru. Simteau în 
profunzime rolul planetelor în alcătuirea noastră fizică şi 
mintală, ştiau că fierul lui Marte ne bate ca un ciocan prin 
vene sub formă de sânge, că ciclurile Lunii ne influenţează 
forţele de regenerare, iar ciclurile lui Venus ne influenţează 
rinichii să secrete dorinţă sub formă de testosteron. Ştiau cum 
lucrează Mercur în membrele noastre, dându-ne posibilitatea 
de a ne mişca prin spaţiu şi de a gândi spaţial, şi că Soarele 
era numit „ochiul zămislirii” pentru că făcea totul să crească 
asemenea  florii-soarelui ce se înalţă spre cer să-l 
întâlnească.” 

Sinele nostru conştient este ca un împărat-copil purtat pe 
braţe de un alai gălăgios de slujnice, infirmiere, miniştri, gărzi 
de corp şi generali, iar aceste ajutoare care îi fac posibilă 
existenţa şi-l duc prin viaţă sunt marile forţe ale inteligenţei 
din univers. 

Ele sunt mult mai importante decât inteligenţa noastră 
conştientă şi operează sub pragul conştiinţei. Ştiu să realizeze 
complicate reacţii chimice, de pildă, să descompună hrana 
pentru a izola şi trimite anumite substanţe în diferite părţi ale 
corpului, să absoarbă oxigenul în sânge, să transforme 
substanţele anorganice în fluide vitale, să prefacă vibraţiile din 
ureche în sunete care se aud şi apoi să proceseze aceste 
modele complicate. Nenumărate operaţiuni inteligente pe care 
tu sau eu abia începem să le înţelegem au loc sub pragul 
conştiinţei noastre. 

În Antichitate, agenţii acestor procese complexe din diverse 


53 Pliniu cel Bătrân, /storia naturală, Cartea a II-a, capitolul 102: „Luna 
umple corpurile când se apropie şi le goleşte când se retrage. Fluxul 
de sânge creşte sau scade odată cu ea. Este steaua spiritului animal.” 
Eleazar, habotnic din secolul |, a afirmat că sufletul are o mare 
aptitudine, chiar şi întemnițat in corp, căci face din corp organul său 
de percepţie, dar până nu ajunge în propria sa sferă nu se umple de 
bucurie si putere fără margini. Este celebru şi  dictonul 
matematicianului şi misticului francez Blaise Pascal: „Inima are raţiuni 
pe care raţiunea nu le cunoaşte.” La inimă ar fi putut adăuga 
plămânii, stomacul, organele genitale, sistemul nervos şi chiar şi 
creierul. 


părţi ale corpului erau văzuţi ca fiind de natură spirituală - zei 
sau îngeri. Astăzi percepem corpul uman ca pe o alcătuire din 
părţi cu un oarecare grad de independenţă, dar, colaborând 
cu alte elemente din afara sau dinăuntrul corpului, avem 
senzaţia că trupul e o maşinărie însufleţită. Anticii aveau o 
percepţie asemănătoare în privinţa alcătuirii spirituale a 
individului. Vedeau fiinţa umană ca pe o maşinărie spirituală, 
compusă din multe parti insufletite, ce cooperau la porunca 
fiinţelor spirituale. Vasilide, un discipol al Sfântului Petru, 
numea fiinţa umană „o tabără a diferitelor spirite”. Ibn al- 
Arabi, liderul spiritual al sufiştilor, susţinea că „îngerii sunt 
puterile ascunse în organele şi facultăţile omului”. 

Alaiul care îl duce pe împăratul-copil în slava cerului este, 
prin urmare, alcătuit din Sf. Mihail, Odin şi Marte, din marii zei 
şi îngeri ai planetelor şi ai stelelor şi din îngerii sau spiritele 
mai puţin importante din subordinea lor. Gândirea de bun- 
simţ, corectă din punct de vedere ştiinţific, spune că toată 
teoria despre îngeri e un exemplu al aberaţiei numite 
antropomorfism. Respectiva aberaţie este un fel de a privi 
fenomene ale naturii, cum ar fi tunetul sau erupția vulcanică, 
atribuindu-le trăsături umane într-un mod primitiv si 
copilăresc. De pildă, tunetele arată că zeii sunt maniosi. 
Problema este că materialismul ştiinţific e atât de adânc 
înrădăcinat în societatea noastră, încât uneori e greu chiar şi 
să începi să înţelegi înţelepciunea spirituală străveche din 
care provin poveştile cu zei şi îngeri. Scopul este să încerci să 
vezi ce e bun şi înţelept din vechea abordare. Anticii stăruiau 
asupra unui adevăr important şi asupra urmărilor lui. Acest 
adevăr important este următorul: fiinţa umană este o 
prelungire a mediului în care trăieşte. Am evoluat ca urmare a 
atributelor universului şi în reacţie cu ele. Prin urmare, există 
„acolo”, în univers, atribute care ne fac oameni. 

Popoarele din vechime numeau asemenea atribute „zei” sau 
»ingeri”. Ne place să credem că am primit calităţile noastre 
intrinsec omeneşti de la îngeri.“Ei şi-au proiectat calităţile 


+ Cum premisa idealismului este opusă celei a materialismului, ideile 
pe care le generează îi pot părea gândirii moderne răsturnate, cu 
susul în jos. Aşa cum vom vedea, mulţi gânditori idealişti, de la lisus 
Hristos la maeştrii Zen, s-au jucat cu această capacitate paradoxală. 
Ea este mult mai prezentă în miturile nordice - pentru care spaţiul şi 


asupra noastră, şi nu invers. 


Capitolul 8 
Povestea inelului nepretuit 


il vrem, avem nevoie de el. Trebuie să-l avem pe nepretuit. 
Gollum, Stăpânul inelelor 


Într-o zi, Odin, Loki şi Honir, fratele lui Odin, se plimbau pe 
pământ, deghizați în oameni. Treceau pe lângă o cascadă 
verde şi argintie, când Loki a văzut o vidră însorindu-se. A luat 
de jos o pietricică şi a aruncat-o în ea, omorând-o pe loc. 
Ceilalţi l-au lăudat pentru îndemânare şi apoi şi-au continuat 
drumul până au ajuns la un castel măreț. Acolo le-a ieşit 
înainte un bărbat oacheş, în veşminte bogate, împodobite cu 
pietre preţioase. Le-a zis că e Hreidmarr, vrăjitorul, dar părea 
destul de prietenos. 

Loki i-a spus că ei sunt călători sărmani şi n-au daruri de preţ 
pentru un stăpân ca el, dar, a adăugat, scoțând animalul din 
desagă, pot să-i ofere pentru cină vidra pe care tocmai o 
omorâseră. 

Lui Hreidmarr i s-a şters de pe faţă zâmbetul ospitalier şi într- 
o clipă cei trei zei s-au pomenit tintuiti la podea de alti doi 
oameni cu pielea şi mai închisă la culoare. Hreidmarr stătea 
deasupra lor, ţinând în mână o secure cu două tăişuri. Zbiera 
la ei că o să moară. 

— De ce ai vrea să ne ucizi? A bolborosit Loki. 

— Când se ducea la pescuit, fiului meu celui mic îi plăcea să 
se prefacă într-o vidră! 

— N-am ştiut! S-a apărat Honir. De unde să fi ştiut? Ce ai 
vrea de la noi ca să ne dai drumul? 

_Hreidmarr a stat la sfat cu oachesii, care erau fiii lui mai mari. 

In cele din urmă, le-a răspuns zeilor: 

— Ca preţ al libertăţii voastre, vom primi atât aur cât să 


timpul înseamnă puţin - decât în cele mai cunoscute, greceşti şi 
romane, şi poate că asta explică de ce există aşa de puţine repovestiri 
populare ale lor. Chiar şi victorienii, care erau talentaţi la asemenea 
lucruri, au avut de făcut eforturi cu miturile scandinave, mărturie 
stând rescrierea semnată de Lancelyn Green, poate cea mai nereuşită 
dintre rescrierile sale. 


umplem pielea vidrei... până nu se mai vede niciun fir de păr. 
Doi din voi vor rămâne aici în lanţuri, iar al treilea va pleca să 
aducă aurul. 

Loki s-a întors lângă cascadă, întrebându-se ce să facă, până 
când a avut impresia că vede ceva strălucitor în balta de sub 
cascadă. Privind cu încordare în adâncuri, a văzut o ştiucă la 
intrarea unei grote subacvatice. 

Nu s-a lăsat păcălit de deghizare. A văzut că ştiuca era de 
fapt elful Alberich, vestitul păzitor al unei comori. Strălucirea 
din apă a adus o sclipire în ochii lui Loki, care s-a dus să aducă 
un năvod pentru ca să scoată pe uscat tot, inclusiv ştiuca. 

După câteva minute a înşfăcat peştele care se zbătea şi se 
sufoca. 

— Nu ma pacalesti tu pe mine! Ştiu cine eşti. 

l-a spus lui Alberich că o să-l ucidă dacă nu-i dă toată 
comoara. S-a uitat cu atenţie la elful care ieşea din apă de mai 
multe ori, cu braţele pline de bogății, până a lăsat o grămadă 
aşa mare, că stătea să cadă pe piatra netedă unde văzuse 
Loki vidra. Piticul i-a zis lui Loki că asta e toată comoara. Loki 
i-a dat voie să plece, dar când elful s-a întors să se scufunde 
din nou în baltă, zeul a zărit o sclipire pe degetul lui. Era un 
inel de aur. l-a plăcut şi i l-a cerut. 

— Lasă-mi măcar inelul acesta, s-a rugat piticul de el. E un 
inel magic. Îl pot folosi să-mi reîmprospătez stocul de aur, dar 
vraja nu funcţionează decât pentru cei din neamul meu. 

— Nu, da-mi-l! A zis Loki, smulgându-i inelul. 

— Atunci, te blestem pe tine şi pe oricine va purta inelul! A 
replicat 
Alberich, intrând înapoi în apă sub formă de ştiucă. 

Loki s-a întors la maretul castel al lui Hreidmarr, cu bogăţiile 
de aur şi purtând pe deget inelul nepretuit. Odin l-a observat 
şi i-a cerut să i-l dea imediat. 

Apoi, sub privirea atentă şi răzbunătoare a vrăjitorului, cei 
trei zei au început să umple cu aur pielea vidrei. Fiind o piele 
magică, se tot întindea, dar, până la urmă, când părea 
complet umplută, zeii au cerut să fie eliberaţi. 

Hreidmarr era cât pe ce să incuviinteze, dar s-a oprit: 

— Nu! Mai e un fir pe bot care nu e acoperit cu aur. 

Dar nu se uita la fir, ci la inelul de pe degetul lui Odin, şi i-a 
poruncit să i-l dea. 


Şi aşa se face că un blestem fatal a intrat în istorie. Mai 
târziu, când Hreidmarr a refuzat să împartă cu ei aurul, fiii 
rămaşi l-au ucis. Apoi s-au certat până când unul din ei s-a 
prefăcut într-un balaur ca să păstreze el inelul şi toată 
comoara. 

Celălalt frate se numea Reginn. Nu era nici atât de curajos, 
nici atât de puternic, încât să se lupte cu balaurul. Aşa că 
trebuia să păcălească pe cineva mai curajos şi puternic ca el 
ca să o facă în locul lui. 


A băgat de seamă că a venit la Curte un tânăr, Siegfried, şi a 

auzit zvonul că spada lui e făurită din bucăţile rămase din 
sabia pe care Odin o dăruise tatălui său. S-a împrietenit cu 
Siegfried şi i-a povestit despre balaurul care păzea comoara, 
apoi au pornit amândoi pe un drum care trecea printr-o 
câmpie şi ducea la peştera monstrului. Reginn a spus că 
balaurul iese din peşteră în fiecare zi ca să bea apă din râu şi 
L-a sfătuit pe noul lui prieten să sape un şanţ pe drumul lui, 
apoi să se ascundă acolo. In clipa când balaurul se va tari 
peste şanţ, Siegfried îi va înfige sabia în inimă. 

Insă, chiar când Reginn s-a dus să se ascundă în spatele 
stâncilor ca să vadă ce face Siegfried, alături de acesta s-a ivit 
un bătrân. Purta o mantie albastră, lungă şi o pălărie cu boruri 
mari, îndesată pe cap, care îi umbrea ochii. Bătrânul l-a 
avertizat pe Siegfried că, dacă se va afla sub balaur când îl va 
păli cu spada, o să fie scăldat în venin mortal şi o să moară. 
Bătrânul s-a făcut nevăzut, dar Siegfried i-a urmat sfatul şi a 
mai săpat un şanţ lateral. Şi, când monstrul s-a târât peste el, 
a reuşit să se strecoare în al doilea şanţ şi să se ferească de 
şuvoiul de sânge ce curgea din fiară. 

Reginn a ieşit de după stânci, bucuros la culme de moartea 
fratelui său. l-a cerut lui Siegfried să-i scoată inima, s-o taie în 
bucăţi şi să o frigă. 

Dar, în timp ce-i frigea inima, acesta a fost împroşcat de 
sângele clocotitor. Un strop l-a ars la deget, iar el a băgat 
degetul în gură ca să-şi mai aline durerea şi, dintr-odată, s-a 
pomenit ca înţelege graiul păsărilor. Ciocănitoarele îl 
avertizau, acum înţelegea, că fusese tras pe sfoară şi că, dacă 
mânca inima balaurului, Reginn avea să devină cel mai 
înţelept om din lume şi nimeni nu va mai putea să-i stea 


împotrivă. Avea să stăpânească întreaga lume.” 


°° Graiul păsărilor. Solomon spune în Coran că „am fost învăţaţi graiul 
păsărilor”. Asta înseamnă „ştim să vorbim cu inteligente mai 
dezvoltate”, păsările simbolizând aici îngerii. Acelaşi simbolism e 
folosit si în parabola semintei de muştar, unde copacul reprezintă 
arborele lumii, stâlpul care trece prin toate nivelurile existenţei şi ale 
realităţii, iar păsările cerului de pe ramurile mai înalte sunt îngerii. 
Analiză după René Guénon. („The Language of Birds”, în Studies of 
Comparative Religion, vol. 3, nr. 2, 1969) 


Siegfried ucide balaurul (\lustratie din secolul al XIX-lea) 
Apoi ciripitul din ce în ce mai stăruitor al ciocănitorilor l-a 
vestit pe Siegfried că Reginn se apropie de el pe furiş, prin 
spate. 

Siegfried s-a întors şi i-a făcut lui Reginn ce voia acesta să-i 
facă lui: i-a tăiat capul cu o singură lovitură de sabie. 
Păsările au început să ciripească alt cântec, unul despre o 


tânără frumoasă, prinsă în mrejele somnului. 

De dimineaţă, când îşi punea şaua pe cal, Siegfried a zărit o 
lumină tare la orizont. S-a dus călare spre lumina aceea, prin 
ţinuturi fără poteci, şi la un moment dat a văzut un zid 
impresionant de flăcări în vârful unui munte. Dând pinteni 
armăsarului, a sărit apoi zidul de foc şi a găsit pe partea 
cealaltă un cavaler în armură de aur care zăcea parcă fără 
suflare. A descălecat şi i-a scos coiful, descoperind o frumoasă 
adormită, cu părul auriu şi pielea uimitor de albă. 

Când s-a aplecat s-o sărute, i-a văzut un ghimpe de păducel 
înfipt în şold. | l-a scos şi fata s-a trezit. A spus că o cheamă 
Brunhilde si că o adormise Odine, zicându-i că numai 
Siegfried, ucigaşul de balauri, o va putea trezi. 

Pe când se uitau lung unul în ochii celuilalt, ştiind că sunt 
sortiti să fie împreună, el i-a pus Brunhildei pe deget inelul pe 
care îl luase din comoara balaurului. lar ea s-a schimbat pe 
dată. l-a spus că, înainte să poată trăi împreună, trebuie să se 
dovedească vrednic de ea: trebuie să pornească la drum şi să 
cucerească pentru ea un regat în care să fie regină. 

Şi astfel inelul nepretuit îşi exercită mai departe influenţa 
malefică. 


Unul din principalele indicii cronologice din mitologie este 
succesiunea generaţiilor de zei. De pildă, în mitologia greacă 
există generaţia părinţilor lui Zeus, generaţia lui Zeus şi a 
fraţilor şi surorilor lui, generaţia vlăstarelor de zei care erau şi 
ei zei - Afrodita, Ares, Atena - şi generaţia semizeilor şi a 
eroilor, făpturi născute din uniunea între un zeu şi o fiinţă 
umană. Această ultimă generaţie avea atribute 
supraomeneşti. Erau fiinţe mai puternice decât alti oameni, 
care nu se puteau măsura cu ele, dar nu erau nici la fel de 
puternice ca zeii. De exemplu, fiind doar pe jumătate divine, 
nu erau în stare să zboare singure. Totuşi, având origine 
semidivină, se puteau bizui adesea pe ajutorul zeilor si 
comunicau cu aceştia. In mitologia nordică, Siegfried este un 
semizeu sau erou şi, prin urmare, aparţine aceleiaşi generaţii 
şi aceleiaşi epoci ca eroii greci. 

Generaţiile arată diverse stadii ale creaţiei. Pe măsură ce 
lumea materială se contura mai clar, epoca zeilor se apropia 
de sfârşit. Divinităţile planetelor şi-au jucat rolul în crearea 


unei lumi pentru omenire, iar miturile ultimelor generaţii arată 
că zeii şi îngerii se vedeau din ce în ce mai rar. 

Influenţa malefică a inelului se răspândea nu numai în 
exterior, ci şi în jos. Viaţa pe pământ avea să fie adesea grea 
şi plină de lupte. 


Capitolul 9 
Oameni puternici, oameni vestiți 


(...) fiii lui Dumnezeu începuseră a intra în fiicele oamenilor şi 
acestea începuseră a le naşte fii: aceştia sunt vestitii viteji din 
vechime. 

Facerea, 6:45 


Un rege pe nume Acrisiu şi-a întemnițat fiica, pe Danae, într- 
un turn placat cu bronz. Turnul nu avea decât o singură 
ferestruică sus, în peretele celulei unde stătea fata. Suveranul 
a făcut aşa o fărădelege pentru că un prezicător îi spusese că 
Danae o să dea naştere unui băiat care avea să-l omoare într- 
o zi. 

Dar Danae era frumoasă şi, într-o bună zi, Jupiter s-a uitat în 
jos din nori şi a zărit-o. Îi bucura ochii, aşa că a venit la ea pe 
furiş într-o noapte, intrând pe ferestruică sub forma unei ploi 
de aur. 

Apoi ea a născut un băiat, Perseu. Regele n-a îndrăznit să-l 
ucidă pe fiul lui Jupiter, aşa că i-a închis pe Danae şi Perseu 
într-un cufăr din lemn şi i-a aruncat în mare, să plutească în 
voia valurilor. 

Femeia îşi iubea copilul. l-a cântat în beznă şi băieţelul a 
adormit fericit, leganat de mişcarea lină a valurilor. 

În cele din urmă, apele au azvârlit cufărul pe țărm, unde l-a 
găsit un pescar care trecea pe acolo. L-a spart cu un topor. 
Pescarul era om bun. l-a luat acasă pe cei doi si a avut grijă de 
ei, iar, cu timpul, băiatul a crescut mare şi puternic. 

Deşi alesese o viaţă simplă, departe de Curte, pescarul era, 


°° Tradițiile religioase de diverse feluri pun accentul pe epoci diferite. 
Întreaga mitologie greacă şi romană este cuprinsă într-un scurt 
fragment din capitolul 6 din Facerea, unde se face aluzie la faptul că 
îngerii şi-au luat de soţii fiinţe umane şi la oamenii puternici care s-au 
născut din aceste uniuni. 


de fapt, fratele regelui din ţinutul acela, Polidecte. Într-o zi, 
acesta din urmă a văzut-o pe frumoasa Danae plimbându-se 
pe țărm. A dorit-o imediat, dar ea nu l-a vrut. Poate că după ce 
faci dragoste cu un zeu, niciun muritor, nici măcar un rege, nu 
te mai atrage? 

Monarhul a urzit un plan pentru a scăpa de Perseu, 
ocrotitorul ei. A vestit că dă un ospăț. Toţi tinerii din regat au 
primit poruncă să vină şi fiecare trebuia să-i aducă regelui un 
cal în dar. Toţi s-au supus, în afară de Perseu. Fiul vitreg al 
unui simplu pescar nu avea un cal de dăruit. Regele exulta în 
sinea lui şi toţi ceilalţi tineri de acolo au râs, slugarnici şi 
linguşitori. Roşu ca racul de ruşine, Perseu a încercat nesăbuit 
să iasă basma curată, zicând că îi poate aduce suveranului 
orice dar vrea, numai să spună ce anume. A căzut drept în 
capcană. 

— Adu-mi capul gorgonei Meduza! A cerut regele radios. 
Gorgona Meduza era una din cele trei surori monstruoase. 
Era atât de urâtă, că oricine o privea se preschimba pe loc în 
stană de piatră şi mulţi tineri muriseră încercând să-i vină de 
hac. 

Perseu nu mai ştia ce să facă. Stătea pe malul mării, 
rugându-se să primească ajutor, când au apărut lângă el două 
siluete înalte, scânteietoare. Cumva, şi-a dat seama că ele 
sunt Atena, zeiţa înţelepciunii, şi Mercur, solia zeilor. l-au dat 
curaj şi i-au făgăduit că îi vor apăra mama cât va fi plecat. 
Mercur i-a dat o seceră de piatră, ascuţită cât să reteze capul 
Meduzei, iar Atena i-a spus că îi împrumută scutul ei, lucios ca 
oglinda. L-a sfătuit să se folosească de reflexia lui pentru a 
îndrepta secera în jos, la gâtul monstrului, ca să nu fie nevoit 
să se uite la gorgonă. 

Zeii i-au zis şi că mai întâi trebuie să plece într-o călătorie, ca 
să le caute pe surorile gorgonelor, Graiele. Ele îl vor călăuzi pe 
calea cea bună şi îi vor spune cum să adune celelalte obiecte 
magice de care va avea nevoie. Aşa că Perseu a luat-o spre 
nord şi a mers până le-a găsit pe Graie într-o peşteră, la 
poalele unui munte. Arătau de parcă s-ar fi născut foarte 
bătrâne. Aveau doar un dinte şi un ochi. Erau nevoite să şi le 
dea una alteia şi să le folosească pe rând. Perseu s-a furişat 
până la ele şi a furat ochiul când trecea de la una la alta. 
Acum nu mai puteau să-l prindă şi le-a pus să jure că-i vor 


oferi sfaturi bune dacă le dă ochiul înapoi. 

Aşa că Graiele l-au povatuit cum să găsească drumul spre un 
ţinut misterios ce se întindea dincolo de vântul din nord. El le- 
a ascultat şi a găsit acolo nişte creaturi spectrale care îi 
puteau aduce obiectele magice de care avea nevoie pentru a- 
şi îndeplini misiunea - sandalele înaripate ale repeziciunii, 
graţie cărora va zbura prin ceruri ca Mercur, o traistă magică 
în care să pună capul gorgonei fără să fie dizolvată de 
otrăvurile ei şi coiful care îl făcea invizibil. 

In sfârşit, Perseu a plecat în zbor în căutarea gorgonelor. 
Coborând pe pământ, s-a pomenit curând mergând printr-o 
pădure de pietre aşezate vertical. După un timp a înţeles că 
pietrele erau oameni prefacuti în stane si, deci, că gorgona 
Meduza era prin apropiere, apoi a auzit un şuierat şi a văzut 
trei surori monstruoase întinse pe o piatră mare, dormind şi 
însorindu-se. Aveau aripi verzi-aurii, ca de lilieci, colţi 
îngălbeniţi, iar în loc de păr stăteau o grămadă de şerpi 
zvârcolindu-se. Punându-şi coiful care îl făcea invizibil şi 
folosind scutul Atenei să se orienteze, s-a furişat până la ele. 
Având grijă să se uite mereu la reflexie, a retezat capul 
Meduzei dintr-o singură lovitură cu secera de piatră. 

Dar şerpii de pe capul ei n-au murit odată cu ea, iar 
şuierăturile lor înnebunite le-au trezit pe celelalte surori, care 
au venit să-l prindă. El, purtând Sandalele Repeziciunii, şi-a 
luat iute zborul către orizont. Picături de sânge îi curgeau din 
traistă şi, oriunde cădeau, pământul se umplea de şerpi 
veninoşi. 

Perseu dorea nespus să-şi revadă mama, dar, când se 
apropie de insula pe care o credea cea natală, îşi schimbă 
direcţia. Văzuse o frumoasă fată cu părul lung, roşcat, 
înlănţuită de o stâncă lângă ţărmul mării, goală puşcă, cu 
excepţia unui colier de smaralde şi a lacrimilor care îi şiroiau 
pe obraji. S-a oprit din zbor să planeze în jurul ei. 

l-a spus că o cheamă Andromeda. Era adusă jertfă unui uriaş 
monstru marin, pentru că mama ei se lăudase cu frumuseţea 
fiicei sale... 

Şi chiar atunci marea a început să se agite şi să spumege şi, 
deodată, un şarpe mare s-a ridicat din apă şi s-a îndreptat 
spre ea. Perseu s-a înălţat în zbor şi apoi s-a năpustit în jos, la 
gâtul gros al monstrului, care s-a prăbuşit în mare. Când 


tumultul din apă s-a potolit, a tăiat lanţurile fetei.” 


AT) janas HA 


Gorgona sculptată într-o DED de proveniență greco- 
romană 


Perseu şi Andromeda au sosit la Curtea lui Polidecte. 
Înconjurat de tinerii bogaţi care îşi bătuseră joc de Perseu, 
regele prinsese curaj să-l ia în râs, nevenindu-i să creadă că-şi 
îndeplinise misiunea. Dar Perseu a băgat mâna în traistă şi a 
scos capul gorgonei Meduza. Suveranului şi curtenilor săi li s-a 
tăiat respiraţia de spaimă, apoi s-au prefăcut imediat în stane 
de piatră. 

Fratele regelui a renunţat la pescuit pentru a se urca pe tron 
şi a luat-o de soţie pe Danae. Perseu şi Andromeda au pornit 


57 Perseu este un erou solar, faptele sale amintind de cele ale eroilor 
Soarelui de dinaintea lui. Se luptă cu un monstru saturnian al 
materialismului, care vrea să prefacă întreaga lume în materie 
moartă. După cum vom constata, în perspectiva idealistă, aceste 
tipare repetitive din istorie nu lasă impresia că ar fi „inventate”. In 
istorie tiparele se repetă după bunul plac al astrilor şi al planetelor. 


pe mare să caute un alt regat, dar pe drum au dat din 
întâmplare de nişte întreceri sportive şi s-au oprit în cetatea 
aceea pentru o vreme. Perseu voia să participe la jocuri. Acolo 
avea şansa să-şi dovedească îndemânarea. A fost excelent la 
toate sporturile, dar mai ales la aruncarea discului. De fapt, 
arunca discul cu atâta forţă, încât acesta zbura până hăt, în 
afara arenei, în public. Când spectatorii s-au dat în lături, 
Perseu a văzut că discul intrase în capul unui bătrân. 

Bătrânul era Acrisiu, omul care îşi pusese fiica, pe Danae, şi 
pe pruncul ei într-un cufăr pe care-l lăsase în voia valurilor, 
pentru a se feri de profeția că, într-o zi, fiul fetei sale avea să-l 
ucidă. 

In călătoriile sale, regele Atenei s-a îndrăgostit pentru prima 
oară şi a devenit tatăl unui băieţel. Era un om care nu putea 
să stea locului, un aventurier. N-a mai rămas lângă mamă 
până când ea a născut pruncul, dar a lăsat o pereche de 
sandale şi o spadă ascunse sub un bolovan. l-a spus tinerei lui 
iubite că, 


Tânărul Hercule, purtând pe cap o piele de leu, sculptat într-o 
nestemată (Antique Gems de C.W. King). Deşi leii sunt puţini 
şi vânătoarea de lei este interzisă, se întâmplă uneori ca 
războinicii din tribul Maasai să ucidă câte un leu în 
autoapărare. După aceea îşi pun pe cap pielea animalului. 
Aceasta este însemnul unui mare războinic, atrăgător pentru 
femei 


Perseu, capul Meduzei şi Andromeda printre constelații 
(Manuscris spaniol din veacul al XIV-lea) 


atunci când va creşte şi va fi destul de puternic să ridice 
bolovanul şi să scoată lucrurile lăsate pentru el, băiatul va 
porni în căutarea lui. 

Şi aşa, când a împlinit optsprezece ani, Tezeu a plecat spre 
Atena. Când a ajuns în cetate, şi-a găsit tatăl, acum bătrân şi 
istovit de o căsnicie nefericită. 

Părintele său nu l-a recunoscut, dar, când Tezeu şi-a făcut 
apariţia la Curte, regina a văzut în trăsăturile lui aceeaşi 
frumuseţe din care soţul ei mai păstra doar câteva urme. 
Poate temându-se că tânărul va avea influenţă asupra regelui, 
în locul ei, a poruncit ca străinul să fie trimis să aducă marele 
taur cretan care pustia pe atunci ţinutul. 

Mulţi îşi pierduseră viaţa încercând să-l prindă, dar, 
bineînţeles, Tezeu s-a întors la Atena aducând taurul de bot. 
Monarhul a poruncit sa fie jertfit la un mare ospăț. Regina s-a 
gândit să profite de ocazie pentru a-l otrăvi pe Tezeu, dar, 
când eroul a tăiat carnea animalului de pe oase cu spada sa, 
regele a recunoscut sabia pe care o lăsase sub bolovan amar 


de vreme în urmă. Tatăl şi fiul erau din nou împreună şi se 
bucurau nespus. Regina s-a îndepărtat de lângă ei. 

In dimineaţa următoare, Tezeu s-a mirat când s-a trezit şi a 
auzit plânsete şi vaiete în curtea interioară a palatului. Când a 
întrebat ce se întâmplă, i s-a spus că era ziua aceea din an în 
care atenienii trebuie să-i dea tributul lui Minos, regele Cretei. 
In fiecare an, şapte flăcăi şi şapte fecioare erau jertfiți 
Minotaurului, un monstru înspăimântător, jumătate taur, 
jumătate om. 

Tezeu s-a oferit imediat să fie unul din cei şapte tineri. Tatăl 
lui s-a rugat de el să nu plece. Când tânărul a insistat, regele l- 
a pus să-i promită că, dacă scăpa cu viaţă din ghearele 
Minotaurului, avea să schimbe, înainte să plece spre casă, 
pânzele negre ale corabiei sale cu unele albe, pentru a-şi vesti 
tatăl iubitor că se întorcea teafăr şi nevătămat. 

Când a ajuns Tezeu pe insula Creta, Ariadna, fiica 
suveranului, s-a îndrăgostit de tânărul aventurier. A venit 
noaptea la el şi i-a dezvăluit cum să-l învingă pe Minotaurul 
ţinut în labirint. Toate victimele lui se rătăceau, nu mai ştiau 
ce fac, se şubrezeau înainte să fie atacate. l-a adus un ghem 
de lână şi i-a spus să lege un capăt la intrarea în labirint. 
Trebuia să desfăşoare firul pe măsură ce înainta prin galerii, 
lăsând o urmă vizibilă care să-i folosească la întoarcere. 

l-a şoptit şi secretul care îl ajuta să-şi găsească drumul prin 
labirint: să aleagă traseul ce părea să-l ducă departe de locul 
unde voia să ajungă. 

Tezeu şi-a urmat drumul dupa povetele ei, până a ajuns la 
sala din mijlocul labirintului. Acolo Minotaurul s-a năpustit 
asupra lui, scoțând un muget infernal. 

Tânărului i s-a părut că pielea animalului e prea groasă ca s-o 
străpungă cu sabia pe care i-o dăduse Ariadna. A aruncat-o şi 
s-a luptat neînarmat cu monstrul, până a reuşit să-l apuce de 
coarne. Apoi i-a tras de mai multe ori capul mare în spate, 
până a auzit un trosnet puternic. 

Strecurându-se afară din palat înainte de revărsatul zorilor, 
Tezeu şi Ariadna au fugit mână-n mână în port şi au ridicat 
ancora înainte să se trezească tatăl ei. În drum spre Atena, s- 
au oprit pe insula Naxos. 

Acolo stătea ascuns zeul Dionysos, care s-a uitat la frumoasa 
femeie printre copacii care înconjurau plaja. A aşteptat până a 


plecat singură să se plimbe pe insulă, apoi s-a apropiat de ea. 
Dionysos era un tânăr frumos, puţin efeminat, cu un pântece 
rotunjor şi un aer parşiv. 

l-a oferit Ariadnei vin, i-a făcut curte şi a îmbiat-o să bea 
până ce femeia a uitat de Tezeu, a uitat unde se ducea şi de 
ce. 

Când a venit vremea să plece, Tezeu n-a mai găsit-o. A 
strigat-o, dar în zadar. Aşa l-a părăsit Ariadna pe Tezeu, exact 
cum tatăl lui o părăsise pe mama lui. 

Chipeşul prinţ era atât de deznădăjduit, că a uitat să schimbe 
pânzele negre cu unele albe. Tatăl lui a văzut la orizont 
corabia cu pânze negre şi, bănuind că fiul său a fost ucis de 
monstru, s-a aruncat de pe stânci în mare. 


Şi mitul lui Perseu, şi mitul lui Tezeu se sfârşesc cu moartea 
tatălui. În povestea mai veche, moartea este împlinirea unei 
profeţii, iar în varianta de mai târziu, un accident tragic, 
cauzat de neglijenţă. 

Povestea mai veche este plină de elemente fantastice, 
supranaturale. În afară de profeție, talismane magice, 
metamorfoze şi ajutorul dat de fiinţe din cealaltă lume, Perseu 
foloseşte puterea supranaturalului pentru a învinge în orice 
provocare cu care se confruntă. În mitul lui Tezeu nu există 
decât un element categoric supranatural: existența 
Minotaurului şi sugestia că monstrul e ţinut într-o cuşcă 
elaborată, fiindcă e o raritate. 

Când ucideau monştri, semizeii nimiceau şi partea animalică, 
violentă din ei şi din omenire - în viziunea mistică asupra 
lumii, avem cu toţii o dimensiune spirituală la care suntem 
conectaţi, chiar dacă în lumea materială părem separați în 
trupuri diferite. Oamenii primiseră o conştiinţă de animale, 
însă acest dar prezenta şi un pericol pentru orice fiinţă umană, 
pericolul de a deveni o fiinţă animalică şi monstruoasă. 

Se iveau astfel zorii unei noi epoci, mai întunecate şi mai reci. 
Viaţa tuturor locuitorilor pământului era din ce în ce mai grea. 
Dacă trupurile fuseseră odată mai consistente decât trupurile 
fantomelor, dar nu chiar ca trupurile în carne şi oase, 
gravitația le trăgea acum în jos, pe măsură ce oasele se 
îngroşau şi se întăreau. Oamenii se mişcau mai încet pe 
suprafaţa Pământului. Trăiau într-o lume ticăloasă, scăldată în 


sânge, o lume care o luase pe căi greşite. 

Şi, printr-o ironică întorsătură a sorții, au descoperit că se pot 
baza din ce în ce mai puţin pe zei, căci zeii, ciudat, ajunseseră 
să se bazeze pe ei... 


Capitolul 10 
Zeii cer ajutorul oamenilor 


Titanii, odraslele lui Saturn, fuseseră ţinuţi în frâu, dar 
veneau de prea multe ori ca o furtună la orizont şi amenințau 
să pună capăt stăpânirii zeilor şi, prin urmare, evoluţiei 
omenirii. 

Cel mai înfricoşător monstru pe care îl văzuse lumea până 
atunci se numea Tifon. Când titanul a ieşit prima oară din 
mare, un strigăt de spaimă a răsunat în jurul Muntelui Olimp. 
Cu o viteză cutremurătoare, monstrul s-a îndreptat direct spre 
Olimp, scuipând foc şi umbrind soarele cu aripile sale ca de 
liliac. Avea un cap de tap uriaş şi, când a ieşit din valuri sa 
urce pe țărm, zeii au văzut îngroziţi că de la mijloc în jos avea 
o mulţime de şerpi ce se zvârcoleau. 

Jupiter a încercat să-l încetinească, aruncând cu fulgere în el, 
dar n-a reuşit decât să-l clatine puţin. Când monstrul era cât 
pe ce să se repeadă la el, stăpânul zeilor abia a reuşit să pună 
mâna pe o veche seceră de piatră, aceea cu care Perseu îi 
retezase capul gorgonei Meduza. Dar, înainte ca Jupiter să 
apuce s-o arunce înspre Tifon, şerpii i se şi târau pe tot corpul, 
încolăcindu-i-se de braţe si de picioare. Cand era deja țintuit 
locului, alt şarpe i-a luat secera din mână şi a început să-i taie 
toate tendoanele. Un zeu ca Jupiter nu putea fi ucis, ci doar 
lăsat fără nicio putere. 

Tifon a strâns tendoanele şi le-a luat cu el într-o peşteră, 
unde voia să se odihnească şi să-şi vindece rănile. 

Apollo şi zeul-tap Pan văzuseră ce se întâmplase şi au urzit 
un plan. S-au pus pe urmele lui Cadmus, un erou ucigaş de 
dragoni care cutreiera disperat pământul în căutarea surorii 
sale, pe care o pierduse de mult. Apollo şi Pan i-au fagaduit 
că, dacă face cum vor ei, îl vor ajuta să-şi găsească sora. Pan 
i-a dat naiul său şi, deghizat în păstor, Cadmus a pornit pe 
urmele monstrului. 

In peştera sa, Tifon se întreba ce o fi cu sunetele acelea 


minunate. Nu mai auzise muzică până acum şi simţea că ea îl 
alină şi îl vindecă. S-a târât afară din grotă să vadă despre ce 
era vorba. 

Speriat de apariţia hidoasă, însângerată, Cadmus s-a oprit din 
cântat. 

— Nu te opri! A zbierat Tifon. Ce e asta? Mai fă o dată aşa! 

— O, asta nu-i nimic! A spus Cadmus. Muzica pe care o cant 
la liră e mult mai frumoasă. Dacă iti cânt la liră, ai să fii iar 
întreg. 

— Atunci, de ce nu-mi canti? 

— Din păcate, tendoanele pe care le folosesc drept coarde 
sunt rupte şi nu ştiu unde să găsesc altele noi. 

Tifon s-a întors în peşteră să aducă tendoanele lui Jupiter şi i 
le-a dat lui Cadmus.58 
Acesta a zis că trebuie să se întoarcă la coliba lui să pună 
coardele noi la liră, dar, bineînţeles, s-a dus la Jupiter. Cel din 
urmă, cu tendoanele la loc, a izbutit să-l incolteasca pe Tifon, 
acum fiind mai puternic decât monstrul, pe care l-a îngropat 
sub un munte. După mulţi eoni, pe vremea grecilor antici, 
furia lui Tifon erupea uneori din vârful muntelui şi se revărsa 
pe pante în şuvoaie de lavă topită. 

Tocmai am văzut ceva nou, nemaiintalnit încă pe lume, care 
arată deplasarea centrului de putere. Zeii au fost nevoiţi să 
ceară ajutorul lui Cadmus. 

Pe lângă faptul că zeii l-au rugat să-l salveze pe Jupiter, 
Cadmus a rămas în memoria grecilor ca inventator al scrisului. 
Dar, în ciuda faptelor şi a împlinirilor sale, el rămâne, totuşi, o 
figură învăluită în mister. 


Există o figură învăluită în mister şi în tradiţia iudaică, un 
personaj despre care se spune că ar fi inventat limba şi căruia 
îngerii i-au cerut să-i salveze. 

Enoh era pietrar, solid şi lat în umeri. Oarecum singuratic şi 
rezervat, cu ochi negri, pătrunzători şi barbă bogată, se 
retrăgea din faţa ticăloşiei care vedea că se răspândeşte prin 
oameni ca o boală. 


Lorna a scris despre un diavol care acţiona spontan. Una dintre 
puţinele ocazii în care o puteţi asculta pe Lorna Byrne vorbind despre 
„cealaltă parte” este un interviu realizat de Graham Hancock, filmat şi 
postat pe website-ul acestuia. 


Într-o zi, umbla singur prin deşert, într-un loc dezolant, plin 
de pietre, când a auzit o voce strigându-l din cer: 

— Enoh! Enoh! 

— Aici sunt, a răspuns el. 

— Ridică-te, părăseşte pustia şi du-te printre oameni să-i 
înveţi căile Creatorului. 

Atunci a văzut o enormă arătare întinzându-se pe tot cerul. 
Un nor luminos a fost înghiţit de o trombă întunecată. Şi a 
venit un Cuvânt Sfânt, un Glas de Lumină, care a făcut 
întreaga creatură să vibreze şi să strălucească. 

Literatura enohiană este bogată şi vastă." Un fragment ne 
arată că el a înţeles că alt nume al Cuvântului Sfânt e „Marele 
Constructor”. L-a văzut pe Marele Constructor inaltand cele 
şapte Spirite ale Planetelor, cei Şapte Cârmuitori. Fiecare 
trebuia să dea omenirii o parte din firea lui. 

Marile momente de răscruce din istorie sunt noi începuturi, 
dar şi momente de sfârşit. Aici se sfârşeşte perioada pe care 
am descris-o, când oamenii puteau să arunce o privire la zei în 
timpul vieţii lor pe pământ şi să-i vadă tot aşa clar pe cât 
vedem noi acum obiectele materiale. Această capacitate va 
scădea şi oamenii se vor bucura de ea din ce în ce mai rar, şi 
atunci doar în condiţii speciale. Deci oamenii pierdeau ceva 
preţios, dar şi câştigau ceva - capacitatea de a întelege cum 
funcţionează lumea, de a exprima acest lucru prin limbaj. 

Lui Enoh i s-au dat vedeniile ca să păstreze viziunea lui 
Dumnezeu şi a îngerilor, o trăire obişnuită pentru oamenii din 
vechime, iar mijlocul prin care a păstrat-o a fost limba. De 
aceea, asemenea lui Cadmus, Enoh a rămas în memoria 
poporului său ca inventator al limbii şi al scrisului. 

Conform unor tradiţii, Enoh şi-ar fi inscripţionat cunoştinţele 
recent dobândite pe doi stâlpi monumentali, unul din granit şi 
altul din bronz. Stâlpii măsurau mişcările spiritelor divine pe 
care oamenii nu le mai puteau vedea în carne şi oase. Erau 
structuri masive, solide, pentru că Enoh voia să reziste unei 
mari catastrofe ce avea să distrugă lumea în curând. Alte 


°° Literatura enohiana este adesea citată şi luată drept autoritate în 
Noul Testament, unde chiar lisus Hristos face aluzie la ea. Cartea lui 
Enoh a fost considerată pierdută timp de 1 500 de ani, fiind 
redescoperită de francmasonul scoţian James Bruce în 1773, pe un 
teritoriu care face parte din Etiopia de azi. 


tradiţii vorbesc despre o carte sau despre o bibliotecă 
pierdută.“ 

Se zice că viziunea cu stelele şi planetele l-a inspirat pe Enoh 
să inventeze limba. Ar fi văzut un alfabet în poziţia corpurilor 
cereşti pe boltă. Consoanele erau imagini ale celor 
douăsprezece semne zodiacale şi vocalele erau imaginile 
planetelor, iar structurile dintr-o propoziţie reflectau structurile 
din cer. 

Enoh s-a întors din pustie cu darul limbii şi oameni de 
pretutindeni, inclusiv regi şi prinți, veneau la el din toate 
colţurile lumii. Mesajul lui era convingător şi oamenii îl adorau. 
Mulțimea se înghesuia în jurul lui, vrând să-l audă, să-l atingă. 
Uneori se simţea încolţit şi voia să scape. Câteodată se ducea 
în natura sălbatică, să trăiască în singurătate şi în comuniune 
cu marile spirite. Avea din ce în ce mai multă nevoie să fie 
singur. 

La început, pleca pentru trei zile, în a patra întorcându-se 
printre oameni. Apoi, după câţiva ani, apărea în cetate doar o 
dată pe săptămână. Aparițiile sale stârneau întotdeauna mare 
vâlvă. După ce îl aşteptau un an întreg, oamenii erau 
disperaţi, dar, când se întorcea, chipul îi strălucea atât de 
tare, încât trebuiau să-şi ferească ochii. 

Unele poveşti despre Enoh ne amintesc de preotul lui lisus 
Hristos care atrăgea nenumărați oameni, dar apoi voia să se 


6° Said din Toledo, istoric din secolul al XI-lea, consemnează că tradiţia 
potrivit căreia Toth sau Hermes, numit Enoh de iudei şi Idris de 
musulmani, trăia în Egipt, a dat naştere ştiinţei antediluviană care a 
vorbit mai întâi de mişcarea planetelor, a construit temple închinate 
zeului suprem şi a avertizat oamenii cu privire la unele catastrofe, 
inclusiv Potopul. „Şi am văzut ieşind la iveală stelele cerului şi am 
socotit porţile prin care înaintau, şi am notat timpul la care au ieşit. 
Mi-am notat în acelaşi timp numele lor, drumul lor mereu reînnoit şi 
poziţiile lor, vremea, lunile prin care trec...” (Cartea lui Enoh, cap. 33); 
Robert Lomas şi Christopher Knight au sugerat în Urie/'s Machine că ar 
fi vorba despre o descriere a unui monument megalitic şi a funcţiei 
sale de a prevesti mişcările corpurilor cereşti, de unde şi anotimpurile. 
Mulţi mai speră şi astăzi să dezgroape biblioteca lui Enoh din deşertul 
Africii de Nord, în care s-au păstrat tradiţiile Sălii Documentelor. Unii 
cred că ar fi îngropată sub labele Sfinxului. Lorna Byrne a oferit o 
descriere expresivă şi amănunţită a acestei biblioteci, care există într- 
o dimensiune spirituală în cartea ei Stairways to Heaven. 


retragă din lume şi să stea în singurătate. Unul din 
supranumele lui Enoh era „Soarele Dreptăţii”, nume dat şi lui 
lisus.®! 

Ce făcea în perioadele când se retrăgea în sânul naturii? 
Avea alte viziuni, desigur: „Şi ochii mei au văzut tainele 
fulgerului şi tunetului, ale norilor şi rouăi... am văzut locurile 
din care vin soarele şi luna si în care se duc.” A treia carte a 
lui Enoh este unul dintre marile izvoare de înţelepciune şi 
cunoaştere despre diverse ierarhii ingeresti.© 

Miturile despre Jupiter şi alţi zei greci şi romani care s-au 
împreunat cu fiinţe umane sunt pline de lumină, frumuseţe, 
bucurie şi buna-dispozitie. În toate e prezentă uimirea de a fi 
în viaţă pe această lume. Literatura enohiană arată o parte 
mai întunecată. Aici, îngerii care îşi iau soţii din rândul 
femeilor pământene sunt îngeri căzuţi, cunoscuţi şi sub 
numele de Veghetori. Vlăstarele lor, numite Nephilimi, sunt 
giganţi rai şi distrugători, care au incitat la războaie, au 
mâncat carne de om şi au băut sânge omenesc. Intreaga 
creaţie avea să fie pervertită ca urmare a acestor uniuni 
nefiresti.© 


61 Malahia l-a profetit pe „Soarele dreptăţii” (Malahia, 4:2-3), pe care 
tradiţia creştină si Sf. Pavel îl echivalează cu lisus Hristos. Imagistica 
tradiţională care-l înfăţişează pe cel din urmă foloseşte imagini solare 
şi apare adesea explicit în literatura creştină timpurie, dacă ar fi să ne 
amintim doar de Pistis Sophia. 

62 „Viziunea m-a făcut să zbor si m-a ridicat la înălţime şi m-a purtat 
spre ceruri (...) Şi m-am uitat şi am văzut un tron măreț: părea de 
cleştar şi roţile de sub el erau ca soarele strălucitor, iar acolo era 
viziunea unui heruvim.” (Fragment din cap. 14 din Cartea /ui Enoh). 

6 „Şi îngerii, copiii Cerurilor, le-au văzut, s-au îndrăgostit de ele (...) şi 
au început să intre în ele şi să se spurce cu ele, şi ei le-au învăţat 
farmece şi vrăjitorii (...) Şi au rămas grele şi au zămislist uriaşi de trei 
sute de coti (...) uriaşii s-au întors împotriva oamenilor înşişi ca să-i 
mănânce (...) Şi au început a se repezi la păsări, la dobitoace, 
târâtoare şi peşti, pentru a-şi potoli foamea cu carnea lor şi setea cu 
sângele lor.” (Fragment din cap. 6-7 din Cartea lui Enoh) „Şi aşa s-a 
făcut că îngerii Domnului au văzut că erau frumoase la înfăţişare (...) 
şi le-au luat de soţii pe toate pe care le-au ales şi ele le-au purtat fii în 
pântece şi aceştia au fost uriasi (...) Şi nelegiuirea a crescut pe 
pământ şi toată carnea s-a stricat în apucăturile ei şi orice izvodire a 
gândurilor tuturor oamenilor (a fost) rea de acum (...) Şi El a spus că 


Dumnezeu i-a spus lui Enoh să se ducă la îngerii căzuţi şi să-i 

avertizeze că nu vor găsi iertare, că ei şi copiii lor vor avea 
parte doar de violenţă şi nimicire şi nu îşi vor găsi nicicând 
liniştea. 

Dar, când Enoh a mers la ei, îngerii căzuţi au tremurat de 
frică şi l-au rugat să intervină pe lângă Domnul pentru ei. Lor 
le era prea ruşine să-i vorbească lui Dumnezeu sau să-şi ridice 
ochii spre ceruri. 


va nimici omul şi toate fiinţele de pe faţa pământului pe care le 
crease” (din cap. 5 din Cartea Jubileelor). 


Lucrare din secolul al XIX-lea) 


( 


Prăbuşirea ingerilor 


Unii dintre discipolii lui Enoh au povestit că au văzut un cal 
uriaş pe cer. Când i-au spus lui Enoh, patriarhul le-a răspuns: 
— Asta înseamnă că vine vremea cand va trebui să vă 
părăsesc. 

Enoh s-a retras în munţi, unde pământul era neprimitor şi 
vremea rea. 

Mii de oameni au încercat să-l urmeze, dar au renunţat, doar 
câţiva stăruind cu îndârjire. Patriarhul s-a întors spre ei şi le-a 
zis: 


— E primejdios să mă urmaţi. Veţi muri. 

În ziua a şasea a călătoriei sale le-a vorbit din nou discipolilor 
care încercaseră să se ţină după el, însă ei n-au vrut să se 
întoarcă din drum, spunând că numai moartea îi va despărţi 
de Enoh. Pe urmă nu le-a mai vorbit. 

În ziua a şaptea a apărut un obiect ciudat care zbura prin 
nori. Era un car tras de cai de foc. Enoh s-a urcat în car şi a 
plecat în ceruri. 

Mai târziu au venit alţii să-i caute pe patriarh şi pe discipolii 
lui. Din locul unde se oprea poteca şi-au croit drum prin 
zăpadă şi gheaţă şi au găsit trupurile fără suflare ale adepților, 
dar nici urmă de Enoh. 

El nu murise. Dumnezeu îl luase într-un loc în care se plimbau 
împreună. Domnul avea să-i dea mult de lucru. 


În povestea lui Cadmus si în cea a lui Enoh observăm o 
modificare în economia spirituală a universului. Pe vremuri 
oamenii erau la cheremul îngerilor şi al zeilor, dar acum a 
venit rândul fiinţelor spirituale să le ceară ajutor pentru ce nu 
pot să facă ei înşişi. 

În istoria spirituală a universului, tot ce se întâmplă face 
parte dintr-un plan. În acest capitol am început să ne 
apropiem de tainele ascunse în el. 

Pentru următoarea etapă a planului era nevoie de încă un 
erou, de un alt tip de erou... 


Capitolul 11 
Orfeu, sfinxul şi seiful temporal 


Dumnezeu a hotărât să-i înveţe pe oameni să gândească. şi 
metoda pe care a ales-o a fost muzica. 


Orfeu trăia împreună cu mama şi surorile ei. Nu avea un tată 
pe care să-l admire, nici alţi bărbaţi care să-i fie exemple 
demne de urmat. Apoi, într-o zi, a venit la ei un prieten al 
mamei sale. A fost mare bucurie. Le ajunsese la urechi un 
zvon că acel mare nobil vrea să se însoare cu una din surori. 
Toată lumea i-a spus lui Orfeu că oaspetele e om de vază. 
Conducea un car regal tras de cai albi, superbi. leşise direct 
din soare, aşa că Orfeu nu l-a văzut prea bine de la început, 


dar a băgat de seamă că nobilul e cu doi-trei coti mai înalt, ca 
este un bărbat cu alte dimensiuni. 

Orfeu a şovăit, dar mama şi matusile lui s-au grăbit să-l 
înconjoare pe oaspetele cu părul de aur. Orfeu se sfia, voind 
poate să evite o întâlnire care presimtea că va fi hotărâtoare 
pentru el. 

Apollo s-a uitat dincolo de femeile din jurul său şi a întrebat: 
— Cine este băiatul? 

— Este fiul meu, Orfeu, a răspuns mama lui cu mândrie în 
glas. 

Orfeu vedea acum ce tare îi străluceau ochii oaspetelui, ce 
greu avea să-i fie să spună „nu” unui astfel de om. 

Apollo s-a dus la băiat, l-a luat pe după gât şi a stat de vorbă 
cu el multă vreme. După un timp, nobilul a părut mai interesat 
de Orfeu decât de oricare dintre matusile sale. Şi înainte să 
plece i-a dat un dar. Orfeu nu mai văzuse niciodată aşa ceva. 
Arăta ca o tobă, doar că avea şapte coarde şi era de aur. 
Apollo i-a arătat cum să atingă coardele ca să scoată nişte 
sunete minunate, cum nu mai auzise niciodată... 

Uneori o melodie excepţională ne poate provoca o schimbare 
în conştiinţă, ca o deşteptare. Închipuiţi-vă că trăiţi într-o 
vreme în care muzica încă nu s-a inventat şi, deodată, auziti o 
melodie înălţătoare, armonii frumoase, un ritm hipnotic. Ce 
Dumnezeu e asta? Vă întrebaţi. Muzica părea o vrajă, de parca 
aerul şi-ar schimba brusc consistenţa si ar musti de 
înțelesuri. Ascultând asemenea sunete noi şi stranii, poţi 
avea impresia că mintea ţi se lărgeşte, că te simţi slăbit şi 
brusc conştient de propria persoană, ca şi cum ai asculta 
şuvoiul de sânge ce-ţi bubuie prin vene precum Calea Lactee. 
Orfeu a crescut şi s-a făcut un tânăr frumos, care cânta la liră 
atât de fermecător, că păsările şi fiarele sălbatice, arborii şi 
pietrele se strângeau în jurul lui.® Putea să tămăduiască 


64 Spunând că nu va face profeţii, Elisei a adăugat: „Dar acum aduceți- 
mi un menestrel. Şi, când menestrelul a început să cânte, mâna lui 
Dumnezeu s-a pogorât asupra profetului.” (2 Regii, 3:15). 

6 În timpurile străvechi au trăit oameni de o mare înţelepciune, care 
cunoşteau prin intuiţie simtamintele şi comportamentul tuturor 
fiinţelor. Intelegeau perfect graiul feluritelor specii de animale. Când 
le chemau, animalele se strângeau împreună şi le ascultau 
învăţăturile. 


suferinzii cu muzica lui, refăcând armonia naturală a corpului, 
a sufletului şi a spiritului. 

S-a întâlnit cu alţi eroi şi au pornit împreună cu lason în 
expediţie, căutând Lâna de Aur. Orfeu a navigat pe corabia 
Argonautilor împreună cu Heracle, Tezeu şi ceilalţi şi, fără el, 
lason nu ar fi reuşit să treacă de atâtea oprelişti. Au fost 
nevoiţi să navigheze pe lângă sirene, fiinţe demonice, 
seducătoare, cu aspect de păsări, cocotate pe stânci ascuţite. 
Cântul lor straniu şi minunat cufunda oamenii într-o dulce 
letargie care îi făcea să se arunce peste bord, dorind să înoate 
până la sirene, dar se zdrobeau de stânci. Muzica lui Orfeu a 
țesut alte armonii frumoase în jurul cântului sirenelor, 
prefăcându-le melodia închinată poftei trupeşti în ceva mai 
înălţător. Şi bărbaţii şi-au continuat expediţia. 

Când s-a întors acasă, Orfeu s-a îndrăgostit de o nimfă pe 
nume Euridice. La nunta lor ea a plecat să cutreiere singură 
malurile unui râu, unde s-a repezit la ea un satir. A fugit iute, 
neobservand un şarpe ascuns în iarba înaltă. Coltii naparcii i s- 
au înfipt în gleznă. Ochii i s-au umplut de lacrimi şi viaţa i s-a 
scurs din trup. 

Deznădăjduite, surorile ei au scos un țipăt ce a rasunat de jur 
împrejurul culmilor muntoase, iar Orfeu, acum rămas singur, a 
rătăcit pe ţărmul mării, cântând o melodie de dor şi jale. 

Apoi s-a apropiat de intrarea în lumea subpământeană şi toţi 
au stat cu sufletul la gură. In timp ce cobora cararea 
întunecată ce ducea la smârcurile de pe malul Styxului, 
umbrele morţilor roiau în jurul lui ca nişte stoluri de grauri. 
Dar, când Orfeu s-a apucat să cânte, raposatii s-au împrăştiat. 
Apoi i-a cântat lui Charon, luntraşul, care a consimţit să-l 
treacă Styxul cu barca şi le-a cântat Furiilor cu şerpi impletiti 
în păr. Frumuseţea muzicii lui le-a făcut să plângă, iar pe 
Cerber, câinele cu trei capete, să-şi închidă ascultător fălcile. 

Drumul spiralat cobora tot în jos şi, în cele din urmă, Orfeu a 
ajuns în sala cea mare, unde stăteau pe tronuri regele şi 
regina lumii subpământene. Orfeu a cântat pentru iubita lui, 
stăruind să i se dea voie s-o readucă la viaţă. 

Regele şi regina au acceptat, cu o condiţie: în timp ce 
Euridice vine în urma lui spre lumina zilei, el să nu se uite 
înapoi la ea. 

Aşa că Orfeu a început să urce pe cărarea lungă, abruptă, iar 


lui Hermes i s-a dat misiunea de a o conduce pe Euridice în 
spatele lui. 

După ce au cotit de nouă ori, Orfeu şi Euridice aproape că au 
ieşit din Hades. 

Dar, chiar când s-a văzut lumina zilei pe pereţii stâncoşi din 
faţa lui, Orfeu s-a îngrijorat. Dacă zeii subpământeni îşi 
batusera joc de el? Dacă fusese păcălit? Când mai avea doar 
câţiva paşi, s-a oprit. 

— S-a întors! A strigat Hermes si de jos s-au auzit zgomote 
puternice, de parcă s-ar fi dărâmat o clădire monumentală. 

Orfeu a văzut-o pe Euridice întinzând mâna dupa el, 
încercând să o apuce pe a lui - dar numai o clipă. 

— Mă cheamă înapoi! A strigat ea, iar el a încercat s-o 
înşface, dar parcă ar fi încercat să prindă un fuior de fum şi 
după o clipă s-a pomenit singur la porţile infernului. 

Sapte luni a rătăcit fără ţintă, străbătând întinderile pustii, 
înzăpezite ale nordului, apoi îmblânzind tigri şi alte fiare din 
junglă. Numele lui Euridice răsuna în lumea întreagă. Pe 
oriunde mergea, totul era fermecat de muzica lui Orfeu, numai 
Orfeu nu. 

Intr-o zi a urcat pe un deal şi a găsit o câmpie netedă, plină 
de iarbă. Copacii se mutau mai sus pe colină să-l asculte. 
Stejarii îşi plecau ramurile să-l audă mai bine. Frasinii, 
chiparoşii si ulmii se acopereau cu iederă şi tufele 
înmiresmate de fragi sălbatici urcau şi ele dealul. 

Dar, deodată, în aer s-au auzit alte sunete. O ceată de 
bacante dezlantuite, slujindu-l pe Dionysos, bete-crita si cu 
trupul acoperit doar de piei de animale, urlau înnebunite de 
pofta si se bateau peste sani. Dantuiau cu gatul sucit spre cer 
şi pletele încâlcite si ravasite. Bateau în tobe cu betele si 
loveau talgerele unul de altul. 

Il auzeau, dar nu-l vedeau pe frumosul tânăr. L-au strigat să li 
se alăture, dar el era prea îndurerat să le audă. Infuriate, au 
început să arunce în el cu pietre şi bulgări de pământ şi să 
smulgă crengi din copaci ca să le azvârle şi pe acestea. Cum 
el tot nu le-a răspuns, s-au năpustit spre el scoase din minţi, 
cu ochii injectati, începând să-l muşte şi să-l sfasie în bucăţi. 
Aşa a murit Orfeu, în chinuri cumplite, după o viaţă de chinuri 


cumplite.°° 

Mai târziu, capul si lira lui au fost văzute plutind în josul apei, 
spre țărm, buzele sale inca şoptind „Euridice, Euridice!” O 
briză a început să cânte la lira sa, în timp ce rămăşiţele lui 
pământeşti au plutit pe mare până şi-au găsit odihna într-o 
peşteră din insula Lesbos. 

Acolo avea să se înalțe cândva un altar. 


Principale surse ale mitului lui Orfeu sunt scrierile lui Ovidiu şi 
Horaţiu, poeţi iniţiaţi la şcoli de misterii. In poemele lor 
abundă istoria mistică şi am adăugat şi elemente de la Rainer 
Maria Rilke. 

La Horaţiu, povestea lui Orfeu apare în Georgicele, poezii 
pline de anecdote despre viaţa la ţară. Povestea face parte 
dintr-un lung poem despre albine. După ce o spune, autorul 
descrie o ceremonie religioasă în onoarea lui Orfeu. 
Pomeneşte de macii funerari şi vitele duse în dumbravă spre a 
fi jertfite, de cum iese apoi din flancul tăiat al uneia un roi de 


s* Ritualul Oreibasia din Grecia antică, dedicat lui Dionysos, avea loc la 
mijlocul iernii. Femeile plecau din oraş şi se duceau în munţi, unde, 
imitându-le pe menade, beau vin şi dansau până intrau în extaz, 
despletindu-se, hăcuind iezii care îl simbolizau pe zeu şi mâncându-le 
carnea crudă. Echivalentul grecesc pentru „capre” e tragos, 
ceremonia ducând la apariţia tragediei şi netezind drumul marii arte 
care încearcă să ofere răspunsuri la întrebările existenţiale despre 
viaţă şi moarte. Ritualul este un amestec de exaltare sălbatică şi 
oroare. E un act paradoxal. E şi afirmare a puterii vieţii, pentru că se 
confruntă cu cele mai rele lucruri ce se pot întâmpla şi afirmă că forţa 
vieţii e, totuşi, indestructibilă. Supravietuieste morţii fiecărui individ si 
reprezintă, în cele din urmă, o bucurie. 

In The Golden Bough (Creanga de aur) de James George Frazer găsim 
povestea unui misionar care descrie un dans al canibalilor din 
Columbia britanică, la finalul căruia un om a fost sfâşiat în bucăţi si 
devorat (cap. 43). 

Abia la începutul secolului XX exploratorul Wilfred Thesiger a asistat la 
ritualul anual al unui trib de pe dealurile din zona Tangerului. Oamenii 
erau aproape morţi de foame şi, într-un delir indus de halucinogene, 
dansau pe muzica fluierelor şi tobelor. Apoi s-a aruncat o oaie în piaţa 
satului şi ei s-au repezit la animal, l-au rupt în bucăţi şi au mâncat 
repede carnea crudă, din care încă se scurgea sângele. Thesiger e 
citat in E.R. Dodds, The Greeks and the Irrational, 1951. 


albine zumzăitoare. 

Potrivit filosofiei mistice, animalele nu au spirite individuale, 
ca oamenii, dar fiecare specie are un spirit. Aşadar, spre 
deosebire de oameni, animalele nu au, fiecare, un spaţiu 
mental personal. Animalele din aceeaşi specie împart un 
spaţiu mental comun. Prin urmare, un grup de animale are o 
singură minte. Toţi am văzut, de exemplu, un stol de păsări 
zburând pe cer într-o perfectă coordonare spontană. Rudolf 
Steiner a vorbit despre spiritele grupurilor de animale ce se 
deplasează pe suprafaţa pământului ca alizeele. 

Dar poate că nimic din lumea animalelor nu intrigă mai mult 
în ceea ce priveşte misterul spiritului împărtăşit al grupului 
decât albinele. Albinele dintr-un stup împart o singură minte şi 
au un comportament foarte complicat, comunicând telepatic 
şi foarte inteligent. De exemplu, albinele pot fi punctuale la o 
întâlnire. O singură albină poate să găsească hrană şi să se 
întoarcă la stup să le spună celorlalte când şi unde trebuie să 
fie, comunicând informaţia printr-un fel de dans, numit uneori 
dansul datului din coadă. Aşa cum au arătat experimentele din 
anii 1940, informaţia codificată include unghiul rotației 
pământului! Aşa că, deşi se crede că o singură albină are o 
inteligenţă foarte limitată, un stup este inteligent în feluri care 
depăşesc inteligenţa umană. În zilele noastre, biologii 
consideră că stupul are o „minte proprie”. Albinele lucrează 
împreună din dragoste, dintr-un fel de afecţiune pentru 
comunitate mai degrabă decât din plăcere sexuală.” 

O altă abordare este să privim capul omului ca pe un stup. 
Fiecare om se mândreşte cu spaţiul lui mintal personal. Ne 
place să ne fălim cu ideile bune de acolo. Dar adevărul e că 
îngerii şi spiritele pătrund mereu în spaţiul nostru mental, 
ajutându-ne să creăm structura vieţii noastre interioare. 

Muzica poate impulsiona sentimentul de unitate care există 
în mintea noastră şi în viaţa mentală a universului. Muzica 
bună ne dă uneori senzaţia că universul în care am trăit este 
unul bun şi creator. Cântul lui Orfeu a trezit în omenire 
sentimentul ordinii cosmice. Mai târziu va contribui la apariţia 


S Informaţia despre albine este preluată din The Parable of the Beast 
(Parabola bestiei), 1970, de John Bleibtreu, o uimitoare descriere de 
biologie experimentală, care dezvăluie multele feluri neaşteptate în 
care funcţionează inteligenţa în natură. 


matematicii. 
Dar în muzică există şi note discordante, şi acorduri ce 
aşteaptă să fie armonizate. 


Totul a pornit de la o dispută în circulaţie, despre cine are 
dreptul să treacă primul... 

Şi nu avea niciun rost. Oedip a mers mereu pe un drum 
descendent din cauza unei neînţelegeri. 

Oedip îşi iubea tatăl. Fusese mereu bun şi respectuos cu el. 
Dar, într-o zi, o bătrână ciudată îl luase deoparte şi îi spusese 
că îşi va omori tatăl şi se va căsători cu mama lui. Lui Oedip îi 
era teamă de propriul temperament. A hotărât să plece 
imediat de acasă într-o lungă călătorie pentru a-şi căuta alt 
cămin. 

În cele din urmă, a ajuns la o răscruce, unde un prostănac 
bătrân într-un car îi stătea în cale. A urmat o discuţie aprinsă 
şi bătrânul a vrut să-şi croiască drum pe lângă el. Oedip 
mergea pe jos şi, când a refuzat să se dea deoparte, bătrânul 
a încercat să-l calce cu carul, o roată trecându-i peste picior. 
În dureri fiind şi cuprins de o furie oarbă, Oedip l-a târât din 
car cu uşurinţă, de parcă ar fi fost o păpuşă de cârpă, şi l-a 
UCIS. 

Oedip a mers mai departe până la următoarea cetate. Trecea 
printr-un pas din munţi. Aerul era plin de muşte şi duhnea a 
hoit. Prin miasme a văzut un monstru ciudat, cu chip de 
femeie, corp de leu, aripi de vultur şi coadă de şarpe. 

Avea gura înroşită de sânge. 

Sfinxul stătea în trecătoare, pe o ieşitură de stâncă, şi îi 
punea pe călătorii care încercau să treacă pe acolo să dezlege 
o enigmă: „Ce făptură are la început patru picioare, apoi două 
şi la urmă trei?” 

Când nu reuşeau să răspundă, ceea ce se întâmpla 
întotdeauna, se năpustea asupra călătorilor. li sfâşia şi le 
scuipa rămăşiţele în prăpastie. 

Dar Oedip a avut inspiraţie şi a găsit răspunsul: „Omul se 
târăşte în patru labe când e copil mic, apoi creşte şi umblă în 
două picioare, iar la bătrâneţe are nevoie de baston ca să 
poată merge.” 

Scotand un urlet de furie, Sfinxul s-a aruncat în prăpastie. 

În cetatea aflată de partea cealaltă a trecătorii, Oedip a fost 


proclamat erou. S-a dovedit că bătrânul din car fusese tiranul 
cetăţii. Oedip a luat-o de soţie pe locasta, frumoasa lui 
văduvă, şi a fost încoronat rege în uralele mulţimii. 

Dar nu se simţea în largul lui. Dorinţa de a se bucura trupeşte 
de locasta era, nu ştia de ce, umbrită de dezgust şi uneori 
patul conjugal îi părea un pustiu. Nu reuşea să doarmă şi 
rătăcea obosit prin labirintul propriei sale minţi. A început să 
vadă moartea pândindu-l peste tot, pe câmpii, în pământ, în 
aer, în pântecele femeilor pe care le vedea prin cetate. 

A chemat la curte un proroc vestit, care era orb. Tiresias era 
atât de bătrân, încât semăna cu o insectă, cu pielea lucindu-i 
ca o carapace. Era atât de bătrân, că nu mai avea sex, dar se 
zvonea că ştia atât secretele bărbaţilor, cât şi pe cele ale 
femeilor. 


de marmură descoperită în insula Delos) 


Stând în faţa tronului, Tiresias era neliniştit şi şovăia să-i 
spună lui Oedip ce voia să afle - ce ruşine îngrozitoare mânjea 
chipul cetăţii? Care era pricina suferinţei sale? 

— Înţelepciunea înseamnă suferinţă, i-a zis Tiresias, 
plecându-şi capul. 

— Nu-mi spune lucruri de nimic! 

Şi Oedip i-a poruncit mânios să nu mai ocolească adevărul şi 
să-i dezvăluie izvorul răului care îl chinuia pe el şi cetatea sa. 

— Tu eşti cel care otrăveşti cetatea, a vorbit Tiresias în cele 
din urmă. 

— Nu, dimpotrivă, eu sunt cel care a sa/vat-o. Eu am desluşit 
taina la care „înţelepţii” ca tine nu au izbutit să răspundă. 
Cum îndrăzneşti să mă acuzi de aşa o infamie? 


Oedip îşi ieşea din sărite, ceea ce lui Tiresias părea să-i dea 
curajul de a vorbi pe şleau. 

— Nu-mi pasă ce ai să-mi faci, a zis el şi a continuat, spunând 
lui Oedip şi curtenilor că oraşul era blestemat pentru că 
bătrânul rege fusese ucis. 


SAE 
y oa 
dreapta, Tezeu şi Minotaurul. Într- 
un sens, labirintul e imaginea spiritului în materie. Spiritul îşi 
croieşte drum spre centru, îşi îndeplineşte misiunea primită de 
la divinitate, apoi îşi găseşte drumul spre ieşire. Trăind în lumea 
materială, avem liber-arbitru, însă este o capacitate limitată. De 
obicei, putem alege să pornim într-o direcţie sau alta. Nu vedem 
imaginea de ansamblu şi bâjbâim prin beznă. Conform 
idealismului, de aceea există materia, ca să nu vedem imaginea 
de ansamblu, ea se interpune între noi şi marile inteligente 
spirituale ca să nu fim coplesiti de ele si, în consecinţă, ca să fim 
liberi să ne facem propriile alegeri. Labirintul este, mai exact, un 
model al creierului. Din perspectivă idealistă, creierul este o 
specie anume de materie. Filtrează spiritul, ca orice formă de 
materie, dar este conceput astfel încât să permită şi elemente 
spirituale 


locasta încerca să-l liniştească pe Oedip, dar în clipa aceea i- 
a atras atenţia mesagerul sosit să aducă vestea că tatăl lui 
Oedip a murit... 

Oedip îşi iubise părintele, dar acum i s-a luat o piatră de pe 
inimă, ştiind că profeția că avea să-şi omoare tatăl nu se mai 
putea împlini. 

Mesagerul a explicat că venise să-l ia înapoi pe Oedip, ca să 
fie prezent la înmormântare. El a refuzat să meargă, explicând 
că, ducându-se acasă, ar provoca soarta. Se gândea la 
cealaltă jumătate a profetiei, şi anume că se va căsători cu 
mama lui. 

Mesagerul a încercat să-l liniştească, spunându-i că n-are 
niciun motiv să se teamă. 


— Ce vrei să spui? Cum poţi vorbi aşa? 

— Slăvite rege, nu eşti rudă de sânge cu regele şi regina pe 
care îi ştii drept tată şi mamă. 

Apoi mesagerul şi-a depănat toată povestea, explicând cum 
dăduse de Oedip când era un prunc adus de un păstor. 
Picioarele copilaşului fuseseră încrucişate şi bătute în cuie pe 
o scândură, iar mesagerul luase pruncul de la păstor, îi 
scosese cuiele din picioruşe şi îl dusese la Curte, unde 
crescuse şi cuplul regal îl adoptase şi-l crescuse, iubindu-l ca 
pe propriul fiu... 

Inmărmurit, Oedip a poruncit să fie găsit păstorul şi adus la el 
ca să confirme povestea. 

Intre timp, locasta se făcuse albă ca varul. L-a rugat pe Oedip 
să renunţe. Ce lucru bun putea să iasă dacă răscolea trecutul? 

— Suntem cine suntem. Suntem fericiți împreună. Ce 
importanţă are? 

— Nu! Trebuie să aflu taina naşterii mele, i-a răspuns el. 

După un timp şi-a dat seama că n-o mai văzuse pe locasta de 
ceva vreme. A găsit-o spânzurată şi a înţeles adevărul naşterii 
sale şi ce întorsătură crudă luase destinul său. 

A luat o agrafă de pe trupul ei neînsufleţit şi şi-a scos ochii. 

— Ce nevoie mai am de ochi, când lumea e aşa hidoasă? A 
întrebat. 

În epoca semizeilor, reţeaua materiei se întărise, iar oamenii 
simțeau acum o altă capcană: cea a destinului. 

Cum de sunt aici, cum de trec prin toate acestea? Am ales în 
mod conştient doar o mică parte. Partea mai mare, în ceea ce 
priveşte spaţiul şi timpul, cum ar fi epoca şi ţara în care m-am 
născut, pe timp de pace sau război, bogat sau sărac, 
notabilitatea părinţilor mei - dacă m-au iubit sau nu - nu am 
ales-o eu, în niciun caz nu în această viaţă. Şi capacitatea mea 
de a schimba asemenea lucruri exercitându-mi liber voinţa 
este, în cel mai bun caz, limitată. 

Trăim în două lumi diferite, guvernate de legi diferite. Legile 
după care se conduc aceste universuri paralele seamănă, dar 
diferă în unele privinţe. Există legile fizicii şi apoi valorile 
umane. Condiţia umană este concepută în aşa fel încât toţi 
oamenii îşi doresc fericire, bunătate, un sens al vieţii. Vrem să 
facem ce trebuie, dar ne e teamă de eşecuri. Oamenii sunt 
animale care privesc lumea cu teamă, pentru că ştiu sau îşi 


pot imagina în câte feluri lucrurile pot merge prost. 

Aşadar, ducem două vieţi paralele. Una e viaţa faptelor, a 
informaţiilor şi a numerelor - viaţa care poate fi măsurată. 
Apoi vine viaţa care contează cu adevărat pentru noi, cea în 
care fericirea, şansele noastre la fericire se prefac uneori în 
lucruri marete, dar cel mai adesea în nenumărate lucruri 
mărunte şi insesizabile, cum ar fi un surâs trecător, o privire 
care se fereşte prea repede. Marile evenimente din cealaltă 
viaţă, acest alt univers, nu sunt întotdeauna strâns legate de 
lumea faptelor, cea concretă, măsurabilă - de război şi pace, 
de bogăţie şi sărăcie. Mă refer la evenimentele care stabilesc 
dacă suntem sau nu fericiţi şi împliniţi. Oare o să întâlnesc un 
necunoscut care o să fie iubirea vieţii mele? Dacă da, o să 
găsesc ceva potrivit să-i spun? Nu cumva o să mă 
îmbolnăvesc pe neaşteptate? O să am copii? Când îmi vor 
muri părinţii? 

Extraordinare la condiţia umană sunt tocmai asemenea 
chestiuni legate de calitate. Şi marele miracol al conştiinţei 
umane e faptul că aceste calităţi ale vieţii noastre - fericirea 
sau nefericirea, siguranţa şi supraviețuirea noastră, împlinirea 
sau lipsa ei, bunătatea sau răutatea noastră, izbăvirea sau 
condamnarea, înțelegerea sau  neînţelegerea noastră, 
mărinimia sau ticăloşia, iubirea sau ura -, toate aceste 
chestiuni legate de calitate se află într-o stare permanentă de 
echilibru. 

Viaţa înseamnă nenumărate probe, mistere şi dileme. Mitul 
lui Oedip ne arată un om pe care viata îl hartuieste si îl 
supune unor dileme de ordin moral. Asemenea poveşti 
demonstrează existenţa unei inteligente universale imanente 
în viaţa noastră, care ne cere o reacţie inteligentă - care 
încearcă să ne spună ceva. Universul are planuri cu noi şi 
încearcă să se angajeze cu noi într-un schimb inteligent de 
idei, aproape într-un dialog despre bunăstarea noastră.68 
Astăzi nu avem un limbaj special pentru a vorbi despre 
experienţa vieţii, despre soartă sau destin, cu excepţia 
limbajului oferit de astrologie, pe care elita intelectuală nu-l va 
lua niciodată în serios. 

lată unul din motivele pentru care sunt importante astfel de 


68 Aşa cum a zis Krişna, a cărui poveste o vom spune în capitolul 15, 
„Ceea ce este cu adevărat cunoscut ştie că este cunoscut”. 


poveşti, care ne pot ajuta să conştientizăm calităţi ale vieţii 
noastre - urme mistice - pe care, altminteri, ne-ar veni greu 
să le exprimăm în cuvinte.°? 

Orfeu a inventat matematica şi muzica, după cum am văzut. 
El a fost o personalitate de tranziţie, pentru că avea puterea 
de a muta din loc animalele, copacii şi chiar pietrele prin forţa 
muzicii sale, dar, inventând numerele, a pus şi bazele ştiinţei. 

Dedal a fost contemporan cu Tezeu, Orfeu şi ceilalţi semizei 
care au plecat cu lason în căutarea Lânii de Aur, navigând pe 
Argo. 

Dar Dedal a făcut un pas înainte în stadiul următor al 
dezvoltării umane. A conceput labirintul, casa Minotaurului, şi 
a încercat să facă aripi din pene de păsări şi din ceară pentru 
el şi pentru fiul său, Icar. Lui Dedal i se atribuie inventarea 
fierăstrăului, a roții olarului, a pânzelor şi a provei de la 
corabie. Dedal nu a crezut, dar el n-a crezut în existenţa unor 
forţe supranaturale. 

Stătea pe ţărmul stâncos şi-şi repara barca. A bătut un cui cu 
ciocanul şi în ecoul ce i-a răspuns a auzit strigătul de moarte 
al zeilor. 


© Cei mai mari scriitori şi romancieri au căutat mereu răspunsuri la 
întrebările despre viaţă şi moarte, despre misterele condiţiei umane, 
despre enigmaticele legături şi succesiuni mistice ale întâmplărilor. 
Un strălucit exemplu modern e Jonathan Franzen, care urmează 
marea tradiţie a lui George Eliot şi scrie în Freedom despre „o uriaşă 
greşeală de viaţă” a unui personaj. Nesigură din cauza unei copilării 
fără iubire, Patty „acceptă” versiunea iubitului despre ea, deşi ştie că 
nu e corectă. Instabilitatea ei emoţională se îmbină perfect cu a lui. 
Calitățile şi defectele amândurora sunt angrenate şi aceasta 
„greşeală” devine marele lor „examen în viata”. Fără îndoială că este 
extrem de improbabil să apară aşa o îmbinare perfectă, fără 
intervenţia destinului, iar faptul că asemenea lucruri se întâmplă în 
moduri pe care doar scriitorii foarte talentaţi le pot aşterne pe hârtie 
rămâne un mare mister. Ce vor să spună scriitori ca George Eliot şi 
Jonathan Franzen e că putem evita să ne gândim la anumite lucruri, 
lăsându-ne absorbiți de altele, dar toţi ne confruntăm, în cele din 
urmă, cu chestiuni extrem de serioase, şi ne arată cu mult realism 
psihologic cum se aplică această idee în cursul vieților şi al 
generaţiilor. Vom reveni la acest subiect în capitolul 42. 


Capitolul 12 
Noe şi apele uitării 


Noe, reprezentat într-o catacombă din Calixtus 


Într-o noapte furtunoasă, când întreaga lume mugea ca un 
taur furios, am auzit o voce şoptindu-mi prin stuful colibei 
mele. Spunea aşa: „Dărâmă acest acoperiş de stuf, darama-ti 
coliba ca să construieşti o barcă. Renunta la lucrurile 
materiale şi salveaza-ti viata. la sămânţa tuturor fiinţelor de 
pe pământ şi îngrămădeşte-o în barca ta, care trebuie făcută 
după dimensiunile pe care ţi le voi da eu.” 

Am răspuns cum fusesem învăţat: „Doamne, e o onoare 
pentru mine să mă supun.” 

De dimineaţă toată lumea s-a apucat de lucru. Legătorul de 
stuf a început să-mi desfacă umila locuinţă, dulgherul şi-a luat 
toporul şi chiar copiii mici au fost puşi la treabă, să care 
catranul şi bitumul necesare să călfătuim stuful şi lemnul 
laolaltă şi să facem barca rezistentă la apă. In a cincea zi 
terminasem de construit scheletul ambarcatiunii. Era masivă. 
Se întindea pe un acru şi avea şase punți înălţime, dar nu 
făceam decât ce mi se poruncise. 

Sacrificam oi în fiecare zi şi aduceam vin alb şi roşu care să 


întremeze lucrătorii şi să fie mulţumiţi de treaba lor, iar apoi, 
în a şaptea zi, am bătut în cuie astupuşurile şi corabia a fost 
gata. Am luat prăjini la bord ca s-o cârmim şi provizii în coşuri. 

Apoi am încercat s-o lansăm la apă. A fost greu, a trebuit să 
scoatem câteva scânduri şi să le repozitionam, aşa că am 
hotărât să aşteptăm până va fi în apă şi apoi să o încărcăm cu 
toate obiectele din aur şi argint pe care le aveam. 

In cele din urmă, familia mea s-a urcat la bord şi am luat cu 
noi toate animalele - animale domestice ca vite, dar şi 
sălbatice. Le-am spus meşterilor să se îmbarce, am închis 
poarta, am călfătuit-o cu smoală şi am pregătit hublourile de 
furtună. 

E timpul să pornim, mi-am zis. Vânturile băteau din ce în ce 
mai tare. 

Am petrecut o noapte liniştită, dar în zori am văzut la orizont 
un nor uriaş de furtună. Fulgerele au aprins în curând focuri în 
pădurea de pe dealuri şi, când m-am mai uitat o dată, norul 
uriaş era deasupra noastră, umplând tot văzduhul. Toată 
lumea se întunecase. Au început ploile şi peste puţin timp am 
auzit nişte zgomote atât de tari, că până şi pe zei i-ar fi făcut 
să tremure. Parcă universul întreg s-ar fi ridicat în aer, ar fi 
fost azvarlit pe jos şi spart ca un vas de lut. Am auzit o femeie 
tânguindu-se: „O, Doamne, fă să revină lumina zilei!” 

Am fost aruncaţi de colo colo în pântecele corabiei şase zile, 
apoi, pe neaşteptate, în ziua a şaptea, totul s-a liniştit. Am 
deschis un hublou şi-am scos capul afară. Eram bucuros să 
simt lumina pe faţa mea, dar ce am văzut pe urmă m-a făcut 
să mă aşez şi să plâng încetişor. Marea era plină de cadavre 
care pluteau în pâlcuri, ca bancurile de peşti. 

Corabia noastră se oprise. Se blocase în vârful unui munte, 
iar marea se întindea în toate părţile cât vedeai cu ochii. M-am 
gândit că omenirea se preface din nou în lut. 

Am dat drumul unui porumbel, dar s-a întors pentru că n-a 
găsit niciun loc unde să se aşeze. 

A doua zi am slobozit o rândunică, dar s-a rotit prin jur şi s-a 
întors şi ea. 

A treia zi am dat drumul unui corb, care s-a întors într-un 
târziu cu lut în gheare. Apoi am dat drumul multor păsări care 
nu s-au mai întors şi am mulţumit Domnului. 


lată o versiune a poveştii pe care majoritatea oamenilor o 
ştiu sub numele de „potopul lui Noe”. Este preluată din surse 
sumeriene, mesopotamiene şi babiloniene, dar, în linii mari, 
cam aceeaşi poveste se istoriseşte în toată lumea, din China 
până în America de Sud. În varianta din Cartea Jubileelor, 
scopul Potopului a fost să distrugă monstruoasa progenitură a 
Îngerilor Căzuţi. În miturile populaţiei Hopi, femeia-păianjen e 
cea care salvează omenirea. Ea taie tulpini enorme de trestie 
şi le goleşte pe dinăuntru pentru a pluti ca nişte canoe şi a-i 
duce pe supraviețuitori.” 

Povestea biblică a lui Noe, care încarcă pe corabie perechi de 
animale, sugerează că omul este apogeul creaţiei. In filosofia 
mistică, forma umană are toate celelalte forme din natură, 
perfecţionate, în compoziţia ei. Mai circulă o legendă, cum că 
un singur animal nu a fost urcat pe arcă şi, prin urmare, nu a 
supravieţuit Potopului - inorogul. Şi asta spune ceva despre 
forma umană, deoarece în istoria mistică, pe când erau în 
mare măsură creaturi spirituale, şi nu complet materializate, 
oamenii aveau un ochi spiritual cu care percepeau zeii, îngerii 
şi alte fiinţe celeste. Până acum am văzut acest ochi ca ochiul 
lui Odin.” 

Totuşi, pe vremea Potopului, forma umană se fixase aşa cum 
o ştim acum. 

Am văzut cum au ajutat zeii la crearea condiţiei umane. 
Adesea, zeii îi conduceau pe oameni într-un aspect al acestei 
condiţii şi într-o formă umană pe care şi-o asumau ei primii. 
De exemplu, egiptenii antici îşi aduceau aminte de zei ca 
Osiris, Isis şi Horus în chip de creaturi antropomorfice. 
Amintirile cosmice evocau vremurile foarte îndepărtate, când 
zeii conduceau oamenii spre forma umană. 


70 În Matsya Prurana (2:8-10), Vişnu îi spune lui Manu: „Şapte nori de 
ploaie vor aduce prăpădul. Oceanele agitate se vor contopi într-o 
singură mare. Vor transforma lumea într-o întindere nesfârşită de apă. 
Atunci va trebui să iei seminţele vieţii de pretutindeni şi să le încarci 
pe corabia Vedelor”. 
71 În Meditations on the Tarot (Meditaţii asupra tarotului), eruditul 
catolic în mistică şi ştiinţe ezoterice Valentine Tomberg a descris 
ochiul ca pe o rană. Cred că a vrut să spună că ochii noştri trupeşti ne 
fac rău pentru că ne împiedică să vedem lumea spirituală (Scrisoarea 
a V-a). 


gar Po ae R 
Plan al Podisului Gizeh, real 
Sfinxul a fost sculptat pe podisul Gizeh pentru a marca 

încheierea acestui proces. E alcătuit din patru creaturi care în 

tradiţia iudeo-creştină se numesc „heruvimi”. Potrivit filosofiei 
mistice, aceşti patru mari îngeri stau în colţurile universului şi 
întruchipează cele patru elemente din care e făcut cosmosul - 
pământ, aer, foc si apă.” In Sfinx se îmbină patru creaturi, 
leul, omul, taurul şi scorpionul, pe care tradiţia iudeo-creştină 

le numeşte „heruvimi”. Există 12 heruvimi, îngerii celor 12 

constelații, dar cei patru aflaţi în punctele cardinale ale 

zodiacului - Taurul, Scorpionul, Leul şi Vărsătorul - trasează 


72 „Şi Dumnezeu a rânduit zodiacul şi i-a poruncit să facă toate 
speciile de animale ce urma să vină” (Kore Kosmu, 20). Dar cei patru 
heruvimi din punctele cardinale ale universului - Taurul, Leul, 
Scorpionul şi Vărsătorul - formează o cruce in cosmos („Aceste patru 
constelații indică extremităţile unei cruci în al cărei centru se află 
steaua polară, datorită imobilitatii sale în mijlocul rotației cereşti.” 
Oswald Wirth, Le Tarot des imagiers du Moyen Age). Aceasta este 
crucea de materie pe care zeul Soare va fi răstignit mai târziu, aşa că 
materia aceea ar putea fi spiritualizată în cele din urmă, conform 
planului cosmic. 


împreună o cruce în cosmos, fiind totodată cele patru 
elemente care, conform metafizicii tradiţionale, alcătuiesc 
toată materia universului: pământ, aer, foc şi apă. Prin 
urmare, Sfinxul nu indică doar forma stabilă a anatomiei 
umane, ci şi pe cea a materiei, care a devenit în cele din urmă 
solidă şi aproape la fel cum o ştim astăzi. Datorită acestor 
heruvimi, obiectele au şi au avut patru laturi. 

Istoria din primele douăsprezece capitole poate a părut un 
pic fantasmagorică, pentru că materia nu avea încă o formă 
pe deplin fixă, dar acum, odată cu Sfinxul din gresie 
egipteană, era metamorfozei s-a încheiat în cele din urmă. 
Forma fixă a materiei permite şi stabilirea datelor. Autorul şi 
inginerul belgian Robert Bauval a adus argumente 
convingătoare ce sugerează că Sfinxul a fost construit pe 
podişul Gizeh în anul 11 451 î.Hr. Potopul consemnat în toate 
culturile din lume ca având loc la sfârşitul Erei Glaciare şi 
acoperind ce a rămas dintr-o lume de creaturi hibride, giganţi 
şi pitici, din vremea când zeii zburau prin aer şi oamenii intrau 
adesea în contact cu semizeii şi eroii.” 

Povestea sumeriană despre Potop se încheie cu un epilog 
ciudat. Xisuthros face un foc din lemn de cedru, mirt şi trestii 
pentru a sărbători încheierea Potopului şi a aduce jertfă 
(probabil o oaie, dar nu putem fi siguri, căci textul este 
trunchiat), iar zeii miros parfumul dulce şi roiesc peste tot prin 
jurul său ca mustele. Este o comparaţie deconcertantă, însă 
ne arată că zeii aveau mare nevoie de compania oamenilor. 


Capitolul 13 
Rama si Sita indragostitii din pădure 


73 Statuia Sfinxului de pe podişul Gizeh, sculptată în 11 451 î.Hr., 
reprezenta un fel de seif temporal. Pentru o descriere mai detaliată, 
Graham Hancock, The Fingerprints of God (William Heinemann, 1995); 
Robert Bauval si Graham Hancock, Keeper of Genesis ((William 
Heinemann, 1996); Robert Bauval, The Egypt Code (Century, 2006). 
Una dintre temeliile acestei teorii este opera lui Dr. Robert Schoch, 
care aduce o nouă datare. Vezi „Erosion Process on the Great Sphinx 
and Its Dating”, 1999. 


Rama (Detaliu din Zeii Greciei, ai Italiei şi ai Indiei de Sir 
William Jones, 1784) 


Fugind din calea inundaţiilor şi distrugerilor frecvente în 
vechiul mod de viaţă antediluvian, popoarele migratoare au 
fost atrase spre vest în parte datorită zvonurilor despre un 
munte magic. În Mahabharata, marea epopee hindusă care îşi 
are originea în era neolitică, se spune că de acel munte nu se 
puteau apropia păcătoşii. Umbla vorba că se afla într-o zonă 
izolată şi greu accesibilă din spatele munţilor Himalaya. Roua 
divină cădea pe vârful lui şi forma pardiase care se uneau, 
curgeau şi apoi se desparteau pentru a alcătui cele patru mari 
fluvii ce îşi urmau cursul pe câmpii. Acolo s-a întemeiat prima 
mare civilizaţie de după Potop.” 


74 Unii susțineau că acest munte mistic era din cleştar. Alţii ziceau că 
era de aur. În peşterile sale erau îngrămădite bijuterii fermecate, 
păzite de şerpi, şi umbla vorba că erau acolo cetăţi şi poteci care 
şerpuiau în jos, spre centrul pământului. 

În jurul anului 450 î.Hr. Un matematician şi mistic pe nume Pingala a 
folosit numele Muntelui Meru pentru şirul lui Fibonacci, expus ca o 
piramidă. Muntele Meru poate fi văzut în chip de piramidă a gândurilor 


Dacă te-ai fi uitat la peisaj pe vremea aceea, folosind 
instrumente şi sisteme de referinţă moderne, ai fi văzut puţine 
dovezi în sprijinul poveştilor pe care urmează să le istorisim 
din nou. Încearcă să reconstitui ce s-a întâmplat atunci 
strângând puținele dovezi arheologice păstrate şi vei 
descoperi un peisaj arid, bătut de vânturi, cu vagi urme ale 
existenţei umane - poate câteva locuinţe puţin impresionante 
şi unelte primitive din piatră şi os. Vei înţelege oare mai bine 
ce însemna să trăieşti în acele vremuri, marile evenimente 
prin care au trecut oamenii de atunci - regicide, înflorirea şi 
decăderea imperiilor, marele salt înainte al inteligenţei 
umane? Oare ce ne spune mai multe despre viaţa oamenilor 
din acea perioadă: puţinele dovezi păstrate şi teoriile 


sfinte ce emană din marea Minte Cosmică şi se lărgesc ca o pâlnie 
pentru a crea lumea de jos. 

Al treilea Panchen Lama, titlu purtat de unul dintre traditionalii lideri 
tibetani, spunea că, dacă porneşti într-o călătorie concretă ca să 
găseşti muntele sacru, vei ajunge atât de departe doar făcând 
exerciţii dificile, istovitoare, atât fizice, cât şi spirituale. 

Atracția exercitată de Muntele Meru s-a făcut simțită în toată lumea. 
Mistici creştini ca Sf. Augustin şi binecuvântata Catherine Emmerich, 
călugăriţă în ordinul Sfântului Augustin, au scris despre el. Thomas 
Vaughan, englez inspirat de idealurile rozacruciene, a scris despre un 
munte din mijlocul pământului sau din centrul lumii, care este şi mare, 
şi mic. E moale, şi totuşi peste măsură de tare. E departe, şi totuşi 
aproape, dar, prin providenta lui Dumnezeu, invizibil, iar înăuntrul lui 
se ascund comori atât de mari, încât oamenii nu le pot estima. Lumen 
de lumine, partea a Il-a, de Eugenius Philalethes, 1651. 

În secolul al XIX-lea acest tărâm sacru era cunoscut de multă lume 
sub numele de Shambala. Țarul Nicolae al ll-lea credea că e 
reîncarnarea unui mare mistic din regiune şi, ca urmare, a construit 
un templu budist la Sankt Petersburg în 1910. Pictorul rus Nicholas 
Roerich a adus pământ sacru, pare-se de la acei Mahatma, învăţători 
spirituali cu puteri supranaturale, care trăiau pe munte, pentru a-l 
pune în mormântul lui Lenin. Era convins că şi Marx, şi Lenin fuseseră 
iniţiaţi în secret de asemenea maeştri. 

Profeţiile din tradiţia budistă Kalachakra din secolul al II-lea î.Hr. 
Preziceau că budismul va fi dispărut cu desăvârşire între 1927 şi 2027 
în Tibet, Mongolia si China. Profetiile au continuat, susţinând că între 
2327 şi 2424 va avea loc un mare război. De pe Muntele Meru vor 
cobori armate conduse de un rege care va alunga forţele 
materialismului şi va instaura o nouă epocă de aur. 


ştiinţifice, în ciuda semnificației lor, sau marile legende sacre 
ce dăinuiesc în psihicul uman? 


Eroul civilizaţiei arhaice indiene se numea Rama, iar 
povestea lui a fost scrisă de un tâlhar pe nume Valmiki. 
Mustrat de călugării rătăcitori pentru că fura mâncare, acesta 
stătea singur în pădure şi medita atât de profund şi de atâta 
vreme, că fusese complet acoperit de un muşuroi de furnici. 
Peste un timp, călugării au trecut pe acelaşi drum şi, vrând să 
vadă dacă făcuse progrese cât de cât, dar, neputând să-l 
vadă, l-au strigat pe nume. Valmiki s-a ivit brusc din muşuroiul 
de furnici într-un nor de ţărână uscată şi, fiind acum un om 
mai bun, s-a apucat să scrie poemul epic Ramayana... 

Pe marea câmpie unde Gangele coboară din munţi, regele îşi 
simţea vârsta. li era dor de mezinul său. Toată lumea îl 
îndrăgea pe Rama, fiul său chipeş, lat în umeri, cu braţe 
vânjoase. Era şi greu să nu-l iubeşti. Oamenii erau atraşi de el 
aşa cum sunt râurile spre mare. Era un tânăr bun şi cinstit. 
Rama se întorcea la tatăl lui după ce câştigase mâna Sitei, 
prinţesa din regatul învecinat. Părintele ei stabilise o probă pe 
care trebuia să treacă toţi petitorii pentru a o lua de nevastă. 
Mulţi nu reuşiseră. Dar Rama luase cu o mână arcul pe care 
ceilalţi nu fuseseră în stare să-l ridice. Apoi îl încordase cu 
atâta uşurinţă, că arcul plesnise cu mare zgomot! Rama era 
puternic ca un taur, aşa că tatăl Sitei a fost bucuros să i-o dea 
de soţie pe fiica lui. Ea a aninat o ghirlandă de gâtul lui vânjos. 
Când i-a văzut fericiţi pe cei doi tineri, bătrânul rege a hotărât 
să abdice şi să-l desemneze pe Rama urmaş la tron. Cei trei fii 
ai săi au fost încântați, aşa cum se şi aşteptase tatăl - cine n- 
ar fi fost? Se gândise regele. Totuşi, avea o vagă nelinişte în 
suflet. Işi amintea o faptă a lui din tinereţe, când omorâse 
accidental un băiat pe malul fluviului. Băiatul era pe undeva, 
în spatele lui, umplând un vas, iar clipocitul apei îl făcuse pe 
suveran să creadă că un animal sălbatic era cât pe ce să-l 
atace. Se răsucise pe călcâie şi îl nimerise pe băiat cu o 
săgeată. Părinţii flăcăului îl blestemaseră pe monarh să-şi 
piardă propriul fiu. 

Ce nu a ştiut regele era că o bătrână slujnică gârbovită a 
uneia din soțiile lui îi şoptea la ureche stăpânei că fiul ei ar 
trebui încoronat suveran. 


— Dacă Rama ajunge rege, îi spunea ticăloasa bătrână, tu şi 
fiul tău veţi fi alungaţi de la Curte. Rama vă consideră inferiori 
pe tine şi pe fiii tăi. Ştii cât de îngâmfat e Rama! 

Monarhul fusese odată îndrăgostit până peste urechi de 
tânăra lui soţie şi, pripindu-se, îi făgăduise să-i împlinească 
două dorinţe. Acum ea s-a dus la el şi i-a cerut să-şi ţină 
promisiunea. Fiul ei trebuia încoronat rege, iar Rama, 
surghiunit timp de paisprezece ani. 

Monarhul a rugat-o fierbinte să-l dezlege de făgăduială, dar 
ea a insistat. Derutat, regele s-a adresat lui Rama, sperând să 
găsească el o ieşire din dilema sa, dar fiul lui era hotărât să 
facă întocmai cum era drept. Rama, fratele său preferat, 
Laxman, şi noua lui soţie, Sita, şi-au lepădat veşmintele de 
mătase şi podoabele şi s-au îmbrăcat în haine din scoarță de 
copac, apoi s-au strecurat nevazuti afară din palat. Cand au 
ajuns la Gange, au construit o plută, au traversat fluviul, apoi 
s-au afundat în pădure. Mergând în şir indian pe cărările 
înguste, croindu-şi drum printre liane şi vegetaţia abundentă, 
se minunau la vederea ciudatelor flori cu mireasmă puternică, 
a păsărilor exotice şi a maimutelor de sus, din copaci. Seara s- 
au oprit să-şi construiască o colibă de lemn. 

Deodată, în pădure s-a simţit un freamăt, s-a înălţat un nor 
de praf şi s-au auzit sunetele scoase de animale fugind în 
tufişuri. Laxman s-a suit într-un copac şi le-a spus că fratele 
lor Bharata se îndrepta înspre ei în fruntea unei coloane de 
soldaţi. 

— Vin după noi să ne omoare! 

Rama nu a vrut să se ascundă, rămânând pe loc să-l 
întâmpine pe Bharata. 

Acesta le-a adus trista veste că tatăl lor a murit. El nu voia să 
fie suveran şi îl ruga pe Rama să se întoarcă şi să ia tronul. 
Acum, că tatăl lor murise, nimeni nu mai era legat de nicio 
promisiune. Dar Rama a refuzat. Acceptase să trăiască în exil 
paisprezece ani. Bharata s-a pus în genunchi şi l-a rugat pe 
Rama să-i dea sandalele lui din lemn, spunându-i că, dacă 
chiar nu vrea să vină cu el, sandalele aveau să rămână pe tron 
pana la întoarcerea lui.” 


'5 Rama e şi conducătorul care lipseşte de lângă supusii săi, precum 
califul Harun al-Raşid din O mie şi una de nopți şi ducele din Măsură 
pentru măsură, piesa lui William Shakespeare. Toma din Aquino a 


Rama, Laxman şi Sita au pătruns mai adânc în pădure, fiind 
mulţumiţi cu viaţa lor umilă, mâncând fructe şi rădăcini şi 
band apa din pâraie. Multi ani au fost fericiţi, cutreierând 
ţinutul şi bucurându-se de trecerea anotimpurilor. Rama 
spunea că e la fel de mulţumit de traiul lui în pădure cum ar fi 
fost şi cu viaţa de la Curte. 

Dar, chiar şi ascuns în adâncul pădurii, perfecțiunea lui Rama 
era un afront pentru forţele răului din lume. Nu voiau să-l lase 
în pace. Viaţa în pădure era asemănătoare cu aceea din Rai. 

Intr-o bună zi, un miros încântător ca un parfum de preţ a 
umplut poiana din faţa colibei lor. Apoi o femeie frumoasă, cu 
pielea albă, a intrat în luminiş şi i-a zâmbit lui Rama, cu ochi 
scânteietori. El i-a observat unghiile lungi de la mâini, de un 
purpuriu-cenuşiu şi curbate ca nişte gheare. 

— De multă vreme am pus ochii pe tine, a spus ea. Şi te-am 
iubit din prima clipă în care te-am văzut. De ce trăieşti aşa - 
murdar, cu părul încâlcit, în coliba asta dezgustătoare? Iti 
iroseşti viaţa cu o femeie de rând. Las-o, căsătoreşte-te cu 
mine şi vei cârmui lumea, făcând din ea un loc frumos. 

Rama a schimbat o privire vicleană cu Laxman. 

— Fratele meu de aici nu e însurat. De ce nu te-ai mărita cu 
el? 

— Dar eu nu sunt decât slujitorul fratelui meu. Ai deveni şi tu 
o servitoare. Cu fratele meu trebuie sa te casatoresti. 

Dându-şi seama că era luată peste picior, diavolita şi-a reluat 
forma normală, cu un pântece enorm şi flasc, bucle arămii şi 
ochi bulbucati. S-a repezit la Sita. Dar Laxman s-a pus iute 
între ele. Scotandu-si cuțitul, i-a tăiat nasul şi urechile, iar 
diavolita a fugit în junglă, ţipând de durere. 

Viaţa a revenit la normal până într-o zi, când Sita stătea în 
faţa colibei şi a văzut o căprioară de aur alergând prin poiană. 
l-a strigat pe Rama şi pe Laxman, rugându-i s-o prindă pentru 
ea, şi ei au pornit în urmărirea ciutei. De câte ori se apropiau 
de ea, căprioara le dispărea iar din faţa ochilor, aşa că au fost 
atraşi din ce în ce mai departe de casă. 

După un timp, Sita a auzit un cânt monoton, abia murmurat. 
l-a apărut în fata un sihastru bătrân, cersind de mâncare. 

— Ce fată frumoasă! l-a spus el. Cred că poţi fi zeiţa iubirii cu 


scris că Dumnezeu şi îngerii absentează uneori ca să ne putem 
dezvolta liberul-arbitru. 


dinţii tăi perfecţi şi şoldurile armonioase. 

Sita s-a gândit că vorbea cam ciudat pentru un om sfânt; 
totuşi, a luat ceva de mâncare şi i-a dat, când el a apucat-o de 
braţ. Ea a încercat să se tragă înapoi, dar el s-a năpustit 
asupra ei ca un tigru. Şi-a dezvăluit forma adevărată - un 
demon cu zece capete şi cu şerpi în loc de sprâncene. 

— Da, datoria de a-mi răzbuna sora o să fie o adevărată 
plăcere. 

Era Ravana, regele demonilor. După ce Rama îi schilodise 
sora, aceasta venise la el si îi ceruse s-o răzbune. El o 
trimisese înapoi sub formă de căprioară să-i ademenească de 
acolo pe protectorii Sitei. Apoi a răpit-o pe Sita în carul său 
vrăjit tras de măgari şi au zburat departe, peste coroanele 
copacilor. 

Întorcându-se de la vânătoare, Rama şi Laxman au fost 
disperaţi că nu au găsit-o pe Sita. Au strigat-o şi au căutat 
urmele unei lupte pe care putea să le fi lăsat. Apoi Rama a 
găsit în tufişuri ceva care a crezut la început că era un demon 
oribil schilodit. De fapt, era o pasăre uriaşă, mutilata şi plină 
de sânge, cu aripile şi picioarele tăiate în bucățele, abia mai 
trăind. Cu ultima suflare, Regele Vulturilor le-a spus că il 
văzuse pe Ravana răpind-o pe Sita în carul său şi încercase s-o 
salveze, dar demonul îi venise de hac. A adăugat că Ravana o 
ducea pe Sita la palatul lui din insula Ceylon. 

Rama şi Laxman au ars cu solemnitate rămăşiţele Regelui 
Vulturilor, apoi au pornit în urmărirea demonului. 

Au străbătut cu greu jungla mai multe zile. Cerul s-a 
întunecat, norii s-au adunat ca nişte hoarde de demoni. Pe 
măsură ce se apropiau de mare, treceau prin zone de pădure 
unde nu rămăseseră decât cioturile copacilor arşi şi pământul 
era carbonizat. Au dat şi de ruinele arse ale unor sate şi 
ashramuri. 

Dupa ce Rama si Laxman au trecut de ultimul petic de 
vegetatie si au ajuns pe tarm, s-au inspaimantat. Ceylonul era 
atat de departe! Cum ar fi putut ei sa ajunga pe insula? 

Rama a îngenuncheat pe tarm ca să se roage. Era îndrăgit de 
animale la fel de mult ca de oameni, iar acum i-au venit în 
ajutor toate creaturile din junglă. Erau conduse de Hanaman, 
regele maimutelor. Urşii şi maimutele au carat busteni si 
pietre. Insectele şi păianjenii i-au ajutat să facă împreună un 


imens pod plutitor. 

Rama l-a trecut în fruntea unei mari oşti formate din mii de 
maimuțe. Au ocupat podul, iar lupta dintre maimuțe şi demoni 
a durat şapte zile. Rama şi-a făcut drum cu sabia prin 
hoardele demonice până l-a încolţit pe Ravana. Ori de cate ori 
îi tăia unul din cele zece capete, îi creştea altul în loc. Apoi 
Rama şi-a scos arcul cel mare şi a tras o săgeată drept în 
inima lui Ravana. Demonul a căzut din carul său, sângele 
tasnindu-i din cele zece guri. Ravana fusese supranumit 
„Viteazul din cele trei lumi”, iar acum cele trei lumi scăpaseră 
în sfârşit de el. 

Rama s-a dus s-o caute pe Sita pe coridoarele palatului. A 
găsit-o în grădina tainică, izolată, a lui Ravana. Când a văzut- 
o, a fost şocat. Nu s-a repezit s-o imbratiseze. Era slabă si 
carnea îi era cenuşie şi bolnavă. Vocea i se frângea de durere 
când i-a spus lui Rama prin ce chinuri trecuse, cum o 
amenintase Ravana că o taie în bucățele, să facă din ea carne 
tocată, cum o amenintase că o omoară dacă nu-i cedează, dar 
s-a jurat că nu o făcuse niciodată. 

Numai ca să se asigure, Ravana a pus-o pe Sita să treacă prin 
proba focului. leşise din flăcări neatinsă, pentru că era pură. 

Erau deja paisprezece ani de când plecaseră în exil. Rama şi 
Sita s-au urcat în carul lui Ravana, recent împodobit cu flori, şi 
au zburat înapoi peste mare şi junglă, ajungând acasă, unde 
au fost întâmpinați cu ghirlande şi mare bucurie de Bharata şi 
de tot poporul. Oamenii cântau şi dansau pe străzi, iar soldaţii 
în armuri din aur făceau procesiuni cu steaguri aurite. Regele 
Maimutelor a asistat la sărbătoare răsucind în mâini o umbrelă 
albă. 

Aceasta a fost povestea spusă de Valmiki după ce a ieşit din 
muşuroiul de furnici. 

Domnia lui Rama a fost o epocă de aur, în care Mahatma 
Gandhi spera să se întoarcă. Dar, stând pe tronuri de aur, 
Rama şi Sita n-au regăsit niciodată fericirea aceea de când 
cutreieraseră prin junglă. Umblând deghizat pe străzile 
oraşului, lui Rama i-a ajuns la ureche că Sita îi cedase lui 
Ravana. A fost foamete şi unii ziceau că Rama a adus-o pe 
capul lor, pentru că o luase înapoi pe Sita după ce trăise cu alt 
bărbat. 

Intr-o noapte, Laxman a venit la Sita şi s-a aşezat lângă ea. 


— De ce plângi? L-a întrebat ea. 

Laxman i-a explicat că Rama îi spusese s-o ducă pe Sita 
înapoi în pădure, în surghiun. A insotit-o până pe malul celălalt 
al fluviului. In timp ce Sita stătea pe mal, privind luminitele 
bărcii lui Laxman îndepărtându-se, se gândea că o să-şi piardă 
minţile. Cum putea să înţeleagă aşa ceva? Nu mai suporta să 
trăiască fără iubitul ei Rama. 

— Să nu faci aşa ceva! A auzit o voce în spatele ei. Să nu te 
îneci! 

S-a întors şi a văzut un om foarte bătrân, un sihastru. 

— Cine eşti? 

— Sunt Valmiki. Pădurea e casa mea. 

Când s-a uitat mai bine la Sita, a văzut că femeia era 
însărcinată. A dat naştere la doi băieţi, iar Valmiki a devenit 
tutorele lor. După mulţi ani, când băieţii au ajuns bărbaţi, 
Valmiki i-a dus în oraş. l-a îndemnat să cânte poemul pe care 
îl compusese el, numit Ramayana. Când a auzit, Rama a fost 
în culmea fericirii să-i recunoască drept copiii lui. A trimis după 
Sita, cu poruncă să se întoarcă la el, dar şi cu vorbă că va 
trebui să mai treacă o dată prin proba focului pentru a-şi 
dovedi curatia. 

Sita era şovăielnică, dar a făcut cum i-a spus soţul ei. Rama 
s-a bucurat enorm când a văzut-o, deşi era foarte slabă, dar 
îmbrăcată cu veşminte roşii cu fir de aur. Ea i-a spus: 

— Imi dai voie să-mi dovedesc puritatea şi nevinovăția fata 
de tine? 

El a incuviintat, ea a intrat în foc si a murit pe loc. Rama i-a 
văzut sufletul urcând la ceruri. 


Ramayana există în mai multe variante şi pune întrebări 
stânjenitoare. De ce este Sita tratată cu atâta asprime? Nu 
cumva comportamentul lui Rama faţă de ea nu este cumplit 
de nedrept? Povestea lui Rama este impregnată de nostalgia 
paradisului. Rama şi Sita vor să se întoarcă în Grădina Raiului, 
în vremea dinainte ca viaţa să devină grea şi plină de 
responsabilităţi. 

lată o poveste despre evoluţia spirituală, dar şi despre 
suferinţa pe care ea o provoacă. Rama şi Sita înfrâng demonii, 
întruchipări deloc ambigue ale răului, dar sunt ei înşişi învinşi 
de ambiguitatile morale. Soţia lui Rama nu merită să fie 


bănuită de infidelitate, dar e bănuită de oamenii răi din regat, 
pentru care nevasta lui Rama trebuie să fie mai presus de 
orice bănuială. Aşadar, Sita trebuie să sufere pentru binele 
comunităţii, pentru ca alţii să fie izbaviti de gândurile lor 
ascunse. 

Deşi separați pe plan fizic, fiind închişi în trupuri personale 
din carne şi oase, oamenii sunt unul pe plan spiritual. Suntem 
cu toţii conectaţi la marea Minte Universală şi, prin aceasta, 
care este în mijloc, la centrul cosmosului, asemenea Muntelui 
Meru. 

De ce nu se urcă Rama pe tron când toată lumea îi cere? 
Pentru că întâmplarea făcuse ca tatăl lui să-l ucidă pe băiatul 
acela din prea mare grabă şi nechibzuinta. Noi toţi trebuie să 
reparăm găurile pe care le fac astfel de oameni în materialul 
cosmic.’° 


Capitolul 14 
Krisna, Alba ca zapada si cele sapte fecioare 


La începutul mileniului al V-lea î.Hr., un alt mare lider spiritual 
s-a născut într-un ţinut la vest de India. 

Ţara pe care o numim azi lran era pe-atunci un ţinut 
periculos, fieful prădăciunii şi al triburilor războinice. Să ne 
imaginăm un peisaj stâncos, sterp. Micile comunităţi de 
fermieri şi animalele lor erau amenințate de triburi rivale, de 
nelegiuiti - tâlhari şi vrăjitoare - si de lupi. Bolile bantuiau la 
tot pasul. Curatenia şi puritatea erau mereu amenințate. 


'* La Dublin, când dădeam o mână de ajutor la lansarea cărţii lui Lorna 
Byrne, Stairway to Heaven, un om s-a apropiat de mine şi mi-a dat un 
plic cu materialele unui profesor de ezoterism, ale cărui opere nu le 
cunoşteam. Brian Cleeve a scris că adevărata noastră minte este o 
grupare de o mie de spirite, iar după moarte, când devine complet 
constituită, această minte va forma o singură fiinţă conţinând 
experienţa a o mie de vieţi omeneşti - îţi vei păstra sentimentul 
individualitatii, dar vei împărtăşi si vei avea experienţele tuturor 
celorlalţi. Am pierdut datele de contact ale acelui domn şi n-am mai 
putut să-i mulţumesc, dar o fac acum, în caz că-mi citeşte cartea. 
Lorna însăşi a spus uneori, pe baza propriilor experienţe paradiziace, 
că, atunci când suntem acolo, pierdem orice senzaţie că viaţa e 
nedreaptă în fata experienţei infinit mai măreţe decât cea pe care o 
avem pe pământ. 


Sângele care circula prin corp era sacru, dar, odată vărsat, 
devenea profan. Morţii nu erau îngropaţi, ci tnfipti în tarusi şi 
lăsaţi în aer liber pentru ca oasele să le fie curățate de vulturi. 
Acestor comunităţi li se părea ca întunericul din afara 
îngrăditurii lor le prinde în gheare, le ameninţă mârâind, le 
răneşte şi se aruncă asupra lor. În vechile lor legende, Satana 
se năpustea asupra lumii ca o muscă gigantică. 


Zarathustra” a râs imediat ce a venit pe lume şi atunci a fost 
singura dată când s-a întâmplat să râdă. A crescut fără teamă 
de forţele răului, hotărât să lupte împotriva focului cu focul, 
deşi îl nedumerea. Unele dintre gândurile lui s-au transmis 
până la noi imnuri străvechi, numite Gathe. „De ce am fost 
creat? Cine m-a făcut? Sunt legat de oribila poftă de sânge, de 
furie şi violenţă... Una e să nu ştii Adevărul...” 

Apoi, la 30 de ani, a întâlnit şapte fiinţe înalte, strălucitoare, 
care i-au înfăţişat o viziune a istoriei spirituale şi realităţii 
universului./8 

S-a dus la Curte şi a propovăduit ce îi spuseseră fiinţele 
strălucitoare. l-a zis regelui să întoarcă spatele răului şi să 
facă numai bine, deoarece destinul lumii e sub stăpânirea 
îngerilor. Zarathustra a blestemat răufăcătorii. A fost primul 
dintr-o serie de profeti care le-au spus monarhilor lucruri pe 
care nu voiau să audă. 

Sfetnicii regelui erau preoţi ai lui Saturn şi l-au convins pe 
suveran să-l arunce în temniţă pe Zarathustra. Însă el a 
evadat, s-a retras într-o zonă muntoasă izolată şi acolo, în 
peşteri, şi-a iniţiat discipolii, după cum fusese iniţiat şi el de 
fiinţele strălucitoare. Prin chinuri îngrozitoare ce omorau şi 


7 Zarathustra se numără printre acele fiinţe de natură superioară 
care veghează la desfăşurarea istoriei oamenilor şi intervine în 
momentele cruciale. 

78 Deşi oamenii de ştiinţă si erudiţii susţin că îngerii şi fiinţele 
spirituale de ordin mai înalt nu sunt reale, zvonurile despre îngeri au 
fost transmise prin influenţe culturale şi îngerii din Vechiul şi Noul 
Testament sunt inspirați din poveştile persane, cum ar fi întâlnirea lui 
Zarathustra cu acele entităţi înalte, strălucitoare. Vezi, de exemplu, 
The Old Testament: a historical and literary introduction to the 
Hebrew Scriptures de Michael Coogan (Oxford University Press, USA, 
2005). 


readuceau la viaţă, adepţii lui au învăţat să nu le fie frică de 

moarte. Când şi-au terminat iniţierea, au fost încredinţaţi că s- 
au confruntat cu tot ce e mai rău în viaţă şi în moarte. 
Zarathustra i-a trimis în lume să se lupte cu demonii. Aceşti 
luptători pentru cauza binelui s-au numit magi, de la vechiul 
cuvânt magu, care înseamnă „preot”. 

Când avea 77 de ani, Zarathustra avea grijă de foc într-una 
dintre ascunzătorile sale din munţi, când un asasin s-a furişat 
prin spatele lui şi l-a înjunghiat mortal. 

Demonii câştigaseră bătălia, războiul intra într-o nouă 
etapă.” 

Zeii s-au strâns la sfat într-o dimensiune paralelă, pe ţărmul 
Oceanului de Lapte. L-au implorat pe zeul Soare să se 
încarneze. l-au spus că e singurul mod prin care va reuşi să 
învingă forţele întunericului care câştigau războiul pentru 
lume. 

Unul dintre conducătorii forţelor răului era un rege pe nume 
Kamsa, care fusese un copil rău. Ca mic prinţ, omorâse alţi 
copii ai celor nevoiaşi. Mai târziu, şi-a întemnițat propriul tata 
şi i-a uzurpat tronul. Avea o Curte opulentă şi extravagantă şi 
copiii din partea locului tot dispăreau, dar nimeni nu îndrăznea 
să-l ia la întrebări pe rege. Când s-a măritat sora lui, Devaki, i- 
a dat o zestre impresionantă, care includea elefanţi, cai şi sute 
de slujitori. Se întorcea în carul său de la nuntă, mulţumit de 
generozitatea lui, când a auzit un glas strigând din mulţime, 
spunându-i că e un idiot şi prezicând că va fi ucis de fiul lui 
Devaki. ` 

Chiar şi Kamsa şovăia să-şi ucidă sora. In schimb, i-a aruncat 
pe ea şi pe soţul ei în cea mai adâncă temniţă din marea lui 
închisoare de piatră. Dar, în celula ei întunecoasă, Devaki a 
fost susţinută de ciudate vise luminoase. Auzea o muzică 
frumoasă, de parcă harfe şi flaute ar fi cântat în celula 
alăturată, şi vedea mari fiinţe de lumină. 


79 În copilărie, Nietzsche s-a speriat de moarte când, în timp ce stătea 
într-un fotoliu enorm, singur în bibliotecă, a auzit deodată o voce de 
om strigându-l din spate. Incremenit de spaimă, nu a îndrăznit să se 
întoarcă să se uite. Mai târziu, cel care vorbise atunci avea să apară în 
faţa lui şi să-l salute. Era Zarathustra, un profet cu o aură 
amenințătoare. Vom reveni la Nietzsche şi la istoria epocii sale mai 
târziu. 


Apoi s-a născut Krişna. În acea zi măreaţă, când a bătut 
miezul nopţii, temnicerii au căzut în somn adânc, iar cătuşele 
şi porţile care ţineau prizonierii ferecati s-au deschis ca prin 
vrajă. Oamenii au fugit, tatăl lui Krişna ducând în braţe 
copilaşul învelit în pături. Au ajuns la râul cel mare de la 
marginea cetăţii. După zarva iscată pe străzi în urma lor, şi-au 
dat seama că soldaţii regelui erau cât pe ce să-i prindă. 
Păreau prinşi într-o capcană, dar apele râului s-au despărţit ca 
prin minune şi familia lui Krişna a reuşit să-şi croiască drum 
prin mocirlă spre malul celălalt, până să se închidă apele din 
nou. 

Kamsa şi-a trimis oştenii pe străzi şi în case. A dat poruncă să 
fie ucişi toţi nou-nascutii din regat. 

Dar după masacru, când a vorbit cu un demon, sfetnic al său, 
a descoperit şi s-a înfuriat la culme că duşmanul său de 
moarte, nepotul lui, era încă în viaţă. 

În noaptea aceea a avut un vis. Se uita în oglindă si nu mai 
avea cap... 

Între timp, Krişna a fost dus într-un loc sigur. Fugarii au 
străbătut culoarele verzi ale pădurii până au văzut Muntele 
Meru peste coroanele copacilor. S-au stabilit într-un sat izolat, 
cu parfum de cedru, locuit de crescători de vite. 

Krişna a crescut şi s-a făcut un băiat frumos, cu ochi mari şi 
un zâmbet radios. Era tot numai blandete. Oricine îl vedea 
prindea drag de el. Lăptăresele de la fermă îl iertau ori de câte 
ori făcea vreo poznă. Le fura din lapte când dormeau ca să 
hrănească maimutele. Uneori lăsa vacile libere putin înainte 
de muls, iar alteori, pe cand lăptăresele aduceau galetile cu 
lapte de la muls, le împingea, dându-le jos intenţionat de pe 
capul lor, apoi fugea râzând şi ele se luau după el. 

Dacă viata lui Rama se abatuse de la unele principii 
respectate cu stricteţe, Krişna încălca regulile in mod repetat 
şi cu plăcere. Dacă viaţa lui Zarathustra pare o cumplită probă 
initiatica, a lui Krişna este o viziune a universului, având drept 
principiu conducător o voioşie divină, plină de neastâmpăr. 

Uneori mama lui îl găsea pe Krişna jucându-se cu ciutele. O 
dată l-a descoperit luându-se la trântă cu o tânără panteră. 
Altă dată a auzit că mâncase pământ. Băiatul a scuturat din 
cap. Maică-sa i-a poruncit să deschidă gura. Uitându-se 
înăuntru, a văzut o clipă deschizându-se întregul univers şi 


dezvăluindu-i-se noi dimensiuni. 

Între timp, Kamsa şi-a dublat eforturile de a-l omorî pe Krişna. 
Într-o bună zi, când era singur acasă, Krişna a văzut o femeie 
apropiindu-se de fermă. Spunându-i că e doică, l-a luat în 
braţe şi l-a pus la sân. De fapt, era o diavoliţă vrăjitoare, 
numită Putana şi trimisă de Kamsa, iar sfârcurile îi erau 
mânjite cu otravă. Krişna s-a prins de sânul ei şi a tot supt 
până s-a stafidit, sorbindu-i astfel toată viaţa din ea. Când a 
murit, şi-a reluat forma monstruoasă şi a căzut ca un copac 
mare şi negru, strivind colibe şi acareturi. 

Cand a ajuns flăcău, lui Krişna îi plăcea să flirteze cu 
lăptăresele. O dată le-a furat hainele când se scăldau în râu şi 
s-a ascuns într-o scorbură să le vadă cum ies din apă. Cele 
şapte mulgătoare îl iubeau pentru firea lui blândă, dar şi 
pentru că se făcuse un flăcău foarte frumos. Le plăcea să-l 
asculte cântând la flaut şi câteodată, în nopţile de toamnă, 
cele şapte lăptărese dansau în jurul lui la lumina lunii. 
Întotdeauna, fiecărei lăptărese i se părea că băiatul se uita 
numai la ea şi o cuprindea cu ambele braţe. 


Krişna cu o lăptăreasă (Fragment dintr-o reprezentare indiana 
din secolul al XVIII-lea) 


Kamsa s-a hotărât să-şi ademenească nepotul să iasă din 
ascunzătoare. A trimis crainici sa vestească o mare 
sărbătoare. Urma să fie un ospat cu dans şi lupte libere, la 
care învingătorilor li se vor da premii mari. Şi aşa s-a făcut că, 
din moment ce erau acum bărbaţi în floarea vârstei, Krişna şi 
fratele său au hotărât să se ducă la oraş. 

Când au ajuns, îmbrăcaţi ca nişte ţărani săraci, au întâlnit o 
fată amărâtă, oribil mutilată de lepră, care vindea parfumuri 
pentru a o duce de azi pe mâine şi a se hrăni cu resturi. Krişna 
s-a oprit în faţa ei şi a rugat-o să-i dea nişte parfum pe 
degeaba. Când fata i l-a dat fără să şovăie, el a sărutat-o, iar 
ea s-a vindecat şi s-a făcut frumoasă. 

Zvonurile despre minune s-au răspândit iute ca vântul şi ca 
gândul. Până să ajungă cei doi fraţi în piaţa mare, se şi 
strânsese gloata în jurul lor, aruncând cu petale. 

Când a văzut procesiunea, Kamsa a turbat de furie. Avea 
impresia că oamenii îl aclamau pe Krişna ca pe noul rege. 
Planuise să se trimită un elefant spre ei, ca să-i calce şi să-i 
strivească. Dar fratele lui Krişna a ieşit în faţă şi l-a doborât pe 
elefant cu un pumn. 

Există mai multe versiuni despre ce s-a întâmplat la spartul 
târgului. Unii spun că tânărul Krişna l-ar fi târât pe Kamsa în 
arena de lupte libere şi l-ar fi omorât acolo pe loc. Alţii, că 
Krişna şi fratele lui au fugit din nou în pădure. 


În unele privinţe, povestea lui Krişna ne aminteşte de Albă ca 
Zăpada, doar că e vorba despre un personaj de sex opus. 
Amândoi trăiesc în pădure. Diabolicul unchi al lui Krişna şi 
mătuşa Albei ca Zăpada încearcă să-i ucidă în repetate 
rânduri, abordându-i deghizați în străini binevoitori. Atât 
unchiul, cât şi mătuşa îşi verifică derularea planurilor în oglinzi 
din lumea cealaltă. Krişna e înconjurat de şapte fecioare, iar 
Albă ca Zăpada, de şapte pitici. Numărul 7 ne arată că aceste 
grupuri de şapte reprezintă planetele ce se învârtesc în jurul 
Soarelui. 

Să descâlcim acum firele misterioase care leagă cele două 
poveşti. Psihologii susţin că Albă ca Zăpada reprezintă eul şi 
că povestea ei este basmul arhetipal al copilăriei. În filosofia 
orientală, marea minte cosmică se numeşte Eul, iar toate 


eurile noastre individuale sunt reflexii ale acestui Eu.% Deşi 
putem rămâne inconstienti de el toată viata sau în cea mai 
mare parte a ei (crezând că în noi se află temelia propriei 
noastre ființe), relaţia dintre Eu şi eu este, în această 
perspectivă, cât de intimă poate fi. Aşa a exprimat misticul 
german Meister Eckhart acest adevăr: „Ochiul prin care îl văd 
eu pe Dumnezeu şi ochiul prin care mă vede Dumnezeu pe 
mine este acelaşi.” 

Krişna este Eul. A fost supranumit Hristos al Indiei şi, în 
termeni occidentali, este o manifestare pe pământ a 
Cuvântului, zeul Soare a cărui intervenţie vitală l-a oprit pe 
Saturn să stoarcă ultimul strop de viaţă din Mama Pământ, aşa 
cum am văzut în capitolul 2. 

După cum vom descoperi, Scripturile indiene conţin o 
descriere a lui Krişna, dezvăluindu-se ca Eul suprem. 


Două familii aflate la putere erau pe punctul de a-şi declara 
război. Timpul trecuse, iar Krişna supravietuise încercărilor 
unchiului său de a-l omori şi avea să joace un rol decisiv în 
marea bătălie. 

Vrajba se iscase de la un joc de zaruri, în care fiecare familie 
pierduse totul în favoarea celeilalte. Disputa putea fi rezolvată 
acum de Krişna. 

— Eu sunt înţelepciunea din zaruri, spunea el. 

In dimineaţa Marii Bătălii (Mahabharata), Krişna a devenit 
conducătorul de car al lui Arjuna, războinic de frunte. Arjuna 
era pe cale să sune din cornul de scoică şi să conducă una din 
armate în luptă. Dar, stând cu ochii pe inamic, şi-a recunoscut 
mulţi prieteni şi rubedenii şi a ezitat, gândindu-se la 
deznodământul sângeros al bătăliei. A coborât din carul său şi 
arcul i-a căzut din mână la pământ. 

Apoi a descălecat şi Krişna şi a venit în faţa lui Arjuna. l-a 
spus marelui războinic că lupta pe care avea s-o dea îi va 
deschide porţile Raiului. A adăugat că el nu putea să omoare 


8° Divinul se află în fiecare din noi, susţine Plotin, „ca un chip reflectat 
în multe oglinzi”. Doctrina mistică a Eului şi eului, poate mai familiară 
nouă din învăţăturile hinduse, a fost asimilată de creştinism din 
primele zile ale Bisericii. Sf. Augustin a spus astfel: „Dumnezeu se află 
mai adânc în mine decât eu însumi.” Ce se întâmplă pe tărâmul 
spiritual, în lumea Eului, se va petrece mai târziu în fiecare din noi. 


pe nimeni şi nici nu putea muri, căci tot ce e veşnic în omenire 
se deplasează între lumi şi nu poate muri niciodată. 

Apoi Krişna i-a îngăduit lui Arjuna să-l vadă în forma lui 
divină, spunându-i: 

— Prin mine orice creaţie ia fiinţă, prin mine orice creaţie se 
rostogoleste în jur. Toate lucrurile îşi au viata in mine. Eu sunt 
începutul şi sfârşitul. Eu sunt puterea şi cel puternic, eu sunt 
dorinţa în cea mai curată dintre inimi. Eu sunt frumuseţea din 
tot ce e frumos şi bunătatea din tot ce e bun. Eu sunt Calea. 
Le spun celor ce mă iubesc: eu sunt tu şi tu eşti eu. 

Arjuna s-a uitat şi a văzut pe locul unde fusese un bărbat 
lumina a o mie de sori, nenumărate forme, universuri 
nesfarsite desfăşurându-se, spaţiu şi timp infinit. L-a văzut pe 
Krişna cu soarele şi luna în loc de ochi. A văzut cum i se 
închină toţi zeii şi toate spiritele de care auzise vreodată şi 
mulţi alţii. Acest incident din Bhagavad-Gita ne poate explica 
senzaţia intensă pe care am avea-o dacă l-am întâlni pe 
Hristos reincarnat.® 

După aceea l-a auzit pe Krişna zicând: 

— Ridica-te, Arjuna, cu spiritul gata de luptă! 


81 Hristos din „lisus Hristos” nu este, clar, un nume de familie. E un 
titlu pe care îl dobândeşte Fiul lui Dumnezeu la botez, indicând că şi-a 
asumat rolul de mântuitor al universului. 


Peşterile de la Elephanta (Detaliu dintr-o lucrare din secolul al 
XIX-lea). O legendă spune că ele i se datorează lui Pandava, 
un personaj din Mahabharata, care le-ar fi cioplit 


Arjuna s-a urcat imediat înapoi în carul său şi a sunat din 
cornul de scoică să înceapă bătălia. Optsprezece zile câmpia 
cea mare s-a cutremurat de strigătele războinicilor, 
nechezatul cailor, mugetul elefanților, sunetul trambitelor, 
şuieratul sagetilor, loviturile  buzduganelor şi  ţipetele 
muribunzilor, până când, sfătuit de Krişna, Arjuna a izbutit în 
cele din urmă să înfrângă armata inamică, superioară 
numeric.® 

Există mai multe versiuni ale morţii lui Krişna. Una 
povesteşte că ar fi fost legat de un copac, apoi chinuit şi ucis 
de săgețile arcasilor. In altele, a trăit într-o cumplită vreme de 
dezastre şi boli, când nimic nu părea să meargă bine pentru 
el. Se retrăsese în pădure şi medita sub un copac, când un 
vânător i-a confundat din greşeală piciorul care ieşea din 
spatele trunchiului cu urechile unei căprioare. Vânătorul l-a 
nimerit cu o săgeată. Dar toate versiunile susţin că data morţii 
lui Krişna e stabilită de ciclurile astronomice şi că indică 
sfârşitul unui mare ciclu şi începutul altuia, Kali Yuga sau 


82 După bătălie, Krişna l-a înviat din morţi pe nepotul său Arjuna. 


Epoca Întunecată.& 

Începutul epocii Kali Yuga a fost şi acela al epocii în care s-au 
întemeiat primele mari oraşe şi întâia mare civilizaţie. Rama şi 
Sita, Zarathustra şi Krişna au trăit în natura sălbatică. Eroul 
epocii următoare va fi primul care se va confrunta cu 
singurătatea, alienarea şi sentimentul inutilitatii, care apar 
odată cu viaţa citadină. 


Capitolul 15 
Ghilgameş şi elixirul nemuririi 


Oamenii trăiau fără legi, ca fiarele din câmpii. Apoi, într-o 
bună zi, a ieşit un monstru din apa care înconjura Babilonia. 
Fiara se numea Oannes şi avea o inteligenţă supraomenească. 
Oannes avea trup de peşte, dar sub capul său de peşte avea 
alt cap, unul ca de om, iar picioarele îi erau tot omeneşti, însă 
unite într-o coadă de peşte. Era în stare să vorbească la fel ca 
oamenii şi discuta cu locuitorii de pe țărm, invatandu-i sa 
deosebească feluritele seminţe ale pământului şi ce roade să 
culeagă. l-a învăţat scrisul şi matematica. Le-a arătat cum să 
folosească geometria pentru a ridica oraşe şi a întemeia 
temple şi le-a mai dat un cod de legi - tot ce aveau nevoie 
pentru viaţa citadină. 

Seară de seară, Oannes se oprea din vorbit şi se întorcea în 
mare, pentru că era amfibian. 


Acest fragment dintr-o scriere originară din străvechiul Orient 
Apropiat descrie întemeierea primul oraş din lume, Uruk, 
înălţat în jurul anului 3000 î.Hr., în regiunea care e astăzi 
sudul Irakului, între Basra si Bagdad. Ne spune clar ca 
trecerea de la societatea tribală la oraşe a fost determinată de 
o inteligenţă supraomenească.8* 

Apărută mai târziu, povestea lui Ghilgameş, al patrulea rege 
din Uruk, tratează şi sentimentele oamenilor din vremea când 
se adaptau la viaţa în oraş. Epopeea s-a rătăcit în istorie mii 
de ani, până în 1872, când George Smith, erudit de la British 


83 Vârsta Kali Yuga echivalează cu perioada dintre anul 3001 î.Hr. Si 
1899 d.Hr. 

84 Prima versiune scrisă care ne-a parvenit pe „tăblițe cuneiforme” a 
fost găsită la Uruk, în Irakul de astăzi. 


Museum, a anunţat că a descifrat tablitele descoperite în urma 
săpăturilor arheologice în biblioteca ultimului rege asirian, 
făurite lapislazuli şi încuiate în templul lui Venus, într-o raclă 
de aramă... 


Vânător sumerian (Basorelief de pe o pecete cilindrică) 


Ghilgameş era un tânăr mai puternic decât oricare altul, 
chipeş, şi cu piept de leu şi cu păr carliontat. Energia sa 
inepuizabilă şi marea poftă de viaţă îl mânau să plece la 
vânătoare, să degajeze trecătorile din munţi, să sape puțuri, 
să înalțe zidurile cetăţii şi să farmece femeile. Şi tot nu avea 
linişte. Voia să se întreacă, să lupte cu alţi tineri pentru a-şi 
pune la încercare puterea, dar nimeni nu se putea măsura cu 
el, iar asta l-a facut să se însingureze. 

Apoi, un vânător care punea capcane în pădurile din 
apropiere şi-a dat seama că le distrugea cineva sau ceva, 
umplându-i toate gropile şi ajutând vânatul să scape. 

Intr-o zi, lângă un ochi de apă unde veneau gazele să se 
adape, vânătorul a zărit un sălbatic păros ca o maimuţă bând 
apă, apoi plecând însoţit de ciute. 

Între timp, Ghilgameş visase un prieten apărându-i în cale cu 
impactul unui meteorit, aşa că, atunci când vânătorul i-a spus 
ce văzuse, s-a gândit: „Ăsta trebuie să fie prietenul pe care îl 
aştept!” şi a conceput un plan pentru a-l atrage pe sălbatic la 
oraş. 

Vânătorul s-a întors la ochiul de apă cu una din prostituatele 
de la templu. Au aşteptat un timp, văzând doar animale mici 


care beau apă de acolo, dar în a treia zi s-au întors gazelele şi 
vânătorul l-a văzut pe omul sălbatic împreună cu ciutele. l-a 
spus fetei aşa: 

— Du-te la el şi dezgoleste-ti sânii! Ai puterea să-l imblanzesti 
pe sălbaticul ăsta! 

Şi astfel, sălbaticul a văzut ce nu văzuse niciodată până 
atunci - o femeie goală. Ea şi-a scos mantia şi a întins-o pe 
jos. Au făcut dragoste şapte zile şi şapte nopţi. Apoi omul 
sălbatic, pe care îl chema Enkidu, a încercat să fugă iar la 
animale. Dar a descoperit că acum nu mai putea alerga atât 
de iute ca înainte şi că animalele începuseră să se teamă de 
el. Femeia i-a zis aşa: 

— Enkidu, de ce vrei să fugi cu animalele sălbatice? Esti 
frumos ca un zeu. Vino cu mine la oraş! 

L-a dus mai întâi la o căsuţă, unde l-a spălat şi l-a îmbrăcat, 
învăţându-l şi să mănânce ca oamenii pâine şi alte feluri 
gătite, iar Enkidu a băut şapte urcioare de bere, după care a 
cântat de bucurie!® 

l-a povestit cum e viata la oraş - aglomeratie, straie fine, 
clădiri mari, sărbători şi muzică. l-a spus mai multe despre 
tânărul rege înalt şi chipeş, Ghilgameş, dar, când i-a pomenit 
de purtarea lui crudă cu femeile, de cum le poseda pe fetele 
din oraş de parcă i s-ar fi cuvenit, Enkidu s-a hotărât să se 
ducă la Ghilgameş şi să-l provoace la luptă ca să-l oprească. 

Mult aşteptata luptă dintre Ghilgameş şi Enkidu a avut loc în 
piaţa mare. Ghilgameş era mai înalt, dar Enkidu era mai 
îndesat şi vânjos. El i-a blocat drumul, iar zidurile şi lemnul 
clădirilor s-au zguduit cât s-au luptat, adică patru zile. Aveau 
forţe aproape egale, dar în cele din urmă Ghilgameş a reuşit 
să-l trântească pe Enkidu pe spate şi să-l tintuiasca la pământ. 

După aceea s-au iubit ca doi fraţi. S-au îmbrăţişat şi au 
devenit aproape nedespartiti. 

Insă, după o vreme, lui Enkidu a început să-i lipsească viaţa 
în natură. Se plângea că se simte apatic şi indolent. Spunea că 
braţele lui îşi pierd forţa. Ghilgameş i-a propus să plece 
împreună într-o aventură. Aveau să ucidă un monstru, 


85 Si Noe, şi Dionysos cel Tânăr sunt figuri asociate cu trecerea de la o 
societate postdiluviană şi cu alcoolul. Acesta a ajutat omenirea să 
evolueze, căci era important pentru fiinţele umane să se îmbete cu 
lumea materială şi să se detaşeze de dimensiunea spirituală. 


Humbaba, care ataca trecătorii prin pădurile de cedri ale 
Libanului. Se spunea că faţa lui hidoasă, un labirint de creste 
şi cute, e urâtă ca un platou cu măruntaie. Cei doi prieteni au 
trecut munţii şi i-au tăiat capul monstrului. 

Abia s-au întors în Uruk, că un taur uriaş a început să 
devasteze ţinutul, omorând trei sute de oameni. Unii ziceau că 
se dărâmă porţile iadului şi morţii au să iasă pe pământ să-i 
mănânce pe cei vii. Pe când Ghilgameş şi Enkidu se duceau să 
se confrunte cu Taurul Ceresc, un hau adânc li s-a căscat în 
faţă. Enkidu a căzut acolo, dar s-a prins de margine, apoi a 
sărit şi a apucat taurul de coarne. A zbierat la Ghilgameş să-i 
înfigă sabia între ceafă şi coarne - locul în care lovesc 
matadorii în zilele noastre. l-au tăiat coarnele ca să le înfigă 
pe zidul cetăţii lor natale. 

Dar, când s-au întors la Uruk, oraşul era bântuit de ciumă. 
Oamenii spuneau că taurul fusese sacru pentru Enlil, regele 
zeilor, care acum era furios.8€ 

Enkidu s-a îmbolnăvit. Ghilgameş a plâns şi s-a rugat la 
căpătâiul lui. Enkidu i-a blestemat pe vânătorul care îl găsise 
şi pe prostituata de la templu, care îl îmblânzise şi îl 
deprinsese să se bucure de viaţa civilizată. Ochii au început să 
i se înceţoşeze. A avut un vis în care era dus pe un drum fără 
întoarcere spre o Casă a Cenuşii, unde oamenii mâncau şi 
beau cenuşă. Nu putea să-l vadă pe Ghilgameş şi credea că 
vechiul său prieten îl părăsise. În vis, Enkidu tipa disperat. 

Un vierme i-a ieşit din nas. Ghilgameş a scos un țipăt. A tras 
un cearşaf peste faţa lui Enkidu. Prietenul lui cel iute ca o 
panteră nu avea să se mai mişte niciodată. 

Negăsindu-şi locul, Ghilgameş şi-a sfâşiat straiele bogate cu 
care era îmbrăcat şi şi-a tăiat frumosul păr carliontat. „El era 
securea din mâna mea”, se tânguia el. „Era pumnalul de la 
brâul meu.” 

A poruncit să i se facă o statuie lui Enkidu, apoi a părăsit 
oraşul şi a început să rătăcească prin sălbăticie. Isi jelea 
amarnic prietenul, când i-a venit un gând groaznic: Dacă 
Enkidu putea să moară, atunci putea şi el. 

Cu cât s-au lăsat mai coplesiti de natura lor trupeasca, 


86 Enlil este Jupiter. Cea mai buna tălmăcire a epopeii lui Ghilgameş, 
una care scoate în evidenţă povestea populară din substrat, este He 
Who Saw Everything de Robert Temple (Rider, 1991). 


animalică, pe măsură ce experienţele şi amintirile lor despre 
tărâmul spiritual păleau, cu atât mai mare a devenit spaima 
de moarte a oamenilor. Acum Ghilgameş îşi amintea poveştile 
auzite despre strămoşul său care supravietuise Potopului 
construindu-şi o arcă. Se zvonea că acesta nu murise, ci trăia 
pe un munte sacru de la Răsărit. S-a hotărât să plece în 
căutarea lui şi să afle secretul vieţii şi al morţii. 

A străbătut sălbăticia. A ucis lei şi şi-a făcut haine din pieile 
lor. A intrat într-un ţinut muntos printr-un defileu îngust. In 
trecătoare s-a întunecat din ce în ce mai tare, până a ajuns la 
o câmpie intens luminată, unde copacii erau făcuţi din aur, iar 
fructele lor erau rubine, smaralde şi alte pietre preţioase. 
Dintre copaci a ieşit stramosul lui să-l întâmpine. Ghilgameş i- 
a spus: 

— Mă aşteptam să arăţi ciudat, dar eşti la fel ca orice om, 
întocmai ca mine! Voiam să te si/esc să-mi dezvălui tainele 
tale, dar acum, că te-am întâlnit, nu pot să ridic mâna 
împotriva ta. 

Bătrânul a zâmbit şi a început să-i spună lui Ghilgameş 
povestea lui. 

— Într-o noapte furtunoasă, când întreaga lume mugea ca un 
taur, am auzit un glas şoptind prin stuful colibei mele. Spunea: 
„Dă jos acoperişul de stuf, dărâmă coliba si faureste-ti o 
barcă. Renunta la lucrurile materiale şi caută viata. la 
sămânţa tuturor fiinţelor şi înghesui-o pe barca ta...” 

Bătrânul şi-a isprăvit povestea explicând cum a venit regele 
zeilor pe barcă după Potop, iar el şi soţia lui s-au plecat adânc 
în faţa Lui. Dumnezeu i-a atins pe frunte şi i-a binecuvântat, 
zicând că acum vor avea şi ei viaţă veşnică. 

Apoi bătrânul a spus că avea să-i dea lui Ghilgameş acelaşi 
dar, însă mai întâi nu trebuia nici să se întindă, nici să doarmă 
şase zile şi şase nopţi. 

Dar Ghilgameş era istovit de drumul peste munte, prin 
trecătoare, aşa că l-a doborât somnul de cum s-a aşezat. Când 
s-a trezit, a ştiut că nu trecuse proba. 

— Şi acum ce mă fac? A stăruit el pe lângă bătrân. Moartea e 
peste tot în jurul meu, la fiecare pas, la fiecare răsuflare, în 
straiele şi velintele mele. Mă apucă în ghearele ei. 

Bătrânul l-a gonit furios să plece de unde a venit, dar apoi a 
intervenit soţia lui. Ea a zis aşa: 


— Ghilgameş a făcut drum lung şi era fără putere când a 
sosit. Dă-i măcar o speranţă, ceva să ia cu el la întoarcere. 

Bătrânul s-a domolit şi i-a spus unde să găsească o plantă 
foarte specială. 

— Creşte, a explicat el, pe fundul oceanului. Are ţepi ca un 
rug de mure, ca un trandafir, dar, dacă te cufunzi destul de 
adânc şi o găseşti, apoi o aduci la suprafaţă, nu vei îmbătrâni 
niciodată. 

Ghilgameş s-a dus pe mare, în locul unde îi spusese 
stramosul lui, şi şi-a legat nişte pietre de picioare ca să-l tragă 
în jos, până pe fundul apei. S-a scufundat tot mai adânc, 
trecând prin diferite niveluri ale mării. În cele din urmă, a găsit 
planta si, cu toate că i-a înţepat şi i-a zgâriat mana, a reuşit s- 
o smulgă din străfundul mării. Apoi a ieşit dintre pietre şi a 
înotat spre suprafaţă cu toată viteza. 

În timp ce zăcea istovit pe mal, gâfâind după aer, un şarpe a 
simţit mirosul minunat al plantei. S-a târât lângă el şi i-a luat- 
o. De aceea şarpele îşi leapădă pielea şi se regenerează. 

lată de ce a fost Ghilgameş osândit din ziua aceea. Dăduse 
greş şi nu găsise scăparea din ce năpăstuia omenirea de atâta 
vreme. Nu aflase nimic care să-i aline suferinţa sau să 
risipească întunericul ce se lăsa în jurul lui. 

Ghilgameş, Regele Urukului, a avut o idee greşită. A căutat 
unde nu trebuia. Şi un alt locuitor al acelei cetăţi, un om cu 
totul altfel, avea să pună omenirea pe calea cea bună... 


Capitolul 16 
Avraam, părintele gândirii logice 


Există o poveste în Talmud despre Avraam, când era copil - 
Avram, cum i se spunea pe atunci -, care, ajungând la o 
anumită vârstă, şi-a întrebat tatăl unde îl poate găsi pe 
Dumnezeu care a făcut cerul şi pământul. 

— Fiul meu, făcătorul tuturor lucrurilor e aici cu noi, în casa 
asta. 

— Atunci, arată-mi-l, te rog, tată, a spus Avram. 

Tatăl său l-a dus într-o cameră secretă, unde i-a indicat 
doisprezece idoli mari, înconjurați de multi alţii mai mici, cu 
resturi de mâncare şi alte ofrande imprastiate în fata lor. 

— lata-i, fiule. Ei sunt zeii care au creat totul. 


Avram a înşfăcat un drug de fier şi, furios pe părintele lui, a 
sfărâmat toate imaginile, mai puţin una: 

— Ai adus păcatul asupra sufletului tău, acelaşi păcat pentru 
care strămoşii tăi au fost pedepsiţi cu Potopul. Tată, nu mai 
sluji astfel de zei, ca să nu cadă păcatul pe sufletul tău şi pe 
cele ale familiei tale! 

lată o serie de întrebări care vor fi unul din marile daruri 
făcute lumii de poporul evreu. Avraam, aşa cum a devenit mai 
târziu, a fost renumit în toată lumea antică pentru că a dus 
această nouă calitate printre oameni. 

Familia lui Avraam era originară din Uruk, marea cetate 
cârmuită de Ghilgameş. Poate că acesta era încă în viaţă când 
s-a născut Avraam. Potrivit legendei iudaice, tatăl lui Avraam 
lucra pentru Nimrod, care se poate să fi fost succesorul lui 
Ghilgameş la tron. Unii chiar l-au identificat pe Ghilgameş cu 
Nimrod. 


Înălţarea tumului lui Nimrod (faţada nordică), 
în viziunea lui Strabon si Herodot 


Linule punctate arată 
că prezentul dăinuie 


500 de picioare 


Planul lui Nimrod 


Turnul Babel (llustraţie din Evidence of the Truth of Christian 
Religion, de Rev. Alexander Keith, 1833) 


Dar, daca am compara povestea lui Ghilgames cu cea a lui 
Avraam, ar fi evident ca avem de-a face cu alta mentalitate. 
Traditia soune ca Avraam a fost alungat din Uruk pentru ca a 


refuzat să muncească la construirea Turnului Babel. Turnul 
Babel era cel mai înalt din marile zigurate sau piramide în 
trepte care dominau cetatea. 

Pentru fiinţele spirituale cele mai importante era din ce în ce 
mai greu să coboare în zbor din ceruri pe pământ. Am făcut 
drum lung în această istorie, de la vremurile în care 
Dumnezeu umbla cu Adam şi Eva prin Grădina Raiului şi 
senzaţia de cunoaştere, chiar nemijlocită, a faptelor zeilor, pe 
care o găsim în miturile greceşti. Poveştile de viaţă dinaintea 
Potopului ne înfăţişează o paradă sclipitoare de fapte cereşti, 
care începe să pălească abia în timpul semizeilor. Eroii de 


după Potop, ca Rama şi Krişna, se luptă cu diavolii - în 
legendele cu Zarathustra, cerul este întunecat de atâţia 
demoni -, dar îngerii de ordin superior şi zeii sunt, fără 


îndoială, o prezenţă constantă pentru ei. 

Potrivit lui Rudolf Steiner, preoţii din Egipt şi Sumer credeau 
că cel mai apropiat loc din care multe fiinţe puternice de rang 
înalt se puteau apropia de pământ din proprie voinţă e luna. 
Prin urmare, luna a devenit un fel de loc de escală, iar Marea 
Piramidă din Egipt şi ziguratele din Sumer erau construite 
special pentru a atrage fiinţele cereşti de pe lună. 

Piramidele antice pot fi percepute ca un strigăt puternic de 
suferinţă, monumente închinate unei enorme senzaţii de 
pierdere - pierderea marii viziuni cosmice si a maretului scop 
unificator al universului. Asta se ascunde în spatele poveştii cu 
Turnul Babel. Atunci când Biblia spune că, drept pedeapsă 
pentru că au încercat să ia cu asalt meterezele cerului, 
oamenii au început să vorbească limbi diferite, se subintelege 
că popoarele nu mai împărtăşeau aceeaşi viziune cosmică, ci 
vedeau doar la mică distanţă în tărâmurile spirituale nişte 
forme ca umbrele, care îi lăsau pe oameni învrăjbiţi unii cu 
alţii şi incapabili să-şi zărească scopul comun. 

Avraam a avut sentimentul pierderii, senzaţia că îi lipsea 
ceva. El voia să găsească o logică a acestor bâiguieli, un sens, 
o structură, o unitate, dar nu avea să facă apel la zigurate 
pentru a-şi împlini dorinţa spirituală. Va elabora noi metode 
pentru el însuşi şi pentru omenire. 

În jurul anului 2000 î.Hr. A plecat din Uruk şi a lăsat zgârie- 
norii lumii antice ca să rătăcească prin deşert. Încerca să 
găsească un sens, un model, o unitate în toate acestea şi avea 


să reuşească prin intermediul unei serii de întâlniri tainice şi, 
în cele din urmă, al unei celebre probe, ale cărei adevărate 
semnificaţii s-au revelat, după cum vom vedea, într-o tradiţie 
mistică, secretă. 

Dumnezeu i-a spus lui Avraam: „Pleacă din ţara ta şi din casa 
părinţilor tăi, într-o ţară pe care ţi-o voi arăta eu.” lată prima 
referire la Tara Fagaduintei. Avraam avea 70 de ani cand el, 
sotia lui, Sara, si nepotul sau, Lot, au pornit spre sud si au 
ajuns tn Canaan. Anii de foamete i-au obligat sa renunte la 
viata nomadă si să stea o vreme în Egipt. Apoi, mai târziu, 
când a crescut numărul adepților si al vitelor care îi urmau, 
Avraam şi Lot s-au despărţit. 

După câtva timp, Lot a fost luat ostatic de un rege din partea 
locului, iar Avraam a înarmat şi a pregătit 318 adepţi ca să-şi 
salveze nepotul. 

Avraam sărbătorea eliberarea lui Lot într-un loc numit Salem, 
mai târziu lerusalim, când a avut un vizitator ciudat. 

„Şi Melhisedec, regele Salemului, i-a adus pâine şi vin. 
Melhisedec acesta era preotul Dumnezeului celui Preaînalt. Si 
a binecuvântat Melhisedec pe Avram şi a zis: Binecuvântat să 
fie Avram de Dumnezeu cel Preaînalt, Ziditorul cerului şi al 
pământului (...) Care a dat pe vrăjmaşii tăi în mâinile tale.” 
(Facerea, 14: 18-20) 

Melhisedec înseamnă „Rege al Dreptăţii”. În Vechiul 
Testament există câteva referiri la Melhisedec, în Psalmi 
110:4: „Tu eşti preot în veac, în felul lui Melhisedec.” 

Aceste două scurte pasaje conţin tot ce are de spus Vechiul 
Testament despre misteriosul Melhisedec. Dar în Epistola 
către evrei se spune despre lisus Hristos că este pentru 
totdeauna preot în felul lui Melhisedec, aluzie la Psalmul 110. 
Aşadar, despre lisus se afirmă că ar fi un discipol al lui 
Melhisedec. Şi Pavel susţine 


Chipul lui Melhisedec (Reprezentare de pe o statuie din 
catedrala de la Chartres) 


despre cel din urmă că e „fără tata, fara mama, fara spita de 
neam, neavând nici început al zilelor, nici sfârşit al vieţii, ci, 
asemănat fiind Fiului lui Dumnezeu, el rămâne preot pururea”. 
Melhisedec este, fără îndoială, un personaj extraordinar, iar 
pictorii şi arhitecţii au înţeles acest lucru. Avea să devină o 
figură foarte importantă în iconografia creştină. 

Care e secretul său? 

Găsim un indiciu în vechea scriere creştină Pistis Sophia, 
unde e numit „marele primitor al Luminii Veşnice”. lată unul 
din titlurile lui Manu, Fiul Soarelui şi supravietuitorul Potopului 


în tradiţia hindusă - omul pe care noi îl cunoaştem ca Noe. 
Conform unei tradiţii talmudice, de copil, Avraam a plecat 
singur să înveţe la picioarele strămoşului său Noe. 

Melhisedec e Noe deghizat, păstrător şi învăţător al străvechii 
tntelepciuni antediluviene. Nu a murit ca orice om. Aproape 
contemporan cu Avraam, Ghilgameş l-a căutat prin lume, dar 
nu a reuşit să treacă proba la care l-a supus Noe. Căzuse 
pradă „somnului”, nu reuşise să pună întrebările corecte şi 
aspiraţiile lui fuseseră mărginite şi materialiste. Acum 
Noe/Melhisedec îi împărtăşea lui Avraam cunoştinţele sale 
despre viaţa veşnică, simbolizată de ceremonia pâinii şi 
vinului. 

Apoi Dumnezeu i-a făcut lui Avraam o promisiune. l-a spus: 
„Priveşte la cer şi numără stelele, de le poţi număra. Atât de 
multi vor fi urmaşii tai!” (Facerea, 15:5) 

Ca şi călătoria lui Melhisedec, e o promisiune fără sens tainic. 
Dumnezeu nu vrea să spună doar că descendenţii lui Avraam 
vor fi /a fel de numeroşi ca stelele, dar şi ca vor fi randuiti ca 
stelele. Vor fi randuiti în douăsprezece triburi, aşa cum stelele 
sunt aranjate în cele douăsprezece constelații ale zodiacului, 
iar destinele lor vor fi hotărâte de mişcările îngerilor aştrilor şi 
planetelor, potrivit unui plan şi model unificator. 


f 


Sara i-a oferit-o lui Avraam pe roaba Hagar ca a doua soţie şi, 
la vârsta de 86 de ani, Avraam a devenit tată. Hagar, o sclavă 
egipteană, călăuzită pe calea ei de un înger, i-a purtat în 
pântece un fiu pe nume Ismael, din care se va trage Islamul 


Dar avea să se împlinească făgăduinţa lui Dumnezeu? Părea 
foarte improbabil. Avraam şi Sara nu aveau copii şi erau deja 
foarte bătrâni. 

Când a împlinit 99 de ani, Avraam a avut vizitatori şi mai 
misterioşi. Stătea în cortul său, la adăpost de soarele amiezii. 
A ridicat privirea spre soare şi a văzut trei oameni apropiindu- 
se. A ieşit repede din cort să-i întâmpine, a făcut o plecăciune 
adâncă şi le-a oferit apă să se spele pe picioare. Apoi i-a rugat 
să se odihnească sub un copac, iar Sarei i-a spus să facă turte 
şi să aducă unt, lapte şi carne ca să-i ospăteze pe musafiri. 

Fără să ştie, se afla în „prezenţa îngerilor”, iar unul din ei i-a 
spus că Sara îi va purta curând un copil. Fiind într-un cort 


învecinat, Sara a râs când a auzit aşa ceva. Soţul ei avea 
acum 99 de ani, iar ea împlinise 90. 
Alt înger l-a prevenit pe Avraam de distrugerea Sodomei şi a 
Gomorei, unde încă trăia nepotul lui. 


Lot stătea la poarta Sodomei când a văzut nişte străini 
apropiindu-se. Ca şi Avraam, le-a făcut o plecăciune adâncă. I- 
a poftit în casă, oferindu-le apă să se spele pe picioare, şi i-a 
ospătat. Dar, când a venit timpul de culcare, Lot a auzit nişte 
oameni înconjurând casa, cerând să li se spună cine sunt 
străinii. 


Lot şi ai săi pleacă din Sodoma 
(Lucrarea maestrului Peter Paul Rubens) 


Ce-i făcuse pe locuitorii Sodomei atât de suspicioşi? Se 
simțeau vinovaţi? Simteau oare că a venit cineva să-i spioneze 
şi să-i judece? l-au cerut lui Lot să-şi scoată afară oaspeţii şi, 
când el a refuzat, au încercat să dărâme uşa. 

Misterioşii vizitatori s-au folosit de o putere supranaturală 
care i-a orbit pe atacatori, iar asaltul asupra casei n-a mai 
avut loc. 

Apoi îngerii i-au explicat lui Lot că Dumnezeu avea să 
distrugă oraşul şi că el trebuia să fugă de acolo înainte de 


revărsatul zorilor, împreună cu soţia şi fiicele sale. 

Când a sosit timpul, familia tot şovăia. Îngerii le-au spus să se 
grăbească. l-au luat de mână pe Lot, pe soţia şi pe fiicele lui şi 
i-au scos din cetate, ducându-i la adăpostul unui munte. 

Când a răsărit soarele, „Atunci Domnul a slobozit peste 
Sodoma şi Gomora ploaie de pucioasă şi foc din cer de la 
Domnul.” (Facerea, 19:24) 

Avraam avea o sută de ani când Sara i-a născut un fiu. 
Femeia a spus: „Dumnezeu m-a făcut să râd, aşa că toţi care 
vor auzi de asta vor râde cu mine.” Şi-au botezat copilul Isaac, 
însemnând „cel ce râde”. 

Băiatul a crescut mare, voinic şi mereu vesel. După ceva 
vreme, când Isaac ajunsese de 14 ani, Avraam i-a zis Sarei: 

— Mâine o să-l iau cu mine. 

Sara îşi iubea foarte mult fiul şi nu îi plăcea să plece de lângă 
ea. 

— Te rog să nu-l duci prea departe şi să nu stati prea mult. 

Femeia a reuşit să zâmbească, dar în noaptea aceea nu a 
putut să doarmă. Când stătea trează în pat, Sara a avut o 
premonitie, iar a doua zi de dimineaţă l-a strâns pe Isaac la 
piept, plângând incetisor: 

— Băiatul meu, singurul meu copil, speranţa mea! 

S-a întors apoi spre Avraam şi i-a zis: 

— Să ai grijă de băiat. E atât de tânăr! Să nu-l pui să meargă 
în căldură. 

Pe drum, Isaac a observat că tatăl lui strânge vreascuri 
pentru o jertfă. 

— Tată, unde e mielul pentru ofrandă? L-a întrebat. 

— Dumnezeul nostru te-a ales pe tine, făptură fără păcate, a 
răspuns Avraam, ca jertfă acceptabilă în locul unui miel. 

L-a luat de umeri şi s-a uitat în ochii lui. 

— Eşti fără de păcat? Este ceva rău în inima ta de care să nu 
ştiu eu? Dacă este, a venit timpul să-mi spui. 

— Nu am... niciun regret, a spus Isaac. 

După ce au mers trei zile au ajuns la muntele sfânt ales de 
Dumnezeu, iar Avraam a construit un altar şi a pus lemne 
deasupra. Fiul său l-a ajutat. Apoi Avraam l-a legat de lemne. 

— Leaga-ma bine ca sa nu mă zbat! l-a cerut Isaac. Spune-i 
mamei că am murit cu mult curaj. 

Avraam s-a întors cu spatele, să nu-i vadă Isaac lacrimile din 


ochi. 

— Şi acum iute, tată, împlineşte voia Domnului! 

| se ceruse lui Avraam să-şi jertfească fiul mult iubit pe care 
el şi Sara îl aşteptaseră atâţia ani? Acum îngerul Domnului l-a 
strigat din ceruri: 

— Avraam! Avraam! 

— Aici sunt. 

— Să nu ridici mâna asupra fiului tău şi să nu-i faci niciun rău! 
Şi Avraam şi-a ridicat ochii şi a văzut un berbec care îşi 
prinsese coarnele în desiş. S-a dus la animal, l-a luat şi l-a ars 
drept ofrandă, în locul fiului său. 

lată cum se iveşte iar filonul adânc şi misterios de sensuri ce 
se ascunde în întreaga poveste a lui Avraam. Coarnele 
berbecului prins în hatis reprezintă ceea ce în mistica hindusă 
se numeşte chakra coroanei, organul pereche al vederii 
spirituale, care, când e deschis, le permite oamenilor să vadă 
în lumea spirituală şi să intre în comuniune cu zeii, îngerii şi 
spiritele. Avraam îşi sacrifică această capacitate. Evită formele 
extatice, atavice ale religiei organizate în zigurate, şi răvăşirea 
simţurilor, care duce la viziuni haotice. Oamenii din epoca 
piramidelor tânjeau după forma vizionară a conştiinţei de 
odinioară şi, dacă nu puteau întâlni cele mai nobile fiinţe 
spirituale, se multumeau cu cele inferioare, chiar şi cu 
demoni. Avraam a înţeles întru câtva că omenirea va trebui să 
respingă aceasta mentalitate atavica. Dacă realitatea 
spirituală era mai puţin la îndemână, mai puţin omniprezentă, 
omul va reuşi să-şi dezvolte capacitatea de a ajunge la ea. 
Legenda lui Avraam este începutul poveştii despre căutarea 
Ţării Fagaduintei şi, important, aceasta este istoria dezvoltării 
unei noi forme de conştiinţă. În istoria sacră, conştiinţa umană 
nu este niciodată statică, ci continuă să evolueze, iar în 
Facerea şi în leşirea evreii sunt prezentaţi dezvoltandu-si noi 
facultăţi în numele întregii omeniri. 

Avraam e numit uneori „părintele monoteismului” şi stă la 
temelia iudaismului, a creştinismului şi a islamului. E 
important să nu ne lăsăm în voia niciunui anacronism. 
Oamenii din vremea Vechiului şi Noului Testament şi cei din 
timpul Coranului nu erau monoteişti în sensul în care sunt unii 
astăzi - nu credeau într-o fiinţă divină total nediferentiata sau 
în inexistenţa altor fiinţe spirituale distincte. Lumea rămăsese 


plină de alţi zei, îngeri, demoni şi alte spirite. Sf. Pavel 
recunoaşte existenţa altor zei în 1 Corinteni, 8:5: „Căci deşi 
sunt aşa-zişi dumnezei, fie în cer, fie pe pământ, precum şi 
sunt dumnezei mulţi şi domni mulţi, totuşi, pentru noi, este un 
singur Dumnezeu.” 

Avraam a fost întemeietorul monoteismului, deoarece a intuit 
că există o mare Minte Cosmică la baza tuturor lucrurilor, una 
care planifică tot. Monoteismul nu însemna că nu există şi alţi 
zei sau fiinţe spirituale, ci că există un plan unificator în lume 
şi, foarte important, că omenirea va trebui să-şi dezvolte 
inteligenţa pentru a descoperi acest plan. Datorită 
monoteismului, omenirii avea să i se dea posibilitatea de a 
înţelege în întregime viaţa şi universul şi, pentru a reuşi, îşi va 
dezvolta facultatea gândirii susţinute, abstracte. 


În drumurile lor, israelitii treceau prin locuri aride si 
neprimitoare. Foametea i-a mânat înapoi în Egipt, unde au 
ajuns sclavi. Traiul lor nomad a fost înlocuit cu viaţa printre 
monumente gigantice de piatră, obeliscuri, piramide şi 
temple. În ţara lui Isis şi Osiris se păstrau vechile cunoştinţe 
despre ceremonii. Civilizaţia egipteană era obsedată de 
moarte şi peisajul citadin semăna cu o vastă necropolă. 

Cel mai vestit dintre israeliți a ajuns print egiptean. El şi 
fratele său Aaron vor concura cu magicienii egipteni la 
realizarea celor mai spectaculoase vrăjitorii. 

Forţele materialismului i-au redus la tăcere pe marii 
învăţători ai lumii Zarathustra şi Krişna. Lumina mesagerilor 
zeului Soare a pălit şi din China s-a răspândit o nouă formă de 
înţelepciune, detaşată de tărâmurile spirituale. Îi învăţa pe 
oameni sa fie prudenti şi să-şi vada de interesele lor 
materiale. 

Dumnezeu şi îngerii au avut întotdeauna intenţia ca spiritele 
umane să cadă în ghearele materiei, dar ei cădeau prea 
repede şi prea departe. Oamenii nu numai că au fost treptat 
izolaţi de tărâmurile spirituale, dar şi unul de altul. Au apărut 
noi forme de cruzime. 

E interesant că lacov nu e luat de îngeri în zbor şi dus să i se 
arate Raiul, ca Enoh sau, mai târziu, ca Mahomed. El vede 
ierarhiile îngereşti 


Scara lui lacob (din Biblie, ed. Lubeck): 

„Ajungând însă la un loc, a rămas să doarmă acolo căci asfintise 
soarele. Şi luând una din pietrele locului aceluia şi punându-şi-o 
căpătâi, s-a culcat în locul acela. Şi a visat că era o scară 
sprijinită pe pământ, cu vârful atingea cerul, iar îngerii lui 
Dumnezeu se suiau şi se pogorau pe ea. (...) Eu sunt cu tine şi 
te voi păzi în orice cale vei merge. A doua zi dimineaţă în zori, 
lacob a luat piatra pe care îşi pusese capul şi a pus-o în picioare 
ca pe un stâlp şi a turnat ulei deasupra ei.” (Facerea, 28:11-1) 


de parcă ar fi la distanţă, iar această depărtare îi dă timpul de a 
se gândi la ei. Mai târziu are loc încă o întâlnire, una mai intimă: 
Rămânând lacov singur, s-a luptat cineva cu dânsul până la 
revărsatul zorilor. „Văzând însă că nu-l poate răpune, Acela S-a 
atins de încheietura coapsei lui şi i-a vătămat lui lacov 
încheietura coapsei, pe când se lupta cu el. Şi i-a zis: «Lasă-Mă 
să plec, că s-au ivit zorile!» lacov i-a răspuns: «Nu Te las până 
nu mă vei binecuvânta». Şi l-a întrebat Acela: «Care îţi este 
numele?» Şi el a zis: «lacov!» Zisu-i-a Acela: «De acum înainte 
nu-ţi va mai fi numele lacov, ci Israel te vei numi, că te-ai luptat 
cu Dumnezeu şi cu oamenii şi ai ieşit biruitor! Şi a întrebat şi 
lacov, zicând: «Spune-mi şi Tu numele Tău!» lar Acela a zis: 
«Pentru ce întrebi de numele Meu? El e minunat!» Si l-a 


binecuvântat acolo.” (Facerea, 34:24-29) 
Lupta lui lacov cu îngerul nu este o probă de putere fizică, ci 
una de inteligenţă. Ca la şah. 

Pentru prima dată în istorie auzim de tiranie, sclavie, 
exploatare şi masacre. Pe zidurile templelor de la Karnak, 
Egipt, sunt basoreliefuri imense care glorifică atrocități. Cum 
nu mai aveau viziunea ordinelor superioare de îngeri 
înălțându-se spre marea Minte Cosmică, oamenii au ajuns să 
vadă ordinele inferioare de fiinţe spirituale ca pe cei mai mari 
zei. Pretindeau că una sau alta din aceste fiinţe era zeul 
tribului sau cetăţii lor şi, printr-o răsturnare stranie şi 
cumplită, Dumnezeul lui Avraam a devenit şi zeul războiului. 


Capitolul 17 
Moise şi zeii războiului 


În planul iluziei, focul divin e mânia divină. 
Rudolf Steiner 


Omul are iluzia că gândurile sunt închise în cutia lui craniană, 
dar sunt doar reflectate acolo. 
Rudolf Steiner 


În viaţa lui Moise au existat intervenţii supranaturale de o 
amploare şi cu un caracter atât de hotărâtor, încât aproape nu 
au egal. Supranaturalul îl însoţeşte pe Moise la fiecare 
cotitură. Îngerii îl ajută să pună umărul la marea roată 
cosmică şi să deschidă marea poartă a universului. 

Un înger i-a apărut în rugul aprins şi Moise a devenit un 
făcător de minuni. Când i s-a spus să întindă mâna cu toiagul, 
lahve Şi-a întins mâna şi a trimis mai multe molime în Egipt, 
care au culminat cu moartea întâilor născuţi.“ Pe căi 
necunoscute, apele Mării Roşii s-au despărţit ca să treacă 
israeliţii. Dumnezeu a trimis un stâlp de fum să-i călăuzească 
pe aceştia ziua şi unul de foc noaptea. Când erau la ananghie, 
El a trimis prepelite şi mană cerească şi i-a spus lui Moise să 


87 Sunt de acord cu David Rohl şi susţinătorii „noii cronologii” că 
Dudimosis, şi nu Ramses al II-lea, a fost faraonul din vremea Exodului. 
Pentru o descriere completă, vezi David Rohl, A Test of Time, Century, 
1995. 


lovească în stânca Horeb cu mâna ca să ţâşnească apa. lahve 
a acoperit Muntele Sinai cu o perdea de fum şi foc şi i-a vorbit 
lui Moise acolo. Acesta, Aaron şi şaptezeci de bătrâni au văzut 
imaginea lui lahve pe o pardoseală de safire. lahve i-a dat lui 
Moise table din safir pe care erau scrise poruncile „cu degetul 
lui Dumnezeu”.88 
Când Moise a coborât de pe munte a doua oară, chipul îi 
strălucea intens, într-un fel care ne poate aminti de povestea 
lui Enoh. S-a făurit Chivotul, model al întregului univers, şi 
„splendoarea Domnului” s-a arătat în faţa tuturor copiilor lui 
Israel. 

Dar, într-o zi, Dumnezeu l-a vestit pe Moise că nu e cel mai 
înţelept om de pe pământ. Moise a fost intrigat. Domnul i-a 
spus şi unde să-l găsească pe acel înţelept - la confluenţa a 
două mări.8 

Putem identifica acest loc ca fiind Bahrain, care înseamnă 
„două mări” sau „ape gemene”. Scufundătorii de pe coasta 
Bahrainului puteau şi pot şi astăzi să se scufunde în mare şi să 


88 Au existat şi instrucţiuni privitoare la construirea Chivotului, inclusiv 
a doi heruvimi din aur, întinşi protector peste arcă. Indicatiile priveau 
şi felul în care trebuiau făcute cele şapte lămpi, veşmintele preoţilor, 
cu un loc în care se purtau pietrele Urim şi Thummim - instrumentele 
divinaţiei. lahve a dat instrucţiuni amănunțite despre jertfă si 
ceremonia închinării. 

8° Povestea provine din Coran. 


Moise şi demonstrația de putere divină 
(Detaliu dintr-o ilustrație cuprinsă in The Christmas’s New and 
Complete Family Bible, 1790) 


A 
z ~ 


venth Plague of Egypt de John Martin, 1872. 


We 20 


Gravură din Se 


înoate în curenţi de apă dulce.% Acest fenomen 

misterios provocat de orificiile de pe străfundul mării prin care 
iese apă dulce din imense lacuri subterane e numit „izvoarele 
divine prin care curg paradoxurile vieţii” în comentariile 
asupra Coranului. In mistica islamică, apa dulce este o 
manifestare a spiritului care „La început...” a creat opusul 
spiritului, adică materia. Apa sărată, pe de altă parte, este o 
manifestare a materiei, iar această împreunare a contrariilor 
explică taina şi paradoxurile vieţii. 

Ne vom întoarce la caracterul paradoxal al vieţii, însă acum îl 
putem lua doar ca pe un semn că povestea pe care urmează 
s-o auzim este una ciudată. 


Moise a pornit cu slujitorul său să-l caute pe omul cel 
înţelept. Au mers până departe, pe ţărmul mării şi pe la 
amiază Moise era deja istovit. l-a spus servitorului să 
pregătească cina obişnuită. lar servitorul a fost nevoit să-i 


°° Pentru identificarea Bahrainului ca loc de confluență a două ape, 
vezi cartea lui David Rohl, Legend: Genesis of Civilisation, Century, 
1998. 


destăinuie că, atunci când făcuseră popas mai devreme, 
lăsase în spatele unei stânci peştele pus deoparte pentru cina 
lor. 

— Ce? L-ai uitat acolo? Trebuie să te întorci şi să-l iei. 

— Nu, ciudat e că peştele, care era mort de-a binelea, nu mai 
este aşa. Zăcea acolo, când un val mare s-a spart de stâncă şi 
o picătură de apă a căzut pe el. Deodată, a înviat şi a sărit de 
pe stâncă în mare! 

Moise a recunoscut un semn foarte important. Renaşterea 
miraculoasă a peştelui însemna că fuseseră aproape de 
confluenţa a două mări. S-au întors împreună pe unde 
veniseră, iar Moise s-a mirat să găsească acolo, stând pe 
stâncă, un bătrân cu aspect de sălbatic, bărbos şi îmbrăcat tot 
în verde. Părea amenintator, furios, poate si un pic nebun. Nu 
a făcut niciun gest de recunoaştere sau de bun venit. 

— Pot să merg cu tine, a întrebat Moise, să mă înveţi din 
înţelepciunea ta superioară? 

— Nu vei reuşi să te tii după mine, a răspuns bătrânul. Si nici 
nu vei înţelege nimic din ce fac sau spun - nimic! 

— II voi ruga pe Dumnezeu să mă ajute să înţeleg, a spus 
Moise. Şi îţi voi da ascultare în toate cele. 

— Trebuie să mă urmezi pe aici, a spus omul. Dar am o 
condiţie. Nu trebuie să pui întrebări, orice aş face. 

Moise l-a urmat pe bătrân, care a pornit-o de-a lungul 
țărmului cu o viteză surprinzătoare. După o vreme au ajuns la 
un port. Străinul a găsit o barcă în apă, priponită acolo. A sărit 
în ea şi a dat furios cu picioarele în fundul bărcii până a intrat 
apa înăuntru. Când s-a dat înapoi să-şi admire opera, barca s- 
a scufundat şi a fost curând acoperită de ape. 

— Ce naiba ai făcut? A întrebat Moise. Vrei să se înece 
stăpânii ei? 

— Ţi-ai şi uitat jurământul? L-a repezit bătrânul. 

Moise şi-a cerut iertare. 

Au pornit din nou amândoi şi în scurt timp Moise a văzut un 
tânăr venind spre ei din cealaltă direcţie. A fost uimit când l-a 
văzut pe bătrân scoțând pe neaşteptate de sub mantie o sabie 
şi înfigând-o în bărbatul acela, pe care l-a omorât. 

Pe când stăteau amândoi lângă trupul plin de sânge, lui 
Moise i s-a tăiat răsuflarea. 

— Eşti nebun? A întrebat el. Ai ucis un om nevinovat. 


Bătrânul l-a ameninţat cu degetul. 

— Ce ţi-am spus? Nu poţi suporta înţelepciunea lui 
Dumnezeu, nu? Nu poţi să-i faci faţă. 

Moise a zis că, dacă avea să-i mai pună vreo întrebare 
bătrânului, va accepta ca drumurile lor să se despartă. 

Bătrânul a pornit din nou la drum iute ca vântul şi ca gândul. 
Seara au ajuns într-un sat mic, izolat. Părea foarte sărac. 
Nimeni nu le-a ieşit în întâmpinare. Cu o energie remarcabilă, 
bătrânul s-a repezit la un zid ruinat şi a început să-l 
reclădească. Moise nu a îndrăznit să-i pună nicio întrebare. 
Când zidul a fost terminat, doar a comentat că bătrânul ar fi 
putut cere să fie plătit pentru munca lui. Bătrânul i-a spus: 

— De aici drumurile noastre se despart, dar înainte să ne 
spunem la revedere o să-ţi explic ce am făcut astăzi. Barca ea 
unei familii nevoiase. Bogatasii de aici rechizitioneaza toate 
bărcile din zonă pentru război. Nu s-ar osteni să ia o luntre 
care necesită reparaţii. Băiatul pe care l-am ucis avea o 
mulţime de intenţii rele. Plănuia să-şi convertească familia la 
cultul demonilor. Acum părinţilor lui li se va naşte curând alt 
fiu, iubitor, care va fi bucuria lor toată viaţa. Zidul e al unor 
băieţi orfani. Tatăl lor a ascuns o comoară sub el, dar n-a mai 
apucat să le spună ce a făcut înainte să moară. Dacă zidul n- 
ar fi fost reparat, comoara ar fi ieşit la iveală în timp ce băieţii 
erau prea fragezi ca să se apere singuri. Acum o vor găsi la 
timpul potrivit. 

Moise isi tinea capul plecat cât asculta, vrând sa se 
concentreze şi să fie sigur că a înţeles tot. Când şi l-a ridicat, 
bătrânul dispăruse. 

Cine este acest personaj bizar căruia i se supune puternicul 
Moise? Reapare sub diferite infatisari în cursul istoriei sacre si 
îl vom întâlni din nou în curând. 


În Vechiul Testament există diverse nume pentru feluritele 
aspecte ale lui Dumnezeu, printre care Elohim în actul Creaţiei 
şi Adonai sau „Domnul”. lahve desemnează un anumit aspect 
al lui Dumnezeu, cel legat de ajutorul acordat omenirii pentru 
a-şi dezvolta capacitatea de reflecţie. În capitolul 8 am văzut 
că, în vremurile de mult trecute, întregul corp era simţit ca un 
organ al conştiinţei şi percepţiei. Aşa cum aveai o conştiinţă a 
creierului, aveai şi o conştiinţă a inimii, a rinichilor (care 


exprima dorinţa) şi aşa mai departe. Această percepţie a 
diferitelor sedii ale conştiinţei în corpul uman a dispărut în 
vremea lui lahve, când omenirea a început să-şi făurească o 
»monoconstiinta”, cu sediul în creier. 

Muntele Sinai, unde i s-a arătat Dumnezeu lui Moise, este ad 
litteram „muntele lunii”. În termeni ezoterici, lahve reflectă 
lumina soarelui prin intermediul lunii, un aranjament cosmic 
care face posibilă reflectia umană.” 

Ştiinţa modernă şi-a dat seama cât de necesară a fost luna 
pentru dezvoltarea vieţii pe pământ. Satelitul răspunde de 
înclinația planetei care menţine clima în limite potrivite pentru 
formele de viaţă organice. Ştiinţa a început şi să măsoare 
ceva pe care înţelepciunea populară l-a luat întotdeauna în 
consideraţie - efectul fazelor lunii asupra psihicului uman. Un 
studiu statistic asupra fazelor lunii şi agresiunii umane 
efectuat în Florida de Journal of Clinical Psichiatry şi publicat în 
1978 a arătat că atacurile violente şi crimele culminează în 
jurul fazei de lună plină.” Dar ezoterismul şi filosofia mistică 
propun ceva fundamental - suntem în stare să gândim doar 
datorită aranjării soarelui şi a lunii pe cer în poziţiile lor şi a 
ciclurilor acestora, legate unul de altul şi de pământ. Luna 
reflectă în jos la noi lumina, dar şi viaţa spirituală a soarelui şi, 
întrucât lumina reflectată e mai slabă decât cea directă, 
putem lua în consideraţie influenţele spirituale care, 
altminteri, ne-ar orbi şi coplesi. Datorită lunii, avem 
capacitatea de a gândi liber şi de a lua decizii pe care îngerii, 
care îl văd pe Dumnezeu direct, nu o au.” 

A doua poruncă dintre cele date pe muntele lunii, „să nu-ți 
faci chip cioplit, nici vreo înfăţişare a lucrurilor care sunt sus în 
ceruri”, cere încetarea gândirii în imagini, care să fie înlocuită 


% În mistica evreiască există o tradiţie conform căreia primele table 
aduse de Moise de pe munte şi înţelepciunea pe care o conţineau 
erau diferite şi mai mari decât cea din tablele aduse a doua oară, 
după ce israeliţii s-au arătat nevrednici, adorând Vitelul de Aur si 
făcându-l astfel să le spargă primele într-o criză de furie. Această 
înţelepciune mai mare a fost uneori numită mai târziu Cabala. 

% A. Lieber, „Human aggression and the lunar synodic cycle”, Journal 
of Clinical Psychiatry 39 (5), 1978: 296. 

% În The Advancement of Learning, Francis Bacon a susţinut ca 
„lucrurile invizibile” sunt reflectate de lună. 


de gândirea conceptuală şi în termeni abstracti. După cum s-a 
observat mai sus, e interesant că Scripturile, deşi se spune că 
au fost dictate de îngeri, sunt de obicei picturale, nu 
conceptuale. Poate că noi suntem capabili de gândire în 
imagini, de care îngerii nu sunt, şi pentru această calitate au 
ei nevoie de noi.% 


Prin jurul anului 2500 î.Hr., la începutul perioadei pe care 
istoricii o numesc Epoca Târzie a Bronzului, Moise a pornit 
spre Tara Fagaduintei, ducând cu el noua facultate mintală în 
dezvoltare. A făcut prăpăd şi multe distrugeri în triburile care 
îi stăteau în cale. Temându-se pentru viaţa lui şi a poporului 
său, Regele Moabitilor a trimis mesageri la un profet numit 
Balaam. 

Ceea ce s-a adeverit. Dumnezeu a trimis un înger în faţa 
israeliților ca să-i alunge pe moabiti, pe canaaneni şi celelalte 
neamuri băştinaşe. Anumite fragmente din relatarea biblică a 
înaintării israeliților spre Tara Fagaduintei nu sunt uşor de 
citit. Mii de israeliți au fost masacrați la porunca lui 
Dumnezeu, Atotputernicul a trimis molime şi şerpi de foc 
ucigaşi. Capitolul 31 din Numeri; este plin de violenţă. Inspirati 
de Dumnezeu şi calauziti de Moise, israelitii i-au ucis pe regii 
din partea locului, au luat prizonieri copii şi femei şi au dat foc 
la toate cetăţile. Unii comandanţi au fost dojeniti că le-au 
cruțat viata femeilor si li s-a ordonat să omoare toţi copiii de 
sex bărbătesc. Treizeci şi două de mii de fecioare au fost luate 
sclave. 

Rainer Maria Rilke, marele poet al îngerilor din epoca 
modernă, s-a întrebat dacă, în cazul în care ar chema ierarhiile 
îngereşti, iar un înger i-ar răspunde şi l-ar lua deodată la 
pieptul lui, nu l-ar distruge complet? „Frumuseţea”, scria el la 
începutul elegiilor duineze, „nu e nimic altceva decât 
începutul groazei pe care abia o putem suporta.” In poezia lui 
Rilke, îngerii sunt intermediarii prin care ne poartă de grijă 
universul, dar noi nu suntem înzestrați atât cât să-i înţelegem 
pe ei sau faptele lor. Focul iubirii divine poate părea o 


” Lumina lunii se schimbă mereu, fiind adesea înceţoşată, iar 
gândirea umană la fel, îşi pierde regulat limpezimea şi devine stranie. 
Demonii lunii sunt cât un copil de şase-şapte ani. Urlă la luna plină, 
dar rămân tacuti când e lună nouă. 


înspăimântătoare forţă distructivă. 

Aşadar, când citim în Vechiul Testament despre atrocități, ne 
vine uneori greu, oameni moderni fiind, să nu-l învinuim pe 
lehova, să nu-l judecăm din punct de vedere moral, aşa cum a 
făcut Moise cu bătrânul înţelept, dar, după cum spune o zicală 
arabă din Evul Mediu, să-i atribui lui Dumnezeu o moralitate 
umană poate fi o grosolanie antropomorfica la fel de mare ca 
şi să ţi-l închipui cu barbă şi fumând pipă. 


Profetul Balaam călărea pe un măgar în drum spre regele 
moabitilor, dar măgarul nu a vrut să traverseze un pod. 


Profetul l-a bătut pe măgar cu toiagul său până s-a întâmplat 
ceva extraordinar. Măgarul şi-a întors capul, s-a uitat înapoi la 
omul din şa şi a grăit: 

— Ce ţi-am făcut de mă baţi aşa? 

— Pentru că nu mă asculti şi mi-ai facut rău înadins. 

— Mă cunoşti de o viata. Când nu te-am ascultat sau ţi-am 
făcut vreun rău înadins? 
Atunci lui Balaam i s-a luat un văl de pe ochi şi a văzut brusc 
ce vedea măgarul. Un înger stătea în drum cu sabia ridicată 
să-l lovească pe Balaam. Atunci Balaam s-a aruncat la 
picioarele îngerului, care i-a vorbit: 

— De ce ţi-ai lovit măgarul de trei ori? Măgarul tău m-a văzut 
şi s-a dat în lături de trei ori. Dacă n-ar fi făcut-o, te-aş fi 
omorât. 

(Secventa prezentă în capitolul 22 din Numerii) 

lahve din Vechiul Testament este un zeu razboinic, plin de 
mânie. Poate e astfel pentru că îşi apără cu îndârjire prima 
încercare, flăcările pâlpâitoare ale intelectului omenesc? 
Aceste flăcări au fost amenințate mereu că se vor stinge, în 
timp ce oamenii pe care i-a ales drept creuzet îşi făceau 
călătoria primejdioasă. 

Pe cand israelitii se apropiau de Tara Fagaduintei, discipolul 
lui Moise, losif, a întâlnit un străin şi l-a provocat: 

— Eşti cu noi sau împotriva noastră? 

— Sunt căpitan în oastea Domnului, a răspuns străinul, 
spunând că e Arhanghelul Mihail. 

losif s-a prosternat în faţa lui. 

— Scoate-ti pantofii, i-a zis Mihail, căci locul pe care stai e 
pământ sfânt. 

Călăuzit de un înger, losif a cucerit cetatea lerihon, iar 
locuitorii ei au fost masacrați.” 


% Josua, 5-6. Manuscrisul războiului, descoperit la Qumran şi publicat 
în anul 1995 le interzice celor ritualic impuri să ia parte la bătălie, 
pentru că vor lupta şi îngerii sfinţi. Ingerul care li s-a arătat israeliților 
a fost Arhanghelul Mihail. Misiunea lui era atunci să-i ajute pe israeliți 
să-şi dezvolte o conştiinţă raţională, gânditoare. Mihail, mesagerul lui 
lahve, este zugrăvit adesea cântărind sufletele morţilor. Dându-le 
evreilor raţiunea şi capacitatea de a alege între bine şi rău, i-a şi 
condamnat să fie judecaţi în funcţie de calea aleasă. 


Dacă fiinţele spirituale importante nu s-au manifestat în 
planul material frecvent ca odinioară, în Epoca Târzie a 
Bronzului, tot mai apăreau în momentele decisive ale istoriei. 
În cărţile istorice ale Vechiului Testament, îngerii nu iau parte 
la lupta în plan spiritual; ei participă la bătălii în care se varsă 
sânge: „În noaptea aceea s-a întâmplat că a ieşit îngerul 
Domnului şi a lovit în tabăra asirienilor o sută optzeci şi cinci 
de mii şi, când s-au sculat dimineaţă, iată erau peste tot 
numai trupuri moarte”. (4 Regi, 19:35) Dar, deşi Vechiul 
Testament face aluzie la îngeri intervenind în bătălie, nu ne dă 
impresia că asistăm la ce se petrecea acolo. 


Însă, poate că citind opera lui Homer, vom avea această 
impresie şi vom înţelege ce trebuie să se fi întâmplat la 
asediul Troiei, care a avut loc, probabil, la doi ani după asediul 
lerihonului.96 

„Sunt unele nopţi”, scrie Homer, „când nu adie nicio boare, 
cerul e fără nori, iar stelele răsar în toată frumuseţea lor - şi 
asta ne ajută să avem gânduri marete.” In //iada, autorul se 
uită la câmpii şi vede zeii stelelor şi ai planetelor configurând 
evenimentele de pe pământ. Îl simţi uneori bucurându-se de 
forţa lui de povestitor când descrie zei exultând de propria lor 
putere: 


„Atena si Apollo s-au prefăcut în vulturi, s-au cocotat într-un 
stejar mare, bucurându-se la vederea oştenilor de pe câmpie, 
dispuşi în formaţie de luptă, rând după rând, ca val după val, 
unduindu-se şi scânteind din ale lor coifuri înclinate, cu cozi 
din păr de cal, săbii lucitoare, scuturi şi lăncii din frasin, raze 
de bronz fulgerând pretutindeni, până în infinitul cerului. 
Pământul se zguduia sub tălpile oamenilor mărşăluind cu 
omorul în suflete...” 


Homer ne duce şi jos, în iureşul bătăliei, să-i vedem pe zei 
luptând în primele rânduri. Descrierile ne poartă în toiul 


% „Noua cronologie” plasează Exodul în jurul anului 1447 î.Hr. 
Ultimele săpături arheologice de la Isarlak, Turcia, au stabilit că 
asediul Troiei a avut loc în Epoca Târzie a Bronzului, aproximativ două 
sute de ani mai târziu. Vezi David Rohl, A Test of Time (Century, 
1995). 


acţiunii şi vedem ce se întâmplă când - ca să folosim faimoasa 
expresie citată de Shakespeare - zeii „lasă slobozi câinii 
războiului”: 


„Nimerit în coapsă de o lovitură puternică, prinţul Enea a 
căzut în genunchi, s-a sprijinit într-o mână, pe când întunericul 
s-a pogorât asupra lui ca noaptea. Atunci a apărut lângă el 
Afrodita, şi-a luat fiul în bratele-i albe şi l-a învelit în veşmântul 
ei strălucitor, aşa că lăncile în zbor se prabuseau zanganind la 
pământ în jurul lui (...). Ares păşea ca un gigant printre ei, 
lovind cu mâinile lui mari, dătătoare de moarte, când lancea 
eroului Diomede i s-a înfipt în vintre. Zeul războiului a scos un 
țipăt înspăimântător de durere, tare ca si cum ar fi ieşit din 
piepturile a nouă sau zece mii de oameni, astfel că oştenii din 
ambele tabere au tremurat de frică. Apoi zeul s-a înălţat din 
nou în cer ca un vârtej de fum (...) Zeus şi-a pus zalele din aur 
şi şi-a înşfăcat biciul de aur, apoi, urcându-se în carul său 
strălucitor, a pocnit din bici să-i mâne pe cei doi mari armăsari 
albi cu coame de aur şi a ieşit în galop din ceruri, luând-o pe o 
traiectorie între pământ şi stele, şi a aruncat un fulger printre 
greci, împrăştiindu-i si speriindu-i grozav, descurajându-i.”* 


Evoluţia conştiinţei de-a lungul istoriei a fost discutată de 
filosofii germani începând cu secolul al XIX-lea. (Mai târziu, 
vom examina extraordinara descriere făcută de Hegel 
evoluţiei conştiinţei în legătură cu Napoleon.) Acest mod de 
gândire despre evoluţia conştiinţei a primit un sprijin 
neaşteptat în 1977, când Julian Jaynes de la Universitatea 
Princeton din SUA a publicat The Origins of Consciousness in 
the Breakdown of the Bicameral Mind. Cartea a atras mare 
atentie si continua sa fie controversata. Jaynes a subliniat cat 
de uşor e să descifrezi conştiinţa moderna în operele literaturii 
antice cum ar fi //iada. A argumentat că, dacă citeşti textul cu 
atenţie, vezi că nu există decât foarte puţină introspectie sau 
deloc. In opera lui Homer, susţine el, nu există un limbaj care 
să descrie stările sufleteşti. Bărbaţii şi femeile nu se gândesc 


” Pitagora credea că a recunoscut scutul pe care îl purtase într-o 
încarnare anterioară la asediul Troiei. Povestea, aşa cum a aşternut-o 
pe hârtie Diogene Laertius, este disponibilă online la The Center for 
Hellenic Studies, Harvard University. 


la ce au să facă şi iau apoi decizii. Ceea ce noi resimtim ca 
impulsuri interioare, ei le simțeau ca impulsuri exterioare - 
venind din afară. Ahile nu decide să nu-l lovească pe 
Agamemnon, Atena îl trage înapoi de păr. 

Si mai ciudat este, poate, faptul că nu simțeau nevoia unui 
spaţiu mintal personal, aşa cum ne trebuie nouă astăzi, ci 
doar nevoia de un spaţiu mintal comun. Aşadar, nu indivizi de 
sine-stătători sunt cei ce îi pe văd zeii războiului şi 
înţelepciunii năvălind în rândurile duşmanilor pe care îi 
resping, ci toată lumea de pe câmpul de luptă. Evident, 
asemenea fenomene s-ar putea clasifica, cum le clasifică şi 
Jaynes, drept „halucinaţii colective”. Asediul Troiei si 
civilizațiile complexe din Epoca Bronzului au fost conduse de 
astfel de halucinaţii colective.*% 

O halucinație colectivă este un eveniment care nu poate 
avea loc în universul materialismului ştiinţific, cu excepţia unei 
foarte improbabile halucinaţii individuale sau ca un fenomen 


% Pentru o critică bine ţintită a lui Jaynes, vezi Voices of Reason, 
Voices of Insanity de Ivan Leudar şi Philip Thomas (Routledge, 2000). 
In opinia mea, aceasta este o rectificare utilă a lui Jaynes, care arată 
ca el a exagerat. In opera lui Homer exista pasaje ce sugereaza viata 
interioară, mai ales acela în care Odiseu îşi spune: „De ce dezbate 
inima din mine aceste lucruri?” Pe de altă parte, este semnificativ că 
Odiseu spune aşa ceva, pentru că vicleanul erou este făuritorul unei 
noi forme de conştiinţă în mitologia greacă. Asemenea eroilor iudei, 
Odiseu reuşeşte datorită inteligenţei, nu datorită forţei sale mai mari, 
ca eroii greci tradiţionali reprezentaţi la asediu de Ahile. De 
asemenea, este util să cercetăm operele generaţiilor anterioare de 
eruditi, cum ar fi E.R. Dodds (The Greeks and the Irrational, University 
of California Press, 1951) si prelegerile lui Gifford despre John 
Wisdom, discipolul lui Wittgenstein, susţinute în 1948-1950. Ei ar fi 
fost de acord cu Jaynes în multe privinţe, dar poate nu şi-ar fi formulat 
ideile atât de provocator. In acest context merită să observăm că, 
atunci când roagă muzele să-l ajute la scris, Homer nu se referă la stil. 
El cere informații faptice despre desfăşurarea războiului şi a luptelor. 
Nu scrie doar despre oameni care întâlnesc fiinţe spirituale ce vin la ei 
dinafara minţii lor, el se întâlneşte personal cu asemenea fiinţe. Asta 
ne poate aminti de teosofi şi de Rudolf Steiner, care au consultat 
„cronicile akasiene”, banca de memorie universală. La fel, John Milton 
scrie în Cartea a IX-a din Paradisul pierdut despre „stăpâna (lui) 
cerească”, ale cărei „vizite nocturne nu le imploră” şi care „îi dictează 
în somn sau îi inspiră uşor versul nepremeditat”. 


de isterie în masă care amăgeşte oamenii să creadă că au 
aceeaşi halucinație. In universul idealismului, pe de altă parte, 
apariţia unui zeu sau înger în faţa unei mulţimi e o 
manifestare a unei realităţi superioare. In idealism, putem 
împărţi un spaţiu mintal, chiar dacă este parţial sau temporar 
întrerupt de materie. Potrivit descrierilor contemporane, 
asemenea „halucinaţii colective” au dus la bătălii şi au condus 
societăţi complexe. 


A MD y A 


Ea greci în n luptă 
(Basorelief din Altarul Pergamon, Muzeul Berlinului) 


Citind relatări despre experienţa umană din vremuri 
îndepărtate, descoperim că pe-atunci oamenii considerau 
lumea o arenă destinată evenimentelor supranaturale şi 
aveau viziuni repetate, halucinaţii colective şi alte manifestări 
ale supranaturalului. De fapt, literatura antică se axează 
neîndoielnic pe tema zeilor şi îngerilor care le apar indivizilor 
sau li se arată unor grupuri mai mari de oameni. Apariţia lor în 
fata mulțimilor este minunată şi măreaţă, dar neasteptata si 
pentru scriitori, şi pentru contemporanii lor. Cei care au scris 
aceste relatări nu încearcă să ne inducă în eroare. Nici măcar 
nu banuiesc că lumea poate fi altfel decât o descriu ei, aşa că 
nu sunt nişte farsori. Dacă a fost o amăgire, atunci, a fost una 


în masă, împărtăşită de întreaga omenire. Aşa era realitatea 
lor.% 


Capitolul 18 
Solomon, sex şi frumuseţe 


Cine este aceea care se iveşte ca zorile, frumoasă ca luna, 
curată ca soarele, dar cumplită ca nişte oşti sub steagurile lor? 
Cântarea cântărilor, 6:10 


Am văzut cum descrie Homer intervenţia zeilor în luptă în 
maretul grai ce curge pe pagină. ` 
Îi descrie pe zei acționând şi în alte feluri. În //iada, îi face un 
minunat portret lui Paris, care o răpise pe Elena, fapt soldat cu 
asediul de zece ani: 

„Paris şi-a pus repede strălucitoarea sa armură de bronz şi a 
dat fuga de la casa lui până sus, pe zidurile cetăţii. Alerga prin 
oraş ca un armăsar scăpat din grajd, care galopează pe 
câmpie, victorios, către locul preferat de scăldat. Isi dă capul 
pe spate, a lui coamă pe grumaji i se revarsă, şi porneşte ca 
din puşcă, alergând atât de iute, că picioarele abia îi ating 
pământul. Şi Paris a sosit aşa, impresionant în armura sa, 
strălucind ca soarele şi râzând, ştiind că era frumos.” 

Paris şi Elena trebuiau să fie împreună pentru că erau 
amândoi frumoşi. El fusese într-o vizită la curtea soţului ei, 
Menelau. Se uitase în ochii Elenei şi îşi văzuse acolo propria 
soartă. 

Pe-atunci, în zorii perioadei numite de istorici Epoca Fierului, 
şarpele Venus din corpul omenesc începuse să se agite cu o 
energie sexuală de nepotolit. Am văzut în capitolul 3 cum s-a 
alcătuit universul, în aşa fel încât oamenii să tânjească după 
fericire. Povestea lui Moise vorbeşte despre cum au ajuns 
fiinţele umane să aibă o altă mare dorinţă care să le curgă 
neîncetat prin vene, odată cu sângele - setea de dreptate şi 
de cinste. 


°° Aceasta este o istorie a lumii aşa cum a fost ea înţeleasă si 
percepută de oameni cu o conştiinţă altfel decât cea dominantă azi. 
Surprinzător este că acum o mulţime de oameni încă au tipul acela de 
conştiinţă sau una foarte asemănătoare şi, dacă aţi citit cartea până 
aici, e foarte probabil să fiţi unul dintre ei! 


Poveştile Elenei, a lui David şi a lui Solomon, ne arată că 
aceste două mari dorinţe intră în conflict. 

Frumuseţea pământească nu aduce linişte, chiar dacă o 
persoană frumoasă pare de obicei senină şi stăpână pe ea. 
„Frumuseţea nu e doar un lucru misterios”, a afirmat 
Dostoievski, „ci şi ceva groaznic, înspăimântător.” Frumuseţea 
e o luptă între contradicții, „unde Dumnezeu se bate cu 
diavolul şi câmpul de luptă e inima omului”. O mare frumuseţe 
atrage întotdeauna forţele demonice. 

Trăim într-o lume paradoxală, o lume a contrariilor înhămate 
la acelaşi jug pentru a fi greu de deosebit. Frumuseţea ne 
poate face fericiţi. Scoate din străfundurile fiinţei noastre o 
viziune a Creaţiei aşa cum ar putea şi cum ar trebui să fie. Ne 
poate da un scop şi un sens în viaţă. Ne creează sentimentul 
că suntem acasă pe această lume. Extazul pe care îl poate 
prilejui frumuseţea în iubirea trupească se poate asemăna cu 
acela al unei experienţe mistice. 

Dar, dacă ne lăsăm amagiti de ea, frumuseţea poate duce la 
prăbuşirea imperiilor. 

Oamenii buni, chiar şi oamenii extraordinari, se pot purta 
foarte rău. 

Asemenea contemporanului său Odiseu, David a ucis un 
gigant cu un ochi. A ajuns de tânăr primul rege care a unificat 
triburile stabilite în Israel într-un stat unitar. A fost un mare 
suveran, dar a avut şi vicii. S-a îndrăgostit de Batşeba şi i-a 
trimis soţul la război ca să o poată avea pe femeie pentru el. 
David şi Solomon, fiul lui, au domnit, pe rând, patruzeci de 
ani. Solomon a înălţat templul pe care tatăl său a făgăduit să-l 
construiască. 

Într-o noapte, Solomon a avut un vis în care Dumnezeu îl 
întreba ce să-i dea. Înainte să-i răspundă, s-a gândit aşa: Dacă 
fi cer aur, argint, nestemate şi altele de acest fel, mi le va da 
şi asta va fi tot. Dar, dacă îi cer înțelepciune, voi putea să 
dobândesc eu însumi astfel de bogății si mult mai multe pe 
deasupra... 

Aşa că i-a răspuns lui Dumnezeu astfel: 

— Doamne, dă-i slujitorului tău o inimă înţelegătoare! 

Când s-a trezit, a început să cutreiere pe câmpuri. A auzit 
ciripitul păsărilor, cântecul cocoşului, răgetele măgarului şi a 
descoperit că înţelege ce îşi spun vietuitoarele. 


Potrivit tradiţiei, Solomon este autorul a ceea ce teologii 
numesc „cărţile înţelepciunii” din Biblie, anume Pildele lui 
Solomon şi Ecclesiastul. Această „literatură a înţelepciunii” nu 
se axează în primul rând şi în principal pe chestiuni nobile, 
spirituale, ci vrea să le ofere oamenilor reguli practice pentru 
o viaţă fericită şi plină de reuşite. Asta fac proverbele din orice 
tradiţie când te sfătuiesc să nu te arunci cu capul înainte sau 
îţi spun că leneşul mai mult aleargă. O asemenea înţelepciune 
este mai degrabă izvorâtă din prudenţă decât din 
transcendenta. In visul său, Solomon s-a purtat cu prudenţă şi 
s-a dovedit a fi practic chiar şi când s-a trezit. Talmudul 
susţine că Solomon înţelegea natura, proprietăţile copacilor şi 
ale plantelor şi le dădea lecţii altora „despre animale 
sălbatice, păsări de curte, târâtoare şi peşti” (1 Regii, 4:33). 
Potrivit Coranului, era în stare să supună lumea voinţei sale, 
inclusiv să ţină duhul (jinn) sub control.1% 

Domnia lui Solomon a adus poporului său o prosperitate şi 
bogăţie nemaicunoscute până atunci. Negotul a fost izvor de 
bogăţie, dar şi de noi idei. Solomon şi-a construit palatul şi 
apoi, după patru ani de domnie, a început să clădească 
Templul. O mie de lucrători au tăiat cedri şi ienuperi, au 
coborât buştenii din munţii Libanului şi i-au dus la lerusalim. 
Alte mii de truditori au extras calcar din carierele locale şi au 
cioplit piatra dură în bucăţi perfect şlefuite. 

Templul lui Solomon nu era atât de mare cum te-ai aştepta 
să fie o clădire care a rămas atât de impresionantă în 
memoria colectivă. Potrivit dimensiunilor pomenite în Biblie, 
era doar cât o bisericuţă de la ţară. Dar ce îi înfiora pe oameni 
era că, în Sfânta Sfintelor, în bezna de nepătruns, trăia Însuşi 
Dumnezeu. 

Templul trebuia să-l slujească drept trup. Dumnezeu trăia în 
Templu aşa cum avea să trăiască mai târziu maretul templu 
care era trupul fizic al lui lisus Hristos. Asemenea templelor 


100 Purtând un lant şi un inel cu numele Dumnezeu gravat pe ele, 
Solomon a intrat în sala tronului. Demonul Asmodeu stătea la dreapta 
tronului şi când l-a văzut şi-a deschis aripile de frică şi, scoțând un 
strigăt, a dispărut în zbor (legendă evreiască păstrată în mitologia 
francmasonilor. Vezi cap. 3 din Dudley Wright, Masonic Legends and 
Traditions, 1921, sursă disponibilă online la excelenta Ohio Grand 
Lodge Library of Masonic Books). 


din Egipt şi catedralelor creştine din Europa, Templul lui 
Solomon era construit potrivit proporţiilor ideale ale omului - 
nu doar forma şi proporţiile corpului fizic, ci şi calităţile 
corpurilor spirituale superioare. Formele din patru, şapte şi opt 
părţi acţionează asupra sufletului şi spiritului nostru şi, prin 
ele, asupra fiziologiei. Este posibil să simţi chiar când intri într- 
o bisericuţă de la sat. Meşterii din generaţiile anterioare au 
asimilat aceste cunoştinţe spirituale de natură practică. 

Martin Luther a scris despre structura triplă a Templului din 
lerusalim, care ţi se revela când intrai, din vestibul, prin lungul 
coridor şi până la Sfânta Sfintelor. Acest lucru, spunea el, 
reflecta natura triplă a fiinţei umane - corpul fizic, sufletul şi 
spiritul. Lumina lui Dumnezeu se dezvăluia în candelabrul cu 
şapte lumânări din faţa altarului, în aşa fel încât razele celor 
şapte Gânduri ale Domnului să lucreze ca un 

secolul al 


Interior şi stâlp din capela Rosslyn (Reprezentare din 


XIX-lea) 


întreg. 

Cei doi stâlpi gemeni erau fasonati de Hiram Abiff, maistru si 
lucrător în bronz. Numiti Jachin şi Boaz, se aflau la intrarea în 
Templul lui Solomon, indicând cel mai îndepărtat punct al 
răsăritului de soare la echinoctii. Dar mai reprezentau si 
ritmuri minore, la scară umană, care se îmbină cu ritmurile 
cosmice ca rotitele unui ceas - ritmurile evoluţiei umane, viata 
şi moartea, noaptea şi ziua, inspiraţia si expiratia. 


Coloana roşie, Jachin, întruchipa absorbţia oxigenului în 
sânge şi totodată absorbţia influenţei spirituale, a Eului de 
către eu. Absorbtia influenţei spirituale avea loc nestingherită 
înainte ca oamenii să fi dezvoltat corpuri materiale, între 
încarnări, când spiritul se înalţă în lumile spirituale pentru a se 
împrospăta, şi se mai petrece la scară mai redusă noaptea, 
când spiritul se ridică deasupra corpului fizic să se odihnească 
peste el. 

Coloana roşie e arborele vieţii, reprezentând viaţa animală pe 
care sângele o face posibilă. Coloana albastră e copacul 
cunoaşterii. Reprezintă sângele cu bioxid de carbon si 
contribuţia noastră ca indivizi la evoluţia cosmică şi umană, cu 
gândurile şi faptele noastre din timpul vieţii, din timpul zilei şi 
din fiecare clipă, prin ce decidem să gândim şi să facem. Este 
ceea ce luăm cu noi din viaţa de după moarte, contribuţia 
noastră la tainicul proces alchimic care este evoluţia treptată 
a omenirii. 

Templul lui Solomon nu era indestructibil, dar astfel se dorea 
să fie. Era o profeție în piatră. In viitor, după ce lumea si 
omenirea vor fi trecut prin multe stadii de evoluţie, când 
corpul uman va fi fost spiritualizat - potrivit procesului la care 
fac aluzie coloanele - şi îşi va fi redescoperit natura ideală, 
templul va fi indestructibil. Înţelepciunea  masonică 
încorporată în templu sună astfel: precum piatra sculptată de 
meşter, împărţită cu dalta şi şublerul, aşa vor fi fiinţele umane 
modelate şi perfecţionate. 


Regele e surprins de soarta cea bună, care intră pe fereastră 
(Emblemă de Jean Cousin, 1568) 


Faima înţelepciunii lui Solomon, bogăţia şi clădirile sale 
uimitoare, cu proprietăţi ciudate care făceau minuni, atrăgeau 
oameni de la mari depărtări. 

Regina din Saba era vestită pentru frumuseţea ei. A venit la 
Solomon cu daruri de aur, tămâie şi mirt. Regele a aşteptat-o 
într-o încăpere cu pereţi, tavan şi podeau din oglinzi, iar ea, 
când l-a văzut prima oară, a crezut că stă pe apă. 

Saba s-a sfiit să păşească pe sticla aceea. Avea un secret pe 
care l-ar fi dezvăluit podeaua de oglindă - degetele ei de la 
picioare erau unite, ca labele unei gâşte. 

Monarhul i-a făcut semn să înainteze. Acum a văzut regina că 
trebuia să treacă o apă ca să ajungă la Solomon, dar, când era 
cât pe ce să păşească pe un pod, a şovăit. A rămas nemişcată 
o vreme. A avut o premonitie si a vrut să aştepte până va fi 
sigură că a înţeles corect. După un moment şi-a dat seama că 
era ce i se spusese: într-o zi, un zeu va fi răstignit pe bucata 


aceea de lemn. 

Aşa că a făcut un pas în lături, evitând să pună piciorul pe 
pod şi trecând prin apă. Când a ieşit pe malul celălalt, a fost în 
culmea fericirii că picioarele i se vindecaseră. 

Solomon i-a venit în întâmpinare. 

Solomon şi Saba erau atraşi unul de altul. 

— Neagră sunt, spunea regina. lubitul meu e numai al meu şi 
eu sunt a lui: mă ospătează printre crini. 

Îl tachina cu cimilituri. l-a dat un smarald cu un orificiu oval în 
mijloc şi i-a spus să treacă un fir prin el. Solomon a pus un 
vierme de mătase să se târască prin gaură, cu un fir de 
mătase după el. 


Mai e o întorsătură în povestea lui Solomon şi a reginei din 
Saba. Astfel, săpăm în straturile mai adânci ale psihicului 
uman, găsind componente ale zbuciumului sufletesc... 

Saba a întâlnit pe altcineva, un alt suflet pereche. Pe 
arhitectul tocmit de Solomon să-i proiecteze templul şi să 
supravegheze lucrările de construcţie îl chema Hiram Abiff. Ca 
regină a Sabei, femeia o venera pe Venus sub numele de 
Astarte. Fiind fenician, Hiram se închina şi el la Astarte, aşa că 
a construit templul astfel ca uneori lumina lui Venus ce 
răsărea să strălucească prin lucarne în Sfânta Sfintelor. Si 
astăzi templele masonice se zidesc cu aceeaşi orientare şi, 
când apare în fratie un candidat la iniţiere, răsăritul stelei în 
cinci colţuri a lui Venus îi atrage atenţia. 

Templul era aproape terminat şi, vizitându-l, Saba l-a rugat 
pe Solomon să-l aducă în faţa ei pe omul care făcuse 
minunatia. Regele a şovăit, dar ea a stăruit. Când l-au chemat, 
Hiram i-a aruncat reginei o privire ce i-a pătruns drept în 
inimă. Solomon a observat privirea şi a văzut-o pe regină 
lăsând ochii în pământ şi păstrându-şi gândurile pentru ea. 
Apoi l-a întrebat pe Solomon dacă îi poate vedea şi pe 
constructori. 

— Imposibil! A spus Solomon. 

l-a explicat că sunt imprastiati prin toată clădirea si mult prea 
ocupați. Dar Hiram a sărit pe o piatră, ţinând în sus crucea 
tau, şi imediat sute de oameni au apărut în faţa lor. 

Solomon ştia că Hiram are de gând să-şi dezvelească cea mai 
mare minunatie arhitecturală şi alchimică, marea de metal 


topit. Ştiind şi că regina urma să fie prezentă la dezvelire, 
monarhul a desemnat trei ucenici să lucreze la proiect. Avea 
motive întemeiate să creadă că cei trei sunt nepriceputi si au 
să strice demonstraţia. În ziua în care urma să se toarne 
metalul topit şi apa în formă, Solomon, regina din Saba şi 
mulţi nobili s-au strâns să vadă ce se va întâmpla. Cum 
ucenicii au pus apa şi metalul topit în cantităţi greşite, 
turnarea a fost un dezastru şi un nor de abur fierbinte a 
învăluit spectatorii. 

Hiram s-a simţit umilit. Reputația lui era distrusă. Dar în 
noaptea aceea a avut viziunea unui înger care i-a dăruit un 
ciocan şi un triunghi de aur. Când s-a trezit, a găsit obiectele 
respective lângă el şi a înţeles că trebuia să poarte triunghiul 
la gât. Pe triunghi era scris un cuvânt şi a priceput că era 
numele tainic al lui Dumnezeu. Dacă era pronunţat perfect, 
cuvântul avea să întoarcă omenirea la starea de perfecţiune 
de care se bucurase înainte de Cădere. 

Din nou optimist, Hiram Abiff s-a apucat de treabă. Voi să mai 
facă o încercare de a realiza marea de metal topit, de data 
asta folosind însă ciocanul primit în vis. 

Într-o bună zi, când înaintase mult cu lucrarea şi era aproape 
gata, a întâlnit-o pe regina din Saba într-o curte interioară a 
palatului. Şi-au mărturisit iubirea şi au făcut în taină planuri să 
părăsească regatul. Aveau să se vadă din nou într-un loc ferit. 

Solomon nu le-a poruncit fatis celor trei ucenici să-l omoare 
pe Hiram. Doar s-a întrebat cu voce tare cine avea să-l scape 
de pacoste. 

Şi în seara aceea ucenicii l-au atacat pe Hiram, cerându-i să 
le spună secretele unui meşter zidar. 

— Secretele sau viata! Au zbierat ei. 

— Viaţa mi-o puteţi lua, dar cinstea niciodată! A răspuns el 
înainte ca unul din cei trei ticăloşi să-l doboare cu o singură 
lovitură în cap. 

Chiar înainte să-şi dea sufletul, Hiram a reuşit să arunce 
triunghiul de aur într-un put. Şi aşa a ajuns sa se piardă 
Cuvântul. După cum vom vedea, căutarea Cuvântului este, ca 
şi căutarea Graalului, strâns legată de misterele psihologiei 
umane.1” 


101 Această versiune a străvechii poveşti a lui Hiram a fost reintrodusă 
în tradiţia masonică în secolul al XVIII-lea de un misterios învățător 


Pentru cei ce au scris Vechiul Testament, semnificaţia lui 
Venus nu este, poate, prea evidentă. Dar în Psalmul 19 
descrierea soarelui ce iese din odaia lui ca un mire se bazează 
pe un vechi fragment canaanean, unde se înfăţişează uniunea 
sacră a Soarelui cu Venus. Poate mai interesantă şi mai 
importantă este, aşa cum a evidenţiat autorul Robert Lomas, 
frecvenţa numărului 40 - numărul de ani din ciclul lui Venus - 
în partea istorică a Vechiului Testament. De exemplu, israelitii 
au rătăcit prin deşert 40 de ani, Saul a domnit 40 de ani, 
David tot 40, Solomon asemenea. Din 1 Regi, 6:1 aflăm ca 
Templul din lerusalim a fost construit la 480 de ani (12 cicluri 
ale lui Venus) după fuga din Egipt. Istoricul losif Flavius a 
consemnat tradiţia potrivit căreia Solomon a început să înalțe 
templul la 1440 de ani (36 cicluri ale lui Venus) după Potop. 
Această frecvenţă este, categoric, semnificativă. Fie scriitorii 
cunoşteau tradiţia că mişcările lui Venus exercită o influenţă 
hotărâtoare asupra istoriei şi au măsluit datele ca să se 
potrivească, fie Venus chiar are o asemenea influență şi 
autorii Bibliei au consemnat corect evenimentele istorice. 


Capitolul 19 
Ilie între lumi 


Trei apostoli îl însoțesc pe lisus sus pe munte. Deodată, îl văd 
pe lisus în ceruri. Străluceşte. „Transfigurat.” 
Moise şi Ilie sunt în ceruri lângă el, iar el vorbeşte cu ei, dar 


spiritual şi diplomat, care-şi spunea Contele de Saint Germain. Dacă 
îngerii ne influenţează viaţa şi dacă unii dintre ei sunt, cum susţine 
tradiţia creştină, îngeri ai planetelor si ai constelaţiilor, atunci în 
creştinism găsim elementele unei mentalități care, în mod implicit, 
este cel puţin foarte apropiată de aceea propusă de astrologie. 
Biserica se află în prezent într-una dintre etapele acelea în care neagă 
astrologia, deşi mult timp credinţele astrologice au fost prezente în 
practicile religioase de zi cu zi. Şi Vechiul, şi Noul Testament sunt 
împodobite cu elemente stelare şi planetare şi, ca Templul lui 
Solomon, bisericile creştine sunt construite şi orientate conform 
principiilor astrologice. Unul din scopurile acestei cărţi este să 
examineze ce au în comun marile religii şi în toate există o 
componentă astrologică. Vezi şi The Secret History of the World, 
Quercus, 2008 (Jonathan Black, /storia secretă a lumii, Nemira, 
Bucureşti, 2009, 2013). 


apostolii nu aud ce le spune. 

Transfigurarea este spiritualizarea trupului, despre care am 
discutat la învăţăturile mistice din toate religiile lumii. Ea va 
avea loc într-o perioadă când toate corpurile umane vor fi fost 
spiritualizate în acelaşi fel. Moise si Ilie sunt lângă lisus 
datorită rolului important pe care îl joacă în acest proces. 
Moise era aproape asemenea unui zeu, un zeu al fulgerelor, 
şi a fost martorul unora dintre cele mai spectaculoase 
intervenţii supranaturale din istorie. Ilie a fost tot un zeu al 
fulgerelor. Clocotind de o furie îndreptăţită, şi el a abătut focul 
din ceruri spre a-i ucide pe duşmanii lui Israel. Părea să 
trăiască tot timpul în furtună şi triburile slave din Europa de 
Est credeau ca este aceeaşi divinitate pe care strămoşii lor o 
venerau sub numele de Perun, zeul tunetelor şi al fulgerelor. 
Si, ca orice divinitate, llie nu era o prezenţă permanentă. 
Venea şi pleca imprevizibil şi misterios.1%2 


llie şi-a facut prima apariţie în timpul domniei lui Ahab, regele 
Israelului. Ahab era un monarh prosper, care adusese bogăţie 
poporului său şi îi organizase o armată. Îl învinsese pe un rege 
vecin într-o bătălie şi se căsătorise, din raţiuni politice, cu 
Izabela, fiica suveranului din Tir. Ea îl venera pe Baal, marele 
spirit al lui Saturn. În termeni iudeo-creştini, acesta e Satana. 
Izabela l-a convins pe Ahab să zidească un templu închinat lui 
Baal, iar adepţii ei au început să-i persecute pe cei rămaşi 
credincioşi Dumnezeului lui Moise. 

Atunci a apărut llie la Curte să-l mustre pe rege. Avea părul 
lung si neingrijit, o haină neagră şi ponosita şi o centură de 
piele. Ahab şi-a bătut joc de acest om care părea un 
vagabond, iar llie i-a plătit-o, blestemând ţinutul: „Să nu mai 
fie nici rouă, nici ploaie în următorii ani, dacă nu poruncesc 
eu...” 

Avraam si llie au fost lideri politici ai poporului lor, dar si 
liderii spirituali. Pe vremea lui Ilie, israelitii se stabiliseră în 
Tara Fagaduintei, trecând printr-o perioadă de tranziţie. 
Regele era politician prin natura lucrurilor. Ahab se 
compromisese. llie a venit la curtea lui, fiind primul profet 


102 Când apare pentru prima oară, i se spune llie Tisbitul, dar 
cercetătorii n-au găsit niciun oraş, niciun trib şi nicio religie asociate 
cu acest nume. 


iudeu care a dat glas mâniei faţă de conducătorii care se 
îndepărtau de idealurile spirituale. Astfel de profeti erau 
oameni aspri. Ca şi Zarathustra, spuneau ce nu voiau să audă 
cei de la putere. 

llie a dispărut la fel de brusc cum a şi apărut. Ştia că trebuie 
să se ascundă, dacă ţine la viaţa lui. Intr-o ţară pustiită de 
secetă din cauza blestemului său, era o figură solitară, chiar 
retrasă. Părea să trăiască într-o stare vizionară, să-şi ducă 
viaţa între lumi. 

Într-o zi, străbătând deşertul pârjolit, a ajuns la un pârâu, 
unde corbii i-au adus pâine şi carne.*° 

Apoi a pornit mai departe. A strigat o bătrână care aduna 
vreascuri, rugând-o să-i aducă o cană cu apă. Când a văzut că 
ea pleacă, a strigat-o din nou, cerându-i să-i aducă şi ceva de 
mâncare. Ea i-a explicat că mai are doar o mână de făină într- 
un butoi şi un vas mic cu ulei şi că are nevoie de ele, căci ea şi 
fiul ei mor de foame. llie i-a spus că, dacă face o turtă din 
făină şi îi dă o bucăţică, ea şi fiul ei nu vor mai duce lipsă de 
nimic. Femeia a făcut cum i s-a cerut, iar butoiul a părut un 
rezervor inepuizabil de făină şi vasul se umplea cu ulei ca prin 
minune, pe măsură ce se golea. 

Dar băiatul era din ce în ce mai slăbit si după un timp a 
murit. Femeia i-a spus lui Ilie: 

— Ai venit să-mi ucizi fiul? 

Ilie a dus trupul fără viata în pod, locul în care stătuse şi el un 
timp, şi l-a pus pe pat. L-au vegheat acolo trei zile şi trei nopţi. 
Undeva, în străfundurile băiatului, mai era o scânteie de 
viaţă... 

A simţit că-l zgaltaie cineva să-l trezească. Stătea pe 
fundul unei corăbii aruncate de colo-colo de valurile oceanului. 
Membrii echipajului îl scuturau să se trezească, fiind şi ei cu 
privirile rătăcite si morţi de frică. Vorbeau o limbă 
necunoscută, dar a înteles că sperau să le explice el ce 
provocase furtuna şi ce puteau face ei ca să se domolească. L- 
au întrebat furioşi dacă sunt cumva pedepsiți din cauza lui. 
Săvârşise el oare un mare păcat care le aducea nenorocirea? 

Flăcăul le-a spus marinarilor să-l arunce peste bord. A simțit 
valurile  închizându-se peste el, întunericul  adâncurilor 
înconjurându-l si alge înfăşurându-i-se în jurul capului. 


103 Atentiile corbilor fac aluzie la Zarathustra, spirit înrudit cu al lui Ilie. 


Deodată a apărut însă o balenă uriaşă deasupra lui şi l-a 
înghițit, iar el a rămas trei zile şi trei nopți in pântecele ei, 
până i s-a făcut inima cât un purice şi a strigat după 
Dumnezeu... 

Când s-a trezit în pod, un bătrân cu părul lung, îmbrăcat într- 
un veşmânt păros, stătea aplecat deasupra lui şi-l cerceta cu 
privirea. 

Ce a gândit băiatul când a fost readus la viaţă, la lumina 
soarelui şi în lumea de pe pământ? Ilie era un om fioros, 
imprevizibil, dar copiii intuiau că e bun la suflet. In casele 
evreilor, la începutul Pastelui, a cincea cupă îi e rezervată lui 
llie la masa festivă tradiţională, numită Seder. Uşa dinspre 
stradă e deschisă, Ilie e poftit înăuntru şi copiii se pot uita 
după o undă la suprafaţa vinului din cupă, semn al prezenţei 
profetului.104 

Băiatul din pod avea să crească şi să ajungă profet. Tradiţia 
mistică dezvăluie identitatea lui tainică. Era lona, vestit pentru 
povestea lui cu balena şi pentru felul cum revenise din 
împărăţia morţilor. 

Între timp, seceta de pe pământul Israelului făcea din ce în ce 
mai multe victime. Vitele şi caii mureau şi oamenii sufereau 
amarnic. După doi ani regele Ahab a trimis soldaţi să-l caute 
pe ciudatul care prezisese seceta. În cele din urmă, după 
îndelungi căutări, Ilie a fost găsit şi înduplecat să vină la Curte. 

— Tu eşti cel care a abătut năpasta asupra Israelului? A vrut 
regele să ştie. 

llie i-a spus că nenorocirea s-a întâmplat pentru că el, 
monarhul, i se închinase lui Baal. Apoi i-a provocat pe preoţii 
lui Baal la o întrecere în vârful Muntelui Carmel pentru a arăta 
deosebirea dintre zeul lor şi Dumnezeul Israelului. 

Din zori şi până-n seară, patru sute cincizeci de preoţi ai lui 
Baal şi-au invocat zeul şi l-au rugat să aprindă lemnele sub 
taurul pentru ofrandă. Au psalmodiat şi s-au flagelat ca să ude 
cu sângele lor jertfa, dar tot în van. Apoi Ilie a facut si el un 
altar şi s-a rugat, iar focul a venit imediat din ceruri, aprinzând 
o pălălaie sub jertfa lui. Cerul s-a întunecat, s-a auzit un tunet 
şi ploaia a început să cadă pe pământul pârjolit. 


104 E greu, desigur, să nu vezi un ecou al acestei idei în relativ recenta 
tradiţie de Crăciun care le cere copiilor să pună hrană şi băutură afară 
pentru Moş Crăciun. 


— Scoală-te! l-a zis profetul lui Ahab. Bea şi mănâncă, căci 
plouă din belşug. 

A fost multă veselie în capitală, dar Ilie a ştiut a doua oară ca 
trebuie sa fugă şi să se ascundă. Izabela, preoteasa lui Baal, 
sigur avea să încerce să-l omoare. 

Fugind prin pustie, s-a aşezat în cele din urmă la umbra unui 
ienupăr. l-a spus lui Dumnezeu ca se saturase, că voia să 
moară. Frânt de oboseală, a adormit. Un înger l-a atins şi i-a 
poruncit să se trezească şi să mănânce, fiindcă îl aşteaptă un 
drum îngrozitor. 

lie a umblat prin deşert patruzeci de zile şi patruzeci nopţi. 
S-a dus la muntele unde Moise îl auzise pe Dumnezeu 
vorbindu-i dintr-un rug aprins. Oare Domnul îi va grăi şi lui cu 
aceeaşi claritate cu care i se adresase lui Moise? 

llie se adăpostise într-o peşteră de pe un povârniş al 
muntelui, când a început să bată un vânt puternic, care parcă 
avea să despice pământul. Bolovani au început să cadă lângă 
intrarea în peşteră. 

Dar el ştia că Dumnezeu nu era în acel vânt. 

După aceea întregul munte a fost zguduit de un cutremur, 
dar el a ştiut că nu asta era ce sperase. Dumnezeu nu era în 
cutremur. 

Apoi o perdea de foc a apărut la intrarea în peşteră, dar Ilie a 
ştiut şi de această dată că Domnul nu era în acele flăcări. 
Rugurile din faţa peşterii ardeau, dar Dumnezeu nu era nici în 
rugurile aprinse, aşa cum fusese pentru Moise. 

Lui Ilie i-a căzut fata şi s-a înfăşurat în mantie. Atunci a auzit 
un glas calm şi firav venind dinlăuntrul său şi întrebând: „Ce 
faci aici, Ilie?” A recunoscut glasul lui Dumnezeu, care i-a 
poruncit să-şi continue misiunea şi să-şi aleagă un urmaş. 

Mai târziu a trecut pe lângă un om care îşi ara câmpul cu un 
plug tras de boi şi care s-a oprit din muncă să-l urmeze pe llie. 
Era urmaşul său, Elisei. 

Povestea despre glasul „calm şi firav” vorbeşte despre unul 
dintre momentele de răscruce din istoria omenirii. Am văzut în 
capitolele precedente ca, în varianta religioasă a istoriei, 
aceea conformă viziunii idealiste, formarea lumii fizice a mers 
mână-n mână cu alcătuirea treptată a unei conştiinţe umane 
distincte. Am observat în asediul Troiei descris de Homer şi în 
povestea biblică a despărțirii apelor din Marea Moartă că 


divinul lucra „acolo”. Acum, odată cu llie, sfera de acţiune a 
divinului s-a mutat în sufletul omului. 

Focul care aprinsese rugul, înţelegea el acum, era şi o 
scânteie înlăuntrul său, aprinsă în peştera din craniul său. 

Ilie era vestitorul unor zori lăuntrici. 

Nici Noe, nici Enoh şi nici Ilie n-au murit ca toţi oamenii. 
Asemenea lui Enoh, s-a retras în creierii munţilor şi a fost dus 
în ceruri într-un car de foc, tras de armăsari în flăcări. L-a 
văzut doar Elisei, cel pe care îl alesese drept succesor şi 
asupra căruia a lăsat să-i cadă mantia.!9% 

Biblia ne povesteşte ca la câţiva ani de la moartea lui Ilie 
regele a primit o scrisoare în care cineva îl dojenea şi prezicea 
năpasta. Nu e o greşeală de tipar, cum au speculat unii, ci 
confirmarea faptului că moartea fizică a lui Ilie nu i-a redus - şi 
nu-i reduce - capacitatea de a se manifesta pe lumea aceasta. 
Se spune că, din patru bătăi de aripi, el poate traversa 
suprafaţa lumii pentru că este un înger. Tora susţine că arată 
uneori ca un om obişnuit, alteori ia înfăţişarea unui arab sau a 
unui călăreț ori apare în chip de demnitar al curţii sau chiar de 
prostituată. 

În tradiţia ebraică, Ilie s-a arătat ca să-i pregătească pe multi 
mari învăţători, iar unii afirmă că, în tradiţiile arabe, sfântul 
apare ca un bătrân tulburător, Khdir, Omul Verde, care l-a luat 
pe Moise într-o călătorie înfricoşătoare.19% 

Aceasta nu este ultima dată când îl vom întâlni. 


Armata asiriană părea mereu pe punctul de a cotropi Israelul, 
dar a eşuat în repetate rânduri. Regelui asirian i se părea că 
duşmanii lui ştiau întotdeauna dinainte unde avea să-şi 


105 Elisei a preluat mantia şi a avut „o portie dublă din spiritul lui” (2 
Regi, 2:9) Tora spune că Elisei a făcut şaisprezece minuni, când el a 
făcut doar opt. In literatura ezoterică, mantia e descrisă ca o haină de 
iubire înflăcărată. Imaginea se referă la un stadiu de transformare a 
corpului subtil, o parte din mistica merkabah, prin care corpurile 
subtile sunt puse într-un car pentru a duce spiritul în ceruri. 

1% Moise si llie continuă să joace un rol important în economia 
spirituală a universului. Ilie intervine în Lumea Exterioară şi vesteste A 
Doua Venire, iar Moise ne cheamă pe toţi să dăm seamă de faptele 
noastre după moarte. Sfintele Scripturi ebraice arată că universul a 
fost făcut pentru noi şi funcţionează atât ca să ne ajute, cât şi să ne 
pună la încercare în această viaţă şi în următoarea. 


desfăşoare forţele. Era ca şi cum inamicul ar fi auzit fără să 
vrea ce spune el în intimitatea dormitorului. Bănuind că era 
vorba despre o intervenţie a supranaturalului, a trimis o 
iscoadă să găsească locul în care se afla vestitul profet Elisei. 
Apoi a pus o armată numeroasă să meargă la cetatea din 
vârful dealului, unde stătea acesta. 

Aşa s-a întâmplat că într-o dimineaţă, când s-au trezit, Elisei 
şi tânărul lui servitor s-au uitat în jos şi au văzut oraşul şi 
dealul împresurate de oastea asiriană. Slujitorul s-a îngrozit. 

— Stăpâne, ce ne facem acum? 

— Nu te teme! l-a zis Elisei. Avem mai mult de partea noastră 
aici sus decât au ei acolo jos. 

Apoi s-a rugat, spunând: Rogu-te, Doamne, deschide-i ochii 
să vadă. 

Tânărul s-a uitat din nou şi a văzut oşti imense de îngeri în 
care de foc, dispuse în jurul lor să-i apere. 

Ochii soldaţilor de la poalele dealului nu vedeau nimic în 
dimineaţa aceea, aşa că Elisei şi slujitorul său au trecut printre 
ei nevatamati. 

În timpul robiei la asirieni, în jurul anului 700 î.Hr., un bătrân 
pe nume Tobit rămăsese orb. Cartea lui Tobit povesteşte că şi- 
a trimis fiul, pe Tobias, într-o călătorie ca să aducă nişte bani 
pe care îi lăsase în grija unui prieten. Tobias şi-a luat ca 
tovaras de drum un om numit 


ollaiolo. 


` j - Fi 


Gravură din Tobias şi ingerul de Antonio del P 
Azaria, Arhanghelul Rafael deghizat. La întoarcerea la Tobit şi 
la nevasta lui, Ana, care îi aşteptau cu nerăbdare, Rafael i-a 
dat lui Tobias puterea de a vindeca ochii orbi ai tatălui său. 
Ingerii întruchipează grija universului faţă de noi; în folclorul 
evreiesc de odinioară, Rafael l-a învăţat pe Noe arta şi ştiinţa 
de a tamadui cu ajutorul plantelor 

Oricum, în scurtă vreme, întregul Israel a fost împresurat din 
toate părţile. Cât timp a rămas în viaţă, simpla prezenţă a lui 
Elisei a fost de-ajuns să ţină inamicul la distanţă, dar în ziua 
înmormântării sale Israelul a fost cotropit. 


Această poveste din Vechiul Testament îi arată pe îngeri 
intervenind în treburile oamenilor, atât în mari evenimente de 
masă, ca Exodul, cât şi mai târziu, în perioada exilului şi a 
stabilirii pe alte meleaguri. 

Ingerii trec la acţiune în viaţa oamenilor importanţi ca llie, 
lona, Elisei şi Daniel, dar şi în vieţile celor umili, ca Tobit, Ana 
şi Tobias. 

Vom vedea mai târziu dovezi că ambele lucruri sunt la fel de 
adevărate şi astăzi. 


Roti semete, cu două aripi 
(din Christian Iconography de Adolphe Napoleon, 1843) 

Oe ree one es eee CI II ewer 


Profetul Isaia. Detaliu din Capela Sixtină, pictată de 
Michelangelo. Serafimii sunt de obicei zugrăviți ca îngeri cu 
şase aripi, aşa cum apar în Isaia, 6: 1-7: „Am văzut pe Domnul 
stând pe un scaun înalt şi măreț şi poalele hainelor Lui 
umpleau templul. Serafimi stăteau înaintea Lui: şi fiecare avea 
şase aripi; cu două îşi acopereau faţa, cu două îşi acopereau 
picioarele şi cu două zburau. Şi strigau unul la altul şi ziceau: 
„Sfânt, sfânt, de trei ori sfânt, este Domnul ostirilor! Tot 
pământul este plin de mărirea Lui! Şi se zguduiau uşorii uşii de 
glasul care răsuna, şi Casa s-a umplut de fum. Atunci am zis: 
„Vai de mine! Sunt pierdut, căci sunt un om cu buze necurate 


şi locuiesc în mijlocul unui popor tot cu buze necurate, şi am 
văzut cu ochii mei pe Impăratul, Domnul ostirilor!” 


Capitolul 20 
Povestea lui Buddha 


Lui Jorge Luis Borges, scriitor, eseist şi poet argentinian, i-a 
plăcut povestea următoare, istorisită de Buddha. 

Un om a fost rănit în bătălie. Zăcea în agonie pe câmpul de 
luptă, cu o săgeată înfiptă în şold. Prietenii şi ocrotitorii săi 
aveau grijă de el. Toţi ştiau că săgeata trebuie scoasă, ca să 
nu moară, dar era riscant şi rănitului îi era teamă. Avea dureri 
din ce în ce mai mari şi dorea să o facă bine cineva sau, mai 
exact, voia să fie sigur că cineva o să facă treaba perfect. Aşa 
că a întrebat de unde e săgeata. 

— Din ce e făcută? A continuat el. Cât e de lungă? Cine a fost 
arcaşul? Din ce castă e? 

În timp ce punea întrebări şi prietenii încercau să răspundă, 
omul a leşinat şi apoi a murit. 


lezechiel vede heruvimii „M-am uitat şi iată că a venit de la 
miazănoapte un vânt năprasnic, un nor gros şi un snop de foc 
(...) în mijlocul norului se mai vedeau patru făpturi vii a căror 
înfăţişare avea o asemănare omenească. Cât despre chipul 


fetelor lor era aşa: înainte, toate aveau o fata de om; la 
dreapta lor, toate patru aveau câte o faţă de leu; la stânga lor, 
toate patru aveau câte o fata de bou; iar înapoi, toate patru 
aveau câte o fata de vultur (...) Şi când mergeau fapturile vii, 
mergeau şi roţile pe lângă ele: şi când se ridicau făpturile vii 
de la pământ, se ridicau şi roţile.” (lezechiel, 1:4-10). Cei patru 
heruvimi sunt îngerii constelatiilor din cele patru puncte 
cardinale: Vărsătorul, Leul, Taurul şi Scorpionul, care lucrează 
împreună să ordoneze materia şi să marcheze cele patru 
momente cruciale din an (Gravură din Biblia lui Matthew 
Merian, 1630) 


Buddha le spunea această poveste discipolilor săi. 

— O să vă învăţ să scoateţi săgeata, le-a zis el. 

— Dar ce e săgeata? Au întrebat ei. 

— Săgeata e universul. 

Ca şi Frumoasa din pădurea adormită, aceasta este o poveste 
care întoarce lumea pe dos. Noi credem că lumea ne ţine şi 
susţine, dar, potrivit lui Buddha, lumea de fapt ne omoară. E 
posibil să cădem în capcană şi să credem ea că este tot ce 
există. Punem întrebările greşit şi ne rătăcim într-un labirint 
de gânduri negre. 


Când evreii au fost luaţi din nou în robie, de data asta în 
Babilon, profetul Daniel a fost aruncat la lei, iar grota a fost 
închisă în timpul nopţii. De dimineaţă, Daniel era nevătămat, 
pentru că, a zis el, un înger a astupat gurile leilor 


Dar, în contextul unei realităţi spirituale mai ample, lumea 


noastră fizică este mică. Când se scoate săgeata din noi, 
lumea se întoarce pe dos şi putem vedea realitatea spirituală 
mai grandioasă. 

Povestea vieţii lui Buddha este o altă versiune a poveştii 
omului străpuns de o săgeată. 


Regina dintr-un ţinut mic din nordul Indiei a avut un vis în 
care era purtată pe aripile vântului într-o lungă călătorie, spre 
un lac din Himalaya. Acolo, un elefant alb cu şase colti, 
puternic şi înţelept, a intrat în partea ei stângă. Şi astfel 
femeia „a rămas grea”.?°’ 

Mai târziu, regina însărcinată s-a dus să stea cu părinţii ei, 
simțind că i se apropia sorocul. Mama ei va avea grijă de ea, 
s-a gândit ea. Intr-o noapte de mai cu lună plină, se plimba 
prin grădini şi livezi. S-a dus să se uite la nişte pomi în floare. 
li venise sorocul. Un smochin şi-a plecat crengile spre ea 
pentru a se prinde de ele şi a-şi menţine echilibrul. S-a uitat în 
jos şi a văzut că fiul ei se născuse deja şi stătea în picioare. 

Siddhartha a făcut patru paşi spre nord, sud, est şi vest şi şi-a 
vestit sosirea cu un răget de leu: „Sunt cel mai mare, sunt 
primul, m-am născut pentru toţi ce au viaţă!” 

In noaptea aceea, toate creaturile din păduri şi livezi au fost 
tăcute şi liniştite. 

Pruncul s-a născut ca un copilaş de şase luni şi a crescut cu o 
viteză uimitoare. A ajuns în curând un atlet chipeş, un arcaş şi 
un luptător ca Rama şi tot aşa îndrăgit ca Krişna. Zambetul îi 
era atât de strălucitor, că te orbea, iar ochii lui susțineau 
privirea oricui. Invatatii de la templu erau uluiţi de 
înţelepciunea lui de când era încă mic. La 16 ani s-a căsătorit 
cu o prinţesă frumoasă şi au avut un fiu. 

In tot acest timp, tatăl lui a căutat să-l ocrotească. Voia să-l 


107 Nemurirea este firul conducător ce trece prin multe încarnări. 
Astrologii foarte avansați îl pot depista. Se spune că Maica Meera 
vede acest fir când îngenunchezi în faţa ei şi se uită în capul tău. 
Fiintele speciale care trăiesc şi acţionează în lumea asta şi în cea a 
spiritelor sunt amintite în diverse culturi din diverse epoci şi în diverse 
forme culturale. Fiinţa care va ajunge cunoscută sub numele de 
Buddha a trăit înaintea lui Odin. Ea are un rol esenţial în istoria 
universului, misiunea sa fiind să conducă omenirea spre spiritualizare, 
adică spre ieşire din corpul de animal. 


ferească de realităţile dure ale vieţii, să-l tina în puf. 
Siddhartha era îmbrăcat în cele mai fine mătăsuri şi, ori de 
câte ori se plimba, servitorii îi ţineau umbrela deasupra 
capului să-l apere de soare, avea să-şi amintească Buddha. 
„Eram delicat - atât de delicat!” Dacă vreodată avea chef să 
se aventureze în afara palatului, drumurile dinaintea lui şi a 
carului său aurit erau curățate şi înfrumuseţate, împodobite cu 
flori şi steaguri. Oameni frumoşi, fericiţi, în haine strălucitoare 
se înghesuiau să-l vadă. Orice semn de tristeţe sau uratenie a 
vieţii era alungat din calea lui. Totuşi, când a mai crescut, 
ceva din el s-a revoltat împotriva rasfatului şi, într-o zi, a zărit 
ceva îngrozitor printr-un perete. 

Ce a văzut l-a înfricoşat - să fi fost oare un demon? Era o 
făptură pe jumătate omenească, cu ochii roşii, deformată şi 
plină de cicatrice, care mergea cu paşi urâţi, smuciti, ca o 
insectă. Siddhartha a vrut să ştie ce era. Conducătorului de 
car îi venea greu să nu se supună poruncilor regelui, dar a fost 
nevoit să recunoască în cele din urmă: 

— E o fiinţă umană. A fost odată prunc, apoi un tânăr ca tine, 
dar acum şi-a pierdut vigoarea şi frumuseţea şi are dureri 
când se mişcă. 

— Cum e cu putinţă? A întrebat Siddhartha. Cum e cu putinţă 
să fie lumea aşa, să dea naştere la atâta suferinţă? 

De atunci încolo, Siddhartha a fost mai atent la oameni şi în 
curând a observat o femeie plină de răni de la lepră zăcând 
într-un şanţ. S-a îngrozit iar că se pot întâmpla pe lume 
asemenea lucruri, iar conducătorul de car a trebuit să-i explice 
că oricine se poate îmbolnăvi oricând. Siddhartha s-a întrebat 
cum de pot oamenii din cartier să râdă, să bârfească şi să 
ducă o viaţă normală, când unul dintre ai lor suferă atât la 
câţiva paşi de ei. 

Apoi Siddhartha a văzut om cu pielea galbenă ca ceara, cărat 
de altul. Conducătorul de car a trebuit să-i explice că omul 
murise şi era dus la rugul funerar. 

— E mort? A întrebat Siddhartha, alarmat peste măsură. Este 
el singurul? Mai sunt oameni pe lume care sunt morţi ca el? 

Siddhartha a văzut că lumea pe care tatăl lui o făcuse pentru 
el nu e reală şi i se părea nedrept că majoritatea oamenilor 
trebuia să trăiască aşa, confruntându-se cu atâta suferinţă. 
Dorea să înţeleagă, dar mai mult voia să pună capăt unei 


asemenea stări. 

Mai târziu a întâlnit un călugăr rătăcitor, care purta un 
veşmânt simplu şi avea la el o strachină pentru cersit. Ochii îi 
străluceau, plini de o linişte adâncă. 

— Cine e omul ăsta? A întrebat Siddhartha. De ce pare atât 
de senin? 

— E un sfânt, a răspuns conducătorul de car. A renunţat la 
toate: familie, prieteni, bogăţie, poziţie socială, ambiţie, la tot. 
Mănâncă doar ce îi dau oamenii de pomană. Trăieşte singur, 
căutând iluminarea. 

In clipa aceea, Siddhartha s-a mai liniştit, pentru că începea 
să-şi dea seama de ce trebuia să facă. 

In seara aceea tânărul prinţ s-a dus la rege şi i-a spus că vrea 
să părăsească regatul ca să caute un răspuns la problema 
suferinţei şi a morţii. Suveranul i-a oferit coroana, numai să 
rămână. Cand Siddhartha a refuzat-o, l-a lăsat să plece, dara 
poruncit în taină să fie încuiate toate porţile cetăţii şi paza să 
fie dublată. 

După ce s-a lăsat întunericul, Siddhartha s-a dus să-şi vadă 
soţia şi fiul. l-a găsit dormind, mâna soţiei odihnindu-se pe 
capul fiului. Voia să-i imbratiseze şi să le spună la revedere, 
dar ştia că, dacă îi trezeşte, îi vor întârzia plecarea. Aşa că şi-a 
sărutat nevasta uşor pe picior şi a plecat. 

A gonit în carul său spre porţile cetăţii. Erau încuiate, dar 
gărzile căzuseră într-un somn adânc, vrăjit, şi ca prin minune 
caii s-au înălţat de la pământ şi au zburat peste zid. Au mers 
până au ajuns în pădure. Acolo Siddhartha a coborât din car, 
şi-a scos veşmintele bogate şi l-a rugat pe conducătorul de car 
să-i taie părul lung cu sabia. Când a apărut un sihastru dintre 
copaci, Siddhartha şi-a schimbat veşmintele frumoase cu 
acela simplu şi aspru al omului sfânt. 

Siddhartha s-a făcut nevăzut printre copaci când avea 29 de 
ani. 

Şase ani a trăit printre ermiti, asceti cu părul încâlcit, şi în 
comunităţile de călugări ascunse în adâncul pădurii. A meditat 
ca şi ei, a luat parte la ritualurile lor şi a încercat să găsească 
iluminare lepădându-se de sine. Mâncând doar un bob de orez 
pe zi, trupul i s-a imputinat. Pielea şi-a pierdut culoarea, a 
devenit ca a unei creaturi din adâncurile mării. Tendoanele, 
nervii şi venele i-au ieşit în relief. Sângele secătuit îi curgea 


prin vene ca nămolul. Strălucirea din ochi i-a pălit până a 
ajuns abia vizibilă, ca aceea a apei de pe fundul unui put. 

Dar încă nu găsise ce căuta. A reuşit să se târască pe malul 
unui râu şi, istovit, a rămas acolo o vreme. Apoi a observat 
creanga unui copac plecându-se spre el şi, apucând-o, a reuşit 
să se ridice şi să pornească iar la drum. 

Fiica unui fermier din partea locului l-a găsit odihnindu-se sub 
un măr. l-a adus orez cu lapte, făcut din laptele vacilor sfinte, 
într-un castron de aur acoperit cu o pânză albă ca neaua. 

În timp ce mânca, lui Siddhartha i-au revenit puterile. Ştia că 
era pe cale să găsească înţelegerea perfectă, o soluţie la 
problemele care îl frământaseră de când îi văzuse pe bătrâna 
bolnavă şi pe omul mort. 

Apoi a întâlnit un fermier care cosea pe un camp şi i-a cerut o 
mână de fân. A luat-o şi a aşternut fânul în faţa unui smochin 
sfânt, s-a aşezat acolo şi a aşteptat, să vadă ce se întâmplă. In 
închipuirea lui, copacul din spate s-a umflat şi a devenit un 
mare arbore al lumii, care îl conecta cu întreaga lume la toate 
nivelurile şi in toate dimensiunile.1% 


Un print tânăr şi chipeş se trezea in haremul său. S-a uitat la 
soțiile lui, toate zâmbeau în somn. S-a gandit: „Nu-i de mirare 
că toate îmi spun «prințul dorinței». 

Chiar şi în alcovul întunecat al palatului unde stătea, aerul 
proaspăt al dimineţii ajungea la el, înțepânau-i nările. Era 
timpul să se scoale şi să se apuce de treabă. A hotărât să-şi 
inspecteze domeniile în dimineaţa aceea, să vadă dacă vreun 
gard sau porțile de fier au nevoie de reparații. A zbierat din 
toți rărunchii să-şi vestească servitorii că e în drum spre ei. 
Voia să-i pună pe jar, să fie gata să-i facă pe plac şi să-i 
pregătească haitele de câini să latre şi saliveze. 

Insă abia făcuse câțiva paşi din dormitor, cand a simţit că nu 
e ceva în regulă. Coardele de la instrumentele muzicienilor de 
la Curte, care cântaseră atât de frumos ieri-seară, erau rupte. 
A ieşit în curtea interioară. Fântânile erau oprite. Cine dăduse 
o asemenea poruncă? A început să clocotească de furie. S-a 
dus la putul care aproviziona palatul cu apă. Era aproape 


108 Copacul lui Buddha stă în fata Arborelui Lumii al lui Odin, care ne 
conectează spiritual cu toate lucrurile din univers. Dar stă şi în 
opoziţie cu el, îl regenerează şi reconectează omenirea la tot. 


secătuit. Nu vedea decât o lucire slabă în adâncul lui. 

Bătea un vânt rece şi tăios. Cineva, undeva, venise să-l 
sfideze, să incerce să pună capăt domniei lui. Tânărul şi 
frumosul prinț Mar şi-a chemat elefantul cu armură şi Zale, s-a 
urcat pe el şi a scos un răcnet însetat de sânge, care s-a auzit 
în toată lumea. La chemările sale, o oaste puternică a început 
să iasă din păduri, înconjurând palatul. Erau tigri, lei, insecte 
monstruoase, şerpi şi alte reptile care se ascunseseră în 
adâncul pădurii înainte de Potop. Şi demoni. 

Dar, când au pornit atacul asupra lui Siddhartha, care stătea 
tot sub copac, săgețile lor s-au prefăcut în flori înainte să-l 
nimerească, iar 

Siddhartha nu a vrut să se lase pradă fricii, în ciuda pietrelor 
şi munților cu care arunca Mara în el. Toate cădeau în jurul lui 
Siddhartha ca nişte paie. Trăsnetele se prefaceau în brize 
blânde, parfumate. Apoi, când s-a lăsat seara, în lumina lunii 
roşii ca sângele, Mara şi-a trimis cele trei fiice frumoase să-l 
ispitească şi să-l prindă în mrejele lor pe Siddhartha. El doar a 
râs de ele. 

In cele din urmă, Mara s-a apropiat pe elefantul său de prințul 
aşezat pe jos. S-a uitat la el şi l-a întrebat ce drept are să stea 
acolo, Siddhartha i-a răspuns că a trăit mai multe vieți şi că și- 
a croit drum spre clipa aceasta de-a lungul mai multor milenii. 
Mara i-a spus că şi el făcuse la fel şi că trupele aliniate în 
spatele lui pot să jure că aşa e. Cine putea să depună mărturie 
pentru Siddhartha? 


Siddhartha şi-a lăsat mâna în jos şi a atins Pământul-Mamă. 
Zeița a jurat pentru el şi în acel moment el s-a transfigurat. 
Corpul fizic a strălucit şi a devenit Buddha. 

Mara şi oastea lui au dispărut în noapte. Din cer a plouat cu 
petale şi luna răspândea acum o lumină albă şi clară. 

Buddha a rămas sub copac 49 de zile. Apoi a plecat şi a 
propovăduit 40 de ani. Cu numai câteva obiecte personale, 
printre care un veşmânt galben, o strachină pentru cerşit, o 
sită pentru apă, un prici şi un ac, mergea nestingherit de 
bagaje, câteodată chiar treizeci de kilometri pe zi, înnoptând 
la mănăstiri sau în adăposturi temporare. Se trezea devreme 
şi, după purificările ritualice, medita o vreme în singurătate. 
Pe la ora prânzului se ducea să cerşească de-ale gurii, apoi, în 


restul zilei, medita, propovaduia sau îşi continua drumul. 

Ca şi Krişna, prefera să-şi petreacă timpul cu oameni umili, 
păstori sau crescători de vite, meşteşugari sau fierari.1% 
Învățătura lui avea o minunată limpezime intelectuală. Marea 
noutate era că, în loc să fie exaltată, ea era mai degrabă 
abstractă şi conceptuală. Era tot atât de lipsită de imagini 
artistice ca o bisericuţă de la tara cu pereţii varuiti în alb.110 
Învățătura lui este rodul dorinţei unui adolescent crescut în 
puf la palatul tatălui său de a afla adevărul despre viaţă, 
intuind că viaţa înseamnă mai mult decât ştia el până atunci. 
Când era tânăr, voise să înţeleagă sensul vieţii, iar acum 
reuşise. 

lată condiţia umană, spunea el. Suntem nefericiti pentru ca 
nu putem fi întotdeauna cu cei pe care îi iubim şi trebuie să 
fim adesea cu cei pe care nu-i iubim. Suntem nefericiti pentru 
că nu putem avea ce ne dorim în fiecare clipă a vieţii. Prin 
asta trecem cu toţii. Dar există o soluţie: 


Eul este o greşeală, o iluzie, un vis. Deschide ochii si trezeste- 
te. Cine este lucid nu va mai trăi în teamă. Va vedea că ce a 
crezut că e un şarpe este de fapt o bucată de funie veche şi 
nu va mai tremura. 

Atasamentul fata de lucruri, dorința de lucruri, senzualitatea, 
toate sunt moştenite din vieţile anterioare, din vieţile 
strămoşilor noştri, şi sunt cauza tuturor suferințelor. 

Cel ce a descoperit că nu există eu se va elibera de toate 
dorințele egoiste, de tot egocentrismul. 

Nu mai strânge lucruri şi vei dobândi liniştea şi pacea 
sufletească. 


109 Vom mai vorbi despre afinitatea lui Buddha cu păstorii când vom 
ajunge la Evanghelia după Luca. Vezi Rudolf Steiner, The Gospel of 
Luke, prelegerile 2 şi 3, 1909. 

110 învăţăturile lui Buddha despre principiile de la baza universului au 
o minunată claritate şi reprezintă un salt epocal în gândirea 
conceptuală, foarte diferită de conştiinţa lumii antice. a 
111 Eul este centrul conştiinţei individuale. Eul este Mintea Cosmica. In 
idealism, el nu dă naştere propriei conştiinţe, ca în materialism, ci 
împrumută conştiinţă de la Eu. Marele Eu este uneori conceput ca 
nediferentiat şi gândurile sale sunt uneori resimtite ca fiind zei sau 
îngeri. Lorna Byrne mi-a spus că vede câteodată îngerii legaţi de 
Dumnezeu printr-un cablu. 


Dându-ne mâncarea de pomană, dobândim mai multă 
putere, dându-ne hainele de pomană, dobândim mai multă 
frumuseţe, dându-ne averea de pomană, dobândim mai multe 
comori. 

Dăruieşte cu respect. 

Doar prin milă pentru toate ființele din lume, prin necontenite 
fapte de bunătate şi caritate putem ajunge să pasim pe calea 
nemuririi. 

Vezi condiția eternă şi sfintenia în orice fiinţă. 


Buddha a subliniat insistent intenţiile bune. Aceeaşi forţă 
interioară pe care am descoperit-o la Ilie a evoluat în cazul lui 
Buddha. Pentru că toate lucrurile, inclusiv cele mai intime 
gânduri, au legătură între ele, aceeaşi faptă săvârşită de două 
ori, dar cu două intenţii diferite, va avea rezultate foarte 
diferite. Un cadou făcut de convenienta si un dar oferit din 
inimă vor schimba universul în moduri total diferite, chiar 
dacă, din punct de vedere fizic, darul şi gestul de a dărui sunt 
exact aceleaşi. Gândul este cel ce contează. In idealism, 
gândul e mai real decât obiectul, iar lumea fizică este 
contingentă celei a gândirii. O intenţie bună emană în exterior 
şi are efecte mari în lumea gândurilor - a ta şi a oricui 
altcuiva. În Dhammapada, Buddha spune următoarele: 

Să te agăți de tine însuți înseamnă să mori încontinuu. 

Ura nu poate fi învinsă decât de non-ură. 

Dacă un om Îmi face rău, îi voi oferi în schimb întreaga mea 
iubire. 

Buddha a respins metodele extreme ale asceţilor. Bunele 
intenţii sunt atât de importante, că poţi să dobândeşti mari 
daruri spirituale şi supranaturale prin aceste metode. Ele sunt 
foarte periculoase, a explicat el, pentru indivizii respectivi, 
pentru alţii, pentru lume, dacă sunt practicate fără a dezvolta 
în acelaşi timp un sentiment al moralității. 112 

Cândva, mai târziu, avea să dojenească un discipol pentru că 
e prea nerăbdător să-i ia locul, iar omul respectiv a şi încercat 


12 Doctrina Căii cu Opt Brate a Virtutii pare foarte abstractă, dar e un 
mod de a lucra asupra chakrei cu 16 petale, de a le modela în 
plasticitatea lor eternă pentru a dobândi daruri spirituale pe cale 
morală. Buddha a propovaduit viata trăită cu sfinţenie ca drum spre 
lumi superioare. 


să-l omoare pe Buddha, mânând spre el un elefant care să-l 
calce în picioare. Dar, peste tot atâţia ani, un lup uriaş care 
înfricoşase ţinutul avea să se întindă cuminte la picioarele 
Sfântului Francisc şi să îi dea ascultare ca un câine stăpânului 
său, aşa că acum elefantul s-a aşezat în genunchi în faţa lui 
Buddha, care a ridicat mâna dreaptă şi l-a mângâiat bland pe 
frunte. 

În cele din urmă, la 80 de ani, Buddha a simţit că sfârşitul îi e 
aproape. A venit anotimpul ploios şi s-a îmbolnăvit. Stătea 
lungit între doi pomi în floare, cu capul înspre Munţii Himalaya. 
Era tăcut şi o mare linişte s-a aşternut pe pământ. A vorbit cu 
discipolii săi pentru ultima oară, spunând că toate făpturile 
trebuie să lupte pentru libertate, când s-a cufundat din ce în 
ce mai adânc în sine şi a atins Nirvana. 

Buddha a călăuzit omenirea pe drumul ce ieşea din ciclurile 
naturale, din lumea animală, vegetală şi minerală în care 
căzuse, cum am văzut în poveştile despre Adam şi Eva, Jupiter 
şi lo, Isis şi Osiris. Buddha a adus cu sine promisiunea 
spiritualizării lumii, o promisiune că ne putem salva cu toţii, 
cum s-a salvat şi el. 


Capitolul 21 
Socrate şi daimonul său 


Împăratul a cerut să fie adus un înţelept la Curte. 

— Care e cel mai mare adevăr? A vrut el să ştie. 

— Totul e deşertăciune... cu nicio urmă de sfinţenie, a 
răspuns înțeleptul. 

— Dacă nu există sfinţenie, atunci cine, de unde sau ce eşti 
tu? 

— Nu ştiu, a zis înțeleptul. 

Să pui totul sub semnul întrebării. Să examinezi cu rațiune. 
să verifici supoziţia din spatele unui lucru, apoi să separi 
supoziţiile şi să pui la îndoială şi întrebările tale. 
Conştientizarea ignoranței este începutul înţelepciunii. 


În Occident, această mentalitate a început cu Socrate. 
Datorită lui punem atâta preţ pe cunoaştere, vrem să ştim ce 
înseamnă să cunoşti şi ne-am făcut un ideal din cunoaştere. 
Socrate e părintele filosofiei occidentale superioare şi, de 


asemenea, aşa cum vom vedea, al integrităţii intelectuale. 11? 
Cu toate acestea, a avut şi el propriul său daimon, un sfătuitor 
ciudat care ştia adesea mai mult ca el, care deţinea 
cunoaşterea supranaturală a lumii şi îi şoptea frecvent la 
ureche ce trebuie să facă. „A început în copilărie”, spunea 
filosoful. „Un fel de voce care mi se adresa.” 

Socrate s-a născut cândva în anii 470-469 î.Hr., în epoca de 
aur a Atenei, perioada de maximă înflorire a artei şi ştiinţei. A 
fost fiul unui sculptor sărac şi al unei moase. Circulă o poveste 
că într-o zi tânărul Socrate încerca să sculpteze o statuie a 
fiicelor lui Apollo, cele trei Graţii. Şi-a aruncat dalta, spunând 
că ar prefera să-şi sculpteze propriul suflet. 

A fost descoperit de un om bogat care i-a plătit educaţia. 

Pe la 20 de ani, când se făceau ultimele retusuri la Partenon, 
Socrate discuta cu marii gânditori ai epocii. Ca soldat, a luptat 
pentru Atena cu mult curaj, fiind un erou şi la consumul de 
băuturi tari. Avea un fizic puternic, dar era urât, cu nasul 
turtit. Faţa lui arăta precum chipul statuilor centaurului Chiron, 
aşa zicea lumea. 

Ce îl deosebea cu adevărat de alţii erau vocile: vocea 
daimonului său personal şi propria lui voce, care punea totul 
sub semnul întrebării. Când a ajuns om în toată firea, tot sărac 
era. Umbla descult, cu o mantie veche şi murdară pe el. Ar fi 
putut să-şi câştige existenţa ca profesor, dar a refuzat 
întotdeauna să ia bani în schimbul învățăturilor sale. Se 
spunea că la piaţă nu-l preocupa cât costă produsele sau cum 
avea să facă rost de bani ca să le plătească, ci făcea liste cu 
toate lucrurile de care nu avea nevoie sau pe care nu şi le 
dorea. „Susţin că e divin să nu ai nevoie de nimic”, spunea el, 
„Şi cu cât mai putin are nevoie un om, cu atât mai mult se 
apropie de divinitate.” 

Oricum, aşa cum zicea soţia lui, nu reuşea să-i asigure 
familiei un trai decent. Nevasta îl bătea mereu la cap. Într-o zi, 
furia şi frustrarea ei au rabufnit şi i-a vărsat o oală de noapte 


113 Socrate fiind considerat părintele filosofiei occidentale, am fost 
surprins să nu găsesc nicio relatare a vieţii sale în centrul daimonului 
lui personal, aşa cum am descris-o eu aici. Poate că e din cauză că 
filosofia sa, de mare folos pentru rationalisti şi materialişti, a şi fost 
însuşită de aceştia. Dar, aşa cum se arată în acest capitol, el nu a 
crezut ce credeau ei. 


în cap. 

Atenienii îl priveau ca pe „un om slab”, cum i-am spune noi 
astăzi. 

Vocea daimonică era una interioară. Nimeni n-o auzea în 
afară de el. Se trezea pe nepusă masă. 

Într-o dimineaţă, în zori, pe când era într-o campanie militară, 
Socrate a căzut pe gânduri în mijlocul taberei. Doar stătea 
acolo. Oamenii s-au mirat să-l vadă stând în acelaşi loc la 
amiază, iar apoi, noaptea, soldaţii şi-au scos paturile din 
corturi ca să se uite la el. Abia dimineaţa şi-a revenit, părea să 
se roage lui Apollo şi apoi a plecat de acolo. După aceea 
vocea daimonului l-a prevenit să nu încerce să treacă un 
anumit râu până nu săvârşeşte un ritual de ispăşire. 

Evident, daimonul său prevedea viitorul. Altădată, când 
umbla cu prietenii pe străzile cetăţii, s-a oprit brusc pentru că 
daimonul său i-a spus să nu o ia pe un anumit drum. Prietenii 
lui, cărora Socrate nu le-a spus nimic, au luat-o pe acel drum 
şi i-au călcat în picioare o turmă de porci, care i-a umplut de 
mizerie şi a doborât pe câţiva dintre ei. 


Silenus şi o panteră pe o podoabă din Antichitate, probabil de 
la Roma (din Antique Gems de Rev. C.W. King, 1866). Potrivit 
unei tradiţiii, Socrate ar fi reîncarnarea satirului Silenus. 
Reprezentările o dovedesc, cele două personaje având acelaşi 
chip. E greu să nu observăm influenţa daimonului socratic 
asupra daimonilor din Materiile întunecate, trilogia lui Philip 
Pullman 


Daimonul îl sfătuia pe Socrate şi în chestiuni mai importante. 
În timpul bătăliei de la Delion, l-a îndemnat să o ia pe un 
anumit drum şi astfel Socrate i-a salvat pe Alcibiade şi pe alţi 
doi atenieni vestiți. Camarazii care nu au vrut să-l urmeze au 
fost învinşi şi ucişi. 

În timpul Războiului Peloponesiac i s-a spus că Atena nu 
trebuia să trimită o expediţie care s-a dovedit până la urmă 
catastrofală. 


De ce era Socrate privilegiat în acest fel? De ce i se adresa 
vocea numai lui? După discipolul său Platon, tuturor i se dă un 
daimon la naştere să ne călăuzească prin pasiunile noastre 


pământene. Potrivit istoricului Plutarh, toţi suntem capabili, în 
principiu, să-i auzim îndemnurile divine, dar Socrate îl auzea 
mai clar, pentru că nu era distras, ca alţii, de patimi care 
aprind trupul şi tulbură mintea. 

Cineva s-a dus să întrebe Oracolul din Delfi dacă exista vreun 
om în viaţă mai înţelept decât Socrate. Preoteasa i-a răspuns 
concis: „Nu”. 

Când a aflat, Socrate a pus sub semnul îndoielii ce spusese 
oracolul. A vrut să ştie care fuseseră exact cuvintele 
preotesei. 

„Cum pot eu să fiu cel mai înţelept om din lume?” a întrebat. 
„Eu nu ştiu nimic!” 

Dar ştia că declaraţiile zeilor - în acest caz, a lui Apollo - nu 
erau niciodată limpezi, fiind adesea enigmatice, ambigue şi 
supuse interpretărilor greşite. In opinia sa, astfel de afirmaţii 
trebuiau gândite şi puse sub semnul întrebării. 

Mai târziu, Socrate a decis că Apollo îi dăduse misiunea 
divină să se îndoiască de tot. Credea că este bine să ştii că, 
dacă un om, confruntat cu o alegere, ştie cum e mai bine să 
procedeze, cunoaşte toate implicaţiile şi tot binele ce va 
rezulta din alegerea lui, atunci, el nu va fi în stare să aleagă o 
cale rea, bineînţeles, pentru Socrate, cunoaşterea însemna 
virtute. 

Incerca să-şi dea seama cum ar trebui să trăiască. Fericirea, 
susţinea el, nu vine din bogăţie şi putere, ci din a şti ce e bine 
pentru tine, pentru sufletul tău. Oracolul din Delfi dădea sfatul 
„Cunoaşte-te pe tine însuţi” şi Socrate încerca să explice 
raţional, logic, sensul acestor cuvinte. 

In persoana lui Socrate intelectul uman începea să descopere 
de ce era în stare, să-şi antreneze muşchii. Inteleptul umbla 
prin cetate, vorbind cu toată lumea, nu numai cu oameni de 
stat, cu generali şi filosofi, ci şi cu negustori, cu vânzători de la 
prăvălii şi curtezane. Intocmai cum Ghilgameş cautase de zor 
pe cineva suficient de puternic să-şi măsoare forţele cu el în 
luptă, Socrate căuta pe cineva cu un intelect egal cu al său. 

Aşa că punea la încercare pe toată lumea. Le cerceta opiniile 
în chestiuni politice, clarifica supoziţiile de la baza acestor 
opinii, apoi căuta contradicții şi încerca să le reducă la absurd. 
Putea fi fermecător, amuzant şi fascinant, iar uneori era ironic, 
chiar sarcastic. Poate nu-şi cunoştea propria putere? Unde 


găsea ignoranță, o lua în râs, iar câteodată necăjea oamenii 
într-un fel care îi făcea pe spectatori să râdă. 

„Filosofia”, spunea Socrate, „este cea mai măreaţă muzică.” 
Filosofia lui, puterea sa de a rationa aveau deseori un efect 
ciudat asupra oamenilor. Îi vrăjeau, dar nu întotdeauna într-un 
mod plăcut. Uneori oamenii care discutau cu Socrate 
descopereau că nu mai ştiu ce ştiau sau credeau înainte, aşa 
că intrau în stare de soc, de parcă ar fi fost intepati de acul 
unei pisici-de-mare, după cum spunea lumea. Desigur, nu 
erau obişnuiţi să fie puşi în încurcătură de argumente logice. 

Un prieten i-a zis lui Socrate că e înţelept că nu călătoreşte, 
adăugând că, dacă s-ar purta în străinătate ca la Atena, ar fi 
luat drept vrăjitor şi arestat. Şi bineînţeles, pentru un vrăjitor, 
pedeapsa era de obicei moartea, i-a amintit prietenul 
respectiv. 

Comentariul a fost profetic. Socrate îşi făcea duşmani. Nu toţi 
îl găseau amuzant. Un grup de tineri se strânsese în jurul lui, 
ceea ce pentru unii din elita ateniană era o nenorocire. Oare 
filosoful le pervertea minţile? Dacă Socrate spunea că nu ştie 
nimic, ce dovedea asta despre toţi oamenii iluştri şi puternici 
pe care îi făcea praf cu atâta uşurinţă într-o dezbatere 
publică? Nu tuturor le făcea plăcere să pară proşti. 

In vremea profeților, după cum am văzut, conducătorii politici 
ai iudeilor încetaseră să fie şi liderii lor spirituali. Socrate şi 
Platon, tânărul său discipol, credeau că liderii politici ar trebui 
să fie şi acum „cei ce ştiu” sau, după cum a spus Platon, „regi 
ai filosofiei”. Socrate îşi bătea joc de ideile atenienilor despre 
democraţie, considerându-le o glumă amuzantă, şi îi lua în râs 
pe politicienii care petreceau cu dansatoarele. 

Atena îşi pierduse din încrederea în sine. Suferise înfrângeri 
în Războiul Peloponezian şi se comportase nedrept şi crud cu 
unii dintre duşmanii săi. Unii oameni nu se simțeau în largul 
lor şi se gândeau că, poate, atenienii ar trebui să se unească. 
Nu era momentul potrivit sa fie „dezbinaţi”. Socrate a fost 
chemat de doi demnitari care i-au spus de o nouă lege prin 
care i se va interzice să-i influenţeze pe tinerii atenieni prin 
metodele sale de a pune totul sub semnul întrebării şi a 
analiza raţional. 

— Pot să vă pun o întrebare, doar ca să fiu sigur ca vă înţeleg 
ordinele? Le-a spus Socrate. 


— Da. 

— Sigur, vreau să mă supun legii, dar voi îmi spuneţi că mi se 
interzice să-i învăţ pe tineri să rationeze. Asta înseamnă că... 

— Eşti nebun, Socrate! A exclamat unul din demnitari, furios. 
O să-ţi zic pe şleau, ca să înţelegi. Îţi e interzis să vorbeşti cu 
tinerii din Atena despre orice. 

Socrate avea doi duşmani tnversunati care au devenit cei mai 
aprigi acuzatori ai săi: un poet pe care îl umilise în public şi un 
negustor bogat, căruia nu-i plăcea influenţa filosofului asupra 
fiului său. Socrate a fost adus la judecată în faţa a cinci sute 
de judecători şi acuzat că îi perverteşte pe junii atenieni şi nu 
crede în zeii Atenei, doar în propriul său daimon. 

Intrebat de ce i-a instruit pe tineri şi n-a luat parte la marile 
adunări publice, Socrate a spus - lucru considerat o insultă 
premeditată de liderii şi demnitarii adunaţi acolo - că 
daimonul său l-a sfătuit să nu se amestece în politică pentru 
că îşi va întina sufletul şi îl va face mai puţin capabil să vadă 
adevărul. „Doar nu vreţi să mă pedepsiţi pentru că spun 
adevărul!” a spus el. 


Potrivit lui Socrate, filosoful nu trebuie să insiste asupra 
problemelor mărunte, trecătoare ale oamenilor, ci să-şi 
îndrepte atenţia asupra realitatilor eterne ce se vad în 
mişcările stelelor şi ale planetelor. Se referea la contribuţia 
marilor spirite ale aştrilor şi ale planetelor la formarea lumii şi 
îndrumarea ei. 

Adunarea şi-a exprimat zgomotos dezaprobarea când Socrate 
a fost întrebat ce crede despre faptul că Oracolul din Delfi 
afirmase că el era cel mai înţelept om din lume, iar filosoful a 
sugerat că Apollo probabil glumise, iar mulţimii i-a displăcut 
încă o dată reacţia lui. 

Adunarea a protestat din nou când i s-au pus întrebări despre 
daimonul său. A insistat că daimonul său nu l-a obligat 
niciodată să facă nimic. Era important să accentueze acest 
aspect, a susţinut el. Un demon caută să te stăpânească şi să 
te folosească, dar daimonul lui Socrate lăsa la latitudinea lui 
să ia decizii.!1* 

114 În piesa lui Sofocle, Oedip spune că daimonul care l-a îndemnat să- 
şi ia vederea şi să sfârşească astfel a fost Apollo, dar a insistat că 
mâna care a săvârşit fapta a fost numai şi numai a lui. 


Mai departe, la judecată, Socrate s-a referit la mai multe 
ocazii în care daimonul său prezisese corect viitorul. Tot ce 
spunea acuzatul le părea arogant judecătorilor. 

Când l-au întrebat dacă îşi pregătise apărarea, Socrate le-a 
spus că le pusese întreaga lui viaţă pe tavă judecătorilor săi. A 
adăugat că luase întotdeauna cuvântul în favoarea adevărului 
şi a dreptăţii şi că aceasta era apărarea lui. 

Mai târziu a fost întrebat de ce nu-şi folosise binecunoscutul 
talent de orator ca să-i înduplece pe judecători, şi filosoful a 
răspunsul că nu l-a lăsat daimonul. 

— Mi-a zis că, dacă sunt acuzat că i-am influenţat pe tineri cu 
filosofia mea, trebuie să mor. Trebuie să vă spun, atenieni, că 
vă respect şi vă iubesc, dar cât voi trăi şi voi fi în putere nu voi 
înceta să filosofez. Sunt pe cale să vă dezvălui ceva la care 
veţi protesta zgomotos, dar 


Închisoarea în care a stat Socrate 
(Lucrare a unui călător din secolul al XIX-lea) 


vă rog să nu o faceţi. Ştiţi foarte bine că mă veţi ucide, nu-mi 
veţi face rau mie, pe cat va veţi face vouă. 

A fost găsit vinovat. 

Când l-au întrebat dacă ar vrea să propună o sentinţă, a 
sugerat fie să i se dea cele mai mari onoruri cu putinţă, fie să 


fie amendat cu cea mai mică monedă existentă. Însă n-a părut 
să-şi ia acuzatorii în serios nici acum, când era în pericol să 
moară. S-a mai votat o dată şi a fost condamnat la moarte. 

— Mi s-a întâmplat ceea ce mulţi oameni cred şi majoritatea 
socotesc a fi cel mai mare din toate relele, a rostit calm 
Socrate. 

Şi a spus că daimonul său nu i-a dat, totuşi, niciun semn în 
dimineaţa aceea, nici acasă şi nici la judecată, că, fiind 
condamnat la moarte, îl ajunsese vreo năpastă. 

— Ceea ce mi s-a întâmplat mi se pare un lucru bun şi, dacă 
greşim de credem că moartea e ceva rău, aşa Ca nu va 
pierdeţi speranţa, judecătorii mei! De asemenea, să ştiţi că nu 
sunt supărat pe cei care m-au acuzat sau m-au condamnat, 
deşi m-au acuzat şi m-au condamnat fără bunăvoință, cu 
intenţia de a-mi face rău. Viaţa după moarte, a adăugat el, nu 
va fi cu siguranţă într-un loc unde să fie osândit la moarte un 
om doar pentru că pune întrebări. 

Filosoful a fost osândit să bea cucută şi sentinţa trebuia dusă 
la îndeplinire într-o lună. Prietenii l-au îndemnat să fugă, dar el 
a refuzat. În ziua stabilită, Socrate a spus: 

— In curând va trebui să beau otrava si cred că o sa fac o 
baie mai întâi, pentru ca femeile să nu se ostenească să-mi 
spele corpul după ce mor. 

Şi-a luat adio de la soţie şi cei trei fii ai lor. Femeia plângea, 
dar el i-a expediat repede. 

Când a sosit timpul, călăul a izbucnit în lacrimi. 

— Îți întorc urările de bine şi voi face asa cum îmi ceri, i-a zis 
Socrate. 

Când a ridicat cupa la buze şi a băut, destul de vesel, 
discipolii plângeau şi ei. l-a dojenit, amintindu-le că i se 
spusese că un om trebuie lăsat să moară liniştit. Au început să 
i se înmoaie picioarele şi s-a întins pe un pat. 

— Când otrava îmi va ajunge la inimă, va veni sfârşitul. 

Şi-a acoperit faţa. Apoi, după un timp, s-a auzit o mişcare, i- 
au descoperit chipul şi cu toţii au văzut că ochii îi erau stinşi. 
Socrate îşi terminase de sculptat sufletul. Incercase să-i 
înveţe pe alţii să trăiască - acum încerca să-i înveţe să moară. 

Dat fiind că epoca noastră este atât de impregnată de 
materialism, poate ne vine greu să nu ne întrebăm dacă 
Socrate voia cu adevărat să moară. Personal, mă îndoiesc de 


sinceritatea lui. Dar adevărul e că aproape pe-atunci toată 
lumea credea într-o realitate spirituală. Pentru Socrate, corpul 
era mormântul spiritului. Spiritul căzuse în materie, care se 
întărise în jurul lui, dar, între vieţile pământene, spiritul era 
liber să se înalte în realităţi mai nobile, de natură spirituală. 
S-a sugerat că Socrate a fost executat pentru că a introdus 
un nou zeu, propriul său daimon. Dar Atena era o piaţă de 
desfacere prosperă pentru noi idei, credinţe şi zei. Se mandrea 
cu dezbateri libere asupra acestor chestiuni şi cu faptul că 
tolerează un număr enorm de zei. Aşadar, ce i-a ofensat pe 
atenieni, ce li s-a părut inacceptabil a fost că noua divinitate, 
daimonul filosofului, era doar a lui şi înlăuntrul său. Cu numai 
câteva sute de ani mai devreme, zeii lui Homer şi Dumnezeu 
şi îngerii lui Moise acţionaseră în evenimente publice 
grandioase, la care asistaseră mii de oameni. Erau forţe active 
redutabile in lume. Povestea lui Socrate, ca si cele ale lui Ilie 
sau Buddha, ne arată că se deschide o nouă arenă pentru 
intervenţia divină.!* 


115 lată un alt punct de vedere asupra daimonului lui Socrate. Sir John 
Beaumont, nobilul din secolul XX, ale cărui relatări despre şamanism 
şi moroi le vom examina mai târziu, a scris că daimonul era categoric 
rău, pentru că l-a dus pe Socrate la o moarte care nu era necesară! 
(An historical, psychological and theoretical treatise of spirits: 
apparitions, witchcrafts and other magical practices. Containing an 
account of the genii... With a refutation of Dr. Bekker’s World 
bewitch'a; and other authors... 1705). 

Daimonul lui Socrate apare într-o lumină interesantă în viaţa lui Plotin, 
filosoful neoplatonician. Acesta a fost convins de un prieten să 
meargă să consulte un preot egiptean în vizită la Roma. Preotul i-a 
spus că i-l va arăta pe daimonul său (sau spiritul apropiat) şi l-a invitat 
la templul lui Isis, unde avea să-l invoce, explicându-i că era singurul 
loc din cetate unde limba egipteană răsuna pură şi reverbera cu ecou. 
Dar când daimonul a fost invocat să se arate, în locul lui, a apărut un 
zeu. Egipteanul a exclamat: „Eşti un om fericit, Plotin! Ai un zeu ca 
daimon. Îndrumătorul tău nu e de rang inferior.” (Porfirie, Viaţa lui 
Plotin, 10: 1-2). 

Consemnând respectiva poveste, Beaumont apelează la comentariile 
lui Hermes Trismegistul: „Cei ce sunt incredintati celor mai mareti 
îngeri sunt preferaţi altor oameni. Căci aceşti îngeri care au grijă de ei 
le înalţă sufletul şi, printr-o anumită putere tainică, îi supun lor pe alţii, 
lucru pe care nu-l percep nici unii, nici ceilalţi. Totuşi, cel care este 
supus simte o anumită apăsare a stăpânirii, de care nu poate scăpa 


Socrate a fost un martir. El a murit pentru viaţa interioară. 


Platon avea 25 de ani la moartea lui Socrate. 

Opera lui ne oferă prima descriere sistematică a idealismului. 
Idealismul afirmă că mintea a precedat materia, cea din urmă 
provenind din prima şi fiind dependentă de ea, şi că mintea e, 
într-un fel, mai reală decât materia. Idealismul nu a fost 
niciodată aşternut pe hârtie ca sistem filosofic înaintea lui 
Platon, dar este esenţial tuturor religiilor, oricărei credinţe 
spirituale şi, de-a lungul istoriei, aproape toată lumea crezuse 
cu tărie în idealism până atunci, fără să-şi pună întrebări. 

Omfalos (din Architecture, Mysticism and Myth de W.R. Lethaby, 
1891). În gândirea greacă, Apollo era Logos sau Cuvântul, 
izvorul armoniei din lume, îmbinând în cânt veşnic tot ce este şi 
va fi. Cel mai sacru lucru de la Delfi era Piatra Omfalos, centrul 
sfânt al lumii şi locul unde se întâlnesc toate lumile. Piatra 
respectivă era acoperită cu o reţea generată matematic de 
numerele reprezentând numele zeului. Reţeaua zugrăvea 
sufletul lumii, prindea gândurile şi ideile marii minţi cosmice şi 
le trăgea în lumea materială. Fiecare din noi are un centru sacru 
în trupul său) 


Întrucât astăzi e mult mai probabil să întâlnim idealismul ca 
teorie academică seacă - de obicei, o teorie a cunoaşterii -, e 


aşa uşor, şi se teme şi respectă această forţă cu care îngerii superiori 
îi influenţează pe cei inferiori şi îi fac să încerce o anumită spaimă de 
stăpânire.” 


uşor să uităm că a fost o filosofie de viaţă în cea mai mare 
parte a istoriei. Oamenii cunoşteau lumea într-un mod 
concordant cu idealismul. Simteau lumea fizică reactionand la 
activitatea lor mintală, de exemplu, la rugăciuni. Aveau 
experienţe religioase, mistice şi vedeau lumea funcţionând 
conform modelelor care pur şi simplu nu ar exista, dacă lumea 
ar fi un loc în care atomii se ciocnesc unii de alţii, fără pic de 
suflet. 

Platon şi-a scris filosofia idealistă într-o vreme în care opusul 
său, materialismul - care susţine că materia a fost înaintea 
minţii, că mintea depinde de materie şi că aceasta din urmă 
este mai reală decât mintea -, se configura pentru prima dată. 
Platon a pledat pentru idealism chiar în momentul când el nu 
mai era ce credea 

Peştera lui Platon, într-o reprezentare din secolul al XIX-lea. 
Lumea materială e alcătuită din umbrele din lumea spirituală 


automat toată lumea că este.116 

Cel mai renumit discipol al lui Platon a fost Aristotel, a cărui 
gândire sistematică a pregătit terenul pentru ştiinţa modernă. 
Aristotel a ajuns dascălul lui Alexandru cel Mare. In ultima şi 
cea mai înfloritoare perioadă a civilizaţiei greceşti - căreia 
istoricii îi spun epoca elenistică -, Alexandru a întemeiat un 
imperiu puternic, care se întindea până în India. 

Întocmai cum Imperiul Roman avea să devină mai târziu 
mijlocul prin care s-a răspândit creştinismul, aşa şi acum 
imperiul lui Alexandru cel Mare a favorizat răspândirea 
filosofiei lui Socrate, Platon şi Aristotel. A fost o vreme 
prielnică schimbului de idei şi filosofii, întâlnirii şi amestecului 
de idei din Orient şi Occident, de pildă, ca atunci când un 
budist, un evreu şi un adept al lui Platon descoperă, spre 
surprinderea lor, că au multe în comun. 

În mijlocul acestui ametitor vârtej de idei, al acestor 
schimburi animate, avea să se nască o mare personalitate 
care le va uni pe toate în spiritul său. 


116 Primul filosof care a oferit o descriere sistematică a atomilor a fost 
un contemporan al lui Socrate, pe nume Democrit. Atomul este ceea 
ce nu se poate tăia. Atomul era considerat ireductibil, fiind elementul 
de bază al oricărei realităţi cu adevărat reale. Discipolul său, Epicur, 
si, după o sută de ani, romanul Titus Lucrețiu au dezvoltat atomismul 
şi, odată cu el, o viziune mecanică asupra universului, materialistă, în 
sensul că propunea ideea că materia e de sine stătătoare, ceea ce 
face orice explicaţie spirituală inutilă. In Despre natura lucrurilor, 
Lucrețiu a negat providenta divină, considerând plăcerea cel mai bun 
lucru şi afirmând că lumea constă doar în atomi şi vid. Oare cele mai 
marete epoci ale creativităţii umane au rezultat din impulsul de a 
pune în acord experienţa umană zilnică a divinului, a semnificației si 
misterului, cu atomismul, cu ştiinţa? 

Epicur a înfiinţat una dintre cele mai populare şcoli de filosofie din 
Antichitatea târzie. La fel, atomismul a devenit foarte răspândit la 
sfârşitul secolului al XIX-lea, dar a fost discreditat de ştiinţa modernă 
în anii 1950. 

Portretul lui Hristos 
(cimitirul St Callixtus, Roma) 


Tu eşti Cel ce vine sau să aşteptăm pe altul? 
(Matei, 11:3) 


Într-o zi de la începutul secolului |, în oraşul Tyana, situat pe 
teritoriul Turciei de azi, un copil stătea să se nască. Mama lui 
era întinsă pe un câmp şi nişte lebede au venit din susul râului 
şi au format un scut protector în jurul ei, cântând şi bătând din 


aripi. 


Detaliu din Scoala din Atena de Rafael. În fata, în stânga, 
Pitagora stă jos şi scrie. Născut în anul 570 î.Hr., el a fost un 
mistic, filosof, matematician şi om de ştiinţă căruia i se atribuie 
definirea în termeni matematici a armoniilor muzicale. In timpul 
vieţii era considerat un fel de semizeu cu puteri supraomeneşti. 
După iniţiere, discipolii lui deveneau membri ai unei fratii 
închise şi, potrivit eruditului francez René Guénon, aceasta 
constituie o tradiţie ezoterică autentică din Europa, care a 
precedat influenţele orientale 


Au circulat zvonuri despre prunc chiar de la început. Oare 
Apollonius era mai mult decât o fiinţă umană? Oare era fiul 
unui zeu? Poate al lui Apollo? 

Baietelul bun şi frumos s-a facut mare, devenind un tânăr 
înalt, chipeş, cu o claie de bucle aurii. Veneau oameni de 
departe numai ca să-i admire frumuseţea. 

Familia lui era bogată şi puternică, una din familiile care 
întemeiaseră oraşul, dar el avea o înclinaţie naturală spre 
chestiunile spirituale. Apollonius îşi purta părul lung, era 
vegetarian, umbla în picioarele goale şi nu refuza să îmbrace 
straie din materiale de provenienţă animalieră, preferând 


veşminte lungi din pânză albă. 

Într-o zi, părinţii l-au dus la templu, unde preoţii au rămas 
uimiţi de înţelepciunea lui. Când avea 14 ani, tatăl său l-a 
trimis la Tars să-şi desăvârşească educaţia. Învăţând cu 
încântare filosofia matematicianului mistic Pitagora, a hotărât 
să-şi ducă viaţa într-o castitate desăvârşită. A intrat la o 
şcoală de pe lângă templul lui Esculap, fiul divin al lui Apollo. 
Acolo a învăţat că marile daruri spirituale ar trebui dobândite 
printr-o viaţă curată şi virtuoasă. 

Apoi, într-o zi, un mesager i-a adus vestea că tatăl lui murise 
pe neaşteptate. Apollonius a fost distrus. A făcut un jurământ 
al tăcerii pentru patru ani ca să mediteze asupra marilor taine 
ale vieţii şi morţii. Dar, cu cât se retrăgea mai mult din viaţa 
socială, cu atât mai mult i se răspândea faima şi oamenii 
veneau de la mari distanţe, căutându-l în pustie, deoarece 
credeau că el îi poate vindeca doar atingandu-i, iar el îi 
atingea cu mâinile. 

S-a întors la casa părintească, unde a aflat că fratele lui îşi 
luase partea lui din averea familiei. Apollonius l-a iertat şi i-a 
îngăduit să o păstreze. 

Apoi a plecat în peregrinările sale singur, pe jos, vizitând 
Atena, Asiria, Abisinia, Babilonul şi Egiptul. „Tot pământul e al 
meu”, spunea el. „Şi mi-e sortit să-l străbat.” 

După un timp, l-a însoţit un tânăr tovarăş de drum asirian. 
Damis avea să-i consemneze faptele şi spusele. Apollonius, 
zicea el, cerea să fie lăsat singur să mediteze în ceasul de 
dinainte să se reverse zorii, când fiinţele spirituale şi duhurile 
morţilor le vorbeau cel mai clar celor ce îşi limpeziseră mintea 
în dorinţa de a le asculta. Damis a consemnat că stăpânul său 
nu intra niciodată într-un templu fără să spună o rugăciune 
simplă: „Dă, Doamne, să am puţin şi să nu-mi doresc nimic!” 

Damis credea că stăpânul lui înţelege limba păsărilor şi că îşi 
găseşte mereu drumul pentru că-l conduc ele. S-a oferit să-i 
fie tălmaci, dar s-a dovedit că Apollonius ştia să vorbească 
limba tuturor pe care îi întâlnea în orice ţară. Damis ajunsese 
să creadă că el putea să citească gândurile oamenilor. 

La graniţa cu India au dat de un monument din bronz, 
purtând inscripţia că Alexandru cel Mare trecuse pe acolo. 
După aceea peisajul a devenit mai straniu. Drumul pe care 
mergeau parcă dispărea în spatele lor şi când înaintau Munţii 


Himalaya parcă-şi schimbau poziţia la orizont. Urcau pe panta 
unui munte, cand Apollonius l-a întrebat pe Damis dacă vede 
mai bine cerul: 

— E cerul mai albastru, sunt stelele mai mari şi mai 
strălucitoare şi e mai limpede sentimentul că Dumnezeu are 
grijă de toţi oamenii? 

Când Damis a mărturisit că da, Apollonius i-a spus că toate 
acele lucruri ar fi şi mai clare dacă s-ar uita la ele cu un suflet 
curat. 

Intrau oare în altă dimensiune? Mai târziu, Apollonius avea să 
spună despre cel mai înţelept din inteleptii Indiei: „Am întâlnit 
pe suprafaţa pământului oameni care nu trăiesc pe ea.” 

La plecare, brahmanii i-au dat lui Apollonius şapte inele, 
spunându-i că fiecare are piatra uneia din cele şapte planete 
şi că trebuie să-l poarte pe fiecare în ziua corespunzătoare a 
săptămânii. 

Întors acasă, Apollonius a scris o lucrare intitulată Despre 
sacrificii, susţinând renunţarea la obiceiul de a jertfi animale, 
propovăduind că, în loc să omoare necuvântătoare, el s-ar axa 
pe purificarea şi sacrificarea propriei noastre naturi animalice. 
De asemenea, a condamnat negustorii care făceau profituri 
excesive şi luptele sângeroase de gladiatori. A exorcizat un 
om posedat de un demon care îl făcea să atace orice femeie 
întâlnea. 

S-au păstrat consemnări că Apollonius a săvârşit vreo sută de 
minuni tămăduitoare. Într-o zi s-a întâlnit cu un cortegiu 
funerar ducând pe catafalc o fată care murise în ziua nunţii ei. 
Apollonius le-a făcut semn să se oprească, spunându-le că va 
seca lacrimile celor ce o jeleau. Şi-a pus mâinile pe trupul rece 
al fetei şi a bolborosit ceva aproape de neauzit. După câteva 
clipe, ea s-a ridicat de pe catafalc. „Nimic nu moare cu 
adevărat”, a zis el. „Totul ni se arată din cauza densităţii 
materiei din care e alcătuit. Dar esenţa lucrului a trăit înainte 
să moară şi va trăi şi după ce corpul material dispare.” 

117 Alţi mistici care au avut viziuni cu viata lui Hristos sunt Bridget a 
Suediei, Caterina de Siena, Anna Catherine Emmerich şi Therese 
Neumann. 


Lorna Byrne a avut o viziune graţie căreia a putut, într-un 
anumit sens, să fie matoră la Naşterea Domnului. Tocmai 
împodobise bradul de Crăciun şi se dusese la fereastră să se 
uite după copiii ei, care urma să se întoarcă de la şcoală. Avea 
ochii deschişi, dar simţea că lumea se estompează în jurul ei. 
A zărit un deal cu o peşteră în măruntaiele lui, de cam zece 
metri adâncime, şi o construcţie din pietre netede, cu o 
copertină care ieşea în afară la intrare. Mama era o 
adolescentă drăguță, cu fata rotunda si păr lung şi negru, 
legat cu o eşarfă albă. Tatăl era mai mare - poate în jur de 
treizeci de ani sau mai mult - şi mai înalt. Avea riduri pe faţă 
şi o barbă aproape neagră, tunsă cam la nimereală. Pruncul 
era într-o copaie de piatră, în care erau câteva cârpe ca să-i 
fie mai moale. Avea ochii negri şi uimiţi. Erau cam douăzeci de 
îngeri în jurul familiei, înalţi, cu aripi ce fâlfâiau încetişor şi-şi 
schimbau culoarea şi nuanţa tot timpul. Grupuri de patru 
îngeri cântau în cor, apoi se opreau şi începeau alte grupuri. 
Toţi purtau aripi lungi şi albe, delicate şi vârstate cu galben şi 
auriu la vârfuri, şi aveau clopoței de aur, din care sunau ca să- 
i încânte pruncul. Este interesant să compari detaliile acestei 
viziuni cu lucrările pictorilor vizionari 

Era ziua în amiaza mare şi Apollonius ţinea o prelegere 
filosofică într-un parculet din Efes. A şovăit putin, apoi a 
continuat câtva timp, înainte să rămână din nou tăcut, cu 
privirile în pământ. Pe urmă a făcut repede trei paşi în faţă, 
strigând: „Omorâţi-l pe tiran!” A spus publicului că tocmai 
avusese o viziune a împăratului Domitian, cum ca ar fi 
asasinat chiar în acel moment la Roma. 

După câteva zile au venit mesageri cu vestea că împăratul 
fusese ucis chiar în clipa în care Apollonius avusese viziunea 
respectivă. 

Când a fost arestat, Apollonius a reuşit prin nu se ştie ce 
mijloace să şteargă ce era scris în actul de acuzaţie. Altă dată, 
acuzat de complot împotriva împăratului Domitian, a ieşit pur 
şi simplu din lanţurile care îl încătuşau, de parcă ar fi vrut să 
arate că nu putea fi reţinut astfel. Spunea că nu ascultă decât 
de propria voinţă. Când a fost adus în faţa unui alt tribunal, a 
spus „Nu vă puteţi atinge de mine” şi a dispărut sub ochii a 
sute de oameni. 

Unii afirmă că s-ar fi înălţat direct în Rai, alţii că s-ar fi retras 


din viaţa publică şi ar fi trăit în linişte şi singurătate până la o 
vârstă foarte avansată. După moarte, li s-ar fi arătat 
discipolilor săi. 

Viaţa lui Apollonius seamănă puţin cu viaţa lui lisus, doar că 
totul a mers mai uşor pentru primul. Faima lui a fost mai mare 
decât a lui lisus în epoca sa, minunile prin care a vindecat 
oameni fiind mai cunoscute şi mai bine atestate. A fost o 
celebritate a lumii antice, un personaj foarte popular, îndrăgit 
de oamenii de rând şi consultat de regi şi împărați. 

A avut influenţă în politică, criticându-i cu îndrăzneală pe 
Nero si Domitian. A fost un gânditor original, considerat o 
autoritate în şcolile înfiinţate de Pitagora, Socrate şi Platon. A 
propovăduit o religie universală progresistă la vremea aceea, 
drept care i s-a atribuit ameliorarea gândirii ultimilor împărați 
romani în aşa fel încât, mai târziu, aceştia să ajute 
creştinismul sa supraviețuiască. Imparatul Hadrian i-a 
colectionat operele si a fost privit cu admiraţie de marele 
împărat-filosof © Marc-Aureliu. Filosofia  pitagoreică in 
interpretarea sa a influenţat neoplatonicismul, care, la rândul 
său, a exercitat multă influenţă asupra curentului mistic din 
teologia creştină. „Cum se face” s-a plâns părintele bisericii, 
lustin Martirul, „că talismanele lui Apollonius au puterea de a 
dejuca furia valurilor, violenţa vânturilor şi atacurile fiarelor şi 
că, pe când minunile săvârşite de Domnul nostru sunt reţinute 
doar de tradiţie, minunile lui Apollonius sunt cele mai 
numeroase şi evidente dintre faptele actuale?” 

Şi totuşi, lisus Hristos a schimbat lumea, dar Apollonius nu. 
Sf. llie, Buddha, Socrate şi Apollonius au adus în lume 
conştiinţa spirituală şi înţelegerea faptului că suntem cu toţii 
legaţi între noi, că ar trebui să arătăm compasiune oricărei 
făpturi şi să ne jucăm rolul în evoluţia lumii. Ei toţi au ştiut, 
într-o oarecare măsură, ce se întâmpla şi ce trebuia să se 
întâmple, dar lisus Hristos a fost cel care a avut puterea să 
înfăptuiască nenumărate lucrări. A dat peste cap mersul 
istoriei. Ilie, Buddha şi Pitagora au adus speranţa şi credinţa, 
dar lisus Hristos a adus iubirea. 

Când a fost ispitit de Satana în mijlocul naturii, necedandu-i, 
lisus se despartea de magie, deoarece magia însemna să 
lucrezi cu spirite inferioare. lisus colabora cu îngerii. 

Aşa cum am văzut, îngerii apăreau în momente cruciale ale 


istoriei, aşa cum se spune în Vechiul Testament, dar pe 
vremea lui lisus îngerii au ieşit din umbră. Noul Testament e 
plin de îngeri: unul îi vesteşte soţiei lui Zaharia că va avea un 
fiu, altul o vesteşte pe Maria că va da naştere pruncului sfânt, 
alţii le dau păstorilor vestea naşterii lui lisus, îi spun lui losif să 
o ia de soţie pe Maria, iar apoi să-şi ia soţia şi fiul şi să fugă în 
Egipt, au grijă de lisus după ce e ispitit de Satana, stau de 
vorbă cu el în Grădina Ghetsimani, îi dau putere când e 
răstignit pe cruce, dau deoparte lespedea de pe mormântul 
Mântuitorului şi li se arată Mariei Magdalena şi ucenicilor să le 
vorbească despre înviere. 

Mai târziu îngerii îi arată lui Filip drumul spre sudul Etiopiei şi 
îl duc pe centurionul Cornelius să-l ia pe Petru. Un înger Îi 
apare lui Pavel noaptea, cerându-i să propovăduiască 
Evanghelia în Europa. 

In primele capitole ale acestei cărţi se spune povestea creării 
universului, comună tuturor religiilor. Materia a fost 
condensată de marea Minte Cosmică, care ulterior a dat 
naştere formelor de viaţă vegetală, ele formând apoi un fel de 
leagăn pentru viaţa şi conştiinţa animalelor. 


Tablourile înfăţişând Răstignirea zugrăvesc adesea un înger 
ţinând un vas în care se scurge sângele lui lisus din rana făcută 
la şold de Suliţa lui Longinus (Miniatură din Scriptura Siriană de 

la Zagba) 


Imaginea şarpelui încolăcit de copac este, aşa cum am văzut, 
cea mai limpede ilustrare posibilă a originilor conştiinţei 
animale, care a pregătit terenul pentru cea umană. Apoi 
povestea continuă, materia devine mai densă şi se întăreşte în 
jurul conştiinţei umane. Oamenii s-au separat din ce în ce mai 
mult de Mintea Cosmică. Lideri spirituali ca Zarathustra, 
Krişna, Moise, Socrate şi Buddha au ajutat omenirea în ceea 
ce priveşte slăbirea conştiinţei spirituale. 

Dar în vremea Imperiului Roman fiinţele umane se 
despartisera aproape complet şi nu numai de dimensiunea 
spirituală, ci şi una de cealaltă. Sistemul juridic, care urma să 
fie cea mai importantă contribuţie a romanilor la civilizaţie, 
de-abia a reuşit să ţină în frâu o cultură cumplită, crudă şi 


sângeroasă. Viziunea spirituală a fost umbrită în aşa măsură, 
încât a devenit posibil să te îndoieşti de realitatea ei, ceea ce 
a dus la apariţia atomismului şi ateismului lui Democrit şi 
Lucreţiu.118 

Acum, când Căderea atinsese punctul cel mai adânc şi cel 
mai întunecat, răstignirea şi învierea lui lisus Hristos au 
reprezentat începutul înălţării.!1* Exact cum conştiinţa animală 
fusese tintuita de copacul din Grădina Edenului, conştiinţa 
divină era acum tintuita de crucea materiei. Asa cum 
conştiinţa animală fusese absorbită în viaţa vegetală şi 
înglobată în materie pentru a crea fiinţele umane, şi conştiinţa 
divină avea să fie absorbită în materie. Dar conştiinţa divină 
avea să fie absorbită, şi ea, de materie.’*° 

Conştiinţa divină va începe procesul de disolutie a materiei 
spre a o spiritualiza.!?! 


"8 Mecanica cuantică ne-a revelat felul în care percepțiile umane 
afectează comportamentul particulelor subatomice, ceea ce arată o 
posibilitate ciudată: poate că formularea ideii de atomi de către 
Democrit şi Epicur le-a dat naştere? Poate că materia fusese alcătuită 
altfel până atunci? 

119 „In noaptea neagră a lumii a apărut Hristos.” (Hildegard din 
Bingen, Scivias III, 7). 

120 Platon scria astfel în Timaios, Platon scria: „Dumnezeu a asternut 
sufletul lumii în forma de cruce prin univers si l-a întins peste corpul 
lumii”. In Republica, afirma că „Omul cel Drept va fi răstignit”, ceea 
ce le pare multor comentatori o punere în scenă la scară umană a 
actului cosmic descris în Timaios. Aceste două pasaje sunt adesea 
combinate pentru a forma o profeție a răstignirii, de pildă de către 
Rudolf Steiner. 

121 Odată ce mintea omenească s-a metamorfozat, intrând în contact 
cu Hristos, conştiinţa divină avea să acţioneze în afară, rafinând şi 
spiritualizând mai întâi conştiinţa animală, apoi viaţa vegetală şi, în 
cele din urmă, materia. Pentru a începe acest proces spiritual, trebuie 
să-ţi schimbi mintea, mentalitatea, apoi să începi să-ţi modifici 
fiziologia. Când se realizează acest misterios proces de spiritualizare, 
oamenii care iau parte la el vor dobândi control asupra dimensiunii 
animale, vegetale şi, într-un final, materiale a vieţii. Unii sfiinti, de 
exemplu, stăpâneau animalele sălbatice, citeau gândurile oamenilor, 
puteau să vindece boli şi chiar să zboare. Există aici o tainică şi 
complexă teologie a materiei. Creştinismul nu încurajează renunţarea 
la dimensiunea materială, reprimarea corpului uman sau a iubirii şi a 
dorinţei trupesti, ci tinde spre spiritualizarea lor. 


În povestea Mariei Magdalena găsim indicii că întreaga 
structură a universului se modifica. 

Ea apare pentru prima dată în Biblie ca una din femeile care 
se îngrijeau de lisus. Poate că fusese bogată. Este înfăţişată 
adesea într-o rochie galbenă, largă şi cu părul lung, de multe 
ori roşcat. Parcă străluceşte de la lumina ei interioară, mistică. 
Are ceva înduioşător şi puţin trist. 

Este adesea înfăţişată cu un vas de alabastru. Se întâmplă 
astfel pentru că în tradiţia catolică Maria Magdalena e 
identificată cu Maria, sora Martei. Povestea respectivă se află 
în Evanghelia după Luca. 

Surorile se intretineau cu lisus la ele acasă. Marta se 
enervase pentru că, în timp ce ea alerga de colo-colo şi făcea 
tot ce trebuia făcut, sora ei stătea la picioarele lui lisus, 
ascultând ce îi spunea el şi savurând împreună cu el o clipă de 
intimitate.122 

Când Maria a luat ulei parfumat, scump, dintr-un vas de 
alabastru şi i-a uns picioarele lui lisus, unul dintre ucenici a 
sugerat că e o risipă de bani. A spus că acei bani ar fi trebuit 
daţi săracilor, dar lisus i-a replicat aşa: „Las-o în pace. A vrut 
întotdeauna să folosească uleiul 


122 Luca, 10: 38-42. 


Tablourile infatisand Răstignirea zugrăvesc adesea un înger 
ţinând un vas în care se scurge sângele lui lisus din rana 
făcută la şold de Suliţa lui Longinus (Miniatură din Scriptura 
Siriană de la Zagba) 


ăsta pentru mine şi să păstreze o parte pentru înmormântarea 
mea.” 

Povestea continuă până la moartea lui lisus, la care Maria 
Magdalena avea să fie în prim-plan.?”? 

Nu ştim sigur dacă ea şi sora Martei sunt una şi aceeaşi, dar 
amândouă se îngrijeau de lisus şi aveau cu el o relaţie ce pare 
foarte personală. Când a spus că Maria făcuse bine că îl 
unsese cu uleiul scump, lisus n-a fost egoist. Spunea ceva 
despre univers, aşa cum îl înţeleg creştinii. Zicea că 
Dumnezeul creştinismului e un zeu personal şi că fiecare 
trăieşte într-un univers personal. Universul a fost creat pentru 
a ne da calităţile care din fac din noi oameni şi, mai presus de 
toate, pentru a oferi fiecăruia dintre noi percepţia sa 
personală asupra universului, cu încercări, dileme, mistere, 
conflicte si binecuvântări, adaptate după puterile si 
slăbiciunile fiecăruia. Individualitatea fiecăruia, cu toate 
defectele lui, este încoronarea creaţiei şi ar trebui să o 


13 Uleiul pentru mir - Hristos înseamnă „cel miruit” - este un ulei 
extras încet şi delicat dintr-un copac sau dintr-o plantă. Este esenţa 
interioară a unui spirit viu. Miruirea poate conferi o strălucire 
spirituală aparte. 


îndrăgim şi să o cultivăm. 

Maria Magdalena era una din cele trei femei care stăteau 
lângă cruce şi au fost martore la răstignire, iar ea a fost 
martoră şi la îngroparea trupului de către losif din Arimateea. 
A fost şi prima persoană care l-a văzut pe Hristos înviat. În 
Evanghelia după loan, Maria s-a dus la mormânt, dimineaţa 
devreme, când era încă întuneric. A văzut dat deoparte 
bolovanul care bloca intrarea, aşa că a dat fuga să le spună lui 
Petru şi loan. Cei trei s-au întors şi au văzut acolo giulgiul în 
care fusese învelit trupul neînsufleţit - dar nici urmă de corp. 
Au crezut că trupul fusese furat. Petru şi loan au plecat. Maria 
a rămas la intrarea în mormânt, plângând fără zgomot, când, 
printre lacrimi, s-a uitat înăuntru şi a văzut doi îngeri în alb, 
unul stând pe locul unde fusese capul lui Hristos, celălalt unde 
îi fuseseră picioarele. 

— Femeie, de ce plângi? 

— Pentru că l-au luat de aici pe domnul meu. Nu ştiu unde l- 
au dus. 

Apoi a văzut o siluetă în grădina de lângă mormânt şi a 
presupus că era grădinarul, care i-a vorbit acum: 

— Femeie, de ce plângi? 

Ea i-a zis că, dacă a luat el trupul, îl roagă să-i arate unde l-a 
dus. Dar, apoi, când l-a auzit spunându-i „Maria”, l-a 
recunoscut după bătăile puternice ale inimii ei îndrăgostite. 

A vrut să-l imbratiseze, dar el a oprit-o. 

— Nu mă atinge, pentru că nu m-am înălţat încă. 

A rugat-o să se întoarcă la discipoli şi să le spună ce văzuse. 
Trupul înviat şi transformat al lui lisus, care este primul din 
trupurile preschimbate ce vor transforma întreaga dimensiune 
materială a universului, arăta altfel decât cel anterior, din 
carne şi oase. Ni se dă de înţeles acelaşi lucru şi în povestea 
străinului care i-a însoţit pe doi din discipoli pe drumul spre 
Emaus. Nici ei nu-l vor recunoaşte pe Hristos înviat. 

lisus i-a spus Mariei să nu-l atingă pentru că trupul său înviat 
era într-un tainic proces de trecere ce se va fi încheiat atunci 
când Toma este invitat să atingă rănile de pe el. 

Cum au reacţionat ucenicii când le-a spus Maria că maestrul 
lor a înviat din morţi? Bănuiala că unii dintre ei au fost geloşi 
pe Magdalena, că i-au purtat resentimente pentru intimitatea 
ei cu Hristos, revine în textele creştine scrise cam în aceeaşi 


perioadă cu cele patru evanghelii. 

În Evanghelia după Toma, Petru îl roagă pe lisus s-o alunge 
pe Maria, deoarece „femeile sunt nevrednice”, dar lisus refuză 
şi spune: „O voi face pe Maria un spirit viu.”124 
În Evanghelia după Filip se spune că „lisus o iubea mai mult 
decât pe toţi discipolii săi şi o săruta adesea pe gură”.!% 
Ucenicii se plâng că o iubeşte mai mult decât pe ei toţi şi el nu 
neagă. Respectivul pasaj a dus la speculatia că lisus şi Maria 
erau căsătoriţi, dar, aşa cum vom vedea mai târziu, autorul se 
referă aici la o experienţă de intens extaz mistic, la o 
„căsătorie mistică”. 

Fragmentele din Evanghelia după Maria Magdalena care ne- 
au parvenit descriu evenimentele de după înviere - poate la 
scurt timp după ce lisus i-a spus Mariei să se ducă şi să-i zică 
lui Petru şi celorlalţi că tocmai îl văzuse în forma lui reînviată. 
Petru îi cere Mariei să le dezvăluie ce o învățase lisus la ultima 
lor întâlnire. Atunci Maria descrie stadiile succesive prin care 
spiritul trebuie să se elibereze de legăturile cu pământul 
înainte să se înalțe din nou la Dumnezeu. Le vorbeşte despre 
o viziune pe care lisus îi permisese s-o aibă, în care spiritul se 
înalţă prin şapte tărâmuri şi este examinat în fiecare. Mai 
spune şi cum spiritul este pus la încercare de către cele şapte 
puteri - puterile întunericului, poftei trupeşti, ignoranței, 
dorinţei de moarte, robiei cărnii, înţelepciunii lumeşti şi furiei. 
Maria prezintă o concepţie asupra lumii în care spiritul uman 
este aservit materiei. Ea afirmă că spiritul uman are nevoie de 
puterea supranaturală pe care lisus i-o poate aduce pentru a 
se elibera din lanţurile materiei. 

Isis l-a iubit pe zeul Soarelui, Osiris. L-a ajutat să treacă în 
altă lume, unde avea să fie rege. Acum înţelepciunea lui Isis 
se transmitea Mariei Magdalena. 

Există o tradiţie păstrată până în zilele noastre conform 
căreia Maria Magdalena a călătorit pe mare într-o barcă până 
în sudul Franţei, împreună cu fratele ei Lazăr, şi a trăit acolo 


124 Din toată literatura noncanonică care a scăpat ca prin urechile 
acului de includerea în canon, Evanghelia după Toma este cea mai 
apropiată, ca formă şi conţinut, de cele patru evanghelii canonice, în 
prezent fiind inclusă uneori în compilaţii şi ediţii sinoptice. 

125 Cea mai veche versiune a acestei scrieri este departe de a se fi 
păstrat intactă, iar folosirea cuvântului gură este o ipoteză. 


tot restul vieţii. Este semnificativ şi faptul că această regiune 
e asociată cu Sfântul Graal. Vom examina mai târziu 
adevărata semnificaţie a Sfântului Graal. 

Aşa cum spune însăşi Maria în evanghelia ei, „Unde este 
minte, e şi o comoară”. 


lisus Hristos şi-a purtat crucea pe Golgota. În cealaltă parte a 
lumii, un om bogat şi puternic era scos cu forţa din refugiul 
său. Intrarea în peştera lui era cioplită şi pictată astfel încât să 
înfăţişeze gura unui şarpe. Oamenilor le fusese frică să intre 
acolo, dar acum soldaţii ieşeau, regele-zeu fiindu-le prizonier. 

Datorită lui grâul crescuse atât de mare, că un singur spic era 
aproape prea greu să-l care doar un om. Se spune că le 
vorbea plantelor şi ele creşteau imediat şi dădeau roade. 
Graţie lui nu mai exista foamete. Animalele domestice 
creşteau si se tnmulteau cu o rapiditate uimitoare, iar cele 
sălbatice se îmblânzeau în prezenţa lui şi îi făceau pe plac. 
Multimi de păsări cântătoare, minunate - unele din specii care 
nu fuseseră văzute înainte - se strângeau în cetăţi şi le cântau 
oamenilor. 

Oare împăratul avea cu adevărat putere asupra forţelor 
creşterii şi reproducerii? Femeile frumoase din împărăție i-au 
purtat mulţi prunci frumoşi cu părul de aur, poate o nouă rasă 
- iar oamenii erau neliniştiţi. Ce avea sa se întâmple cu 
propriii lor copii? 

Apoi au venit furtunile şi au nimicit holdele. Stolurile de 
păsări au devenit mai îndrăzneţe şi furau mâncare ori chiar 
atacau copiii. Umblau zvonuri că fuseseră văzuţi mutanti 
ieşind din peşteră şi fugind în pădure în timpul nopţii. Într-o zi 
a sosit un profet care le-a spus oamenilor că împăratul lor 
făcea magie neagră. A arătat înspre dansul lui Venus şi 
Mercur, aproape de Soare, când ascuns, când din nou la 
vedere. Ca şi împăratul, profetul avea putere de convingere, 
iar acum oamenii îl credeau pe profetul care îi îndemna să-şi 
răstignească împăratul. 

Aşa că l-au târât pe acesta din urmă, cu trupul său lung ca de 
şarpe, acoperit cu pene verzi, prin dumbrăvile sacre în care 
rădăcinile copacilor erau cioplite să arate ca nişte năpârci. L- 
au dus pe Dealul Tigvelor, iar acolo a fost răstignit pe o cruce 
între doi răufăcători. De o parte şi de alta a lui, cei doi tâlhari 


îşi băteau joc de el şi îl insultau. 


Reprezentare a păsării-şarpe într-un relief de pe Templul 
Crucii Impodobite cu Frunze din Palanque, acum la British 
Museum 


Pe vremea aceea se obişnuia ca oamenii să fie rastigniti spre 
a fi ucişi şi să se tragă cu săgeți în ei. Corpul lui fusese pictat 
peste tot cu sori, ca o batjocură la adresa afirmației lui că el ar 
fi trimisul Soarelui. 

Un mic grup de femei stăteau pe dealul presărat cu oase şi 
tigve şi urmăreau execuţia. Una din ele era Femeia-Păianjen, 
care se bucura pentru că acum copiii ei aveau să fie salvaţi şi 
marea ruptură din univers se va repara.176 


Odată cu viaţa lui lisus, istoria intră în sala oglinzilor. Viaţa 
Mântuitorului seamănă cu aceea a lui Apollonius, fiind totuşi 
opusul ei, dar şi cu răstignirea din America. Lumea în care 
trăim e un loc paradoxal, dar apariţia lui lisus a dat naştere la 
nenumărate paradoxuri şi mai mari. 

In lumea spirituală, legile naturii nu se aplică sau sunt 
inversate. Paradoxurile se înmulţesc când lumea spiritelor se 


126 Povestea a rezultat din îmbinarea unor fragmente din Codex 
Borgianus, tălmăcite de Lord Kingsborough şi strânse în volumul 7he 
World's Saviours de Rev. C.H. Vail (N.L. Fowler and Co., 1913) cu idei 
din prelegerile lui Rudolf Steiner din /nner Impulses of Evolution: The 
Mexican Mysteries and the Knights Templar (Anthroposophical Press, 
1916). Femeia-Păianjen este aici zeiţa creatoare/Isis din capitolele 4 si 
J 


iveşte în cea materială. 

Paradoxul este şi trăsătura specifică a vorbirii lui lisus Hristos, 
căreia îi conferă forţă retorică: 

Cine caută să-şi salveze viaţa şi-o va pierde. 

Cei blajini vor moşteni pământul. 

Cine e lângă Mine e aproape de foc.??’ 

Lumea este, aşadar, un loc al paradoxurilor schimbătoare. 
Tocmai când ne simţim mai siguri, ne apare în cale contrariul 
a ce ne aşteptam. Inteleptul chinez Lao Tzu, care a trait la 
puţin timp după lisus Hristos, spunea astfel: 


„Când ochiul poate zări vârful unui fir de păr, omul e pe cale 
de a orbi. Când urechea poate desluşi fâlfâitul aripilor unui 
tantar, e pe cale să surzească. Cand limba poate deosebi 
gustul apei dintr-un râu de cel al apei din altul, e pe cale să-şi 
piardă simţul gustului. Când nasul poate deosebi mirosul 
mătăsii arse de cel al pânzei arse, e pe cale să-şi piardă simţul 
mirosului. Când trupului îi place enorm să alerge, picioarele îi 
sunt pe cale să paralizeze. Când mintea desluşeşte limpede 
binele de rău, e pe cale să facă o greşeală.” 


Dacă n-ar exista oamenii să-l cerceteze, universul nu ar fi 
frumos, bogat ori ciudat. Nu ar fi păcat când universul s-ar 
prăbuşi, când întinderea lui vastă, modelele lui schimbătoare, 
complexitatea lui nu vor mai exista, ele fiind expresiile valorii 
şi, fără minte, totul este lipsit de valoare şi de sens. 

Viaţa lui lisus Hristos ilustrează imensa mişcare de 
convergenţă a tuturor forţelor şi fiinţelor spirituale. Viaţa lui a 
fost atât de misterioasă, atât de spectaculoasă, încât şi azi ne 
străduim s-o înţelegem în toate dimensiunile ei cosmice, dar 
unul din aspectele sale este acesta: există o lege specială care 
acţionează ca legile termodinamicii. Dacă încercăm să facem 
o faptă cu adevărat bună, atunci, din cauza influenţei 
saturniene în lume, o forţă a răului, egală şi opusă, ni se va 
împotrivi. Dar mai există o lege, una mai presus de altele: 
dacă încercăm să facem ceva din iubire curată, puterea iubirii 
din noi va creşte. 


127 Din Evanghelia după Toma, proverbul 82. 


Capitolul 23 
Soarele de la miezul nopții 


Am văzut soarele la miezul nopții. 
Apuleius, Măgarul de aur 


Am văzut soarele cutreierând pământul. 
Sf. loan Hrisostomul 


Oamenii din mulţime şi-au lăsat mantiile la Saul ca să poată 
arunca mai bine cu pietre. Îl lapidau pe Filip, timp în care el îi 
privea aprobator. Saul era un om cu autoritate, un fariseu, şi 
încuviinţase lapidarea acestui ucenic al lui lisus. 

În vremea aceea fariseii erau păstrătorii înţelepciunii mistice 
evreieşti, ceea ce, când a venit timpul, poate că l-a ajutat pe 
Saul să priceapă schimbarea complexă şi subtilă ce avea loc 
în univers. Saul cunoştea ideile lui Platon, precum şi filosofia 
modernă a evreului Filon din Alexandria sau ideile despre 
conştiinţa personală propovăduite pe-atunci de stoici.!? Era 
pasionat de astfel de lucruri. Citind epistolele lui Pavel, putem 
recunoaşte pe cineva care avea mai multă grijă decât alţii să 
fie drept. Nu era nimic în firea sa, nici înainte, nici după 
convertire, care să spună „Las-o baltă...” 

Acum Ştefan a căzut în genunchi, exclamând: „Doamne, nu 
lăsa acest păcat să cadă pe capul lor!” Apoi s-a prăbuşit mort. 

N-a trecut mult şi Saul a luat drumul Damascului, hotărât să 
stârpească ideile subversive ale creştinilor cu tot zelul posibil, 


128 În Antichitate existau diverse metode de a induce o stare vizionara. 
Candidaţi aleşi cu grijă erau iniţiaţi în „şcolile de misterii”, incinte 
tainice din temple. In Egipt, în Marea Piramidă, candidatul la iniţiere 
era lăsat trei zile într-un sicriu de granit, pus într-o încăpere cunoscută 
sub numele de Sala Regelui. In alte ceremonii de iniţiere din alte parti 
ale lumii candidatul era atârnat de ramurile unui copac. In perioada 
de trei zile trecea printr-o experienţă ca aceea a spiritului uman după 
moarte. Când se trezea, era convins că fusese în realităţi de natură 
superioară. Cel mai vestit centru de iniţiere din Grecia, numit Eleusis, 
se afla în apropiere de Atena. Acolo s-au iniţiat membrii elitei 
intelectuale şi politice ateniene, printre care Sofocle, Platon, Pindar, 
Plutarh, Aristofan şi Cicero (Pentru o descriere mai detaliată, vezi The 
Secret History of the World şi The Secret History of Dante, Quercus, 
2013). 


oriunde s-ar fi găsit ele. A căutat din casă în casă, târând 
bărbaţi şi femei în temnițe, pe unii condamnându-i la moarte. 

Se apropia de Damasc când o lumină strălucitoare s-a 
pogorât din cer asupra lui şi a însoţitorilor săi şi a auzit un 
glas. Ceilalţi păreau să fi văzut lumina şi să fi auzit ceva, dar 
fără să înţeleagă, însă iată ce a auzit el. 

— Saul, Saul, de ce mă prigoneşti? 

El a căzut la pământ. 

— Cine eşti tu, stăpâne? 

— Sunt lisus, cel pe care îl prigoneşti. Dar acum ridică-te, 
intră în cetate şi ţi se va spune ce trebuie să faci. 

_Cand s-a ridicat în picioare, Saul a descoperit ca era orb. 
Insotitorii lui l-au luat de mana şi l-au dus în cetate. Avea să 
fie orb trei zile. 

Intre timp, un locuitor al oraşului, pe nume Anania, a avut şi 
el o revelaţie divină. | s-a zis să se ducă să-l caute pe Saul într- 
o casă de pe Strada Numită Dreaptă. A şovăit la început, ştiind 
reputaţia lui Saul, dar s-a supus până la urmă. Când Anania a 
pus mâinile pe el, Saul a văzut din nou şi s-a convertit. 

Ce văzuse el, în orbirea lui, care să-l transforme din Saul în 
Pavel? 

A doua Epistolă către Corinteni vorbeşte despre experienţele 
extraordinare ale unei persoane „pe care o cunoştea”, dar 
majoritatea comentatorilor cred că Pavel se referă, de fapt, 
chiar la el însuşi. Spune că respectivul „prieten” a fost „răpit 
în Rai şi a auzit cuvinte de nespus, pe care nu se cuvine 
omului să le grăiască” (2 Corinteni, 12:2-4). 

Ideea că lui Pavel i s-ar fi arătat şi i s-ar fi spus mai multe 
lucruri pe care nu avea permisiunea să le repete ne poate 
aminti de ceremoniile initiatice din lumea antică, în care 
candidaţii erau ţinuţi în transă trei zile. Pomenirea celui de-al 
treilea cer poate aminti şi de Enoh, care a fost dus în al treilea 
cer, unde e Raiul şi umblă Dumnezeu. 

Mai târziu, la Atena, Pavel a întâlnit un om pe nume Dionisie 
şi l-a convertit pe Muntele lui Marte, în Aeropag, locul unde 
Socrate se apărase degeaba.!% Dionisie Areopagitul, numele 


129 Pavel şi alţi creştini din vechime erau foarte buni cunoscători ai 
ştiinţelor ezoterice. lrineu, Clement, Tertulian şi leronim foloseau 
gematria, simbolismul mistic al numerelor din miturile greceşti, de 
obicei asociat cu Vechiul Testament şi Cabala. 


sub care s-a făcut cunoscut, a scris despre ceruri şi cu ajutorul 
scrierilor lui putem desluşi câte ceva din ce spunea Pavel 
atunci când vorbea despre „al treilea cer”. 


Pe Tec 


Pe eae OM PI AB A 


Planul Templului din Eleusis. Azi toată lumea ştie ce sunt lojile 
masonice. Atunci toată lumea ştia ce sunt şcolile de misterii, 
dar nimeni nu ştia ce se întâmplă în interiorul lor (1) 


E limpede că, atunci când se trece la diferite ierarhii 
îngereşti, Pavel se aşteaptă ca cititorii să ştie la ce face aluzie, 
dar în /erarhiile cereşti Dionisie dezvoltă explicaţiile lui, oferind 
o descriere detaliată a celor nouă ierarhii îngeri. Cea mai de 
jos este a Ingerilor, după care vine cea a Arhanghelilor - 
printre care Mihail, Gavriil şi Rafail. 

Pe a treia Pavel o numeşte Principatele. Aceşti îngeri au grijă 
de popoare. Următorul ordin din ierarhie se cheamă Puterile. 


John Michell şi David Fideler au făcut descoperiri extraordinare în 
ultimii ani, arătând că povestea minunii din anul 153, cu peştele din 
năvodul intact (/oan, 21) şi povestea ospătării a cinci mii de oameni 
conţin un simbolism numeric complicat. Năvodul din Evanghelii este la 
fel ca plasa de pe piatra omfalus din Grecia: procesul prin care 
gândurile Minţii Cosmice sunt prinse şi atrase în lumea materială. Ele 
descriu procesul precipitării materiei de către Mintea Cosmică cu o 
precizie matematică. Vezi John Michell, City of Revelation, Ballantine, 
1973 si David Fideler, /esus Christ, Sun of God, Quest Books, 1996. 

Dionisie Areopagitul avea să fie martirizat pe alta colină de lângă 
Paris, care, graţie acestui eveniment, se numeşte acum Monmartre. 


Din el fac parte îngerii planetelor, care au un rol deosebit în 
configurarea formelor biologice şi a conştiinţei umane. 
Acestea sunt fiinţele spirituale şi lucrează împreună în 
Facerea, unde sunt numite Elohim. Îngerii de peste Puteri sunt 
Virtutile, Numărătorii, Tronurile - „Stăpânii timpului” - şi 
Heruvimii, cei doisprezece îngeri ai constelatiilor. Cel mai înalt 
ordin este alcătuit din Serafimi, îngerii cu şase aripi din 
viziunea lui Isaia şi, mai târziu, văzuţi la fel de Sf. Francisc. 
Serafimii sunt Gândurile lui Dumnezeu. 

Aceste nouă ordine se împart în trei grupuri, fiecare grup 
ocupând un „cer”. Aşa că, atunci când spune în Corinteni că a 
fost dus în „al treilea cer”, Pavel se referă la cerul ocupat de 
Tronuri, Heruvimi şi Serafimi, ordinele de îngeri mereu în 
prezenţa lui Dumnezeu. 

Experienţa în ceruri l-a făcut pe Pavel să-şi dea seama că 
acolo avea loc un eveniment foarte maret şi tainic. Se 
întâmpla ceva extraordinar. „lată, taină vă spun vouă (...) Căci 
trambita va suna şi morţii vor învia nestricaciosi. (...) Atunci va 
fi cuvântul care este scris: Moartea a fost înghițită de biruinta. 
Unde îţi este, moarte, biruinţa ta? Unde îţi este, moarte, boldul 
tău?”130 

Apoi Pavel spunea că universul suferea o transformare, o 
schimbare esenţială. Dar, aparent, nimic nu era schimbat. 
Toată lumea îmbătrânea, se îmbolnăvea şi murea mai 
departe. Nu era nici măcar o răsturnare politică. 

Aşadar, ce văzuse Pavel în experienţa convertirii, după cele 
trei zile în care fusese orb? 

Atât cât putem reconstitui cele întâmplate din scrieri ca 
Măgarul de aur a autorului afro-roman Apuleius, se pare că în 
procedurile initiatice care durau trei zile în şcolile de misterii 
din Antichitate, candidaţilor li se arăta uneori o imagine a 
infernului înainte de a fi calauziti sus, la minunatul spectacol 
al paradisului. Să fi trăit şi Pavel aşa ceva? 

În Scriptură, nu există decât ici şi acolo aluzii la un mare 
eveniment în iad. Din Faptele apostolilor aflăm că „iadul nu-l 
poate reţine”, iar Petru scrie că lisus a făcut o proclamaţie 
către „spiritele întemniţate”. În Evanghelia apocrifă după 
Petru, lisus este întrebat: „Le-ai propovăduit şi celor ce 
dorm?” În Crezul creştin, credincioşii susţin că lisus „a coborât 


130 7 Corinteni, 15:55. 


în iad”, una dintre principalele lor dogme. 

Pentru a găsi o relatare detaliată a celor întâmplate, trebuie 
să apelăm la literatura creştină timpurie atribuită lui Nicodim. 
Ca şi Saul, Nicodim era fariseu. Era iniţiat şi în misterii şi se 
dusese la lisus într-o noapte să-i asculte învăţăturile şi mai 
târziu îl ajutase pe losif din Amariteea să pregătească trupul 
Mântuitorului de înmormântare.!*? În Evanghelia care îi poartă 
numele se păstrează descrierea Coborarii lui Hristos în iad. 
Este făcută de doi oameni care s-au înălţat din tărâmul 
morţilor şi pot să povestească venirea lui lisus Hristos acolo, la 
care fuseseră martori. 


„Când am fost duşi împreună cu taţii noştri în adâncul iadului, 
în bezna veşnică, ne-a apărut deodată culoarea aurie a 
soarelui şi o lumină purpurie s-a pogorât asupra acelui loc. 
Atotputernicul a apărut în chip de om şi a luminat acele locuri 
veşnic învăluite în întuneric şi a sfărâmat acele lanţuri care nu 
fuseseră nicicând sfărâmate înainte şi cu puterea Lui de 
neînvins a venit la cei ce sălăşluiau în bezna adâncă din 
pricina nelegiuirilor şi păcatelor săvârşite, în umbra morţii. 
Călcând pe moarte, Domnul l-a înşfăcat pe Prinţul iadului. 

Apoi lisus şi-a întins mâna înaintea Lui şi a spus: 

— Veniti la Mine voi toţi care ati fost făcuţi după chipul şi 
asemănarea Mea, care ati fost osândiţi de pomul cu fructe 
interzise şi de diavol şi de moarte. 

Imediat s-au strâns toţi sfinţii şi, luându-l pe Adam de mâna 
dreaptă, Domnul s-a înălţat din iad şi toţi sfinţii l-au urmat. 
Apoi Domnul l-a încredinţat pe Adam arhanghelului Mihail, iar 
pe urmă i-a condus pe toţi în Rai, plin de milostenie şi 
strălucire. 

Şi doi oameni foarte bătrâni s-au întâlnit cu ei şi au fost 


131 Faptele apostolilor, 2:24; 1 Petru, 3:19; Petru, 10:38. 

132 Pentru Nicodim ca iniţiat, vezi Maurice Nicoll, The Mark, Vincent 
Steward, 1954. Când afirmă că Nicodim a venit la lisus noaptea, 
autorul Evangheliei vrea să spună că Nicodim şi lisus se întâlneau în 
afara trupului, capacitate pe care o oferă unele initieri. Scopul iniţierii 
e acela de a pregăti omenirea pentru evoluţia viitoare şi, prin urmare, 
natura iniţierii se schimbă şi evoluează. In următorul pasaj, lisus îi 
explică lui Nicodim că a venit timpul pentru un nou concept, mult mai 
spiritual, al renasterii (/oan, 3:1-21). 


întrebaţi de sfinţi: 

— Cine sunteţi voi, care nu aţi fost cu noi în iad şi aveţi 
trupurile în Rai? 

Unul din ei a spus: 

— Eu sunt Enoh, mutat prin porunca lui Dumnezeu, şi omul 
acesta de lângă mine este Ilie Tisbitul, care a fost mutat într- 
un car de foc.” 1 


lisus scotea morţii din fălcile iadului şi-i ducea sus, în Rai, 
ceea ce probabil că l-a făcut pe Pavel să vestească sfârşitul 
morții. 134 

Am spus la începutul acestei istorii că am de gând să o 
povestesc cât mai mult posibil din punctul de vedere al lumilor 
şi ființelor spirituale. Aici ne dăm seama că pe vremea lui 
Pavel poate că lumea fizică nu se schimbase mult, însă lumile 
spirituale fuseseră transformate complet. 

lisus îşi conducea poporul eliberat din captivitate, ca şi Moise. 
Ca losif, îl duce într-o ţară unde curge lapte şi miere, sus în 
ceruri si lumina.’ lisus avea o misiune de îndeplinit fata de 
morţi, precum şi fata de vii, şi în această lumină, morţii şi viii 
sunt văzuţi ca făcând parte din aceeaşi mare comunitate. 
Dacă în erele precedente omenirea se bucura de o 
interacţiune nestânjenită cu lumile spiritelor, iar oamenii erau 
siguri că vor continua să trăiască după moarte în lumile 
spiritelor, această certitudine se estompase odată cu trecerea 
timpului. Cu aproximativ 1200 de ani înainte de Hristos, 
Odiseu călătorise în infern să întâlnească fantoma cenuşie a 
lui Heracle, iar morţii îi apăruseră ca nişte umbre fără viaţă 
care orbecăiau ca liliecii. Ahile i-a spus lui Odiseu: „Aş prefera 


133 Enoh şi Ilie povestesc după aceea că trebuie să se întoarcă să lupte 
cu Antihristul la lerusalim. 

134 Moartea de trei zile a lui lisus şi învierea seamănă cu ceremoniile 
de iniţiere de la şcolile de misterii, doar că au avut loc în public. În 
plus, nu a fost vorba despre moarte sau înviere simbolică, despre stări 
modificate ale conştiinţei. Hristos murise cu adevărat. Într-un fel, 
initierile din şcolile de misterii pot fi considerate prevestiri ale acestui 
eveniment istoric. 

155 Pentru o extraordinară adaptare modernă a mitului, scrisă cu 
grandoare miltoniana, citiţi ultimul capitol din trilogia lui Philip 
Pullman intitulată The Subtle Knife. 


să fiu sclav în casa unui sărac decât domnitor în lumea 
umbrelor.” Psalmii lui David vorbesc despre moarte ca 
prăbuşire în abis, un loc întunecat şi trist al vieţii pe jumătate. 
Pe vremea Imperiului Roman, puţini începuseră să se întrebe 
dacă exista viaţă după moarte. 

În întuneric s-a ivit pe neaşteptate lisus Hristos, Cel înviat din 
morţi, răspândind atâta strălucire şi luminând atât de intens 
lumile spirituale, încât Pavel a fost dat peste cap. Apoi, orb 
pentru lumea materială, a avut viziuni extraordinare, 
culminând cu moartea, coborârea în iad şi învierea lui 
Hristos.1*% Şi, cum ştim din epistole, şi-a petrecut tot restul 
vieţii făcând apel la cel mai avansat bagaj intelectual şi 
filosofic al timpului său, în încercarea de a înţelege ce văzuse. 
Ca să înţelegem astăzi măreţia acelor evenimente cosmice e 
important să ne amintim configuraţia istoriei în viziunea 
idealistă. Ce e descris aici nu este doar de natură psihologică. 
De fapt, nu are legătură doar cu indivizii şi nici chiar cu 
omenirea ca întreg. Priveşte nici mai mult, nici mai puţin decât 
transformarea întregii materii. La un moment dat, în cea mai 
întunecată clipă, miezul nopţii în istoria lumii, lisus Hristos a 
pătruns în centrul pământului şi a sădit acolo sămânţa naturii 
lui solare. După multe secole de pregătire, sămânţa soarelui a 
fost plantată, în cele din urmă, la miezul nopţii. Samanta avea 
să se dezvolte în aşa fel încât pământul să devină un soare. 
lată mareata viziune cosmică a creştinismului, deseori 
explicată precar în timpurile noastre materialiste. La început, 
materia a provenit din marea Minte Cosmică. A devenit mai 
densă, mai rece şi mai tare până ce sufletele oamenilor au 
fost închise acolo, izolate de marea Minte Cosmică şi oarbe la 
ea. Dar, pe la mijlocul istoriei, aceasta din urmă a trimis un 
emisar care conţinea esenţa creatoare ce avea să înceapă 
dezagregarea materiei, astfel încât, într-un final, corpurile 
umane, toate corpurile, întregul univers material avea să se 
descompună şi să fie spiritualizat. 

Deşi şcolile de misterii din Antichitate n-au cunoscut numele 
lui lisus din Nazaret, împărtăşeau aceeaşi viziune asupra 
istoriei lumii şi asupra rolului jucat de Cuvânt - zeul Soare - în 
istoria aceea. 


136 Pentru lumea materială, orbirea are uneori o conotaţie simbolică în 
iniţiere, ca în cazul lui Homer. Vezi Tomberg, p. 110. 


Evanghelia după Matei consemnează că în noaptea cu pricina 

morţii au fost văzuţi umblând pe străzile lerusalimului. Marile 
evenimente din lumile spirituale sunt întotdeauna urmate de 
mari evenimente în lumea fizică, iar acum evenimentele din 
lumea spiritelor au provocat o explozie de evenimente 
supranaturale pe suprafaţa pământului. După cincizeci de zile 
de la învierea lui lisus Hristos, apostolii stăteau împreună în 
odaia de la etaj a unei case când, deodată, au auzit un sunet 
ca acela al unei rafale de vânt puternic. Părea să umple 
întreaga locuinţă. Apoi au văzut limbi de foc suspendate 
deasupra lor, ca nişte coroane, şi au început să vorbească 
fluent în limbi pe care nu le ştiuseră niciodată. Pentru Petru, 
asta a fost împlinirea profetiei lui loel: „Voi turna duhul meu 
peste orice făptură şi fiii şi fiicele voastre vor proroci, şi tinerii 
voştri vor avea vedenii şi bătrânii voştri vor visa visuri.” 
Ucenicii au descoperit că pot să facă minuni, să vindece, să 
prezică viitorul, să vadă fiinţe spirituale şi să citească 
gândurile. 

La miezul nopţii, când a luminat interiorul pământului, lisus a 
luminat şi minţile oamenilor. Odată cu el a venit ideea pe care 
acum o luăm de bună cu toţii: fiecare are în el un „spaţiu” 
mintal infinit, bogat şi variat ca universul material. „Impărăţia 
Domnului este în voi”, a spus Hristos, o întreagă împărăție! 
Când oamenii erau îndemnați să caute o împărăție lăuntrică si 
o găseau aşa cum trebuie, deveneau creştini. 

Omenirea trecea printr-o importantă schimbare neaşteptată. 
Oamenii primeau clipe extraordinare de inspiraţie si de 
intuiţie. În conştiinţă avea loc o revoluţie radicală. 


Un înger îl salvează pe Sf. Petru din închisoare (ilustrație dintr- 
o Biblie din secolul al XVIII-lea). lrod Agripa îi persecuta pe 
creştini. A dat poruncă să fie ucis lacov, fratele lui lisus, iar 

Petru să fie întemnițat. În noaptea dinainte să fie dus la 
judecată, cel din urmă a început să se roage. A fost legat cu 


lanţuri de doi soldaţi, iar alţii păzeau porţile. Deodată, a simţit 

o împunsătură în şold şi şi-a dat seama că adormise. A auzit o 

voce spunându-i „Ridică-te imediat!” şi lanţurile i-au căzut de 
pe încheieturi. Gărzile dormeau, a băgat el de seamă, şi 

Arhanghelul Mihail îi spunea „Pune-ţi centura şi sandalele” ca 
un tată grijuliu care îşi grăbea copilul la şcoală. ,,Pune-ti 

mantia şi urmează-Mă.” Petru a părăsit temnita, trecând pe 

lângă gărzile adormite şi ieşind pe o stradă întunecată şi 
pustie. Cand a ajuns la nişte porţi de fier, a observat că 

arhanghelul Mihail dispăruse. S-a grăbit spre o casă de creştini 

(Faptele apostolilor, 12:3-19) 


În Persia anului 216, Mani „s-a întrupat în pământean”, aşa 
cum va povesti el însuşi. Familia lui făcea parte dintr-o sectă 
iudeo-creştină. În copilărie a avut viziuni cu îngeri. De tânăr a 
făcut minuni, tămăduind oameni. Prietenii lui credeau că 
poate să se arate când şi unde era nevoie de el, şi să audă 
glasul plantelor. A avut o viziune a lui lisus suferind în toată 
omenirea şi natura - plante şi animale. A înţeles că materia 
este o haină chinuitoare de purtat pentru spirit şi, fiindcă s-a 
născut infirm, poate că ideea aceasta avea un sens cât se 
poate de concret. 

Mani a avut viziuni cutremurătoare ale istoriei cosmice. 
Născut în ţara lui Zarathustra, a încercat să înţeleagă relaţia 
dinamică între lumină şi întuneric, spirit şi materie. A afirmat 
că lupta dintre Lumină şi Întuneric se va sfârşi atunci când 
scânteile de lumină vor reuşi să transforme materia. 
Asemenea lui Pitagora şi Apollonius, a străbătut India din 
dorinţa de a învăţa. A înţeles rolurile jucate de Krişna si 
Pitagora, faptul că ei fuseseră trimişi să pregătească terenul 
pentru lisus Hristos. „Înţelepciunea şi bunătatea fuseseră 
transmise în fiecare epocă, pe rând, de profeti, după un plan 
perfect”, spunea el. „Au fost duse în India de profetul Buddha, 
în Persia de profetul Zarathustra şi mai târziu, în Occident, de 
lisus (...) Obişnuia să spună: Eu sunt adevăratul profet al 
Babiloniei şi al epocii actuale.” 

Scrierile lui stau mărturie şi pentru cunoaşterea lui în tot ce 
tine de mistica egipteană. La 25 de ani, dupa ani întregi de 
gândire, meditaţie şi eforturi spirituale, Mani a avut o viziune a 
Geamănului său ceresc. 


Geamănul i-a spus: „Salutări ţie, Mani, de la mine şi de la 
Domnul, care m-a trimis la tine şi te-a ales pentru misiunea 
lui. Te vei duce la oameni şi le vei da vestea bună a 
Adevărului.” 

Mani avea să povestească mai târziu despre Geamanul lui 
ceresc: „L-am recunoscut şi am înţeles că era Eul meu de care 
fusesem separat.” 

Geamănul său i-a zis să plece din comunitatea în care fusese 
crescut şi să-şi găsească propria lui comunitate. 

Şi-a învăţat discipolii să fie puri în toate, abţinându-se de la 
carne, băutură şi sex. De asemenea, i-a povatuit să respecte 
lumina din toate lucrurile vii, inclusiv din plante. Nu trebuia să 
cultive plante, ci să mănânce doar ce găseau. Mani voia să se 
întoarcă la modul de viaţă din Rai, cel de dinainte de Cădere. 
„Fiecare parte a lumii vegetale cântă o melodie”, spunea el, 
„Şi dezvăluie una dintre tainele misterului divin.” 

Geamănul l-a ajutat şi să înţeleagă mai bine războiul dintre 
lumină şi întuneric. Impotriva răului nu se putea lupta decât cu 
binele, dar oamenii nu vor fi destul de puternici pentru luptă 
decât dacă pot da naştere Eului lor Superior. Mani a lucrat la 
acest eu lăuntric ca la o statuie, îndreptând ce era strâmb, 
purificându-se pentru ca lumina divină să strălucească din 
centrul fiinţei sale. 

Firea inflexibilă a lui Mani şi refuzul său de a băga în seamă 
avertizările de a evita curtea regelui Persiei au dus la 
crucificarea lui. 

După moartea lui, maniheismul, numele dat doctrinei sale, a 
câştigat în scurt timp atâţia adepţi, încât a devenit o 
adevărată religie. Sf. Augustin, cel mai mare teolog al Bisericii 
timpurii după Sf. Pavel, a fost adept al maniheimului nouă ani. 

Ceva foarte asemănător cu noţiunea lui Mani de Geamăn 
ceresc sau înger păzitor se învăţa în principalul curent creştin 
din cele mai vechi timpuri. Păstorul lui Herma, unul din 
primele texte creştine, conţine indicaţii privitoare la felul în 
care deosebim îngerul bun, care se îngrijeşte de fiecare dintre 
noi, de îngerul rău, care planează şi el în jurul nostru. „Ingerul 
dreptăţii este bun şi modest, blând şi paşnic. Când se înalţă în 
inima ta, îţi vorbeşte de dreptate, puritate, iubire, mulţumire. 
Dar îngerul nedreptatii este furios şi înrăit. Când se înalţă în 
inima ta, îl recunoşti după faptele lui. Când devii mânios şi 


aspru, să ştii că e în tine, sau când ţi se trezeşte o dorinţă 
puternică sa faci lucruri rele sau te copleseste trufia sau 
lăudăroşenia. Acum ştii cum lucrează, asa ca indeparteaza-te 
de el! Oricât ai fi de rău, dacă îngerul dreptăţii îţi coboară în 
suflet, sigur vei face o faptă bună.” 

Despre îngerul păzitor şi îngerul rău care însoțesc fiecare om 
au scris şi Origen, unul dintre Părinţii Bisericii, şi Sf. Grigorie 
de Nisa. 

Învățătura Bisericii are diferite grade de certitudine. Existenţa 
îngerilor este o doctrină definită, având cel mai înalt grad de 
certitudine. Îngerii buni sunt trimişi de Dumnezeu să fie 
ocrotitorii oamenilor, ceea ce este De Fide ex Jugi Magisterio. 
Creştinii au îngeri păzitori, ceea ce este o certitudine 
teologică. Însă nu la fel se poate afirma despre faptul că 
fiecare om are un înger rău.!*” Jacob Boehme, misticul din 
veacul al XVII-lea, avea o explicaţie pentru relativa slăbiciune 
a îngerilor răi: „Diavolii văd numai întunericul din mânia lui 
Dumnezeu.” Teologul şi exorcistul Martin Israel e de acord şi 
explică faptul că acest înger întunecat are o viziune îngustă şi 
o înţelegere limitată a „locului său în univers”. Îngerii 
întunecaţi sunt, în chip latent, orbi şi nici în inteligenţă nu 
abundă. Şi numai din aceste limitări le vine puterea de 
influenţă negativă. Dacă ar vedea limpede urmările răului pe 
care-l săvârşesc, nu l-ar mai putea săvârşi. 

Pe de altă parte, îngerii luminii înţeleg clar în ce direcţie 
merge universul şi ce rol joacă ei, drept care sunt mai 
puternici. 

Pentru creştini, universul era un câmp de luptă unde forţele 
binelui erau dispuse contra forţelor răului, unde fiecare avea 
un înger bun şi unul rău, care încercau să-l câştige de partea 
lor. Prin urmare, lupta între forţele binelui şi ale răului se 
dădea în dimensiuni diferite - în 


137 Pentru o discuţie amplă a diferitelor grade de certitudine din 
doctrina creştină despre îngeri vezi Fr. Hardon Archives, 
www.therealpresence.org. Vezi şi Cartea tibetană a morților (Cartea a 
II-a, partea a doua, judecata). 


Îngerul păzitor de Jacopo de Barbari (secolul al XV-lea) 


ceruri, pe pământ, pe tărâmul morţilor şi în regatele din 
fiecare fiinţă umană. 

Materia a fost creată, în parte, pentru ca oamenii să-şi poată 
dezvolta liberul-arbitru. Pe măsură ce se forma, se întărea în 
jurul lor şi închidea spiritele umane în corpuri materiale, 
materia alcătuia o barieră între aceste spirite şi Dumnezeu, 
aşa că spiritele umane nu mai erau copleşite de Dumnezeu. 
Din punctul de vedere al idealismului, la asta serveşte 
materia. 

In cursul istoriei s-a configurat o maşinărie metafizică fin 


reglată, cu mecanisme delicate de control, care să le dea 
oamenilor posibilitatea de a discerne realitatea spirituală 
pentru a lua propriile lor decizii, deşi prezenţa nu e evidentă. 
Şi această configuraţie se reflectă în viaţa omului din zilele 
noastre. De multe ori e greu să înţelegi ce este bine să faci. 
Adesea binele şi răul par foarte asemănătoare. Viaţa ne 
induce în eroare de multe ori. Ne ispiteşte să facem rău şi să 
credem că ce e rău este bine, dar, aşa cum a spus misticul şi 
matematicianul Blaise Pascal, „în credinţă există destulă 
lumină pentru cei care cred şi destul întuneric pentru cei ce nu 
vor să creadă”. Conform idealismului, istoria lumii este o 
relatare a felului în care condiţia umană a ajuns să aibă 
această capacitate extraordinară. 


Capitolul 24 
Epoca minunilor 


Secolele de după moartea lui Hristos par să fi fost marea 
epocă a minunilor. Ne-au parvenit o mulţime de mărturii 
despre apariţii, vindecări şi transformări miraculoase de genul 
celor strânse în colecţia Legenda aurului, realizată de Jacob de 
Voragine. 

Deşi fireşte că avem tendinţa de a plasa aceste fenomene în 
epoca creştină, există consemnări despre zei păgâni ce le 
apăreau mulțimilor, precum şi unor oameni ieşiţi din comun, în 
vremuri imemoriale, dar, surprinzător, şi în Antichitate. În 
Viața lui Marcellus, Plutarh scrie că templul lui Enguinum din 
Sicilia era venerat datorită apariţiei zeitei-mama acolo. 
Filostrat a consemnat frecventele manifestări ale lui Esculap la 
templul din Tars. În tratatul Despre natura zeilor, cel mai 
rezonabil dintre romani, Cicero, a menţionat apariţiile 
frecvente ale zeilor în epoca sa, secolul | î.Hr.: divinii Castor si 
Pollux au fost văzuţi venind în ajutorul trupelor pe câmpul de 
luptă, fauni se auzeau deseori în păduri şi zei îşi făcuseră 
apariţia sub felurite forme. 

Un contemporan al Sfântului Pavel, medic renumit la Roma, 
pe nume Thessalus din Tralles, a lăsat o descriere a călătoriei 
sale pe Nil, la marile temple ale Egiptului. Când a ajuns la 
Teba, un preot bătrân i-a promis să-i înlesnească o 
întrevedere cu un zeu sau duh. După trei zile de post, preotul 


l-a închis pe Thessalus într-o cameră specială de pregătire, 
unde era un jilţ pentru zeu. Divinitatea a fost o apariţie de o 
frumuseţe indescriptibila, care a răspuns la întrebările 
doctorului despre plantele medicinale. 

Există şi multe mărturii despre vindecări miraculoase. Una 
din cele mai spectaculoase din Antichitatea târzie a fost 
tămăduirea unui om numit Phormion, care locuia în oraşul 
Kroton. Fusese rănit în bătălie şi, când rana nu i se mai 
vindeca, un oracol i-a spus să se ducă în Sparta, la altarul lui 
Castor şi Pollux. Suferindul s-a supus, a ajuns la clădirea aceea 
şi, punând mâna pe clanţă, s-a trezit brusc ţinând clanta uşii 
casei sale din Kroton. Era acasă şi vindecat. Mai târziu vom 
aminti alte vindecări miraculoase, ce implică şi schimbări de 
natură interioară ale omului bolnav. 


Imagine de pe o monedă din Templul de la Epidaur 


Templul din Epidaur, ca şi altarul gemenilor divini, era fieful 
şerpilor tamaduitori. Istoria  apariţiilor şi  vindecărilor 
miraculoase petrecute acolo include şi povestea unui om care 
adormise într-o zi lângă templu. Trecătorii au văzut unul dintre 
şerpii imblanziti ai zeilor venind la el si lingându-i acel deget 
de la picior care-l durea. Când s-a trezit, omul era vindecat şi 


a spus că avusese un vis în care un tânăr frumos îi punea un 
bandaj pe deget. 


Ambele poveşti indică existenţa unui alt tărâm sau a altei 
dimensiuni în care putem intra ca să ne vindecăm. Vom reveni 
mai târziu la această temă. 

Prin urmare, minunea nu este un fenomen exclusiv creştin, 
dar ideea de miracol pare să fi apărut odată cu răspândirea 
creştinismului. Un mit antic ca acela al lui Perseu nu prezintă 
întâmplările ca fiind miraculoase, deoarece este de la sine 
înţeles că ele aveau loc într-o lume în care legile naturii încă 
nu erau stabilite. În vremea lui Hristos oamenii deveneau mai 
curioşi în privinţa lumii materiale. Strângeau informaţii 
geografice, biologice şi istorice şi le categoriseau, distingând 
modele şi începând să ia în seamă legile naturii sau ceea ce 
unii filosofi arabi numeau „obiceiuri”.15% Miracolul era pe-atunci 
un eveniment care aparent contravine legilor naturii. (Vom 
reveni la acest domeniu al gândirii când vom ajunge la 
Iluminism şi la faimosul atac al filosofului scoţian Hume la 
adresa minunilor.) 

Dar, deşi conceptul de miracol apăruse, după aceea, când s-a 
format materialismul, idealismul era încă în floare. El explica 
precipitarea materiei în termenii emanatiilor la scară 
descendentă din Mintea Cosmică. Multele religii şi filosofii 
diferite din epocă au o viziune comună asupra acestei scări 
sau ierarhii, deşi modificată de cultura în care apare - de 
exemplu, neoplatonismul idealist cu parfum grecesc, 
idealismul cu parfum ebraic al Cabalei şi idealismul cu 
reminiscente egiptene care este hermetismul. Unii eruditi au 
detectat si influenţa idealismului persan şi indian în 
neoplatonismul lui Plotin, iar pe atunci călugării budişti 
ajunseseră deja în Grecia. 

Orice tip de idealism tmbratisau, oamenii percepeau lumea 
într-un fel corespunzător credinţei lor în idealism. Plotin scria 
despre lucrul cu ceea ce el numise „sufletul lumii” în actul 
creării lumii fizice: „lubesc viziunile şi creez prin facultatea 


138 Sufitii susţin că sfinţii pot face lucruri care nu se potrivesc cu 
„obiceiurile”. Pentru o discuţie moderna despre tiparele din natură 
percepute ca „obiceiuri”, şi nu ca legi eterne şi imuabile, vezi capitolul 
al treilea din The Science Delusion de Rupert Sheldrake. 


mea de a avea viziuni. Creez obiectele contemplării, ca 
matematician, le închipui şi desenez contururile. Mă uit 
înlăuntrul meu şi formele lumii materiale iau fiinţă din 
gândurile mele.” Să resimti lumea ca reactionand la gândurile 
şi rugăciunile tale cele mai tainice, cum au făcut apostolii, şi 
să colaborezi cu Mintea Cosmică la actul creaţiei, asemenea 
lui Plotin, iată chintesenta trăirii idealiste şi temelia oricărei 
filosofii despre religie şi spiritualitate. 

Dacă priveşti lumea cu ochii idealismului, minunile nu sunt 
imposibile şi nici improbabile. Sunt, de fapt, ceva la care te 
poţi aştepta. 

O istorie a lumii conformă idealismului s-ar cuveni să 
sugereze liniile mari ale unui plan în desfăşurare în spatele 
acestor manifestări aparente ale divinului, aşa împrăştiate 
cum sunt în diverse culturi. Dacă există o altă lume care îşi 
impune prezenţa în cea pământească şi o influenţează, ar 
trebui să vedem cel puţin câteva indicii ale existenţei unui 
plan unificat. 


În secolul al IV-lea, două facţiuni se luptau pentru stăpânirea 
Imperiului Roman. Ambele erau mânate în luptă de vise. 
Maxentiu avusese un vis în care i se spusese că, dacă isi 
ducea armata la luptăm dincolo de zidurile cetăţii, cel mai 
mare duşman al Romei va fi înfrânt. Oastea lui se afla în 
Capitală şi apăra Roma dinăuntru, dar, îndemnat de vis, el şi-a 
mutat trupele ca să-l înfrunte pe Constantin, nedându-şi 
seama că el însuşi era cel mai mare duşman al Romei. 

Podul de pe Tibru fusese dezafectat pentru a opri înaintarea 
lui Constantin. Aşa că la 28 octombrie 312 s-a construit în 
grabă un pod de pontoane, pe care să treacă Maxentiu si 
ostaşii lui. Dar s-a prăbuşit şi mii de oameni, inclusiv Maxentiu 
însuşi, s-au înecat. 

Intre timp, Constantin era chinuit de incertitudini teologice. | 
se ofereau multe religii şi filosofii diferite. Voia să ştie cine e 
adevăratul zeu, cel mai mare, aşa că se ruga la acest zeu săi 
se arate şi să-i întindă o mână de ajutor în clipa de cumpănă. 
In ziua aceea, la apusul soarelui, a avut o viziune. A văzut o 
cruce strălucitoare, din care ieşeau raze chiar deasupra 
Soarelui şi pe cer stătea scris „Cucereşte prin asta”. 

Constantin a fost impresionat, dar nu ştia ce trebuie să 


înţeleagă. În noaptea aceea, lisus Hristos i s-a arătat în vis 
purtând aceeaşi cruce pe care o văzuse pe cer. l-a spus să 
facă o cruce la fel şi s-o ducă în luptă, căci avea să-i aducă 
victoria. De dimineaţă, Constantin şi-a chemat cei mai 
pricepuţi meşteri, le-a descris în amănunt crucea şi le-a 
poruncit să-i facă una la fel. 

Ţinând mereu crucea în faţă, a învins inamicul şi a unificat 
imperiul. A câştigat cu ajutor de la Dumnezeul creştinilor. 
Constantin a dat un edict care punea capăt prigonirii 
creştinilor şi a început creştinarea imperiului. De unde creştinii 
formau înainte o sectă locală, închisă, credinţa lor a devenit 
religia oficială a marilor mase din Roma. 


Majoritatea visurilor noastre sunt percepții amestecate şi 
confuze ale lumilor spirituale, greu de descifrat. Dar uneori 
fiinţele spirituale au ceva important de comunicat şi o fac prin 
intermediul visurilor. Atunci, acestea sunt mult mai clare. În 
povestea lui Maxentiu şi Constantin vedem impulsuri spirituale 
lucrând de coniventa prin doi indivizi, prin visurile lor, pentru o 
mare schimbare în istorie. 

Unii istorici se îndoiesc de sinceritatea lui Constantin, deşi e 
aproape cert că el a convocat Conciliul de la Niceea, care a 
definit dogmele creştine, ba chiar a condus discuţiile. Mai 
târziu, împăratul a avut viziuni cu Sf. Mihail, a construit 
Biserica Sfântului Mormânt şi Biserica Naşterii Domnului în 
Ţara Sfântă, Bazilica Sf. Petru în Roma şi a pus temelia 
monumentalei Sfânta Sofia de la Constantinopol. Mama lui, 
Elena, care îi împărtăşea entuziasmul faţă de creştinism, a 
călătorit în Tara Sfântă, unde a dezgropat sulița lui Longinus, 
care l-a străpuns în coaste pe lisus Hristos când era răstignit 
pe cruce. 

Nu încape îndoială că împăratul Constantin a avut dorinţa 
arzătoare de a înţelege realitatea spirituală în profunzime. N-a 
propovăduit un creştinism mărginit şi dogmatic, care nega 
realitatea spirituală a altor tradiţii religioase. Monarhul spunea 
că citise despre un salvator solar şi o nouă epocă de aur în 
Egloga a IV-a a lui Vergiliu, ceea ce îl ajutase sa se 
convertească la creştinism. Înainte să moară a mutat capitala 
imperiului la Bizanţ, redenumit Constantinopol după numele 
lui, graţie profetiei făcute de o sibilă care prezisese căderea 


Romei. Drept urmare, Constantin a dat poruncă să fie îngropat 
un „paladiu”, o statuetă a zeiţei Atena, sub o coloană din 
mijlocul noii capitale. În Antichitate se credea că un oraş care 
are la temelie un paladiu se va bucura de ocrotirea zeilor. 


O fată de 15 ani păştea o turmă de oi a mamei sale vitrege. 
Părinţii ei naturali o alungaseră de acasă, din Antiohia, pentru 
că nu-i tolerau credinţa creştină. Dar ea îşi făcuse o nouă viaţă 
la ţară şi era fericită. 

Într-o zi guvernatorul Antiohiei se plimba prin provincie şi a 
zărit-o cântând la o fântână. A văzut cât era de frumoasă şi a 
fost mistuit de dorinţă. Mi-o voi face amantă, şi-a spus în 
gând. 

A aşteptat până s-a întors în oraş şi, înconjurat de însemnele 
puterii, le-a poruncit servitorilor să i-o aducă. Dar ea nu a vrut 
să vină la Curte. l-a trimis vorbă: „Nu dau o ceapă degerată pe 
toată puterea ta!” 

Înaltul demnitar le-a spus slujitorilor s-o aducă la el cu forţa, 
dacă e necesar. 

— O să o fac să se răzgândească foarte curând! 

Când a fost târâtă în odăile lui, el vrut să ştie cine e fata. Ea a 
zis că o cheamă Margareta, că e creştină şi de viţă nobilă. 

Guvernatorul şi-a jurat că o va face să-l iubească. l-a oferit 
aur şi i-a cerut mâna. Dar numai el se îndrăgostea, nu şi ea. 
Când şi-a dat seama că ea nu acceptă nimic de la el, s-a 
înfuriat şi le-a poruncit oamenilor lui s-o lege de mâini şi 
picioare. A fost apoi atârnată de un perete şi bătută până s-a 
scurs sângele din ea ca apa dintr-o fântână. 

— Fecioară Margareta, a zis guvernatorul, e bună durerea? 

Ea tot nu se îndupleca şi, până la urmă, guvernatorul a 
trebuit să-şi acopere faţa cu mantia, căci nu suporta să vadă 
atâta sânge. Le-a spus soldaţilor s-o ducă jos şi s-o arunce în 
temniţă. 

Noaptea, când zăcea pe paiele îmbibate pline de sânge, 
având febră, a văzut un şarpe mare cu corn, scârbos şi verde 
ca iarba, târându-se spre ea şi deschizând gura de parca ar fi 
vrut s-o înghită toată. 


BNET e 
Iniţierea unui poet roman 
(Reprezentare a maestrului Nicholas Poussin) 


— Pleacă de lângă mine, duh rău ce eşti! 
L-a lovit, aruncându-l de lângă ea. Apoi s-a ridicat cu greu şi- 


a pus un picior pe el, ţintuindu-l la podea. 

— Stai nemişcat sub piciorul unei femei! 

De dimineaţă a găsit-o un temnicer cu piciorul pe şarpele 
mort. Guvernatorul a înţeles că pentru ea iubire e fără 
speranţă, aşa că a osândit-o la moarte. 


În anul 380, un mistic spaniol pe nume Priscillian a fost 
surghiunit, acuzat fiind că ar fi oficiat slujba religioasă în 
pielea goală şi ar fi lăsat gravidă o tânără din turma sa. In 386 
a fost torturat şi executat, fiind primul creştin martirizat de alţi 
creştini. Părinţii Bisericii au văzut totul cu ochi buni.15% 
Genoveva s-a născut în anul 419. O simplă pastorita, s-a dus 
la Paris să intre la o mănăstire. Era predispusă la accese 
paroxistice si viziuni. Vorbea despre ierarhiile îngereşti 
descrise de Dionisie şi avertiza lumea să se ferească de îngerii 
răului, drept care e zugrăvită cu un demon pe umăr. 

Pe oameni îi enerva. Unii se întrebau dacă nu e posedată şi s- 
au gândit s-o arunce în Sena. 

Într-o seară, mergea prin oraş cu un grup de călugăriţe, iar 
drumul lor spre casă era luminat de o singură lumânare. Era o 
noapte liniştită, fără nicio adiere de vânt, dar lumânarea s-a 
stins brusc. Celelalte s-au speriat, spunând că un demon 
făcuse asta, că era un semn că Parisul avea să cadă. 
Genoveva a luat lumânarea, care s-a aprins imediat. 

Attila, regele hun, se apropia de oraş. Când trupele lui s-au 
ivit la orizont, oamenii au intrat în panică. Mulţi plecau, 
luându-şi toate bunurile cu ei şi lăsând Parisul la cheremul 
invadatorilor. Dar Genoveva a avut o viziune. S-a dus pe 
străzi, strigând: „Văd! Ştiu! Hunii nu vor veni! Bărbaţii n-au 
decât să fugă din calea lor. Noi, femeile, ne vom ruga atât de 
fierbinte, încât Dumnezeu ne va auzi rugăciunile.” A liniştit 
gloata şi a convins-o să nu părăsească oraşul. Viziunea ei s-a 
adeverit. Attila a plecat imediat spre sud. 

Sf. Dionisie - St. Denis şi Sf. Genoveva aveau să devină sfinţii 
protectori ai Parisului. 

În anul 438, Constantinopolul a fost distrus de un cutremur. 


139 Cartea lui Adam este alt text creştin din vremea aceea, care arată 
o înţelegere profundă a căilor pe care se implică forţele răului în 
istorie. „Lumea aceasta este plină de întorsături şi cotituri, legată cu 
noduri şi pecetluită cu sigilii peste măsură.” 


Populaţia se refugiase pe câmpurile de lângă cetate, rugându- 
se să înceteze replicile. Deodată din mijlocul mulţimii un copil 
a fost ridicat în aer de o forţă invizibilă, înălțându-se până ce 
oamenii nu l-au mai văzut. 

După o vreme a revenit pe pământ şi le-a spus împăratului şi 
mulţimii acolo că a fost martor la 

Grigorie cel Mare trimite misionari sa-i converteasca pe 
englezi (miniatura din secolul al X-lea, atribuita Sfantului 
Dunstan. Grigorie a vazut ingeri de multe ori si a strans 
relatarile altora. Era curios in ce stari de spirit au loc 
perceptiile spirituale, făcând deosebirea între starea de 
„umbră amestecată cu lumină”, în care puterea imaginaţiei se 
îmbină cu raţiunea, şi marile viziuni, care survin doar în cele 
mai intense stări de contemplatie (Carol Zaleski, Otherworld 
Journeys, Oxford University Press, 1987, pp. 89-90) 


un mare concert dat de îngerii din cer, care aduceau laudă 
Domnului. Episcopul Constantinopolului avea să scrie mai 
târziu că toţi locuitorii oraşului fuseseră martori la eveniment. 


În continuare, pe măsură ce ne îndreptăm spre epoca 
modernă, vom vedea dacă mai percepem lumea ca Plotin şi 
ne vom întreba dacă aceleaşi modele supranaturale îşi fac 
încă simțită prezenţa în jurul nostru. 

Oare oamenii din zilele noastre se folosesc de aceleaşi puteri 
supranaturale pe care le-au avut apostolii? 


Capitolul 25 
Muntele vine la Mahomed 


Toţi oamenii sunt adormiti. Se trezesc doar atunci când mor. 
Cugetare citată de Mahomed 


Aceasta este o istorie a lumii care cuprinde acele părţi pe 
care istoricii traditionalisti le-au 


ce TY 


Ispitirea Sfantului Anton (detaliu dintr-o fresca de la S. 
Sepolcro, Barletta). „Nimburile aurii ce înconjoară capetele 
zeilor păgâni şi sfinţilor creştini se referă la faptul că au fost 

scaldati în splendoarea soarelui şi că un soare spiritual 

dinlăuntrul lor emană raze strălucitoare, învăluindu-i în lumină 

cerească. Când nimbul e format din raze drepte, are o 
semnificaţie solară, iar când e alcătuit din raze curbate, se 
dezvăluie natura sa lunară; ori de câte ori razele sunt unite, 

nimbul simbolizează amestecul celor două principii.” (W şi G. 

Audsley, Handbook of Christian Symbolism, 1865) 

făcut pierdute, poveşti care, în ciuda opreliştilor, s-au păstrat 
în imaginarul colectiv. Sintagma „crede în magie” poate fi 
folosită în două feluri. Inseamna „să crezi că o poţi folosi” sau 
„să crezi că funcţionează”. Dacă nu eşti tributar viziunii 
materialiste, potrivit căreia mintea e doar un produs secundar 
al materiei, s-ar putea să crezi în al doilea sens. 

Mahomed sigur credea în magie în acest sens. El a spus că 
„influenţa deochiului e fapt dovedit”. Scopul principal al 


misiunii sale a fost să-i pună capăt.1% 

Coborârea în infern, după cum am văzut, a impulsionat 
activitatea demonică şi apariţia spiritelor morţilor. Granița 
dintre lumea fizică şi spirituală părea foarte subţire pe-atunci, 
iar proliferarea religiilor, filosofiilor şi sectelor continua. S-au 
închis şcolile de misterii de la Luxor, Karnak, Delfi, Corint şi 
Eleusis, unde intrarea în lumea spirituală se făcea într-un 
mediu controlat. Preoţii, adevăraţi magi care ştiau să practice 
aceste tehnici, au fost izgoniți sub pământ. Multi au fugit în 
sudul Arabiei, motiv pentru care acea regiune este, în 
imaginaţia oamenilor, un loc vrajit. 

Am urmărit dezvoltarea liberului-arbitru, trăsătură specifică 
omului. Indivizii erau capabili să-şi exerseze aceasta 
capacitate spre a convinge fiinţele spirituale să facă tot ce 
voiau ei.**7 
Alexandru din Abunoteichos, un discipol al lui Apollonius, 
tinea un şarpe imens, dar îmblânzit, pe nume Glycon. Punea 
pe el o mască de om făcută din pânză, iar oamenii îi treceau 
pragul ca să se vindece miraculos sau ca să li se ghicească 
viitorul. 

Se zice că pescarii mai prindeau în năvoade sticle din alamă 
cu plumb, aruncate de valuri pe plajele din Africa. Dacă 
scoteai dopul, ieşea un fum albastru ce lua formă de om 
pentru scurtă vreme. Intr-o asemenea sticlă îl făcuse prizonier 
Solomon pe duh. 

Simon Magul a fost invatacelul unui mag arab. A călătorit în 
lung şi în lat, însoţit de o femeie pe nume Helena. El susţinea 
că ea este reincarnarea Elenei din Troia. Se spunea că puterea 
lui de mag venea dintr-o vrajă sexuală pe care o făcea cu 


140 Uneori mizeria e definită ca „materie într-un loc greşit”. Şi răul 
poate fi definit la fel: „înţelepciune la momentul greşit.” După 
destrămarea civilizaţiilor din Antichitate şi închiderea templelor cu 
şcoli de misterii, preoţii şi magii au fugit şi mulţi au ajuns în Arabia. În 
şcolile de misterii înţelepciunea lor a ieşit la iveală, dând naştere unei 
culturi răspândite a experimentelor oculte. Una dintre dorinţele lui 
Mahomed era să le pună capăt, ceea ce se reflectă în simbolul islamic 
în care Venus e încadrată de Lună. Vezi şi The Secret History of the 
World. 

141 Origen a făcut o deosebire clară între practica de a cere ajutorul 
îngerilor şi aceea de a-i invoca. Vezi The Westminster Handbook to 
Origen, 2004. 


Helena. 

Printre numeroasele sale acte de magie se numără 
vindecarea bolnavilor, învierea morţilor, trezirea la viaţă a 
statuilor, care începeau să vorbească. De asemenea, putea să 
zboare şi să se facă nevăzut. Putea să poruncească legiunilor 
de demoni. 

Propovăduia că fiecare om are în el rădăcina universului, 
izvor nesecat de putere. 

Mai târziu, când puterile şi faima au început să-i slăbească, a 
cerut să fie îngropat de viu trei zile, spunând că se va ridica 
din morţi, şi atunci strigătele lui s-au auzit din iad. Papa Paul | 
a construit o biserică peste mormântul lui, ca să fie sigur că 
rămâne acolo. 


Mahomed s-a născut în anul 570. A crescut într-un tărâm 
unde oamenii crezuseră cândva într-un creator suprem, dar de 
atunci nu-şi mai înălţaseră privirile atât de sus. În vremea 
aceea, diferitele triburi se rugau la idoli din lemn, granit sau 
agat. 

Cel mai mare altar se numea Kaaba, se afla la Mecca şi avea 
sute de idoli din lemn şi piatră în jur, iar înăuntru mulţi erau 
împodobiţi cu podoabe scumpe. Unii erau reprezentări 
animaliere - de pildă Nasr, zeul-vultur. Alţii întruchipau 
divinităţi ale stelelor si ale planetelor, inclusiv trei zeițe ale 
lunii. Erau statui ale lui Moise şi lisus Hristos, precum şi un 
tablou cu Fecioara Maria. Se aduceau şi jertfe, uneori o sută 
de cămile o dată. Mecca era un centru comercial imens, 
negustorii fiind în fruntea caravanelor, venind să vândă 
cămile, sclavi şi femei. Vracii şi magii aveau legături cu hoţi, 
cartofori şi prostituate. 

Mama lui Mahomed a murit când copilul avea şase ani, iar el 
a fost nevoit să stea la bunicul lui. Mahomed a fost cioban, 
apoi cămilar pentru negustori. Când avea 25 de ani, a început 
să se îngrijească de moşiile unei văduve bogate pe nume 
Kadisha. 

Lui Mahomed îi plăcea să rătăcească singur, uneori îşi punea 
cortul pe Muntele Hira, de unde se vedeau oraşul şi câmpiile. 
Ceva îl neliniştea - o sete de infinit. Cultul lui Kaaba nu era de- 
ajuns. Nu a vorbit cu nimeni mai multe luni la rând. Nu s-a mai 
îngrijit şi avea o expresie sălbatică în ochi. Auzea voci despre 


care ştia că nu erau glasuri de om. Apoi a auzit o voce în vânt: 
„Tu eşti alesul. Vesteşte numele Domnului.” 

Atunci s-a dus pe Muntele Hirah, într-o peşteră. A văzut o 
siluetă uriaşă lângă el. Să fi fost un duh? A simţit ochii aceia 
atintiti asupra lui şi a auzit-o spunând limpede şi răspicat: 
„Recită!” 

„Nu pot să recit...” Niciodată nu putuse să recite pentru că nu 
ştia să citească. 

„Recită!” 

Câteva rânduri de text ce ardeau ca focul i-au apărut în faţa 
ochilor. Erau primele rânduri din Coran, iar acum îşi dădea 
seama că putea să citească. 

Mahomed a părăsit peştera şi s-a urcat în vârful muntelui. 
Vocea îi vorbea acum mai de aproape. „Tu eşti trimisul 
Domnului, iar eu sunt Gabriel, arhanghelul Său.” 

Gabriel tot venea la Mahomed. Când mergea pe stradă, 
simţea adesea că arhanghelul îl priveşte. Uneori Gabriel i se 
infatisa la el în casă, adesea în timpul nopţii, uneori ca un 
glas, alteori în chip de om, şi arhanghelul i-a dezvăluit treptat 
învăţăturile Coranului. Aşadar, un om simplu, fără carte, nu 
tocmai priceput la vorbe, a întemeiat cartea de căpătâi în 
limba arabă, o scriere complexă, splendidă, de cea mai mare 
importanţă. 

In cele din urmă, Gabriel i-a spus: „Vino în faţă şi predică 
lumii noua credinţă.” 

Soţia lui a fost prima care i-a primit mesajul, apoi un mic grup 
de discipoli s-au strâns în curând în jurul lui. 

„Rugaţi-vă Domnului să fiţi bun cu prizonierii, săracii şi orfanii 
şi aduceti-le alinare (...) Hraniti-i pe flămânzi, fiţi miloşi si 
ajutati-i (...) fiţi neclintiti în judecată, mărturisind în fata 
Domnului, de ar fi chiar împotriva voastră, fie părinţii sau 
neamurile voastre, fie ei bogaţi sau săraci.” 

Spunea că sunt înconjurați de îngeri ori de cate ori se adună 
un grup de oameni să-şi aducă aminte de Dumnezeu. 

A început să propovăduiască în public: mulţimea îl chema să 
înfăptuiască miracole, dar el refuza. A ţinut să sublinieze că, 
deşi lisus a făcut minuni, multă lume nu a crezut în el. „Sunt 
un om ca toţi ceilalţi”, le-a zis. 

Mai târziu s-a dus la Kaaba şi a stat în fata statuilor zeitelor 
lunii. „Nu sunt nimic, sunt doar ce au creat strămoşii voştri!” 


S-au auzit strigăte furioase. „Nu e alt Dumnezeu în afară de 
Allah, iar Mahomed e profetul Lui.” Gloata a spus că se poartă 
ca un nebun periculos. 

În următoarele zile, copiii şi sclavii au început să arunce cu 
pietre în Mahomed pe stradă. Odată a implorat să fie lăsat în 
oraş şi când s-a întors acasă avea faţa plină de sânge. Zăcea 
în pat fără speranţă, când a văzut o siluetă intrând în odaie. S- 
a ridicat tresărind şi dărâmând o cană cu apă. 

Era Gabriel, care purta un veşmânt din aur şi aducea o 
creatură cu trup de cal şi cap de om. Era Buraq, armasarul 
ceresc. „Vino să calaresti cu mine”, i-a spus Gabriel. „lţi voi 
arăta lucruri marete.” 

Au zburat deasupra deşertului, spre lerusalim, unde au văzut 
scara zărită şi de lacob. Au urcat pe ea şi când au bătut la 
porţile de argint ale primului paradis le-a deschis Adam. De 
acolo au trecut prin cele şapte raiuri, unde s-au întâlnit cu 
Moise şi Avraam. Au văzut un înger cu trup din foc şi gheaţă şi 
altul cu şaptezeci de mii de capete. Fiecare cap avea 
şaptezeci de mii de guri şi fiecare gură avea şaptezeci de mii 
de limbi, iar fiecare limbă vorbea şaptezeci de mii de graiuri - 
şi toate îl slăveau pe Dumnezeu. 

În cel de-al şaptelea cer era o casă de rugăciune. Gabriel i-a 
spus că şaptezeci de mii de îngeri trec pe acolo în fiecare zi, 
iar acum Mahomed se alătura îngerilor care înconjurau de 
şapte ori casa de rugăciune. 

Dumnezeu stătea pe tronul lui deasupra celor şapte raiuri, cu 
faţa acoperită de şaptezeci de văluri. L-a atins pe Mahomed şi 
l-a învăţat înţelesul profund al rugăciunii. Apoi a poruncit ca lui 
Mahomed să-i fie arătaţi cei ce sălăşluiesc în infern, iar pe 
urmă Buraq l-a dus înapoi la Mecca şi în patul lui. 

Cana cu apă pe care o răsturnase nu ajunsese încă pe jos. 
Asemenea lui Enoh şi Pavel, Mahomed făcuse o călătorie în 
Rai şi era să schimbe cursul istoriei. Dar, când a încercat să le 
vorbească despre ea locuitorilor din Mecca, ei au devenit şi 
mai ostili. 

Adevărul era că mesajul de dreptate al lui Mahomed 
ameninţa privilegiile elitei conducătoare foarte bogate, iar 
atacul profetului la adresa Kaaba urma să le afecteze şi 
interesele comerciale. Mahomed a fost izgonit în deşert. 

Acolo, printre triburile de beduini, s-a bucurat de mare 


susţinere. Lumea modernă lua fiinţă în deşert, nu doar 
datorită mesajelor de libertate şi egalitate, ci şi graţie 
refuzului lui Mahomed de a înfăptui miracole. Pentru el, lumea 
materială, cea a simţurilor, era suficient de miraculoasă. In 
rest, convingea oamenii să îl urmeze pentru că adevărurile 
universale erau rezonabile. Accentul pus pe rațiune şi logică, 
pe ce se poate demonstra limpede, avea să facă din islam 
premisa pentru ştiinţa modernă. 

Mahomed a pus umărul la construirea unei simple case de 
rugăciuni din cărămizi uscate la soare. In fata ei era o curte în 
care să se refugieze oamenii fără adăpost. 

Mahomed a spus următoarea poveste. Când Dumnezeu a 
făcut Pământului, forma nu era fixată şi tremura, aşa că 
Dumnezeu a luat munţii şi i-a pus să ţină locului planeta. 
Îngerii l-au întrebat: 

— Allah, există ceva mai puternic decât munţii? 

— Fierul poate străpunge munţii. 

— E fierul cel mai puternic? 

— Focul topeşte fierul. 

— E focul cel mai puternic? 

— Apa stinge focul. 

— E ceva mai puternic decât apa? 

— Vântul. 

— O, Dumnezeule milostiv, care e cel mai puternic lucru de 
pe pământ? 

Şi Allah a răspuns: 

— Cel mai frumos lucru de pe pământ este omul milos, care 
aduce alinare. Dacă dă cu dreapta fără să ştie stânga e mai 
puternic decât orice. 

Mahomed avea 52 de ani. Credea că are un mesaj pe care 
trebuie să-l audă toată lumea, deşi oamenii erau depravati, 
idolatri şi săraci. Solomon vorbise cu înţelepciune, lisus fusese 
blând şi făcuse minuni, dar Mahomed îşi dăduse seama că 
niciunul din ei nu reuşise să-i facă pe toţi să creadă într-Unul 
Dumnezeu. 

A trimis o proclamaţie potrivit căreia oricine voia să-i 
slujească pe Allah şi pe trimisul lui va trebui să vină la o 
fântână de lângă Medina. Au venit trei sute de oameni. Cu toţii 
aveau doar doi cai şi şaptezeci de cămile. 

Pe de altă parte, duşmanii lui strânseseră o oaste de două mii 


de oameni. Mahomed a ridicat stindardul negru al războiului, a 
luat un pumn de nisip şi l-a aruncat în direcţia lor, spunând: 
„Să li se citească nedumerirea pe fete!” Vântul a purtat nisipul 
şi a adus îngerii la orizont, semănând groază în „inimile” 
necredincioşilor. S-a găsit şi o sabie ciudată în nisip şi 
Mahomed a ridicat-o. Avea şapte metri lungime şi două tăişuri. 
Duşmanul s-a dat bătut în faţa lui şi a oamenilor săi. După 
aceea el a zis: „Îngerii Domnului ne-au adus azi victoria.”!2 
Când a intrat călare triumfător în Mecca, Mahomed a 
străbătut străzile pustii spre Kaaba, pe care a încercuit-o de 
şapte ori. Apoi, alături de ai săi, a sfărâmat idolii până când n- 
a mai rămas decât praf. Aceeaşi soartă a avut-o şi statuia lui 
Avraam. 

Când şi-au dat seama că Mahomed nu intenţiona să le facă 
rău, oamenii au început să iasă din case. Se uitau lung la idolii 
sfaramati. Atunci au auzit un sunet şi au ridicat privirile. 
„Ridicaţi-vă la rugăciune! Rugăciunea e mai bună decât 
somnul.” Era un negru, un fost sclav, căruia Mahomed îi 
făcuse marea onoare de a-l numi primul muezin. 

Mahomed a murit în 632. După funeralii, unii oamenii tot 


142 Îngerii apar în Coran de mai mult de optzeci de ori şi fac parte din 
teologia islamică. „Poziţia oamenilor în centrul cosmosului se explică 
în legătură cu îngerii şi fiecare suflet este vegheat.” (Sachiko Murata, 
în Seyyed Hossein Nasr, /slamic Spirituality: Foundations, Crossroad, 
1987). 

Poate că e semnificativ faptul că liderii intelectualilor islamici din 
America s-au ataşat foarte repede de Lorna Byrne. „Lorna Byrne ridică 
vălul de pe ochii noştri, reuşind să pună cititorul în legătură cu un 
tărâm angelic nevăzut. Acum, când lumea e confuză, A Message of 
Hope from the Angels este mărturia iubirii divine şi a sprijinului care 
ne înconjoară permanent, chiar dacă nu-l vedem sau nu-l simţim 
mereu.” - Imam Feisal Abdul Rauf, autorul volumului Moving the 
Mountain şi CEO la Cordoba Initiative. „Religia oficială şi credinţa au 
fost disputate şi discreditate de scandalurile din rândul clerului, de 
noii atei, de secularizare, de intoleranta din ce în ce mai mare fata de 
religie şi de scăderea numărului de credincioşi. A Message of Hope 
from the Angels de Lorna Byrne aduce o speranţă în toiul crizelor şi 
problemelor de zi cu zi cu care mulţi din noi se confruntă în lumea 
noastră.” - John L. Esposito, profesor universitar la Georgetown, 
autorul volumelor The Future of Islam şi What Everyone Needs to 
Know about Islam. 


vedeau un bătrân ciudat, cu barba albă. Mai întâi, în spatele 
mulţimii. Dar apoi părea că vine în fugă prin gloată, până când 
a ajuns lângă cadavru. Acolo şi-a prezentat condoleantele 
pentru cei mai apropiaţi discipoli ai lui Mahomed. Pe urmă, 
după ce bătrânul s-a făcut nevăzut, discipolii au spus că 
vorbiseră cu Khadir. Pe bătrânul respectiv l-am mai întâlnit, el 
este unul dintre firele roşii care străbat această carte. 


Capitolul 26 
Carol cel Mare şi paladinii durerii 


Islamul s-a întins spre nordul Europei până când valul 
expansiunii a fost oprit şi întors de Carol cel Mare, 
conducătorul Sfântului Imperiu Roman. Fiind cel mai mare 
erou militar din istoria creştină, a luptat să apere ce 
întemeiase Constantin. 

Carol cel Mare avea peste doi metri şi ochi albaştri, 
pătrunzători. Avea doisprezece paladini (nobili), iar unul din ei 
l-a trădat. 

În şapte ani de lupte, a repurtat numai victorii şi a reuşit să-i 
izgonească pe musulmani din Spania, stăpânind tot ţinutul, cu 
excepţia unei mici enclave de lângă Saragossa. 

Fortat să ceară pace, regele musulman a trimis soli la Carol 
cel Mare. L-au găsit pe un tron din aur într-o livadă, cu barba 
albă, însă încă arătos şi mândru de aerul său viril, şi i-au 
transmis mesajul: „Dacă încetezi acest război nefericit şi te 
întorci în Franţa, regele nostru îţi va dărui patru sute de catari 
incarcati cu aur, cincizeci de care cu argint, urşi, lei, şapte 
sute de cămile şi o mie de şoimi, iar Maiestatea Sa va merge 
la Aix să fie botezat.” 

Carol cel Mare s-a sfătuit cu paladinii şi s-a hotărât să 
accepte. 

Dar monarhul sarazin discutase în secret şi cu Ganelon, luda 
dintre paladini. 

— Ce părere ai de Carol cel Mare? îl întrebase regele 
musulman. Prin câte ţinuturi şi-a târât stârvul? E foarte ciudat 
că încă nu a obosit să lupte. 

Ganelon i-a răspuns că nicicând Carol cel Mare nu va renunţa 
la război, câtă vreme îl avea lângă el pe cavalerul lui preferat 
- nepotul lui, mâna sa dreaptă. 


— Roland, zise el. El păstrează vie pofta bătrânului de război. 
Aşa că au pus la cale un plan. Ganelon l-a sfătuit pe Carol cel 
Mare să-l pună pe Roland la comanda unei ariergarde de 
aproximativ douăzeci de mii de oameni, care urma să 
stationeze lângă Pirinei, într-un loc numit Valea Spinilor. Li se 
va spune să stea acolo ca să apere ariergarda armatei 
franceze care se întorcea acasă în Franţa prin trecătorile 
montane înguste. 

Roland stătea pe o stâncă şi făcea cu mâna, uitându-se la 
armata franceză, care se retrăgea. Era chiar pe punctul de a 
se face nevăzută. Carol cel Mare i-a făcut şi el semn, apoi s-a 
întors cu faţa înainte şi oastea a continuat să mărşăluiască. 
Pământul se cutremura de tropotele cailor insauati, iar 
împăratul suspina in tăcere. Cu o noapte in urmă visase ca 
vânează în pădurile din Ardeni, că îl atacă un porc mistreţ şi 
un leopard, iar acum era îngrijorat pentru siguranţa nepotului 
său. 

După vreo treizeci de kilometri, oştenii francezi au trecut de 
Pirinei şi s-au auzit chiote de veselie când au văzut în faţa lor 
câmpiile însorite ale Franţei. 

Între timp, Roland coborâse de pe stânca înaltă să se alăture 
trupelor sale. Văile erau întunecate, dar cerul era senin, iar 
scuturile soldaţilor lui străluceau în lumina soarelui. Deodată 
au auzit sute de trompete. Cavalerul Oliver, fratele de cruce al 
lui Roland, s-a suit într-un pin şi s-a uitat în valea din spate. Mii 
de soldaţi sarazini se apropiau. Căzuseră într-o capcană. 

— Roland, frate, suflă din corn, te implor! Carol cel Mare va 
auzi şi va veni în ajutorul nostru. 

— N-am nevoie decât de sabia mea, Durandal, i-a răspuns 
Roland. 

Durandal era minunata sabie care îi aparținuse lui Hector. 

— Să vezi cum va scânteia în iureşul luptei, i-a zis Roland, si 
în curând va fi mânjită de sânge sarazin. 

— Dar ştim ce armată mare au, i-a răspuns Oliver. Nu am mai 
luptat niciodată cu atât de puţini sorţi de izbândă. Te rog, 
frate, sună din cornul tău de fildeş! _ 

— Nicio vorbă în plus! L-a rugat Roland. Imparatul ne-a 
încredinţat această misiune. 

— Roland, pentru numele lui Dumnezeu, sună din corn! 

Dar Roland a îndreptat sabia Durandal spre cer şi a strigat: 


— Vom învinge! 

Apoi mii de sarazini au năvălit de pe stânci asupra francezilor 
şi a început o luptă crâncenă. l-au încercuit pe francezi din 
toate părţile şi în curând doar şaizeci de oameni din oastea lui 
Roland mai erau în viaţă. 

În cele din urmă, acesta şi-a dus cornul la gură şi a suflat cu 
putere, scoțând un sunet puternic, care s-a auzit până la 
cincizeci de kilometri depărtare. 

— E cornul lui Roland, a zis Carol cel Mare. E în primejdie! 

— Ai părul alb şi ai îmbătrânit! l-a spus Ganelon, care călărea 
lângă el. Eşti prea îngăduitor. Lui Roland îi place să sune din 
corn. Asta face toată ziua. 

S-a auzit din nou cornul. 

— Nu te speria! L-a liniştit Ganelon. Doar vânează. 

Roland a sunat din corn a treia oară. De data asta, aşa de 
tare, că vasele de sânge de la tâmple i s-au spart şi a început 
să-i curgă sânge din gură şi urechi. 

Carol cel Mare a auzit acum clar cornul şi şi-a dat seama că 
fusese tras pe sfoară. A poruncit ca Ganelon să fie pus în 
lanţuri - avea să se ocupe de el mai târziu - şi şi-a întors 
oastea din drum ca să vină în ajutorul iubitului său nepot. 

După o vreme, a văzut în depărtare doar doi francezi încă în 
picioare şi aceştia înconjurați de duşmani. Le-a poruncit 
trambitasilor să sufle si, când i-au auzit şi au văzut cine vine, 
sarazinii au făcut un ultim efort disperat să-l ucidă pe Roland. 
Ştiau că, dacă supravieţuieşte, războiul între musulmani şi 
creştini avea să dureze veşnic. 

Roland îşi pierdea viaţa, dar era mândru că împăratul avea să 
găsească patruzeci de sarazini morţi pentru fiecare francez 
ucis. Şi-a ridicat mănuşa dreaptă spre ceruri şi o mână 
nevăzută a coborât, ridicându-l în sus. 

Când a ajuns în vale, Carol cel Mare n-a găsit decât mormane 
de cadavre. Apoi a zărit un nor de praf departe şi le-a poruncit 
oamenilor săi să plece în urmărirea sarazinilor. 

Prigoana a luat sfârşit doar după ce sarazinii au primit o flotă 
şi un emir a preluat conducerea. Două mari armate s-au 
întâlnit pe o câmpie de lângă mare. 


i) 
RA 


SPS 


Roland in Valea Spinilor 
(Vitraliu aflat in Catedrala din Chartres) 


Printre sarazini erau acum uriasi cu tepi mari pe spinare ca 
porcii mistreti si barbati cu pielea asa de groasa, ca nu aveau 
nevoie de armura. 

Bătălia a durat toată ziua, iar seara, printre scuturi strivite, 
Zale încurcate şi platoşe lovite, Carol cel Mare a strigat 
Montjoie!, iar emirul a scos strigătul de luptă al musulmanilor, 
Precieuse!, şi şi-au recunoscut vocile înălțându-se deasupra 
tumultului. S-au repezit unul spre celălalt ca să pună capăt 
luptei. 

Sulitele li s-au sfaramat şi amândoi au alunecat de pe cai. S- 
au ridicat repede şi şi-au scos săbiile. Emirul l-a lovit pe 
împărat în coif atât de tare, că i l-a despicat în două. Sabia i-a 
intrat în păr şi i-a tăiat o porţiune din pielea capului. Carol cel 


Mare s-a dat înapoi împleticindu-se, dar apoi l-a auzit pe 
Gavriil întrebându-l: „Ce faci, mărite rege?” 


Viziunea lui Carol cel Mare 
(Miniatură din lucrarea Chroniques de Saint-Denis, secolul al 
XIII-lea) 


Atrăgându-i-se atenţia, a găsit puterea să-şi mai ridice o dată 
sabia pe nume Joyeuse şi să o coboare peste coiful strălucitor, 
bătut cu pietre preţioase al emirului. l-a despicat teasta în 
două până la barbă, sabia mânjindu-se cu creierul lui. Bătălia 
fusese câştigată. 

Ajuns acasă, împăratul zăcea la pat, când a mai fost vizitat 
de arhanghel: 

— Carol ce Mare, îţi vei strânge oştile şi vei salva un rege 
creştin... 

— Doamne, ce viata chinuită am! S-a vaitat Carol cel Mare şi 
a plâns până când barba i s-a udat de lacrimi.**? 


143 Carol cel Mare i-a dat Sancta Camisia - sfânta tunică a Fecioarei 
Maria - bisericii care avea să devină Catedrala din Chartres. Acolo a 
început cultul Fecioarei Maria, care apoi s-a răspândit în lumea 


Am menţionat mai devreme că Templul lui Solomon era mult 
mai modest, ca dimensiuni decât ne închipuim. Asediul Troiei 
sigur a fost mai puţin impresionant decât îşi imaginează 
Hollywoodul, iar istoria ne spune că bătălia din Valea Spinilor a 
fost mai degrabă o ambuscadă. Descrierile grandioase care 
ne-au parvenit sunt mai impresionante şi semnificative decât 
ar fi fost, dacă noi am fi fost acolo şi am fi văzut totul cu ochii 
noştri, pentru că aceste viziuni înfăţişează lumile spirituale 
pătrunzând în cea materială, graniţa dintre ele fiind trecută cu 
uşurinţă pentru ca zeii şi îngerii să intervină în treburile 
oamenilor. 

Am văzut că evoluţia spirituală a omenirii a continuat de la o 
civilizaţie la alta, trecând din Tibet în India şi Persia, apoi în 
Sumer şi Egipt, ajungând pana la evrei şi greci, în Ierusalimul 
roman şi în ţările arabe. Dacă asediul Troiei a însemnat 
începutul civilizaţiei greceşti, bătălia din Valea Spinilor a 
însemnat începutul ascensiunii civilizaţiei europene, pe când 
înaintarea islamului era controlată. 

Însă, paradoxal, înflorirea culturii europene îşi are germenii în 
islam. Carol cel Mare a făcut faimos schimb de daruri cu Harun 
al-Raşid, califul din O mie şi una de nopți, care i-a trimis nişte 
jucării mecanice minunate, nemaivăzute până atunci în 
Europa. S-a scris mult despre intelectualii arabi care au 
păstrat şi au dezvoltat idei şi tehnici ce mai târziu au devenit 
esenţiale în revoluţia ştiinţei din Europa.!** In progresul 
spiritual a Europei, influenţa arabă asupra artei, literaturii, 
filosofiei şi întregii naturi umane, aşa cum evolua atunci, a fost 
trecătoare, însă, după cum vom vedea, a produs unele 
schimbări, oferind o strălucire aparte. 


Mahomed a enumerat cele şapte semne după care recunoşti 
un „prieten al lui Dumnezeu”. Sunt asemănătoare cu darurile 
Sfântului Duh. Cei ce sunt prieteni cu Dumnezeu au puterea 
adevărului de partea lor, aşa că nimeni nu li se poate opune. 
Au darul clarviziunii şi pe cel al inspiraţiei. Oricine le face rău 


întreagă. 

144 Roger Bacon, eruditul din veacul al XIII-lea şi întemeietorul metodei 
experimentale din istoria ştiinţei europene, a citat scrieri sufiste, de 
pildă Hikmat el-Ishrag, şi se înveşmânta ca un arab când se plimba 
prin Oxford. 


primeşte de îndată pedeapsa cuvenită. Toată lumea îi ridică în 
slăvi, mai putin invidioşii. Rugăciunile lor sunt mereu 
ascultate. In jurul lor se întâmplă lucruri minunate. Deodată 
dispar în pământ, merg pe apă sau vorbesc cu Khadir. 

Khadir face minuni mai mici sau mai mari, îi inspiră pe poeţi 
şi ajută şi oamenii să se confrunte cu cele mai mari dintre 
propriile lor spaime. L-am întâlnit deja în carte, la confluenţa 
celor două ape, când Moise a dat de bătrânul misterios şi 
ursuz. 

Ibrahim ibn Adham, un mistic sufit, a scris despre viata pe 
care a dus-o în deşert.'*” Fiind flămând şi însetat, a fost 
încântat să dea peste altă fiinţă umană. Dar apoi şi-a dat 
seama că pustnicul acela foarte bătrân şi secătuit de puteri nu 
avea ce să-i dea. 

Dar au rămas împreună şi seara bătrânul şi-a spus 
rugăciunea, dar Ibrahim nu l-a înţeles. Dar s-a uitat şi a văzut 
mâncare în strachina lui şi apă în sticlă. 

Bătrânul a stat cu el câteva zile, timp în care l-a învăţat 
numele suprem al lui Dumnezeu. La scurtă vreme, bătrânul a 
plecat. 

Mai târziu, însetat şi flămând, supărat pe lume şi pe locul lui 
în ea, Ibrahim a strigat după ajutor, folosind Numele Suprem. 
A simţit imediat că îl ia cineva de talie şi a auzit o şoaptă: 
„Cere şi ţi se va da!” 

Tremura de frică. Apoi a recunoscut vocea bătrânului: „Nu te 
teme, nu vreau să-ţi fac niciun rău. Sunt Khadir, fratele tău. 
Nu mai folosi Numele Suprem la mânie, căci va provoca mari 
nenorociri în lumea aceasta şi în cea care va veni...” 

Bătrânul a rostit cuvintele amintite şi s-a făcut iar nevăzut. 

Identificat uneori cu llie, Khadir e învățătorul nevăzut al 
sufismului.  Sufismul reprezintă dimensiunea mistică a 
islamului, deşi are origini mai vechi, fiind preluat de islam din 
tradiţii spirituale mai vechi. Tradițiile sufitilor din Munţii 
Caucaz (Turcia) se trag din întâlnirea lui Melhisedec cu 
Avraam. 

Poveştile despre  Khadir au adesea o componentă 
supranaturală: se transformă în buştean şi pluteşte în jos, pe 
râu. Face un şcolar să-şi amintească imediat tot ce scrie în 


145 Ibrahim ibn Adham, care a murit în jurul anului 790, a fost un sfânt 
sufit. 


Coran. Îi cere unui om să mănânce un măr şi, uitându-se la 
fruct, omul vede un ocean ce se întinde de la tronul Domnului 
până pe Pământ, strălucitor ca soarele. Un rege viclean tot 
încearcă să-l execute, dar el reapare de fiecare dată, iar 
această personalitate extraordinară cu puteri magice va fi o 
prezenţă constantă şi în cartea de faţă.1% 

Dean Stanley, teolog victorian celebru în epoca lui, a găsit o 
capelă musulmană închinată lui Khadir pe malul mării, lângă 
Sarafend, la nord de Tira. Fascinat de lăcaş, s-a încumetat să 
intre şi a găsit un mormânt gol. Când a întrebat de ce e gol, 
ţăranii din partea locului i-au spus că Khadir încă nu a murit, ci 
zboară în jurul lumii, arătându-se oriunde e nevoie de el. 


Verdele e culoarea regenerării. Cavalerul Verde care a ajuns 
la curtea regelui Arthur a fost decapitat, dar „s-a ridicat din 
nou şi i-a uimit pe toţi”. In alchimie, verdele este culoarea 
forţelor vieţii care se află la graniţa fragilă dintre minte şi 
materie. Este şi culoarea imaginaţiei, care vede în viaţa 
interioară a lucrurilor şi, astfel, le schimbă. 

„Înţelepciunea aduce umezeala, verdeata şi înflorirea. 
Înţelepciunea spune că sunt ploaia ce vine din roua care face 
iarba să râdă de bucurie.” Citind scrierile lui Hildegard din 
Bingen, călugăriţă creştină din secolul al XII-lea, aproape ca 
înţelegem spiritul lui Khadir.1* 

Un semn al lucrurilor ce au să vină. 


146 Khadir a fost trimis de Dumnezeu la regel din El Maucil pentru a-i 
cere să se convertească la islam. Monarhul a refuzat şi a poruncit să 
fie ucis. Călăii şi-au făcut treaba, dar peste câteva zile Khadir a apărut 
din nou la curte, spunându-şi iar dorinţa. Regele a poruncit să fie ucis 
din nou, iar Khadir a reînviat, predicând din nou. De această dată, 
suveranul l-a ars şi i-a împrăştiat cenuşa prin Tigru. Cand Khadir s-a 
arătat iar, oraşul a fost distrus de un cutremur puternic. (Din Sabine 
Baring Gould, Curious Myths of the Middle Ages, 1866). 

147 Hildegard din Bingen: „Ascultaţi sunetul muzicii de dragoste 
înflăcărată ce izvorăşte din cuvintele tinereţii neprihănite, care 
înfloreşte ca o ramură verde. Ascultaţi sunetul sângelui ce se scurge 
din cei care se dăruiesc şi sunetul ce vine din măreţia celor a căror 
feciorie înfloreşte” (Scivias, Partea a treia, Viziunea a XIII-a). 


Capitolul 27 
Parsifal se face de râs 


Doar cu inima poți vedea limpede; ce este esențial nu se 
vede cu ochii. 
Antoine de Saint-Exupery 


Dată fiind ameninţarea musulmană din secolul al VII-lea, care 
a dus în cele din urmă la cruciade, rangul de cavaler a primit 
binecuvântarea creştinismului, în formă de cavalerism. La 
început, un scutier devenea cavaler în momentul culminant al 
ceremoniei, când era atins pe creştet cu o sabie, gest ce 
amintea de ceremoniile de iniţiere din Antichitate. 

Mama lui Parsifal a hotărât să nu-i spună niciodată fiului ei că 
tatăl lui e unul dintre paladinii lui Carol cel Mare.!“* Soţul ei 
luptase şi murise împreună cu Roland, aşa că a încercat să-şi 
ferească fiul de obligaţiile vieţii de la Curte. 

Parsifal şi mama lui îşi duceau zilele în singurătate. Trăiau în 
adâncul pădurii, unde nu putea să-i găsească nimeni. Mama îşi 
îmbrăca băieţelul într-o haină din piei de iepure, cu o glugă 
tuguiata, ca o tichie de bufon. Se spălau la râu şi mâncau 
fructe de pădure, rădăcini şi lapte de capră, până când băiatul 
a crescut, a început să caute ouă de pasăre şi şi-a făcut un arc 
ca să vâneze căprioare. Mama a văzut că băiatul se face 
voinic şi chipeş. Era şi un bun alergător. 

Intr-o zi de primăvară, când era singur în pădure, a auzit un 
zgomot ciudat. Trei cavaleri în armuri au venit călare în 
luminiş. Parsifal nu mai văzuse niciodată un bărbat şi, când a 
zărit cavalerii în armuri lucitoare din argint şi aur, ce scânteiau 
în razele soarelui filtrate printre ramurile copacilor, şi-a zis că 
sunt îngerii de care îi zisese mama. 

Cavalerii au ras de el, dar nu batjocoritor, iar Parsifal şi-a dat 
seama că vrea să fie ca ei. 

Mamei i s-a frânt inima când fiul i-a spus că vrea să plece şi 
să-şi găsească un loc în lume, dar ştia că trebuie să-l lase. l-a 
zis să cinstească şi să slujească toate femeile, să fie cuviincios 
cu toţi bărbaţii, să nu meargă pe căi nebătătorite şi să intre în 


148 Părintele lui Parsifal care a existat în carne şi oase a fost Wilhelm 
de Orania, unul dintre paladinii lui Carol cel Mare. 


toate bisericile ce-i ies în cale. 

Când a părăsit casa din pădure, mama lui iubitoare l-a 
sărutat de rămas-bun şi i-a zâmbit, ştiind că nu-i mai rămânea 
nimic pe lume. 

În peregrinările sale, băiatul a dat peste peştera unui pustnic, 
care i-a spus că un bărbat nu prea aduce vorba de mama lui. 
l-a dat un cal şi o lance. 

— Viaţa e plină de încercări, l-a prevenit el. 

Parsifal voia să fie bărbat, cavaler, dar nu era nimic de capul 
lui. Lumea îşi bătea joc de el, în special femeile. Un cavaler în 
armură roşie râdea de el pe la spate, spunând că e un ţăran 
netot. A încercat să se bată la un turnir cu un cavaler pitic, 
care arăta ca o maimuţă pe un ogar, dar omuletul l-a doborât 
de pe cal pe viitorul nostru erou. Într-o noapte, o femeie 
frumoasă s-a strecurat în patul lui, dar el nu a ştiut ce să facă. 

Parsifal n-avea astâmpăr. A hotărât să se întoarcă să-şi 
revadă mama, neştiind că ea murise de inimă rea. Dar s-a 
rătăcit, nu a mai reuşit să-şi găsească drumul prin pădurea 
copilăriei sale. 

Într-o seară, mergând călare pe malul unui lac cenuşiu, 
învăluit în ceaţă, a dat peste un bătrân care ieşise la pescuit 
într-o barcă. Părea palid, trist şi cenuşiu ca negurile. Parsifal l- 
a întrebat dacă găseşte de-ale gurii prin apropiere şi adăpost 
pentru noapte, iar pescarul i-a spus să meargă mai departe, 
pe malul lacului, şi va găsi un castel. Acolo avea să fie primit 
bine. 


Parsifal a mers unde l-a povatuit pescarul. Castelul era foarte 
departe şi se făcuse întuneric când a ajuns, dar servitorii 
păreau să-l aştepte. l-au hrănit şi i-au adăpat calul, iar pe el l- 
au adus într-o sală mare şi puternic luminată. 

Patru sute de cavaleri erau deja la masă. Aveau cu toţii barbă 
şi purtau zale albe, cu emblema crucii roşii. S-au uitat la el 
solemn şi în tăcere, în timp ce era condus de slujitori la masa 
de onoare de lângă foc. Acolo stătea un bărbat într-un jilt din 
lemn, îmbrăcat în blană de samur. 

Când s-a apropiat, Parsifal s-a mirat, dându-şi seama că 
stăpânul castelului era pescarul cu care vorbise mai devreme. 
Acum tremura, îi era frig, deşi stătea chiar lângă foc. De fapt, 
arăta de parcă ar fi suferit de o boală chinuitoare. 


— Te aştept de mult, i-a spus el, făcându-i semn tânărului 
Parsifal să se aşeze lângă el. 

Acesta şi-a dat seama că în sală se simte o duhoare de boală. 
În clipa aceea din capătul îndepărtat al sălii a intrat un 
servitor cu o lance în mână. Cu toţii s-au uitat tacuti la el, iar 
când s-a apropiat de masa mare, Parsifal şi-a dat seama că în 
vârful ei era un strop de sânge. 

Tocmai voia să întrebe gazda ce semnificaţie are acea 
ceremonie, însă, când servitorul cu lancea a plecat din sală, a 
intrat o procesiune, iar la vederea ei a rămas fără glas. Două 
femei în veşminte nobile purtau sfeşnice din aur, fiecare cu 
şapte lumânări, de jur împrejurul sălii. Apoi o a treia femeie, şi 
ea îmbrăcată elegant, a intrat ţinând o cupă din aur. Şi ea a 
făcut înconjurul sălii. 

Pe Parsifal l-a impresionat solemnitatea evenimentului, dar l- 
a şi îngrijorat oarecum. Toată lumea părea să înţeleagă scopul 
ceremoniei şi tânărul a început să se întrebe dacă nu cumva 
ar trebui să-l înţeleagă şi el. Toţi păreau să se uite plini de 
speranţă la el, numai că el nu ştia ce trebuie să facă. Ar fi vrut 
să întrebe, dar se simţea intimidat şi se gândea că poate ar 
trebui să tacă, la fel ca şi cei patru sute de cavaleri. 

După ce cupa a fost scoasă din încăpere, s-a servit cina şi toţi 
au mâncat în tăcere. Apoi gazda s-a întors spre el cu ochi plini 
de nerăbdare. Dar el tot nu ştia ce să spună. Gazda a fost 
dezamăgită şi, ajutată de doi slujitori, s-a ridicat în picioare şi 
a plecat. i 

Doi servitori au venit să-l ducă pe Parsifal la odaia lui. Inainte 
să părăsească sala, au deschis o uşă şi i-au arătat o odaie într- 
o parte. Acolo, in fata unei tapiserii imense ce infatisa o 
bătălie, un bărbat foarte bătrân stătea pe o canapea joasă. 
Chipul său încă frumos era încadrat de bucle albe. Zăcea 
aproape inconştient, cu buzele murmurând cuvinte pe care el 
nu le putea distinge. 

În noaptea aceea, Parsifal a avut vise îngrozitoare, chiar 
diavoleşti. Era atacat de pliscuri şi gheare. S-a trezit cu ochii 
tncetosati. 

Spre surprinderea lui, niciun servitor nu l-a ajutat sa se 
pregătească si când a ieşit din odaie nu a văzut nici tipenie de 
om. A strigat. Niciun răspuns. Castelul părea părăsit. 

A încercat să deschidă mai multe uşi, dar ele s-au dovedit a fi 


încuiate. 

După o vreme a găsit una descuiată şi a intrat în altă 
încăpere, unde toate uşile erau încuiate, mai puţin una. Aşa s- 
a trezit în curtea principală, unde calul îi era înşeuat, 
asteptandu-l. 

A trecut podul mobil, care s-a ridicat imediat in urma lui. A 
auzit un glas: 

— Blestemat fie cel care a fost ales să facă lucruri marete, şi 
nu le-a făcut! Pleacă şi să nu te mai întorci! 

Şi-a ridicat privirea şi a văzut doi ochi verzi între metereze. 

În timp ce se îndepărta călare, a început să ningă. Înainta din 
ce în ce mai dezamăgit şi convins că a dat greş. 

Peste cinci ani, în urma unor întâmplări neprevăzute, s-a 
împrietenit cu un cavaler care l-a invitat să intre în ordinul 
său. Parsifal îşi dorise asta de când era mic îmbrăcat în piei de 
iepure şi văzuse trei cavaleri călărind prin pădure. 

Dar, când vestitorii se pregăteau să sufle din trambite ca să 
vestească începutul ritualului de iniţiere a lui Parsifal, o femeie 
cu chipul acoperit de un văl a venit la Curte, călare pe un 
măgar. 

Şi-a dat la o parte vălul. Avea nasul ca un cioc de pasăre, 
pielea cafenie şi zbarcita ca o frunză iarna, iar ochii de un 
verde diavolesc. Şi a zis astfel: 

— Parsifal nu e demn de cinstea pe care voiti a i-o face. A 
fost ales pentru lucruri marete, dar a dat greş. 

Le-a mai spus celor strânşi acolo că, atunci când nici nu-i 
dăduseră, el şi-a lăsat mama să se prăpădească fără să-i pese, 
iar ea murise blestemandu-l. 

Parsifal a lăsat capul în jos, iar doamnele de la Curte au râs 
de noua umilire. 

Aşa că tânărul nătărău a pornit iar la drum, tot singur. Îşi 
dorea din tot sufletul să se întoarcă la Castelul Graal, dar nu 
mai ştia pe unde să o ia. Parcă ar fi jucat şah cu o minte mult 
mai coaptă decât a lui. 

Merlin, vrăjitorul vrăjit (Detaliu de pe legătura unei lucrări din 
Limoges) 


Pe-atunci iernile erau mai lungi şi aspre de ţi se părea că 
durează tot anul. Recolta era săracă, iar oamenii erau lihniţi 
de foame. 

Cutreierând pustietatea cenusie şi îngheţată pe înserat, 
Parsifal s-a întâlnit cu un grup de pelerini desculți care făceau 


penitenta, rugându-se pentru iertarea păcatelor şi sfârşitul 
acestor vremuri grele. L-au dojenit că poartă arme într-o zi 
sfântă. El şi-a cerut iertare, pierduse noţiunea timpului şi nu-şi 
dăduse seama ce zi e şi, văzând că are friguri, pelerinii i-au 
zâmbit din inimă şi l-au iertat. 

Apoi şi-a amintit că mama lui îi spusese să intre în fiecare 
biserică, aşa că le-a cerut să-l ducă la schitul lor. Voia să se 
roage. 

A ajuns la o clădire micuță, cu acoperiş de stuf, aflată într-o 
dumbravă cu tufe de piracanta. Roadele lor străluceau în 
amurg ca nişte luminite de basm la apus. 

îngheţat şi istovit, s-a târât până la uşă si a bătut. Uşa s-a 
deschis şi Parsifal, care s-a aplecat ca să poată intra, a fost 
surprins să vadă un pustnic înalt, cu un aer nobil. Acesta l-a 
dus la un pat de muşchi şi l-a ajutat să se întindă. Era aşa de 
obosit, că a adormit imediat. 

A doua zi de dimineaţă, a văzut pe perete o sabie cu un 
mâner din aur, lucrat cu meşteşug, şi a întrebat a cuie. 
Pustnicul i-a explicat că fusese pe vremuri cavaler, dusese o 
viaţă agitată în căutarea plăcerilor, se luptase să câştige 
dragostea multor femei, făcuse totul pentru faimă şi bogăţie. 
l-a spus că e fratele lui Amfortas şi că fuseseră tovarăşi la rele, 
până când fratele lui fusese rănit în organele genitale de o 
lance otrăvită. După spusele lui, Amfortas suferea acum aşa 
de mult, că dorea să moară, dar nu putea. Era prea bolnav să 
trăiască, dar nu atât de bolnav încât să moară. 

Schimnicul i-a zis că el şi Amfortas sunt nepoţii unui rege, 
Titurel, şi a început să-i depene povestea acestuia... 

Într-o dimineaţă de primăvară, întors acasă de la luptele cu 
sarazinii, Titurel se plimba prin pădure. Se simţea de parcă 
Dumnezeu ar fi vorbit cu el prin trilurile păsărilor, foşnetul 
copacilor şi susurul pârâului. A văzut un nor pufos pe cerul de 
un albastru luminos, apoi s-a mirat că venea spre el cu o 
viteză uimitoare. 

Deodată, a auzit din nor un glas de înger care i-a spus lui 
Titurel că fusese ales să zidească un castel pe Montsalvaat ca 
să păzească Sfântul Graal... 

Aşa se face că Titurel şi cei din familia lui au ajuns păzitorii 
Graalului. Însă au pierdut calea cea dreaptă şi Amfortas, 
nepotul lui Titurel, şi ţinutul său se pustiau de boală. Titurel se 


tot ruga pentru nepotul lui. O profeție îl vestise că trebuie să 
vină cel ales, un natarau. Avea să vină plin de compasiune şi o 
minte iscoditoare - şi, dacă punea întrebarea aşteptată înainte 
să se înnopteze, vraja rea care pusese stăpânire pe familia lui 
şi pe ţinut avea să se risipească. Amfortas avea să fie 
vindecat, sângele sălbatic avea să i se curețe, iar primăvara 
avea să vină din nou. 

Pustnicul i-a mai dezvăluit că niciun om nu poate găsi 
castelul acela numai pentru că vrea. Castelul trebuia să-l 
găsească pe el. 

Probabil că Parsifal nu a înţeles totul cu mintea, dar în 
adâncul sufletului său a înţeles. 

— Domnul cel milostiv vorbeşte prin cei care L-au primit în 
inima lor, i-a zis pustnicul, povestindu-i că mama lui a murit la 
scurtă vreme după ce a plecat el de la casa din pădure şi că 
şi-a dat sufletul binecuvântându-l. Parsifal a izbucnit în 
plans.**9 
Într-o clipă s-a trezit în poarta castelului. Era din nou 
aşteptat. Amfortas şi cei patru sute de cavaleri erau în acelaşi 
loc. Au venit din nou scutierul cu lancea, apoi fecioarele cu 
sfeşnice şi, în cele din urmă, regina care ducea Graalul.150 


149 Celebra predică a lui John Donne intitulată /isus a plâns şi susţinută 
în anul 1622 vorbeşte despre cum ne poate impresiona suferinţa 
altuia, despre cum putem vărsa lacrimi de iubire, stare ce poate 
deveni un proces sacru şi miraculos. Când plângem cu lacrimi sfinte 
ne acoperă lacrimile lui Hristos, prefăcându-ne sinele cel mai lăuntric, 
dar şi sinele exterior. In viziunea lui Valentin Tomberg, catolic şi autor 
de literatură ezoterică, lacrimile sfinte izvorăsc din inimă, adică din 
lotusul cu 12 petale (Meditations in the Tarot, scrisoarea a XIV-a). 

150 Ideea existenţei unui potir sau a unui pocal miraculos e universală. 
O găsim în vechea soma hindusă şi în homa persană - sorbitura 
nemuririi - sau în forma potirului pentru împărtăşanie. In ceremonia 
japoneză a ceaiului se crede că ceasca cu spiritul wab/ este sufletul 
umil, sărac şi pregătit să primeasca sfânta iluminare. Dar legendele 
Graalului sunt de origine celtică. Intr-una dintre cele mai vechi surse 
pentru poveştile cu regele Arthur, The Spoils of Anwfn („lumea de jos” 
în galeză, este infatisat un cazan al abundentei. 

Lancea legendară este singura care poate vindeca rana pe care a 
făcut-o, iar în povestea Graalului, scopul ei este acela de a curăța 
sângele uman care conţine conştiinţă animală - spirit - dar, fiindcă e 
de origine animală, are ceva de fiară. Când sângele este curăţat, 


Parsifal s-a rugat astfel: 

— Părinte milostiv, Stăpân şi Mântuitor blând, invata-ma ce 
să fac! 

Parcă îngerii îi vorbeau la ureche, spunându-i un singur lucru: 
„Întreabă!” 

— Care ţi-e suferinţa, mărite rege? L-a întrebat el pe 
Amfortas. 

Atunci Graalul a început să strălucească tare, umbrind toate 
luminile din sală, iar Parsifal şi-a dat seama că Titurel stă 
lângă el, cu o coroană pe cap. O rază de soare a intrat printr-o 
crăpătură din acoperiş şi a luminat coroana ce parcă se 
deschidea ca o floare. 


Parsifal înseamnă „cel ce vine prin vale”. Trecuse prin 
suferinţe şi umilinţe înainte de a descoperi, în cele din urmă, 
partea regească din el însuşi. 

Povestea lui ne dezvăluie influenţa înţelepciunii islamice, 
care a pătruns până în inima Europei. Ideile sufismului despre 
viaţa interioară se răspândeau în Europa, transformând 
cultura şi conştiinţa europeană. Potrivit lui Ibn Arabi, marele 
învăţător sufit, am putea cunoaşte necontenita schimbare a 
Absolutului şi a lumii, dacă ne-am cerceta sufletul în 
profunzime. Dacă ne vedem cu propriul nostru ochi interior, 
inima în toate stările şi dimensiunile ei, cum se schimbă 
mereu, în fiecare clipă, cum se preface şi evoluează, s-ar 
putea să înţelegem cum lucrează divinul. Ar trebui să 
cercetam complexa structură interna a sufletelor noastre, 


poate purta în trup duhul lui Hristos. Pentru o discuţie despre 
redescoperirea lancei în timpul asediului din Antiohia, petrecut în anul 
1269, vezi Jonathan Black, The Secret History of Dante, apendice |. 
Graalul e ca o floare care se deschide când e atinsă de razele soarelui 
- sfânta lance a dragostei. Reprezintă dimensiunea vegetativă a fiinţei 
umane - sufletul care ne leagă de lumile spirituale. Când sângele 
nostru, natura noastră animală, a fost purificat de spiritul lui Hristos, 
sufletul va înflori. lată o aluzie la activarea chakrei coroanei, dar şi o 
speranţă că omenirea, când va fi spiritualizată şi natura ei animalică 
se va transforma, se va întoarce la starea descrisă în capitolul 2. 
Atunci nu se va mai reproduce pe cale sexuală, ci prin puterea 
gândului. 

„Căci la înviere, nici nu se însoară, nici nu se mărită, ci sunt ca îngerii 
lui Dumnezeu în cer” (Matei, 22:30). 


pentru că acest lucru îl putem cunoaşte bine şi, dacă reuşim, 
atunci vom putea să înţelegem universul. 

Marea călătorie a lui Parsifal este şi o călătorie interioară, iar 
faptul că a găsit Graalul l-a ajutat să înţeleagă evoluţia 
propriei sale conştiinţe. Eroul învaţă o nouă spiritualitate şi 
compasiune. Descoperă un alt drum al inimii lui, care e şi un 
drum al omenirii. 


Capitolul 28 
O mie şi una de nopţi 


Nisipurile se înalță şi marea o măsoară, 
Sunt nesfârşite, însă le ştiu pe dinafară. 
Cunosc gândurile ce muntii le tăinuiesc 

Și cuvintele ce nicio limbă nu le grăiesc. 
Oracolul din Delphi, profeție pentru Cresus 


În O mie şi una de nopți descrieri fascinante ale lumii 
pământeşti se întâlnesc cu gândirea magică. Povestea Cetăţii 
de Aramă este imaginea în oglindă a căutării Graalului de 
către Parsifal. 

Trei călători - un emir, un vizir şi un şeic - au pornit la drum 
printr-un ţinut necunoscut, în căutarea miticei Cetăți de 
Aramă. După aproape doi ani au ajuns la un deal înalt, unde 
au găsit o statuie de arama a unui calaret cu o lance 
strălucitoare în mână. Pe ea era o inscripţie: „O, voi cei care 
veniţi la mine si nu ştiţi încotro e Cetatea de Aramă, frecati 
mâna calaretului, care se va întoarce şi apoi se va opri cu fata 
într-o anumită direcţie. Pe acolo trebuie să o luaţi.” 

Emirul Musa a frecat mâna, iar statuia s-a întors şi le-a arătat 
calea cu sulița. 

Şi-au continuat călătoria până când s-au trezit în mijlocul unei 
câmpii întinse şi uscate şi au găsit o coloană de piatră din care 
ieşeau două aripi şi două labe ca de leu. In vârful coloanei mai 
erau şi doi ochi care ardeau ca tăciunii încinşi şi un al treilea 
ochi în mijloc, verde ca un ochi de râs. Statuia părea acum să 
le vorbească, spunându-le că e un duh ferecat în stâlp de 
Solomon. Când au întrebat duhu/ unde e Cetatea de Aramă, el 
le-a arătat şi au purces din nou la drum. 

Într-o seară au zărit la orizont, între două dealuri, un obiect 


negru cu două focuri pe fiecare parte, iar unul din ei şi-a 
amintit de Cartea comorilor ascunse, unde cetatea era 
descrisă ca având ziduri negre şi doi stâlpi impunători din 
aramă. Stâlpii arătau ca focul în lumina soarelui care apunea 
la orizont. Găsiseră Cetatea de Aramă! 

Apropiindu-se, au văzut cetatea înălțându-se deasupra lor. 
Zidurile erau înalte de aproape 40 de metri şi lucrate cu 
măiestrie. În Cartea comorilor ascunse se spunea că sunt 
douăzeci şi cinci de porţi, şi-au amintit ei, dar nu au văzut 
niciuna. Au strigat, dar nu au primit niciun răspuns. 

Au urcat pe un deal din apropiere şi s-au uitat în jos. Au văzut 
cupole strălucitoare, pavilioane, palate şi vârfuri de copaci. Au 
ciulit urechile, dar nu au auzit nimic, doar susurul unei apei 
curgătoare, poate un râu, şi fâlfâitul corturilor în vânt. 

Vizirul a propus să construiască o scară. Servitorii s-au pus pe 
treabă şi au făcut o scară solidă din lemn şi fier, pe care au 
sprijinit-o de zid. Vizirul a bătut din palme şi a strigat: 

— Ce frumoasă eşti! 

Şi s-a aruncat înspre cetate şi a murit. L-a urmat alt servitor, 
care a patit la fel. 

Şeicul a stăruit să încerce şi el, „în numele lui Dumnezeu cel 
Milostiv şi lertător”. A urcat scara şi, când a ajuns în vârf, a 
bătut şi el din palme. Emirul a strigat la el: 

— Nu face asta, nu face asta! 

— Dumnezeu m-a ferit de şiretlicurile diavolului pentru că am 
spus „Dumnezeu cel Milostiv şi lertător”. 

— Ce vezi, şeicule? 

— Când am ajuns în vârf, am văzut zece fete frumoase ca 
luna, care îmi făceau semne, parcă spunându-mi să vin la ele. 
M-am uitat şi am avut impresia că văd un râu în care să mă 
cufund ca să fiu cu ele, dar, când am continuat să recit, râul s- 
a făcut mai mic şi am văzut trupurile zdrobite ale servitorilor 
noştri. 

Şeicul a pornit acum sus, pe zid, până a ajuns la unul din 
turnurile de aramă. S-a pomenit în faţa a două porţi din aur, 
dar fără nicio clanta sau încuietoare. S-a uitat mai atent şi a 
văzut turnată în poartă o figurină de călăreț, cu mâna arătând 
în afară. Pe mână avea o inscripţie: întoarce cuiul din mijlocul 
calaretului de douăsprezece ori şi porțile se vor deschide. 

Nu a văzut niciun cui la început, dar s-a uitat cu luare-aminte, 


până a găsit cui zdravăn, bine înfipt. L-a răsucit de 
douăsprezece ori şi porţile s-au deschis cu un bubuit ca de 
tunet. 

Şeicul a intrat şi s-a trezit într-un coridor lung, la capătul 
căruia era o scară. 

La baza ei a găsit o odaie cu bănci pe care stăteau bărbaţi cu 
scuturi pe cap. Erau îmbrăcaţi ca nişte gărzi şi înarmaţi cu 
săbii, arcuri şi săgeți. S-au dovedit a fi morţi... de-a binelea. 
Şeicul se întreba dacă nu cumva au la ei cheile cetăţii. L-a 
găsit pe cel mai în vârstă, i-a ridicat hainele şi a dat de un 
manunchi de chei ce-i atârnau de curea. 

Săltând pasul, şeicul s-a îndreptat spre o poartă de la baza 
turnului de aramă. A vârât cheia cea mai mare în mecanismul 
delicat şi complicat. A zbârnâit, a păcănit şi deodată porţile 
masive de aramă s-au deschis fără zgomot. 

Emirul, vizirul şi ceilalţi care aşteptaseră afară l-au primit cu 
urale. Au trecut de şambelani şi locotenenti care zăceau morţi 
pe paturi de mătase, apoi au intrat în piaţă. Erau prăvălii pe 
toate părţile şi pe mai multe niveluri, unele ieşind în afară 
peste alei. Toate prăvăliile erau deschise şi aveau în galantare 
multe unelte din aramă, orânduite după mărime. lar negustorii 
erau toţi fără viaţă la locurile lor, ca şi cum ar fi căzut într-un 
somn greu. 

In partea cealaltă a pieţei au ajuns la un palat maiestuos, de 
culoarea sinelii. S-au încumetat să intre într-o sală mare, 
împodobită cu aur şi argint. În mijlocul ei, înconjurat de fântâni 
mai mici, era un havuz mare din alabastru, deasupra căruia 
atârna un baldachin din brocart. Pe jos erau şanţuri cu apă 
curgătoare, patru pâraie asemenea celor patru râuri din 
Paradis, care se întâlneau într-un havuz mare, placat cu 
marmură. 

Au văzut o uşă incrustată cu fildeş şi abanos şi împodobită cu 
plăcuţe din aur. Deasupra ei atârna o draperie din mătase şi 
avea o încuietoare delicată, din argint alb. Şeicul a deschis-o 
iute şi s-au trezit pe un coridor pavat cu marmură, cu draperii 
de o parte şi de alta, pe care erau brodate cu fir de aur şi 
argint animale sălbatice şi păsări. 

La capătul coridorului au ajuns într-o încăpere din marmură 
atât de lustruită, încât podeaua arăta de parcă ar fi fost din 
apă curgătoare. In mijlocul tavanului era o enormă cupolă de 


aur, iar când au intrat au descoperit un pavilion. Era înălţat pe 
coloane din roşu auriu şi înăuntru se aflau păsări din aur şi 
smaralde în jurul unei fântâni. Şi lângă ea, o sofa pe care 
şedea o fată a cărei frumuseţe strălucea ca soarele. Avea păr 
negru, obraji trandafirii şi ochi strălucitori. Purta o rochie 
împodobită cu perle scânteietoare şi o coroană din aur roşu. 

Pe frunte îi sclipeau două pietre preţioase galbene. 

Emirul şi prietenii lui nu mai văzuseră în viaţa lor o femeie 
aşa de frumoasă. S-au uitat unul la altul, fiecare cu aceeaşi 
întrebare în suflet: Să fi fost ea singura făptură vie din Cetatea 
de Aramă? 

Sau erau mai multe? Câte un sclav nemişcat părea să stea de 
o parte şi de alta a ei, unul alb şi altul negru, unul cu o suliță 
de oţel, iar altul cu o sabie incrustată cu pietre preţioase. 
Aveau armele ridicate, dar erau tncremeniti ca nişte statui... 

— Pacea fie cu tine, domnita! A spus emirul. 

— Trebuie să ştii că domnita e moartă, l-a întrerupt vizirul. Nu 
mai are viaţă în ea. 

— S-a uitat drăgăstos la mine! În ochi i se citea bucuria! N- 
am mai văzut pe nimeni atât de plin de viaţă! 

— Este îmbălsămată cu dibăcie, a explicat vizirul. lar ochii i- 
au fost scoşi după moarte şi s-a pus argint viu în spatele lor, 
apoi i-au aşezat la loc, de aceea strălucesc aşa. 

Şeicul a urcat cele câteva trepte şi a citit inscripţia de pe 
placa din aur aflată la picioarele ei: 


„Toate lucrurile din lume sunt împrumutate, iar împrumutul 
va fi luat înapoi. Lumea e ca vedeniile tulburi ale celui ce 
doarme şi ca visul celui ce visează. Unde e Adam, părintele 
omenirii? Unde sunt Noe şi urmaşii săi? Unde sunt regii din 
India şi Irak? Unde sunt Caesarii? 

Eu sunt Tedmur, fiica regelui amaleciţilor. Am domnit cu 
dreptate şi am fost dreaptă cu toţi supuşii mei, ca să se 
bucure de o viaţă fericită şi uşoară. Am ridicat o cetate din 
aramă de necucerit ca să mă asigur că suntem la adăpost şi 
am strâns atâtea bogății cât să fiu sigură că nu se vor sfârşi 
niciodată. 

Apoi a poposit printre noi Distrugătorul plăcerilor şi 
Despartitorul tovarasilor, Pustiitorul caselor şi Nimicitorul 
tuturor creaturilor mici şi mari. 


Vlăstar al lui Adam, nu lăsa speranţa să-ţi joace feste.” 

Emirul a încercat să-l tragă înapoi, dar vizirul a urcat treptele 
care duceau la prinţesă şi s-a întins să-i ia o bijuterie de pe 
frunte. În clipa aceea sclavii s-au dovedit roboţi, nu statui, aşa 
că unul i-a înfipt lancea în spate şi celălalt i-a luat capul cu o 
lovitură iute de sabie. 

Povestea lui Parsifal vorbeşte despre cum te poţi găsi în 
inima universului pe tine însuţi, Sinele, principiul creator al 
universului. Povestea Cetăţii de Aramă dezvăluie moarte, care 
e în inima tuturor lucrurilor.:5! 


151 „Că iată, Eu te-am făcut astăzi cetate întărită, stâlp de fier şi zid de 
aramă înaintea acestei ţări întregi: înaintea regilor lui luda, înaintea 
căpeteniilor ei, înaintea preoţilor ei şi înaintea poporului ţării.” 
(/eremia, 1:18) Henry Corbin, marele savant francez specializat în 
filosofie ezoterică islamică, a consemnat o poveste care, într-un sens, 
este imaginea în oglindă a acestui basm. Peregrinările sale îl duc pe 
erou într-o lume fantastică, o dimensiune paralelă, unde trăieşte 
misteriosul Imam Ascuns şi unde găseşte o parte foarte cunoscută şi 
apoi îşi dă seama că a ajuns acasă (Henry Corbin, Mundus Imaginalis, 
1964). 


=o 


llustratie din O mie şi una de nopti (o ediţie din 1870) 
Samanta de muştar şi sămânţa morţii. 


Omar era un negustor bogat din Cairo. Când a murit, s-a 
descoperit că îşi impartise averea în patru - între cei trei fii şi 
soţia lui. Dar cei doi fraţi mai mari au cheltuit repede partea 
lor şi apoi au încercat să pună mâna pe banii lui Judar, 
târându-l prin tribunale până când au ajuns cu toţii săraci lipiti 
pământului. Aşa că Judar a primit-o pe mama lui să stea cu el 


şi se ducea în fiecare zi să pescuiască pe malurile Nilului ca să 
mai câştige câţiva banuti. Fraţii au ajuns în scurt timp 
cerşetori de toată mila, aşa că Judar i-a luat şi pe ei acasă la 
el. Nu l-au ajutat cu nimic, însă le displăcea să trăiască din 
mila fratelui lor mai mic. 

Apoi Judar a avut parte de vremuri grele. Câteva zile nu a 
prins nimic - nici măcar o scrumbie mică. S-a hotărât să 
meargă mai departe şi să pescuiască în lacul Karun, iar acolo 
s-a dus să-l caute un negustor bogat, pe nume Abdul. 

Abdul i-a spus că tatăl lui studiase magia, iar că bunul lui cel 
mai de pret fusese cartea Legendele anticilor, în care se 
găseau detalii despre marile comori ascunse ale lumii şi 
despre cum să le găseşti. Cea mai însemnată era una 
apartinandu-i vrăjitorului Al-Shamardal şi conţinea o planisferă 
celestă, un inel cu sigiliu şi un flacon cu o pomadă. Dacă îţi 
dădeai pe ochi cu unsoarea, vedeai unde sunt ascunse toate 
celelalte comori de pe Pământ. Tatăl lui încercase să găsească 
acea comoară, dar duhul roşu care o păzea fugise şi se pitise 
pe fundul lacului Karun. Inainte să moară, tatăl lui se dusese 
la un astrolog care îi zisese că se putea pune mâna pe 
comoara lui Al-Shaamardal doar cu ajutorul unui tânăr pescar 
din Cairo pe nume Judar, fiul lui Omar. 

Judar i-a explicat că nu putea să se ducă şi să o lase pe 
mama lui de izbelişte, aşa că Abdul i-a dat lui Judar bani să-i 
lase mamei. 

Când Judar s-a întors, Abdul i-a spus: 

— Suie-te pe cal în spatele meu! 

Şi aşa au călărit până la rugăciunea de după-amiază, când s- 
au oprit să mănânce. Aşa au mers patru zile şi Judar a băgat 
de seamă că era mereu îndeajuns de mâncare şi de băut în 
desagi, deşi nu îl văzuse niciodată pe Abdul că le umple. 

Apoi, într-o dimineaţă, Abdul i-a zis: 

— Judar, asta e ziua în care astrologul a spus că vom 
recupera comoara. 

Au mers până după-amiaza, când au ajuns la un râu. 

Abdul a scos din desagi o baghetă goală pe dinăuntru şi trei 
bucăţi de carneol roşu, pe care le-a pus pe baghetă. Apoi a 
luat un vas, nişte cărbuni, tămâie şi i-a spus lui Judar: 

— O să încep invocatiile şi fumigatiile, dar, odată ce am 
început, nu trebuie să mai vorbesc. Altminteri, vraja se va 


rupe. Aşa că ascultă bine ce am de zis. 

— Invata-ma, i-a cerut Judar. 

Abdul i-a dat instructiunile din Legendele anticilor. 

— După ce am spus vraja si am aruncat tămâia în foc, raul va 
seca si vei vedea o usa din aur, cu doua inele metalice. Sa bati 
repede de trei ori si vei auzi o voce intreband ,,Cine bate la 
usa comorii si nu stie sa descifreze secretele?” Trebuie sa 
răspunzi „Sunt Judar, fiul lui Omar.” Si uşa se va deschide si 
va veni spre tine o siluetă cu o sabie arzătoare tn mână. Iti va 
spune „De eşti tu acela, întinde gâtul ca să-ţi tai capul.” Apoi 
întinde-ţi gâtul şi nu te teme, căci, când îşi va ridica braţele şi 
te va lovi cu sabia, va cădea înaintea ta şi îl vei vedea într-un 
trup sans suflet. Dar, dacă îl contrazici, o să te ucidă. Apoi 
mergi prin coridorul subteran până dai de altă uşă. Ea se va 
deschide şi vei vedea doi dragoni care vor deschide gurile şi 
vor zbura spre tine. Intinde ambele mâini şi fiecare va musca 
de câte una, apoi vor cădea secerati, dar, dacă te impotrivesti, 
te vor ucide. Pe urmă du-te la următoarea uşă şi bate. După 
ea va fi mama ta, care va zice: „Bine ai venit, băiatul meu! 
Vino să te îmbrăţişez!” Dar tu trebuie să-i răspunzi: „Stai 
departe de mine şi da-ti jos rochia.” Si ea îţi va răspunde: 
„Vai, fiule, sunt mama ta, de ce vrei să mă dezgoleşti?” Apoi 
trebuie să iei sabia şi să o fluturi, spunând „Dezbracă-te!”, 
deşi ea va încerca să te ia cu binişorul şi să se umilească, dar 
tu să nu te laşi păcălit sau să nu o mai ameninti cu moartea 
până nu se dezbracă de toate hainele şi se prăbuşeşte la 
pământ. După care vraja se va risipi şi vei fi în siguranţă. Pe 
urmă vei intra în sala comorii, unde vei vedea grămezi de aur. 
Să nu le dai atenţie, mai bine caută o draperie la capătul 
holului. Trage draperia si acolo îl vei vedea pe vrăjitorul Al- 
Shamardal. 

— Cum o să îndur atâtea chinuri? A întrebat Judar. 

— Nu te teme, căci sunt închipuiri fără viata. 

Judar a făcut întocmai şi totul s-a petrecut cum zisese Abdul, 
până când a ajuns la a şaptea poartă şi la mama lui. 

— Mă bucur să te văd, fiule! 

— Cine eşti tu? 

— O, fiule, sunt mama ta, care te-a purtat nouă luni în 
pântece, te-a alăptat şi crescut. 

— Dezbracă-te! 


— Eşti fiul meu. De ce ai vrea să-mi dau jos hainele? 

— Da-ti-le jos sau te lovesc cu sabia! 

Apoi, pe cand Judar rostea din nou amenintarea, ea si-a dat 
jos mai multe haine. 

— Da-ti jos restul! 

Ea şi-a scos toate hainele foarte încet, în timp ce îşi implora 
fiul, până nu a mai rămas decât cu ultimul articol de lenjerie. 

— Vrei să mă necinsteşti şi să mă umileşti? Nu e corect, fiule! 

— Ai dreptate, i-a spus el atunci. Nu te dezbrăca de tot. 

— A dat greş! A strigat ea. Nu e bărbat adevărat. Băteţi-l! 

Apoi demonii au dat năvală, l-au bătut măr, împingându-l 
înapoi pe coridoare şi prin uşi, până a ieşit în lumina soarelui 
şi la apă, iar râurile s-au umplut din nou, acoperind uşa. 

— Nu ţi-am spus sa nu te abati de la povetele mele? L-a 
mustrat Abdul. Acum trebuie să locuieşti cu mine până la anul, 
pe vremea asta. 

L-a prevenit pe Judar că, deşi a scăpat cu viaţă de această 
dată, dacă dă greş şi a doua oară, sigur va fi ucis. 

După un an, mama lui i-a apărut iar în fata, spunându-i: 

— Bine ai venit, fiule! 

— Nu sunt fiul tău, spirit blestemat! 

Şi a pus-o să-şi dea jos toate hainele, după care a căzut 
secerată la pământ. 

Apoi Judar a intrat în sala comorii. Vrăjitorul Al-Shamardal 
stătea pe o sofa din aur cu inelul pe deget, cu planisfera 
celestă ce atârna deasupra capului şi cu flaconul la piept. 
Judar le-a luat de la creatura adormită si a fost ridicat de la 
pământ, iar Abdul l-a imbratisat. 

— Cere-mi ce vrei si nu te sfii, căci meriti orice! 

— Întâi, îi cer lui Allah şi apoi tie să-mi dai desagile. 

Abdul i-a dat bucuros desagile si inca doua pline cu aur si 
bijuterii. Apoi l-a trimis pe Judar călare pe un catar cu un sclav 
care să-i arate drumul. 

Judar a călătorit zi şi noapte până a intrat în Cairo prin Poarta 
Victoriei. Lângă poartă a văzut-o pe mama lui cerşind. Cand l- 
a zărit, femeia a prins a plânge. Judar aproape că şi-a pierdut 
minţile de durere când ea i-a spus că fraţii lui îi luaseră prin 
şiretlic tot ce avea şi-o trimiseseră la cerşit. 

Judar a dus-o acasă, a scos mâncare din desagi şi a pus masa 
pentru ea. Merită să intrăm în detaliu. Au mâncat pui fript şi 


orez picant, cârnaţi, castraveți umpluti, miel umplut, antricot 
de miel umplut şi fidea cu migdale sfărâmate, nuci, miere, 
zahăr, clătite şi prăjitură cu migdale. Mai târziu, Judar a 
construit un palat măreț şi i-a zis mamei sale: 

— Vrei să locuieşti cu mine aici? 

Mai târziu a văzut-o pe fiica regelui. S-a uitat lung la ea şi a 
exclamat: 

— O, ce frumuseţe! 

lar dragostea, dorul şi patima l-au copleşit şi mintenaş a luat- 
o de soata. Apoi Judar, soţia şi mama lui au trăit împreună la 
palat. În faţa acestuia stătea un eunuc pe un tron din aur. 
Putea să-i întoarcă din drum pe fraţii lui Judar sau pe oricine 
voia să le facă necazuri. 


În volumul The Arabian Nights: A Companion, eruditul şi 
romancierul Robert Irwin scrie că poveşti ca a lui Judar şi a 
fraţilor săi se asemănau cu întâmplări din viaţa reală. 
Vânătoarea de comori era un mod răspândit de a-ţi câştiga 
existenţa în Egiptul medieval, dar a rămas şi în zilele noastre. 
Manualele descriau precautiile elaborate care se luau pentru a 
păzi comorile ascunse în piramide. Într-un tratat din secolul al 
XIII-lea despre căutătorii de comori erau prezentate coridoare 
pe care se înşirau statui cu săbii în mâini. Căutătorii de comori 
erau sfătuiţi să lovească pământul din fata lor cu un bat lung 
ca să declanşeze sârmele de siguranţă, pentru ca săbiile să 
cadă în faţa lor fără să-i rănească. Erau trape sau uşi batante, 
scări ce se prăbuşeau sau incendii bruşte. In tratat se mai 
spunea şi că era nevoie de vrăji pentru a ţine demonii 
departe. 

În veacul al XV-lea, un sultan a fost vizitat de un şeic sufit pe 
nume al-Dashuti. Nu se puneau de acord dacă Mahomed chiar 
călătorise prin ceruri, căci sultanul era cam sceptic. Şeicul i-a 
spus că, dacă îşi va băga capul într-un vas cu apa doar o clipă, 
va înţelege. Când şi-a scos capul din vas, şeicul a zis că trăise 
multe vieţi într-o fracțiune de secundă. 

În secolul al XIX-lea, eseistul Thomas de Quincey a trecut prin 
tot felul de experienţe care i-au dat senzaţia ca ar fi 
atotştiutor. Mai târziu în viaţă, a recurs la opiacee pentru a 
mări efectul acestora asupra lui. Oare erau halucinaţii? 
Scrierile lui sunt pline de viziuni în care totul se leagă de tot. 


A scris că, atunci când cutreiera la nesfârşit străzile Londrei, i 
se părea că tot era dispus ca într-un joc. Avea impresia că pe 
undeva în Londra e un păianjen care trimite fire invizibile în 
toată lumea. Pe Borges l-a intrigat alt fragment din literatura 
de Quincey, pe o temă similară. În Autobiographical Sketches, 
de Quincey a scris că era fascinat de un pasaj misterios, 
sublim şi de nepatruns din O mie şi una de nopți. Măreţia lui 
nu i-a dat pace toată viaţa.!? 

La începutul poveştii, ni se prezintă un magician din jungla 
Africii Centrale, care ştia de existenţa unei lămpi fermecate cu 
puteri supranaturale, puse în slujba oricui voia să o aibă. Dar 
lampa era într-o încăpere sub pământ şi putea fi scoasă de 
acolo doar de mâinile unui copil nevinovat. Dar asta nu e tot: 
copilul trebuie să aibă un horoscop special scris în stele sau un 
destin neobişnuit, scris în constituţia lui, care l-ar indreptati sa 
intre în posesia lămpii. Unde să fie un asemenea copil? Unde 
să-l cauţi? 

Magicianul ştie: îşi lipeşte urechea de pământ, ascultă 
nenumaratii paşi care călcau atunci pe fata pământului. Si 
dintre toti, la o distanta de zece mii de kilometri, desluseste 
pasii ciudati ai lui Aladin, care se juca pe strazile Bagdadului. 
Prin acest vast labirint de sunete, zgomotul facut de talpile 
unui singur copil e recunoscut pe malurile Tigrului, la distanta 
de marsul de patru sute patruzeci de zile al unei armate sau 
caravane. Vrăjitorul simte în inima lui ca paşii baietelului 
nevinovat sunt mijlocul prin care va putea să pună mâna pe 
lampă. 

După ce a făcut abstracţie de miliarde de zgomote 
pământeşti şi după ce s-a concentrat asupra unui singur mers, 
magicianul viclean are puterea de a descifra în mişcarea iute 
un alfabet de simboluri noi şi infinite; pentru ca sunetul paşilor 
copilului sa fie semnificativ şi inteligibil, bătăile inimii, 


152 „Ceva din poveste m-a fascinat într-atât, încât n-am putut să o uit. 
A fost, de fapt, unul din acele cazuri pe care le-am numit în alte locuri 
involute ale sensibilităţii umane; combinaţii în care părţi din gândirea 
sau sentimentele viitoare sunt aduse imperceptibil în minte, ca 
seminţele de legume purtate spre ţări îndepărtate prin aer sau prin 
intermediul râurilor, păsărilor, vânturilor, apelor.” Aici de Quincey îşi 
exprimă din nou sentimentul că în lume totul se leagă de tot. (Thomas 
de Quincey, Autobiographical Sketches, 1853). 


şovăielile voinţei şi fantomele din minte trebuie să se repete 
în hieroglife secrete, rostite de paşi rapizi. Chiar şi sunetele 
nearticulate sau grosolane de pe pământ trebuie să fie atâtea 
limbi şi cifruri care au undeva o corespondenţă, propria 
gramatică şi sintaxă; şi astfel, cele mai neînsemnate lucruri 
din univers trebuie să fie oglinzi tainice ale celor mai 
grandioase. 

Pe Borges l-a intrigat faptul că episodul nu se află în niciuna 
dintre versiunile cunoscute ale celor O mie şi una de nopți, 
deşi e o descriere precisă a credințelor mistice din epoca în 
care au fost scrise poveştile. 

Sentimentul că toate lucrurile sunt legate între ele, oricât de 
departe în timp şi spaţiu s-ar afla, este esenţial idealismului şi 
viziunii care pune mintea mai presus de materie. Conform 
acestui punct de vedere mistic, întregul univers material este 
unit şi ţinut laolaltă de o forţă unificatoare, marea Minte 
Comică. În tradiţia evreiască, Dumnezeu a făcut lumea prin 
cuvânt şi, deci, tot ce e în cosmos se leagă la fel ca limbile - 
prin sens şi intenţie. Secvența de litere prin care Dumnezeu a 
dat viaţă universului este cea a literelor ebraice din Tora. 

Ideile mistice prin care ai acces la puterile creatoare ale 
universului s-au păstrat în societăţi secrete, iar membrii 
acestora făceau uneori aluzie la ele în scrierile lor. 
Romancierul francez Honore de Balzac a avut una dintre cele 
mai active şi mai creatoare imaginatii din lume, iar în Comedia 
umană, titanicul său ciclu romanesc, a încercat să creeze o 
lume grandioasă, variată cât să rivalizeze cu cea materială. A 
scris şi despre o calitate numită „specialism”, descrisă ca 
„formula lui Dumnezeu” şi cale spre infinit, cunoscută doar 
geniilor. Este limpede că Balzac se gândea în primul rând la el 
însuşi: 


„Specialismul (...) constă în perceperea lucrurilor din 
universul material şi a celor din cel spiritual sub toate 
aspectele, fie ele iniţiale sau cauzale. lisus avea darul 
specialismului. Vedea în fiecare lucru originea şi rezultatele 
sale, în trecut, când începuse să apară, şi în viitor, când avea 
să crească şi să se întindă. Avea puterea de a-i înţelege pe 
ceilalţi.  Perfecţiunea ochiului interior duce la darul 
specialismului.” 


Întrucât până acum ne-am îndepărtat de idealism şi de modul 

său de gândire despre lumi, există riscul ca percepţia noastră 
asupra lui să fie absurdă şi caricaturală - mai ales în ceea ce 
priveşte statutul ontologic al lumii materiale. Oare idealismul 
chiar sugerează că lumea nu e reală? Oare un măr sau o masă 
chiar nu mai există în momentul când nu le mai priveşti? S-ar 
putea ca această afirmaţie extremă şi improbabilă să fie una 
din implicaţiile idealismului. 

Nu neg că în istoria religiilor au existat impulsuri care au 
negat sau urât lumea, dar idealismul constituie o gândire 
foarte sofisticată atât în privinţa diferitelor ordine ale realităţii, 
cât şi în ceea ce priveşte statutul ontologic al obiectelor şi 
conţinutului diverselor tipuri de experienţă - nu mai mult 
decât mistica islamică. 

Potrivit poetului şi filosofului medieval Al-Kashani, orice e 
inteligibil, tot ce vine din tărâmul nevăzut în lumea experienţei 
senzoriale, este un mesaj de la Dumnezeu. Toată lumea care 
ne înconjoară e rodul minţii lui Dumnezeu, al imaginaţiei sale, 
şi intră, aşadar, în categoria imaginaţiei obiective. Cu alte 
cuvinte, lumea fizică nu este o iluzie subiectivă - tu şi cu mine 
nu avem halucinaţii subiective, ci este mai degrabă o iluzie 
obiectivă. 

Lumea materială nu este, prin urmare, o simplă iluzie. Nu e 
ceva care nu există nicăieri sau ceva fără statut ontologic, ci 
are un nivel de realitate, pentru că tot ce există în plan 
material are o existenţă corespunzătoare în plan superior, 
spiritual. În acest sens, întreaga lume este o pădure de 
simboluri, dar înţelesul lor este ascuns de inteligenţa umană 
obişnuită, de zi cu zi. 

Cunoscătorii sunt mistici şi vizionari cu o imaginaţie ieşită din 
comun. Ei au ceea ce sufiştii numesc „vise veridice”, adică 
viziuni ale unei realităţi superioare, mai reale. Aceste vise pot 
fi apoi interpretate de rațiune, astfel încât cea din urmă să 
conlucreze cu imaginaţia în deplină armonie. 

Cunoscătorii au vise veridice şi în stare de veghe, iar 
structura şi tâlcul simbolic al lumii materiale - adică ce vrea 
Dumnezeu să comunice prin ea - le devin limpezi. 

Ştim cu toţii diferenţa între visele obişnuite şi cele cu tâlc, 
când simţim că ni se spune ceva important. De asemenea, la 


trezie noi toţi - sau majoritatea - am trecut prin momente 
când simţeam că viaţa încearcă să ne spună ceva. Pentru 
sufiştii mistici, asemenea momente şi diferenţa pe care o 
reprezintă sunt în centrul atenţiei şi al gândirii. 


Grădina arabă a Paradisului (din The Pictorial Gallery of Fine 
Arts, 1847) 


dealurile şi ideile arabe de interconexiune în univers aveau 
să ducă, în cele din urmă, la opusul lor. Materialismul ştiinţific 
avea să perceapă întregul univers ca un tot în care fiecare 
parte e legată de cealaltă, indiferent de distanţă - nu datorită 
intenţiilor unei Minti Cosmice, ci mulţumită gravitaţiei, o forţă 
impersonală. 

Vom vedea mai târziu că în zilele noastre ştiinţa ne poate 
oferi dovezi experimentale, adică putem schimba 
comportamentul particulelor subatomice doar gândindu-ne la 
ele. lar mişcarea unui singur electron poate afecta mişcarea 
altuia din partea cealaltă a universului. 

Oare O mie şi una de nopţi este mai mult decât o carte 
amuzantă, iar substratul ei ezoteric constituie o descriere 
exactă a universului? 


Capitolul 29 
Sf. Francisc ia în serios Evangheliile 


Privind din perspectiva idealistă, o mare parte din prezenta 
istorie a lumii s-a preocupat de un mare plan cosmic, spre a 
ajuta omenirea să-şi dezvolte o conştiinţă limitată, o 
capacitate de reflecţie, de gândire abstractă care altor 
creaturi le-au fost refuzată. 

În ultimele capitole am văzut germenii unei noi evoluţii, ai 
unei noi conştiinţe emoţionale. 


Francisc s-a născut la Assisi în 1182. Tatăl lui era un negustor 
bogat de stofe. Mama lui era din Provența şi i-a depănat 
micului Francisc legendele despre regele Arthur şi Lancelot, 
Carol cel Mare şi Roland, care i-au aprins imaginaţia. 
Trubadurii din tara mamei sale cutreierau pe atunci Italia, 
cântând noi cântece de dragoste. 

Francisc era un băiat vioi, fericit, care făcea mereu pe 
bufonul. In tinereţe se îmbrăca extravagant ca un cavaler 
frumos şi galant cum fusese Roland. Mulţi râdeau de el, dar 
era adorabil şi toţi îi scuzau excentricitatea, deşi era conştient 
că unii radeau mai mult de el decat cu el. 

— O să vedeţi voi, le zicea el. Intr-o bună zi toată lumea o să 
mă adore. 

Pleca din Assisi călare, când a avut o viziune. Nu ştim ce a 
fost, dar l-a schimbat total. S-a întors în orăşel şi şi-a petrecut 
restul zilelor plimbându-se pe dealuri. S-a dus într-o peşteră 
ascunsă printre măslini şi a ieşit de acolo palid şi cu mintea 
zdruncinată. 

La capătul unei poteci pline de pietre de la periferia 
orăşelului Assisi, printre tufe de lavandă şi rozmarin, se afla o 
capelă mică şi dărăpănată, numită Sf. Damiano. O dată s-a 
rugat o oră acolo, apoi s-a uitat la crucifixul simplu din lemn 
de deasupra altarului. Pe el era pictat lisus Hristos, înconjurat 
de îngeri şi de cele două Marii, şi l-a auzit pe Mântuitor 
vorbindu-i limpede. Chipul lui lisus spunea: 


Truver sau trubadur, care cânta cântece de iubire 
curtenească. (Sculptură din porticul Abației St. Denis, secolul 
al XII-lea) 


„Du-te, Francisc, şi repară-mi biserica darapanata.” 


Capela cea mică în care îngenunchease avea mare nevoie de 
reparaţii, iar Francisc s-a apucat de lucru imediat. După un 
timp a început să înţeleagă: În cei o mie de ani de când fusese 
întemeiată, Biserica făcuse compromisurile ei cu lumea. 

Peisajul rural din Italia era minunat şi acolo trăiau şerbi care 
se chinuiau să supravieţuiască, fiind la mila vremii şi a 
stăpânilor. Episcopii erau administratori locali, care luau 
zeciuială de la săraci. Bătrânii, infirmii, nebunii, leproşii, cei 
care nu puteau lucra erau neglijati sau trataţi cu cruzime. 

Papalitatea era dogmatică şi intolerantă, persecutând grupări 
ale căror idei îi amenințau autoritatea. Membrii unor secte ca 
valdensii în Germania, catarii în Franţa şi bogomilii în Bosnia 
renuntasera la proprietăţi şi căsătorie, încercând să-şi trăiască 
viata în puritate desăvârşită, dar au fost acuzaţi de indecenta 
şi promiscuitate. 

Umbla vorba că urma să aibă loc mari schimbări, se auzeau 
profeţii nebunesti. Joachim de Fiore, un pustnic calabrez, s-a 
retras în munţii înalţi, unde a lucrat la teoria mistică asupra 
istoriei lumii. Spunea că va veni o vreme când omenirea va 
trăi în iubire. În Germania, îngerul ei păzitor i-a zis Elisabetei 
de Schönau „Plânge-te cu voce tare! Dormiţi, păstori ai 
Bisericii mele, dar vă voi trezi!”, iar Hildegard din Bingen a 
spus: „Un neam de profeti va apărea luminat din înalt, trăind 
în sărăcie şi singurătate (...), iar îngerii se vor întoarce 
încrezători să trăiască printre oameni.” 

Altă dată, plecând din Assisi, Francisc a întâlnit un lepros. Nu 
şi-a putut stăpâni dezgustul, dar apoi s-a înfuriat pe sine 
însuşi. A coborât repede de pe cal, i-a dat suferindului toţi 
banii şi i-a sărutat mâna. Parcă era a unui cadavru. Mai târziu 
şi-a dat seama că leprosul acela era Hristos. 

Francisc a început să umble pe străzi în zdrente, alb ca varul 
la faţă şi căzut pe gânduri. Copiii îl imitau şi îşi băteau joc de 
el. Era „pazzo” - nebun. Dar el nu s-a îndepărtat de cei umili, 
dimpotrivă, s-a apropiat şi mai mult. Sufletul îi era plin de 
iubire, pe care o cânta în versuri şi râdea din inimă pentru că 
avusese o idee aşa amuzantă. De ce să nu luăm în serios 
mesajul Evangheliilor? De ce să nu luăm în seamă crinii? De 
ce să nu renuntam la toate bunurile noastre materiale şi să ne 
dedicam viata iubirii aproapelui? 

Acest mod de gândire revoluţionar era o ameninţare pentru 


Biserică. li lua în batjocură autoritatea. 

Şi tatăl lui Francisc s-a înfuriat şi a hotărât să-l 
dezmoştenească. Procedura juridică urma să aibă loc în piaţa 
oraşului, fiind o audiere formală în faţa episcopului. In timpul 
deliberărilor, Francisc s-a dus în palatul episcopului şi s-a 
întors gol-puşcă. În fata episcopului şi-a împăturit hainele, apoi 
le-a pus pe jos, alături de ultimii săi bani. „Dumnezeu e tatăl 
meu acum”, a zis. 

Pe urmă a părăsit oraşul şi a rătăcit prin ţară înfăşurat într-o 
mantie jerpelită pe care i-o dăduse grădinarul episcopului. A 
stat într-un lazaret unde a revărsat multă iubire asupra 
leproşilor, curatandu-le şi spălându-le rănile. 

La scurt timp, a apărut din nou în oraş, unde se ducea în 
pieţe, cânta imnuri şi cerşea de mâncare din poartă în poartă. 
Francisc şi-a dat seama că, dacă ia în serios Evangheliile, o să 
pară nebun în ochii lumii, drept care ucenicii lui au fost numiţi 
jongleurs - bufonii Domnului. 

Lui Francisc îi plăcea să se compare cu o ciocarlie - era fericit 
doar sub cerul liber. O mână de oameni l-au urmat, şi-au 
părăsit casele şi şi-au făcut adăposturi din crengi, prin care 
trecea vântul. 

Trăiau în aceeaşi sărăcie ca ţăranii şi predicau în limba 
poporului. Francisc îşi dorea să sădească dragoste în locul urii, 
armonie în locul sfadei, dar oamenii se înfuriau ori de câte ori 
le spunea aşa ceva. 

Firea lui avea o latură jucăuşă, aproape ireală. După ce a nins 
mult, a ieşit afară într-un suflet 


NU 


Sf. Francisc propovăduindu-le păsărilor 
(Miniatură dintr-o psaltire de secolul al XIII-lea) 


şi a făcut un şir de oameni de zăpadă. „Aici e soţia mea, în 
spatele ei sunt cei doi fii ai mei şi cele două fiice ale mele, iar 
slujitorul şi slujitoarea duc toate bagajele.” Oare regreta viaţa 
pe care ar fi putut s-o aleagă? 

Femeile i se alăturau lui Francisc, fiind conduse de sufletul lui 
geamăn, sora Clara. Se bizuia adesea pe ea pentru ajutor şi 
sfaturi. 

Francisc spunea că „nu are nimic, dar în acelaşi timp are 
toate lucrurile”. Neposedând nimic, nedorindu-şi nimic, el şi ai 
lui erau cu adevărat liberi, zicea el. Pentru ei, însăşi trăirea 


vieții era cel mai important lucru. După cum vom vedea, 
această convingere a produs o schimbare majoră. Francisc era 
un afront la adresa autorităţii şi dogmelor, dar a însemnat şi 
începutul individualismului şi al inspiraţiei divine. 

Francisc avea o calitate neobişnuită, pe care unul din 
biografii săi a descris-o ca „tactul inimii care ghiceste 
secretele celorlalţi şi le anticipează dorinţele”. Săracii simțeau 
că au găsit pe cineva care ţine la ei şi le va purta de grijă. 

Empatia Sfântului Francisc însemna mai mult decât bunătate 
faţă de toate fiinţele vii. Un alt biograf a spus că „desluşea 
tainele ascunse ale naturii cu inima sa sensibilă.” 

S-a întors odată din drum şi s-a apropiat de un stol de păsări 
care, în loc să zboare, s-au adunat în jurul lui. „Păsări dragi, ar 
trebui sa vă iubiţi şi venerati Creatorul”, le-a zis el. „V-a dat 
pene în chip de haine, aripi să zburati şi tot ce vă mai trebuie. 
V-a făcut cele mai nobile făpturi. Vă lasă să trăiţi în aerul cel 
mai curat. Nu arati şi nu culegeti, însă El are grijă de voi, va 
vede şi vă călăuzeşte.” Le-a mângâiat. Mai târziu, când a 
încercat să le vorbească oamenilor, rândunelele ciripeau aşa 
de tare, că nu se putea face auzit. „E rândul meu să vorbesc 
acum, dragele mele rândunele!” 

Îl încânta fecunditatea naturii şi să facă adăposturi pentru 
turturele, pe care le îndemna să se înmulțească. Avea o cioară 
care mânca alături de călugări şi care îl însoțea când se ducea 
la bolnavi. Oamenii din împrejurimile oraşului învecinat Gubbio 
erau terorizati de un lup. Într-o zi, pe drum, Francisc a dat nas 
în nas cu lupul. S-a îndreptat spre animal, iar acesta s-a 
năpustit la el, cu bale la gură. Dar Francisc şi-a făcut semnul 
crucii şi a spus: „Frate lup, îţi poruncesc în numele Domnului 
să nu-mi faci rău mie sau oricui altcuiva.” Auzind, lupul s-a 
întins la picioarele lui, apoi s-a ţinut după el ca un catelus.?°? 
În celebrul său imn Cântarea fratelui soare şi a sorei lună, 
există o viziune profundă idealistă asupra universului. 
Corpurile cereşti şi lumea materială sunt înfăţişate ca 
exprimând grija în Mintea Cosmică pentru omenire: 

„Preaînalte, atotputernice şi bunule Doamne, lauda, slava, 
cinstirea şi binecuvântarea, Ti se cuvin toate. 

Lăudat să fii, Doamne al meu, cu întreaga ta facere. 


153 În anul 1873, scheletul unui lup a fost găsit sub lespedea Bisericii 
Sf. Francisc din Gubbio. 


Întâi de toate fratele soare, Cel care ne dăruieşte ziua şi prin 
el ne luminezi pe noi. Frumos este şi străluceşte în toată 
măreţia. 

Lăudat să fii, Doamne al meu, pentru sora lună şi pentru 
stele. Pe ceruri Tu le-ai dat viata limpezi, preţioase si 
frumoase.” 14 

Francisc a oferit creştinătăţii aceeaşi compasiune pentru 
toate fiinţele pe care am mai văzut-o în învăţăturile lui 
Buddha, iar „miracolele se iveau sub paşii lui”, la fel ca în 
cazul lui Buddha. Francisc a practicat ceea ce putem numi „un 
idealism transcendental”. Unindu-şi spiritul cu divinul prin 
rugăciune, s-a transformat şi a putut să facă minuni. Practic, 
poveştile lui Francisc transmit foarte limpede ideea că, dacă 
suntem buni şi plini de spirit, putem supune legile naturii. 

Francisc a făcut şi exorcizări. Potrivit unui martor ocular, un 
posedat „se zvârcolea pe jos, se lovea de tot ce întâlnea în 
drum, se contorsiona, devenea teapan şi sărea în aer. Francisc 
s-a dus să-l vadă şi l-a vindecat”. 

Francisc a povestit că s-a luptat cu diavolul de multe ori. A 
auzit voci ciudate şi înfricoşătoare în noapte şi o dată a pretins 
că diavolii l-au bătut măr şi l-au lăsat tremurând. A simţit că 
omenirea trece printr-o prefacere dureroasă. 

Călăuzit de visele sale, Francisc a călătorit până în valea 
superioară a fluviului Arno. El şi ucenicii lui au străbătut 
lanurile de grâu, au trecut de castani şi stejari, de pini, brazi şi 
stânci până au ajuns la înălţime. Francisc îmbătrânise şi, cum 
era prea slăbit să mai meargă, tovarasii lui s-au dus să caute 
un măgar. El s-a oprit să se odihnească pe o piatră netedă, iar 
un ţăran bătrân şi morocănos a trecut pe acolo şi l-a întrebat 
dacă e cu adevărat Francisc din Assisi. Când el i-a spus că da, 
ţăranul s-a încruntat şi i-a zis pe un ton sever: 

— Te sfătuiesc să pui în practică tot ce ştii şi să dovedeşti că 
eşti la fel de bun pe cât te cred oamenii, ca să nu fie 
dezamagiti cand te întâlnesc. 


154 Viaţa Sfântului Francisc a fost o necontenită luptă interioară, prin 
care viata omului s-a îmbogăţit, s-a diversificat, s-a nuantat, a căpătat 
profunzime. Efectele s-au simţit şi în pictură, ducând la ceea ce Frank 
Auerbach a numit „o reprezentare mai directă şi mai intensă a 
întâmplărilor omeneşti”, de pildă în opera lui Giotto (citat în William 
Anderson, Dante the Maker, 1980). 


Francisc a râs şi i-a mulţumit călduros. A mers mai departe cu 
discipolii lui. Apoi, când au ajuns lângă vârful Muntelui Verna, 
s-au aşezat să-şi tragă sufletul la umbra unui stejar bătrân. 
Stoluri de păsări s-au adunat în jurul lor, au început să 
ciripească şi să se aşeze pe braţele şi pe umerii Sfântului 
Francisc. 

— Văd că Mântuitorului îi place că am venit aici la munte, 
căci păsările noastre dragi se bucură! 

În seara aceea, pe când construiau un adăpost din crengi şi 
frunze, Francisc le-a zis tovarăşilor săi că nu mai are mult de 
trăit. 

Peste câteva zile, pe 13 septembrie, şi-a petrecut noaptea 
singur, în rugăciune. Când primele raze de soare i-au încălzit 
trupul, a văzut ceva la orizont. Un înger, un serafim, zbura 
spre el. În mijlocul viziunii era o cruce, iar serafimul cu şase 
aripi arzând era pironit de ea. Francisc era copleşit de extaz. 
Apoi viziunea a dispărut brusc şi a simţit o durere puternică. 
Încercând să-şi dea seama ce s-a întâmplat, s-a uitat în jos şi a 
văzut stigmate pe propriul lui trup. Pe mâini şi pe picioare 
avea semne de forma şi culoarea rănilor suferite de lisus pe 
cruce - şi avea o rană la şold. Din când în când îi curgea puţin 
sânge de acolo şi îi păta tunica. 

Ca şi în cazul răstignirii lui lisus, probabil că nu vom putea 
înţelege niciodată pe deplin ce i s-a întâmplat lui Francisc. 

Pe când micul grup de discipoli părăsea Muntele Verna, el s-a 
întors să le vorbească: 

— Adieu, Monte Verna. Nu ne vom mai vedea niciodată. 

A doua zi au ajuns la Monte Casale, unde Francisc a vindecat 
un călugăr posedat de diavol. 

Într-un sat, oamenii au luat un căpăstru atins de Francisc şi l- 
au adus unei femei care avea probleme la naştere. A născut 
imediat şi fără cea mai mică durere. Oamenii deja se 
ciondaneau cine să-i ia hainele, firele de par, chiar şi unghiile. 
Când a ajuns la Assisi şi la mult iubita lui capelă Sf. Damiano, 
Francisc le-a spus discipolilor: 

— Să nu o parasiti în veci, căci este Casa Sfântă a Domnului. 
Şi-a pierdut vederea două săptămâni, iar nopţile îi erau un 
chin. Într-o noapte i-au cântat îngerii, ceea ce i-a mai alinat 
durerile. Când un doctor i-a spus că suferă de o boală 
incurabilă, a strigat bucuros: 


— Bine ai venit, Soră Moarte! 

Apoi a început să cânte. A murit pe 3 octombrie 1226, pe 
înserat, când ciocârliile coborau pe acoperişul de stuf al chiliei 
sale. 

După moarte li s-a arătat discipolilor şi le-a spus că lisus 
Hristos i-a dat stigmatele ca să înfăptuiască o misiune divină 
pentru cei plecaţi din lumea aceasta, ajutându-i să ajungă la 
Dumnezeu. Morţii găsiseră pe cineva care să-i ajute.!% 


Capitolul 30 
Noua iubire arabă 


Eu sunt urechea cu care aude, ochii cu care vede, mâna cu 

care apucă, piciorul cu care umblă. 

Hadith!5 care descrie relaţia lui Dumnezeu cu cel pe care îl 

iubeşte. 

Ochiul cu care îl văd pe Dumnezeu şi cel cu care mă vede el 
sunt aceiaşi. 

Meister Eckhart 


Mai devreme sau mai târziu, oamenii aveau să descopere 
iubirea sexuală. 

Ibn Arabi a fost un arab spaniol care avea să fie considerat 
cel mai mare şeic sau învăţător al sufismului, principala 
orientare din mistica islamică. 

Când avea şapte ani, familia lui s-a mutat în Sevilla. De tânăr 
a devenit un administrator capabil şi de succes. S-a căsătorit 
şi s-a aşezat la casa lui. Dar s-a îmbolnăvit grav şi a început să 
aibă viziuni. A renunţat la muncă şi la posesiunile materiale şi 
s-a dus să trăiască singur, să se roage şi să mediteze. Printre 
altele, a făcut mai multe pelerinaje. 

L-a întâlnit pe Khadir de trei ori. Prima oară l-a văzut într-o 
noapte în portul Tunis. Era într-o barcă şi se uita peste 
margine, când a zărit un bărbat venind spre el pe apă, cu un 
mers ciudat, ridicând fiecare picior foarte sus, de parcă voia 
să-i arate că nu are tălpile ude. S-a apropiat ca Ibn Arabi să 


155 Asemenea lui Osiris şi lisus, Sf. Francisc luminează lumea de 
dincolo. El are o misiune pentru toţi oamenii, fie ei vii sau morţi. 

156 Proverb atribuit Profetului Mahomed, care uneori transmire direct 
cuvintele lui Dumnezeu. 


poată vorbi cu el. După aceea s-a întors şi a pornit înspre far, 
iar în trei paşi a făcut aproximativ trei kilometri. Cu altă 
ocazie, Ibn Arabi l-a văzut pe Khadir rugându-se pe un covor 
magic. 

Asemenea lui Ilie, care i-a dat mantia lui Elisei, Ibn Arabi şi-a 
ales un discipol căruia să-i dea mantia sau khirga pe care o 
primise de la Khadir - simbolul „transmiterii dintr-o generaţie 
în alta”, prin care un maestru poate să dea ucenicului său 
darul experienţei spirituale intense. Metoda de transmitere 
poate părea magică, dacă maestrul îi atinge fruntea elevului 
cu degetul ca să trezească ochiul spiritual interior sau poate 
presupune exerciţii spirituale sau retrăirea în imaginaţie a 
experienţelor prin care au trecut Enoh şi Ilie, pe care le-am 
descris într-un capitol anterior.” 

Sufismul pune accentul pe trăirea personală, în detrimentul 
doctrinei. Sufitii vorbesc despre o calitate superioară, refuzată 
celor care înţeleg totul doar prin prisma gândirii raţionale. 
Această ,,revelatie” poate avea loc în urma unei viziuni mistice 
sau a intuitiei. 


În 1202, când avea 30 de ani, Ibn Arabi s-a dus la Mecca, 
unde a fost primit călduros în casa unui şeic eminent, care 
trăia împreună cu sora sa şi Nizam, frumoasa lui nepoată. A 
petrecut multe ceasuri discutând cu şeicul şi rudele lui despre 
marile întrebări legate de viaţă şi moarte. Intr-o noapte se 
plimba ca de obicei pe lângă Kaaba. l-au venit în minte câteva 
versuri şi a început să le recite tare ca să se audă. Brusc a 
simţit pe umăr o mână mai catifelată ca mătasea. S-a întors, a 
văzut-o în faţa ochilor pe Nizam şi a fost uimit de ochii ei 
strălucitori şi de frumuseţea ei caldă şi sclipitoare. Când 
zâmbea, parcă răsărea soarele. Mai târziu avea să scrie 
despre cozile ei negre şi glasul dulce. „E o fată cu sâni mari, 
blândă, neprihănită şi frumoasă. Luna plină peste crengi nu se 
teme de declin... În grădina trupului meu, o porumbita stă pe 
o creangă murind de dorinţă, topindu-se de dor.” 

Arabi a fost vrăjit de Nizam, de prezenţa ei erotică arzătoare, 
dar si de unicitatea ei tainică şi misterioasă. Tineti minte ce 


157 Despre un lant de transmitere asemănător vorbesc mari mistici 
germani, de la Eckhart la Tauler şi Valentine Andrae, presupusul autor 
al Manifestelor Rozacruciene. Vezi Istoria secretă a lumii. 


încântare simţim când suntem cu cineva nespus de frumos? 
Nu ne vine să credem că această fiinţă deosebită, minunată 
este cu noi, lângă noi. 

De atunci nopţile lui Ibn Arabi aveau să fie luminate de chipul 
ei strălucitor, iar „ziua, întunecată de părul ei”. Al Arabi se 
îndrăgostise si tânjea dupa ea: „Inima mi-e bolnavă de 
dragoste”, scria el. „Grădinile tale sunt ude de rouă şi 
trandafirii sunt  înfloriţi, florile zâmbesc şi crengile sunt 
înverzite.” Dar privirea ei avea şi ceva provocator. „Înfăţişarea 
ei e ca o sabie scoasă.” Ibn Arabi se simte provocat să 
„străbată deşertul”, aşa cum cavalerii creştini aveau să facă 
fapte nobile din iubire pentru doamnele de la Curte.:58 
Dragostea pentru Nizam îi dă o mare energie şi generozitate. 
Viaţa e o enigmă şi un paradox. Viaţa e plină de mistere, 
ceea ce e cel mai evident când suntem îndrăgostiţi. Când ne 
îndrăgostim, conştientizăm puternic forţele călăuzitoare din 
lume care ne-au adus aici. Simtim ca ni se dezvăluie mari 
secrete şi mistere, că ni se deschid alte dimensiuni ale lumii, 
care transcend viaţa de zi cu zi. 

Când te îndrăgosteşti, e o provocare şi pentru intelect. Care e 
sursa iubirii? Pentru Ibn al-Arabi, dragostea care pune în 
mişcare universul intră în el, iar când este îndrăgostit, simte, 
gustă direct din iubirea universală. 


Omenirea a dezvoltat gândirea conceptuală din vremea lui 
Moise. În Evul Mediu, în universităţile din Europa se punea 
mare accent pe această capacitate, din dorinţa călugărilor de 
a rafina şi de a apăra dogma numită scolastică. Ea devenise 
un scop la scară industrială, cum am spune azi. Dar prin 
secolul al XIII-lea, noile idei din islam au pătruns în Europa, 
aducând noi feluri de a simţi. 

Mahomed n-a vrut să facă minuni pentru că, spunea el, 
lumea materială, lumea descoperită cu ajutorul simţurilor, era 
suficient de minunată şi magică. Există un hadith, o zicala 
atribuită lui Mahomed, potrivit căruia Dumnezeu vorbeşte de 
cineva pe care îl iubeşte: „Eu sunt urechea cu care aude, ochii 
cu care vede, mâna cu care apucă, piciorul cu care calcă.” 
Intregul corp uman devine un organ de percepţie. Se spunea 


158 Evident că este vorba despre un deşert existential, un desert al 
non-existentei. 


că diferitele moduri de percepţie erau localizate în organe 
diferite. Acest impuls, aceste idei au fost preluate ulterior de 
scriitorii, filosofii şi poeţii sufismului. 

Poetul Rumi, contemporan cu Ibn Arabi, a vorbit despre o 
experienţă senzuală intensă în termeni extatici - despre 
bucuriile sexului si ale betiei. Într-adevăr, această senzualitate 
fascinantă, desfătările aduse de băutură şi amorul liber pot 
părea scandaloase, însă aşa se bucura poetul de lumea 
materială şi de dragostea care a inspirat trubadurii şi a sădit 
germenii înfloririi, luminii, culorii şi măreției Renaşterii. Încă 
din secolul al XIII-lea, descoperirea noilor forme de conştiinţă 
devine palpabilă prin inventarea armoniei în muzică şi a 
perspectivei în pictură, prin iluminarea lăuntrică a Sfântului 
Francisc, dar şi a lui Giotto, prietenul său, a profetului loachim, 
a lui Toma din Aquino, Bernard de Clairvaux şi Dante.15% 

Idealişti fiind, adepţii sufismului precum Ibn Arabi credeau că 
lumea a apărut în urma unui proces de gândire. Elementul de 
noutate era aprecierea care sporea pe măsură ce sporea 
înţelegerea diversităţii, a bogăției şi a frumuseţii diferitelor 
tipuri şi dimensiuni ale proceselor mintale, înţelegerea lor în 
sine, a universului şi a lui Dumnezeu a mers manusa. 

Altă zicală pe care tradiţia islamică i-a atribuit-o lui 
Dumnezeu: „Am fost o comoară ascunsă şi mi-a plăcut să mă 
fac cunoscut.” Pentru misticii sufiti, marea forţă mintală care a 
pus în mişcare marea minte cosmică a fost iubirea, 
evenimentul primordial, iar El doreşte îndrăgostiţi care să-L 
caute şi să răspundă iubirii Lui cu şi mai multă iubire. O 
societate ce devenise indiferentă şi intelectuală era acum mai 
caldă, mai simtitoare. 

Pentru sufiti, valorile vieţii - iubirea, fericirea şi frumuseţea - 
se percep cu inima. Ca organ de simţ, ea ne arată lucruri pe 
care creierul nu le poate arăta. Dragostea, spuneau ei, ni-l 


159 Ibn Arabi descrie experienţa îndrăgostirii în termeni poetici şi ar 
putea să pară o experienţă universală, dar n-a fost aşa mereu. 
Descrierile fenomenului îndrăgostirii intră în literatura europeană 
odată cu trubadurii şi atunci când Dante s-a îndrăgostit de Beatrice pe 
străzile Florenței, în 1247. Noţiunea de iubire romantică s-a răspândit 
datorită iubirii curtenesti, ca în Roman de la Rose de Guillame de 
Lorris şi Jean de Meun, publicat integral in 1275. Pentru mai mult 
despre Ibn Arabi, vezi The Secret History of Dante. 


face pe Dumnezeu mai real, dar şi pe noi pentru alţii. Potrivit 
poetului Rumi, iubim când ne vedem natura interioară 
oglindită în celălalt. Când suntem îndrăgostiţi, vedem o nouă 
bunătate în cel pe care îl iubim, dar şi în noi înşine şi suntem 
cuprinşi de o nouă dorinţă de a face bine; dragostea este o 
experienţă care ne transformă, ea preia şi preschimbă toate 
celelalte sentimente. Simtim o revărsare de bunătate. 


Morminte din Temple Church, Londra. Sf. Bernard a scris 
Regula Cavalerilor Templieri, ordin influenţat de mistica 
islamică. Gradele de iniţiere sunt un ecou al societăţilor 
secrete islamice. (Pentru mai multe informaţii, vezi /storia 
secretă a lumii) 


Sufiţii considerau intensitatea trăirii un ideal, perspectivă 
care a avut influenţă la nivel universal. Poate că fiecare dintre 
noi a făcut dragoste cu atâta intensitate, încât după aceea i s- 
a părut că întreaga alcătuire a universului s-a schimbat, de 
parcă atomii din locul unde eram ar fi dansat, iar acum s-ar fi 
stabilit într-un loc mai bun. Simtim că am renăscut. ,,impartiti 
piatra în patru elemente”, spune Hermes Trismegistul, „apoi 
uniti-le şi veţi avea întregul magisterium.” 

Predicile Sfântului Bernard de Clairvaux despre Cântarea 
cântărilor folosesc limbajul iubirii erotice, al miresei care 
tânjeşte după mire. Bernard vorbeşte despre sărutul 


contemplativ, mistic, despre îmbrăţişările drăgăstoase şi 
bucuriile îmbătătoare. Slujbele lui ar fi putut fi scrise de Rumi 
sau de Ibn Arabi. „Când a intrat în mine, parcă sufletul meu a 
înviat”, a spus Bernard. „Mi-a pus inima pe jar, dar a şi 
îmblânzit-o. El trăieşte din plin şi e puternic.” 16° 

Am văzut că oamenii se ciondaneau pe părul şi unghiile 
Sfântului Francisc chiar înainte să moară. In Europa 
medievală, nu numai oamenii de seamă, ci şi oamenii obişnuiţi 
simțeau manifestări spirituale în viata lor de zi cu zi. 


160 Sf. Francisc îşi începea mereu predica folosind sintagma „Pacea 
Domnului fie cu voi!”, o formă de adresare pur arăbească. 

Un episcop este prezent la făurirea unui clopot, pe care îl 
binecuvântează (detaliu dintr-un manuscris francez de secol 
XIV). Clopotele din bronz erau cele mai bune şi se foloseau 
încă din Antichitate în ritualuri sacre, la eclipsele de lună şi 
după un deces, pentru că bronzul scoate un sunet sonor, 
strident şi pătrunzător, considerat cel mai potrivit pentru 
purificare şi ispăşirea păcatelor, dar şi pentru a împiedica 
vrăjile rele să ajungă pe Lună, unde aceste chemări erau 
pândite de demoni 


Biserica îşi exercita puterea prin excomunicări. Se trăgeau 
clopotele ca să alunge demonii sau, la întemeierea bisericii, se 
stropea cu apă sfinţită şi se spuneau rugăciuni. Pe deasupra, 
un sfânt sau un înger era rugat să ocrotească lăcaşul de cult. 

Infirmi care aşteaptă să fie tamaduiti de moaşte (Ilustraţie 
atribuită lui Matthew Paris, de la începutul secolului al XIIllea) 


Biserica tipărea cărţi de cult pentru binecuvântarea vitelor, 
bărcilor şi armurilor, pentru vindecarea infertilitatii şi a bolilor 
la oameni şi la animale, pentru victorii în bătălii, siguranţă pe 
drum şi găsirea de obiecte pierdute. Un pacient ar fi putut 
scrie „lisus Hristos, fii milostiv şi scapă-mă de durerea de 
dinţi”, ar fi recitat rugăciunea şi apoi ar fi ars hârtia.16! 
Amuletele numite agnus dei, făcute din ceara lumânărilor de 
biserică, erau folosite să ţină departe demonii, focul, furtunile 
şi bolile. Puteai să te rogi în timpul nopţii într-o biserică pentru 
a fi vindecat, căci în Grecia antică bolnavii stătuseră mult timp 
în templul lui Esculap ca să-i tămăduiască „somnul în templu”. 
Şi azi mai mergem în pelerinaje sau mari procesiuni 
organizate de Biserică, al căror scop era odinioară să prevină 
ciuma sau foametea, iar cei ce-l urmau pe pelerin aveau o 
putere nemaivăzută de a alunga demonii.1%2 


151 Această practică a Bisericii atrage comparații cu vrăjile strânse în 
Egyptian Magic de Wallis Budge (1899), de pildă. 

162 Este bine-cunoscut rolul vitelor sacre si al taurilor în hinduism şi în 
religia egiptenilor antici. Eusebe Salverte, scepticul autor al studiului 
The Philosophy of Magic (1847), a evocat un document din 1487, de la 
Bury St. Edmunds în Anglia. Acolo este descrisă o ceremonie în care o 


Slujba este cel mai mare producător de energie 
supranaturală. Pâinea sfinţită era un panaceu, te ferea de 
ciumă, vindeca orbirea şi alte boli, putea fi presărată în 
grădină pentru a scăpa de dăunători sau pe câmpuri pentru a 
le face roditoare sau pentru a stimula albinele să dea mai 
multă miere. Slujba era cel mai important lucru în viata unui 
creştin. 

Preotul dominican Toma din Aquino, contemporan cu Ibn 
Arabi, a devenit cunoscut sub numele de „doctorul angelic”, 
fiind cel mai important teolog al îngerilor din creştinism. 
Lucrările lui de teologie au fost realizarea supremă şi 
monumentală a scolasticii. Opera sa Summa Theologica 
porneşte de la viziunea lui Dionisie Areopagitul asupra 
ierarhiilor îngereşti, descriind în amănunt lucrarea îngerilor 
asupra psihologiei îngerilor: ei lucrează cu emoţiile, astfel 
încât orice să poată avea o viziune şi stimulează intelectul 
spre a o înţelege. Toma din Aquino a reuşit să apropie partea 
spirituală de cea intelectuală, iar în anul 1215 a formulat 
doctrina Bisericii despre slujbă, folosind doctrina 
transsubstantierii. 

In Evul Mediu majoritatea alchimistilor faceau parte din cler. 
Toma din Aquino a fost mereu interesat de domeniu, căci i s- 
au atribuit multe scrieri alchimice. În timpul Liturghiei, explica 
el, ca şi în alchimie, substanţele cu care se lucrează - pâinea 
şi vinul - se transformă în esenţă, ceea ce li se întâmplă şi 
celor care fac lucrarea. „Împărtăşania este un Jurământ de 
lubire”, scria el. „Înseamnă lubire şi aduce iubire.” Vede slujba 
ca pe un jurământ de iubire, deci percepe sentimentul ca 
sufiştii. Dragostea transformă, dar nu numai mintea, ci şi 
trupul. Astfel are loc o adevărată schimbare fiziologică. 


femeie alege un taur alb care nu fusese înjugat niciodată la plug sau 
momit. Urma să fie dus în procesiune la altarul Sf. Edmund. Călugării 
cântau, mulţimea striga, iar femeia mergea lângă taur, mângâindu-i 
spatele alb ca laptele şi „guşa care-i atârna”. 


Îngeri lucrând pământul (din Cotton MS, Nero, C iv) 


Cultul Sfântului Graal a început să se răspândească în acelaşi 
timp cu doctrina transsubstantierii, ambele avându-şi originea 
în tradiția  alchimică. Ambele erau preocupate de 
spiritualizarea materiei prin gândire 

Potrivit idealismului ezoteric şi mistic, mintea omului va juca 
de-a lungul istoriei un rol crucial în transformarea şi 
spiritualizarea întregului univers material. Mintea se 
transformă lucrând întâi asupra materialului de care e cel mai 
aproape - trupul. 

În timpul Liturghiei, forţele creatoare ale universului 
energizau şi directionau această schimbare. Pentru idealiştii 
Evului Mediu, o 

asemenea dezlantuire de putere cosmică era puternică si 
periculoasă, cum e fisiunea nucleară în zilele noastre. lată de 
ce Biserica a încercat să insiste că experienţa spirituală are loc 
doar sub oblăduirea ei. 

Dar o nouă ştiinţă a iubirii, a trăirii personale directe, a 
transformării divine şi corporale îşi făcea simțită prezenţa, 
independent de Biserică, în Europa prin Spania şi apoi în sudul 


Franţei. 
Duhul ieşea din lampă. 


A doua cruciadă a Bisericii nu a fost împotriva musulmanilor, 
ci împotriva creştinilor. 

Ca şi Sfântul Francisc, catarii din sudul Franţei au luat în 
serios învăţăturile lui lisus. Au renunţat la bunurile materiale, 
au trăit simplu şi au căutat experienţe spirituale în afara 
Bisericii. Accesul la aceste tărâmuri spirituale strict controlate 
şi, în anumite privinţe, minimalizate de Biserică era o nimica 
toată faţă de conştiinţa cosmică a catarilor, viziunile lor 
marete despre o lume tesuta de mari îngeri. 

Inchiziția a fost instrumentul prin care Biserica s-a asigurat că 
va desfiinţa astfel de perspective. După ce au masacrat sute 
de mii de catari la Beziers, Bram, Lavaur şi Minerve în sudul 
Franţei, soldaţii Inchiziției i-au înconjurat şi i-au asediat pe cei 
rămaşi în viaţă în Montsegur, un castel în vârful de munte. 
Unsprezece luni mai târziu, în 1240, două sute de catari au 
coborât muntele, cântând şi aruncându-se în focul pe care 
cruciații îl pregatisera pentru a-i executa. 

Cântau pentru că, în ciuda aparentelor, ei credeau că-şi 
atinseseră scopul. Cu puţină vreme înainte ca oraşul să cadă 
în mâinile cruciaților, patru iniţiaţi au coborât stâncile cu 
pereţi aproape verticali, purtând cu ei o taină crucială pentru 
viitorul omenirii. 

S-a vorbit foarte mult despre ce au reuşit să scoată de acolo. 
Oare erau pergamente secrete? Sau cupa de la Cina cea de 
Taină? Oare era o comoară care l-a îmbogăţit brusc pe un 
preot de la Rennes-le-Chateau, cum se sugerează în The Holy 
Blood and the Holy Grail? 

De fapt, scosesera ceva mult mai pretios... 

Un prunc. 

Cei patru catari au dus încărcătura pretioasa la o mănăstire 
cisterciană, unde copilul a fost îngrijit de doisprezece înţelepţi, 
care au reuşit să-i cultive sufletul şi să îl înveţe înţelepciunea 
de la începuturi. Faceau la fel ca hierofantii care initiau 
sufletele candidaţilor în Sala Regelui din Marea Piramidă. 

Incarnarea marilor spirite este adesea problematică. De 
multe ori se întâmplă ca un asemenea spirit să fie ataşat de 
trup altfel, uneori mai vag, pentru a permite spiritului să 


plutească liber din trup şi astfel să comunice mai uşor cu 
lumile spirituale. Configuraţia trup-suflet-spirit este diferită şi 
delicată la aceşti indivizi rari, adesea bolnavi, trăind mereu 
periculos de aproape de moarte. 

Copilul de la mănăstire era atât de bolnav, că uneori pielea îi 
părea transparentă şi alteori îi strălucea cu o dragoste 
profundă. Băiatul a murit în pruncie.1® 


În timp ce scriam cartea de faţă, Lorna Byrne mi-a spus că 
vedea „bebeluşi strălucitori”. Numai ea le vedea strălucirea, 
dar toată lumea era atrasă de emanatia lor spirituală. 
Trecătorii voiau să-i atingă, de exemplu. Sunt sigur că Lorna 
nu ştia povestea pruncului strălucitor născut la Montségur în 
veacul al XIll-lea, despre care am aflat datorită lui Rudolf 
Steiner. 

Forţele binelui si ale răului, a spus ea, se strâng să dea o 
bătălie crâncenă, iar aceşti prunci strălucitori sunt de partea 
binelui, vestitori ai unei noi etape în dezvoltarea omului. 

Ne vom întoarce mai târziu la pruncii strălucitori şi la această 
întrunire. 


Capitolul 31 
Dante, templierii şi calea cea mai puţin bătută 


În 1260, în mijlocul vieţii, Brunetto Latini se întorcea la 
Florenţa din Spania. Trecea prin Valea Spinilor şi a întâlnit un 
student italian pe un asin, care venea din sens opus. L-a 
întrebat daca are veşti din Florenţa. Ce i-a răspuns el l-a 
tulburat foarte tare. Factiunea guelfilor, din care făcea parte 
Latini, fusese inlaturata. 

Brunetto mergea singur şi întristat, asa ca, fără să-şi dea 
seama, a părăsit drumul principal şi a apucat calea cea mai 
puţin bătută. S-a trezit în inima unei păduri pe care nu o ştia. 
A mai mers o vreme şi, în cele din urmă, a văzut deasupra 
copacilor un munte. 


163 Diferenţa între suflet şi spirit a fost anulată de Conciliul de la 
Constantinopol din 869. Se poate sesiza frământarea ulterioară atât la 
catari, cât şi la trubadurii germani, iar mai târziu la Luther sau Calvin. 
Din această perspectivă, şi rozacrucienii pot fi consideraţi o aripă 
radicală a Reformei. 


Apoi s-a întâmplat ceva ciudat: iepuri, şoareci, căprioare, 
vulpi, lupi, urşi, păsări şi alte creaturi pe care nu le ştia au 
venit spre el. Erau împreună şi nu le păsa. Apoi şi-a dat seama 
şi de ce: alcătuiau o procesiune care însoțea o gigantă. 

Ea i-a zâmbit şi i-a zis: 

— Sunt Natura şi am fost plăsmuită de Creatorul Stăpân. Fac 
tot ce vrea El. 

Oare aceasta era călăuza divină după care tânjise atâta? 
Străpunsese oare vălul material şi ajunsese pe partea 
cealaltă? Brunetto a îngenuncheat în fata măreţei făpturi 
vizionare şi a implorat-o să-i spună povestea ei. 

Ea i-a zis că urma să-i explice geniul subtil şi puterea minţii 
umane. l-a spus că Dumnezeu făcuse mai întâi lumea din 
propria lui natură, dar ea se prăbuşise „din pricina trufiei 
îngerului nebun”. 

Apoi i-a povestit lui Brunetto o istorie 


Doamna Filosofie (Ilustratie din lucrarea Li Livres duo Trésor 
de Brunetto Latini, manuscris din veacul al XV-lea) 


miltoniana a lumii. l-a aratat crearea planetelor 

si a celor patru rauri ce izvorasc din Paradis, facute din cea 
mai pura apa, care curge pe cele mai stralucitoare si pretioase 
pietre. A vazut animale - tigri, lei, camile, pantere, hiene, 
grifoni si unele de care nu auzise niciodata, cum ar fi insecte 
etiopiene mari cât un câine, care dezgropau aurul cu 
picioarele. Istoria lumii cuprindea ispitirea Evei de către şarpe, 
uciderea lui Abel, Turnul Babel şi asediul Troiei. 


Zeița i-a explicat că omenirea se află deasupra, mai presus 
de toate lucrurile create şi are tot ce e mai bun din creaţie ca 
să formeze coroana lucrului, iar coroana minţii este 
capacitatea de a discerne binele de rău. 

Apoi i-a spus să se cerceteze în adâncul propriei sale fiinţe. 

În termeni moderni,  materialişti: o explorare a 
subconştientului. În termeni idealişti: un eveniment mintal 
neseparat de realitatea materială. Potrivit filosofiei mistice a 
lui Brunetto Latini, omenirea e cel mai important aspect al 
creaţiei, despre care putem afla tot dacă ne cercetăm pe noi 
înşine. Fiecare dintre noi e o carte şi, dacă învăţăm să o citim, 
putem citi totul. 

Brunetto a studiat acţiunea puterilor divine asupra funcţiilor 
sale vitale. S-a cufundat în forţele sufletului, capabil să vadă 
lucrările celor patru temperamente - principiul coleric, 
melancolic, flegmatic şi sangvin. A înţeles cum funcţionează 
aceste principii în afara corpului omenesc, în lumea cea mare, 
ca foc, aer, apă şi pământ. 

A întâlnit cele patru virtuţi: Prudenta, Cumpătarea, Curajul si 
Dreptatea, nu ca idei abstracte, ci ca principii spirituale vii. 

S-a strecurat prin poarta simţurilor, adâncindu-se în propriul 
trup să vadă cum se mişcă planetele înlăuntrul său - cum 
suntem împinşi spre dorinţă de Venus, spre furie de Marte şi 
spre meditaţie de Lună. A zburat prin ierarhiile divine şi, în 
cele din urmă, a ajuns într-un mare ocean liniştit. Apoi s-a 
trezit, pomenindu-se nemiscat în fata zeiţei. l-a sărutat 
picioarele, iar ea s-a făcut nevăzută. 

Brunetto şi-a continuat călătoria „pe drumul îngust, dorindu- 
şi să vadă, să atingă şi să cunoască tot ce e sortit să se 
întâmple”. 

Brunetto Latini învățase o lecţie profundă: cunoaşterea 
mecanismului lumii materiale se poate dobândi prin 
experienţa spirituală. Era o lecţie pe care urma să o înveţe 
atât Isaac Newton, cât şi alti reprezentanţi de marcă ai 
revoluţiei ştiinţifice. 

Brunetto prinsese şi gustul experienţei personale directe. Mai 
târziu, a avut o viziune cu un copil mic în pielea goală, cu un 
arc şi o săgeată, înaripat, dar orb. Pe băiat îl chema Piacere - 
iubire senzuală. Era însoţit de patru ajutoare: Frică şi Dor, 
Dragoste şi Speranta. 


Brunetto a văzut cum funcţionează toate asupra oamenilor, 
astfel că, atunci când un om se îndrăgosteşte, tânjeşte, se 
teme, speră şi iubeşte şi, deşi toate patru funcţionează în alt 
fel, au totuşi un scop comun. 

Apoi i s-a arătat Ovidiu, poetul afro-roman iniţiat în şcolile de 
misterii, şi i-a spus să-şi cerceteze sufletul şi să găsească 
bunătatea şi încântarea ce se nasc din iubire, dar şi răul şi 
păcatele pe care le zămisleşte. 

În viziunile lui Brunetto, accentul cade pe trăirea personală şi 
atenţia pe care trebuie să i-o acordăm. 


Pentru că-l întâlnise pe italianul care mergea călare în 
cealaltă direcţie, Brunetto ştia că ar fi periculos să se întoarcă 
în Florenţa, aşa că s-a dus la Paris să trăiască în exil. Poate 
fiindcă încerca să-şi înţeleagă viziunile şi să le pună într-un 
context intelectual mai amplu, acolo l-a cunoscut pe Toma din 
Aquino şi s-a apropiat şi de cavalerii templieri. A devenit frater 
templarius, membru al ordinului secret care-şi propunea să 
ajungă la Sapientia, divinitatea sau îngerul înţelepciunii. 

Nu ştim exact cum a fost iniţiat Brunetto sau cum a decurs 
ceremonia initiatica, dar există câteva indicii... 

Când a intrat în legătură cu ei la Paris, templierii erau o 
organizaţie foarte bogată, puternică şi influentă, însuşi centrul 
lumii financiare europene. Templul din Paris era un oraş 
independent, dar închis, cum e Vaticanul în Roma de azi. 
Ordinul Templierilor fusese înfiinţat în anul 1118, în parte 
pentru a-i apăra pe pelerinii creştini care mergeau la lerusalim 
de atacurile musulmanilor, iar în anul 1128, Bernard de 
Clairvaux a  aşternut pe hârtie Regula Templierilor, 
transformând astfel această elită într-un ordin monastic. 
Bernard a fost influenţat de filosofia sufită, despre influenţa 
islamului, mai ales a sufismului, asupra templierilor scriindu-se 
biblioteci întregi. Pe-atunci civilizaţia islamică era mult mai 
avansată decât cea europeană în ştiinţă, teologie, filosofie şi 
spiritualitate. Fără îndoială că europenii le păreau nişte 
barbari musulmanilor, iar templierilor musulmanii le păreau 
autorii tuturor ideilor noi şi novatoare. 


WY 


Portretele lui Brunetto Latini, Corso Donati si Dante de Giotto 
(Capela Podesta din Florenta) 

Templierii au avut un fel de serviciu secret si e posibil ca au 
aflat multe informatii cu ajutorul carora s-au imbogatit si au 
dobândit putere. Stăpânind Domul Stâncii de la lerusalim, au 
studiat tradiţiile islamice, încheind de timpuriu un tratat cu 
mult temuta societate Ordinul Asasinilor. Au rămas fideli 
tradiţiilor şi practicilor islamice câtă vreme au stăpânit 
lerusalimul, îngăduindu-le musulmanilor să se roage mai 
departe la Mecca. Mai târziu, arhitectura lăcaşelor lor avea să 
preia multe elemente islamice. Este posibil ca obiectul 
vestimentar din lână albă care acoperea organele genitale în 
vestimentația templierilor să-şi aibă originea în vesmintele de 
lână ale sufitilor, cuvântul sufit provenind dintr-un termen ce 
denumea lâna, căci straiele pe care le purtau simbolizau 
puritatea. Templierii purtau o sfoară ca aceea pe care o aveau 
initiatii din Ordinul Asasinilor şi dervişii care l-au urmat pe 
Rumi. Templierii aveau să fie acuzaţi că ar fi făcut o slujbă 
într-o peşteră artificială, inchinandu-i acest obiect unui idol pe 
nume Bafomet, nume interpretat ca fiind o forma rastalmacita 
a numelui Mahomed. 

Datorită schimbării politice petrecute la Florenţa în anul 
1266, Brunetto Latini a putut să se întoarcă acasă. Era deja 
unul dintre eruditii de frunte ai Europei, printre altele o 
autoritate de renume în proprietăţile oculte ale pietrelor. S-a 


împrietenit cu familia lui Dante, luându-l pe tânăr sub aripa sa. 
Asemenea lui Francisc din Asissi, Dante era dintr-o familie de 
negustori, dar aspiraţiile sale intelectuale şi spirituale îl vor 
conduce pe alt drum. Brunetto l-a iniţiat în fratia templierilor şi 
l-a învăţat să aibă viziuni mistice precum aceea pe care o 
avusese el însuşi în Valea Spinilor. 

În 1301, situaţia politică s-a schimbat din nou la Florenţa, lui 
Dante i s-au confiscat proprietăţile şi, ameninţat că va fi 
executat, tânărul a plecat în exil, trăind o vreme la Paris. In 
anul 1307, Filip cel Frumos, regele Franţei, a poruncit brusc 
arestarea templierilor. E foarte posibil ca Dante să fi fost 
martor la arderea pe rug a lui Jacques de Molay, Marele 
Maestru al templierilor. Când a început să scrie Divina 
comedie ştia foarte bine care sunt pericolele ereziei, conştient 
fiind de faptul că nu e bine să-şi arate fatis sprijinul pentru 
templieri. Înţelepciunea străveche, astrologia şi mistica 
numerelor de sorginte cabalistică, precum şi filosofia sufită a 
iubirii extatice, sunt prezente în poemul său, dar într-o formă 
codată. Divina comedie îl înfăţişează pe Filip cel Frumos ca 
fiind de o frumuseţe luciferică, suferind în infern pentru 
fărădelegea săvârşită faţă de templieri. 


La începutul marelui său poem vizionar, Dante nu e călăuzit 

în lumea de jos de Brunetto Latini, ci de un alt iniţiat, Vergiliu. 
Eneida, epopeea scrisă de poetul latin, povesteşte călătoria 
eroului său, Eneas, în lumea de jos. Autorul ne spune că 
acesta a fost trimis să găsească creanga de aur care înfloreşte 
şi creşte pe un copac cum e vâscul. Inarmat cu această 
baghetă a destinului, va reuşi să treacă diferite probe şi 
primejdii. 

Mai târziu, Enea se întâlneşte cu luntraşul Caron, care-l va 
duce în luntrea sa dincolo de râul Styx, dincolo de Cerberul cu 
trei capete de câine, şi soseşte la o răscruce (un drum duce la 
Câmpiile Elizee, iar celălalt la chinurile iadului). 

Drumul spre lumea subpământeană este o spirală din nouă 
inele. Eneas vede îngrozitoarele pedepse care-i aşteaptă pe 
răufăcători, apoi pătrunde într-un loc de o lumină 
strălucitoare, vesel şi fericit. În cele din urmă, i se arată 
Mintea Divină, care lucrează în fiecare părticică din univers, şi 
înţelege destinele oamenilor în marele destin al cosmosului. 


Descrierile sunt de un realism incredibil, Dante străduindu-se, 
atunci când îşi consemnează viziunea, să ne convingă că 
pietrele pe care călca erau adevărate. Ambii vor să ştim clar 
că nu citim o simplă fantezie. 

Vergiliu era educat la şcolile străvechi. Eneida şi alte surse 
literare răspândite în diverse locuri arată că, după pregătiri 
îndelungi, care e posibil să fi inclus zile întregi de post, 
înfrânare de la pofte, meditaţie, însingurare şi îmbăiere în ape 
parfumate, în care poate că se puneau substanţe 
halucinogene („Apele Uitării” şi „Apele Amintirii”), candidatul 
nedumerit, dar dornic să fie iniţiat, era condus în măruntaiele 
Pământului de preoţi cu chipurile acoperite de măşti. Era 
martor la un sacrificiu, fiind împins prin nişte mici orificii din 
perete şi ajungând în cele din urmă într-un sanctuar, unde 
avea loc un eveniment real, dar în acelaşi timp cu caracter 
vizionar, ca un fel de şedinţă de spiritism din epoca modernă, 
însă un eveniment mult mai amplu. Candidatul putea petrece 
zile întregi sub pământ, dar de obicei rămânea acolo trei zile, 
deşi se spune că Apollonius a stat şapte, înainte de a fi ridicat 
la ceruri. 

Pentru marii iniţiaţi din vechime, aceasta este o experienţă 
profund emoţionantă, care le-a schimbat fundamental 
concepţia despre lume. 

Locul în care a avut loc iniţierea lui Vergiliu a fost 
redescoperit la sfârşitul anilor 1950 de Robert Paget, un 
inginer englez. Cu puţină vreme în urmă, prietenii mei Robert 
şi Olivia Temple au făcut săpături la situl din Baia, în sudul 
Italiei. Au găsit o reţea de pasaje lungi, înguste, pline de gaze 
vulcanice, un râu subteran, locul Cerberului, şi o răscruce. De 
asemenea, uşi false şi uşi-capcană, pe unde candidatul se 
poate să fi mers spre o gaură de şarpe, şi un altar în care 
candidatul se întâlnea cu spiritele strămoşilor şi ale zeilor. 
Exact ca în descrierea lui Vergiliu. 


Flaxman, descrisă de William Blake ca „cel mai drag prieten al 
său” 


Unii oameni se nasc cu o conştiinţă vizionară. Alţii sunt iniţiaţi 
prin ceremonii din societăţi secrete. Tehnicile de inducere a 
unor stări superioare de conştiinţă şi de a intra în contact cu 
inteligente superioare se numără printre tainele cel mai bine 
păzite de societăţile secrete. 

Brunetto Latini a fost un mare profesor, care a avut parte de 
un elev strălucit. L-a învăţat pe Dante să meargă pe calea mai 
putin bătută. L-a călăuzit prin labirinturile întunecate de 
undeva de sub străzile Florenței, pentru a putea ajunge la o 
stare superioară de conştiinţă. Acolo avea să primească 
viziuni ca aceea pe care o trăise el însuşi în Valea Spinilor şi 
avea să întâlnească aceeaşi zeiţă. „Fericiţi cei puţini”, avea să 
scrie mai târziu, „care stau la masa aceea unde se mănâncă 
pâinea îngerilor.” 164 


164 Într-o epistolă, descriindu-i unui prieten, Domnul Veronei, efectul 
pe care dorea ca poemul lui să-l aibă la cititori, Dante cita din Pindar 
despre beneficiile inițierii în misterii: „Să-i faci fericiți pe nefericiti” 
(Epistola X.15). Pentru o discuție mai amplă, inclusiv despre inițierea 
lui Dante în Ordinul templierilor, vezi Jonathan Black, The Secret 
History of Dante, Quercus, 2013. Cu cât cercetam mai mult lumea 
templierilor gsi motivele pentru care doreau să stăpânească 
lerusalimul, să urmeze profetiile Antihristului, cu atât mi se părea mai 
clar că ele nu pot fi judecate de bunul-simt al omului modern. 


După dispariţia templierilor, Templul de la Paris a devenit o 
ţintă. Umblau zvonuri sinistre despre idoli diavoleşti şi 
instrumente pentru perversiuni sexuale şi blasfemie care ar fi 
existat în camere subterane. Dar de găsit, nu s-a găsit decât 
un relicvariu în forma unui cap de femeie. 

Hugh Schonfield, savantul evreu al Manuscriselor de la Marea 
Moartă, a aplicat grila ATBASH: prima literă dintr-un alfabet o 
înlocuieşte pe ultima. A studiat cuvântul BAFOMET, numele 
idolului la care se închinau templierii, fapt pe care l-au 
recunoscut sub tortură. El a descoperit că Bafomet era un 
nume de cod pentru „înţelepciune”. 

Sufitii, catarii, templierii, Brunetto Latini şi Dante se închinau 
la zeita-inger Sapientia, Înţelepciunea inteligenţei superioare 
şi vizionare. Ei ajungeau undeva unde vederea vedea altfel, 
auzul auzea altfel şi gura vorbea altfel. 


Infernul lui Dante este o viziune a universului guvernată de 
iubire, care se ascunde şi în cea mai mare parte. Îngerii din 

ceruri alcătuiesc o roză albă, ecou al tehnicilor de meditaţie 
propovaduite de rozacrucieni (Ilustraţie de Gustave Doré) 


Viziunea lui Dante o întrecea pe cea a lui Latini în măreție si 
pentru că primul vine cu o reprezentare mai impresionantă a 
iubirii... 

Trăim în două universuri - unul ţinut laolaltă de gravitație, iar 
celălalt descris de Dante, când a scris „Dragostea care mişcă 
Soarele şi celelalte stele”. La sfârşitul Evului Mediu, se cântau 
cântece pline de iubire, în care se spunea că niciun muritor 
nu-şi putea dori sau nu putea spera la o fericire mai mare, căci 
nu se putea compara cu niciuna. Au fost multe voci, dar 
mesajul era acelaşi: 


Inima este osia pe care se învârte lumea. 


Capitolul 32 
Christian Rosenkreuz şi apariţia tehnicilor yoga 


Mai târziu vom vedea cum, în ultima parte a secolului al XIX- 
lea, nişte masoni britanici au plecat într-o călătorie ca să se 
vadă cu fraţii lor germani. Căutau mărturii ale unei tradiţii 
rozacruciene autentice şi au descoperit că Christian 
Rosenkreuz nu era, aşa cum au presupus mulţi, eroul unei 
ficțiuni alegorice, ci un personaj istoric. 

Născut în 1378 într-o familie săracă în Germania, a rămas 
orfan la cinci ani şi a fost 


Personajele pictate de Fra Angelico aveau o lumină 
interioară. Pictorul credea că penelul său era mânuit de voinţa 
Domnului (Detaliu din Judecata de Apo!) 


dat în grija unei mănăstiri, unde a primit o educaţie aleasă. La 
16 ani a plecat în lumea largă, în căutarea înţelepciunii. 

Ştia că înţelepciunea aştepta să fie descoperită pentru că îi 
fusese întipărită în suflet atunci când se reîncarnase ultima 
oară. El fusese bebeluşul scos din Montsegur, iniţiat mai târziu 
de doisprezece bărbaţi, reprezentanţi ai marilor impulsuri 
spirituale care au guvernat istoria lumii. Acum Christian 
Rosenkreuz străbătea lumea ca să trezească înţelepciunea pe 
care o simţea sălăşluind în el. Ştia că o va recunoaşte, că 


sufletul lui va reacţiona daca reuşea să depisteze adevărul. Si- 
a petrecut cinci ani în Orientul Mijlociu şi s-a spus că atunci a 
fost iniţiat în tainele fratiei sufite şi, pe drumul spre Damasc, a 
fost purtat spre ceruri ca Saul. 

Misiunea intelectuală a lui Christian Rosenkreuz se concentra 
asupra darurilor Sfântului Duh, cum ar fi profeția si 
vindecarea. Oricine se roagă sincer în orice religie face 
presupunerea că mintea este, într-un sens, anterioară 
materiei şi în stare să o mute din loc. Darurile Sfântului Duh, 
descrise în Noul Testament, făgăduiesc că, în anumite 
circumstanţe, rugăciunea poate fi mai eficientă. Christian 
Rosenkreuz a întrebat: în ce condiţii? Dacă mintea poate muta 
materia, atunci cum şi în ce împrejurări? Era începutul a ceea 
ce putem numi o ştiinţă a spiritului. 

Christian Rosenkreuz a perfecţionat o formă de meditaţie prin 
care se vede o coroană cu şapte trandafiri pe cruce. Pe durata 
meditatiei, trandafirii albi se făceau roşii, ceea ce însemna că 
spiritul lui lisus nu prefăcea doar sufletul, ci şi trupul. Mintea 
mişca materia, deşteptând şi activând cele şapte chakre. Prin 
înţelepciunea şi practica sa spirituală, Christian Rosenkreuz a 
văzut în viaţa, opera şi răstignirea lui lisus Hristos evenimente 
unice, de primă importanţă, dar şi învăţăturile altor mari religii 
constituiau o parte valoroasă. Potrivit învățăturilor lui Christian 
Rosenkreuz despre reîncarnare, astrologia şi chakrele au fost 
întotdeauna o parte intrinsecă a iudaismului şi a 
creştinismului, unde se găsesc încifrate şi ascunse în textele 
sacre. 

Dar, când s-a întors în Europa şi a încercat să discute cu 
creştinii, a fost primit cu reticenta şi neînțelegere. Alături de 
şapte prieteni ai săi din Germania, a înfiinţat o mişcare 
secretă numită Frăția Roza-Crucii, mai târziu cunoscută sub 
numele de Rozacrucieni. 

Misiunea lor secretă era să schimbe lumea. Au jurat că, 
sădind seminţele învăţăturii lor tainice, aveau să vindece 
bolnavii. Au adoptat modul de a se îmbrăca şi obiceiurile 
ţărilor pe care le-au vizitat ca să rămână o organizaţie secretă, 
dar faima de vindecători şi făcători de minune însemna că 
erau mereu în pericol să fie descoperiţi. Într-o lume obsedată 
de stârpirea ereziei, propovăduirea reîncarnării putea duce la 
conflicte şi persecuții. Au hotărât să se întâlnească în secret o 


dată pe an şi fiecare frate să-şi numească un succesor când îşi 
presimte sfârşitul aproape. 


Matysendranath a fost unul dintre cei mai mari guru din India 
medievală. Se spunea că el auzise secretele zeilor. A 
întemeiat Hatha Yoga, a predat noi metode de purificare a 
trupului pentru ca oamenii să ajungă la înălţimi spirituale mai 
mari.16 

Uneori pleca în pădure să fie singur, iar alteori se ducea din 
oraş în oraş şi cerşea din poartă în poartă. Într-o zi a ajuns în 
faţa casei unui negustor şi a strigat. Soţia negustorului a venit 
la uşă. 

— Dacă ai ceva să-mi dai, dă-mi acum, i-a zis el. 

Femeia a văzut în faţa ei o formă de zeu, desăvârşită prin 
yoga, cerceii strălucindu-i ca nişte constelații. Tot corpul îi era 
frecat cu cenuşă sfântă, în talie avea un cordon la fel de 
frumos ca ochii lui. 

Şi-a dat seama că nu e un om obişnuit şi i-a spus ce o apăsa. 
Deşi ea şi soţul ei aveau toate bogăţiile de pe pământ, casa le 
părea pustie pentru că nu aveau copii - pustie ca o grădină 
fără apă, ca înţelepciunea fără noroc. 

Matysendranath a luat puţin din cenuşa sfântă, a 
binecuvântat-o şi i-a dat-o femeii, spunându-i să o mănânce şi 
apoi va avea un fiu, dar cu o singură condiţie: 

— Să nu sufli o vorbă nimănui! 

Dar, cum a plecat sfântul, ea şi-a chemat prietenele şi le-a 
spus tot. 


16 Hatha-yoga este o practică mistică implicând exerciţii de respiraţie 
şi altele, tot fizice, astfel încât modificările psihologice să faciliteze 
experienţa spirituală nemijlocită. Patru scrieri sacre se ocupă 
îndeosebi de chakre: Upanisadele Shri Jabala, Cudamini, Yoga-Shikka 
şi Shandilya. Ele indica localizarea chakrelor şi oferă descrieri 
simbolice pentru fiecare. Invataturile alchimice ale lui Christian 
Rosenkreuz implică aceeaşi muncă asupra chakrelor - sau „ochii 
sufletului”, cum le-a spus Tereza de Avila, dar cu o deosebire. In 
această „yoga creştină”, căldura zeului Soare, Hristos, încălzeşte 
mijlocul lotusilor si îi face să se deschidă, să înflorească şi să se 
pârguiască în lumina frumosului şi a binelui. Chakra cu 12 petale a 
inimii este centrul iubirii. Nu este fixată în organism, ci poate să iasă 
din corp, să radieze în afară pentru a-i imbratisa şi pe alţii. Acesta 
este unul din marile secrete ezoterice. 


Una dintre ele a sfătuit-o să nu aibă încredere în oameni 
sfinţi, avertizând-o că foloseau cenuşă magică pentru a 
seduce femei şi că, dacă o inghitea, s-ar fi ţinut după ea în 
noapte. Aşa că soţia negustorului a aruncat cenuşa în flăcări. 

Doisprezece ani mai târziu, Matysendranath s-a dus din nou 
la casa ei. A întrebat-o dacă poate să-i vadă fiul. Când l-a 
văzut, femeia şi-a dat seama ce se întâmplase. Îi era teamă să 
spună ceva. Dacă fi zic adevărul, mă va blestema, se gândea 
ea. 

— Spune-mi pe dată dacă ai mâncat cenuşa sau ai aruncat-o. 
A mărturisit că avusese îndoieli şi aruncase cenuşa în flăcări. 
— Zi-mi repede unde pui cenuşa de la foc. 

l-a explicat că o arunca întotdeauna în mormanul de bălegar. 
S-au dus acolo. Yoghinul a strigat şi s-a auzit un strigăt 
înăbuşit din grămada de bălegar. l-a cerut femeii să le 
poruncească servitorilor să scormonească în bălegar, ceea ce 
au şi făcut - şi deodată a ieşit la suprafaţă un băiat de 
doisprezece ani. 

Pe băiat îl chema Goraksha şi a devenit celebrul discipol al lui 
Matysendranath. 

Un om sfânt e ispitit la tot pasul şi, peste ani, vizitând 
Ceylonul, Matysendranath a căzut în mrejele unei regine. A 
trăit în palatul ei, înconjurat de o mie şase sute de femei 
frumoase, şi a uitat cine e şi ce viaţă avea în afara palatului. 

Lui Goraksha îi era teamă că stăpânul lui e blestemat şi s-a 
dus să-l salveze. O femeie de pe insulă i-a spus că stăpânul lui 
e ţinut prizonier, dar l-a avertizat că yoghinii nu au voie să 
intre în palat, iar dacă intră sunt ucişi. l-a mai zis şi că doar 
dansatoarele au voie în preajma lui Matysendranath. 

Aşa că Goraksha s-a deghizat în dansatoare şi a reuşit să 
intre în clădire şi să ajungă în aripa unde locuia 
Matysendranath. A bătut la o tobă, încet la început, şi, 
dansând în faţa maestrului, a cântat frumos despre viaţa lor 
de dinainte şi despre lucrurile pe care le văzuseră şi le 
făcuseră, până când, treptat, Matysendranath s-a tulburat. 

S-a uitat în ochii elevului său şi şi-a amintit cine e. 

Când regina şi slujitoarele ei au încercat să puna mâna pe ei 
şi să-i oprească acolo, Matysendranath le-a prefăcut în lilieci 


pe sirenele care-l fermecaseră.166 


La vârsta de 80 de ani, Christian Rosenkreuz a avut o viziune. 
Era sâmbăta dinainte de Paştele din anul 1458. Stătea la o 
masă în căsuţa lui din vârful unui deal, când a izbucnit o 
furtună îngrozitoare, atât de violentă, încât s-a temut ca să 
nu-i ia vântul casa şi să i-o ducă în înaltul cerului. Deodată, a 
simţit că îl trage cineva de haină şi în spatele lui stătea o 
femeie frumoasă cu aripi acoperite de ochi. Purta o rochie 
albastră, presărată cu stele şi avea în mână o trambita poleită 
cu aur. l-a înmânat o invitaţie la o Nuntă Regală. Era scris 
acolo un vers, cu mesajul că niciun suflet neprihănit nu avea 
să supravieţuiască ceremoniei! 

Lui Christian i s-a făcut părul măciucă de frică şi l-au trecut 
sudori reci. 

Înainte să se ducă la culcare, s-a rugat la îngerul păzitor să-l 
ajute ca să accepte invitaţia sau nu? 

În noaptea aceea Christian Rosenkreuz a visat că evadase 
dintr-o temniţă subterană. A luat visul drept un semn 
încurajator, aşa că de dimineaţă a pornit la drum. Purta un 
veşmânt de pânză albă, cu o cruce roşie pe el, făcută dintr-o 
panglică, şi mai avea patru-cruci roşii pe pălărie.!% 

Mergea printr-o pădure cântând, când a ajuns la o răscruce. 
Nu ştia pe ce drum s-o ia, când a văzut în depărtare poarta 
unui castel din vârful unei coline. A luat-o în grabă pe cărarea 


166 poveste îşi are originea în aceeaşi epocă şi e foarte asemănătoare 
cu aceea a lui Venus şi Tannhäuser. Si, bineînţeles, ca şi Frumoasa din 
pădurea adormită, este un basm care ar trebui înţeles prin prisma 
lumii spiritelor. Când sunt luaţi prizonieri în lumea fermecată, 
Matysendranath şi Tannhäuser se află de fapt în lumea noastră 
materială, dar scapă înapoi în lumea spiritelor. In poveste, 
Tannhäuser s-a dus la Roma să-l implore pe papă să-i acorde iertarea 
păcatelor. Pontiful a refuzat şi a spus că Tannhäuser are tot atâtea 
şanse să-şi găsească mântuirea câte are personalul său să 
înflorească. Dar, după ce a plecat trubadurul, personalul papei a dat 
flori, iar Tannhăuser se întorsese deja la Venus şi la vesnica lui 
osândă. 

167 Crucea roşie pe fond alb este crucea Sfântului Gheorghe şi, într- 
una dintre formele sale, a Cavalerilor Templieri. In cunoştinţele şi 
practica spirituală a rozacrucienilor, trandafirii roşii simbolizează 
chakrele. 


ce ducea într-acolo, sperând să ajungă înainte să se întunece. 

La sosire a fost întâmpinat de un om care s-a prezentat drept 
Păzitorul Porții. Văzând invitaţia, acesta l-a poftit înăuntru şi i- 
a dat un semn de care avea nevoie ca să treacă prin poarta 
interioară a castelului. 

Acum era ciudat. Christian a trebuit să treacă de un leu 
înlănţuit care îi bloca drumul şi care, când l-a văzut, a sărit la 
el, scoțând răgete. Apoi a intrat iute pe poarta interioară a 
castelului ca să ajungă înainte să se închidă, după care i s-au 
dat alţi pantofi cu care să păşească pe podeaua lucioasă şi 
alunecoasă de după poartă. 

In cele din urmă, au apărut doi paji, care l-au dus pe scări, în 
spirală, până la o sală mare, luminată ca ziua, unde a văzut 
mulţi oameni aşezaţi la mese lungi şi pregătiţi să înceapă un 
mare ospăț de nuntă. Aceeaşi femeie frumoasă, înaripată care 
apăruse în căsuţa lui a sosit şi acum, plutind prin încăpere 
până la un tron de aur. Le-a urat bun venit în numele Mirelui şi 
al Miresei şi le-a spus că a doua zi vor fi puşi toţi la încercare, 
să se vadă dacă sunt vrednici să ia parte la nuntă. 

Dimineaţa, Fecioara, căci ştia acum cine era doamna 
înaripată, a adus două cântare din aur, asemenea celor 
folosite de Sf. Mihail, pentru a cântări sufletele morţilor. 
Oamenii de la ospăț au fost cântăriţi unul câte unul. Celor 
găsiţi cu lipsuri li s-a dat câte o gură din Apa Uitării. Aveau să 
se întoarcă în lumea lor obişnuită fără să-şi amintească nimic 
din ce văzuseră acolo. 

Fecioarei i-a plăcut să vadă cele patru roze ale lui Christian şi 
l-a ales printre puţinii vrednici să participe la nuntă. În semn 
de apreciere, a fost făcut cavaler al Lânii de Aur. 


Pentru rozacrucieni şi alţi ezoterici, Lâna de Aur era simbolul 
părţii vegetative sau „eterice” a naturii umane, odată ce era 
transformată prin practici spirituale. Odată ce ne-am îmblânzit 
partea animalică din noi, astfel încât să poată fi ţinută în frâu, 
putem începe să lucrăm la partea noastră vegetală, 
încărcând-o cu spiritul auriu al zeului Soare. Această lucrare 
ne aduce mari daruri spirituale, inclusiv vise în care nu există 
confuzia din cele obişnuite, ci aduc mesaje din lumea 
spirituală, genul de mesaje pe care le transmite aici Christian 
Rosenkreuz. 


Alchimistul (după o lucrare de Vriese). În practica alchimică, de 
o parte şi de alta a atanorului se află două tuburi subţiri numite 
nadi în Hatha yoga, în unul aflându-se energia spirituală a 
Soarelui, iar în celălalt, energia spirituală a Lunii. Când acestea 
sunt folosite în exerciţii de respiraţie, se aprinde focul din atanor 
şi se deschide al treilea ochi 


Celor aleşi să ia parte la nuntă, proaspeţi cavaleri ai Lânii de 
Aur, li s-au dezvăluit lucruri extraordinare. Fecioara a chemat 
un leu aducând o sabie şi un inorog alb ca neaua, cu zgardă 
de aur.!® Dacă se aştepta cineva să se lupte cu animalele, 
iată că nu s-a întâmplat aşa. Fecioara şi-a rupt bagheta 
magică şi leul sabia, în semn de pace. Cavalerilor li s-a arătat 
şi o pasăre Phoenix şi un astrolab gigantic, în care puteau să 
urce ca să vadă mişcările planetelor. 

In ziua următoare, li s-a zis să se scalde într-un izvor 


168 Având cornul în poziţia unui „al treilea ochi”, inorogul este un 


simbol al inteligenţei dezvoltate într-un grad atât de mare, încât vede 
în lumea spirituală. 


tamaduitor al lui Mercur.1% Apoi au urcat 365 de trepte spre o 
sală mare, unde se pare că avea să fie nunta. Au găsit acolo 
un altar în vârful căruia era un glob rotitor, un craniu cu un 
şarpe alb intrând şi ieşind din el şi un izvor de cleştar din care 
tasnea apa roşie. Un cupidon vesel şi flecar se maimutarea 
prin jur şi chinuia păsările din cer. Atmosfera din viziunea lui 
Christian e de sărbătoare - însă are şi ceva sinistru. 

Li s-au arătat apoi şase tronuri. Trei regi şi tot atâtea regine 
s-au aşezat pe ele. Apoi Fecioara a adus şase eşarfe negre să-i 
lege la ochi şi s-au pus şase sicrie negre în faţa lor. A sosit un 
maur negru ca tăciunele şi i-a decapitat într-o clipită. Apoi i s-a 
tăiat şi lui capul, care a fost pus într-o ladita. 

Pare o nuntă foarte sângeroasă, s-a gândit Christian. 

N-a putut să doarmă în noaptea aceea. Dându-se jos din pat, 
s-a uitat pe fereastră şi a văzut şapte corăbii pe mare, fiecare 
având o flacără deasupra, şi a înţeles că erau spiritele celor 
şapte care fuseseră decapitati. De dimineaţă Fecioara i-a 
invitat pe cavaleri să vină cu ea pe mare până la o insulă unde 
urma să ajute la prepararea leacurilor care să-i readucă la 
viata pe raposati. 

In timpul călătoriei lor pe mare, o sirenă a inotat pana la 
corabie si le-a dat celor de la bord o perla superba care fusese 
pierduta.?”° Li s-a spus că e darul de nuntă al zeiţei mării. 

Pe insulă se afla un turn în care erau atât un laborator, cât şi 
un altar. Cavalerii au luat parte la o procedură elaborată, prin 
care un glob de aur atârnat de tavan a fost despicat în două, 
scoțând la iveală un ou alb. Acesta a fost încălzit într-un vas 


16 Mercur joacă un rol important în alchimie, lucrând la diferite 
niveluri. La un nivel, atunci când fiinţele umane vor înceta să se 
reproducă pe cale sexuală, Mercur va înlocui Luna, fiind cea mai 
apropiată planetă de Pământ şi cu cea mai mare influenţă asupra lui, 
iar forţele lui Mercur, reprezentate în epoci diferite prin Odin sau 
Buddha, sunt impulsurile ce vor favoriza transformarea. Mercur e 
mesagerul care ne duce în sus, spre o lume transformată, 
spiritualizată. 

170 Perla este simbolul Eului Superior. /mnu/ Perlei ne-a parvenit ca 
anexă la Faptele lui Toma. Povestea din imn e a unui tânăr prinţ trimis 
în Egipt - care reprezintă lumea materială - ca să aducă înapoi o 
perlă. El îşi scoate veşmântul bogat şi coboară printre oamenii simpli. 
Dar, pe când trăia printre egipteni, le mănâncă mâncarea şi cade într- 
un somn adânc, uitând că e fiu de rege şi de ce a venit acolo. 


de aramă până s-a spart şi a ieşit din el o pasăre neagră. Când 
şi-a lepădat penele negre, i-au crescut imediat altele albe, 
care s-au colorat apoi în toate nuanțele curcubeului. Mai 
târziu, pasărea a fost scăldată în lapte şi a ieşit din baie parcă 
renăscând. A bătut un orologiu şi, după ce unul din cavaleri a 
retezat capul zburătoarei, sângele ei a fost strâns într-un vas 
de aur şi apoi i s-a dat foc. 

Cavalerii au fost conduşi pe scări la încăperile aflate mai sus 
din turn şi, când au ajuns la a şaptea, au apărut nişte 
muzicieni şi le-au spus veseli să urce pe acoperiş. Acolo i-a 
întâmpinat unul din regii care fuseseră decapitati. A râs de era 
să plesnească când a văzut ce speriaţi erau să-l vadă înviat 
din morţi. 

— De acum înainte, fiii mei, le-a spus el, aflaţi că oamenii n- 
au ştiut niciodată cât bine vrea să le facă Dumnezeu. 

In cele din urmă, Fecioara a adus cenuşa păsării, din care se 
făcuse o pastă, şi a pus-o în două forme. Din acestea au ieşit 
doi bebeluşi de cam zece centimetri lungime. Luminosi, 
strălucitori, aproape transparenti, bebeluşii au 


ne 


AZ: 


Regele pe p înghiţi fiul. Aceeaşi sensibilitate 
interesantă se vede în „imaginea de la Merz” (de Tanitha 
Booth), care combină elemente de John Tenniel cu elemente 

din De Lapide Philosophico 


fost puşi pe perne de satin şi hraniti cu sânge din vasul de aur, 
strop cu strop li s-a turnat in gurite. Formele au crescut încetul 
cu încetul până s-au făcut de mărimea normală a unor 
bebeluşi, părând atât de însufleţite, încât Christian îşi 
închipuia că respiră. In cele din urmă, i-au pus într-un pat, 
având până atunci capetele complet dezvoltate, acoperite cu 
bucle aurii. 

O trambita mare a fost aşezată în aşa fel încât vârful ei să 
treacă printr-o gaură în tavan, iar celălalt capăt a fost pus în 
gurile celor două statuete de copii. Christian a văzut uimit 
două suflete coborând ca fulgerele prin trambite, formând 
două figuri. | s-a părut că e un licăr în ochii lor şi, într-adevăr, 
statuile păreau acum că se încălzesc, se agită şi se trezesc la 
viaţă. A înţeles că era cuplul regal, care urma să se cunune, 
iar acum cei doi se aflau în patul nuptial. S-a tras o draperie în 
faţa patului, cu un gest plin de tact. 

În dimineaţa următoare, Christian Rosenkreuz s-a întors pe 


mare la castel. Regele întâlnit în vârful turnului era deja acolo 
şi l-a îmbrăţişat. l-a spus lui Christian că era ultima data cand 
îl mai vedea în forma respectivă. 

Christian s-a întors în lumea reală. A adus cu el amintirea a 
ce văzuse cu ochii lui: regenerarea unui trup care zace, în mod 
normal, cu mult sub pragul conştiinţei. De asemenea, văzuse 
cum decurge procesul încarnării şi al reîncarnării la fiinţele din 
lumile spiritelor, sufletele coborând în corpurile fizice prin 
trambite. | se arătase câte ceva din chakre şi tainele alchimiei. 

Cunostintele despre reîncarnare şi chakrele fuseseră interzise 
în Occident de la Mani încoace. Acum, autoritatea Bisericii 
fiind pusă sub semnul îndoielii cu mai mare înverşunare şi 
mulţi începând să simtă că religia creştină nu 

Reprezentare alchimica a putrefactiei si a renasterii (Detaliu 
din Practica de Basilius Valentinus, pseudonimul unui alchimist 
din veacul al XV-lea) 

satisface nevoile oamenilor, a apărut un nou curent de 
spiritualitate, care nu nega adevărul central al creştinismului, 
dar imbratisa adevărurile altor religii. 


Viziunile lui Latini şi Dante au o anumită rigiditate medievală. 
În schimb, a lui Christian Rosenkreuz are o bogăţie, o culoare 
şi o splendoare care vestesc Renaşterea. O dimensiune se 
deschide pentru a dezvălui o alta şi apoi o alta, toate fiind într- 
o continuă schimbare. 

Narațiunea se desfăşoară pe niveluri diferite şi în dimensiuni 
diferite. Cele şapte zile ale săptămânii sunt, la un anumit 
nivel, zilele  facerii. Există o dimensiune materială, 
dimensiunea pe care o întâlnim în vise, precum si 
dimensiunea spirituală dintre vieţile noastre pământene. 
Nunta alchimică face aluzie la modificările psihologice ce le 
însoțesc pe cele spirituale si la locul ocupat de aceste 
schimbări psihologice în istoria lumii - şi, de asemenea, la 
dezvoltarea lor în povestea vieţii unui individ de-a lungul mai 
multor încarnări.!! 

Christian Rosenkreuz a murit la 107 ani şi a fost înhumat într- 
un mausoleu care avea să fie descoperit peste mai bine de o 
sută de ani, în 1604. Trupul său era neatins de 
descompunere.?”2 

Precum Enoh, llie si Imanul Ascuns, Christian Rosenkreuz 
avea să se încarneze după bunul lui plac. 


Capitolul 33 
loana şi cheia de la uşa mică 


M-am născut sub o stea norocoasă. Nimeni n-a făcut 
niciodată şi nu va reuşi să facă tot ce am făcut eu. 
Gilles de Rais 


loana stătea cu părinţii şi fraţii ei într-un sătuc numit 
Domrémy. 

Fetelor din sat le placea sa se duca la Copacul Doamnelor. Se 
spuneau poveşti despre zânele ce apăreau lângă fagul mare şi 


11 Uneori oamenii citesc Yoga-Sutra după Pantanjali şi reacţionează 
cu neîncredere la instrucţiunile din manual, ca de pildă, la cum să-ţi 
dezvolţi o forţă de elefant. In fond, asemenea daruri spirituale se pot 
dobândi doar ca minunile la care face aluzie visul lui Christian 
Rosenkreuz, trecând prin mai multe încarnări. 

172 Mitul vampirului este versiunea opusă, diabolică, a povestirii lui 
Christian Rosenkreuz. 


bătrân, iar naşa loanei zicea că văzuse o zână acolo. loana se 
ducea cu alte fete la copac să atârne de ramuri ghirlande din 
flori şi ierburi în luna mai şi să danseze în jurul lui. Lângă fag 
era un izvor despre care sătenii credeau că are puteri 
tămăduitoare. 

Când a mai crescut, loana nu se mai juca prea mult cu alte 
fete. „Când aveam 13 ani, am auzit o Voce de la Dumnezeu. 
La început, am rămas încremenită. Era aproape de amiază 
când am auzit Vocea. Era vară şi stăteam în grădina tatei de 
lângă cimitir.” 

Pe urmă a auzit voci de două sau de trei ori pe săptămână. 
Câteodată le auzea odată cu dangătul clopotelor de la 
biserică. Altă dată o anumită voce îi vorbea dintr-un nor 
fascinant de ceaţă şi, după un timp, a recunoscut forma 
Arhanghelului Mihail în ceaţă. l-a spus loanei că va trebui să 
plece de acasă, că avea o misiune. l-a mai zis şi că o vor 
călăuzi Sfânta Ecaterina şi Sfânta Margareta, iar în curând au 
apărut şi ele lângă Copacul Doamnei. Fata a povestit mai 
târziu că le vedea atât de clar de parcă erau în carne şi oase. 

loana a promis să rămână virgină, cel puţin până îşi va 
îndeplini misiunea, dar tatăl ei o tot îndemna să se mărite cu 
un bărbat din partea locului. 

A fost odată o fată al cărei tată voia s-o mărite cu un nobil din 
partea locului. Era bogat şi purta haine strălucitoare, brodate 
cu fir de aur, dar avea o barbă neagră tepoasa si zburlită ca 
de fiară - atât de neagră, că părea albastră. Fetei îi era frică 
de bărbatul poreclit Barbă-Albastră si, când l-a văzut în 
pădure, s-a tras înapoi din fata lui şi s-a ascuns. 

Când Mihail, Ecaterina şi Maria i-au spus că trebuie să plece 
să lupte pentru Delfin şi să-l ajute să-şi ia regatul înapoi de la 
englezi, loana s-a împotrivit. Nu ştia să călărească, nicidecum 
să lupte într-un război. Dar călăuzele cereşti au stăruit, dându- 
i instrucţiuni precise. l-au spus să se ducă în oraşul învecinat, 
Vaucouleurs, şi acolo să se vadă cu un oarecare căpitan 
Baudricourt. El o va ajuta şi îi va arăta cum să ajungă la Delfin. 
La 16 ani, loana şi-a părăsit familia, lăsându-l în urmă şi pe 
tânărul pretendent preferat de tatăl ei. Când unul din soldaţii 
lui a dus-o la căpitan, acesta a spus: 

— Du-o înapoi la taică-său să-i tragă o bătaie bună! 

Toţi soldaţii au râs, dar loana nu şi-a pierdut cumpătul şi i-a 


amintit căpitanului de profeția lui Merlin: o fecioară din ţinutul 
lor va veni „să dărâme fortărețe” şi să-i nimicească pe englezi. 
Căpitanul s-a gândit mai bine şi a dus-o repede la castelul din 
Chinon. Delfinul se refugiase acolo, nehotărât şi incapabil. Pe 
când loana era condusă prin curtea interioară, un călăreț a 
oprit lângă ea şi a spus: 

— Deci asta e Fecioara! Lăsaţi-mă să petrec o noapte cu ea şi 
nu va mai fi mult timp fecioară! 

Apoi, în castel, Delfinul a încercat să-i joace o festă. Şi-a 
costumat un curtean în rege, sperând că loana va fi păcălită - 
dar, îndrumată de lumina călăuzelor ei, fata s-a dus drept la 
Delfin şi a căzut la picioarele lui. 

În spatele Delfinului stătea Gilles de Rais, mâna lui dreaptă, 
cel mai bogat om din regat şi mareşal al Franţei, aflat la 
comanda forţelor militare. Era cu opt ani mai mare ca loana, 
foarte brunet şi chipeş, cu ochi negri strălucitori şi o barbă 
neagră stufoasă. Gilles avea o poftă insatiabila de cunoaştere. 
Voia să afle secretul vieţii veşnice şi era gata de orice să-l afle. 
loana i-a spus Delfinului că Dumnezeu îi 


loana d'Arc în faţa Delfinului, la Chinon (Detaliu dintr-un 
manuscris olandez din secolul al XV-lea) 


poruncise să asedieze fortăreaţa englezilor de la Orleans şi 
apoi să-l conducă pe Delfin la Reims, unde avea să fie 
încoronat rege. A reuşit să-l convingă pe Delfin că inspiraţia ei 
e divină şi l-a uimit spunându-i ce îşi zicea şi el când se ruga în 
singurătate şi în tăcere, apoi l-a asigurat că nimeni nu-i va afla 
secretul cel mai mare - pe care nu-l destăinuise nimănui - că 
era copil nelegitim. 

Aşa că Delfinul i-a comandat o armură şi un stindard şi a 
prezentat-o celorlalţi pe un cal alb. 

Intre timp, vocile îi spuseseră loanei despre o spadă 
străveche ce aparținuse marelui erou francez Charles Martel, 
cel care apărase Franţa de invadatorii musulmani. Vocile i-au 
mai zis şi că sabia e însemnată cu cinci cruci şi ascunsă sub 
altarul Bisericii Sfânta Ecaterina din apropiere. Delfinul şi-a 
trimis armurierii la biserică. Dalele de piatră au fost scoase şi 
au găsit spada cu cinci cruci unde le spusese loana. Când au 


scos-o din ascunzătoarea ei întunecoasă, rugina de pe armă s- 
a topit ca zăpada la soare. 

Nefiind el însuşi un luptător, Delfinul a pus-o pe loana sub 
protecţia lui Gilles de Rais. loana călărea cu Gilles alături. 

Barbă-Albastră era de fapt mult mai bogat decât tatăl ei sau 
decât iși inchipuise cineva. Era foarte mărinimos si 
fermecător, aşa că fata s-a lăsat repede convinsă să se mărite 
cu el. 

loana şi Gilles erau în fruntea unei mici armate de francezi şi, 
calauziti de vocile loanei, i-au alungat pe englezi din Orléans şi 
Les Tourelles. Aproape 1 200 de englezi au murit la Jargeau, 
unde francezii au pierdut numai douăzeci. In ciuda sortilor 
extrem de potrivnice, stindardul şi spada loanei maturau totul 
în cale. Englezii credeau că invincibilitatea ei se datora 
vrăjitoriei. Gilles de Rais, care îi era mereu 

alături, a observat cel mai bine cum poate puterea spirituală 
miraculoasa sa schimbe cursul istoriei. 

De doua ori a fost ranita loana in lupta si de doua ori Gilles de 
Rais a aparat-o ca un erou. Gilles era acolo cand Constable 
Richemont, văzând-o pentru prima oară, a spus aşa: 


— Nu ştiu dacă te-a trimis Dumnezeu sau diavolul! 

Şi şi-a făcut cruce. 

— De câte ori sunt tristă, a explicat loana, când oamenii nu 
cred că Dumnezeu îmi spune să zic aceste lucruri, plec 
undeva şi mă rog în singurătate. Şi El mi se adresează: Copilă 
a Domnului, du-te, du-te, du-te! Voi fi acolo să te ajut! Când îl 
aud pe Domnul, sunt fericită. 

A continuat să-l îmboldească pe şovăielnicul Delfin să se 
încoroneze la Reims. 

La îndeplinirea misiunii pe care Sf. Mihail i-o dăduse loanei cu 
doar optsprezece luni în urmă, Gilles de Rais conducea 
procesiunea către catedrală, înveşmântat în straie cusute cu 
fir de aur şi împodobite cu nestemate, purtând un relicvariu în 
formă de porumbel de aur. 

Avea uleiul sfinţit cu care erau unşi regii Franţei în vechime. 
loana aştepta în picioare la altar, cu steagul în mână. 

— Acum, a spus ea, voia Domnului s-a împlinit în cele din 
urmă. 

A văzut un înger punând o coroană pe capul regelui. 

Isi îndeplinise misiunea, dar era hotărâtă să-şi fructifice 
victoriile, să-i alunge pe englezi din întreaga Franta. 

Dar acum a descoperit că vocile nu-i mai dădeau indicaţii 
atât de precise despre cum să-şi conducă trupele. 

Fata a fost fericită după ce s-a căsătorit cu Barbă-Albastră. S- 
a obişnuit cu barba lui țepoasă şi îi era mai putin frică de ea. 
Dar soțul nu era mereu lângă ea. Lipsea adesea în mod 
inexplicabil. 

Intr-o Zi, i-a spus că pleacă pentru mai multe zile şi i-a dat 
cheile casei. Erau o grămadă de chei, pentru că locuiau într-o 
casă cât un castel. De fapt, era aşa de mare, că fata nu 
apucase să vadă toate odăile. Barbă-Albastră i-a explicat care 
cheie descuia fiecare odaie si care cămările doldora de 
mobile, haine şi bijuterii. Barbă-Albastră i-a spus că era liberă 
să se ducă unde doreşte. Dar a adăugat, foarte sever, că e şi o 
cheie micuță, care deschidea o usa la capătul scării ce ducea 
în beci. li era cu desăvârşire interzis să o deschidă uşă, căci, 
dacă o făcea, el o să ştie. Spunându-i toate acestea, a lăsat-o 
singură. 

Luptând acum neîndrumată de vocile ei şi lipsită de protecţia 
lui Gilles de Rais, loana a fost incoltita de aliaţii francezi ai 


englezilor. A fost trasă de pe cal de un uriaş din Picardia. Apoi 
a fost predată englezilor, intemnitata şi ţinută în lanţuri la 
Rouen. A fost pângărită de temniceri şi o dată a salvat-o de la 
viol însuşi 

contele de Warwick. 

Cei care au interogat-o au încercat să descopere sursa 
puterilor ei magice. Au întrebat-o dacă vocile ei îi spuseseră 
că, odată cu virginitatea, avea să-şi piardă puterea de a cuceri 
cetăţi. Ea le-a răspuns că nu avusese nicio. 

Vocile au revenit să-i spună că va fi salvată. Dar, când 
inchizitorii i-au arătat instrumentele de tortură - grătarul, 
cleştii, acele -, curajul a început s-o părăsească. 

La proces, judecătorul i-a spus: 

— Abjură sau vei fi arsă. 

— Abjură! Abjura! Abjura! Scanda mulţimea, până ce loana a 


fost auzită consimtind. 

Însă apoi a reieşit că judecătorul mintise, şi tot a fost arsă. Au 
ras-o în cap şi călugărul Martin i-a ascultat ultima spovedanie. 
loana i-a spus că a fost bătută, siluită şi violată de un lord 
englez. 

În dimineaţa execuţiei, un preot numit Pierre a intrat în celula 
ei. l-a spus că vocile ei fuseseră duhuri rele. Spiritele bune n- 
ar fi mintit-o că avea să fie salvată. 

Era îmbrăcată într-o rochie largă şi i se pusese pe cap o tichie 
pe care erau scrise cuvintele „Eretică, renegată, idolatră”. 

O sută de soldaţi cu săbii şi securi de luptă au escortat-o la 
căruţa care a dus-o în piaţa mare a oraşului. Erau acolo două 
estrade pentru curteni şi demnitari de fiecare parte a rugului, 
aşezat pe o platformă înaltă, iar lângă rug stătea călăul în 
uniformă roşie. 

loana i-a chemat în ajutor pe Ecaterina, Mihail şi Margareta 
când au început să se înalțe flăcările din rug. A scos un tipat 
sfâşietor. Rochia i-a fost arsă şi, când fumul s-a mai risipit, 
spectatorii au văzut-o goală puşcă. Călăii au pus lemne pe foc 
până n-a rămas din ea decât cenuşă. Un soldat englez a fost 
auzit spunând: 

— Am omorât o sfântă! 

Gilles de Rais nu era acolo în acea zi, dar a auzit descrieri 
amănunțite. Plecase din slujba regelui şi se retrăsese în ţinutul 
strămoşesc. De acolo trimitea după relicve şi alchimişti, cele 
mai rare cărţi şi cărturari dintre cei mai aleşi. 

Incerca oare să înţeleagă ce văzuse? loana avusese, fără 
îndoială, puteri miraculoase, dar nu cumva o trădaseră, în cele 
din urmă? 

Gilles avea o aşchie din singura cruce adevărată cusută în 
carnea unui braţ. A înzestrat un colegiu şi o biserică închinată 
Sfinţilor Inocenti. | se dusese vestea că îşi dădea de pomană 
averea slujitorilor şi străinilor. Dar mai mulţi copii din regiune 
au început să dispară şi unii fuseseră văzuţi ultima dată în 
compania angajaţilor lui Gilles de Rais. 

Nobilul a ajuns să stea în orăşelul Rochebernat, la un han. În 
casa de vizavi locuia o familie cu un copil de zece ani. Unul 
dintre servitorii lui Gilles de Rais, pe nume Poitu, a întrebat-o 
pe mama băiatului dacă nu voia să-i dea băiatul să-l facă paj 
la castel. Poitu a zis că va fi bine plătit, că vor avea grijă de el 


şi îl vor pregăti pentru o viaţă mai bună. Mama a fost de 
acord. Când a fost dus la nobil, acesta ar fi zis că băiatul e 
frumos ca un înger. Ultima dată când şi-a văzut mama, băiatul 
a fost pe un ponei pe care i-l cumpărase Poitu, călărind 
împreună cu nobilul. După două sau trei săptămâni, femeia s- 
a dus la Nantes, unde a văzut alt băieţel călărind pe acelaşi 
ponei. 

Fireşte că era aproape imposibil pentru orice om de rând să 
facă o plângere sau să iniţieze o investigaţie în treburile unui 
mare nobil ca Gilles de Rais. Dacă părinţii îngrijoraţi întrebau 
de copilul lor, li se spunea că „o duce bine”. 

Tânăra soție a lui Barbă-Albastră cutreiera prin castel, 
deschizând odaie după odaie, minunându-se de bogățiile 
fabuloase, scânteietoare pe care le găsea acolo. A probat 
unele din haine în joacă şi a regretat că nu are pe cineva 
lângă ea să se joace împreună. Dar gândul la cheia mică a 
camerei unde îi era interzis să intre nu-i dădea pace. 

Deodată, a pornit într-acolo. Până să ajungă la scara ce 
ducea în beci, alergase atât de repede, că fusese cât pe ce să 
se impiedice. A scos cheia din mănunchi şi a deschis uşa cea 
mică. Dincolo de ea, beznă. A pășit înăuntru. Simtea 
pardoseala de piatră rece şi lipicioasă sub tălpile pantofilor de 
mătase. După un timp, datorită luminii ce intra prin uşa din 
spatele ei şi pentru că ochii i se obişnuiau cu întunericul, a 
zărit nişte cadavre mutilate - trupurile unor copii de vârsta ei. 
Erau proptite de pereți în picioare, de fiecare parte. l-a scăpat 
cheia de spaimă, apoi a luat-o de jos şi a fugit din încăpere. 
Când a încuiat uşa cu cheia, şi-a dat seama că era lipicioasă 
de atâta sânge. 

Ajunsă sus, a încercat să spele sângele de pe cheie, dar era 
imposibil. Evident, era o cheie magică şi acum a înteles de ce 
îi spusese Barbă-Albastră că va prinde de veste dacă nu-i 
dădea ascultare. În clipa aceea îl auzi pe Barbă-Albastră 
intrând călare pe poarta mare. Şi-a închipuit că fraţii ei veneau 
călare la orizont, să-i sară în ajutor. 

Gilles de Rais fusese cel mai bogat francez, dar, din cauza 
extravagantei, era aproape ruinat şi pieirea i-a adus-o o ceartă 
iscată de bani. A înconjurat un sfânt lăcaş cu oamenii săi 
înarmaţi şi a cerut ca omul care credea că-l escrocase să iasă 
din biserică, unde se refugiase. Dacă nu voia, a spus Gilles, 


avea să-l omoare. Când a ieşit, omul a fost bătut sălbatic şi 
azvarlit în temniţă. Astfel Gilles şi-a făcut un duşman din 
rândul Bisericii. 

A fost arestat şi casele lui au fost scotocite prin toate 
ungherele. S-au găsit mai întâi o cămaşă de copil pătată de 
sânge, apoi resturi carbonizate, ce arătau ca oasele de om. 
Marii pictori ai Renaşterii italiene credeau că, lucrând cu 
spirite importante, îngeri, zei ai stelelor şi ai planetelor, pot 
deveni ei înşişi creatori divini. Credinţa lor a fost inspirată de 
textele hermetice recent traduse: „(...) când pătrunde în 
Sufletul Omenesc, Demonul împrăştie acolo Semințele 
propriilor sale 


Laokoon (ilustrație de Marco Dente 


Noţiuni, de unde un astfel de Suflet, presărat cu Seminte, 
crescut cu Furie, izvodeşte lucruri minunate.” După cum se 
vede din ilustrație, nu era un proces fără riscuri. 

Situaţia este cu totul diferită de cea din arta sacră hindusă. 
Artistul hindus se ridică la un nivel mai înalt de conştiinţă şi 
contemplă arhetipurile divine, pe care apoi le reproduce cât 
mai fidel cu putinţă. Originalitatea nu este apreciată 

In cele din urmă, s-au descoperit rămăşiţele a o sută 


patruzeci de corpuri. Judecat de Inchiziţie, ca si loana, marele 
nobil a fost acuzat de vrăjitorie, de invocarea spiritelor 
malefice, de sodomie şi de ucidere de prunci. Alchimiştii pe 
care îi chemase să-l ajute, ba chiar şi servitorii lui au depus 
mărturie împotriva sa. Se părea că-i atârnase pe copii în 
carlige de fier, apoi îi lăsase acolo să se agate de viata în timp 
ce îi sodomiza. Poitu a mărturisit în faţa judecătorilor că, după 
ce i se tăia capul unui copil, Gilles de Rais se aşeza deseori pe 
pântecele victimei, urmărind cu plăcere cum i se scurge din 
trup şi ultima picătură de viaţă. De asemenea, părţi din 
corpurile copiilor erau folosite la ceremonii magice. 

Oare era o încercare să sporească puterea de a supune 
lumea voinţei sale, pe care o văzuse la prietena lui loana? Ori 
să fi fost expresia mâniei sale faţă de univers sau Dumnezeul 
care o trădase? 

Era luna octombrie a anului 1440. Sub spânzurătoare şi cu 
latul de gat, Gilles de Rais implora mulţimea de privitori să se 
roage lui Dumnezeu pentru iertarea păcatelor lui, la fel de 
fierbinte cum s-ar ruga să li se ierte şi ale lor şi, parcă auzind 
vocea de dincolo de mormânt a loanei, cea care avea puterea 
de a-i influenţa pe oameni să facă bine, au început cu toţii să 
se roage. Când i s-a tras scăunelul de sub picioare, Gilles de 
Rais l-a strigat pe Sf. Mihail. 


Această imagine din secolul al XIX-lea pune accentul pe un 
simbol frecvent în unele fratii masonice foarte secretoase, 
care păstrează tradiţiile rozacruciene. Această formă a 
simbolului razelor asociate este simbolul lui Luca - lumina 
divină - şi indică un înalt nivel de iniţiere, implicând calităţi ca 
ale lui Hristos. Sursa de inspiraţie a imaginii e o lucrare 
atribuită în secolul al XIX-lea lui Leonardo da Vinci, amplasată 
la loc de onoare în National Gallery. Se spune că l-ar 
reprezenta pe lisus certându-se cu doctorii în Templu, deşi el a 
făcut asta când era copil 

În Vestul îndepărtat al regiunii Cornwall este un ţinut cetos, în 
mare parte sălbatic, ce rezistă până astăzi încercărilor de a fi 


cultivat. Sunt acolo insule din bancuri de nisip şi pietriş, 
acoperite cu un hatis de grozama şi rugi, unde mişună vipere, 
înconjurate de kilometri de mlastini pline de izvoare, pâraie si 
bălți adânci, primejdioase. Inainte sa se inventeze asfaltul, nu 
prea se putea trece prin regiune decât pe nişte poduri 
rudimentare. 

Intr-o după-amiază, la vremea secerişului, William Noy, un 
fermier, îi ajuta pe cei de la ferma învecinată să aducă acasă 
recolta. Fiind nevoie de mai mulţi oameni a doua zi, 
sărbătoarea secerişului, a plecat călare spre satul numit 
Church-town să-i aducă şi, de asemenea, să-i invite pe preot şi 
pe paracliser. Cel din urmă era binevenit pentru că era şi un 
bun scripcar. 

La puţin timp după apus, domnul Noy, urmat de câinii săi, a 
părăsit cârciuma din Church-town să se întoarcă la fermă. Dar 
nu a ajuns în noaptea aceea. Familia sa a crezut că se veselise 
prea mult la Ship Inn şi se dusese la el acasă. Dar a doua zi, 
când toţi oamenii din împrejurimi au întrebat de el şi nimeni 
nu-l văzuse şi nu auzise de el, au început să se neliniştească. 
Având toate grânele la adăpost în şoproane înainte de ora 
cinei, lucrătorii de la fermă şi ajutoarele lor au uitat pentru 
moment de domnul Noy. S-au ospătat cu vită friptă şi fiartă, 
plăcintă din carne de oaie şi iepure, a fost băutură din belşug, 
s-a cântat şi s-a dansat toată noaptea. Însă, în zori, mulţi au 
pornit să-l caute prin toate locurile la care se puteau gândi. S- 
au imprastiat, unii călare, alţii pe jos - dar nici urmă de el 
nicăieri. 

S-au întors noaptea, iar de dimineaţă s-au trimis oameni 
călare în parohiile învecinate, unde toată lumea a pornit în 
căutarea lui Noy. 

A treia zi, în zori, s-au auzit un cal nechezând şi câini lătrând 
în desişul de pe o insulă de la marginea mlaştinii Selena. Un 
grup de oameni au găsit un podet din lemn pe care au trecut 
în insulă, unde au descoperit calul şi ogarii domnului Noy. 
Câinii au luat-o pe o potecă printre scaieţi, tufe de grozama şi 
rugi de mure, până au ajuns la ruinele unei vechi case 
ţărăneşti fără acoperiş sau ale unui fel de magazie. Înăuntru |- 
au găsit pe domnul Noy pe jos, adormit. Părea ametit si 
nedumerit când l-au trezit şi le-a spus că se bucură de venirea 
lor, căci nu voia să lipsească de la cina festivă de ziua recoltei. 


Când i-au zis că toate grânele fuseseră strânse cu trei zile în 
urmă, a crezut că glumeau. De fapt, a refuzat să creadă până 
mai târziu, în ziua când a văzut cu ochii lui tot fânul cosit 
strâns în clăi sau şoproane. 

Atunci, aşezându-se pe un scăunel lângă un foc dogoritor, le- 
a povestit vecinilor ce i se întâmplase. 

Noaptea fiind senină, se hotărâse să o ia pe scurtătură prin 
mlaştină, în loc să ocolească pe drumul pietruit pentru căruţe. 
Dar, după ceva timp, s-a rătăcit într-un loc necunoscut, chiar 
dacă credea că ştie fiecare centimetru pătrat din zonă. După 
ce a mers kilometri întregi, a auzit acorduri de muzică 
saltareata şi a zărit luminile unei case mari licărind printre 
copaci. Erau oameni prin curte, ceea ce l-a făcut să spere că 
găsise o fermă. 

Câinii lui s-au tras înapoi, iar calul n-a mai vrut să meargă, 
aşa că l-a priponit de un copac si a pornit-o spre lumini pe o 
potecă dintr-o livadă. A ajuns la o pajişte, unde a văzut zeci de 
oameni, unii aşezaţi la mese, mâncând şi bând cu multă poftă. 
Alţii dansau pe melodii saltarete, în ritmul unei tamburine 
ţinute de o fată îmbrăcată toată în alb, care stătea în picioare 
la doar câţiva paşi de el. 

Petrecăreţii purtau veşminte elegante, dar păreau, cel putin 
unii din ei, foarte mici, cât nişte copii sau şi mai scunzi. De 
asemenea, a observat că mesele şi cupele erau pe măsura lor. 
Dansatorii se mişcau atât de iute, că nu-i putea număra pe cei 
care dansau giga sau dansuri scoțiene si ametea uitându-se la 
piruetele lor. 

A băgat de seamă că fata cu tamburina era de înălţime 
normală. Domnul Noy a crezut că îi aruncase o privire cu 
subinteles, iar muzica era atât de frumoasă si de vioaie, că a 
hotărât s-o ia de mână şi să se alăture dansatorilor. 

Dar când s-a apropiat, ea s-a încruntat şi, părând alarmata, i- 
a făcut semn din cap să se ducă după casă, unde nu-l vedea 
nimeni. Apoi a luat-o spre livada prin care tocmai trecuse el, 
indicându-i s-o urmeze. Luminată de razele lunii, ea îl aştepta. 
El s-a apropiat şi a fost surprins să vadă că fata nu era nimeni 
alta decât Grace Hutchens, fiica unui fermier, care îi fusese 
iubită odinioară. Murise de trei sau patru ani şi fusese 
îngropată în cimitirul Buryan. 

— Mulţumesc astrelor, dragul meu William, a şoptit ea, că am 


fost vigilentă şi te-am oprit! Altfel, ai fi fost preschimbat ca 
mine în clipa asta. 

El s-a dus s-o sărute. 

— Fereşte-te! A spus ea. Nu mă atinge, nu atinge nicio floare 
sau fruct. Greşeala mea a fost că am mâncat o prună din 
livada asta. Ce a fost îngropat în cimitir a fost o făcătură. A 
făcut o pauză. Cu trupul meu adevărat mă simt cam ca atunci 
când eram iubita ta şi nu trăiam decât pentru asta. 

Spunea aceste cuvinte, mai multe voci firave strigau în 
noapte: 

— Grace, Grace, mai adu-ne bere şi cidru! Repede! 

Fata părea speriată. 

— Rămâi în spatele casei. Asigură-te că nu te vede nimeni şi, 
dacă tii la viata ta, nu atinge niciun rod şi nicio floare. 

El a vrut din nou s-o sărute. 

— Nu, iubitule, pentru nimic în lume. Aşteaptă-mă aici, mă 
întorc repede. Soarta tristă m-a răpit dintre cei vii ca să fiu o 
sclavă, a şoptit ea. 

L-a lăsat în grădină şi după câteva minute s-a întors şi l-a dus 
mai departe de casă, pe o potecă umbroasă, unde muzica, 
zgomotul şi veselia nu se mai auzeau prea tare. Acolo i-a 
vorbit aşa: 

— Să ştii, William, că te-am iubit, dar n-o să ştii niciodată cât 
de mult. l-a indicat o piatră. la loc. 

Domnul Noy s-a aşezat acolo şi ea i-a povestit că într-o seară, 
pe la amurg, ieşise în mlaştina Selena să caute o oaie rătăcită. 
Greşise drumul printre ferigile mai înalte ca ea, apoi rătăcise 
ore întregi, neştiind pe unde s-o ia. După ce făcuse mulţi 
kilometri, aşa i se păruse, a trecut un pârâu prin vad şi a intrat 
într-o livadă unde a auzit muzică. Mergând într-acolo, s-a trezit 
într-o grădină frumoasă, cu alei mărginite de trandafiri. Mere 
şi alte fructe, coapte mai să crape, atârnau deasupra capului 
ei. 

Fiindu-i foame şi sete, culesese o prună aurie în lumina 
stelelor. Când şi-a vârât-o în gură, s-a prefăcut într-un lichid 
amar; atunci i-a venit rău, a leşinat şi s-a prăbuşit la pământ în 
spasme. Nu putea să spună cât timp zăcuse acolo, dar când 
se trezise era înconjurată de zeci de oameni mititei, încântați 
s-o vadă. l-au zis că aveau mare nevoie de o gospodină care 
să ştie să coacă pâine şi să facă bere, care să le ţină ordine în 


casă şi să aibă grijă de copiii pe care îi furau. 

La început, Grace a fost uluită şi zăpăcită, dar treptat s-a 
obişnuit să trăiască alături de ei. Credea că n-au deloc inimă şi 
foarte puţină simtire. Se gândea că erau foarte bătrâni si 
trăiau acolo din timpuri străvechi. Ce păreau a fi prune şi mere 
în grădinile lor din mlaştini nu erau decât fructele sălbatice, 
singurele care creşteau de la sine în zona mlaştinilor. Grace i- 
a mai povestit şi că la început hrana lor compusă din fructe 
sălbatice şi ambrozie o îmbolnăvise şi, cu toate că se 
obişnuise cu timpul, tot mai tânjea după peşte sărat. 

l-a povestit şi că unul dintre bătrânei se ataşase de ea şi era 
foarte drăguţ cu ea. Când a văzut că domnul Noy e cam 
abătut, i-a explicat: 

— O, dragul meu William, nu trebuie să fii gelos! E străveziu 
ca o nălucă, iar ce numeşte el iubire nu are mai multă 
substanţă decât o plasmuire. 

Domnul Noy a întrebat-o dacă mai erau copii printre ei, în 
afara celor furati. 

— Foarte puţini, a răspuns ea, deşi le plac copiii şi se bucură 
enorm când se întâmplă să se nască unul printre ei. Nu sunt 
de religia noastră, a continuat ea, ci se închină la stele. Nu 
trăiesc împreună ca creştinii şi turturelele. Având în vedere la 
ce vârste înaintate ajung, ar fi exasperant pentru ei. lar 
bătrânilor zbarciti - ei bine, sunt aşa de străvezii, că aproape 
poţi vedea prin ei - le place să fumeze. Şi îşi doresc mult să 
vină clipa când se vor spulbera cu totul în aer şi viaţa lor 
obositoare va lua sfârşit. 

Grace i-a făgăduit domnului Noy iubirea ei nepieritoare, 
spunându-i că preferă să-l vadă în carne şi oase decât 
prefăcut într-o fantomă, ca ea. l-a zis că, dacă voia să i se 
alăture când va muri, puteau să fie uniţi şi să stea împreună 
pe tărâmul zânelor din mlaştini. 

Domnul Noy voia să afle mai multe despre fiinţele acelea 
stranii şi era cât pe ce să întrebe, când au chemat-o piticii. 

— Grace, Grace, de ce întârzii atâta? Adu-ne ceva de băut! 
lute! 

Muzica a încetat şi el a auzit paşi mărunți venind spre ei. 

Şi-a amintit că i se spusese pe vremea când era copil că orice 
articol de îmbrăcăminte întors pe dos şi aruncat între pitici, 
cum li se zicea în Cornwall, îi va face să fugă. Baga mâna în 


buzunar şi simţi acolo mănuşile pe care le purta la legatul 
fânului. lute ca gândul, întoarse una pe dos, puse o pietricică 
înăuntru şi o aruncă într-un grup de omuleti care veneau de 
după colţ. 

Intr-o clipă au dispărut cu tot cu livada, casa şi Grace. Nu mai 
vedea împrejur decât hatisul şi o casă veche fără acoperiş; 
chiar atunci primi o lovitură în frunte care îl dobori la pământ, 
pierzându-şi cunoştinţa. 

Din noaptea aceea domnul Noy a fost alt om. Nu vorbea 
decât despre ce văzuse şi despre ce auzise. La apus cutreiera 
adesea mlaştinile, în speranţa de o revedea pe Grace. A 
devenit melancolic, îşi neglija ferma, s-a plictisit să mai 
vâneze şi a părăsit această viaţă înainte de următorul seceriş. 
Dacă a murit sau a trecut în ţinutul zânelor, nimeni nu stie.t” 


O femeie trăia într-o căsuţă cu o grădină în faţă, unde erau 
două tufe de trandafiri. Una cu trandafiri albi şi cealaltă cu 
trandafiri roşii. Când a avut două fete, uneia i-a spus Albă ca 
Zăpada şi celeilalte Roza Roşie. Erau bune la suflet şi fericite, 
harnice şi vesele, dar Albă ca Zăpada era mai liniştită şi mai 
blândă decât cealaltă. Rozei Roşii îi plăcea să alerge pe pajisti 
şi câmpii, culegând flori şi prinzând fluturi, pe când Albă ca 
Zăpada prefera să stea acasă cu mama ei şi s-o ajute la 
treburile din gospodărie. 

Era iarnă şi Albă ca Zăpada a aprins focul şi a pus ceainicul 
pe plită. Strălucea ca aurul, atât de lustruit era. În iarna aceea 
seara stătea pe podea lângă ele un mielut şi în spatele lor, 
cocotata pe o stinghie, era o turturea alba, cu capul ascuns 
sub aripi. Când ele şedeau împreună în tihnă şi se încălzeau la 
foc, cineva a bătut la uşă. Mama a spus: 

— Repede, Roză Roşie, deschide uşa! E vreun călător care 

caută adăpost. 

Când fata s-a dus şi a tras zăvorul, un urs şi-a băgat pe uşă 
capul mare şi negru. 

Roza Roşie a tipat de spaimă şi s-a dat înapoi. Mielul a behăit, 
turtureaua a fâlfâit din aripi şi Albă ca Zăpada s-a ascuns după 
scaunul mamei. Dar ursul a început a grăi cu o voce profundă 
şi blajină. Le-a spus aşa: 

— Nu vă speriaţi, n-o să vă fac niciun rău! Sunt pe jumătate 
îngheţat şi vreau doar să mă încălzesc un pic. 

— Bietul urs! A exclamat mama. Întinde-te lângă foc - dar ai 
grijă să nu-ţi parlesti blana. 

Apoi le-a zis fetelor: 

— lesiti din ascunzătoare! Ursul are gânduri bune, sunt 
sigură. 

Amândouă au ieşit de unde se ascunseseră şi, încet-încet, 
mielul şi turtureaua s-au apropiat şi ei şi nu le-a mai fost frică 
de el. Ursul a grait aşa: 

— Aici, copii, scuturati-mi putin zăpada din blană. 

Au adus o mătură şi i-au curăţat spatele. Animalul s-a întins 
lângă foc şi a mormăit mulţumit. 

Mai târziu, după ce s-au relaxat, au început toate să-i joace 
feste musafirului stângaci. L-au tras de blană, s-au suit cu 
picioarele pe spatele lui şi l-au rostogolit. Apoi au luat o nuia 
de alun şi l-au bătut uşor, iar când animalul a mormăit, au 
pufnit în râs. Doar când au devenit un pic prea violente ursul a 
protestat: 

— Lăsaţi-mă în viaţă! 

Când a sosit ora de culcare şi fetele s-au strecurat în pat, 
mama i-a spus ursului: 

— Poţi să dormi aici lângă sobă, ferit de frig şi vreme rea. 

De cum s-a crăpat de ziuă, cele două copile i-au dat drumul 
afară, iar el a fugit greoi în pădure. 

De atunci, în următoarele patru luni, ursul se întorcea în 
fiecare seară, se aşeza lângă sobă şi le lăsa pe fete să se 
distreze cu el cât voiau. S-au obişnuit atât de mult cu el, că 
uşa nu se încuia niciodată noaptea până nu sosea prietenul lor 
cel negru. 

Dar într-o dimineaţă, când a venit primăvara şi totul înverzea 
în natură, ursul i-a spus Albei ca Zăpada: 

— Acum trebuie să plec şi nu mă pot întoarce toată vara. 


— Unde te duci, dragă ursule? L-a întrebat Albă ca Zăpada. 

— Trebuie să mă duc în pădure să-mi păzesc comorile de 
piticii cei răi. larna, când pământul e îngheţat, sunt nevoiţi să 
stea în subteran, căci nu-şi pot croi drum afară. Dar acum, 
când soarele a topit zăpada, ies să-şi vâre nasul peste tot şi să 
fure. Şi ce ajunge pe mâinile şi în peşterile lor nu mai vede 
prea uşor lumina zilei. 

Albă ca Zăpada era tristă când a tras zăvorul de la uşă. Apoi, 
când se grăbea să iasă, ursul şi-a agăţat în zăvor o bucăţică 
de blană care s-a rupt. Albei ca Zăpada i s-a părut că vede aur 
strălucind prin ea, dar nu era sigură. Ursul a fugit repede şi a 
dispărut imediat printre copaci. 

La scurt timp după aceea, mama le-a trimis pe fete în pădure 
după lemne de foc. Acolo au găsit un copac mare doborât la 
pământ, iar lângă trunchi, ceva sărea înainte şi înapoi prin 
iarbă. Nu şi-au dat seama imediat ce era, dar când s-au 
apropiat au văzut un pitic cu faţa zbârcită şi barba albă ca 
neaua, de un metru lungime. Vârful bărbii i se prinse într-o 
crăpătură din copac, iar omuletul sărea de jur împrejur ca un 
câine în lesă, neştiind ce să facă să se elibereze. 

S-a uitat urât la fete, cu ochii lui roşii ce aruncau văpăi. 

— De ce stati acolo şi vă uitaţi? Le-a repezit el supărat. Veniti 
imediat aici şi ajutati-ma! : 

— Ce pui la cale, omuletule? Intreba Roza Rosie. 

— Gasca proasta si iscoditoare ce esti! A apostrofat-o piticul. 
Tocmai voiam sa despic copacul sa fac rost de vreascuri 
pentru gătit. Nici nu bagasem bine toporul în el şi totul 
mergea după dorinţa mea, când toporul a sărit de acolo şi 
copacul s-a închis aşa de repede, că nici n-am putut să-mi scot 
la timp frumoasa barbă albă. Aşa că acum e prinsă acolo, iar 
voi, prostutelor cu fete albe, nu faceţi decât să vă hliziti! 

Era adevărat - râdeau în hohote. Şi-au unit forţele şi au tras 
împreună din răsputeri, dar n-au reuşit să scoată barba. Era 
prinsă prea bine şi omuletul urla de durere şi de supărare. 

— Mă duc în grabă să aduc pe cineva, a spus Roza Roşie. 

— Nu, fată proastă ce esti! Marai imediat piticul. 

— Stai liniştit, nu-ţi mai face griji! l-a zis Albă ca Zăpada şi a 
scos foarfeca din buzunar şi într-o clipită i-a tăiat vârful bărbii. 

— Fată rea ce eşti! Mi-ai distrus frumuseţe de barbă albă! 

Apoi a înşfăcat o desagă dintre rădăcinile copacului şi ele au 


văzut că era plină cu aur. Blestemând mai departe fetele, 
piticul i-a aruncat desaga pe spate şi, fără să se uite în urma 
lui, a pornit-o târşâindu-şi picioarele. 

Încă de două ori l-au salvat fetele şi de tot atâtea ori piticul a 
fost nerecunoscator şi mânios. Apoi, într-o seară, când 
străbăteau landa în drum spre casă după o zi de cumpărături, 
s-au mai întâlnit o data cu el. Isi golise desaga cu pietre 
preţioase pe un petic de pământ neroditor, iar soarele în 
amurg strălucea pe nestemate. Luceau şi scânteiau aşa de 
frumos, încât copilele au rămas pe loc şi s-au holbat la ele. 
Expresia de pe faţa piticului s-a asprit când le-a văzut. 

— De ce stati acolo şi vă zgâiţi? Le-a strigat el, iar fata i s-a 
înroşit tare de furie. 

Inca le înjura când s-a auzit un mormăit tare şi un urs negru a 
venit în fugă spre ei. Piticul a sărit în sus de frică, dar nu a 
reuşit să ajungă la vizuina lui la timp, aşa că a strigat îngrozit: 

— Dragă domnule Urs, cruta-mi viata şi îţi voi da toate 
bogăţiile mele! Uite ce nestemate frumoase am aici! Nu mă 
omori. Ce vrei de la un sfrijit ca mine? Nici nu m-ai simţi între 
dinţi când m-ai înfuleca. Hai, ia-le pe fetele rele în locul meu! 
Sunt două bucățele fragede pentru tine, grase ca nişte 
prepelite tinere! 

Ursul n-a băgat în seamă vorbele piticului şi i-a tras o singură 
lovitură cu laba. Fetele s-au întors s-o rupă la fugă, dar ursul 
le-a spus: 

— Albă ca Zăpada si Roza Rosie, nu vă fie frică de mine! 

Ele s-au uitat in urmă şi l-au văzut pe pitic zăcând nemiscat 
la pământ. 

— Aşteptaţi! Vin şi eu cu voi! A continuat ursul. 

Ele i-au recunoscut bunătatea din voce, iar când le-a ajuns 
din urmă, blana de urs i-a căzut şi în faţa lor stătea un tânăr 
chipeş, îmbrăcat în aur din cap până-n picioare. 

— Sunt fiu de rege, le-a spus el. M-a vrăjit un pitic rău, care 
mi-a furat bogăţiile. A trebuit să fug în pădure sub formă de 
urs până când moartea avea să mă elibereze. 

Albă ca Zăpada s-a măritat cu prinţul şi Roza Roşie cu fratele 
lui. Cele două cupluri şi-au împărţit marea comoară pe care o 
strânsese piticul în peştera de sub pământ. 

Două tufe de trandafiri se aflau în faţa ferestrei mamei lor şi 
în fiecare an făceau cele mai frumoase flori albe şi roşii. 


Oare povestea Rozei Roşii şi a Albei ca Zăpada e pură 
fantezie? Am abordat tangential învăţăturile sufite despre 
gradul de realitate în fantezie - statutul ei ontologic, şi, de 
asemenea, am făcut aluzie la semnificaţia mistică a 
trandafirilor în viaţa de vizionare a lui Christian Rosenkreuz. 
Povestea Rozei Roşii şi a Albei ca Zăpada vorbeşte despre 
taina sângelui purificat. Roza Roşie este sângele roşu şi viaţa 
senzatiilor, a spiritului animalic pe care îl poartă, alergând 
liber şi plin de voiosie prin păduri, energic şi nerabdator. Roza 
Albă este viaţa gândurilor. În poveste, ea este mai liniştită, 
mai înclinată spre meditaţie. Ele acţionează împreună, iar 
inspiraţia inimii e dusă în sus la creier, dând naştere acolo, 
prin reflecţie, celor mai nobile realităţi spirituale, un pic cam 
slabe şi anemice la început. 

Basmul Rozei Roşii şi al Rozei Albei ca Zăpada are şi o 
dimensiune istorică, în sensul că oferă o descriere a formei 
alchimice a meditaţiei concepute de un personaj istoric, 
Christian Rosenkreuz, pe baza formelor de meditaţie 
practicate în Orient şi adaptate pentru oamenii din Occident. 
Transformarea psihologică rezultă din exerciţii spirituale, din 
discipline ale gândirii sacre, numite Mercur în textele de 
alchimie. Sângele, purtătorul spiritului, al conştiinţei noastre 
animale, se numeşte Sulf în alchimie. Sângele nostru se poate 
purifica printr-o căsătorie sacră cu Hristos, astfel pregătindu- 
se să transporte spiritul lui Hristos. 

Dar ce-am putea spune despre experienţele prin care a 
trecut domnul Noy? Există vreo posibilitate de a le privi într-o 
lumină ştiinţifică? 


Capitolul 35 
Paracelsus şi misterele vindecării spirituale 


Acum câţiva ani am avut plăcerea să lucrez la o carte cu 
renumitul botanist David Bellamy. El mi-a spus că marile 
companii farmaceutice studiază efectele leacurilor tradiţionale 
şi le vând cu succes în magazinele lor, apoi cercetează şi 
perfectioneaza dozajul, obţinând brevet pentru ele, ca să nu 
se mai poată vinde la liber. A prezis că aşa se va întâmpla în 
câţiva ani şi cu leacul popular tradiţional numit larba Sfântului 


loan. 

Următoarea întrebare este cum au fost descoperite aceste 
leacuri populare. Oare e posibil să ne gândim că prin încercări 
repetate şi greşeli? Sau există şi alte moduri de a afla ce 
efecte au? 


Un războinic irochez pe nume Nekumonta s-a căsătorit cu 
Shanewis. El era un mare vânător şi luptător, iar ea era 
frumoasă şi erau foarte îndrăgostiţi unul de altul. Dar la scurt 
timp după căsătorie au venit zăpezile şi a nins necontenit. A 
fost o iarnă extrem de grea, mâncarea devenise o raritate şi 
membrii tribului au început să se îmbolnăvească. Nekumonta 
se uita neputincios la cum cad la pat unul după altul tatăl, 
mama, fraţii, surorile şi alte rude ale sale şi pe urmă mor. 
Oare urma să se prăpădească întregul trib? 

Apoi s-a îmbolnăvit şi Shanewis. Îndurerat, Nekumonta 
implora mila divină. S-a rugat Marelui Spirit să-i vină în ajutor. 
Unde putea găsi ierburile care să-i salveze frumoasa soţie pe 
care o iubea atât? 

Acoperind-o cu multe blănuri şi punându-i apă la îndemână, a 
pornit prin zăpadă. S-a căţărat pe troiene enorme şi a încercat 
să găsească locuri unde zăpada era mai puţin adâncă şi unde 
să sape după ierburi. Dar nu a găsit nimic. 

În noaptea aceea a adormit epuizat şi, când s-a trezit, a văzut 
un iepure uitându-se la el şi i-a zis: 

— Spune-mi unde găsesc ierburile plantate de Marele Spirit 
care îmi vor vindeca soţia. 

Dar iepurele doar a mişcat din nări, s-a întors şi a fugit 
topaind printre copaci. 

Nekumonta s-a rugat din nou Marelui Spirit, pe când se 
adâncea în pădure. 

A doua zi a găsit peştera unui urs. l-a pus ursului aceeaşi 
întrebare, dar animalul s-a întors cu spatele la el şi şi-a 
continuat hibernarea. 

În a treia zi n-a văzut deloc animale. Poate, s-a gândit el 
nefericit, nu ştiu cum să mă rog? A mers mai departe şi a 
săpat până când, în cele din urmă, s-a prăbuşit la baza unei 
stânci mari. 

Acolo a avut un vis. Toate animalele, păsările, plantele şi toţi 
copacii se strângeau în jurul lui. Îşi aminteau că le tratase 


întotdeauna cu respect. Nu omorâse niciodată animale decât 
pentru hrană şi îmbrăcăminte. De exemplu, nu ucisese 
niciodată o căprioară fără să-i ceară voie Marelui Spirit al 
ciutelor şi vedea şi iubea viaţa sacră din seva ce circula prin 
plante şi copaci. Toţi şi toate se rugau acum cu el şi pentru el 
şi îi ajutau rugăciunile să se înalțe la Marele Spirit. 

Apoi lucrurile s-au schimbat în vis. Şi-a văzut soţia zăcând, 
tot bolnavă, dar murmurând ceva. Intona un cântec frumos al 
cărui sunet se răspândea afară, iar Nekumonta şi-a dat seama 
că era sunetul primăverii. A ascultat cu mai multă atenţie şi a 
distins cuvintele. Spiritul apei graia aşa: „Găseşte-mă şi 
frumoasa Shanewis va trai.” 

Nekumonta s-a trezit. S-a ridicat in picioare si s-a uitat in jur. 
Nici urma de primavara. 

S-a intors la locul unde dormise si a inceput sa sape. Era 
greu, căci pământul era îngheţat şi trebuia să scoată si pietre 
şi rădăcini putrede. Era cât pe ce să renunţe, când a zărit ceva 
sclipind pe fundul gropii şi de acolo un mic izvor. 

In curând, apele sale au umplut groapa. Nekumonta a sărit în 
sus de bucurie si a băut apă din groapă, simțind cum îi revin 
puterile. A luat-o la fugă spre sat, ducând cu grijă nişte apă. 
Şi-a găsit soţia zăcând nemişcată, cu ochii închişi. l-a turnat în 
gură câţiva stropi. Ea a deschis ochii. Erau la fel de frumoşi 
cum îi ţinea minte. 


— Sunt un om aspru, născut într-o ţară aspră, spunea 
Paracelsus. Nu-mi doresc să duc o viaţă tihnită, nici să mă 
imbogatesc. Să fiu fericit înseamnă să cutreier liber, să nu am 
nimic în afară de strictul necesar, să cercetez cartea naturii cu 
picioarele-mi călcând pe frunzele ei. 

Născut la ţară, lângă Zurich, a călătorit în adolescenţă să 
studieze sub îndrumarea unui renumit învăţat mistic şi 
ezoteric pe nume Trithemius, stareţ la Spondheim, dar 
Paracelsus n-a stat mult în biblioteca mănăstirii. Voia să înveţe 
direct din viaţă. Ca şi Sf. Francisc, era mai interesat de 
experienţele personale decât de doctrina.’”* 


74 Sunt celebre cuvintele lui Trithemius: „Cu ajutorul îngerilor, în 
timp ce stau sau umblu, pot să-mi comunic gândul altcuiva aflat la 
mulţi kilometri distanţă, fără să folosesc cuvinte, semne sau 
semnale.” Astăzi, putem avea un reflex anacronic de groază şi 


Între 1517 şi 1523, a călătorit în Irlanda, Portugalia, Spania, 
Egipt, Lituania, Polonia, Ungaria şi Croaţia. S-a spus că a fost 
supus unei initieri şamanice printre tătari. În călătoriile sale a 
studiat înțelepciunea populară si  leacurile tradiţionale. 
Tamaduitor şi bun ascultător care vindeca oamenii de rând, el 
şi învăţa de la ei. 

Puţine lumi sunt atât de miraculoase ca aceea a lui 
Paracelsus. Crezând că lumea este produsul marii minţi 
universale, privea stelele şi le vedea ca marete gânduri ale lui 
Dumnezeu, în mişcare lentă, iar sub acestea vedea o ierarhie 
de gânduri mai mici, care se mişcau mai repede, fiind strâns 
legate de amănuntele vieţii cotidiene. Acestea, susţinea el, 
erau îngerii şi spiritele. 

Am descoperit idei asemănătoare în învăţăturile străvechi şi 
în cele ale misticilor din toate epocile. Ciudată şi uimitoare la 
Paracelsus e descrierea plină de viata a acestor învățături, 
care nu sunt doar ca o doctrină, ci şi o experiență de viata. El 
a fost un vizionar, dar nu ne-a lăsat doar viziuni ale cerurilor. A 
lăsat relatări amănunțite ale viziunilor cu creaturi spirituale 
cereşti acţionând în zone multe şi diferite ale experienţei 
umane şi ale lumii naturale. 

A văzut cu ochii lui cum acţionează stelele asupra fiinţelor 
umane, exercitând o influenţă la distanță asupra 
„constelaţiilor de stele” din corpul omenesc. Cu alte cuvinte, 
părţile corpului uman au o legătură specială cu anumite stele 
şi planete, fiind afectate direct de stelele şi planetele care le 
corespund. Astfel, Marte are legătură cu sângele şi soarele cu 
inima. 

Asemenea lui Brunetto Latini, a înţeles că aceleaşi principii şi 
substanţe inteligente care alcătuiesc o fiinţă umană intră şi în 
componenţa universului. Omenirea e chintesenta cosmosului. 
Pentru Paracelsus, ca şi pentru un cunoscător sufist, însemna 
că putem afla tot ce se ştie despre univers cercetându-ne pe 
noi înşine. De fapt, i se părea normal. A scris într-una dintre 
operele lui astfel: „Dacă omul în starea lui de constienta nu 
ştie nimic despre astfel de lucruri, cauza ignoranței sale este 


dezgust fata de cercetătorii oculti ai magicienilor, ca Trithemius sau 
Cornelius Agrippa. Dar pe vremea aceea existau diverse atitudini, din 
care merită să o amintim pe a Papei Sixtus al IV-lea, care a tradus 72 
de cărţi cabalistice în latină. 


că nu înţelege cum să caute în el puterile pe care i le-a dat 
Dumnezeu.” 

Lumea lui Paracelsus are elemente foarte ciudate. El a fost 
marele biolog al lumii spirituale, care a descris, numind şi 
clasificând, fauna şi flora acesteia. „Sunt anumite zone în care 
multe spirite locuiesc împreună şi câteodată i se dă voie unui 
om să stea acolo cu ele un timp, iar ele devin vizibile şi 
palpabile pentru el”, a consemnat el. Ştiind unde să se ducă şi 
să caute aceste locuri, a reuşit să descrie diferitele tipuri de 
spirite. Potrivit lui Paracelsus, comportamentul lor nu diferă de 
al oamenilor. Le place să imite oamenii şi chiar să se îmbrace 
ca ei, dar au doar inteligenţă animală şi, asemenea 
animalelor, nu sunt capabile de dezvoltare spirituală. 

Diferite grupuri de spirite răspund de diferite dimensiuni ale 
lumii naturale. Athnicii, cum le-a numit el, sunt spiritele 
elementare ale focului. Apar câteodată ca globuri strălucitoare 
sau limbi de foc. Cobalo sunt omuleti care lucrează sub 
pământ. Sunt înalţi de aproximativ 60 de centimetri, le place 
să râdă şi să facă mizerie.” Îi descrie ca fiind îmbrăcaţi ca 
minerii din vremea lui, purtând sorturi de piele. Gigantii sunt 
alt tip de spirite, cu formă umană, care trăiesc în pământ, dar 
sunt de mari dimensiuni. Pigmeii sunt clasa de spirite care 
aparţin pământului. Aceste făpturi micute se războiesc mereu 
cu piticii. Durdali a botezat el fiinţele invizibile care trăiesc în 
copaci - numite driade de către greci. Spiritele aerului sunt 
numite Lemures, Melinosinae de apă, plante de apă, nimfe, 
salamandre de foc.1'€ Silfele trăiesc în regiunile muntoase. 

Paracelsus a scris şi despre alt ordin de fiinţe care pot fi 
create de oameni. Aquastorii iau naştere din puterea 
imaginaţiei umane, pot prinde viaţă şi formă, pot deveni 
vizibili şi tangibili. Succubii, incubii şi vampirii sunt de acest 
tip. 

Homunculii sunt creaţi artificial de fiinţele umane, iar scrierile 
lui Paracelsus cuprind instrucţiuni referitoare la crearea lor! 

Aceste descrieri ale spiritelor ne amintesc de Puck, Ariel şi 
Titania şi de toată varietate de forme de viaţă spirituale din 


175 În folclor se spune că spiriduşii pot să ţeasă coşmaruri din borangic, 
pe care le răsucesc apoi în urechile oamenilor care dorm. 
176 Sculptorul renascentist Cellini povesteşte în memoriile sale ca a 
văzut o salamandra în Colosseum, episod devenit faimos. 


pădurile lui Shakespeare. 

O slujesc pe crăiasa zânelor... 

Trebuie să plec să caut picături de rouă 

Și să agat o perlă în fiecare ureche a ciuboticii cucului... 

Unde suge albina, acolo sug şi eu: şi pe spinarea liliacului 
Zbor. 

Poţi foarte bine să crezi că descrierile spiritelor lui Paracelsus 
sunt imaginare şi poate că el ar fi fost de acord - cu condiţia 
să fi avut o viziune exaltată asupra imaginaţiei. Pentru el, 
imaginaţia era puterea creatoare a omului: „Inchipuirea este 
soarele din sufletul omului, acţionând în propria lui sferă, aşa 
cum soarele acţionează într-a sa.” Tot el a scris după cum 
urmează: „Oriunde străluceşte cel din urmă, seminţele 
plantate în sol cresc şi vegetaţia se dezvoltă, iar soarele 
sufletului acţionează asemănător şi îndeamnă formele 
sufletului să ia viaţă..."? Lumea cea mare este rodul 
imaginaţiei minţii universale, iar o fiinţă umană e o mică lume 
în sine, la rândul ei creată de puterea închipuirii. Dacă 
imaginaţia unui om poate să pătrundă în fiecare ungher al 
lumii sale interioare, va fi în stare să creeze în acele 
unghere.*”® 

Inchipuirea este o forta mentala cu puterea de a crea materie 
şi de a o muta ca un magnet. Dumnezeu şi-a imaginat lumea 
şi i-a dat fiinţă, iar noi, prin imaginaţia noastră, îi devenim 
colaboratori la creaţie. Bineînţeles că imaginaţia unui singur 
om nu e atât de bogată ca aceea a lui Dumnezeu, dar 
imaginaţia unui individ joacă un rol crucial în modelarea lumii 
din jur. Imaginaţia individuală exercită o presiune asupra 
materialului format din spaţiu şi timp, lărgindu-l sau umflându- 
| în aşa fel încât faldurile sale să se răspândească în tot 
universul. 

lată doctrinele prin care Paracelsus a venit cu ideile de 
subconştient şi de putere a lui de a cauza şi de a vindeca 


177 Din tratatul De virtute imaginativa. 

178 Paracelsus crede că sufletul omului este strâns legat de sufletul 
pământului şi de corpul fizic al omului. Materia invizibilă devine 
organizată şi vizibilă prin influenţa sufletului. Dacă o fiinţă vie cum eo 
plantă îşi pierde substanţa materială, tot îi rămâne forma invizibilă „în 
lumina Naturii” şi, dacă înveşmântăm din nou această formă cu 
materie vizibilă, o putem face iar vizibilă. 


bolile. A scris despre boli apărute din pricină că unii copii 
insistă asupra fanteziilor pe care le-au auzit - cele pe care le 
numim astăzi boli psihosomatice... 

Un alt exemplu concludent ce arată puterea închipuirii asupra 
lumii materiale este sperma, care ia naştere din imaginaţie. 
Mai puţin clar, Paracelsus scria că, dacă în timpul împreunării, 
dorinţa sau pasiunea femeii este mai puternică decât a 
bărbatului, vor rezulta copii de sex masculin şi viceversa. In 
timp ce radiază dintr-un corp, puterea imaginaţiei invadează 
întâi mintea şi apoi trupul celei mai apropiate persoane. 
„Toată închipuirea omului vine din inimă şi, prin închipuire, 
ne putem desăvârşi voinţa”, scrie el. Imagini fanteziste pot 
trezi impulsuri volitive, iar voinţa, la rândul său, poate fi 
determinată să directioneze imaginaţia. Puterea creatoare a 
unei imaginaţii perfecţionate este esenţială în practica 
alchimiei, aşa cum o face Paracelsus.17? 


179 Practicând o formă de alchimie influenţată de Paracelsus, preotul 
iezuit Athanasius Kircher a înviat un trandafir din cenuşa lui în faţa 
reginei Suediei în 1784. Geoffrey Hodson, remarcabilul teosof vizionar 
din noua Zeelandă, a descris duhurile sau zânele dând viaţă unei 
forme ideale de floare, cam aşa cum Platon şi-a conceput-o pe a sa, 
care a fost apoi umplută cu materie pentru a crea o floare fizică. Ca să 
vezi magul readucând la viata o floare ca prin minune, vezi Mooji, 
Flower of Life, pe YouTube. 


== 2 = SS SSS 
Gandirea lui Paracelsus are o puternica dimensiune hermetica, 
preocupandu-se de intelepciunea ce-si are originea tn Egiptul 
antic. Al treilea ochi, reprezentat tn acest cap cioplit, vede 
departe si poate schimba ce vede (Reprezentare murala a lui 
Amenerdas, sotia lui Shabaka, al doilea conducator nubian al 
Egiptului, care a domnit în perioada 721-707 î.Hr.) 


A at 

Portret al lui Paracelsus, care-şi freacă al treilea ochi ca să-i 
piară somnul (Detaliu din Astronomica et astrologica opuscula, 
1576) 


El credea cu tărie în puterea ochiului de a schimba lucrurile 
pe care le priveşte. Savanti de frunte de la revoluţia cuantică 
încoace, cum ar fi John Wheeler şi Roger Penrose, au speculat 
că un lucru ca efectul cuantic - modul prin care privim ceva il 
schimbă -, cunoscut ca o trăsătură a lumii microcosmice, 
trebuie să fie şi o trăsătură a lumii simţurilor umane. 


„reprezentând lumea lui 


Sculptură în lemn din anii 1530 
Paracelsus. Aşa îi poate apărea un neofit cuiva cu „ochi de 


foc” 


toţi avem puterea de influenţa 


ă noi 

Paracelsus susţine c 
astfel lucrurile. De fapt 


o facem cu toţii prin imaginaţie, chiar 

-şi dea seama. Dar, dacă dorim 

ără să 
cu adevărat şi ne perfectionam imaginaţia, există un mod mai 

dacă mulţi din noi o fac f 


elaborat si mai eficient.1% Aşa cum antrenamentele atletilor 
implică vizualizări ce le stimulează dorinţa de a câştiga, şi 
imaginile alchimice din operele lui Paracelsus sunt menite să 
stimuleze şi antreneze închipuirea, astfel încât să mute şi să 
transforme obiectele din lumea materială. 


Arbore: soare şi TE luna (din Live des Merveilles, manuscris 
din veacul al XIV-lea). Paracelsus a numit plantele „apă ce 
creşte” şi a descris felul în care şi ele, şi fiinţele umane - 
coloane de apă - sunt afectate de mişcările stelelor şi ale 
planetelor. Apa dintr-o plantă sau organism reacţionează în mod 
specific prin mici urme de săruri, ce au afinitate cu un anume 
corp ceresc. De exemplu, fierul din sângele nostru reacţionează 
la Marte, iar urmele de cupru şi mercur la Venus şi Mercur. 
Paracelsus a crezut că bolile apar din cauza lipsei de armonie 
între univers şi microcosmosul corpului uman. 


În anul 1527, doctorul Paracelsus s-a stabilit în Basel. Oricum 
îşi obținea leacurile, erau atât de eficace, încât i-au înfuriat pe 
ceilalţi doctori din oraş, care l-au obligat să-şi reia călătoriile. 
Toată viata lui a fost marcată de suişuri şi coborasuri. 

La un moment dat se bucura de succes pe plan local, 
devenea prea faimos, pacienţii făceau coadă la el, iar apoi era 
silit să fugă de acolo. li stătea în fire să se laude cu 


18 Aceasta este opera alchimiştilor. 


descoperirile lui, iar cuvântul „bombastic” provine de la 
numele său întreg, Theophrastus Bombastus. A murit singur şi 
nerecunoscut într-o locuinţă închiriată. A reuşit, totuşi, să-şi 
împlinească măcar una din ambiţii - să nu fie bogat. 


După moartea sa, descoperirile din timpul vieţii au avut o 
influenţă uriaşă asupra civilizaţiei în mai multe domenii, nu 
numai în medicina clasică, ci şi în cea alternativă, precum şi în 
dezvoltarea metodei ştiinţifice. Lui i se atribuie principiile care 
stau la baza homeopatiei şi introducerea igienei în medicină. A 
fost denumit atât părintele toxicologiei, cât şi al medicinei 
experimentale, iar preocupările sale pentru componentele 
chimice ale leacurilor au dus la descoperirea zincului, numele 
elementului fiind inventat tot de el. Cărţile sale au fost 
studiate atât de Francis Bacon, cât şi de Isaac Newton. 

Cum au fost scoase la lumină leacurile populare pe care le 
strângea, multe dintre ele fiind azi baza unor medicamente 
produse la scară industrială? A fost oare un proces cu încercări 
şi eşecuri sau pură întâmplare? Ori s-a datorat faptului că 
tamaduitorii sunt îndrumați de spirite şi îngeri, cum credeau 
irochezii şi Paracelsus?18! 

Potrivit idealismului, toţi suntem conectaţi la o mare Minte 
Cosmică, principiul inteligenţei universale, prin propriile minţi 
individuale. Aşa că, dacă crezi în idealism, probabil că pui 
mare preţ pe imaginaţie - în ideea că are ceva „magic” -, mai 
mult decât în cazul că eşti materialist şi vezi fiecare minte 
individuală ca fiind o entitate separată. Si, după cum vom 
vedea în scurt timp, marile descoperiri ştiinţifice le aparţin 
unor oameni care cultivau stările de conştiinţă în care erau 


181 În metodologia ştiinţelor experimentale, ale cărei începuturi le 
vedem acum, se pune mare accent pe strângerea probelor pentru a 
verifica teoriile. Dar, desigur, la teorie se ajungea prin intuiţie. Dacă 
privim astfel istoria ştiinţei, apare un paradox. Cu cât e mai mare 
saltul înainte pe care îl reprezintă descoperirea, cu atât e mai 
important rolul intuiţiei. Cele mai strălucite idei sunt de obicei cele 
care nu vin în urma calculelor meticuloase, ci „de nicăieri”, cum ar 
spune un materialist. In mod tradiţional, acestea erau explicate prin 
intervenţia angelica. Dacă denumesti procesul intuiţie, nu oferi o 
explicaţie alternativă, ci îi dai aceleiaşi explicaţii o denumire cu 
rezonanţă ştiinţifică. 


deschişi la gândurile marii Minti Cosmice. 


Capitolul 36 
Cavaful are alt fel de cunoaştere 


Tu şi cu mine am putea sta împreună şi, prin exerciţii 
spirituale, am putea trece într-o altă stare de conştiinţă, poate 
chiar într-una vizionară, în care lumea pare un loc misterios, 
un loc al dimensiunilor în desfăşurare, un loc controlat de 
inteligenţe nevăzute, unde tot ce se întâmplă era sortit să fie 
aşa. 

Într-adevăr, oamenii resimt lumea în asemenea stări 
alternative şi poţi percepe universul în felul acesta. Intrebarea 
este următoarea: când eşti într-o stare modificată şi vezi ce nu 
vezi în mod normal, înțelegând că lumea funcţionează în 
moduri pe care nu le percepi sau nu le înţelegi într-o stare 
normală, vezi oare ceva real? Sunt percepțiile tale adevărate 
şi te ajută să trăieşti mai bine sau sunt simple amăgiri? Cum 
ar fi dacă ai primi brusc vedere radiografică astfel încât să 
vezi lucrurile reale pe care le vedeai înainte sau trecerea într-o 
stare alternativă este mai degrabă un exerciţiu de 
autoamăgire, ca faptul de a urmări un spectacolul dat de un 
iluzionist? 


Zuluşii cred că sufletul îmbracă după moarte o formă parţial 
animalică, parţial umană. Într-un sens, iată adevărata noastră 
formă, spun ei, pentru că, atâta timp cât suntem pe pământ, 
avem o natură animalică. Dar, la scurt timp după ce murim, 
ne lepădăm de ea şi partea umană din noi se înalţă înapoi la 
ceruri, la locul ei de origine. 

În viaţa tribală, toţi băieţii sunt iniţiaţi înainte să devină 
bărbaţi, dar apoi doar puţini sunt aleşi pentru initieri 
ulterioare. În deşertul australian, o astfel de iniţiere ulterioară 
face dintr-un tânăr un karadji - adică şaman, ales de părintele 
tuturor zeilor şi străbunii tribului să călătorească între această 
lume şi Ţara Visurilor. 

Băiatul ales este trezit noaptea de cei mai vârstnici, care 
poartă măşti animaliere. | se pictează corpul şi e pus într-o 
groapă nu prea adâncă. Nu i se permite să scoată niciun sunet 
sau să-şi ridice ochii din pământ. Este mort pentru lume, în 


sens simbolic, dar se teme şi că va muri de-adevăratelea. 

Călătoria din prima noapte va deveni chiar mai înfricoşătoare 
şi aproape insuportabil de dureroasă. Poate fi dus într-o 
groapă cu şerpi şi făcut să comunice cu marele şarpe. Sau îl 
pot ataca animale cu cap de om. Acestea sunt spiritele rele. 
Poate vedea morţii venind spre el şi le poate auzi oasele 
pârâind. Ca Enoh sau Daniel, poate să audă tunetele unei 
furtuni îngrozitoare, care distruge tot. 

Bătrânii îl duc apoi în alt loc întunecat, unde încep să-i facă 
incizii în piele. lau cristale de rocă şi i le pun în crestături. 
Actioneaza treptat, tăindu-l întâi pe picioare, apoi mai sus, pe 
abdomen şi până la coşul pieptului. | se face o gaură în primul 
deget de la mâna dreaptă, în care se inserează un cristal. | se 
pun mai multe cristale în scalp şi trebuie să mănânce alimente 
conţinând cristale. Toate acestea se repetă trei zile, până i se 
face o gaură mare în limbă, semn că puterea cristalelor este 
acum în interiorul lui. 

În doctrinele ezoterice care consideră pământul o fiinţă vie, 
cristalele sunt ochii lui. Cu cristale în el, karadji va începe să 
vadă tot ce trăieşte în lumea spiritelor şi să le spună 
oamenilor ce a văzut. 

Apoi este lăsat singur în deşert multă vreme. Bătrânii vin la el 
şi îl învaţă tehnici de respiraţie şi posturi care îl ajută să vadă 
lumea spiritelor şi când e treaz, şi când doarme. Invata 
telepatia, să vadă spiritele şi în interiorul corpurilor umane 
pentru a diagnostica şi a vindeca bolile, să facă exerciţii, să 
identifice criminalii şi să călătorească printre astri ca să vadă 
ce se întâmplă pe distanţe mari. Poate că încep să-i crească 
nişte cioturi, semnele aripilor ce îi vor ieşi din umeri. 

Poate că va putea să născocească noi poveşti, noi cântece şi 
dansuri. 

Pământul era pustiit de secetă şi într-o zi tribul său i-a cerut 
unui karadji să intervină pentru ei. El s-a suit pe Muntele 
Ooobi-Oobi. Patru zile a urcat treptele săpate în stâncă, până 
a ajuns la un izvor. A băut din apa aceea şi s-a simţit 
revigorat. Apoi a văzut un cerc din stâlpi de piatră. In interiorul 
lui a auzit un muget groaznic şi a ştiut că marele zeu e pe 
aproape. S-a rugat să se termine seceta şi, deodată, a fost 
ridicat în prezenţa părintelui tuturor zeilor, care stătea pe un 
tron din cristale de cuarţ. | s-a spus să culeagă câte flori poate 


şi să le ducă tribului său, la poalele Muntelui Ooobi-Oobi. 


În Laponia sfârşitului de secolul XVII drumeţii au întâlnit 
triburi care încă îl venerau pe Thor. Olaus Rudbeck a fost 
trimis în călătorie de regele Suediei pentru a scrie o istorie 
neamului acela. Ceea ce Rudbeck numea „arta magică” a 
laponilor avea în centru o tobă dintr-o bucată de lemn scobită, 
fie pin, brad sau mesteacăn, dar, în orice caz, trebuia să fie 
dintr-un copac care se întorcea „după traiectoria soarelui”, 
astfel încât fibrele arborelui să se răsucească de la bază la 
vârf, unduind de la dreapta la stânga. Coseau o piele de ren 
peste scobitură şi adăugau câteva inele de aramă. Ciocanul cu 
care băteau toba era din corn de ren şi se numea Ciocanul lui 
Thor. 

Când se bătea toba cu Ciocanul lui Thor, inelele de aramă se 
mişcau pe picturi, spunându-le laponilor ce voiau să afle; de 
exemplu, dacă un inel se deplasa pe imaginea unui lup, aveau 
să vâneze lupi în ziua aceea. Toboşarul îngenunchea lângă 
tobă şi bătea încet la început, apoi din ce în ce mai repede, 
începând să se bâţâie şi să danseze în cerc până când, în cele 
din urmă, toţi cădeau leşinaţi. Puteau să zacă acolo ore 
întregi, timp în care se făceau toate eforturile să nu fie 
deranjati de muşte. Tobosarul rămânea inconştient până la 
douăzeci de ore, timp în care cei prezenţi la ceremonie 
continuau să cânte. 

În timp ce toboşarul era inconştient, spiritul său era liber să 
călătorească în împărăţia morţilor - să ceară sfatul străbunilor 
- sau să străbată mari distanţe, să vadă trecutul sau viitorul, 
să-i întâlnească pe zei. Uneori, căutând sfatul zeilor, toboşarul 
lua un măr auriu într-o mână şi în cealaltă Ciocanul lui Thor, 
făcut din corn sau lemn de arin, iar alteori şi un şarpe de 
aramă. Samanii mai purtau şi desagi cu muşte albastre, pe 
care le trimiteau să le împlinească poruncile. 

Rudbeck a menţionat că, până să facă el călătoria din 1695, 
utilizările magice ale tobei erau deja uitate de laponi. 

Cu laponii ai căror şamani căutau leacuri, revenim la 
Paracelsus, care a căutat leacuri populare în Elveţia şi 
Germania şi iniţierea lui şamanică printre tătari, astfel ne 
aflăm din nou în faţa întrebării: cum au fost descoperite ele? 
Nu încape îndoială că oamenii din toate epocile şi din toate 


locurile au intrat în stări modificate pentru a afla lucruri 
refuzate lor în starea normală de constienta. 
Există oare şi alte moduri de cunoaştere? 


Jacob Boehme s-a născut în 1575 într-un sătuc. Părinţi lui 
erau ţărani luterani evlavioşi, dar analfabeți. Jacob era un copil 
bun, visător, care nu punea niciodată la îndoială poveştile 
miraculoase auzite la biserică sau basmele povestite de 
părinţi. Aceştia l-au pus să păzească turmele, fiind prea firav şi 
sensibil ca să muncească la fermă, iar mai târziu l-au dat 
ucenic la un cizmar în oraşul apropiat, Goerlitz. 

Intr-o zi, când stăpânul i-a lăsat în grijă prăvălia o vreme, a 
intrat acolo un străin. Părea sărac, dar avea în ochi o lumină 
intensă, parcă din altă lume. l-a spus lui Jacob că vrea să 
cumpere o pereche de pantofi. Jacob nu era sigur că avea 
dreptul să vândă ceva, aşa că i-a zis un preţ exorbitant. Omul 
a cumpărat totuşi pantofii şi a plecat. Pe urmă, l-a strigat pe 
Jacob din stradă, vrând să-i vorbească: 

— Jacob, eşti mic, dar o să creşti mare şi o să fii un om atât 
de neobişnuit, că lumea o să se minuneze de tine. Fii supus lui 
Dumnezeu şi venerează-L! 

l-a mai zis să citească Scripturile, în care va găsi „alinare 
pentru sărăcie şi încercările la care va fi supus, precum şi 
pentru persecuțiile pe care le va îndura”. Fii curajos, fii 
perseverent. Domnul te iubeşte şi va fi bun cu tine. 

Străinul i-a luat mâna, l-a mai străpuns o dată cu privirea, 
apoi a plecat. 

Jacob a început să aibă viziuni. Nu se adaptase niciodată la 
viaţa de la prăvălie şi în curând, devenind din ce în ce mai 
distrat şi indiferent, a fost dat afară. A ajuns cizmar ambulant, 
neliniştit şi deprimat. 

În anul 1599 s-a întors la Goerlitz şi şi-a deschis propria lui 
cizmărie. S-a căsătorit cu fata măcelarului din oraş. A fost o 
căsnicie fericită şi au avut şase copii. 

Jacob era scund, slab şi şters, cu nasul un pic coroiat, ochii 
cenusii şi fruntea înaltă. Barba îi era rară şi vocea firava si 
joasă. Era afabil, modest, umil şi supus, şi totuşi îi fusese sortit 
să-şi facă un duşman de moarte. 

In 1600, i-a atras privirea reflexia soarelui într-un vas lucios 
de cositor. In timp ce se uita i s-a părut că e „primit într-o 


lume transformată”. Mintea a început să-i pulseze şi să-i 
radieze, iar lui i s-a părut divină. Surprins, a încercat să iasă 
din transă plecând din clădire şi ieşind la aer, dar şi acolo a 
fost uluit să vadă în inima sa şi esenţa naturii, percepând 
nemijlocit forţele armonioase care făceau plantele şi ierburile 
să crească. A avut impresia că vede şi simte întreaga Creaţie 
în acţiune. 

A început să ţină un jurnal cu experienţele lui mistice. 
„Câteodată poarta spre taina Lui îmi era deschisă”, scria el. 
„Apoi, într-un sfert de oră, am înţeles mai mult decât în atâţia 
ani petrecuţi la universitate.” 

Odată a avut o viziune a Creaţiei, în care la început parcă era 
de faţă: 


Să nu se mire nimeni dacă scriu despre facerea lumii, căci 
am fost acolo si am asistat la ea (...) Aşa cum mintea omului 
acţionează şi aranjează gândurile şi simţurile de la cel mai 
înalt la cel mai de jos, înţelege şi ordonă prin gânduri de la cel 
mai înalt la cel mai de jos, şi mintea cea veşnică s-a 
manifestat de la nobila sa maiestate şi până cel mai jos, la 
marele întuneric. lar această lume, cu soarele, stelele şi 
elementele naturii şi cu orice creaturi, nu e decât 
manifestarea voinţei eterne şi a minţii veşnice. Şi cum a fost 
la început, asa este si acum în vegetaţia şi agitația ei 
necontenită. Am văzut şi am înţeles Fiinţa tuturor Fiintelor, 
Genunea tuturor Genunilor (...) Am văzut prima existenţă 
iniţială a lumii şi a tuturor creaturilor. Inlăuntrul meu am 
perceput întreaga creaţie, ordinea şi mişcarea sa: mai întăi, 
am văzut lumea divină, a îngerilor şi a raiului, apoi lumea 
întunecată, tărâmul plin de flăcări, şi în al treilea rând, lumea 
din jurul nostru, vizibilă şi tangibilă, ca expresie şi rezultat al 
celor două lumi interioare, veşnice şi ascunse.?® 


Cu greu se poate găsi la vreun susţinător al idealismului o 
afirmaţie mai clară despre cum creează mintea cosmică prin 
gândire. 

Jacob Boehme a scris un comentariu la Facerea pe care, din 
respect pentru Paracelsus, l-a intitulat Mysterium Magnum. 


1% Concerning the Three Principles of the Divine Essences, 1619. 
Mysterium Magnum, p. 2, 1623. 


Îngerii sunt uneltele cu care Dumnezeu conduce lumea şi ei 
slăvesc natura cerească a locului unde domnesc, dar domină 
şi lumea terestră cu toate ţinuturile ei. 

Fiecare ţară are un spirit păzitor princiar. 

Ori de câte ori răsună melodia cerească a îngerilor, au loc 
dezvoltări variate, în forme şi culori minunate (...) Prin 
interacţiunea lor, puterile cereşti dau naştere la copaci şi 
tufişuri, pe care creşte frumosul, splendidul rod al vieţii. Tot 
aşa, prin intermediul acestor puteri, apar felurite flori în culori 
cereşti frumoase şi cu mireasmă îmbătătoare.1% 

Boehme a oferit descrieri amănunțite ale felului în care se 
manifestă puterile spirituale în natură: 

„Priviţi un copac. Pe dinafară are o scoarță dura şi aspră, 
pare mort şi acoperit, dar corpul copacului are forţă vitală ce 
pătrunde prin coaja dură şi uscată şi dă naştere la multe 
organisme tinere, ramuri şi frunze, care îşi au, totuşi, originea 
în corpul copacului. Aşa se întâmplă şi cu întreaga casă a 
acestei lumi, în care s-ar părea că lumina lui Dumnezeu s-a 
stins, pentru că s-a retras şi pare moartă. Dar iubirea pătrunde 
din nou şi din nou în această adevărată casă a morţii şi dă 
naştere altor ramuri sfinte şi cereşti ale acestui mare copac, 
care provin din lumină.”184 

În scrierea sa despre semnele tuturor lucrurilor din 1622, 
Boehme a făcut o descriere unică a felului în care îngerii - pe 
care în alte locuri îi denumeşte spirite ale corpurilor cereşti - 
dau formă, culoare şi gust diverselor specii de plante. „Soarele 
extrage puterea din rădăcina înfiptă în pământ şi veselul 


183 Epistola a Il-a din lucrarea 62 de epistole teosofice, 1624. 

184 Sistemul lui Myers Briggs de clasificare a personalităţii a devenit 
metoda standard de evaluare a angajaţilor de către organizaţiile mari. 
Propune patru tipuri principale, din care trei sunt axate în primul rând 
pe informaţii senzoriale - văz, auz şi pipăit. Al patrulea tip - grupul 
„digital” - primeşte şi informaţii direct de la simţuri, dar ulterior le 
procesează intern. Acest al patrulea grup - cam un sfert din populaţie 
- se axează, prin urmare, pe textura mereu în mişcare, pe schimbările 
şi nuanțele vieţii interioare. Pe de altă parte, oamenii cu trăsături 
specifice autismului tind să se concentreze mai mult pe informaţiile 
senzoriale şi mai puţin pe viaţa interioară, atât a lor, cât şi a altora. 
Domeniul ştiinţific constituie, prin urmare, o şansă în carieră pentru 
oamenii cu tendinţe autiste, iar cercetările arată că autiştii au rareori 
credinţe religioase. 


Mercur urcă odată cu ea...” 

El a înţeles că nu toate informaţiile necesare plantei pentru a 
creşte în forma ei obişnuită se află în interiorul respectivei 
plante, ci în universul văzut ca un întreg şi îndeosebi în relaţia 
specială a plantei cu soarele şi cu planetele, cu care 
interacționează în procesul de creştere. 


Soarele ajunge la uleiul din mijlocul fructului şi tânjeşte cu 
patimă după el, se dăruieşte liber în fruct, iar soarele interior 
al fructului absoarbe în sine această calitate şi o eliberează cu 
bucurie în proprietăţile fructului care ne îmblânzesc şi 
îndulcesc pe noi toţi cu iubire. 


A făcut şi o descriere exhaustivă a felului în care luna şi 
planetele îşi exercită influenţa. 


Jupiter înclină spre albastru şi ajută la formarea unui gust 
plăcut... Marte provoacă asprime şi dă un gust amar, din 
cauza naturii sale neliniştite... Venus oferă culoarea verde şi 
un gust dulce... Soarele dă culoarea galbenă si dă dulceata 
potrivită gustului sărat... Saturn înclină spre negru şi dă un 
gust intepator sau acru... Luna are o afinitate cu tuberculii 
care umflă sau se zbârcesc odată cu creşterea şi descreşterea 
ei. 


Boehme folosea aceste „semnături” planetare ale plantelor în 
chip de ghid pentru proprietăţile lor medicinale: cu cât o 
plantă nu creşte prea înaltă şi e mai aspră la pipăit, cu atât 
mai puternic este Marte în ea. E mai bine să fie folosită extern, 
la oblojirea rănilor şi inflamaţiilor, decât să fie ingerata. 

Deşi poate fi ascunsă, inteligenţa ce vine de la marele soare 
spiritual se află în toate. „Recunoaştem că întreaga lume e 
numai soare şi localizarea soarelui ar fi peste tot, puterea 
astrului este pretutindeni, dar ascunsă.” 

Boehme a avut un simţ atât de acut al lumii interioare solare, 
încât a descris-o pe cea materială ca fiind „Lumea exterioară”. 


Când a citit Aurora, caietele lui Boehme, un nobil din partea 
locului a fost fascinat. Apoi le-a dat la copiat şi le-a împărţit 
prietenilor săi influenţi. 


Preotul din localitate, pastorul Richter, a fost mai întâi 
alarmat de răspândirea misticismului vizionar printre enoriaşii 
săi, apoi a nutrit o ură şi invidie amarnice pentru Jacob, când 
acesta a fost invitat la curţi princiare şi universităţi. Richter a 
început să acuze „falşii profeţi” din amvon. Când i-a căzut în 
mână un exemplar al operei Aurora, pastorul a înfierat-o ca 
fiind „o unealtă a Satanei”. l-a convins pe mai-marii oraşului 
să-l alunge pe Jacob, acesta fiind escortat dincolo de zidurile 
cetăţii şi lăsat să cutreiere singur câmpurile. Când s-a întors, 
geamurile casei sale fuseseră sparte şi familia lui ameninţată 
cu acte de violenţă. A fost astfel convins să promită că nu va 
mai concepe alte cărţi. 

Dar el s-a apucat din nou de scris. Scrierile sale erau scoase 
pe ascuns din oraş în saci de grâu, iar de acolo seminţele 
gândirii lui erau purtate de vânt în lumea largă. 

La vârsta de 50 de ani, a căzut la pat. Era într-o duminică 
noapte şi i s-a părut că aude o muzică suavă. L-a întrebat pe 
fiul său Tobias dacă o aude şi el. Nu o auzea. Jacob la rugat 
apoi să deschidă uşa ca să audă mai bine. La şase dimineaţa a 
cerut să fie întors cu spatele la familie, pentru că iubirea ei îi 
lega spiritul de pământ. A spus: „E timpul să mă duc în Rai.” 


Ca şi Aurora, scrierile scoase pe furiş din Goerlitz au fost 
copiate şi răspândite cu entuziasm. Ideile lui Jacob Boehme 
aveau să stârnească o revoluţie în istoria gândirii umane. 
Renaşterea idealismului printre filosofii germani, revolta 
romantică împotriva materialismului şi apariţia 
nonconformismului, toate îşi au originea în gândirea lui. 
Viziunile cosmice ale lui Milton s-au inspirat din ale lui 
Boehme, precum şi cele ale lui Swedenborg şi Blake. Novalis şi 
Coleridge s-au autointitulat discipolii sai. Rubens l-a numit „o 
unealtă binecuvântată în mâinile spiritului lui Dumnezeu”. 
Hegel a găsit la el inspiraţia pentru felul său de a privi lumea 
şi l-a numit „părintele filosofiei germane”. 

Spre deosebire de Sf. Francisc sau Paracelsus, Boehme nu a 
făcut minuni sau descoperiri ştiinţifice. Nimeni altcineva nu i-a 
văzut viziunile. Dar a avut o viziune detaliată, 
atotcuprinzătoare a universului, aşa cum o concepe 
idealismul. A arătat cum se pune idealismul în practică, cum 
se desfăşoară gândurile lui Dumnezeu pentru a crea specii de 


plante şi arbori, precum şi eurile noastre individuale, şi a 
recurs la amănunte convingătoare. Viziunea lui e armonioasă 
şi pare să exprime adevărul. Mulţi oameni de seamă au citit-o 
şi au recunoscut-o ca pe o descriere a originilor şi a lucrărilor 
lumii, aşa cum au cunoscut-o şi ei. 

La începutul acestei cărţi, am spus că ar fi rezonabil ca 
percepţia noastră asupra unei lumi emanand dintr-o Minte 
Cosmică să fie foarte diferită de percepţia unei lumi care e 
doar rodul întâmplării. Dacă citim relatările altora despre 
experienţele lor, asta ne poate ajuta, bineînţeles, să ne 
concentrăm asupra elementelor din propria experienţă, de 
care, 

llustratie din The History of the Macrocosm and the Microcosm 
(1617) de Robert Fludd, apărător si apropiat al rozacrucienilor. 
Reprezentarea arata integrarea trupurilor ceresti in procesele 
naturale. Doctrina semnaturilor a fost schitata pentru prima 
oară de Bolos din Mendes în jurul anului 200 î.Hr., care a dat 
multe exemple. Dar expunerea lui Boehme este prima 
descriere practica si filosofica. Ideile lui si cele ale lui 
Paracelsus vor sta la baza renumitului Tratat de fitoterapie al 
lui Culpeper. Un ecou al acestor idei se regăseşte în teoria 
rezonantei morfice a lui Rupert Sheldrake în cel putin o 
privinţă. După Sheldrake, codul genetic al fiinţelor vii nu a 
dovedit că poate oferi toate informaţiile necesare lor pentru a 
se dezvolta în întregime, cum au crezut iniţial cei care l-au 
descoperit, ci doar un mic procent din acestea. Restul trebuie 
să fie „acolo”, în cosmos, iar planta sau animalul trebuie să se 


formeze prin interacţiunea informaţiilor din cod cu aceste forţe 
exterioare - probabil influenţa stelelor şi a planetelor, aşa cum 
a fost descrisă de Boehme 


altminteri, poate că nu am fi conştienţi. Recunoaştem 
câteodată în operele unor scriitori ceva despre care n-am mai 
citit şi spunem „Da, experienţa mea de viaţă e la fel!” 

Cred că există o diferenţă mai mare între firile oamenilor 
decât presupunem în general.'® In realitate, ca să folosesc 
cuvinte mai tari, trăim în ficţiunea convenţională potrivit 
căreia toţi avem aceeaşi formă de conştiinţă, când, de fapt, 
există un spectru larg de conştiinţe, mergând, să zicem, de la 
Lorna Byrne la Richard Dawkins. Unii dintre noi cunosc lumea 
într-un fel ce concordă cu idealismul, în timp ce alţii sunt în 
acord cu materialismul. Cei mai înclinați să privească în 
interiorul lor, mai intuitivi şi mai plini de fantezie probabil 
observă că ceea ce credem a fi coincidente semnificative si 
alte experienţe mistice, simt alte imbolduri lumeşti, au uneori 
sentimentul că tot ce ni se întâmplă era sortit să se întâmple 
şi poate au câteodată şi viziuni.*®® 


185 În anul 1984, English Society of Psychical Research a făcut un 
studiu asupra halucinaţiilor, arătând că unul din zece oameni a avut o 
halucinație la un moment dat în viata si că aceasta nu e o consecinţă 
a unei boli psihice sau mintale. Un studiu asemănător, efectuat în 
1948, a confirmat rezultatele. 

186 Filosofia analitică anglo-americana din anii '70. Poate că acum s-a 
schimbat în întregime. 


Reprezentare a sufletului omenesc in Orbis Sensualium Pictus 
(Manual scris de John Amos Comenius, rozacrucian ceh şi 
pionier în domeniul educaţiei) 


Oamenii care cunosc viaţa astfel, care sunt mai aproape de 

acest capăt al spectrului îl vor citi pe Jacob Boehme şi, ca 
Hegel, vor spune: „Da, este o descriere fidelă şi profundă a 
felului în care funcţionează lumea în toate aspectele sale 
misterioase.” 


Când am studiat filosofia la facultate, idealismul nu era 
apărat de niciun profesor serios. Istoria e scrisă de învingători, 
iar idealismul era privit doar cu interes istoric, abordat doar 
pentru a fi desfiinţat. 

Totuşi, operele idealiştilor ca Paracelsus şi Boehme nu sunt 
doar fantezii, au avut şi aplicaţii practice demonstrate în 
detaliu. Am vorbit în treacăt despre inovațiile lui Paracelsus în 
ştiinţă şi în medicină şi despre lucrările amândurora, despre 
influenţa stelelor şi a planetelor, readuse la viaţă şi elaborate 
de Rudolf Steiner în secolul XX. In cartea sa intitulată 
Harmony: A New Way of Looking at the World, prinţul Charles 
a recomandat un sistem de agricultură bazat pe miraculoasa 
ingeniozitate a naturii, apropiind agricultura de ciclurile de 


viaţă ale Pământului. În agricultura biodinamică practicată la 
fermele sale din Cornwall, aceste cicluri nu sunt numai 
ciclurile Soarelui şi ale anotimpurilor, ci şi ale Lunii, ale 
planetelor şi ale aştrilor. Influenţa lor asupra creşterii 
plantelor, descrisă de Boehme, e folosită pentru obţinerea de 
recolte mai bune şi mai sănătoase. 

Prinţul Charles scrie şi despre „străfundurile conştiinţei 
umane, unde firea omului e înrădăcinată în Natura însăşi”. 
Idealismul afirmă că există un sens al inteligenţei ce stă la 
baza oricărei fiinţe, iar noi o putem folosi în conversații 
inteligente. 


Capitolul 37 
Shakespeare şi rozacrucienii 


În 1617, o broşură intitulată Fama Fraternitatis (Veste despre 
Fratie), in care se anunţa existenţa unei confrerii clandestine 
numite Rozacrucienii, s-a publicat anonim la Kessel, în 
Germania, unde, în mod misterios, a apărut peste un an alta, 
Confessio. In Fama se susţinea ca se descoperise recent 
cavoul cu şapte laturi al lui Christian Rosenkreuz, că trupul lui 
era păstrat perfect şi că lângă el se aflau o Biblie şi scrierile lui 
Paracelsus. După un an, s-a tipărit la fel de misterios 
Confessio. După încă un an, a urmat Nunta alchimicd a lui 
Christian Rosenkreuz şi în 1623 pe străzile Parisului au apărut 
peste noapte afişe, provocând un val de entuziasm şi 
speculaţii. 


În ştiinţă nu există o definiţie a materiei, ea este doar ce 
există. Căutaţi pe internet definiţii şi veţi găsi liste cu părţile 
sale componente, lucru asemănător cu a defini o casă 
afirmând că e făcută din cărămizi, ciment, sticlă etc. 

In idealism, pe de altă parte, materia e definită ca fiind „ceea 
ce formează o barieră pentru spirit”. De pildă, materia închide 
spiritul unei fiinţe umane, ţinându-l departe de Dumnezeu, 
îngeri şi alte spirite. Pentru asta este materia. 

Atunci când oamenii trăiau iubindu-l necontenit pe Dumnezeu 
- când „umblau cu Dumnezeu” -, când nu exista nicio barieră 
între fiinţele umane şi Atotputernicul, iar El îşi revărsa asupra 
lor iubirea şi vrerea, ele erau copleşite de acestea. Plini de 


gândurile sublime şi atotputernice ale lui Dumnezeu, oamenii 
erau incapabili să gândească singuri. Mai târziu, când materia 
s-a întărit, au fost nevoiţi să-şi făurească o altă formă de 
conştiinţă. Aveau să piardă conştientizarea universului şi să-şi 
dezvolte un nou mod de gândire, care se concentra pe 
lucrurile materiale. A trebuit să cunoască obiectele, să le 
înţeleagă în întregime şi să înveţe să le mânuiască. lată 
marele proiect al ştiinţei în secolul al XVII-lea, care a culminat 
cu metoda ştiinţifică a lui Francis Bacon şi cu raționalismul lui 
Descartes. Omenirea va fi nevoită să înţeleagă obiectele 
privindu-le pe toate părţile şi să înveţe să le manipuleze. 

La baza acestor şcoli de gândire a stat dezvoltarea a ce 
putem numi gândire dualistă: supoziţia că un lucru trebuie să 
fie adevărat sau fals. Ceva poate exista sau nu. Logicienii 
numesc uneori asta „legea excluderii căii de mijloc”. Daca 
vrem adevărul despre lume, trebuie să ne fie foarte clar dacă 
un lucru este adevărat sau fals şi, bineînţeles, e extrem de 
important să determinăm dacă un lucru e adevărat sau nu. 
Dacă ceva este adevărat sau fals, ai putea să crezi că e 
incontestabil adevărat. Şi este adevărat că funcţionează în 
chip de cale pe care navigam prin viata... 

... până la un moment dat. 


~ 


Francis Bacon, viconte de St Alban (de William Marshall, după 
Simon de Passe, 1640) 


Chiar în momentul când Francis Bacon îşi elabora metoda 
ştiinţifică, un om pe care îl cunoştea bine şi cu care 
împărtăşea multe idei aducea în lume imboldul contrar.1% 

Shakespeare era un fel de vrăjitor. Miza pe supranatural şi 
elementul supranatural din operele lui încă ne face inimile să 
bată mai tare. El oferă o expresie atât de intensă a 
supranaturalului şi o descriere aşa de fascinantă a modului în 
care supranaturalul ne modelează viaţa, încât a luminat lumea 
în cei mai intunecati ani ai materialismului. Viziunile codate 
ale lui Paracelsus, Christian Rosenkreuz, Jacob Boehme, ale 
ţăranilor care-şi spuneau basme cu zâne în lungile nopţi de 


187 Steiner a făcut următoarea observaţie in The Karma of 
Untruthfulness II, Prelegerea 20: ,,... filosoful englez Francis Bacon din 
Verulam, întemeietorul gândirii materialiste moderne, s-a inspirat tot 
din Shakespeare.” Ilie lucra prin amândoi. Vezi /storia secretă a lumii. 


iarnă au fost introduse în piese de teatru ca Visul unei nopți 
de vară, Poveste de iarnă şi Furtuna. Întrupată în personajul 
Ariel, ne grăieşte o silfidă a lui Paracelsus. Macbeth are o 
putere ocultă care îi sperie pe actorii din ziua de azi. 

În Visul unei nopţi de vară, Titania îi spune lui Fundulea: 

„O, dormi, iar eu în braţe te cuprind... 

Aşa precum zoreaua imbratiseaza frumosul caprifoi şi tot 
astfel cum iedera împresoară trunchiul aspru al ulmului.” 

Aici sunt câteva indicii. În Antichitate, ulmul îi era sacru Lunii, 
iar în relatarea lui Vergiliu despre ritualul de iniţiere ulmul 
formează pragul lumii de dincolo. ledera era asociată cu zeul 
Bacchus. ledera e simbolul patimii nestăvilite: „Pasiunea 
dominantă din minte se aruncă precum iedera în jurul tuturor 
faptelor omeneşti, se împleteşte cu hotărârile noastre şi le 
acceptă, se amestecă în ele sau chiar le domină.”188 

Fundulea e iniţiat în ritualurile descrise de Apuleius. Somnul 
lui, mai mult al morţii decât unul obişnuit, este transa 
candidaţilor la iniţiere, indusă în timp ce corpul material e 
înnobilat şi purificat de poftele sale animalice şi-şi pierde 
prostia de măgar a celor neinitiati. Titania îi spune: „De tot ce- 
i pământesc te-oi dezlega/Un duh să fii zburând în preajma 
mea.” Spiritul său urmează sa fie eliberat ca acela al unui 
iniţiat pentru a zbura prin sfere. 

După aceea, când Titania îi pune trandafiri pe cap, Fundulea 
va renaşte şi i se va reface conştiinţa din starea de veghe. 
Coroane de trandafiri se purtau şi la orgiile bahice, iar în 
Măgarul de aur al lui Apuleius trandafirii îl prefac din nou pe 
asin în om. Practica spirituală rozacruciană simbolizează 
acţiunea asupra chakrelor cu imaginea unei ghirlande de 
şapte roze roşii pe o cruce. Cele şapte roze apar, desigur, şi 
pe mormântul lui William Shakespeare. 

Aşa cum o povesteşte el, istoria lumii e plină de întâmplări 
invizibile şi fapte improbabile, însă el afirmă că aceasta 
dimensiune este totuşi reală şi că relatarea sa despre cele 
întâmplate acolo e exactă. În această privinţă, gândirea 
mistică a lui Shakespeare are o alură sufistă. 

În comediile lui, personajele se rătăcesc în Pădurea cea 
Verde, unde încep să li se întâmple lucruri stranii, iar vieţile lor 


188 Francis Bacon, On the Advancement of Learning, Second Book, 
1605. 


sunt modificate şi îndreptate. În termeni sufişti, Pădurea cea 
Verde este ceea ce s-a numit Mundus imaginalis. 

Henry Corbin, scriitor şi filosof francez din secolul XX, a 
explicat înţelepciunea sufista publicului occidental mai larg. El 
a descris mundus imaginalis ca pe o lume între lumi, un loc 
care „nu e niciun loc”: nu trebuie să descoperim unde se află, 
pentru că „suntem deja pe acest tărâm”. Nu percepem cea 
mai mare parte din această lume pentru că, atunci când 
ajungem cu simţurile în lumea fizică, punem deoparte cealaltă 
lume cu o voinţă aflată mult sub pragul conştiinţei, ceea ce el 
numeşte „reflexul agnostic”. Pentru a-l zădărnici şi pentru a 
intra in mundus imaginalis, trebuie să ne dezvoltăm ceea ce 
Corbin denumeşte facultatea „imaginaţiei active”. 
Dezvoltându-şi această facultate, adepţii au perceput şi chiar 
au vizitat respectivul tărâm cu o topografie coerentă, 
incluzând oraşe pe care toţi le pot vizita dacă ajung acolo. 

Deoarece tărâmul în discuţie se întinde între lumea fizică şi 
cea a fiinţelor spirituale cele mai nobile, dacă intri în el şi îţi 
imaginezi ce doreşti cu destulă intensitate, poţi aduce acel 
lucru cu tine în lumea materială. 

Ibn Arabi a dat sfaturi cu privire la dezvoltarea şi practicarea 
a ceea ce este uneori numit astăzi „visare lucidă”. A scris că, 
dacă te disciplinezi atât cât să-ţi controlezi gândurile când 
visezi, vigilenta ce rezultă te va face capabil să devii conştient 
de dimensiunea intermediară, „ceea ce aduce mari beneficii 
oricui”. 

Îmblânzirea scorpiei se bazează pe o parabola sufită despre 
trecerea într-o stare superioară de conştienţă. Katarina - 
scorpia - reprezintă partea neliniştită din noi, care trebuie 
potolită înainte să dobandim o conştiinţă mai înaltă.1%9 Accesul 
la stările superioare se face prin dezvoltarea forţelor 
imaginaţiei. O imaginaţie puternică poate aduce schimbări în 
lumea materială. Theseu din Visu/ unei nopți de vară vorbeşte 
despre pana poetului, care „dă trup şi înfăţişare... şi dă sălaş 
şi nume nălucirilor plămădite din văzduh. Acesta-i meşteşugul 
închipuirii”. Prospero convoacă spiritele să-i pună în scenă 
„fanteziile actuale”. 


189 În cap. 20 din /storia sacră a lumii se află o discuţie mai amplă a 
piesei /mblânzirea scorpiei în Istoria secretă a lumii. Eseul lui Corbin 
despre mundus imaginalis este disponibil gratuit pe internet. 


Înţelepciunea sufită oferă metode practice de a directiona 
puterea minţii spre materie. Himmah este o energie spirituală 
concentrată cu o putere extraordinară. Un cunoscător poate 
afecta orice obiect concentrându-şi întreaga energie spirituală 
şi fantezistă într-o anumită direcţie. Cel mai evoluat 
cunoscător poate chiar să dea viaţă obiectelor fizice 
exersandu-si himmah. 

Simbolurile pot juca un rol important in concentrarea energiei 
spirituale tn pildele sufiste, în poezia lui Shakespeare şi, de 
fapt, în toate poveştile din această carte, născocite de minţi 
mult mai înzestrate decât a mea. Simbolistica are, în lumea 
văzută de idealişti, o funcţie diferită de cea din lumea descrisă 
de materialism, în care simbolurile emotioneaza doar mintea. 
În lumea idealistă, contemplând simboluri ce ating o coardă 
profundă a psihicului uman, poţi emite vibrații ce afectează 
însăşi structura lumii materiale. 

Se speculează intens că Prospero din Furtuna ar fi, cel puţin 
parţial, întruchiparea celebrului magician elisabetan Dr. Dee. 
Mulţi comentatori au observat şi că, atunci când o statuie pare 
să se trezească la viaţă la sfârşitul piesei Poveste de iarnă, 
autorul s-ar fi inspirat sigur din Nunta 


=A 


“say, RR AA a 


CRESS 


i 
4 4 re 
ti Br | “<2 


Trandafirul in doua reprezentari (din The Lost Language of 
Symbolism, 1912, de Harold Bayley), Potrivit lui Bayley, 
gradina de trandafiri e ori gradina inchisa din Cantarea lui 
Solomon, ori cea din Roman de la rose. Pentru el, trandafirul 
se asociază cu trezirea fruntii. Trandafirul e floarea iubirii la 
Shakespeare, în Romeo şi Julieta şi în sonete. A devenit un 
simbol universal al iubirii şi, foarte frecventă în zona engleză, 
dar minunatii trandafiri roşii mereu invocati erau, probabil, 
rozele de Damasc. Ca şi întreaga idee de a se îndrăgosti, 
trandafirii erau o achiziţie recentă adusă din Arabia. li sunt 
recunoscător prietenului meu Roderick Brown pentru inedita 
lui cercetare despre importul a diferite soiuri de trandafiri. 
(Vezi şi Henry Nicholson Ellacombe, The Plant-Lore and 
Garden-Craft of Shakespeare, 1878, p. 252) 


alchimică de Christian Rosenkreuz, scrisă şi circulând pe 
ascuns înainte de respectivele opere ale lui Shakespeare, în 
1609. Nunta alchimică s-a publicat in 1615, iar Poveste de 
iarnă s-a reprezentat pe scenă în 1609, dar e greu să nu vezi 
influenţa lui Rosenkreuz în imagistica statuilor, cand 
Shakespeare o descrie pe cea a Hermionei trezindu-se la viaţă 
şi în temele piesei - magia, renasterea şi transformarea: „Vezi, 
domnul meu, n-ai crede c-a respirat? Şi sângele i-a curs prin 
vene? ... Viaţa însăşi i-a încălzit buzele... Ochii-i nu numai sunt 
ficşi, se mişcă... O boare îi iese din gură: ce daltă fermecată ar 
putea să-i taie răsuflarea? ... roseata de pe buzele ei se 
umezeste... Să trag cortina?” 

În zorii epocii moderne, Hamlet vede lumea ieşindu-şi din 


matcă, stricându-se, întunecându-se. Învață să trăiască atât în 
noua lume materială întunecoasă, cât şi în cea ametita ce se 
iveşte. Generaţiile anterioare nu aveau un mod de a se gândi 
la viaţa şi povestea lor interioară, în afară de limbajul mărginit 
al predicilor. Orice fiinţa umană era de-acum în stare să-şi 
dezvolte un sentiment al spaţiului interior, mai mare ca 
universul, iar Shakespeare a populat cosmosul cu o nouă 
specie de personaje - Lear, Falstaff, Romeo şi Julieta, Puck, 
Prospero şi Oberon.1% 

„Căci se petrec în cer şi pe pământ mai multe lucruri decât a 
visat, Horatio, filosofia”, îi spune Hamlet lui Horatio. Vieţile 
noastre în lumea materială sunt relativ ireale şi lipsite de 
consistenţă. Suntem făcuţi din aceeaşi plămadă ca visele. 
Viaţa ne e somn. Marea ambiţie filosofică a lui Shakespeare, 
dar şi puternicul impuls al rozacrucienilor au vrut să arate că 
lumea spirituală invizibilă e mai mare decât cea vizibilă. In 
termeni rozacrucieni, Shakespeare a dat forma şi culoare 
maretelor gânduri universale ale lui Dumnezeu, astfel încât 
imaginaţia omului să le poată cuprinde şi înţelege.!*! 

Hamlet ridică întrebări referitoare la diferite stări de 
conştiinţă. El se preface nebun, Ofelia înnebuneşte, iar prinţul 
poate că e într-adevăr nebun. Suferă de varianta de secol XVII 
a nebuniei divine de la Platon, zugrăvită excepţional de Durer 
în Melancolia | (1514) şi numită „melancolie divină” sau 
„geniu melancolic”. 

Melancolia, se credea pe-atunci, îi loveşte pe filosofii si 
scriitorii de geniu. Aidoma lor, Hamlet trăieşte într-un 
crepuscul ireal, într-o altă stare de conştiinţă, în care vede 
marile adevăruri pe care celelalte personaje din piesă nu le 
pot vedea.?? 


1% Marele profet este, desigur, Harold Bloom, profesor la Yale 
University, autor al volumului Shakespeare: The Invention of the 
Human, Riverhead Trade, 1999. 

191 Marea carte pe aceasta tema este The Anatomy of Melancholy 
(Anatomia melancoliei) de Burton, publicată in 1621. Autorul 
comenteaza gnomic ca adevaratul lider al societatii Roza-Crucei inca 
traia atunci. 

1% „Nebunia fascinează pentru că înseamnă cunoaştere”, a spus 
Michel Foucault în /storia nebuniei. Dar stările de conştiinţă 
neobişnuite, mistice sau de alt fel sunt interesante doar dacă tot ce 


Hanul White Hart în Scole, Norfolk, clădit în anul 1655 (din C.). 
Richardson, Studies from Old English Mansions, 1851). Stilul 
porţii este, poate, un ecou al razmeritei zânelor din Anglia lui 
Shakespeare, readus la viaţă atât de frumos, atât de memorabil 
în Jerusalem, piesa de teatru scrisă de Jez Butterworth (2009) 


Ted Hughes, cel mai de seamă poet englez al generaţiei sale, 
a manifestat un interes viu pentru gândirea ezoterică şi 
mistică. A afirmat că în Venus şi Adonis şi apoi în Măsură 
pentru măsură Shakespeare descria o schimbare în societate, 
o criză provocată de apariţia puritanismului. Adonis se retrage 
când se confruntă cu dorinţele zeiţei. In Măsură pentru 
măsură, puritanul Angelo e copleşit de poftă şi încearcă să 
profite de poziţia sa pentru a o sili pe Isabella să facă sex cu 
el, tot cu urmări groaznice. Puritanul comite o crimă împotriva 
umanităţii, dar ea nu constă doar în reprimarea instinctului 
sexual, ci şi, prin urmare, în amutirea glasului conştiinţei, care 


arată e adevărat; la Shakespeare, bineînţeles, nebunul, nebunul 
prefăcut şi prostul smintit sunt adesea posturi adoptate de oameni 
înzestrați cu o inteligenţă superioară. Ei văd realităţi mai ample decât 
alte personaje. 


e redus la o şoaptă foarte slabă, practic la materialism. Deci, 
ceea ce zugrăveşte Shakespeare nu este doar o atitudine 
limitată faţă de sexualitate, dar şi o atitudine mărginită faţă 
de conştiinţă. 

Nici Venus şi Adonis, nici Măsură pentru măsură nu sunt 
simple relatări ale modului în care o atitudine puritană faţă de 
sex creează probleme în societate, pentru că aceasta se 
manifestă la multe niveluri diferite. Unii critici au încercat să 
identifice contemporani ai lui Shakespeare care s-ar fi putut 
să-i servească de modele pentru Angelo, dar tentatiile la care 
rezistă personajul se întâlnesc pretutindeni. Cu toţi putem 
recunoaşte în noi înşine dorinţele lui Venus şi Adonis, precum 
şi pe cele ale lui Angelo şi Isabella. 


Filosofia ezoterică susţine că putem gândi fiindcă ne 
directionam forţele spre alimentarea gândurilor. Gândirea ne 
face un pic mai putin insufletiti, ne stoarce de forţă vitală - 
„palida umbră a gândului” - şi e un proces saturnian. 
(Albrecht Durer, Melancolia |, 1514) 


Venus si Adonis este un poem istoric, in sensul ca povestea 
celor doi s-a jucat ca piesă sacra în şcolile de misterii din 
Antichitate, respectivele piese fiind reconstituite in secolul al 
XIX-lea si la începutul secolului XX de eruditi precum Sabine 
Baring-Gould şi Sir James George Frazer. Poemul Venus şi 
Adonis prezintă în continuare o ceremonie religioasă, un mod 
de a ajunge în stări superioare de conştiinţă. Interesul lui 
Venus pentru Adonis nu este doar de natură sexuală. Acea 
furore a minţii pe care şi-o induce e o formă a nebuniei divine. 
Shakespeare are gândirea multidimensională caracteristică 


idealismului. Adevărul dintr-un vers shakespearian nu poate fi 
determinat prin legea excluderii căii de mijloc, un simplu test 
cu răspuns pozitiv sau negativ, impus de gândirea duală. Este 
adevărat sau fals la multe niveluri diferite, pentru că emană 
dintr-o conştiinţă ce operează pe multe niveluri. Aşa că n-ar 
trebui să spunem niciodată „Am descoperit adevăratul sens al 
poveştii”, de unde se înţelege că poveştile anterioare sunt 
false. Potrivit sofisticatelor ontologii sufiste care se referă la 
multe ordine şi niveluri ale realităţii, nu e o idee bună să 
aplicăm legea excluderii căii de mijloc la nicio poveste sacră. 
Toate pot fi adevărate. Ce percepem cu simţurile noastre nu 
este realitate, ci virtua/itate, afirmă idealismul. Tot ce este 
important, real şi semnificativ se află în altă parte. 

Învățăturile mistice afirmă că noi toţi avem potential pentru 
conştiinţa multidimensională capabilă de astfel de percepții. 
Deşi ne-am format o conştiinţă orientată spre simţuri ce se 
concentrează de obicei pe lumea materială, minţile noastre 
sunt conectate încă şi în comunicare cu marea Minte 
Universală, care are cunoştinţe nelimitate despre trecut şi 
viitor şi ştie ce gândesc oamenii. Lorna Byrne e convinsă că 
putem ajunge în alte dimensiuni, dar în general ne închidem 
când vine vorba despre aşa ceva. 

După Ibn Arabi, inimile noastre se schimbă mereu din cauza 
multelor influenţe divine pe care le simt. Dacă excludem 
lumea materială şi ne concentrăm asupra eului nostru interior 
cel mai profund, putem deveni conştienţi de modificarea şi 
metamorfoza formelor de acolo, acesta fiind începutul unei 
concepţii mistice de viaţă. 

Shakespeare a pus în lumină ca nimeni altul fascinanta viaţă 
lăuntrică a oamenilor, mereu în schimbare, de o varietate 
infinită. Contemporanul său, Jon Baptist van Helmont, a fost şi 
el influenţat de sufism şi intrigat de rozacrucieni. Helmont a 
scris despre puterea magică ascunsă în existenţa interioară a 
omenirii. În cea mai mare parte, ea rămâne inaccesibilă 
vederii şi în stare latentă, dar poate fi deşteptată fie prin 
iluminare divină sau prin exerciţiile spirituale ale adeptului, 
care poate trezi această putere după placul inimii sale. 

„Astfel de oameni făuritori de aur se numesc”... 


Sufletul lui Shakespeare de George Romney 


Accesul liber la mundus imaginalis le conferă, se crede, o 
imensă putere binelui şi răului. Scriind The Man who Sold the 
World (Omul care a vândut lumea), David Bowie gândea la 
ocultismul lui Aleister Crowley. Despre acesta se spusese că ar fi 
„cel mai rău om din lume” şi cert e că a avut o mare influenţă la 
dezvoltarea contraculturii din anii 1960 şi la tendinţele din 
modă, căci a folosit legende oculte în interes personal. Şi David 
Bowie a făcut uz de această imaginaţie ca să schimbe lumea. In 
anii 1970, când lumea era în recesiune, muzica lui şi textele 
pieselor lui au deschis alte universuri posibile şi moduri de a fi. 


Acoperişul Catedralei din Milano (reprezentare de la 1900). 
Bisericile sunt orientate prin tradiţie spre trupurile planetare. 
Robert Temple a descoperit recent o bucată magnetizată de 
magnetit, ce face parte din construcţia acoperişului şi este 
lipsită de orice funcţie practică. Şi metalele specifice planetelor 
joacă un rol în configurarea influențelor planetare 


Altarul din Capela Sf. Ignatiu de Loyola, realizat de Andrea Pozzo 
în Biserica lui Gesu din Roma, biserica-mamă a Societăţii lui 
lisus (Ordinul lezuiţilor). Statuia originală infatisand sfântul în 

extaz era din argint masiv, dar a fost topit pentru ca din 
material să se facă arginti pentru plata lui Napoleon. Intr-un 
anumit sens, Exerciţiile spirituale concepute de Ignatiu de 
Loyola au fost reacţia Bisericii Catolice la exerciţiile spirituale 
practicate de rozacrucieni. Prin intermediul lor, discipolii lui 

Loyola, printre care Francisc Xavier, trăiau întâlniri cu îngeri sau 

alte făpturi spirituale) 

Sfânta Familie de Esteban Murillo, 1665-1670. Potrivit tradițiilor 
mistice din toată lumea, un anumit prunc a ales din ce părinți să 
se nască, în ce trup şi în ce împrejurări. „Un om se naşte în 
lumea pe care el a făcut-o”, Satapatha Brahmana, vi.2.2.2.2.7. 
„Căpătând viata, fiinţa insufletita îşi clădeşte propriul ei trup ce-i 
este pe măsură”, Panchastikaya-sara 136 Treatise on Five 
Universal Components. In arta occidentală, heruvimul este 
simbolul acestei convingeri 


Capitolul 38 
Poveşti supranaturale în epoca ştiinţei 


Milioane de creaturi spirituale umblă pe pământ şi cand 
suntem treji, şi când dormim. 
John Milton 


Ilustrul Sir Isaac a arat pământul cu juninca lui Jacob Boehme. 
William Law 


De la începuturi, din 1600, membrii Societăţii Regale care 
aveau să inventeze metoda ştiinţifică şi să dezlantuie 
industrializarea au luat în seamă experimentele lui Paracelsus. 
Au aplicat noua metodă ştiinţifică la lumea materială, dar şi la 
cunoaşterea spirituală şi religioasă. 

Experimentele alchimice ale lui Isaac Newton sunt celebre. 
Când cineva râdea de interesul lui pentru astrologie, îi replica: 
„Domnule, eu am studiat-o. Dumneata nu!” 

Newton credea că Dumnezeu stabilise pentru omenire o serie 
de probe, sub forma mesajelor încifrate din monumente antice 
precum Marea Piramidă, a textelor străvechi, cum e Facerea, 
şi chiar în cea a structurii naturii înseşi. Planul lui Dumnezeu 
era că asemenea mistere vor uimi omul şi el va continua să-şi 
dezvolte inteligenţa până va fi în stare să descifreze codurile 
respective. Gottfried Wilhelm Leibniz, rivalul lui Newton în 
conceperea calculului diferenţial, a făcut progrese în timp ce 
studia mistica ebraică a numerelor din Cabala. 

Frontispiciu la Novum Organum Scientiartin (1620) de Francis 
Bacon, mistic, descoperitor si promotor al metodei stiintifice 


Newton a folosit abordarea filosofica a lui Jacob Boehme. 
Idealismul lui l-a determinat sa caute un principiu unificator, 
care să ţină universul unit şi să ordoneze toate în locul unde 
se află. Pentru Boehme, era o lege a iubirii sau dorinţei pe 
care o numea /ubet. Newton a pornit de la idealism şi a sfârşit 
în materialism, în căutarea unui principiu universal pe care l-a 
numit gravitate. 

Dintre colegii lui de la Societatea Regală, Sir Robert Moray a 
publicat prima revistă ştiinţifică din toate timpurile. Era un 
cercetător pasionat al cunoştinţelor rozacruciene. Membrul 
fondator Elias Ashmole era alchimist. Legea termodinamicii a 


lui Robert Boyle, şi el alchimist practicant, a deschis drumul 
spre motorul cu combustie internă. Şi William Harvey, care a 
descoperit circulaţia sângelui, se ocupa de alchimie. Robert 
Hooke credea că noile instrumente pe care le dezvolta, cum ar 
fi microscopul, vor recupera pentru omenire capacitatea de a 
vedea în lumea spiritelor şi a îngerilor, pe care o avusese 
înainte de Cădere. 

Robert Kirk a studiat sub îndrumarea lui Boyle. Când trăia în 
zona muntoasă a Scoției, a decis să efectueze un studiu 
ştiinţific despre experienţelor enoriaşilor sai cu ceea ce ei 
numeau „a doua vedere” - capacitatea de a vedea în lumea 
fiinţelor spirituale. | se părea că distinge în poveştile lor 
contururile unei imagini ale unei lumi convingătoare şi 
coerente, aşa că a început să strângă, să clasifice şi să 
categorisească informaţiile de la ei pentru a descoperi regulile 
ce guvernează această altă lume.'* 

In anii 1690 a scris o carte, consemnând că spiritele pe care 
le clasifica drept „subterane” au corpuri din „aer congelat”, 
care îşi pot schimba forma şi se văd cel mai bine în amurg. 
Oamenii înzestrați cu a doua vedere le vad de obicei la 
înmormântări, pentru că Subteranele se arată câteodată la 
ospetele funerare, unde mănâncă, iar oamenii cu a doua 
vedere refuză în general să ia parte la acestea. 

Subteranele apar mult mai des la cele patru mari evenimente 
astronomice ale anului, echinoctiile şi solstiţiile. Clanuri întregi 
de Subterane au fost văzute umblând pe pământ în astfel de 
momente şi oamenii cu o a doua vedere nu pleacă din case 
atunci, doar că se duc la biserici să se roage pentru ocrotirea 
lor, a vitelor şi a recoltelor. 

Casele Subteranelor sunt mari, frumoase şi intens luminate 
cu lămpi şi focuri. Le place să mănânce şi să bea, să cânte şi 
să danseze şi să facă „întruniri”. Işi apără „caracterul personal 
al tainelor” şi, dacă întâmplător se amestecă vreun străin în 
treburile lor, îl doboară cu o pală de vânt şi îi răpesc vederea 
şi amintirile „într-o clipită”. Oricine intra în casele lor nu 
trebuia să mănânce nimic, sau rămânea acolo pe vecie. 


193 Robert Kirk, The Secret Commonwealth of Elves, Fauns and Fairies, 
lucrare încheiată în anul 1612. Nu s-a publicat decât după multă 
vreme de la moartea autorului, în 1815, datorită eforturilor lui Sir 
Walter Scott. 


Kirk a consemnat poveşti cu bebeluşi rapiti, în care era lăsat 
în patut un înlocuitor zbarcit. (Si Titania din Visul unei nopți de 
vară a răpit un copilaş). Se lăsa adesea o bucată de fier lângă 
prunc, pentru a îndepărta fiinţele subterane, despre care se 
spunea că le sperie fierul. 

Se mai zicea şi că Subteranele trăiesc mai mult ca noi, dar 
dispar până la urmă. Apoi are loc o înmormântare. Viziunea lor 
despre lume e că nimic, fie mare sau mic, nu moare niciodată 
şi nici nu dispare complet, ci trece în altă stare şi totul are o 
existenţă ciclică. Credeau că orice fiinţă are o alta, de 
dimensiuni mai reduse, care trăieşte pe ea.1% 

Kirk a consemnat că, atunci când doreau să le dea şi altora 
posibilitatea de a vedea un timp ce vedeau ei mereu, oamenii 
cu a doua vedere îşi ţineau capul şi mâna într-o anumită 
poziţie. 


Această încercare timpurie de a strânge informaţii şi a le 
clasifica după o metodă ştiinţifică seamănă izbitor în detalii cu 
descrierile lui Paracelsus şi cu basmele populare din alte 
locuri, cum ar fi, de exemplu, povestea din 

Cornwall a lui William Noy, redată în capitolul 20. Oameni 
diferiţi din toate colţurile lumii trec, la momente diferite, prin 
aceeaşi regiune din mundus imaginalis şi întâlnesc acolo 
acelaşi fel de fiinţe imateriale. 

La fel, avem tendinţa de a crede că strigoii sunt un fenomen 
modern. Dar cazuri solid documentate au existat deja în urmă 
cu secole, unul cu puţin timp înainte să-şi scrie Kirk cartea, iar 
celălalt la scurtă vreme după ce a fost publicată. 

Intâmplarea care avea să rămână în istorie ca Toboşarul din 
Tedworth a început în 1661, după ce un domn pe nume 
Momposson i-a confiscat toba unui cântăreţ ambulant, care 
începuse să-l enerveze. După aceea în casa lui şi în prezenţa 
unei feţe bisericeşti scaunele se deplasau singure prin cameră 
şi un bat a fost aruncat în preot. În următoarele luni, copiii din 
casă auzeau deseori zornăit de bani şi vedeau lumini 
cutreierând prin camere, „albastre şi strălucitoare”. Se auzeau 
aproape mereu ciocănituri în lemnul de la paturile micutilor. 


194 A fost noţiunea de viata fantastică la originea ideii lui Blake despre 
fantoma unui purice? Lucrarea poate fi văzută la expoziţia 
permanentă de la muzeul Tate Modern, Londra. 


Câteodată ciocăniturile răspundeau celor făcute de vizitatori. 

Ciudatenii au început să se petreacă şi în casa din Epworth a 
lui Samuel Wesley, tatăl lui John şi Charles Wesley, 
întemeietorii metodismului. Mai întâi, în decembrie 1715, 
continuând până în ianuarie 1716. Cazul a fost consemnat cu 
unele detalii în jurnalul lui Samuel Wesley, apoi coroborat cu 
scrisorile multor membri ai familiei din vremea aceea şi, mai 
târziu, cu amintiri. Agitaţia începea cu un geamat, după care 
urmau ciocănituri prin toată casa. Zgomotele o urmăreau de 
obicei pe una dintre fiice, Hetty, sub tălpile căreia se auzeau 
pocnete. Ciocăniturile răspundeau uneori celor făcute de 
membrii familiei. Doamna Wesley şi fiica ei, Emily, au văzut o 
făptură „ca un bursuc” tasnind de sub pat şi dispărând. Robin, 
unul din servitori, a văzut o râşniţă măcinând cu furie. Robin i- 
a spus fiinţei invizibile „bătrânul Jeffries”, după numele unui 
domn decedat de curând, iar familia l-a numit „Jeffrey”. In 
schimb, Samuel Wesley n-a auzit nimic ciudat până pe 21 
decembrie, dar apoi a fost „de trei ori împins cu putere de cea 
invizibilă” şi o dată farfuria lui „i-a săltat în faţă pe masă un 
timp, fără să clatine nimeni masa”. 

Un studiu asemănător cu al lui Kirk a fost publicat de un nobil 
pe nume John Beaumont, lucrarea intitulându-se An historical, 
physiological and theological treatise of spirits: apparitions, 
witchcrafts, and other magical practices. Containing an 
account of the genii (...) With a refutation of Dr. Bekker’s 
World bewitch’d; and other authors (...) Beaumont include în 
scrierea sa relatari facute de mai multi martori convocati la 
Manningtree, tn Essex, in 1645, ca sa examineze si sa probeze 
afirmatiile unei anumite Elizabeth Clarke, care pretindea ca o 
vizitează des diavolii. Martorii au jurat pe Biblie că o vazusera 
jucându-se cu un dracusor alb în poală si că după un sfert de 
oră apăruse alt diavol, foarte rotofei şi cu picioare scurte, alb, 
cu pete nisipii. Acela dispăruse şi se ivise altul, pe nume 
Vinegar Tom, sub formă de ogar cenuşiu, cu picioare lungi ca 
de cerb. Mai era acolo şi un diavol ca o pisică polară, dar cu un 
cap enorm. Alteori văzuseră un drac alb, cu pete roşii sau opt 
diavoli, din care unul sub formă de dihor, altul de iepure şi un 
al treilea de broască neagră.!% 


1% Descrierile sunt preluate din depoziţiile martorilor. Nimeni nu se 
îndoieşte că a văzut ce a povestit că a văzut. Arhiva tribunalului din 


Un contemporan, John Pordage, a scris în 1655 despre 
experienţele sale cu a doua vedere: 

Nu erau decât ochii unui om, deschişi să vadă regatul 
Dragonului pe lumea aceasta, cu o mulţime de îngeri ai răului, 
care îi ispitesc şi îi prind în capcană pretutindeni pe oameni, 
care ar fi uimiti şi n-ar indrazni să fie ei înşişi fără conştiinţa 
binelui şi încredințarea iubirii şi bunavointei lui Dumnezeu de 
a-i apăra prin intermediul îngerilor sfinţi. 

Pordage a descris ce avea să vadă el însuşi: „Pe aceia care, 
deşi sub forme omeneşti, se reprezentau totuşi monstruos de 
diformi, cu urechi ca de pisici, picioare despicate, gambe şi 
corpuri urâte, ochi arzători, ageri şi pătrunzători.” 

lată partea întunecată şi ea ne poate aminti de amenințările 
cu focul iadului ale unor predicatori ca Jonathan Edwards: 

Multipla şi neîntrerupta cunoaştere a lumii în toate timpurile 
ne arată că asta nu e o dovadă că un om nu se află la un pas 
de eternitate şi că următorul pas nu va fi pe lumea cealaltă. 
Căile şi mijloacele nevăzute şi negândite ale oamenilor de a 
păşi brusc în afara lumii sunt nenumărate şi inimaginabile. Cei 
neconvertiti trec peste prăpastia iadului pe un acoperiş 
putred, unde există nenumărate locuri atât de şubrede, că nu 
le vor susţine greutatea, dar sunt invizibile. Sagetile morţii 
zboară nevăzute la amiază; nici cel mai bun văz nu le poate 
discerne. 

În zorii erei materialismului, experienţele multora din lumile 
spiritelor au fost întunecate şi obscure. 


Ştiinţa face exact ce susţine că face. Are succes în general, 
pentru că oamenii de ştiinţă şi filosofii ştiinţei au elaborat o 
serie de criterii pentru a modela felul în care funcţionează 
lumea. O teorie ştiinţifică validă, au hotărât ei, ar trebui să 
explice o anumită serie de fenomene într-un mod care este: 

— Adecvat din punct de vedere material (adică le explică pe 
toate); 

— Coerent; 

— Simplu si elegant (nu există excepţii de la regulă grosolane 
şi lipsite de gust); 

— Repetabil si verificabil, astfel încât să poată fi folosit la 
prezicerea unor exemple viitoare din aceeaşi serie de 


Manningtree poate fi accesată online. 


fenomene. 

O astfel de descriere a lumii a fost iniţiată de filosoful scoţian 
David Hume la mijlocul secolului al XVIII-lea si este în continua 
evoluţie.1% 

Hume s-a axat pe modul în care putem discuta raţional 
despre lucruri care se petrec în lume, numite de el „fapte 
reale”, deosebite de „asociaţii de idei”. Astăzi acestui proces îi 
spunem „raţionament inductiv” pentru a-l deosebi de 
raţionamentul deductiv. Hume a observat că, pe când putem 
dovedi dacă o sumă din matematică sau o formulă logică - 
tipuri de raționamente cu circuit închis - e adevărată sau nu, 
nu acelaşi lucru se poate spune despre afirmaţiile despre ce 
se întâmplă în lume. Afirmațiile pe care le facem despre astfel 
de evenimente nu pot fi sigure în acelaşi fel. Hume şi-a dat 
seama că era nevoie de un efort filosofic. A consemnat că 
„această parte a filosofiei a fost puţin abordată atât de antici, 
cât şi de moderni”. Avea dreptate. Era pe cale să descopere 
ceva foarte important, iar încercarea sa de a descoperi ceva 
despre lumea ce va veni a dus la apariţie unei filosofii a 
ştiinţei.!” 


196 În secolul XX se va pune accentul şi pe alte criterii, printre care şi 
pe ideea că o teorie ştiinţifică trebuie să propună ceva nu doar 
verificabil, ci şi falsificabil. Dacă nu, se susţine, teoria nu afirmă nimic. 
lată un fel de baston cu care religia a fost luată la bătaie. 

197 In veacul al XVII-lea, în plin avant al scientismului, si în următoarele 
două secole, în plin avânt al trecerii de la abordarea idealistă la cea 
materialistă, pionierii ştiinţei şi ai matematicii nutreau convingeri 
pentru care materialişti radicali de azi ar fi aspru criticati. Francis 
Bacon era un neoplatonician care credea în îngeri şi demoni. Spionza 
credea în îngeri. Descartes era de părere că e posibil să fi fost tras pe 
sfoară de un duh mauvais. Când era un june soldat, a visat că i se 
arată un înger şi-i dezvăluie menirea lui în viaţă şi cum să şi-o 
împlinească. „Natura trebuie cucerită cu măsură şi număr”, a povestit 
el că i s-ar fi spus. Kepler şi Galilei credeau în astrologie. Toată opera 
primului are o dimensiune spirituală pregnantă. Pentru el, astrologia 
era „o mărturie a lucrării lui Dumnezeu” şi, de asemenea, o revelaţie 
divină - când vine pe lume un om, poziţia aştrilor şi a planetelor se 
oglindeşte în sufletul lui şi el poate cânta muzica celestă, 
impulsionând astrii şi planetele să danseze în ritmul ei (vezi David 
Plant, Johannes Kepler and the Music of the Spheres). Până şi Locke 
sfătuia ca plantele tămăduitoare să se culeagă la anumite momente, 


Cartea revoluţionară a lui Hume, apărută în 1748, e intitulată 

An Enquiry Concerning Human Understanding (Cercetări 
asupra intelectului uman), cea de-a doua fiind An Enquiry 
Concerning the Principles of Morals (Cercetări asupra 
principiilor moralei) si datand din 1751. Cea din urma avea o 
secţiune numită Despre miracole, care a devenit un text 
fundamental al ateismului. Hume a cautat sa demonstreze ca, 
tn timp ce afirmatiile despre cauza si efect nu pot fi la fel de 
sigure ca raţionamentul cu circuit închis, putem susţine în 
mod rezonabil că o anumită cauză produce un anumit efect, 
dacă acestea sunt întotdeauna văzute ca fiind „alăturate”, 
adică una lângă alta, iar una îi urmează celeilalte. Dacă scapi 
din mână un măr, el cade pe jos - dacă două astfel de mişcări 
au fost mereu legate unul de celălalt în toate ţările şi în toate 
epocile, dacă acest lucru este universal probat de simţuri, 
atunci, aşa se stabileşte o lege a naturii. 

Prin urmare, a comentat el, dacă un miracol se defineşte ca o 
încălcare a uneia dintre aceste legi, însă cineva susţine că a 
văzut o minune, ar trebui să ne punem următoarea întrebare: 
Ce este mai probabil: ori ne induce în eroare greutatea 
dovezilor aduse de simţuri în toate timpurile şi locurile, ori 
persoana respectivă minte sau se înşală? 

Ştiinţa a reuşit datorită scopului său limitat. Ea se 
concentrează asupra probelor oferite de simţuri. Hume a 
distras atenţia de la evaluarea consistentei si a subtilitatilor 
vieţii noastre interioare şi a atras-o asupra obiectivităţii 
informaţiilor furnizate de simţuri şi a măsurării lor. 

Şi, dacă lucrurile ce se pot măsura devin paradigma a ce este 
real, pericolul e că orice experienţă religioasă sau spirituală 
ajunge să pară ireală. Intr-adevăr, unii oameni de ştiinţă s-au 
situat pe poziţia extremă din care doar ce se poate explica 
printr-o teorie ştiinţifică e real. Fenomenele religioase şi 
spirituale au fost atacate pe motiv că, pentru a fi reale, 
trebuie să fie repetabile. De exemplu, dacă un tamaduitor nu 
poate face un miracol la cerere, atunci minunile lui nu au avut 


favorabile din punct de vedere astrologic. Lucrarea lui Culpeper, 
intitulată Herbal (Tratat de fitoterapie) şi publicată în 1653, primul 
tratat de gen scris în limba engleză şi piatra de temelie a ştiinţei 
farmaciei, era un amplu comentariu la operele lui Paracelsus şi Jacob 
Boehme. 


loc niciodată, oricât de temeinic ar fi atestate. 

Dar, dacă accentul se mută de pe dovezile aduse de simţuri 
pe subtilitatile vieţii interioare, lucrurile se schimbă complet, 
sugerând un cu totul alt model de realitate. M-ati putea 
contrazice, afirmând că în toate epocile şi în toate locurile din 
lume există dovezi indubitabile că rugăciunile lor au fost 
ascultate. Omul a avut întotdeauna o intuiţie adânc 
înrădăcinată că în univers există ceva sensibil la cele mai mari 
nevoi ale sale, că relaţia dintre minte şi materie nu este într- 
un singur sens. 

Dacă insistăm asupra caracterului repetabil, nu vom reuşi să 
explicăm fenomenele de care ne ocupăm, chiar dacă ele fac 
parte din 


Medalie astrologică făurită pentru Albrecht von Wallenstein de 
Johannes Kepler 


Observatorul din Delhi, construit în vremea maharajahului Jai 
Singh al II-lea, în anul 1710, într-o reprezentare din secolul al 
XIX-lea. Jai Singh a clădit patru observatoare gigantice, cu 
ajutorul cărora se putea măsura mişcarea corpurilor cereşti mai 
sigur decât prin intermediul formulelor propuse de Copernic, 
Galilei sau Kepler şi se puteau face calcule astrologice mai 
demne de încredere 


experienţa umană. 

„Religia creştină nu numai că a fost de la început slujită de 
miracole, dar nici în ziua de azi nicio persoană rezonabilă nu 
poate să creadă în ea fără cel puţin unul.” Observăm în tonul 
ironic al lui Hume începutul intolerantei fata de religie si 
spiritualitate, care va sfârşi în ateismul militant al filosofului 
Daniel Dennett şi al biologilor Richard Dawkins şi Lewis 
Wolpert.1% Hume vrea să spună de fapt că intervenţii ale 


1% Sentimentul că viaţa noastră are un sens se numără inerent printre 
convingerile noastre cele mai intime. E dureros să renunti la el, dar 
asta trebuie să faci, dacă eşti ateu şi vrei să devii credibil din punct de 
vedere intelectual, căci adevărul este că, de n-ar fi fost existenţa a 
priori a unei Minti Cosmice, cosmosul şi locul nostru în el n-ar avea un 
sens intrinsec. Este un adevăr incontestabil. Am bănuiala că nu mulţi 
dintre cei care se consideră atei îl pot suporta, aşa cum nu se pot 
împăca nici cu efectele acestei mentalități asupra traiului lor de zi cu 
zi. E posibil să-şi aşeze într-o categorie separată convingerile atee şi 


supranaturalului ca acelea pe care le-am întâlnit până acum în 
cartea de faţă nu se întâmplă astăzi pentru că nu s-au 
petrecut niciodată. 

In capitolele următoare ne vom întreba dacă experienţe 
precum cele la care ne-am referit la începutul cărţii au avut 
loc şi în era ştiinţei. 

Oare au existat semizei ca Tezeu în epoca modernă? 

Oare oamenii au fost îndrumați de demoni ca Socrate? 

Oare forțele supranaturale au călăuzit oamenii să-şi 
împlinească destinul, aşa cum au făcut cu Mahomed? 

Oare au existat vizionari ale căror viziuni care s-au dovedit 
adevărate şi utile, ca ale lui Paracelsus? 

Oare cerurile au trimis oameni aleşi, care să-i călăuzească pe 
ceilalţi oameni? Oare oamenii mai vizitează tărâmul morţilor şi 
spun la întoarcere ce ne aşteaptă pe toţi? 

Oare mai vin îngerii pe la noi ca la Avraam? 

Oare au existat mari minuni la care să fi fost martori mii de 
oameni, ca acelea la care Moise a fost de faţă? 


Capitolul 39 
Napoleon, magnetul epocii 


_ Știu după lumina din ochii lui. 
Il consider Centrul Magnetic al Epocii. 
Conducător Sardar 


să trăiască mai departe ca şi cum viaţa le-ar fi plină de sens. S-ar 
putea să fie greu, poate chiar periculos, să trăieşti respectând riguros 
ideile ateismului, să respingi neîncetat tentaţii precum credinţa în 
sens, intuiţia că ar exista ceva de natură superioară, sentimentul că 
există ce e menit să existe. Greata, cartea pe care Jean-Paul Sartre o 
publica la Editura Gallimard în anul 1938, este un roman autobiografic 
scris de un om care aspiră să trăiască în deplină sinceritate a 
intelectului o viaţă lipsită de un sens esenţial şi povestirea dureroasă 
a mai multor episoade psihotice. In cele din urmă, protagonistul nu 
mai poate suporta şi se hotărăşte să-i confere propriei lui vieţi un sens 
arbitrar, devenind scriitor. Biologul Lewis Wolpert, unul dintre ateii cei 
mai inversunati, şi-a povestit cu mare sinceritate şi cu o deosebită 
sensibilitate perioadele de depresie cumplită. Faptul că ateismul e 
deprimant nu este în sine un motiv suficient care să te facă să crezi în 
Dumnezeu, dar arată că e posibil să avem nevoie să stabilim o 
legătură cu un sens. 


M-am arătat tie atât de des, şi tu nu m-ai văzut. 
Ibn Arabi, Cartea Teofaniilor 


Pe 13 octombrie 1806, filosoful german Georg Wilhelm 
Friedrich Hegel l-a văzut pe Napoleon trecând călare în drum 
spre o mare victorie. l-a povestit unui prieten într-o scrisoare: 
„L-am văzut pe împărat - acest suflet al lumii - plecând din 
oraş să-şi inspecteze teritoriile. Este o senzaţie într-adevăr 
minunată să vezi un asemenea om, care, concentrându-se 
asupra unui singur obiectiv cât stă în şa, se întinde peste lume 
şi o domină.” 

Hegel a crezut că vede în faţa ochilor înfăptuirea, 
desfăşurarea marii Minţi Cosmice - „Absolutul”. Avea să scrie 
că personalitățile stau în prim-planul tuturor marilor 
evenimente istorice şi „fac idealul mai presus de real”. Pentru 
el, Napoleon era un om de acţiune, care şi-a arătat omenirii 
posibilităţile creatoare. Napoleon ştia ce trebuia să facă şi, 
pentru că a „scris” istoria lumii, planul divin, a putut să încalce 
orice cod moral, orice drepturi şi să-i strivească pe alţii. 


Roşcatul pitic (ilustrație din Chansons de P.J. Béranger, 1869). 
Un bărbat scund, ca un gnom, îmbrăcat în haine roşii, li s-ar fi 
arătat Caterinei de medici şi altora, vestind de obicei un 
masacru, o crimă sau o înfrângere în luptă. Se zice că lui 
Napoleon i s-ar fi arătat de mai multe ori, prima dată în 
campania din Egipt şi ultima dată (apariţia cel mai convingător 
atestată) pe 1 ianuarie 1814. Conducătorul poruncise să nu fie 
deranjat, dar consilierul de state Mole l-a anunţat că un domn 
scund, în roşu, insistă să-l primească, iar Napoleon i-a făcut pe 
plac imediat. La scurt timp după această întrevedere a abdicat 

Napoleon înfăţişat după moarte în basorelief în Les Invalides 
aşa cum se vedea el pe sine însuşi în timpul vieţii, ca un zeu 
(Reprezentare publicată în anul 1854) 


Ceilalţi i-au permis-o mereu, căci la un anumit nivel 
recunosteau în el vrerea divinității. Avea, spunea Hegel, 
dreptul să facă legi şi să întemeieze state. Era „noul Tezeu”. 
Dar Hegel l-a citit şi recitit pe Shakespeare toată viata şi a 
văzut în Napoleon o figură tragică. Refuzându-i-se plăcerile 
tinnite ale unei vieţi obişnuite, nu a fost niciodată scutit de 
necazuri şi conflicte, care au dus în cele din urmă la dezastru. 
Conducătorul însuşi spunea: „Mă simt mânat spre un ţel pe 
care nu-l cunosc. De cum îl voi atinge, voi deveni inutil, un 
atom va fi de-ajuns să mă distrugă.” 

Asemenea oamenilor de ştiinţă şi artiştilor geniali, liderii 
puternici au o conştiinţă vizionară. Cei care fac istoria sunt 
fiinţe inspirate, dacă privim lucrurile din punct de vedere 
idealist, sau nebuni, dacă privim din punct de vedere 
materialist. 

Am observat că inventarea metodei ştiinţifice de către 
Francis Bacon a fost însoţită de imboldul opus - fantezia 
dezlantuita a lui Shakespeare. In mod asemănător, filosofia 
ştiinţei a lui David Hume a fost motivul unei renaşteri a 
idealismului. Pe măsură ce empirismul, materialismul, 
accentul pe obiectivitate, iniţiate de Hume, au prins rădăcini şi 


s-au răspândit, o tendinţă inversă a apărut în Germania: un 
idealism deschis varietatii, subtilitatilor şi anomaliilor 
experienţei umane. 

Marea tradiţie a idealismului în filosofia germană îi include pe 
Johann Georg Hamann, „magul din nord”, pe Fichte, pe 
Schelling şi mai târziu pe Rudolf Steiner, dar figura dominantă 
a fost, fără îndoială, Hegel. El a pornit de la descrierea precisă 
şi detaliată pe care a făcut-o Jacob Boehme propriilor sale 
experienţe spirituale. A transpus viziunea lui fantezistă într-o 
filosofie de înalt nivel.1% 

Pentru Hegel, ca şi pentru Boehme, întregul univers este o 
expresie a unei mari minţi cosmice, care e, la rândul ei, „o 
prietenă a tuturor simtamintelor vieţii”. Ea sprijină faptele 
marete ale lui Napoleon şi, de asemenea, ne încurajează, ne 
inspiră şi ne ajută pe noi toţi în treburile noastre mărunte din 
viaţa cotidiană. 


Napoleon a fost, desigur, un erou în ochii romanticilor. 
Goethe l-a descris ca fiind „întotdeauna iluminat, clar, concis 
şi hotărât, dar şi având în orice clipă suficientă energie pentru 
a îndeplini orice considera necesar. Viaţa lui a fost ca mersul 
unui uriaş, din bătălie în bătălie şi din victorie în victorie. Se 
poate spune că a fost tot timpul într-o „stare de iluminare”. 
Goethe a meditat şi asupra daimonilor, în sens socratic. „Cu 


1% Nikolai Berdaev a scris un eseu despre Boehme şi influenţele lui în 
lucrarea Studii despre Jacob Boehme (1939): „La temelia filosofiei lui 
Hegel stă un principiu irațional. Hegel a fost tot aşa de sistematic în 
raționalismul său ca Toma din Aquino şi Descartes, dar întregul său 
sistem s-a întemeiat pe o viziune iraţională - a lui Boehme. Pentru 
Hegel, Divinitatea este o Zeitate primordial inconştientă, care ajunge 
la conştiinţă doar prin filosofia umană”. The Roots of Romanticism 
(Rădăcinile Romantismului) este o minunată serie de prelegeri din 
1965 sutinute de Isaiah Berlin, care prezintă multi scriitori şi gânditori 
noi (noi cel puţin pentru mine) ce fac parte dintr-un filon profund, 
contrariant, al misticismului în filosofia germană. M-au tulburat 
viziunea lui Herder despre Dumnezeu ca poet care ne vorbeşte de-a 
lungul istoriei, ideea lui Fichte că nu actionam pentru că ştim, ci mai 
degrabă cunoaştem pentru că suntem obligaţi să actionam, şi ideea 
lui Schelling potrivit căreia Dumnezeu este principiul creator al 
conştiinţei. Există un fir direct care duce de la Boehme până la 
Steiner, prin aceşti filosofi. 


cât un om este mai nobil, cu atât se află mai mult sub 
influenţa daimonilor şi trebuie să fie mai atent.” In Convorbiri 
cu Eckermann, a afirmat că Napoleon era „de natură 
demonică”: „Era astfel şi atât de desăvârşit, în cel mai înalt 
grad. Era o fiinţă daimonică, de genul celor pe care grecii le 
socoteau semizei”. 

Pentru materialiştii militanţi şi oamenii cu picioarele pe 
pământ, o asemenea impresie poate părea o pură aiureală 
idealistă. Hegel a scris despre oameni cu o anumită fire, 
oameni care „nu au niciun sentiment pentru manifestările mai 
gingase ale iubirii (...), cu organele simțului mai grosolane 
(...), cu inimi ale căror coarde nu rezonează la atingerea 
delicată a iubirii”. Ei reacţionează la frică şi la violenţă, a 
explicat el. Sunt nesătui când vine vorba de mâncare, sex, 
faimă. Sentimentele lor nu sunt atât de rafinate, iar sufletele 
lor pot fi prea reci ca să înţeleagă trăirile profunde. Când 
ajung în poziţii de putere şi influenţă, iar ideile le devin 
influente, aceştia „au obiceiul să înlocuiască plenitudinea şi 
căldura credinţei cu o cunoaştere rece şi etalări îndemânatice 
ale vorbirii meşteşugite”. Dacă firea le e mai înclinată spre 
spiritual, nu au acces la asemenea poziţii.2% 


Ilustrații de William Blake la Night Thoughts de Edward Young 
(1797). Cele două viziuni antagonice sunt reprezentate în arta 
şi în poezia romanticului englez William Blake. Colivia 
simbolizează ştiinţa, iar măcăleandrul întruchipează trăirile 
noastre personale 


După cum am sugerat deja, există o varietate mai mare a 


20 Hegel, On the Prospects of a Folk Religion, 1793. 


formelor de conştiinţă decât se presupune în general. Astfel îşi 
descria Goethe propria lui experienţă de cunoaştere a lumii: 
„Noi toţi ne izbim de taine (...) Atât de mult e incert, încât 
uneori putem să decuplăm senzorii sufletului nostru, dincolo 
de limitările trupesti, în asa fel încât un presentiment, o 
intuiţie de moment în viitorul imediat să fie în acord cu el”. A 
observat şi despre influenţa hotărâtoare pe care un suflet o 
poate avea asupra altuia, de exemplu, dacă păstrăm o 
anumită imagine în minte, asta l-ar putea face pe un tovarăş 
să înceapă o discuţie despre lucrul acela. Această putere ce 
are forţa unui magnet, nota el, lucrează mai ales între 
îndrăgostiţi. În tinereţe, povestea scriitorul despre sine, putea 
să-şi atragă iubita la el de la mare depărtare. 

Încântat să descopere taine, Goethe era adeptul a ceea ce 
John Keats a numit „capacitate negativă”: starea în care se 
află „un om capabil să plutească în incertitudine, mistere, 
îndoieli, fără să-l frământe dorinţa de ajunge la fapte şi 
rațiune”. Poeți ca Goethe, Coleridge şi Keats nu se grăbesc să 
impună un model al experienţelor. Preferă, în schimb, să lase 
conştiinţa să se extindă şi să continue cercetarea propriilor 
trăiri, pentru a vedea dacă produc ceva care se află dincolo de 
limitele a ceea ce este înţeles de obicei. 

Schopenhauer, filosoful german din veacul al XIX-lea, spunea 
astfel: „De cum exprimi un gând în cuvinte, el încetează să fie 
adevărat”. A recunoscut că experienţa este mult prea variată, 
subtilă şi ambiguă pentru a fi exprimată prin viu grai - cu atât 
mai puţin, prin materialism ştiinţific. 

Idealismul german s-a răspândit în lume sub forma poeziei 
romantice. Aceşti poeţi şi filosofi susţin că felul în care-şi 
descrie fiecare experienţa este „adecvat din punct de vedere 
materialist”, în măsura în care se aşteaptă filosofii ştiinţei să 
fie o teorie bună, apoi trebuie să se ţină seama de bogăţia 
extraordinară şi de subtilitatea experienţei umane. După 
aceea fiecare va descoperi că teoria lui are multe aspecte 
care nu pot fi explicate de materialismul ştiinţific.201 


201 Există, desigur, două tipuri principale de idealism - teza că mintea 
a precedat materia şi concepţia obişnuită a omului pregătit să 
sacrifice de dragul unui principiu. Dar cele două orientări tind să 
meargă mână în mână, de la sacrificiul de sine al lui Socrate până la 
lupta pentru libertate a romanticilor. De fapt, îndeosebi cei din urmă 


La trăirile „anormale” descrise de Goethe materialismului 
ştiinţific reacţionează susţinând că nimeni nu poate avea aşa 
ceva. Materialismul ştiinţific caută sa renege asemenea 
experienţe. Problema este că mulţi cred că au astfel de 
experienţe spirituale tot timpul. Uneori te rogi şi ai senzaţia că 
rugăciunile îţi sunt ascultate, poţi avea premonitii, vise cu tâlc 
ori alte forme de sprijin din lumea cealaltă. Poţi întâlni 
coincidente pe care le simţi pline de înţeles sau te poţi 
îndrăgosti şi simţi că asa îti era sortit. Poţi trece direct, intens, 
prin toate aceste experienţe şi poţi să foloseşti cele mai 
subtile, delicate, simtitoare şi bine gândite forte de 
discernământ de care eşti în stare. Materialismul ştiinţific îţi va 
spune însă că de fapt nu treci prin ele, căci ele nu sunt 
măsurabile, verificabile, repetabile şi au fost definite ca 
inexistente, aşa că, dacă ai impresia că trăieşti aşa ceva, te 
păcăleşti singur. 


Capitolul 40 
Abraham şi Bernadette 


Cel Atotputernic are propriile sale scopuri. 
Abraham Lincoln 


Lourdes era un orăşel ascuns în umbra Pirineilor, cu case 
grupate în jurul unei stânci izolate, unde se spune că ar fi 
luptat Carol cel Mare. 

Pe 11 februarie 1858 era sărbătoarea Sfintei Genoveva, 
ocrotitoarea Parisului. Într-o casă de pe strada Petits-Fosses 
trăiau Francois Soubirous, soţia lui, Louise, şi cei patru copii ai 
lor, doi băieţi şi două fete, cea mai mare fiind Bernadette. 
Tatăl lor avusese o moară, dar acum trebuia să lucreze cu ziua 
ca să-şi întreţină familia. Într-o zi rece, cu cer plumburiu, le 
lipseau chiar şi puţinele lemne de care aveau nevoie ca să-şi 
facă ceva de mâncare. 

Mama lui Bernadette convinsese o vecină de la tara să o ia 
pe fată doică, iar Bernadette rămăsese acolo după ce pruncul 
înţărcase. Apoi, când a crescut destul ca să fie de folos prin 
casă, ţăranii care ţineau la ea au tinut-o ca să le păzească oile 


au combinat cele două tipuri, romanticul respingând lumea obişnuită 
şi preferând să trăiască într-o mansardă şi să se uite la stele. 


pe dealuri. 

In februarie 1858, Bernadette împlinea paisprezece ani, deşi 
părea de unsprezece. Suferea de astm grav. Cu două 
săptămâni înainte se întorsese la părinţii ei să se pregătească 
pentru prima împărtăşanie. Mama ei se temea pentru ea. Era 
atât de fragilă şi uneori o durea pieptul îngrijorător de tare. 
„Era într-o joi”, şi-a amintit Bernadette mai târziu. 

„(...) o zi friguroasă şi întunecată. După ce am luat cina, 
mama ne-a spus că nu mai aveam lemne de foc. Sora mea 
Toinette şi cu mine am zis să mergem să strângem câteva. 
Mama a fost de părere că vremea e prea urâtă, dar apoi a 
venit Jeanne Abadie, care locuia alături, şi a spus că vrea să 
meargă cu noi. Ne-am rugat toate trei de mama şi ne-a dat 
voie până la urmă. 

Am ajuns la marginea pajiştii, aproape vizavi de grota de la 

Massabielle. Ne-am oprit când am dat de canal. Era multă 
apă în el, dar mie mi-era frică să-l trec pentru că era aşa frig. 
Jeanne Abadie şi sora mea şi-au luat sabotii în mâini şi l-au 
trecut. Eu eram sigură că, dacă umblam prin apă, îmi va 
reveni astmul. Am rugat-o pe Jeanne, care era mai înaltă şi 
voinică decât mine, să se întoarcă şi să mă treacă în braţe. 

— Nu! A zis ea. Dacă nu poţi să treci singură, stai unde eşti.” 

După aceea au strâns câteva lemne mai jos de grotă şi au 
dispărut pe malurile canalului. 

„După ce au plecat, am aruncat nişte pietre în apă să văd 
dacă pot călca pe ele, dar nu mi-a folosit la nimic. Am hotărât 
să-mi scot sabotii şi ciorapii şi să trec. Tocmai îmi scosesem 
unul din ciorapi, când am auzit un zgomot puternic, de parcă 
venea o furtună. M-am uitat la stânga şi la dreapta, la copacii 
de lângă apă, dar nu mişca nimic. Am crezut că mă înşelasem 
şi am continuat să-mi scot ciorapii, când am auzit alt zgomot, 
exact ca primul. M-am speriat şi m-am ridicat. Am vrut sa tip, 
dar nu puteam să scot niciun sunet. Nu ştiam ce să cred. Apoi 
m-am uitat la grota de pe malul celălalt şi am văzut la intrare 
o tufă de maces care se legăna de parcă ar fi bătut un vant 
puternic. 

Aproape chiar în clipa aia un nor auriu a ieşit din peşteră şi în 
curând s-a prefăcut într-o doamnă tânără şi frumoasă, mai 
frumoasă decât oricare alta. A ieşit şi a rămas la intrare, peste 
tufă. S-a uitat drept la mine, a zâmbit şi mi-a făcut semn să 


vin la ea, de parcă mi-era mamă. Nu mai eram speriată. M-am 
frecat la ochi, i-am închis şi redeschis, dar ea era tot acolo.” 
lată cum îşi va descrie Bernadette viziunea mai târziu: 

„Doamna e ca o fată de cam 16 sau 17 ani. Poartă o rochie 
albă. În jurul taliei are o panglică albastră, care îi atârnă pe 
toată lungimea rochiei, aproape până la pământ. Părul abia i 
se vede, pentru că e acoperit de un val alb, care îi cade pe 
spate, pe umeri şi până sub talie. Pe picioarele goale, aproape 
ascunse de faldurile rochiei, sunt rozete aurii. In mâna dreaptă 
ţine mătănii cu mărgele albe şi un lanţ de aur la picioare, care 
străluceşte ca rozetele.” 

La prima apariţie, „zâmbea şi încerca să mă facă să înţeleg 
că nu visam. Fără să ştiu prea bine ce fac, mi-am scos 
mătăniile din buzunar şi am îngenuncheat. Voiam să duc 
mâna la frunte ca să fac semnul crucii, dar braţul părea 
paralizat, aşa că n-am putut până când nu şi-a făcut cruce 
Doamna”.?° 

După ce au spus rugăciunea, Fecioara s-a retras în adâncul 
peşterii şi norul auriu a dispărut odată cu ea. 

Imediat după plecarea ei, Jeanne şi sora mea s-au întors la 
grotă şi m-au găsit îngenuncheată. Au izbucnit în râs şi m-au 
întrebat dacă nu vin acasă cu ele. Am trecut prin pârâu fără 
greutate de această dată, căci apa mi se părea calduta, ca 
aceea cu care se spală vasele. 

Am dus acasă trei boccele cu vreascuri şi lemn plutitor. Pe 
drum le-am întrebat pe Jeanne şi Toinette, sora mea, dacă 
văzuseră ceva la grotă. 

— Nu. De ce? 

— Păi, nu contează. 

Dar mai târziu nu m-am putut abtine să nu-i spun surorii mele 
ce ciudatenie mi se întâmplase şi am rugat-o să nu sufle o 
vorbă nimănui. Dar toată ziua m-am gândit la Doamnă şi 
seara, când ne spuneam toţi rugăciunea, am început să plâng. 
Mama m-a întrebat ce patisem, iar aluziile lui Toinette m-au 


202 Din Daimonic Reality (Arkana, 1994), excelenta carte a lui Patrick 
Harpur, am aflat că atunci când vorbim despre un atac de inimă 
facem aluzie la „atacul zânei”, despre care au povestit oameni care 
au întâlnit „oamenii mici”. Victima paraliza şi rămânea fără glas. 
Acelaşi lucru au relatat cei care au experimentat întâlniri cu 
extraterestri şi, aici, Bernadette din Lourdes. 


făcut să-i explic totul. 

— Totul a fost închipuirea ta, a spus mama. Scoate-ti din cap 
plasmuirile astea! Şi nu te mai duce la Massabielle! 

Apoi ne-am dus la culcare, dar n-am putut să dorm. Orice 
spusese mama, nu puteam să cred că mă înşelasem. 

În ziua următoare, mama lui Bernadette a văzut ce mult se 
schimbase fetiţa ei. Părea tristă. Era clar că tânjea s-o vadă 
din nou pe Fecioară. Aşa au trecut vinerea şi sâmbăta, dar 
duminică după-amiază mama i-a dat voie să se ducă la grotă 
cu cele două fete care ştiau deja secretul. 

— Mergeţi, a spus ea. Dar să nu mă mai îngrijoraţi! Şi să 
veniţi la cină. Altfel, ştiţi ce vă aşteaptă! 

Fetele au luat cu ele o sticlă cu apă sfinţită ca să le apere de 
Necuratul. Bernadette a îngenuncheat şi s-a rugat, cu ochii 
ţintă la locul unde avusese prima viziune. Celelalte stăteau 
lângă ea, aşteptând. Deodată, Bernadette a exclamat: 

— lat-o! lat-o! 

| s-a dat sticla cu apă sfinţită şi ea a stropit cu apă înspre 
viziune. 

— Doamna nu e deloc supărată. Dă din cap şi ne zâmbeşte, a 
zis fata după o pauză. 

Apoi Bernadette a intrat în extaz, rămânând nemişcată şi 
foarte palidă, complet inconştientă de ce se petrece în jur. Era 
radioasă, avea chipul transfigurat. Celelalte fete au căzut şi 
ele în genunchi. Una dintre ele a tipat: 

— Vai, dacă moare Bernadette! 

S-au apropiat de ea, i-au vorbit, dar nu părea să le audă. 
Ochii i-au rămas atintiti în locul din spatele rugului şi părea 
pierdută în contemplarea priveliştii cereşti pe care o vedea 
numai ea. În clipa aceea au sosit mama şi sora unui morar din 
partea locului. Văzând-o pe Bernadette în extaz, i-au vorbit 
stăruitor, cu blandete, dar ea tot nu le auzea. Mama morarului 
a plecat în fugă să-şi aducă fiul. După o vreme, adulţii au dus- 
o pe Bernadette la moară. Între timp, veştile s-au răspândit şi 
doamna Soubirous a apărut pe neaşteptate la moară, foarte 
furioasă. A intrat acolo cu o nuia în mână şi s-a dus direct la 
fiica ei, spunând: _ 

— Ticăloasă mică ce eşti, vrei să ne faci de râs? Iti dau eu 
poveşti cu doamne! 

Şi era cât pe ce s-o lovească, când nevasta morarului s-a 


aşezat între ele, întrebând: 

— Ce faci? Ce-a făcut fiica ta ca s-o pedepseşti aşa? 

Lourdes clocotea acum de zvonuri, iar miercuri seara două 
femei pioase, dornice să afle mai mult, au venit în vizită la 
familia Soubirous. Au aranjat să meargă cu fata la grotă a 
doua zi în zori. Au aprins o lumânare şi cele trei au 
îngenuncheat la intrarea în grotă şi s-au rugat. 

— Vine! lat-o! 

Doamnele venisera cu toc si hartie, asa ca i-au spus lui 
Bernadette s-o roage pe Fecioara sa le scrie un mesaj. Au fost 
refuzate si, in schimb, Bernadette a primit urmatorul mesaj: 
„Nu am nevoie să scriu ce am să-ţi spun. Vino aici în fiecare zi, 
timp de două săptămâni. Nu-ţi făgăduiesc să te fac fericită pe 
lumea aceasta, ci pe cealaltă.” 

Şi aşa au început cele două săptămâni în care Bernadette s-a 
dus la grotă în fiecare dimineaţă, din 18 februarie până pe 4 
martie. 

În a cincea zi o însoțeau deja sute de oameni. Unii orăşeni i- 
au cerut s-o întrebe pe doamnă cum o cheamă, dar n-a primit 
niciun răspuns. 

Întregul oraş vorbea acum de ciudatele întâmplări. Unii 
spuneau că sunt miraculoase. Alţii, în special cei mai educati, 
zâmbeau  atotcunoscători, zicând că e mai degrabă un 
fenomen al sistemului nervos bine-cunoscut de ştiinţă. 

În dimineaţa zilei de 21 februarie, primarul oraşului, 
procurorul şi şeful poliţiei s-au întâlnit la primărie şi au pus la 
cale un plan prin care să împiedice alte manifestări de acest 
gen. Ordinea publică trebuia păstrată, superstiţiile reprimate, 
fanaticii închişi şi fanteziile morbide ţinute sub control. Cel mai 
bun mijloc li s-a părut s-o convingă pe Bernadette să nu se 
mai ducă la grotă. Nu se îndoiau câtuşi de puţin că fetiţa se va 
supune autorităţii lor. 

Procurorul şi-a trimis oamenii s-o aducă în biroul lui. 

— Îmi promiţi că nu te mai întorci la Massabielle? A întrebat- 
O. 
— Nu, domnule. Nu vă promit. 

— Asta-i tot ce ai de spus? 

— Da, domnule. 

— Bine. Atunci, pleacă... ne vom ocupa de asta. 

Seara şi şeful poliţiei a încercat să vadă ce poate face. l-a 


ordonat lui Bernadette să vină la el în birou şi i-a cerut şi el să 
nu se mai ducă la peşteră. 

— Domnule, a răspuns ea foarte simplu, i-am făgăduit 
Fecioarei că mă întorc. 

— Dacă nu-mi promiţi imediat că nu te mai întorci la 
Massabielle, o să pun poliţia să te azvarle în temniţă. 

Dar ea a rămas neclintită, chiar şi când şeful poliţiei i-a 
ameninţat şi tatăl cu închisoarea. 

În ziua următoare era din nou la locul întâlnirii cereşti. Doi 
poliţişti o urmăriseră, împreună cu o mulţime de curioşi. Ea s-a 
dus la locul obişnuit, dar în ziua aceea, pe faţa ei nu se vedea 
nici urmă de extaz, iar când s-a ridicat din genunchi, a spus că 
Doamna nu se aratase. 

— Doamna se teme de poliţie, a zis cineva şi mulţi au râs. 
Înainte să se crape de ziuă, aproape două sute de oameni 
ajunseseră la locul cu pricina înainte sa îngenuncheze 
Bernadette şi, albă la faţă ca varul, ea să înceapă să se roage 
şi să se uite la stâncă întrebătoare, cu dor în privire. Deodată, 
parcă lovită de trăsnet, fata a tresărit. Ochii i s-au luminat şi 
au început să strălucească. Buzele i s-au arcuit într-un zâmbet 
extatic şi, după spusele unui martor: „Un har de nedescris i-a 
învăluit toată fiinţa ei. Bernadette nu mai era Bernadette.” 
Toţi bărbaţii de-acolo şi-au scos dintr-odată pălăriile şi şi-au 
plecat capetele. 

Din vreme în vreme, Bernadette dădea din cap aprobator sau 
părea să rostească întrebări. 

În ziua următoare, Bernadette s-a ridicat să se apropie de 
peşteră. A dat deoparte crengile tufei de măceş şi s-a oprit să 
sărute pământul. Apoi a intrat din nou în extaz. După cea 
spus douăzeci sau treizeci de rugăciuni, s-a ridicat din nou şi 
nu părea să fie în largul ei. A şovăit, după care a făcut doi-trei 
paşi. S-a oprit brusc, uitându-se în spate ca un om pe care-l 
strigă cineva şi a ascultat cuvintele ce păreau să vină dinspre 
stâncă. A făcut semn că e de acord şi s-a dus în colţul din 
stânga al peşterii. După ce urcase trei sferturi din distanţă, s-a 
oprit, s-a aplecat şi a început să scormonească pământul cu 
mâinile. Groapa mică pe care a reuşit s-o facă s-a umplut cu 
apă. A aşteptat câteva clipe, apoi a băut din apă şi s-a spălat 
pe faţă, după care a luat o mână din iarba ce creştea la 
picioarele ei şi a dus-o la gură. 


Când s-a ridicat iar, fata-i era murdară de apă mâloasă. Oare 
biata copilă îşi pierduse minţile? 

Nu părea să bage în seamă exclamatiile uimite ce veneau din 
toate părţile. După ce s-a şters pe faţă, s-a întors spre 
viziunea ei cerească, părând mai fericită ca oricând, cu un 
zâmbet angelic întipărit pe chip. 

Mai târziu Bernadette avea să explice: 

În timp ce mă rugam, Doamna mi-a spus: „Du-te să bei şi să 
te speli în peşteră.” M-am supus, dar nu am văzut apă. 
Neştiind ce să fac, am săpat în pământ şi a tasnit apa. Am 
lăsat-o să se limpezească puţin, apoi am băut şi m-am spălat. 

Cât despre iarba pe care o mâncase lângă izvor, a explicat: 
„Am simţit înlăuntru că aşa voia Doamna să fac.” 

Apa care începuse să tasneasca sub mâinile ei în dimineaţa 
de 25 a format la început doar o baltoaca. Un doctor din 
partea locului, Dozous, a hotărât să nu plece din peşteră până 
nu-i explorează fiecare colţişor. După aceea el avea să 
povestească: „Era uscată peste tot, în afară de locul unde 
săpase Bernadette groapa cu mâinile. Acolo începuse să curgă 
imediat un izvor.” 

Apa a continuat să crească toată ziua, şi după ce au plecat 
oamenii. 

În următoarea zi, când s-au întors, firicelul de apă era cât un 
deget. 

Doamna îi ceruse lui Bernadette să vină la peşteră timp de 
cincisprezece zile. În ultima zi, lumea aştepta să se mai 
întâmple o minune. Erau acolo cel puţin cincisprezece mii de 
suflete. Fecioara s-a arătat, extazul fetei a durat peste un 
ceas, dar gloata n-a primit niciun semn divin. Când a plecat 
dezamăgită, a întrebat-o pe Bernadette dacă se va mai 
întoarce la grotă. 

— O, da! A răspuns ea. Mă voi întoarce sigur, dar nu ştiu dacă 
Doamna va apărea din nou. Dar ştiu că atunci când a plecat 
doar mi-a zâmbit, nu şi-a luat rămas-bun. 

În zilele următoare, Bernadette s-a întors de mai multe ori în 
locul respectiv, dar fiinţa misterioasă nu i s-a mai arătat. In 
cele din urmă, după douăzeci de zile, pe 25 martie, de Buna 
Vestire, Fecioara a mai venit o dată. Bernadette îşi va aminti 
astfel: 

„După ce am îngenuncheat în faţa Doamnei, i-am spus ce 


fericită sunt că mi s-a mai îngăduit s-o văd din nou şi, după ce 
mi-am descărcat sufletul, mi-am luat mătăniile. În timp ce mă 
rugam, mi-a venit în gând s-o întreb cum o cheamă şi, după 
ceva timp, nu m-am mai putut gândi la altceva. Mi-era teamă 
că s-ar supăra pe mine dacă îi pun iar întrebarea la care nu 
voise niciodată să răspundă şi, totuşi, parcă mă împingea ceva 
să o rostesc. În cele din urmă, nu m-am mai stăpânit şi am 
rugat-o să fie aşa bună să-mi spună cine este. 

Aşa cum făcuse mereu, Doamna şi-a plecat capul şi a zâmbit, 
dar nu mi-a răspuns. Nu ştiu cum s-a făcut, dar am avut curaj 
s-o întreb din nou dacă nu vrea să-mi dezvăluie numele ei. A 
zâmbit din nou şi a înclinat din cap, dar tot nu a spus nimic. 
Atunci mi-am întins braţele spre ea şi, cu toate că am 
recunoscut că sunt nevrednică de aşa o favoare, am întrebat-o 
a treia oară. Stătea deasupra tufei de măceş. Când i-am pus 
întrebarea a treia oară, s-a uitat la mine, apoi şi-a ridicat 
mâinile, le-a împreunat pe piept şi a privit spre ceruri. După 
aceea şi-a desfăcut încet mâinile, s-a aplecat spre mine şi a 
spus cu o voce tremuranda: 

— Sunt Neprihanita Zămislire sau, în dialectul lui Bernadette, 
mai mult spaniol decât francez, Que soy er Immaculada 
Conception. 

Apoi Bernadette s-a întors spre unul din cei prezenţi şi a 
întrebat: 

— Dar, mademoiselle, ce înseamnă „neprihănita zămislire”? 
Que soy er Immaculada Conception? (Dialectul ei se apropia 
mai mult de spaniolă decât de franceză). 

Doctrina Imaculatei  Concepţiuni le era cunoscută 
credincioşilor graţie Vaticanului, care explicase cu doar trei ani 
în urmă. Când au auzit cum o chema pe Doamnă, trecătorii au 
fost coplesiti de entuziasm religios. Au început sa se roage cu 
glas tare toţi cei din mulţimea strânsă pe malurile râului, 
peste peşteră. Câţiva muncitori au construit un jgheab de 
lemn ca să ducă apa de la izvor spre un mic bazin şi în curând 
bolnavii şi infirmii au început s-o bea. 

Mai târziu, în 1858, un cioplitor în piatră din Lourdes, pe 
nume Louis Bourriette, s-a vindecat miraculos. Cu douăzeci de 
ani în urmă se rănise la ochi cu o aşchie de piatră. De atunci 
nu mai vedea cu acel ochi. Între timp, vederea i se înceţoşate 
la celălalt ochi, aşa că era în pericol să rămână orb. Auzind de 


apariţiile divine, şi-a trimis fiica să-i aducă apă de la 

misteriosul izvor şi, deşi era mâloasă, şi-a pus-o la ochi. Vazul i 
se imbunatatea după fiecare aplicare şi în ziua următoare s-a 
dus la doctorul său, Duzous. Vindecarea lui s-a dovedit 
definitivă, aşa că medicul a consemnat pe 17 noiembrie 1858, 
la cererea episcopului de Tarbes: 

„Am examinat ambii ochi ai lui Bourriette şi i-am găsit 
aproape la fel ca formă şi structură. Ambele pupile au 
reacţionat normal la razele de lumină. La ochiul drept încă se 
vedea o cicatrice. Altminteri, nu erau urme de rani care să-l fi 
afectat vreodată.” 

Bernadette va mai trăi douăzeci de ani, dar viziunea nu se va 
întoarce niciodată. După o vreme, călugărițele care se 
îngrijeau de şcoală au luat-o la ele să-şi ducă viaţa de invalidă. 
Acolo, între 18 şi 19 ani, a învăţat să scrie şi să citească. In 
cele din urmă, a hotărât să se călugărească şi s-a dus lao 
mănăstire din Nevers. Nu s-a mai întors niciodată la Lourdes. 
Cu timpul, astmul ei s-a transformat în tuberculoză si, în 
miercurea de după Paşte, pe 16 aprilie 1879, la ora trei 
dimineaţă, a murit cu crucifixul în mână, spunând: „Am văzut- 
o. Da, am văzut-o."2% 


Abraham Lincoln s-a născut într-o căsuţă din lemn şi a 
crescut în ţinutul sălbatic de la frontiera între statele Kentucky 
şi Indiana. Nu a studiat organizat. A ajuns din vânzător la 
prăvălie şi poştaş, inspector şi apoi avocat şi în tot acest timp 
şi-a dezvoltat un simţ al dreptăţii care l-a făcut să afirme mai 
târziu că poporul nu poate fi „pe jumătate sclav, pe jumătate 
liber”. 

A fost un susţinător la fel de indarjit al libertăţii religioase, cat 
şi al libertăţii politice. Soţia lui era episcopaliană şi se ducea la 
o biserică presbiteriană, iar el o însoțea din când în când. Avea 
să explice mai târziu că nu aparținuse vreunei biserici sau nu 
se dusese regulat la niciuna pentru că îi venea greu să se 
supună dogmelor. Dar, aşa cum a explicat prietenul său Isaac 
Britton, mai exista un motiv şi „foarte puţini îl cunoşteau”. 

Britton era un adept de seamă al lui Swedenborg, ca mulţi 
dintre prietenii lui Lincoln. „Swedenborg ne dă posibilitatea să 


203 Text preluat liber din autobiografia lui Bernadette, coroborat cu 
alte surse din epocă. 


înţelegem de ce am fost creaţi, de ce suntem în viaţă şi ce se 
întâmplă cu noi după ce moare trupul. Ne ajută să înţelegem 
cât mai bine mesajul lui Dumnezeu, aşa cum există în cărţile 

Bibliei, care constituie Cuvântul Domnului.” Aşa a zis Martin 
Luther King. 

Şi în vorbele lui se simțeau câteodată învăţăturile lui 
Swedenborg, atunci când susţinea că orice convingere 
religioasă e o chestiune de conştiinţă a individului sau cita 
„Conştiinţa este prezenţa lui Dumnezeu alături de om”.?™ 
Era anul 1860. Abraham Lincoln a primit prin telegraf vestea 
victoriei sale în alegeri şi sărbătorea cu prietenii. Când s-a 
întors acasă, s-a prăbuşit pe canapea istovit. De dimineaţă s-a 
trezit şi s-a pomenit uitându-se în oglinda de pe birou. 
„Privindu-mă, m-am văzut aproape în întregime, în afară de 
faţă. Am observat că aveam două imagini diferite, distincte, 
vârful nasului fiind într-una cam la şapte centimetri de cel din 
cealaltă. Am fost un pic necajit, poate mirat, şi m-am ridicat, 
m-am uitat în oglindă, dar iluzia a dispărut. Când m-am lungit 
iar, am văzut-o a doua oară - mai limpede, dacă era posibil, 
decât înainte; şi am observat că una dintre feţe e un pic mai 
palidă, cu vreo cinci nuanţe. M-am ridicat şi iluzia a dispărut, 
apoi am ieşit din cameră şi, în entuziasmul momentului, am 
uitat complet ce mi se întâmplase - de fapt, aproape complet, 
căci lucrul acela avea să apară din nou, din an în Paşte, şi să- 
mi dea fiori, de parcă ar fi fost stânjenitor.” 

Lincoln a încercat să reproducă viziunea, de parcă ar fi fost 
doar o iluzie optică, dar nu a reuşit şi a rămas marcat de 
ciudatenia ei. 

Soţia lui, Mary, era îngrijorată. Lincoln a povestit: „Credea că 
este un semn că voi fi ales preşedinte a doua oară şi paloarea 
uneia dintre feţe părea de rău augur că nu voi trăi până la 
sfârşitul celui de-al doilea mandat.” 

În iulie 1865 a apărut un articol despre viziune în revista 


204 Swedenborg a văzut un incendiu la Stockholm şi l-a descris în 
amănunt în timp ce flăcările se inteteau, deşi se petrecea la aproape 
500 de kilometri distanţă. De asemenea, a citat cuvânt cu cuvânt 
discuţiile secrete avute pe vremuri de un negociator suedez cu Prusia 
şi a povestit strangularea lui Petru al Ill-lea al Rusiei cu câteva zile 
înainte să aibă loc. Ca şi loana d'Arc şi Lorna Byrne, vedea îngeri cu 
claritatea cu care noi, ceilalţi, vedem oameni în carne şi oase. 


Harper's Monthly. Cum or fi reacţionat cititorii la ce spusese 
preşedintele lor despre experienţa lui ieşită din comun? Li s-o 
fi părut ciudat? 

Poate că ne-ar ajuta să vedem evenimentul în contextul 
apariţiei spiritismului. 

Se pare că soţia preşedintelui se interesa de spiritism din anii 
1840 şi, când cuplul a sosit la Washington, în 1860, şedinţele 
de spiritism erau la modă în cercurile elitei conducătoare. 
Mary se ducea adesea la asemenea întruniri şi Abraham a 
însoţit-o cel putin o dată. În 1862 ea a invitat clarvăzători să 
tina şedinţe in Camera Rosie a Casei Albe. 

Pe 11 aprilie 1865, Lincoln le-a povestit soţiei şi unui mic 
grup de prieteni visul pe care îl avusese cu zece zile în urmă. 

Unul dintre prieteni, Ward Hill Lamon, avea să-i consemneze 
mai târziu mărturisirea într-o biografie: 

„M-am retras în dormitor foarte târziu. Stătusem treaz 
aşteptând comunicate importante de pe front. Nu eram de 
mult în pat, când m-a apucat un somn profund, căci eram 
epuizat. În curând am început să visez. Părea o linişte 
mormantala în jurul meu. Dar apoi am auzit suspine înăbuşite, 
de parcă plângeau câţiva oameni. Am crezut că mă dădusem 
jos din pat şi umblam pe la parter. Acolo tăcerea a fost 
întreruptă de aceleaşi suspine îndurerate, dar cei îndoliaţi 
erau invizibili. Am mers din cameră în cameră; nu era nimeni 
în niciuna din ele, dar auzeam aceleaşi sunete de jale oriunde 
mă duceam. Era lumină în toate camerele; ştiam fiecare 
obiect; dar unde erau oamenii care se jeleau de li se rupeau 
inimile? Eram nedumerit şi speriat. Ce sens aveau toate 
acestea? Hotărât să aflu cauza situaţiei atât de misterioase şi 
şocante, mi-am continuat drumul până am ajuns la Camera de 
Est şi am intrat. Acolo mă aştepta o surpriză înfricoşătoare. În 
fata mea, un catafalc pe care era un cadavru în lintoliu. În jur, 
soldaţi care se purtau ca nişte gărzi şi o mulţime de oameni se 
uitau cu jale la trupul neînsufleţit, cu chipul acoperit, alţii 
plângeau indurerati. «Cine a murit la Casa Alba?» l-am 
întrebat pe unul din soldaţi. «Preşedintele», a răspuns el, «a 
fost asasinat». Apoi s-a auzit un țipăt puternic de durere, care 
m-a trezit din somn. N-am mai dormit în noaptea aceea şi, 
deşi nu era decât un vis, am fost ciudat de tulburat de atunci.” 
În aceeaşi lună Robert E. Lee, comandantul Armatei 


Confederate se predase generalului Ulysses Grant. Robert 
Wilkes Booth, un actor care simpatiza cu confederaţii, spera 
să se înroleze în trupele lor şi le îndemna să continue lupta. Pe 
14 aprilie 1865, în timp ce Lincoln şi soţia lui urmăreau un 
spectacol intitulat „Vărul nostru din America” la Ford's Theater 
din Washington D.C., Booth l-a împuşcat pe preşedinte în 
ceafă. 


Capitolul 41 
Un nabob în tara ciudăţeniilor?; 


Laudati-/ pe Domnul! (din The Child’s Bible, secolul al XIX-lea) 
Fenomenul care avea să fie cunoscut sub numele de 
„Spiritism” a început în 1848, la Hydesville, statul New York, 
când se pare că surorile Fox, Margaret şi Kate, au auzit mobila 
mişcându-se prin casă şi ciocănituri bizare. Au spus că atunci 


205 În anul 2006 am publicat o carte numită Why Mrs Blake Cried (De 
ce a plâns doamna Blake), scrisă de un erudit al ezoterismului, Martha 
Keith Suchard. Scriitoarea a fost invitată la o dezbatere la Marea Lojă 
Unită din Londra şi, când am luat cina după aceea, ea i-a numit cu 
umor „nabobi” pe unii amfitrioni şi adversarii ei, care nu o trataseră 
deloc ca nişte domni pe parcursul dezbaterii. 


când provocau spiritele să răspundă pocnind din degete 
auzeau un zgomot asemănător pe masă. Cum au povestit 
toate astea, cum au devenit faimoase. Mai târziu aveau să 
admită că păcăliseră oamenii, era timpul pentru o astfel de 
idee şi în curând au apărut alţii cu puteri mai impresionante. 

Zephaniah Eddy lucra la fermă într-o zi când şi-a văzut cei doi 
fii jucându-se cu nişte copii sălbatici pe care nu-i mai întâlnise 
niciodată pe acolo. Când s-a luat după ei, copiii cei ciudati au 
dispărut.?% Bătrânul i-a târât pe cei doi fraţi la hambar, unde i- 
a bătut cu biciul; îşi făcuse mult timp griji c-ar putea exista o 
poveste de vrăjitorie în familia soţiei, iar acum voia să facă tot 
ce-i stătea în putinţă să pună capăt unor astfel de practici. 

Băieţii creşteau, dar tot se întâmplau ciudatenii - tăblițe, 
mese, călimări zburau prin casă, se auzeau zgomote stranii şi 
voci ale unor fiinţe fără trup. Apăreau spirite, inclusiv o 
creatură cu blană albă, de care băieţii ziceau că le adulmecă 
feţele când sunt în pat, apoi se măreşte până ajunge un nor 
luminos cu formă omenească. Zephaniah era din ce în ce mai 
îngrijorat şi, când băieţii intrau în transă, îi bătea câteodată, 
ba chiar turna apă clocotită pe ei sau îi ardea cu tăciuni - 
orice, numai să iasă din acea stare. Fraţii Eddy au părăsit casa 
părintească, dar au fost lapidati, înjunghiaţi, tncatusati, 
torturați şi chiar împuşcaţi de gloata înfuriată, aşa că s-au 
întors acasă, la mica fermă din Vermont, când a murit tatăl 
lor. Au rămas marcați, ursuzi, Suspiciosi, iar vestile că ferma e 
bântuită de spirite au început să se răspândească. 

Henry Steel Olcott era un avocat de succes. Fusese colonel în 
armata unionistă, unde se ocupa cu investigarea fraudelor şi a 
actelor de corupţie din arsenale şi şantiere navale militare. A 
fost şi un francmason de seamă şi unul dintre cei trei membri 
ai comisiei însărcinate cu ancheta asasinării lui Lincoln. Mai 
târziu avea să devină redactor la New York Tribune. În 1874 a 
fost trimis să investigheze evenimentele de la ferma din 
Vermont a familiei Eddy şi s-a dus însoţit de un pictor, Kappes, 
ale cărui ilustraţii avea să le folosească într-o carte 
remarcabilă, People from the Other World (Oameni din lumea 


206 Whitley Strieber a scris despre astfel de copii sălbatici pe care i-a 
zărit în aceeaşi regiune, preludiu la întâlnirile cu făpturi din alte lumi 
în The Key, 2000. Nu ştiu un scriitor care să contureze mai bine 
sentimentul care te străbate când întâlneşti fiinţe din alte dimensiuni. 


cealaltă). 

În prima zi a asistat la o şedinţă de spiritism condusă de fraţii 
Eddy, într-o grotă. Inainte să înceapă, Olcott a cercetat 
peştera, să se asigure că nu erau intrări sau coridoare 
ascunse. Când a început, a fost uimit să vadă un indian 
american gigantic apărând din peşteră. Mai era unul pe 
acoperişul grotei, apoi s-a ivit un indian squaw. Olcott n-a 
găsit după aceea nicio urmă de paşi. 

Era deja fascinat. A rămas acolo două luni şi jumătate, 
consemnând cam patru sute de manifestări ale spiritelor. În 
timpul şederii sale, a demontat casa familiei Eddy, scândură 
cu scândură, ca să-şi demonstreze că nu fusese indus în 
eroare cu trape sau alte mecanisme secrete. 

Printre fenomenele de la fermă se numărau profeţii, vorbitul 
în alte limbi, vindecări, levitatie, apariţia unor mâini ce 
pluteau, mesaje apărute pe hârtii plutind la distanţă de 
podele, psihometrie, materializarea acelor apports si 
generarea de forme fantomatice care deveneau vizibile, 
palpabile şi uneori audibile pentru toţi cei prezenţi. Unul dintre 
fraţi avea talent la manifestări materiale, iar Olcott a putut să 
măsoare şi chiar să cântărească unele din ele. A scris în cartea 
lui că trupul unei fiinţe materializate e rece la pipăit, 
nesemănând cu al unui om viu, şi că pulsul îi e normal, dar 
foarte slab. 

Câteodată spiritele a sute de oameni, bărbaţi, femei şi copii, 
mai multe decât se pot număra exact, apar toate deodată în 
faţa unui public numeros. Sunt scăldate într-o lumină parcă 
selenară, unele plutesc deasupra clarvăzătorului, răspândind o 
ploaie de scântei asupra lui. Unele sunt albăstrui, altele 
cenuşii sau de un alb neprihănit, purtând veşminte 
strălucitoare şi având feţele „ca a lui Moise când a coborât de 
pe Muntele Sinai”. Unele puneau coroane sau flori pe capetele 
celor din public. Altele păreau să îngenuncheze şi să se uite 
lung la oameni, de parcă le erau prieteni vechi. Apoi, deodată, 
se aprindea o lumânare şi toate dispăreau ca prin farmec. 
După aceea, Olcott a strâns mărturii scrise de la mulţi 
demnitari. 

La câteva săptămâni după sosirea lui Olcott, un alt vizitator a 

venit la fermă. Era Madame Blavatsky, călătoare rusoaică 
excentrică, având un real interes pentru învăţăturile ezoterice 
şi o personalitate magnetică. Când doamna a luat parte la 
şedinţe, unele spirite invocate de fraţii Eddy au început să 
vorbească şi să scrie în rusă. Noi spirite s-au manifestat în faţa 
lui Olcott şi a celorlalţi, iar Madame Blavatsky a susţinut că se 
întâlnise deja cu unele din ele în călătoriile ei, inclusiv cu un 
războinic kurd şi cu şeful unui grup de jongleri din Africa de 
Nord. 

Olcott a încercat să desluşească exerciţiile de putere la care 
era martor şi să descopere principiile universale de la temelia 
lor: 

„Ce este acest ceva imperceptibil care ne învăluie ca un 
mediu interior şi îi impregnează pe toţi cei pe care îi întâlnim? 
Ce putere subtilă a făcut ca simpla atingere a veşmântului 
unui apostol să vindece boli, ca şi mâna unui rege? Ce fulger 
omenesc tasnea din ochiul lui Napoleon, de prefăcea fiecare 
soldat într-un erou când îl atingea? Ce farmec puternic radia 
din Florence Nightingale, că răniții de la Scutari se simțeau 
mai bine dacă puteau, măcar să-i sărute umbra trecătoare de 
pe paturile lor?”?°° 

Există şi alte cazuri care s-au petrecut în paralel destul de 
devreme. Este puţin probabil ca familia Eddy sau chiar un om 
cu educaţia lui Olcott să fi citit operele neoplatonicienilor, care 
erau doar parţial traduse în engleză pe-atunci şi cunoscute de 
o mana de eruditi. Am menţionat că Plotin asistase la o 
şedinţă de spiritism ţinută în templul lui Isis, fapt ce apare 
într-o relatare păstrată de discipolul său, Porfirius. Plotin şi alţi 
adepţi ai săi au văzut de mai multe ori cum li se inducea 
clarvăzătorilor transa în scopul de a transmite mesaje. 
Apuleius a descris clarvăzători care erau adormiti. Proclus şi 
Psellus au scris că, în unele cazuri, personalitatea 
clarvăzătorului e complet eclipsată de spirit, iar în altele, 
clarvăzătorul este conştient că transmite mesajul şi intră în 
legătură cu spiritul. După lamblichus, unii clarvăzători se 
mişcau şi aveau convulsii, în timp ce alţii deveneau complet 
rigizi. lamblichus însuşi a fost văzut levitând de discipolii săi. 
Câteodată apăreau spirite false sau nedorite. Uneori, corpul 
clarvăzătorului se alungea. De obicei, doar clarvăzătorul putea 

să audă vocea spiritului, dar uneori şi ceilalţi participanţi la 
şedinţă auzeau voci fără trup. Câteodată spiritele lăsau urme 
materiale. Alteori se vedeau forme luminoase ieşind din corpul 
clarvăzătorului, ceea ce în epoca modernă s-a numit 
ectoplasmă. E clar că avem de-a face cu aceleaşi fenomene 
percepute de filosofi greci şi apoi, după aproape două milenii, 
de fermieri americani analfabeți. 

Abia la jumătatea secolului al XIX-lea s-au tradus scrierile 
sacre ale religiilor orientale în limbi europene. Exista 
convingerea din ce în ce mai mare că Biserica tradiţională nu 
mai poate să le ofere oamenilor o experienţă spirituală 
satisfăcătoare şi mulţi lideri intelectuali şi culturali ai Europei 
şi-au manifestat curiozitatea faţă de spiritualitatea orientală, 
printre care Nietzsche, Schopenhauer şi Wagner. Noile 
traduceri au dus, normal, la alte tentative de a stabili 
adevăruri universale, de a contura o filosofie de lungă durată. 
Aşa cum am văzut până acum, ideea de filosofie universală şi 
eternă a fost avansată de grupări eretice cu un caracter ocult 
de pe vremea lui Mani, iar acum în societăţile secrete ce-şi 
aveau originea în rozacrucianism s-a iscat o dezbatere aprinsă 
despre faptul dacă trebuia sau nu făcută publică propria 
înţelepciune cosmică.?%* 

In 1875, Blavatsky şi Olcott au înfiinţat Societatea Teosofică, 
pentru a promova fraternitatea universală, indiferent de rasă 
sau 

Koot Hoomi, unul dintre maeştrii spirituali care au călăuzit-o 
pe Madame Blavatsky să întemeieze Societatea teosofică (din 
David Anrias, Through The Eyes of the Masters, 1932) 


de crez, bazată pe studiul ateist al religiilor lumii. În 1887, 
Madame Blavatsky a publicat /sis dezvăluită, un vast 
compendiu de cunoştinţe rozacruciene. A conturat o teologie 
corespunzătoare exploziei de activitate spirituală din a doua 
jumătate a secolului al XIX-lea, în mare parte inspirată de 
spiritism. 

Olcott era francmason şi Madame Blavatsky, deşi nu deţinea 


niciun grad in francmasonerie, era aliata lui de nadejde.??° 
(Nota: A fost emis un certificat în acest sens de John Yarker, 
un vechi francmason englez, cu puternice legături in America 
şi membru a cel putin o lojă ezoterica; ref.: site-ul bibliotecii 
masonice) 

Francmasoneria a exercitat o influenţă pozitivă în moduri de 
obicei trecute cu vederea. Ritualurile masonice le impun 
initiatilor să cerceteze „misterele ştiinţei şi naturii”. Originile 
Societăţii Regale se găsesc în francmasonerie şi organizaţia 
respectă idealurile masonice de fraternitate, egalitate şi 
libertate - mai presus de toate, eliberare de fanatism şi 
prejudecăţi. Francmasoneria şi Societatea Regală au oferit un 
spaţiu al tolerantei. Tainele sunt cercetate cu bunăvoință si 
consideraţie, într-un loc unde toţi se poartă la fel de frumos. 
Toleranta era absolut necesară la cercetarea tainelor 
spirituale şi la meditaţia asupra marilor întrebări despre viaţă 
şi moarte, despre începutul şi sfârşitul universului. Condiţia 
umană a fost ciudat alcătuită. Când ne gândim la chestiuni 
uzuale şi practice din viaţa cotidiană - câte dulciuri ne-au 
rămas în bufet, câtă benzină mai avem în rezervor -, putem 
afla clar adevărul. Pe de altă parte, când e vorba despre 
marile chestiuni legate de viaţă şi moarte, dovezile nu sunt 
niciodată atât de clare şi de obicei sunt şi mult mai puţine. 

După cum am precizat în introducere, dacă ne gândim la 
începutul universului şi ne întrebăm dacă a fost un Big Bang, 
aşa cum afirmă ştiinţa, sau dacă lumea era sortită să apară, 
dacă Mintea Cosmică a creat totul, dovezile sunt extrem de 
puţine. De fapt, aproape că nici nu există. Numai dovezi 
minore, ambigue, pe care se sprijină o enormă piramidă 
răsturnată de speculaţii. 

Cât de ciudat este atunci că, pe baza credințelor în acest 
domeniu, în care nu suntem în stare să afirmăm nimic cât de 
cât sigur, unde dovezile pentru orice sistem de credinţă sunt 
atât de vagi şi supuse interpretărilor, în care orice ipoteză este 
aşa de fragilă, opiniile noastre sunt cele mai îndârjite, fanatice 
şi intolerante, nereuşind să arate niciun pic de calm şi 

mărinimie, apanajul căutării reuşite mature a adevărului.?11 

Există oare vreo soluţie de a face ordine în astfel de 
dezbateri? Există oare criterii cu care să fie de acord ambele 
părţi implicate? În secolul al XIX-lea, francmasonii se întrebau 
dacă ar fi posibil să aplice rafinata gândire a lui Hume, care 
adusese ştiinţei atâta succes, la chestiunile spirituale. Am 
putea să avem o ştiinţă a spiritului? Era necesar să strângă 
mai întâi cât mai multe informaţii cu putinţă... 

Finantat de francmasoni, spiritualismul a devenit repede un 
fenomen internaţional la sfârşitul secolului al XIX-lea, când s- 
au remarcat din ce în ce mai multe personalităţi cu daruri 
excepţionale. Oamenii de ştiinţă importanţi ai epocii erau 
fascinati şi se întrebau dacă aceste fenomene n-ar putea fi 
cercetate ştiinţific. Printre ei, celebrul astronom francez 
Flammarion şi William Crookes, chimistul şi fizicianul englez 
care descoperise taliul, identificase heliul şi initiase studierea 
proprietăţilor electricităţii în tuburi vidate. În 1874, Crookes a 
scris A Defence of Modern Spiritualism (In apărarea 
spiritismului modern), in care se plângea că savanții ostili 
încearcă să discrediteze fenomenele spiritualiste, impunând 
condiţii inadecvate fenomenelor în curs de cercetare. A 
susţinut că progresul ştiinţei trebuie realizat printr-o 
„răbdătoare cercetare a naturii, diferită pentru fiecare ramură 
a ştiinţei”. Cum am văzut deja, Alfred Russel Wallace, cel care 
a descoperit alături de Darwin selecţia naturală, se credea 
îndrumat de inteligente creatoare, pe care le considera îngeri. 
Marie Curie a luat parte la şedinţe de spiritism. Atât Thomas 
Edison, părintele sunetului înregistrat, cât şi Alexander 
Graham Bell, inventatorul telefonului, şi-au făcut descoperirile 
pe când cercetau lumile spirituale. Edison a încercat să facă 

un radio care să se audă în lumile spirituale. Televiziunea s-a 
inventat în urma încercării de a prinde influenţele parapsihice 
asupra gazelor fluctuând în faţa unui tub catodic. 

In zilele noastre spiritualismul este considerat adesea o idee 
trăsnită, o preocupare fără sens, dar de la jumătatea secolului 
al XIX-lea şi până la începutul secolului XX era privit ca un 
curent progresist, la fel ca lupta împotriva sclaviei şi mişcarea 
sufragetelor.?!? Regina Victoria, William Gladstone, prim- 
ministrul Marii Britanii, şi Charles Dickens consultau 
clarvăzători. Fondatorii Partidului Laburist, Keir Hardie şi 
Ramsey Macdonald, erau un spiritualist şi un admirator 
înflăcărat al operelor lui Swedenborg. Arthur Balfour, prim- 
ministru, şi Lord Hugh Dowding, comandantul forţelor aeriene 
în bătălia Angliei, erau spiritualişti, iar Winston Churchill se 
consulta cu mediumul Helen Duncan. 

Unul dintre cei mai renumiţi clarvăzători era Daniel Douglas 
Home. Scotianul îşi etala darurile speciale în fata multor 
capete încoronate din Europa, precum şi în faţa mai multor 
intelectuali, inclusiv unii sceptici. Desi majoritatea 
clarvăzătorilor lucrau pe întuneric, el o făcea la lumina zilei. În 
ciuda eforturilor scepticilor, nu a fost prins cu nicio înşelătorie. 
De obicei intra în transă, uneori tremura şi părea suferind, 
alteori era calm şi paşnic, cu o expresie angelică pe faţă. 
Capacitatea sa de a-şi alungi corpul în timpul transei a fost 
confirmată de mulţi martori oculari. „Cel ce te va proteja”, i-a 
spus el Lordului Adare, „este atâta de înalt.” 

Şi, zicând acestea, domnul Home - pentru a demonstra - a 
devenit mai înalt; întrucât stăteam lângă el (înălţimea mea e 
de 1,82 metri), abia îi ajungeam la umăr, iar în oglinda de 
vizavi apărea cu un cap întreg mai înalt decât mine. Home 

carte de memorii despre viaţa clasei muncitoare în Manchester, 
publicată în 2012. Scriitoarea a fost crescută în sânul Bisericii 
Spiritualiste, apoi văzută ca o reprezentantă de seamă a mişcării 
intelectuale progresiste, care a mers mână-n mână cu socialismul. 
Pam era urmaşa mai multor generaţii de femei cu daruri spirituale, 
niciuna mai strălucită decât mama ei, un mediu talentat. Descrierea 
apariţiilor şi a altor minuni la care au fost martori ea şi fratele ei în 
anii 1950 este cu atât mai grăitoare, cu cât acele lucruri au fost 
văzute cu ochii de copil. 


parcă se lungise din talie (...) Învârtindu-se de colo-acolo, 
domnul Home ne-a atras atenţia că picioarele lui erau bine 
proptite pe podea. Apoi s-a făcut din ce în ce mai scund, până 
mi-a ajuns la umăr. 


(din Alice’s Adventures on Wonderland de Lewis Carroll, p. 
1865) 


> 

Ceremonie de initiere francmasonica 
(din Ritual and Illustrations of Freemasonery de Avery Allyn, 
1831) 


Relatarea este a lui H.D. Jencken, un bine-cunoscut avocat.??? 
Cea mai faimoasă faptă a lui Home a avut loc în fata a trei 
martori, dintre care doi au scris relatari amanuntite. A levitat 
iesind pe fereastra unei camere de la etajul trei. Apoi a plutit 
la vreo 15 centimetri de pervazul ferestrei invecinate cateva 
secunde, inainte de a ridica fereastra cu aproximativ 20 de 
centimetri, spaţiu prin care s-a strecurat cu picioarele înainte. 
Oare civilizațiile s-au întemeiat pe violenţă. S-a spus adesea 
şi cu o groază de justificări că mulţi dintre întemeietorii 
imperiilor europene în Africa şi Asia, oamenii care au 
întemeiat regate, au fost pirați sau aventurieri, dar au adus cu 
ei valorile lojei francmasonice - toleranţă şi egalitate în fata 


213 Alungirea corporală este, prin tradiţie, un fenomen asociat cu 
sfintele, cum ar fi Veronica Lapelli din veacul al XVII-lea sau 

dat în viaţa lor. 


legii. În centrul francmasoneriei există şi un autentic impuls 
spiritual, o încercare de a înţelege tainele. Totuşi, orice 
organizaţie mare se va închide cu timpul şi la mijlocul 
secolului al XIX-lea, ce i se întâmplase deja creştinismului 
începea să i se întâmple şi francmasoneriei. 

Francmasoneria engleză este încă rezervată cu privire la 
interesele sale spirituale şi ezoterice. Lojile implicate în 
cercetări spirituale îşi tăinuiesc bine aceste activităţi, chiar şi 
faţă de francmasoni, lăsând purtătorii de cuvânt de rang înalt 
să critice aspru orice asertiuni făcute de cei din afara lojilor 
despre francmasonerie sau ezoterism. 

In timp ce scriam această carte, am găsit într-o librărie la 
mâna a doua din Tunbridge Wells o carte masonică publicată 
în 1860, intitulată The Mysteries of Freemasonry (Misterele 
francmasoneriei) şi scrisă de J. Fellows. Volumul oferă o 
versiune mistică a istoriei lumii, foarte asemănătoare celei 
scrise de Madame Blavatsky şi discipolii ei teosofi. Aceeaşi 
relatare a fost apoi elaborată şi ilustrată de Rudolf Steiner, 
abordând aceleaşi teme: Osiris, initierile din Egiptul antic, 
Zoroastru, Orfeu, Cadmus, Enoh, Moise, 

Solomon, Buddha, Solon, Pitagora, misterele din Eleusis, 
Socrate, Mani (numit aici Scutianus), templierii, Dante şi 
Christian Rosenkreuz. 

Nu vreau să denigrez teosofia şi nici pe Rudolf Steiner. 
Păstrarea unei tradiţii autentice este aici pe primul loc, nu 
originalitatea. Părerea mea e că există o istorie secretă şi 
mistică a lumii, într-adevăr foarte veche, şi că francmasoneria 
a jucat un rol de seamă în păstrarea ei. 

Legăturile între francmasoni şi rozacrucieni sunt foarte vechi, 
ele datând cel puţin din anul 1638, iar din 1676 există o 
consemnare a „Companiei  masonilor acceptaţi” şi a 
„Străvechii fratii a Roza-Crucii” luând cina împreună. Jurnalele 
lui Elias Asmhole, întemeietorul francmasoneriei britanice 
potrivit Marii Loji Unite, scrie despre cercetările sale 
încununate de succes privitoare la marele decret al alchimiei, 
alchimia prin care aveai acces la tărâmurile spirituale 
superioare, descrise în Nunta a/chimică a lui Christian 
Rosenkreuz.*"4 


214 Pentru un articol bine documentat despre legătura dintre 
francmasonerie şi rozacrucieni, vezi An Esoteric View of the Rose- 


Totuşi, pe la mijlocul veacului al XIX-lea, căutările spirituale 
au încetat. Unii francmasoni au crezut că fratia lor poate se 
închidea şi se îndepărta de filonul autentic spiritual, deoarece 
cartea din 1860 consemnează faptul de mare importanţă că 
„francmasonii germani susţin în continuare că Christian 
Rosenkreuz a fost un om în carne şi oase”: 

„(...) În Germania, se spune că un tip pe nume Christian 
Roza-Cruce s-a născut în 1387 şi, făcând el o călătorie în Ţara 
Sfântă, vorbise la Damasc cu inteleptii caldeeni, de la care a 
învăţat ştiinţele oculte, după care s-a perfecţionat în lojile din 
Egipt, Libia şi Constantinopol. La întoarcerea în Germania, a 
înfiinţat un ordin a cărui doctrină se trăgea din francmasoneria 
engleză şi germană prin felurite canale.” 

În anul 1906, alt francmason englez, dr. Robert Felkin, se 
preocupa să descopere adevărul despre originile Ordinului 
Roza-Crucii în cadrul francmasoneriei engleze şi, sperând să 
descopere o sursă spirituală autentică, s-a dus în Germania. A 
călătorit prin Köln, Ulm, Stuttgart, Munchen, Viena, Passua, 
Nurnberg si Berlin, vizitând loje şi temple „rozacruciene”, 
luând parte la ceremonii, dintre care unele durau cinci ore şi 
jumătate, candidaţii fiind puşi într-un sicriu şi capacul închis. A 
auzit ritmuri cântate la orgă şi tipete, a văzut foc în întuneric 
şi i s-a arătat un adept care plutea sus, într-un nor de tămâie. 
Se făceau referiri la Ahriman şi Lucifer. Germanii i-au 
demonstrat că au puteri de clarvăzători. 


Croix Degree de R.W. Bro Leon Zeldis, disponibil pe internet. Elias 
Ashmole a publicat în 1651 The Theatrum Chemicum Britannicum, o 
culegere de poezii alchimice. Întâlnise un latifundiar pe nume William 
Blackhouse în anul în care Blackhouse l-a adoptat pe Ashmole ca „Fiu” 
al său, iar Ashmole îl acceptase pe Blackhouse ca maestru spiritual. 
Educaţia spirituală a lui Ashmole a fost lungă şi dificilă, desfăşurându- 
se cu intermitențe, până când, în mai 1653, caietele lui consemnează: 
„Tatăl meu, Blackhouse, care zace la pat în Fleetstreet, vizavi de 
Biserica St. Dunstan, şi nu ştie dacă să trăiască sau să moară, mi-a 
silabisit pe la ora unsprezece adevăratul secret al pietrei filosofale, pe 
care mi l-a lăsat moştenire.” După aceea nu se mai află experienţe 
alchimice în însemnările lui Ashmole. Probabil că găsise piatra 
filosofală. (Folosirea verbului a s//labisi face aluzie la pronunţarea 
corectă a cuvintelor la unison cu anumite vibrații ritmice, care au 
efecte ce-şi pot face simțită prezenţa în planurile secundare ale 
fiintei.). 


Felkin era mai presus de orice dornic să-l întâlnească pe unul 
dintre „conducătorii lor tainici”, sursa puterii lor oculte. 
Conducătorii ocultistilor din francmasoneria engleză si 
organizaţiile afiliate în vremea aceea erau mari aristocrați şi, 
când Felkin l-a întâlnit în cele din urmă pe unul dintre şefii 
tainici, nu i-au plăcut manierele lui, consemnând că l-a găsit 
necivilizat. Numele lui era Rudolf Steiner. 

În 1913, Rudolf Steiner a rupt toate legăturile cu Teosofia, iar 
în 1914 şi cu francmasoneria. 

Ca Jacob Boehme înaintea lui şi ca Lorna Byrne după el, 
Rudolf Steiner avea să scrie foarte limpede despre 
experienţele lui impresionante pe tărâmurile spirituale, cu 
fiinţe care reactionau la lumea materială. În pofida eforturilor 
depuse de spiritualişti şi cercetători mai apropiaţi de zilele 
noastre, aproape niciuna din aceste interacțiuni - poate chiar 
niciuna - nu e verificabilă prin ştiinţă, dar, citindu-i pe aceşti 
scriitori, poate noi, restul oamenilor, vom conştientiza deplin 
experienţele spirituale şi mistice, cărora, altminteri, le-am 
acorda puţină atenţie, fiind doar parţial sau vag conştienţi de 
ele şi poate nerecunoscându-le ca atare. 


Capitolul 42 
Marele secret al acestei lumi 


Povestea se petrece în Spania, la Sevilia, în vremea 
Inchiziției, când se aprindeau ruguri în fiecare zi întru slava lui 
Dumnezeu, iar ticăloşii de eretici, arşi în splendoarea unui 
auto da fé. In mila Sa nesfârşită, El s-a întrupat încă o dată şi 
s-a pogorât printre oameni, aşa cum se arătase printre ei cu 
cincisprezece secole înainte. S-a pogorât pe pavajul fierbinte 
al unui oraş din sud. 

A venit încet, neobservat, şi totuşi, ciudat, toată lumea L-a 
recunoscut. Oamenii sunt atraşi irezistibil de El, îl înconjoară, 
se strâng în număr mare lângă EI, Îl urmează. El se mişcă în 
tăcere în mijlocul lor, cu un surâs blând, de nesfârşită 
bunătate. Soarele iubirii arde în inima Lui, lumină şi putere | se 
revarsă din ochi asupra oamenilor, înmuindu-le inimile. 

Se opreşte pe treptele catedralei din Sevilia când îndoliaţii 
înlăcrimaţi duc înăuntru un mic sicriu alb, unde zace o copilă 
de şapte ani, singura fiică a unui orăşean de seamă. Copilul 


mort zace printre buchete de flori. 

— El o să-ţi învieze fetiţa! Îi strigă mulţimea mamei 
îndurerate. 

Preotul iese din biserică să întâmpine sicriul, pare consternat, 
se încruntă, dar mama copilei moarte se aruncă la picioarele 
Lui cu un vaiet. Procesiunea se opreşte, sicriul este pus pe 
trepte. El se uită cu milă şi buzele Lui murmură cu blandete: 

— Copilă, scoală-te din morţi! 

lar fetiţa învie, se ridică în sicriu şi se uită în jur cu ochi larg 
deschişi şi întrebători, ţinând în mână un buchet de trandafiri 
albi. 

Se aud ţipete, suspine, oamenii sunt nedumeriti, dar în clipa 
aceea Marele Inchizitor trece pe lângă catedrală. Este bătrân, 
are aproape 90 de ani, dar e înalt şi merge drept, cu faţa 
zbârcită şi ochii afundati în orbite, in care mai străluceşte un 
licăr. Se opreşte când vede gloata şi se uită. Încruntă din 
sprâncenele cărunte şi stufoase şi în ochi i se iveşte un foc 
sinistru. Intinde un deget acuzator şi le porunceste gărzilor să- 
L aresteze. Mulțimea se pleacă imediat ca un singur trup în 
fata Marelui Inchizitor. El o binecuvântează în tăcere şi-şi 
continuă drumul. 

Gărzile duc prizonierul în temniţa întunecoasă din apropiere, 
aflată în vechiul palat al Sfintei Inchiziţii. Trece restul zilei si 
peste Sevilia se lasă noaptea arzătoare, în care nu adie o 
boare. Aerul e plin de mireasma dafinilor şi lamailor. Apoi, în 
bezna deplină, se deschide poarta de fier a temnitei şi intră 
Marele Inchizitor în persoană, cu o lumânare în mână. E 
singur. Stă în prag şi se uită un minut sau două la chipul Lui. 
In cele din urmă, lasă lumânarea pe masă şi spune: 

— Tu eşti? 

Dar, neprimind niciun răspuns, adaugă: 

— Nu răspunde, rămâi tăcut! Ai dreptul să ne dezvălui vreuna 
din tainele lumii din care ai venit? ÎI întreabă bătrânul si 
răspunde tot el la întrebare. Nu, nu ai. Nu poţi adăuga nimic la 
ce s-a spus în vechime şi nu le poţi răpi oamenilor libertatea 
de care făceai atâta caz când erai pe pământ. Orice lucru nou 
ai dezvălui le va afecta libertatea credinţei. Le-ai făgăduit 
pâinea cerească, dar se poate compara ea cu pâinea 
pământească în ochii omului slab şi ticălos? Şi, dacă de dragul 
pâinii cereşti te vor urma mii de oameni, ce se va întâmpla cu 


milioanele şi zecile de milioane de creaturi care nu vor avea 
tăria să renunţe la pâinea pământească de dragul celei 
cereşti? Sau iti pasă doar de cele câteva mii de suflete marete 
şi puternice, iar milioanele slabe de înger, numeroase cât 
firele de nisip din mare, trebuie să existe numai de dragul 
celor marete si puternice? În această întrebare stă marele 
secret al lumii. 

Pe de altă parte, nouă ne pasă şi de cei slabi. Ei sun păcătoşi 
şi răzvrătiți, dar în cele din urmă vor deveni supuşi (...) Dar ți- 
am îndreptat lucrarea şi ai întemeiat-o pe miracol, taină şi 
autoritate. lar oamenii s-au bucurat că erau din nou manati ca 
oile. 

O, vor veni alte vremuri de nedumerire, de gândire liberă, de 
ştiinţă a lor şi de canibalism. Căci, începând să ridice Turnul 
Babel fără noi, vor sfârşi, desigur, practicând canibalismul. Dar 
apoi fiara se va tari spre noi si ne va linge picioarele, 
tânguindu-se: „Da, ati avut dreptate, numai voi Îi păstraţi 
taina şi la voi ne întoarcem să ne salvaţi de noi înşine!” 

Noi le vom arăta ce slabi sunt, că sunt doar copii demni de 
milă, dar fericirea copilărească e cea mai bună din toate. Vor 
deveni sfioşi, se vor uita la noi şi se vor îngrămădi în jurul 
nostru ca puişorii sub aripile unei cloşti. Se vor minuna de noi 
şi vor fi cuprinşi de teamă şi respect în fata noastră, vor fi 
mândri de puterea şi de înţelepciunea noastră, că am reuşit să 
supunem o turmă aşa neliniştită, de mii de milioane de oi. Vor 
tremura neputincioşi în faţa mâniei noastre, vor deveni 
temători, vor plânge uşor ca pruncii, dar vor fi gata, la un 
semn al nostru, să treacă la râs şi veselie, la fericire, bucurie 
şi cântece copilăreşti. Da, îi vom pune să trudească, dar în 
timpul lor liber le vom face viaţa un joc de copii, cu dansuri şi 
cântece nevinovate. Şi nu vor avea secrete faţă de noi. Le 
vom îngădui să trăiască sau nu cu soțiile şi amantele lor, să 
aibă sau nu copii şi ni se vor supune cu dragă inimă. Cele mai 
chinuitoare taine ale conştiinţei lor, toate ni le vor da la iveală, 
iar noi pentru toate vom avea răspunsuri. Şi toţi vor fi fericiţi, 
toate milioanele de creaturi, în afara celor câteva sute de mii 
care domnesc asupra lor. Căci doar noi, păstrătorii tainei, vom 
fi nefericiti (...) 

Tot ce-ti soun se va petrece intocmai si stapanirea noastra se 
va clădi. Mâine vei vedea turma cea ascultătoare care, la un 


semn al meu, se va grăbi să facă o grămadă de cenuşă 
fierbinte. Căci, dacă a meritat cineva să fie ars pe rugurile 
noastre, acela eşti tu. Mâine te voi arde pe rug. 

Când s-a oprit, Inchizitorul a aşteptat un timp răspunsul 
Prizonierului. Dorea nespus ca El să spună ceva, oricât de 
amarnic sau de îngrozitor. Dar El s-a apropiat în tăcere şi l-a 
sărutat blând pe buzele livide. 


Pe de o parte, povestea Marelui Inchizitor, preluată din Frații 
Karamazov, romanul lui Dostoievski, vorbeşte despre Biserica 
Catolică.215 Am văzut că la începuturile sale Biserica a fost o 
carapace protectoare în jurul conştiinţei omenirii în curs de 
evoluţie, dar după o vreme s-a înăsprit şi a început să impună 
restricţii. De unde odată căutase să răspândească experienţa 
spirituală, acum căuta să o controleze şi să o restrictioneze. 
Când Marele Inchizitor susţine cu talent că omenirea nu vrea 
libertate, înţelegem că cea mai bună parte din noi şi-o doreşte 
din toată inima. Inchizitorul foloseşte limba moralei şi a 
spiritualităţii, dar ce spune are dublu înţeles şi este onctuos. 
Picură răul în urechile ascultătorului. 

Însă critica Inchizitorului la adresa naturii şi a condiţiei umane 
este devastatoare, chiar dacă simţim că nu e întregul adevăr. 
El sugerează că există o nepotrivire fundamentală între natura 
umană şi condiţia umană, că termenii şi condiţiile existenţei 
noastre sunt prea dure pentru noi, că suntem prea slabi. 
Probabil că ne-am întrebat cu toţii la un moment dat: „Oare 
viaţa n-ar putea fi mai uşoară?” Sau ne-am zis „Da, viaţa 
trebuie să fie grea în anumite privinţe pentru a evolua, a ne 
dezvolta liberul-arbitru şi a ni-l exercita - şi totuşi, oare viaţa 
n-ar putea să fie un pic mai uşoară, măcar câteodată? Cine 
zice că n-ar putea fi? Dostoievski însuşi şi-a pus astfel de 
întrebări tulburătoare, iar unul din ceilalţi fraţi Karamazov il 
întrebă pe Ivan, cel care a spus povestea Marelui Inchizitor: 
„Cum poţi trăi cu aşa un iad în suflet şi în minte?” 

Inchizitorul spune că, dacă Biserica nu va oferi miraculosul, 
ştiinţa va pune răzvrătiţii în fata unor minuni şi taine care îi 
vor distruge. Marele Inchizitor pune pe acelaşi plan ştiinţa şi 
canibalismul, într-o profeție ce seamănă cu profeţiile lui 


215 Publicată în 1880. Aceasta este o versiune prescurtată a traducerii 
lui Constance Garnett din 1912. 


Soloviev, prietenul lui Dostoiesvki, despre Antihrist.215 

Fictiunea lui Dostoievski e profetică la mai multe niveluri. fi 
anticipează atât pe Nietzsche, cât şi pe Freud prin descrierea 
forţelor frenetice, întunecate, iraționale ce-şi croiesc drum din 
străfundurile psihicului uman în a doua jumătate a secolului al 
XIX-lea, forţe ce vor creşte şi vor provoca dezastre în secolul 
XX. Dar există o profundă ambiguitate la Dostoievski. El 
iubeşte irationalul şi crede că teoriile rationaliste ale 
utopismului, ca acelea pe ţara lui le va adopta, sunt sortite 
pieirii şi fatale. „«Doi ori doi fac patru» nu e viaţă, domnilor, ci 
începutul morţii.” În literatura lui apare implicit convingerea 
că aceste forţe întunecate, misterioase din psihicul omului nu 
pot fi alungate cu ajutorul raţiunii sau renegate. Ele trebuie 
acceptate şi transformate.2!” 

Şi Herman Melville şi-a petrecut viaţa căutând răspunsuri la 
marile întrebări despre viaţă şi moarte. A murit înainte să 
termine un roman scurt intitulat Billy Budd, a cărui poveste se 
desfăşoară pe un vas, în vremea lui Napoleon. 

Billy Budd este un orfan, poate nu prea istet şi sigur nu prea 
priceput la vorbă, în parte din cauză că nu putea rosti clar 
cuvintele. Dar e un tânăr fără pic de răutate, neprihănit, 
chipeş şi foarte îndrăgit de echipaj, ceea ce trezeşte ura 
ofițerului responsabil cu disciplina la bord, John Claggart. 

La amiază vasul naviga cu vântul în faţă, iar el era la cină şi 


216 Vladimir Soloviov (1853-1900) a întemeiat o filosofie mistică 
numită sofiologie. Pentru descrierea profetiilor despre Antihrist, vezi 
Istoria secretă a lumii, ediţia revizuită. 

217 Asemenea prietenului său Soloviov, Dostoievski prezice că iadul pe 
pământ va fi adus de ştiinţă şi amândoi se inspiră din profetiile lui 
Daniel despre Antihrist. Când era student, Soloviov sărise dintr-un 
vagon în altul dintr-un tren în mişcare şi leşinase. Îl salvase de la 
moarte o fată pe care o întâlnise înainte şi care-l trăsese înapoi în 
tren. Aşa a ajuns să-şi dea seama că era o femeie frumoasă, pe care 
avea s-o numească „Eterna lui prietenă”, o întruchipare a 
înţelepciunii, a bunătăţii şi a bucuriei de a trăi cum „nu mai credea să 
existe pe lumea aceasta”. Prietena eternă avea să-l călăuzească în 
viaţă. Când el şi prietenul Dostoievski erau în călătorie de studii la 
Londra, ea l-a chemat la hanul unde stătea, în deşertul egiptean. 
„Rozele tale divine vor înflori pe veci în mine”, a spus el. „Oamenii vor 
preface corpul fizic şi toate gândurile şi sentimentele se vor preface, 
toată materia şi întreaga lume” (F.M. Dostoievski, Demonii, 1877). 


clevetea vesel cu alti comeseni, cand, din neatentie, şi-a 
vărsat toată gamela cu supă pe puntea bine frecată. Claggart, 
ofiţerul responsabil cu disciplina, tocmai trecea pe acolo când 
lichidul cu grăsime i s-a vărsat chiar în faţă. Păşind peste 
supă, şi-a continuat drumul fără o vorbă, întrucât chestiunea 
nu merita comentată în împrejurările respective, când a 
observat cine era autorul „isprăvii”. S-a întunecat la fata. 
Oprindu-se, a fost cât pe ce să-l mustre pe marinar, dar s-a 
abținut şi, arătând în jos la supa care şiroia, l-a bătut uşor pe 
spate cu bastonul său din trestie, spunând cu vocea aia 
profundă şi melodioasă pe care o folosea uneori: 

— Bună treabă, băiete! Bună ca ala care a făcut-o! 

Zicând acestea, a trecut mai departe. Dar zâmbetul ofițerului, 
mai degrabă o grimasă, Billy nu l-a băgat de seamă, căci nu 
era în raza lui vizuală, însă i-a însoţit remarca echivocă, 
lăsându-şi în jos colţurile buzelor subţiri. Pentru toată lumea 
vorbele lui au fost amuzante şi, cum fuseseră rostite de un 
superior, toţi s-au simţit obligaţi să râdă cu „o veselie 
prefăcută”, iar Billy, căruia aluzia că e un marinar frumos i-a 
gadilat orgoliul, a pufnit şi el în ras... 

Răutatea lui Claggart nu cunoaşte margini şi ofiţerul îl acuză 
pe Billy că pune la cale o revoltă. Când Claggart îşi repetă 
acuzaţiile în faţa căpitanului, Billy se bâlbâie prea tare ca să 
se poată apăra şi îl loveşte pe ofiţer, omorându-l fără să vrea. 

— Lovit de moarte de un înger al Domnului! Dar îngerul 
trebuie spânzurat! Strigă căpitanul. 

Un marinar din echipaj care ucide un ofiţer trebuie pedepsit 
cu moartea. Căpitanul trebuie s-o facă, iar Nolly urmează să 
fie spânzurat în dimineaţa următoare. 


Incidentul cu supa vărsată, în jurul căruia se centrează 
romanul şi care duce la „răstignirea” lui Billy, este unul cat se 
poate de mărunt. Nici că ţi-ai putea imagina un incident mai 
neînsemnat. Pare atât de putin necesar. Dar este necesar 
pentru povestea lui Billy, pentru întorsătura din viaţa lui, 
pentru sensul ei. Ideea lui Melville a fost, de fapt, să arate cae 
adevărat că în viaţa tuturor marile întâmplări sunt declanşate 
de cele mai neînsemnate incidente, că lucrurile menite să se 
întâmple sunt efectul sugestiilor venite din alte lumi. 

Am văzut că luptele din ceruri se răsfrâng în lupte pe 


pământ, ca în legendele despre Carol cel Mare şi Roland, 
poveşti despre fapte de arme scrise la comanda celor mai 
puternici oameni de pe planetă. În epoca modernă, lupta 
dintre forţele răului şi cele angelice este văzută la nivelul celor 
mai lumeşti întâmplări din viaţa oamenilor de rând. 


Uneori nu e de-ajuns să gândim în categorii şi în termeni 
abstracţi. Unele lucruri din experienţa noastră nu se 
încadrează în nicio categorie, exclud gândirea conceptuală şi 
raţională. Dar, acolo unde limbajul discursiv nu ne mai e de 
folos, putem să exprimăm astfel de experienţe, să le tratăm şi 
să ne impacam cu ele, spunându-ne poveşti. 

Prin urmare, ce este o poveste? In general, se spune că 
esenţial e conflictul: dorinţa cea mai mare se izbeşte de 
obstacolul cel mai mare, creând astfel tensiunea cea mai 
mare. lată formula din filmele produse la Hollywood. 

Dar eu cred că, pe lângă conflict, mai există un element 
esenţial. 

Un om merge pe stradă, se duce la altul şi îl loveşte. 

Este asta o poveste? Funcționează ca o poveste şi ne dă 
satisfacția pe care o aşteptăm de la o poveste? Nu cred. 

Un om se duce la altul pe stradă şi îl loveşte, aparent fără 
motiv. 

— De ce naiba ai dat în mine? 

— Nu-ţi aduci aminte? Mă terorizai când eram la şcoală. 

Asta e o poveste, iar elementul suplimentar care dă savoare 
unei poveşti este misterul. Poveştile se adresează 
sentimentului nostru că trebuie să fie mai mult de înţeles, mai 
mult decât vedem cu ochiul liber. În poveşti, universul 
reacţionează la o decizie importantă a unui personaj - de a fi 
un tiran sau de a se lăsa terorizat -, înfăţişându-i o situaţie 
care îi dă şansa de a afla semnificaţia acelei decizii importante 
şi de a o schimba în mod corespunzător. 

In universul materialismului ştiinţific este foarte puţin 
probabil să întâlnim situaţii care să presupună luarea deciziei 
atât de importante ca aceea prezentată mai sus. Pe de altă 
parte, în universul descris de poveşti, suntem mereu în 
situaţii-limită, în care trebuie sa acţionăm semnificativ în 
anumite contexte. Putem încerca să blocăm acest gen de 
acţiune semnificativă sau putem să o dăm uitării, dar se va 


întâmpla apoi ceva care ne va pune fata-n fata cu ceea ce am 
putea numi, în termeni mai elevati, destinul nostru. Melville nu 
ne spune că un înger sau un demon i-a dat una peste cot lui 
Billy, dar ne arată o întorsătură de situaţie care nu s-ar 
întâmpla, dacă ştiinţa materialistă ar explica tot ce se 
întâmplă în lume. Poveştile pun accentul pe lucrarea 
imanentei divine în lume. 

Ca să se poată numi poveste, şi să nu fie o înşiruire aleatorie 
de întâmplări, o poveste trebuie să se supună unor reguli. 
Marea întrebare este: Se supune viaţa aceloraşi reguli? 
Reflectă poveştile fidel experienţa noastră de viaţă? Sau sunt 
doar un divertisment? Banuiesc ca materialiştii militanti nu 
sunt cititori pasionaţi de ficţiune. În adâncul sufletului lor 
poate că au suspiciuni în privinţa poveştilor, poate li se par 
prea seducătoare şi în contradicţie flagrantă cu viziunea atee 
asupra lumii. Şi au dreptate. 


Destinele noastre sunt legate de destinele altor oameni, deşi 
nu ştim cum şi de ce. Există undeva o anticameră în care stau 
toţi cei care ne modelează viaţa şi îi dau sens prin prezenţa 
lor: părinţii, copiii, fraţii, partenerii, dar şi băiatul care te-a 
terorizat în şcoală şi fata pe bicicletă pe care ai călcat-o, 
bătrâna cu care te-ai împrietenit şi de care ai avut grijă, căreia 
i-ai salvat viaţă cu o vorbă bună, ceea ce n-ai ştiut niciodată. 
Ei trăiesc în continuare în viaţa noastră, chiar dacă nu mai 
sunt prezenţi fizic. Ei îi conferă vieţii noastre profunzime şi 
sens. 


Capitolul 43 
Povestea vieţii de după moarte 


După cum am văzut, francmasonii aveau o activitate secretă 
şi mulţi teosofi de frunte erau şi francmasoni. 

Dar, dacă Madame Blavatsky şi Teosofia se inspiraseră iniţial 
din ideea rozacruciană de a îmbina religia occidentală cu cea 
orientală într-o unitate transcendentală, alţii au simţit că 
opera ei înclina mai mult spre Orient. În 1914, Rudolf Steiner a 
părăsit Mişcarea Teosofică pentru a-şi întemeia propriul lui 
curent, Antroposofia, în scopul de a echilibra balanţa. 

Cum se leagă aceasta de povestea vieţii de după moarte? 


De-a lungul istoriei au existat mai multe viziuni despre ce se 
întâmplă după moarte. Credinţele iniţiale despre ceruri, cele 
din vremea lui Enoh, s-au estompat în epoca lui Homer şi a 
psalmilor. Ele susţin că spiritul umblă într-un fel de jumătate 
de viaţă, pătrunzând în Gaură. După viaţa, moarte şi 
coborârea în iad a lui lisus Hristos au apărut alte reprezentări 
ale vieţii de după moarte. Potrivit lui Steiner, aceste 
reprezentări s-au schimbat pentru că s-a schimbat ce se 
întâmplă de fapt după moarte. Ce urmează este viziunea lui 
asupra călătoriei de după moarte. 

În epoca modernă, sufletul şi spiritul s-au confundat şi s-au 
combinat, dar religiile tradiţionale făceau deosebirea între 
suflet şi spirit şi pentru a înţelege experienţa de după moarte 
trebuie să înţelegem mai întâi diferitele componente ale fiinţei 
umane, potrivit idealismului mistic, care sunt patru la număr. 
1. La început este, desigur, corpul fizic. 
2. Apoi urmează principiul insufletitor care dă viata organică 
trupului material. Acesta este sufletul. Mistici ca Lorna Byrne îl 
vad umplând corpul material. În Cabala el e numit nephesch, 
iar în Teosofie comp eteric. Unii mistici, printre care Jacob 
Boehme şi William Blake, i-au spus corp vegetativ, pentru că ne 
dă o viata la fel ca a plantelor.218 
3. Cuibărindu-se în corpul vegetativ - spiritul -, care le dă 
animalelor spirite, forma conştiinţei pe care o avem în comun 
cu animalele şi pe care plantele nu o au. Aceasta este numită 
tzelem în Cabala şi corp astral în Teosofie.?19 
4. Acesta conţine, la rândul său, eul, o scânteie de natură 
divină. Eul ne dă sentimentul conştiinţei individuale, pe care 
animalele nu o au, şi posibilitatea de a ne bucura de liber- 
arbitru şi de gândire liberă.?20 


218 „Lumea Imaginatiei e lumea eternității; este sânul divin la care ne 
vom adăposti cu toţii după moartea trupului Vegetal”. (William Blake, 
A Vision of the Last Judgement, 1810.). 

219 The Book of Doctrines and Opinions, site dedicat teologiei şi 
spiritualităţii iudaice, oferă spre consultare o raritate: înregistrarea 
unei prelegeri despre Tzelem, susţinută de Gershom Scholem în anul 
1975. 

220 Citatele biblice fac distincţia dintre suflet şi spirit: 1 Tesa/oniceni, 5: 
25; 1 Corinteni, 2:14; Luca, 1:46-47. Distincția a fost „abolită” de 
Biserică în 669. Steiner şi alţii au considerat abolirea o încercare de a 


Pentru a rămâne în viaţă, trupul nostru vegetativ trebuie să 
stea înăuntrul corpului fizic. În somn, suntem vii, dar nu şi 
conştienţi. Atunci când se uită la un om care adoarme, 
clarvăzătorii ei văd corpul vegetativ rămânând în corpul 
material, dar văd şi corpul animal purtând scânteia divină, 
ridicându-se deasupra corului fizic. In condiţii normale, acesta 
nu pluteşte în sus spre tavan, aşa cum îşi imaginează unii, ci 
rămâne chiar deasupra corpului fizic sau, potrivit altor surse, 
emană partial din el.??? 

Paracelsus a văzut in somn cum spiritul devine mai liber în 
mişcări, se poate înălța din trup si poate vorbi cu strămoşii sau 
îngerii. De obicei, când ne trezim, „am băut din Apa Uitării” şi 
uităm întâlnirile cu îngerii, dar uneori, când suntem într-o 
situaţie îngrozitoare, spiritele ce se îngrijesc de noi ne grăiesc 
cu aşa o ardoare, încât în dimineaţa următoare ne amintim ce 
ne-au spus.??? 

Cu alte cuvinte, deoarece corpul animal şi eul sunt în afara 
corpului fizic, care respinge influenţele spirituale, în timpul 
somnului e posibil să avem experienţe în lumile spiritelor. 
Visele noastre sunt de fapt un talmeş-balmeş de experienţe 
pe tărâmurile spirituale. Pe de altă parte, când murim, 
celelalte trei corpuri părăsesc trupul material. Corpul 
vegetativ îl părăseşte pe cel fizic, ducând cu el trupul animal 
şi eul. Şi se ridică din corpul fizic, iar cel vegetativ începe să 
piară, ca şi corpul animal sau spiritul. 

În epoca modernă, înălţarea şi disiparea, primele stadii de 
după moarte, au fost explicate de Rudolf Steiner. 

Există o credinţă populară că un om în pericol iminent de a 


împiedica oamenii să acceadă direct la experienţe spirituale în afara 
protecţiei sale. 

221 Upanisada Maitiri. „Cel ce vede cu ochii şi cel ce acţionează în vise, 
cel ce este cufundat în somn adânc şi cel ce se află dincolo de somnul 
adânc - sunt cele patru condiţii distincte ale unui om.” Upanisada 
Maitiri descrie întregul corp uman ca pe un instrument de percepţie şi 
diferitele lui elemente ca pe sedii ale diverselor forme de conştiinţă. 
222 Atanasie, episcop al Alexandriei în secolul al Ill-lea, a spus că în 
somn sufletul întâlneşte sfinţi şi îngeri, deoarece nu mai este închis în 
corpul pământesc. După Sf. Augustin, Dumnezeu lucrează prin vise şi 
viziuni şi, potrivit lui Tertulian, cei mai mulţi oameni dobândesc 
cunoaşterea lui Dumnezeu din vise. 


muri, prin înec, de pildă, îşi revede întreaga viaţă în câteva 
secunde. După Steiner, la baza acestei credinţe stă un 
important adevăr psihologic. Scurta amintire este, de fapt, 
efectul corpului vegetativ ce se desprinde de cel fizic. 

Dacă mori de-a binelea, spune Steiner, simţi o claritate şi o 
luminozitate care sunt un fel de trezire.??? 

Acea trecere în revistă a vieţii pe care o face muribundul este 
scurtă şi mecanică, un rezumat în imagini care se derulează 
repede, aşa cum vedem uneori pe ecran. Totuşi, nu presupune 
implicare. Pe de altă parte, când mori, corpul animal se 
eliberează din cel vegetativ în curs de disolutie şi iti mai apare 
un rezumat al propriei vieţi, dar unul mult mai lung şi mai 
profund resimţit. Cât erai în viaţă, corpul animal îţi dădea 
posibilitatea să ai emoţii şi dorinţe. Dat fiind că eul tău mai 
rămâne în corpul animal, încă simţi dorinţe, dar, cum nu mai 
eşti în corpul tău fizic, nu ai niciun mijloc prin care să ţi le 
satisfaci. 

Această a doua trecere în revistă a vieţii poate reprezenta o 
treime din timpul petrecut pe pământ, cam 30-40 de ani. Este 
Kamaloca („locul dorinţei”) în hinduism sau Purgatoriul din 
tradiţia creştină. Dorintele tale, pe care nu ti le mai poţi 
satisface si care trebuie purificate înainte ca eul să intre în 
cerurile mai înalte (Devachan la hindusi). Eul trebuie să se 
elibereze de legăturile cu existenţa pământeană. La cel mai 
de jos nivel, aceste legături ar putea fi pofte animalice sau 
desfrânate ori dorinţa de a acumula bunuri materiale, dar şi 
legături mai elevate ca, de exemplu, dragostea de artă de 
dragul artei (aşadar artă lipsită de conţinutul ei spiritual) sau 
ataşament fata de filosofia materialistă, oricât de bine 
intenţionat ar fi el. 

În timp ce suferi din cauza dorințelor neîmplinite pe care 
trebuie să le alungi, începi să-ţi dai seama că dorinţele se 
prindeau de tine în timpul vieţii ca nişte adevărate fiinţe. 


223 Aceasta este probabil experienţa „mersului spre lumină”, povestită 
de o mulţime de oameni. Pentru o descriere impresionantă, vezi Lorna 
Byrne, Angels in My Hair, Capitolul XX. Pentru o cercetare ce 
analizează astfel de viziuni din diferite culturi, vezi After Death 
Experience: The Physics of the Non-physical, carte pe care i-am cerut 
s-o scrie istoricului lan Wilson în 1987. 


Acum par hibrizi ai răului, jumătate oameni, jumătate 
animale.?”4 


E) 


= 


Hermes calauzind spiritul in sus, cioplit intr-o straveche piatra 
de onix (din Antique Gems de Rev. C.W. King, 1866) 


224 Este interesant de comparat cu relatările medievale despre 
atacurile demonilor după moarte, aşa cum apar ele la filosoful 
neoplatonician Proclus, care pomeneşte de „hoardele năpustindu-se 
de diavoli pământeşti”. Vezi comentariul lui la Republica lui Platon. 


Să vezi demoni e şi dureros, şi îngrozitor. Există însă şi alte 
suferinţe. Ne îndurerează propriile emoţii, dar şi ale altora, cu 
aceeaşi intensitate. Ceva din această suferinţă surprinde 
Charles Dickens în nuvela Un colind de Crăciun. Dar, spre 
deosebire de ce spune povestea, spiritul nu mai are acum 
ocazia să îndrepte lucrurile. După moarte e prea târziu. 

După ce ai călătorit pe acest tărâm şi ai purificat fiecare 
element al corpului animal, îţi lepezi corpul astral. (Steiner a 
spus că acei clarvăzători care se laudă că sunt uneori în 
contact cu morţii sunt, de fapt, în contact cu aceste corpuri 
astrale care au câteodată urme de memorie şi limbaj, dar nu 
şi inteligenţa fiinţelor vii.) După explozia de lumină şi o 
iluminarea simţite atunci când eul tău pleacă din sfera lunii - 
sfera dorinței sau purgatoriu în toate religiile - spre 
următoarea sferă. Ca mesager al zeilor, Mercur este acolo să 
te călăuzească, să-ţi lumineze drumul în sus.2% 

În veacul al IV-lea, împăratul lulian a scris despre capacitatea 
luminii stelare de a radia asupra lui pentru a-i uşura intrarea 
într-o stare de transă în care avea o conştiinţă superioară.226 
Spaima plină de respect pe care o are cineva care umblă pe 
suprafaţa pământului creşte de multe ori când ajungi în ceruri 
mai înalte. Vezi marile fiinţe spirituale, îngerii din spatele 
corpurilor fizice ale planetelor şi ale stelelor. Acum înţelegi ce 
ai văzut pe pământ, obiectele fizice şi evenimentele au fost 
creat pentru tine prin colaborarea dintre marile fiinţe 
spirituale. 

În sfera lui Mercur ai putea să-i regăseşti pe cei cunoscuţi pe 


225 Plutarh a scris că după moarte corpul fizic este lăsat în urmă de 
suflet şi intelectul divin - acel nous -, care se duc spre lună. După un 
timp, intelectul divin călătoreşte mai departe singur. In reprezentările 
antice ale morţii, cum ar fi cea din Cartea morților din Egipt, eul 
(nous) trebuie să treacă prin şapte porţi şi la fiecare spiritul trebuie să 
rostească o incantatie magică, memorată în timpul vieţii. La Steiner, 
calităţile morale şi spirituale ne ajută pe drumul nostru, semn al 
evoluţiei spirituale a omenirii. Steiner aminteşte în trecere o idee 
tulburătoare: e posibil ca spiritele din sfera Marte să simtă când 
trecem pe-acolo. Pentru ele, suntem ca nişte fantome. Vezi şi /storia 
secretă a lumii, cap. 10, pentru o reprezentare din Irak, datând din 
mileniul al II-lea î.Hr. 

226 E.R. Dodds, The Greeks and the Irrational, University of California 
Press, 1951, p. 264. 


pământ, inclusiv prieteni şi membri ai familiei. Va fi o regăsire 
fericită, dacă ai fost bun cu ei în viaţă, dacă ai o conştiinţă fără 
pată. Dacă nu, te vei simţi izolat şi departe de ei. Vei înţelege 
şi că fiinţele spirituale care au colaborat la crearea condiţiilor 
fizice pe care le-ai cunoscut în viaţa de pe pământ lucrau şi în 
tine, legănându-te şi educându-te să faci ce trebuia. În sfera 
lui Mercur, îţi pui întrebări de genul: Am iubit destul? Am dat 
greş în iubire? Am fost gelos? Mi-am lăsat inima să se 
împietrească? Am dat cu piciorul şansei de a duce o viaţă 
fericită şi împlinită, cu atâta nepăsare ca în ziua aceea 
ploioasă de aprilie? Am ratat şansa de a fi bun, pretinzând că 
nu recunosc şansa? Pericolul pe acest tărâm este că îţi dai 
seama că lucrurile pe care le-ai fi putut face, dar nu le-ai făcut 
sunt cea mai mare parte din viaţa ta. 

In capitolele anterioare am văzut că misiunea lui lisus Hristos 
îi privea şi pe morţi, şi pe vii. Cel care a primit înţelepciunea 
lui iubitoare va înţelege călătoria prin sfere, va comunica mai 
bine cu fiinţele spirituale superioare dintre vieţi şi, prin 
urmare, se va întoarce pe pământ cu daruri şi binecuvântări 
superioare. 

Urmează trecerea prin sferele lui Venus şi Marte, a Soarelui şi 
a lui Saturn, în cele din urmă ajungându-se la prezenţa lui 
Dumnezeu. 

Poate vă închipuiţi un micut eu fără trup înălțându-se spre 
vastele sfere cosmice, aşa cum e zugrăvit de obicei. Dar, 
potrivit lui Steiner, adevărata imagine arată spiritul dilatându- 
se ca să umple mai întâi sfera amplă de pe orbita lunii, apoi 
pe cea a lui Mercur şi aşa mai departe, până când eul se 
extinde într-atât, încât umple întregul univers, aşa cum l-a 
reprezentat Leonardo da Vinci în faimosul său desen al omului 
cosmic. Eul este întins acum peste Marele Eu. Tot cosmosul 
este, într-un sens, corpul acelui eu. Planetele îi sunt organe, 
Saturn fiind splina, Soarele inima şi Luna creierul. Atunci tot 
cosmosul este cuprins de el. Eul începe apoi să-şi reducă iar 
dimensiunile, ca să încapă într-un trup omenesc, iar corpurile 
cereşti pe care le-am înglobat rămân în noi în esenţă. Origen, 
unul dintre Părinţii Bisericii, scria: „Înţelege că ai un mic 
cosmos înăuntrul tău, iar soarele, luna şi stelele sunt în 


tine”.227 

Pentru cineva ca mine, crescut în sânul Bisericii Anglicane, 
descrierile făcute de Steiner vieţii spirituale şi lumilor 
spirituale sunt surprinzătoare datorită îndrăznelii şi preciziei 
lor. Nu există niciun compromis cu materialismul. Steiner a 
cercetat temeinic implicaţiile idealismului în fiecare aspect al 
vieţii şi în moarte. 


Capitolul 44 
Jung şi daimonul său 


Toată viaţa lui Carl Gustav Jung a fost obişnuit cu misterele. 
Când era copil şi-a examinat viaţa interioară şi visele, adesea 
mai impresionante decât trăirile din stare de veghe. Mai târziu 
i s-a părut că psihiatria, la a cărei îmbogăţire contribuia, e în 
pericol să devină prea axată pe evaluarea bolilor mintale din 
exterior, pe categorisirea unor atitudini comportamentale. Îi 
lipsea, credea el, o abordare a experienţei interioare pe care o 
găsise citindu-l pe Emmanuel Swedenborg. Influențat de 
această lectură, Jung a început să conceapă un limbaj bazat 
pe propria lui experienţă subiectivă şi, asemenea lui 
Swedenborg, va ajunge să creadă că o parte din suflet există 
în afara timpului şi a spaţiului.** 

In 1914, când trecuse de 30 de ani şi ieşise din umbra lui 
Freud, a început o serie de experimente pe el însuşi. Era 
influenţat de Ludwig Staudenmaier, un profesor de chimie 
experimentală, care publicase Magic as an Experimental 
Science, studiu bazat pe diferite experimente făcute pe sine 
însuşi, printre care scrierea automată.?2 


221 „Lumea în care trăim”, scria Steiner, „este urzită din materialul din 
care sunt făcute şi gândurile” (Teosofia, 1904, cap. 3). Ne-am putea 
închipui acest material al gândurilor ca apa dintr-un râu, a sugerat el. 
Materia e ca bucăţile de gheaţă care plutesc pe apă - aceeaşi 
substanţă într-o altă stare. 

228 Pentru lista de cărţile ale lui Swedenborg împrumutate de Jung, 
vezi eseul Jung on Swedenborg, Redivivus de Eugene Taylor, pe 
website-ul Philemon Foundation: www.philemonfoundation.org. 

229 The Red Book, W.W. Norton and Co., 2009, p. 200. (Carl Gustav 
Jung, Cartea Roşie, trad. Din germană de Viorica Nişcov, Editura Trei, 
2011). 


Jung avea să descrie proiectul ca pe „o cufundare în 
întunericul nmecunoscutului”. Demersul a presupus şi 
examinarea propriilor lui visuri. Într-un vis îl văzuse pe viteazul 
erou german Siegfried pe vârful unui munte, apărând odată cu 
primele raze ale soarelui. Apoi Siegfried a coborât în viteză 
muntele într-un car din oase omeneşti. In vis, Jung a luato 
puşcă si a tras în el, ucigându-l.230 

La vremea aceea, cel mai cumplit masacru din istoria 
omenirii avea loc pe câmpurile de luptă din Primul Război 
Mondial, la mică distanţă de vila lui Jung de pe malurile 
Lacului Lucerna. În caz că a încercat să nu ia în seamă 
zgomotul luptelor în timp ce făcea experimente cu gândurile, 
nu a reuşit. Casa lui a devenit bântuită. Fiica lui mai mică a 
văzut o figură albă, fantomatică, trecând prin camerele de la 
etaj. Noaptea cineva i-a tras pătura din cap fiicei celei mari şi 
la un moment dat au auzit toţi sunând la uşă, deşi vedeau clar 
că nu era nimeni acolo. 

În alt vis Jung s-a pomenit într-un ţinut mohorât, fără soare, 
care i s-a părut că era tărâmul morţilor. A întâlnit un bătrân cu 
o barbă albă, lungă, care s-a prezentat drept Ilie. Pe bătrânul 
profet îl însoțea Salomeea, o tânără frumoasă. Jung a fost 
surprins să-i vadă pe cei doi împreună. Un cuplu ciudat, s-a 
gândit. Poate s-ar fi mirat mai puţin dacă ar fi cunoscut opera 
contemporanului său Rudolf Steiner, care a scris mult despre 
loan Botezătorul ca reîncarnare a lui Ilie. 

Atât Jung, cât şi Steiner au fost influenţaţi enorm de 
misticismul lui Goethe. Primul a văzut în Faust - ca şi în 
legenda lui Siegfried - o profeție despre soarta Germaniei, o 
tara şi un popor care aspirau la idealism şi se străduiau să-l 
atingă, dar erau condamnaţi să ajungă ucigaşi. In Faust, 
spunea el, poporul german se pregătea inconştient pentru 
viitoarea catastrofă. 

În poemul lui Goethe, Faust le aduce moartea lui Philemon şi 
Baucis, doi soţi în vârstă, care se iubeau ca-n prima zi. In 
mitologia greacă, ei sunt amabili şi primitori cu zeii travestiti 
care vin în casa lor. Chiar dacă n-au destulă mâncare, îşi taie 
singura lor gâscă pentru oaspeţi. După ce pleacă zeii, umila 


230 Mai târziu a mărturisit că poveştile cu Siegfried nu l-au atras 
niciodată. Idealismul german poate deveni îngrijorător când ajunge 
eroic. 


căsuţă se preface într-un templu de aur şi, când mor, sunt 
preschimbaţi în doi copaci care îşi împletesc drăgăstos 
ramurile. 

La câtva timp după ce îi apar în vis Ilie şi Salomeea, Jung îl 
vede pe Philemon. Bătrânul avea să iasă din visele sale şi să 
intre în viaţa lui, devenindu-i mentor, daimon. Nouă 
întruchipare a înţelepciunii, Philemon îl depăşea chiar şi pe 
llie, iar Jung se plimba cu el în grădină, cufundându-se în 
conversații cu el. 

Când l-a întâlnit pentru prima dată în vis, Philemon petrecea 
în Rai, având aripi ca ale unui pescăruş. Asemenea lui llie, era 
un bătrân cu barbă, dar avea coarne de taur şi şchiopăta de 
un picior. Ducea o legătură cu patru chei, pe una tinand-o ca 
şi cum ar fi fost gata să deschidă ceva. 

Jung a început să facă un portret al lui Philemon, iar într-una 
din zilele în care se ocupa cu pictura se plimba prin grădină, 
când a găsit un pescăruş mort. Pescăruşii sunt rari în regiunea 
aceea - Jung nu va mai vedea altul cincizeci de ani - şi 
întâmplarea a fost pentru el un exemplu pentru ceea ce avea 
să numească mai târziu „sincronicitate”: coincidenţă prin 
intermediul căreia universul încerca să-i spună ceva foarte 
important. 

A ajuns să-şi dea seama că, deşi iniţial îl întâlnise în cadrul 
unei experienţe interioare, Philemon avea o existenţă 
independentă de el şi ştia multe lucruri pe care el, Jung, nu le 
ştia. 

Mai târziu, când Jung s-a întâlnit cu un prieten al lui Ghandi şi 
l-a întrebat de guru al său, indianul i-a răspuns că guru al său 
era Shankaracharya. Jung l-a întrebat, oarecum uimit, dacă se 
referea la reformatorul hinduismului din secolul al Viill-lea. 
Indianul a spus că da, într-adevăr, la el se referea şi i-a 
explicat că unii guru trăiau şi îi învățau pe alţii in formă de 
spirite, aşa că Jung a înţeles de ce Philemon e mentorul lui. 
Aşa cum am văzut, numele îi vine din miturile greceşti, dar 
apariţia sa sugerează şi tradiţii egiptene şi gnostice. Mai târziu 
Jung va afirma că bătrânul înţelept venea din Alexandria, 
oraşul în care se întâlnesc Orientul cu Occidentul, şi că le 
fusese mentor şi lui Buddha, Mani, lisus Hristos şi Mahomed - 
tuturor celor care au comunicat cu Dumnezeu. Aripile 
pescarusului lui Philemon amintesc şi de Sfântul Graal, pentru 


că Parsifal a fost călăuzit spre Castelul Graalului de regele- 
pescar, care s-a dovedit a fi şi paznicul acestuia, iar Jung va 
avea un vis în care va trece o mare ca să aducă înapoi Sfântul 
Graal. 

Explorând subconştientului, a ajuns să creadă că, deşi 
creştinismul e în centrul oricărei înţelegeri a universului şi a 
istoriei sale, doctrina Bisericii ajunsese prea mărginită pentru 
a explica marea varietate a experienţelor religioase. A scris 
Paracelsus ca Fenomenon al Spiritului?! şi a cercetat alchimia 
rozacrucienilor, care cuprinde elemente preluate de la 
Paracelsus. A studiat viaţa lui lisus Hristos în relaţie cu 
astrologia, pe care Biserica nu mai avea voie să o transmită 
mai departe, şi cu chakrele din practica religioasă orientală. 
Poate că a fost la fel de influent ca Rudolf Steiner pentru 
mişcarea New Age, care a înflorit în secolul XX. 

In Cartea roşie, care cuprinde jurnalele despre experienţele 
sale onirice, psihanalistul povesteşte cum a dat de Philemon în 
timp ce stropea lalelele din grădină.2*? Si a cunoscut-o şi pe 
Baucis. Stătea liniştită la fereastra de la bucătărie şi se uita la 
Philemon şi la stropitoare. 

Cei doi erau foarte în vârstă, inceti şi extenuati. Orizonturile 
lor nu păreau să treacă dincolo de lalele. Apoi Jung observă 
câteva cărţi de magie cabalistică şi hermetică pe rafturile unui 
dulăpior. Jung îl strigă pe bătrân. 

Mai întâi acesta nu-l aude, dar apoi se întoarce tremurând şi 
vrea să ştie ce face Jung acolo. 

Psihanalistul răspunde că oamenii i-au spus tot ce ştie despre 
magie şi îl întreabă pe Philemon dacă o să-i vorbească despre 
asta. 

Bătrânul îi răspunde că nu are nimic de spus. Când Jung 
insistă, îi mărturiseşte că el ajută bolnavii şi săracii folosindu- 
şi mila pentru ei. La asta se reduce tot. 

Jung insistă în continuare, iar Philemon îi cere să nu mai fie 
aşa de impertinent. Dar Jung încercă să afle ceva de la el, 
bătrânul spunându-i în cele din urmă că magia „este aspectul 


231 Alchemical Studies, Routledge and Kegan Paul, 1967. 

232 A tinut Cartea rosie sub cheie toata viata lui, poate de teama sa nu 
fie considerat nebun. Philemon este un exemplu de ,,arhetip” jungian 
al batranului intelept si, asa cum a precizat teologul Paul Tillich, la 
Jung, „arhetip” este ce era „ideea” la Platon. 


negativ a ceea ce poate să ştie cineva”, adică „exact tot ce 
scapă înţelegerii”. 

Jung staruie mai departe, dorind detalii, dar Philemon îl 
avertizează că nu-l mai ascultă. Inca încercă să se folosească 
de rațiune şi asta nu e bine. 

Jung se simte ametit şi pleacă pe stradă, departe de casă şi 
de grădină. Aude vecinii vorbind despre cum l-au văzut 
discutând îndelung cu Philemon şi cred că el îi ştie taine... 

Mai târziu, i se arată într-o viziune bătrânul, care râde în 
grădina lui la miezul zilei. Nuantele albastrii ale morţilor 
suspină în umbra casei şi a copacilor. Acum îl vede pe 
Philemon vorbind cu o umbră albastră, care stă mai departe 
de celelalte, o umbră ce pare întunecată de suferinţă şi are 
sânge pe frunte. Umbra, îşi dă el seama, este lisus Hristos. 
„Când te uiţi îndelung într-o prăpastie, prăpastia se uită 
îndelung la tine”, spunea Nietzsche. Dialogurile din Cartea 
roşie sunt influențate de Asa grăit-a Zarathustra. Jung nu 
cercetează doar diferitele dimensiuni ale experienței 
religioase din diverse tradiţii, ci vrea şi să se confrunte cu 
aspectele sale întunecate şi dificile. Vrea să facă parte dintr-o 
tradiţie de gândire despre viaţă şi lume care este, cum a zis el 
însuşi, „nepopulară, ambiguă şi periculoasă”. 

„Sensul existenţei mele este că existenţa mi-a pus o 
întrebare”, nota el. 

Unii experimentează viaţa astfel. Alţii nu insistă asupra tainei. 
Acceptă viaţa şi şi-o trăiesc mai departe. Cred că aceste două 
categorii de oameni nu se vor înţelege niciodată. 


Jung s-a trezit în pat. Era într-o cameră de hotel. Se retrăsese 
acolo după o conferinţă. Il durea tare fruntea şi simţea ca un 
pacient al lui se sinucisese. Mai târziu a făcut cercetări şi i s-a 
confirmat că pacientul său se împuşcase exact în momentul în 
care el se trezise. 

Pe 11 februarie 1944, când avea 68 de ani, Jung a căzut şi şi- 
a rupt un picior. Complicatiile n-au întârziat să apară. A avut 
un atac de cord şi şi-a pierdut cunoştinţa. 

A urmat un vis sau o viziune în care plutea în afara corpului, 
peste deşertul din Peninsula Arabică şi vârfurile înzăpezite ale 
Munţilor Himalaya. Apoi a coborât pe pământ şi a văzut un 
templu hindus. A înţeles că toate răspunsurile la întrebările 


sale, toată munca lui de o viata se află în templul acela. Apoi i- 
a apărut doctorul care îl îngrijea şi i-a spus că încă nu-i bătuse 
ceasul. Doctorul fusese trimis să-l aducă înapoi. 

Pe 4 aprilie, Jung s-a simţit destul de bine să se ridice în capul 
oaselor în pat, dar simţea o mare povară pe suflet. Ştia din vis 
că prietenul lui, doctorul, se sacrificase pentru ca el să se 
însănătoşească si să trăiască spre a-şi desavarsi opera. In 
aceeaşi zi doctorul a căzut la pat, învins de septicemie, şi a 
murit peste câteva zile. 


Înainte să încep documentarea pentru această carte eram 
impresionat după ce citisem din întâmplare câteva mărturii 
ale unor oameni care au văzut îngeri în Primul Război Mondial, 
cum ar fi Îngerii de la Mons, şi mă inspirase o nuvelă a 
scriitorului ocultist Arthur Machen, publicată în Evening News, 
pe care mulţi o confundau cu un reportaj. Dar lectura recentă 
m-a convins că nu putea fi adevărat. 

Trupele franceze, belgiene şi britanice au fost spulberate de 
germani lângă orăşelul Mons. Înfrângerea definitivă părând 
aproape sigură, s-a declarat o zi naţională de rugăciune, iar 
bisericile din Anglia erau pline ochi. Pe câmpul de luptă, 
englezii păreau la mila germanilor. În timp ce englezii se 
retrăgeau, cavaleria germană s-a năpustit asupra lor, dar caii 
nemților s-au întors brusc, nevoind să meargă mai departe - 
ca măgarul lui Balaam. Focul a încetat de ambele părţi şi după 
aceea mulţi au spus că văzuseră trei, patru sau poate cinci 
fiinţe în veşminte albe, strălucitoare, plutind în cer, cu spatele 
întors la britanici şi cu fata la germani.??? 

Era o seară senină şi foarte caldă, între orele opt şi nouă. 
Luminile stranii din aer, la nu prea mare distanţă de pământ, 
erau bine conturate şi nu puteau fi o reflexie a razelor lunii, 
căci nu erau nori pe cer. Ofițerii şi soldaţii le-au privit 
tnmarmuriti cam trei sferturi de oră. 

Martorii-cheie au depus mărturii care au fost date publicităţii 
înainte de 14 septembrie, când s-a tipărit povestea lui 
Machen. Aparițiile de aici sunt doar ca nişte umbre ce 


233 În timpul cruciadelor, fiinţe înveşmântate în alb au fost văzute 
venind în ajutorul creştinilor în toiul luptei, ceea ce avea să le confere 
o aură supranaturală cavalerilor templieri. Stephen Howarth, The 
Knights Templar, Collins, 1982. 


amintesc de fiinţele care i-au învins pe cavalerii francezi la 
Agincourt, cu totul altfel decât făpturile angelice despre care 
soldaţi din ambele tabere au povestit că le-ar fi zărit în 
tranşee. 

În martie 1918, trupele britanice şi portugheze care luptau în 
apropiere de Béthune, în nordul Franţei, erau din nou în 
primejdie să fie nimicite de germani. Parisul era în pericol. 
Amintindu-şi ce se întâmplase la Mons, autorităţile au mai 
declarat o zi naţională de rugăciune. Americanii, care 
hotărâseră în luna mai să trimită trupe în Europa, le-au sărit în 
ajutor francezilor. 

Din nou avangarda germanilor s-a oprit brusc din mers şi a 
încetat să tragă. Cineva a auzit o ciocârlie cântând. Ce se 
întâmpla? 

Mai târziu, soldaţii germani luaţi prizonieri au susţinut că 
văzuseră o brigadă de cavalerie înaintând spre ei, în uniforme 
albe şi pe cai albi. Din cauza ciudatelor straie albe ale 
calaretilor, au presupus că erau forte coloniale pe care nu le 
mai întâlniseră înainte. La început, s-au gândit că acei 
cavalerişti acţionează foarte necugetat, atacând poziţiile 
germane pe teren deschis. Germanii au lansat obuze şi şi-au 
îndreptat mitralierele spre ei, dar cavaleria albă tot înainta 
spre ei, fără să fie doborât niciun singur om, ca o maree 
uriaşă, copleşitoare. 


Capitolul 45 
Fatima şi tainele îngerului păzitor 


Purtând numele fiicei lui Mohamed, oraşul Fâtima este situat 
în centrul Portugaliei. 

În anul 1915, o fetiţă de opt ani, Lucia Dos Santos, păzea 
turma de oi a familiei pe câmpia de lângă oraş, împreună cu 
nişte prietene. După ce au luat prânzul şi-şi spuneau 
rugăciunea, Lucia a văzut o figură plutind peste un copac în 
valea de la oarecare depărtare de ele. Figura nu s-a apropiat 
şi nici n-a încercat să comunice cu ea. 

În următoarele câteva zile, a revăzut-o de două ori. Acasă, 
când le-a povestit ce văzuse, surorile ei au necăjit-o, 
spunându-i că o fi fost un om înfăşurat într-un cearşaf care 
făcea pe fantoma. 


În anul următor, verilor ei, Francisco, de nouă ani, şi Jacinta, 
de şapte, li s-a dat voie s-o ajute pe Lucia să păzească turma. 

Într-o dimineaţă de primăvară a început să plouă şi cei trei 
copii s-au adăpostit într-o peşteră. După ce s-a oprit ploaia au 
ieşit, au luat prânzul şi se jucau, când a început să bată un 
vânt foarte puternic. S-au uitat în sus toţi trei şi au văzut o 
siluetă apropiindu-se de ei peste copaci. Era tot albă ca 
neaua, iar în lumina soarelui părea transparentă ca un cristal. 
Când se apropia de ei, au băgat de seamă că apariţia avea 
înfăţişarea unui băiat de 14-15 ani. 

— Nu vă temeti! Le-a spus el. Eu sunt Îngerul Păcii. Rugaţi-vă 
cu mine! 

Îngerul a îngenuncheat, lipindu-şi fruntea de pământ. 

Cei trei copii au simţit dorinţa să facă şi ei la fel, aşa că i-au 
urmat exemplul. Au repetat rugăciunea dupa el: O, Doamne 
Dumnezeul meu, cred în Tine, te slăvesc, te iubesc şi în Tine 
imi pun nădejdea! Iti cer iertare pentru toți cei ce nu cred în 
Tine, nu Te slăvesc, nu Te iubesc şi în Tine nu-şi pun 
nădejdea. 

(Spre deosebire de verişoarele lui, Francisco nu auzea 
vorbele îngerului, dar repeta ce spuneau fetele.) 

Mai târziu, în acelaşi an, într-o zi foarte caldă de vară, copiii 
se jucau la umbră. Erau lângă fântâna din dosul unei grădini. 
S-au uitat deodată în sus şi l-au văzut pe înger. 

— Ce faceţi voi aici? l-a întrebat el. 

Le-a zis să se roage mereu şi că Inimile lui lisus şi Mariei 
aveau planuri mari pentru ei. Le-a mai spus şi că el e îngerul 
ocrotitor al Portugaliei. 

Toamna, după seceriş, copiii păzeau iar turma de oi. 
Mâncaseră de prânz şi se rugau aşa cum îi învățase îngerul. In 
timp ce stăteau cu fruntile în pământ, au devenit brusc 
conştienţi de o lumină intensă ce strălucea de jur împrejurul 
lor. Şi-au ridicat privirile şi l-au văzut pe înger ţinând în mâini 
un potir. Deasupra lui era suspendat un animal, iar sângele îi 
picura în potir. Copiii s-au rugat şi după ce a plecat îngerul şi, 
până să se lase întunericul, s-au întors acasă. 

În anul următor, după slujba de duminică, 13 mai, cei trei 
copii îşi păzeau turmele, când au văzut un fulger sau cel puţin 
aşa au crezut la început. Şi-au adunat oile şi s-au pregătit să 
plece acasă. Apoi şi-au dat seama că nu era niciun nor pe cer. 


Au văzut al doilea fulger şi, de această dată, şi o Doamnă în 
alb, înconjurată de o lumină strălucitoare, plutind peste un 
stejar tânăr. Micuţii erau la doar câţiva paşi de ea, dar s-au 
simţit scaldati în lumina. 

— Nu vă temeti! Le-a zis ea. Nu vă fac niciun rau. 

— De unde vii? A întrebat-o Lucia. 

— Din Rai. 

— Ce vrei de la mine? 

Doamna le-a cerut să se întoarcă în acelaşi loc şapte luni la 
rând, întotdeauna în ziua de 13 a lunii. 

— Voi merge şi eu în Rai? 

— Da, cu siguranţă. 

— Şi Jacinta? 

— Da, şi ea. 

— Si Francisco? 

— Si el, dar trebuie să spună multe rugăciuni. 

Lucia a întrebat şi de o prietenă, Amelia. 

— Ea va rămâne în Purgatoriu până la sfârşitul lumii. 
(Probabil că asta însemna că la sfârşitul lumii Amelia avea să 
fi fie eliberată ca să poată merge în Rai.) 

Doamna i-a întrebat dacă nu vor să i se dăruiască lui 
Dumnezeu şi să îndure toată suferinţa pe care le-o va trimite 
El. Copiii au spus ca vor, iar Doamna le-a răspuns: 

— Atunci, veţi avea mult de pătimit, dar mila Domnului vă va 
aduce alinare. 

Zicând acestea, Doamna şi-a deschis braţele şi din ea s-a 
răspândit o lumină care lor li s-a părut că-i pătrunde până în 
străfundurile fiinţei lor. Au căzut în genunchi şi au început să 
se roage iar. Apoi Doamna a început să se înalțe spre răsărit, 
luminând cerul în drumul ei, aşa că ei au crezut că văd 
cerurile deschizându-se. 

Copiii au hotărât să nu povestească nimănui ce văzuseră, dar 
Jacinta nu s-a putut abtine si veştile s-au răspândit repede. 
Mai întâi familia Luciei a râs de fetiţă, dar apoi, când ea a 
refuzat să mai fie luată în râs, toţi s-au îngrijorat şi au încercat 
s-o facă să admită ca mintise. 

Pe 13 iunie copiii au ajuns la locul cu stejarul, aşa cum le 
indicase Doamna. Se strânseseră acolo în jur de cincizeci de 
oameni. Doamna i-a spus Luciei că ar trebui să înveţe să 
citească. Fetiţa a întrebat-o ce leac să-i dea unui băieţel 


bolnav pe care îl cunoştea, iar Doamna i-a zis că se va 
vindeca, dacă se va converti într-un an. l-a mai vestit Luciei că 
îi va lua în curând pe sora şi pe fratele ei de lângă ea. 

— Şi voi rămâne aici singură-singurică? 

— Nu, eu n-o să mă lepad niciodată de tine şi Inima mea 
Neprihănită îţi va fi adăpost, a liniştit-o Doamna, arătându-i 
viziunea inimii ei încercuită de spini. 

Pe 13 iulie, cei de faţă au auzit-o pe Lucia strigând printre 
lacrimi. Doamna le arăta copiilor o viziune a iadului, cu diavoli 
înfricoşători în forma unor animale necunoscute. Doamna 
spunea că, dacă oamenii nu încetează să-l jignească pe 
Dumnezeu, atunci, deşi războiul se va termina, unul şi mai 
cumplit va izbucni în pontificatul lui Pius al XI-lea. De 
asemenea, a cerut ca Rusia „să se consacre Inimii mele 
Neprihănite”, avertizând că, dacă nu, păcatele se vor răspândi 
în lumea întreagă. (Aceste vorbe au fost adesea interpretate 
ca o aluzie la răspândirea comunismului şi a ateismului.) 
Autorităţile locale ale Bisericii au fost ostile la început, 
sugerând că fenomenele puteau fi lucrarea diavolului. 
Demnitarii au ameninţat copiii cu închisoarea. Adulții erau 
cand amenintatori, cand lingusitori, dacă voiau să afle 
secretele ce li se pot dezvălui micutilor. 

Pe 13 iulie Doamna i-a împărtăşit Luciei ceea ce se va numi 
mai târziu Al Treilea Secret de la Fâtima. 

Raportul Vaticanului asupra acestui al Treilea Secret a fost 
publicat în 1984, cu un comentariu al Cardinalul Ratzinger, 
care avea să devină papă. Potrivit documentului, secretul pare 
să prezică asasinarea papei. Au circulat întotdeauna zvonuri 
că Al Treilea Secret ascunde inclusiv revelații despre iminenta 
încarnare a Antihristului.23* 


234 În volumul The Church (Biserica) din 1967, teologul Hans King, 
prietenul lui Joseph Ratzinger, a atras atenţia asupra asemănărilor 
dintre fenomenul de la Fatima şi profeţiile lui Joachim de Fiore - 
preziceri, date recurente, numere simbolice. Sunt trei copii, trei 
secrete şi şapte apariţii. Doamna apare pe data de 13 a fiecărei luni. 
Lucia avea să moară pe 13 mai. Tentativa de asasinare a papei, care 
a fost prezisă, a avut loc pe 13 mai 1981. Nu a reuşit, în schimb 
episcopul de Leira-Fâtima s-a ales cu un glonţ, pus mai târziu în 
coroana Fecioarei din Fâtima. Pentru mai mult despre loachim, vezi 
Istoria secretă a lumii şi The Secret History of Dante. 


După ce i s-au dezvăluit secretele, Lucia a cerut o minune 
pentru a-i ajuta pe oameni să creadă. 

Pe 13 august copiii nu au putut veni la întâlnirea cu Doamna, 
pentru că autorităţile i-au aruncat în temniţă pentru scurtă 
vreme şi chiar i-au ameninţat cu tortura şi cu moartea în ulei 
încins. 

Se estimează că pe 13 octombrie au venit la locul cu pricina 
între 70000 şi 100000 de oameni, în speranţa că vor fi martori 
la o minune. Speranţa îi înflăcărase atât de mult, încât mama 
Luciei se temea să nu fie atacate, dacă nu se înfăptuieşte 
miracolul. Era o zi cu ploaie torențială şi în fotografii se vede o 
mare de umbrele. Doamna li s-a arătat copiilor şi le-a spus că 
războiul e pe sfârşite şi că soldaţii au să se întoarcă în curând 
la casele lor. Lucia a povestit că noroiul de pe jos nu i-a 
împiedicat să îngenuncheze. Ea le-a cerut să-şi închidă 
umbrelele. Apoi copiii au văzut o viziune a Doamnei cu Sf. losif 
şi Pruncul lisus, în care amândoi făceau semnul crucii şi 
binecuvântau lumea. 

Dar au dispărut brusc şi Lucia a exclamat: 

— Uitaţi-vă la soare! 

Oamenii au descoperit că se pot uita direct la soarele care 
ieşea din nori în clipa aceea. Au observat că se pot uita în 
continuare, chiar dacă astrul devine din ce în ce mai 
strălucitor şi deodată a început să se învârtă ca o monedă pe 
muchie. Fenomenul a fost văzut la o sută de kilometri 
distanţă, unii martori afirmând că semăna cu roata pe care 
erau traşi răufăcătorii. În imagini se văd mulţi oameni privind 
în sus la această minune, cu feţele şi trupurile scăldate într-o 
lumină intensă. Când s-au uitat unul la altul, au văzut că sunt 
învăluiţi în culorile curcubeului, în continuă schimbare şi 
transformare. Se auzeau strigăte entuziaste, toţi exclamand: 
„Minune!” Deodată s-a înălţat spre cer un strigăt pe când 
soarele părea să se arunce spre pământ. Era oare sfârşitul 
lumii? Dar apoi „dansul” soarelui s-a oprit brusc şi astrul a 
revenit la poziţia lui normală de pe cer. Oamenii au descoperit 
cu uimire că, deşi erau uzi până la piele cu puţin timp înainte, 
acum erau perfect uscați, ca şi copacii, plantele şi pământul. 
José Maria de Almeida Garrett, profesor la Facultatea de 
Ştiinţe din Combra, Portugalia, a fost martor la fenomen şi a 
întocmit o descriere a celor văzute de atâţia oameni în ziua 


aceea. A povestit cum s-a înălţat de trei ori o coloană de fum 
albăstrui la doi metri deasupra capetelor micutilor, apoi s-a 
risipit. Ca toată lumea de acolo, s-a întors şi el cu spatele la 
copii, ca să se uite la soare, pe care l-a descris ca pe un disc 
limpede, bine conturat, nu estompat, cum ar fi fost dacă se 
vedea prin ceaţă sau nori. | s-a părut extraordinar că putuse 
să-l privească fără să-şi distrugă retina. 

Apoi, deodată, s-a mai auzit un strigăt din mulţime când 
soarele s-a făcut roşu, parcă „desprinzându-se de pe 
firmament” şi coborând ca şi cum ar fi urmat „să ne strivească 
cu enorma lui masă arzătoare”. 

Aşadar o minune la care au fost martori mii de oameni, 
asemănătoare celor din povestea lui Moise. 

Pentru noncatolici, astfel de întâmplări s-ar putea să aibă 
ceva deranjant. Scopul Doamnei pare a fi de a propovadui 
dogma catolică. La Lourdes nu acesta pare să fi fost țelul ei 
când i s-a arătat lui Bernadette, însă la Fâtima Doamna a pus 
accentul pe rugăciuni, pe evitarea iadului, precum şi pe 
doctrina Inimii Neprihănite. Poate ne aminteşte de Ecaterina 
din Siena, o mare sfântă, înconjurată de miracole, jucând şi un 
rol important în politică. Ecaterina credea că o parte din 
misiunea ei inspirată de divinitate e să mobilizeze lumea 
pentru o altă cruciadă, care, din perspectivă modernă, este o 
acţiune marcată de ambiguitati morale. Poate că e folositor sa 
amintim că, oricât de extraordinari ar fi, cei prin care se trimit 
mesajele spirituale sunt totuşi oameni. 

Unii scriitori au văzut în apariţiile Fecioarei Maria de la 
sfârşitul secolului al XIX-lea un impuls care înduioşează mai 
mult sensibilitatea modernă, o sursă de inspiraţie pentru 
mişcarea feministă. 


Baietelul care va deveni cunoscut sub numele de Padre Pio s- 
a născut în 1887 într-o familie numeroasă de ţărani analfabeți 
din sudul Italiei. A început să aibă viziuni de mic. Mai târziu se 
va referi la îngerul său păzitor ca la „tovarăşul copilăriei mele” 
şi va povesti că, pe vremea când era copil, credea că toată 
lumea vede îngeri la fel de limpede ca el. La cinci ani a 
făgăduit să-şi dedice viaţa Sfântului Francisc din Assisi. 

În 1910, a fost hirotonit preot şi în acelaşi an a primit 
stigmatele, ca Sf. Francisc din Assisi, adică rănile lui lisus 


Hristos pe cruce i-au apărut pe mâini şi picioare. Unii martori 
ai miracolului au spus că rănile, de mărimea unui banut, se 
întindeau peste tot, pe mâini si pe picioare, şi că uneori vedeai 
lumină prin ele. Mai târziu se va ruga nu să nu-l mai doară 
aceste răni, ci să se facă nevăzute, căci prezenţa lor îl 
stânjenea. Cum rugăciunile nu i-au fost ascultate, a început să 
poarte mănuşi şi să-şi pună întotdeauna şosete. 

A fost mobilizat să-şi satisfacă serviciul militar exact la 
vremea când copiii din Fâtima primeau viziuni. În 1916, unui 
general italian pe nume Cadorna i s-a retras comanda 
trupelor, după o înfrângere dezastruoasă. Era în cortul lui, 
ţinând un pistol la tâmplă, când i s-a arătat un preot care i-a 
spus să lase arma jos. După război, bătrânul soldat vizita o 
mănăstire, unde l-a recunoscut în Padre Pio pe preotul care îi 
apăruse în cort. _ 

Padre Pio a fost lăsat la vatră în 1918. In luna august, asculta 
confesiunile credincioşilor, când a avut o viziune în care i s-a 
arătat lisus Hristos cu o rană la şold şi a primit în acelaşi timp 
un dar supranatural, numit „transfigurare”. Padre Pio avea să 
descrie mai târziu groaza şi durerea pe care le simtise cand se 
aruncase în el cu o lamă ascuţită din metal. Crezuse că o să 
moară. Două zile simtise că i se spinteca maruntaiele. 

Unii dintre susţinătorii lui au povestit că pierdea un pocal plin 
cu sânge în fiecare zi din rana de la şold. Mai târziu s-a spus 
că sângele îi mirosea a violete şi trandafiri. 

Era adesea atacat de diavoli în timpul nopţii. Dimineaţa părea 
bătut cu sălbăticie, uneori sângera din gură, nas sau frunte. 
Diavolul îi apărea câteodată în chip de pisică neagră şi alteori 
ca o femeie senzuală, care voia să danseze cu el. „Dacă 
diavolul face zarvă”, spunea Padre Pio, „e un semn foarte 
bun.” Credea că drumul spre Dumnezeu trece prin suferinţă. 

Diavolul îi mai apărea şi ca un bărbat înalt, zvelt şi elegant 
care îi spunea că a venit la confesiune, dar se tot sustrăgea. In 
cele din urmă, Padre Pio l-a obligat să spună „Slavă lui lisus, 
slavă Mariei!”, iar omul s-a făcut nevăzut în flăcări. Padre Pio a 
scris mai târziu despre primejdiile asupra cărora a avertizat şi 
Sf. Pavel: „Cel Viclean” apare uneori deghizat în Îngerul 
Luminii. (Corinteni, 11: 14)??° 


235 Pentru alte informaţii despre experienţele catolice legate de 
supranatural, recomand www.mysticsofthechurch.com. lata un 


A devenit repede celebru ca duhovnic, demonstrând în multe 
situaţii că poate citi gândurile celor ce vin la el. Dacă îşi dădea 
seama că omul nu e onest sau sincer, poate ascunzându-şi 
păcatele sau nevoind să se îndrepte, era cu putinţă să se 
înfurie şi să-l ocărască, uneori chiar să-l lovească. 

A fost văzut levitând şi a făcut multe vindecări miraculoase, 
unei fete redându-i vederea. De asemenea, făcea exorcizări. 
Spunea că lucrarea lui cea mai importantă va începe după 
moartea sa şi că nu va intre în Rai până ce „nu-l va vedea 
intrând acolo pe ultimul dintre copiii săi spirituali”. 

Până să moară, în anul 1968, şi-a făcut mulţi duşmani chiar în 
sânul Bisericii şi a fost acuzat că e şi şarlatan, şi psihopat. În 
2002, Padre Pio a fost canonizat de Papa loan Paul al II-lea, 
care-l vizitase în tinereţe. 


Padre Pio sfătuia oamenii să-şi trimită la el îngerii păzitori 
dacă au un mesaj sau o rugăminte pentru el. Un avocat pe 
nume Antilio de Sanctis i-a povestit ce minune i se întâmplase. 
Adormise la volan, dar reuşise să conducă încă 44 de kilometri 
fără să aibă niciun accident. Padre Pio i-a răspuns: „Îngerul tău 
păzitor a condus maşina în locul tău.” 

Padre Pio vorbea adesea de propriul lui înger păzitor, 
susţinând că el îi alina adesea durerile. Creştinii vorbesc 
despre îngerii lor păzitori încă din vremea scrierii Păstorul din 
Herma din veacul | sau Il. În secolul XX îngerii păzitori au 
început să fie apreciaţi şi intelesi iar, calităţile şi faptele fiind 
înfăţişate în alte feluri. Papa Pius al XI-lea i-a spus unui grup 
de vizitatori că se roagă la îngerul său păzitor în fiecare 
dimineaţă şi în fiecare seară şi mai multe ori în cursul zilei, 
dacă are lucruri grele de făcut. 

l-a vorbit unui diplomat de la Vatican despre o „taină 
minunată”: 


exemplu. În 1968 doi mecanici musulmani care lucrau la un garaj 
dintr-o suburbie a oraşului Cairo au văzut o femeie pe cupola Bisericii 
Sf. Maria. Crezând că vrea să se sinucidă, i-au strigat să nu se arunce. 
Ea nu a spus nimic, dar, când o femeie a arătat-o cu un deget 
cangrenat, infecția acesteia s-a vindecat pe loc. Aproximativ un milion 
de oameni au fost martori şi unii au fotografiat-o. Pentru o relatare 
completă a fenomenului, însoţită de fotografii, vezi Terry White, The 
Skeptical Occultist, Century, 1994. 


„Trimite-ţi îngerul păzitor înainte spre a-ţi netezi calea, a-ţi 
înlătura greutăţile şi a ajuta la stabilirea unei înţelegeri până 
ajungi tu la destinaţie. Roaga-ti îngerul să discute cu îngerul 
păzitor al interlocutorului tău, să-i ceară să-l facă pe celălalt să 
se simtă în largul lui, să înţeleagă. Aşa putem stabili 
comunicarea cu oricine şi oricând. 

Când te muti într-un loc necunoscut, roagă-ţi îngerul să stea 
de vorbă cu îngerii păzitori ai noilor tăi vecini... 

Îngerul păzitor ne ajută şi în legătura noastră cu Dumnezeu, 
tnvatandu-ne cum să facem pentru ca să aibă un caracter mai 
intim. 

Cele mai amănunțite informaţii despre calităţile şi rolul 
îngerului păzitor le oferă Lornei Byrne. In opinia ei, îngerul 
păzitor nu te părăseşte niciodată în timpul vieţii pe pământ. 
Este atras şi legat de tine prin scânteia divină care 
sălăşluieşte în tine. „Ingerul e paznicul porţii sufletului vostru”, 
spune ea, „şi uneori lasă să intre în Rai alţi îngeri şi oameni 
dragi vouă ca să vă ajute”. 


Capitolul 46 
Hitler şi îngerii maghiari 


Doctorul Moarte _ 
(Miniatură din The Book of Hours, secolul al XVI-lea) 


Când l-au văzut pe Odin în fruntea unei urmăriri năvalnice 
prin tot cerul şi au auzit zgomotul asurzitor făcut de morţii 
călare, fornăitul cailor negri şi lătratul ogarilor negri, triburile 
din nordul Europei au simţit că e semn rău. La sfârşitul 
secolului al XIX-lea, Richard Wagner a înviat spiritul năvalnic 
în Goana walkirilor. Muzicianul a spus astfel: „Sunt convins că 
există curente de gândire universale...” Credea că aceia care 
ştiu să se încadreze în aceste curente vor avea parte de 
inspiraţie cosmica.?*° 

Amintirile apropiaților lui Hitler arată ca şi el avea un 
pronunţat sentiment al destinului. Credea că a scăpat ca prin 
minune de la moarte de multe ori în Primul Război Mondial, 
pentru că e ocrotit de puteri supranaturale. Povestea că lua o 
dată cina cu camarazii, când o voce i-a spus să se ridice de la 
masă şi să meargă vreo douăzeci de metri de-a lungul 
tranşeei, ceea ce a şi făcut, ducându-şi cu el gamela. Când s-a 
aşezat, a văzut o dâră luminoasă şi a auzit o bubuitură. Un 
obuz lovise locul unde stătuse la masă şi toţi camarazii lui 
muriseră. „Îndeplinesc ordinele pe care mi le dă providenta.” 
A zis că nu va face nimic dacă vocea - pe care o credea a 
providentei - nu-i spune ce să facă. Va amâna, se va plimba 
singur ore întregi, aşteptând să audă glasul interior. Când era 
în ascensiune, adversarii săi îi considerau sincronizarea şi 
eficienţa supranaturale. 

„Supraomul trăieşte acum printre noi!” spunea el în 
conversațiile private. „E aici... cutezător şi crud.” În public, 
declara astfel: „Providența mi-a încredinţat misiunea de a uni 
popoarele germane (...), de a-i reda patriei graniţele Reichului 
german.” Faptul că a studiat ocultismul, filosofia lui Nietzsche 
şi muzica lui Wagner i-a acutizat sentimentul destinului. 


235 În anul 1946 Jung a povestit la Radio BBC că începând din 1924 
observase că îngrijorător de multi germani dintre pacienţii lui 
povestesc cu au vise cu o entitate identificată drept Bestia Blondă. 
Nietzsche a profeţit creatura respectivă în anii 1880, când a scris 
despre ce patesc nobilii când ajung printre străini, iar naziştii au 
preluat ideea şi au folosit-o cum au considerat de cuviinţă. Este încă 
un exemplu uimitor, care arată spiritul puternic sau inteligenţa 
dematerializată, care se mişcă prim mai multe minţi în acelaşi timp 
(Friedrich Nietzsche, Genealogia moralei, 1887). 


Scriitorul ocultist englez Houston Stewart Chamberlain, 
ginerele lui Wagner, l-a aclamat drept un Mesia german. 

Idealismul sumbru crea un orizont de aşteptare pentru un 
erou hegelian, care putea supune lumea propriei sale 
vointe.??’ 

Exista multe marturii despre charisma lui Hitler. Se pare ca 
atmosfera care îl înconjura era  nesinceră. Herman 
Rauschning, un susţinător al lui Hitler care şi-a schimbat mai 
târziu convingerile, a descris-o ca pe „o miasmă de sexualitate 
tainică, nenaturala (...) sentimente prefacute şi pofte ascunse. 
Nimic în jurul acestui om nu este firesc şi autentic”. Dar din 
declaraţiile altor martori reiese clar că, atunci când vorbea în 
public, se întâmpla ceva extraordinar. „Ascultaţi-l pe Hitler”, 
spunea Gregor Strasser, un alt susţinător, „un domn cu o 
mustață caraghioasa se preface în arhanghel.” Entuziasmat 
de prima întâlnire cu Hitler-oratorul, Joseph Goebbels a scris 
că se simtise ca un nou-născut, că ştia acum ce direcţie va lua 
viaţa lui, că era vrăjit şi că ochii lui Hitler erau „două stele 
mari, albastre”. 

În acest timp, Rudolf Steiner critica însuşirea unui simbol 
antic, svastica, în scopuri politice: „Fiţi siguri că oamenii 
aceştia aduc acum semnul în Europa Centrală - ştiu exact ce 
fac. Semnul funcționează.” Dacă exista un om în viaţă capabil 
să înţeleagă realităţile spirituale din spatele charismei lui 
Hitler - identitatea fiinţelor din spatele lui -, omul acela era 
Rudolf Steiner. 

El a protestat în repetate rânduri la adresa valului de 
antisemitism, numindu-l o „expresie a inferioritatii spirituale”, 
ce trădează dispreţ faţă de realizările culturale ale unei lumi 
întregi, în care evreii au jucat un rol principal, „contrariul unei 
gândiri sănătoase”. 

Hitler l-a atacat în presă pe Steiner ca prieten al evreilor şi 
susţinătorii dictatorului au convocat lumea la lupta împotriva 
lui. Când una dintre conferinţe i-a fost întreruptă de nişte 


237 S-a speculat mult despre preocupările oculte ale lui Hitler, inclusiv 
in The Spear of Destiny, iniţial un roman scris de Trevor Ravenscroft. 
In timp ce lucram la cartea de faţă am primit o carte extraordinară, 
Whisperers, de J.H. Brennan, o dovadă în formă de carte, 
Magische/Geschichte/Theorie/Praxis. Hitler avea un exemplar pe care 
a făcut multe însemnări: 66 (cap. 18). 


vandali din extrema dreaptă, Steiner şi-a anulat turneul şi la 
scurt timp a încetat să mai ţină prelegeri în public. Circulau 
afirmaţii calomniatoare, acuzându-l de magie neagră si 
practici sexuale abuzive la adresa adepților sai. In această 
atmosferă, reşedinţa lui Steiner, Goethaneum, o capodoperă 
arhitecturală, a arsă până la temelii într-un incendiu organizat. 

În 1938, Germania a anexat Austria, iar Hitler a fost primit la 
Viena în uralele mulţimii în extaz. Noaptea aceea avea să 
rămână în istorie ca „noaptea groazei”, ca fiind începutul 
agresiunilor comise împotriva numeroasei populaţii evreieşti 
din oraş. In jur de 70000 de oameni aveau să fie arestaţi si 
duşi la Mauthausen, un nou lagăr de concentrare înfiinţat pe 
malurile Dunării. 

Mai târziu, Hitler va intra în posesia Lancii lui Longinus, care 
fusese în colecţia de comori a Muzeului Hofburg din Viena. 
Piesa avea să fie dusă înapoi în Germania, multă lume 
sărbătorind întoarcerea ei în patrie. A rămas la Biserica Sf. 
Ecaterina din Nurnberg, unde a stat expusă cu mare fală, 
până când spiritele care îi dăduseră putere lui Hitler l-au 
părăsit, lăsându-l să simtă gustul înfrângerii. 

Gitta era fiica unui ofiţer din armata maghiară şi a unei 
austriece. Lucra la un atelier de fotografie împreună cu un 
cuplu căsătorit, Hanna şi Joseph. După ce a izbucnit Al Doilea 
Război Mondial, iar Budapesta a devenit un loc periculos 
pentru evrei, s-au mutat toţi trei într-o casă de la ţară, nu 
departe de oraş, împreună cu Lilli, care era tot evreică, ca 
Hanna şi Joseph. 

Pe 25 iunie 1943, Hanna a început să primească mesaje. 
Când le-a pus pe seama Gittei, fata i-a explicat: „Nu eu sunt 
cea care vrea să-ţi vorbească.” 

Atunci le-a fost clar tuturor că Hanna auzea îngeri vorbindu-i. 
Mai târziu, şi Gitta a început să simtă prezenţa îngerului ei 
păzitor, care o ajuta să înţeleagă mesajele şi să pună 
întrebările potrivite. 

Învățăturile primite erau adesea dure. Cele două tinere erau 
dojenite pentru marea lor ignoranță. „Oamenii”, zicea îngerul 
Hannei, „nu-şi cunosc nici măcar o celulă din propriul lor trup.” 
Apoi li s-a spus cum fiecare celulă minusculă din corpul lor li 
se poate alătura la rugăciune. 

Din mesajele angelice se contura o teologie ce părea să 


semene cu aceea din trecut, a lui Mani şi Christian 

Rosenkreuz. Li s-a spus că extazul este presentimentul 
imponderabilitatii ce va veni când materia noastră corporală 
se va transforma. Ca şi în Nunta a/chimică, au fost îndemnate 
să aştepte cu nerăbdare sfânta nuntire a cerului cu pământul. 
Când va avea loc, le-au zis îngerii, nu va mai exista moarte. 

Ingerii vorbeau de transformare în legătură cu cele şapte 
sfere şi cele şapte porţi interioare, ca în străvechile învățături 
mistice. O nouă lumină, explicau ei, poate veni doar când cele 
şapte flăcări se vor aprinde înăuntrul vostru, una după alta. 
Unele învățături sunt extraordinare: 

„Numai când este dată flămândului pâinea se face într- 
adevăr pâine. 

Materia are sens doar în legătură cu dorinţele omeneşti. 

Dacă ascultăm cum trebuie, chiar şi o piatră ne va vorbi.” 

Ingerii le-au oferit o perspectivă cuprinzătoare asupra istoriei 
universului, spunând că fiecare din noi are un eu ce s-a format 
de la începuturile timpului. 

Le-au şi avertizat că se apropie o furtună. Oraşul a fost 
descris ca loc cu ţărână blestemată. Un strigăt de durere se 
auzea din univers. 

_In martie 1944, Ungaria a fost invadată de trupele germane. 

In aprilie, apartamentele evreilor din Budapesta au fost 
confiscate şi locatarii lor trimişi în ghetou. În mai, evreii au 
fost obligaţi să poarte steaua galbenă. 

„Fiecăruia i se va da exact ce are nevoie”, a spus îngerul 
Hannei. Dar în iunie soţul ei a fost înghesuit într-un vagon de 
vite şi deportat. 

Cu ajutorul unui preot catolic, Gitta a rechiziţionat o 
mănăstire veche pe care a transformat-o într-o fabrică de 
uniforme militare. Sustinea că vrea să ajute armata în care 
tatăl ei servise cu mari onoruri, dar, de fapt, voia ca 
mănăstirea să devină adăpost pentru aproximativ o sută de 
evreice şi copiii lor. Se baza pe faptul că, dată fiind natura 
patriotică a iniţiativei ei, facțiunile antisemite din ce în ce mai 
puternice nu-şi vor da seama că femeile care croiau uniforme 
sunt evreice. 

Gitta şi Hanna au continuat să se vadă după orele de lucru şi 
să vorbească cu îngerii lor, dar pe stradă se auzeau din ce în 
ce mai des împuşcături, naziştii maghiari dobândind din ce în 


ce mai multă putere şi încredere în ei. Străzile ajunseseră pe 
mâna mai multor bande. Femeile erau în pericol. Circulau 
zvonuri despre vânători de evrei şi camere de tortură. 
Într-unul din ultimele lor mesaje, îngerii au îndemnat să se 
descoasă vechile stele şi să se pună pe haine altele noi. 

Naziştii maghiari bănuiau deja că la mănăstire au loc acţiuni 
subversive. Gitta s-a folosit de faptul că vorbea fluent 
germana, datorită mamei sale austriece, pentru a-i convinge 
pe soldaţii nemti să le apere de naziştii maghiari. A susţinut ca 
un comandant german o îndrituise cu autoritate, iar manierele 
ei aristocratice au fost destul de convingătoare o vreme. Dar 
pe 5 noiembrie 1944, „Părintele” Kun, un fost preot ticălos, i-a 
descoperit şmecheria. A venit în fruntea unei gloate, în 
veşminte preotesti negre, cu pistoale şi cuțite ascunse în brâul 
roşu. Insotitorii lui au doborât porţile fabricii. Câteva femei au 
profitat de haosul creat ca să fugă în pădurea învecinată, dar 
72 de femei au rămas pe loc. Au fost înşiruite şi duse în marş. 
Gitta a fost doborâtă la pământ şi lovită cu picioarele. 
Părintele Kun a anunţat că se va îngriji să aibă parte de un 
„tratament special”. 

Hanna Îi spusese mereu Gittei că ea trebuie sa 
supravieţuiască pentru a vesti lumii mesajul îngerilor. Gitta a 
descoperit acum că Hanna şi Lilli nu fuseseră printre femeile 
care fugiseră în pădure. Erau duse în lagărul de concentrare 
de la Ravensbruck. 

După război, un martor i-a povestit Gittei că un gardian SS, 
cel care o rădea în cap pe Hanna, i-a văzut părul blond de 
ariană şi ochii albaştri şi a întrebat-o: „Ce cauţi tu aici?” lar ea 
i-a răspuns: „Sunt evreică.” 

Gitta a reuşit să păstreze intacte caietele negre unde 
consemnase dialogurile cu îngerii. In 1983, la solicitarea 
Institutului Carl Gustav Jung din Zurich, a consimţit să apară în 
public şi să vorbească despre experienţele ei. A spus că a fost 
greu de convins, căci fusese foarte mişcată când citise despre 
experimentele lui Jung cu propria lui călăuză spirituală, 
Philemon.??8 
Se simte poate un ecou al spuselor diferiților păzitori 


238 Singura sursă pentru povestea lui Gitta şi Hanna este o carte 
necunoscută, dar minunată: Talking with Angels, Daimon Verlag, 
1988. 


spirituali care au comunicat cu oameni din diverse ţări şi cu 
religii şi culturi diferite, dar cu un ţel comun. 


Capitolul 47 
Acel ”ceva” fără de care... 


Există anumite asemănări între viaţa preşedintelui Lincoln şi 
cea a preşedintelui Kennedy, precum şi coincidente stranii în 
privinţa împrejurărilor în care au fost asasinați. Amândoi erau 
bărbaţi atletici, de peste 1,80 metri înălţime. Ambii erau 
căpitani şi, desigur, preocupaţi de problemele rasiale. Lincoln 
a fost ales în Congres în 1846, Kennedy în 1946. Lincoln a fost 
ales preşedinte în 1860, Kennedy în 1960, în ambele cazuri, 
alegerile fiind contestate. Amândoi au fost prieteni cu un 
democrat din Illinois, Adlai E. Stevenson, amândoi cunoşteau 
un doctor pe nume Charles Taft şi pe consilierul lor îl chema 
tot Billy Graham. Amândoi au remarcat de mai multe ori ce 
uşor e să împuşti un preşedinte. Ambii au fost împuşcaţi în 
cap într-o zi de vineri şi leganati în braţe de soțiile lor. Ambii 
ucigaşi au fost arestaţi de ofiţeri pe nume Baker şi ambii 
asasini au fost omorâţi de un singur glonţ tras dintr-un 
revolver Colt, înainte să fie aduşi la judecată. John Wilkes 
Booth s-a născut în 1839, iar Lee Harvey Oswald în 1939. Atât 
lui Lincoln, cât şi lui Kennedy le-au succedat preşedinţi 
democrați din sud, pe nume Johnson. 

Cei doi mari cunoscători ai sufletului omenesc din secolul XX 
au fost Jung şi Rudolf Steiner. Oare ei ce-ar fi spus? 
Coincidentele nu sunt caracteristici ale evenimentelor din 
lumea materială, ci ale observaţiei umane a evenimentelor. 
Dacă am privi cele două succesiuni de întâmplări fără să 
ţinem seama de nicio descriere a lor făcută de oameni, nici de 
felul în care alegem să măsurăm timpul, n-ar exista asemănări 
semnificative. 

Aşadar, cele două serii de evenimente istorice prezintă 
coincidente însemnate doar când sunt privite in mod 
conştient. Pentru ca o coincidenţă să apară, mintea trebuie să 
facă o conexiune. Cu alte cuvinte, coincidenta apare din 
îmbinarea dintre firele mai multor vieţi de-a lungul timpului. 
Dacă analizăm mai atent, coincidentele depind si de 
conexiunile lingvistice. O coincidenţă nu se iveşte în afara 


limbii şi dobândeşte sens prin locul pe care îl ocupă în alte 
înşiruiri de cuvinte. 

Ca multe alte fenomene descrise în această carte, şi 
coincidentele sunt semnificativ mai uşor de explicat din 
perspectiva idealistă decât din cea materialistă. Dacă mari 
fiinţe fără trup, dar inteligente, cum ar fi măreţii îngeri ai 
planetelor şi ai constelatiilor contribuie treptat la modelarea 
istoriei, dacă gândurile nobile ale lumii îşi găsesc sălaş în 
multe minţi, aşa cum susţine idealismul, nu este surprinzător 
că aceste modele sunt trasate sau că ne simţim atraşi de 
ideea de interconexiuni infinite în univers. 

Vedem modele circulare în marile modele ale istoriei, 
aceleaşi pe care le percepem şi în vieţile noastre. Majoritatea 
oamenilor au avut momente când au evitat să răspundă la 
provocări, apoi le-au văzut întorcându-se în alte forme. 
Sesizăm aceste modele în marile evenimente din vieţile 
noastre, dar şi, la scară mai mică, în întâmplările de zi cu zi. 
Recomand filmele regizorului thailandez Apichatpong 
Weerasethakul, minunat inspirate de idealism ca filosofie de 
viață. In Syndromes and a Century, camera de filmat se 
deplasează în jurul unei statui a lui Buddha din incinta unui 
spital, apoi vedem un grup de infirmiere mergând pe un 
coridor şi una se opreşte să-şi lege şiretul de la pantofi. După 
aceea ni se arată un grup de medici internişti, din care unul se 
opreşte să-şi lege şiretul de la pantofi, iar după aceea camera 
revine la statuia lui Buddha. În această coincidenţă aparent 
minoră, ni se dezvăluie ceva magic: acelaşi gând trecând prin 
corpuri diferite. 


Într-un capitol anterior, am văzut că tradiţiile spirituale se 
revarsă din munţii Tibetului şi de acolo se răspândesc în toată 
lumea. De-a lungul istoriei, conducătorii tibetani au fost lideri 
spirituali. Cel mai renumit este, desigur, Dalai Lama, dar sunt 
şi alţii din Panchen Lama şi Karmapa. Karmapa e în fruntea 
celor mai vechi şcoli dintre cele patru şcoli principale ale 
budismului tibetan, pe când Dalai Lama şi Panchen Lama sunt 
liderii şcolilor mai noi şi reformiste. 

Se spune că toţi aceşti lideri sunt nişte bodhisattva. Ei au 
ajuns la iluminare, dar au ales să se întoarcă pe pământ să 
ajute restul omenirii să devină conştientă. De asemenea, sunt 


atât de evoluati din punct de vedere spiritual, încât îşi pot 
alege următoarea reîncarnare. Un Karmapa lasă instrucţiuni în 
privinţa modului în care copilul în care se va reincarna, noul 
Karmapa, urmează să fie găsit, cum va fi recunoscut. Când 
moare bătrânul Karmapa, adepţii lui, oameni înţelepţi, pornesc 
în căutarea unui copil divin. Copiii aleşi sunt întotdeauna 
precoci, învaţă să scrie şi să citească devreme şi dovedesc o 
înţelegere remarcabilă a doctrinei budiste. Au adesea amintiri 
din încarnările anterioare, recunoscând oameni şi locuri din 
vieţile anterioare. 

Darurile supranaturale ce apar odată cu dezvoltarea 
spirituală sunt numite siddhi (asemenea „darurilor spiritului” 
din Noul Testament sau semnelor unui „prieten al lui 
Dumnezeu”, potrivit lui Mahomed). În budismul tibetan, se 
pune un accent mult mai mare pe astfel de daruri decât în 
majoritatea curentelor creştine. Dacă Dalai Lama a ajuns cel 
mai important lider politic al tibetanilor, conform tradiţiei, 
Karmapa este liderul asociat îndeaproape cu puterea de a face 
minuni. În tradiţia tibetană, liderii Karmapa puteau nu numai 
să vindece bolnavii, ci şi să exorcizeze demoni, să facă 
profeţii, să zboare prin aer şi să citească gândurile oamenilor, 
să invoce mari fiinţe spirituale, care să apară pe cer în faţa 
unor impresionante mase de oameni sau să aducă ploi de 
petale din ceruri. Uneori, puteau să-şi lase urmele tălpilor şi 
mâinilor chiar şi pe stâncă.2% 

În veacul al XV-lea împăratul Chinei i-a dat în dar lui Karmapa 
Coroana Vajra - Pălăria Neagră -, simbol al autorităţii sale. 
Incrustată cu rubine şi safire, aceasta era o reprezentare 
materială a coroanei spirituale pe care cei cu „a doua vedere” 


239 Capacitatea de a lăsa amprente pe stâncă, deşi uitată astăzi, a fost 
odinioară un dar răspândit printre occidentalii elevati din punct de 
vedere spiritual. Potrivit lui Herodot, o urmă a piciorului lui Heracle, 
lungă de doi coti, ar exista pe o stâncă de lângă Tiras în Scitia. Urma 
tălpii lui Ilie s-a păstrat pe Muntele Carmel. Moise şi-a lăsat urma 
spatelui şi a braţelor în peştera în care se ascunsese mai mult timp şi 
s-a găsit urma capului lui Mahomed pe un perete al unei peşteri de 
lângă Medina. Se spunea că piatra pe care a fost pus trupul 
neînsufleţit al Sfintei Ecaterina s-ar fi înmuiat, păstrând forma trupului 
ei. Pentru alte exemple, inclusiv cele menţionate, vezi The Philosophy 
of Magic de Eusebe Salverte (1829). 


o vedeau împodobind capul lui Karmapa. 


Al 16-lea Karmapa a fost auzit recitand om mani padme hung 

inca din pantecele mamei. Nascut in 1923, a facut sapte pasi 
si a vorbit de cum a venit pe lume, ca si Buddha. Cand era 
tânăr, a dat iama într-un cuib de şerpi cu venin mortal şi apoi 
a dansat cu ei încolăciţi de trup. Altă dată i-a înnodat sabia 
unei gărzi de parcă ar fi înnodat o frânghie. 

In 1950, Tibetul a fost cotropit de China. Cea din urmă 
susţinea că vrea să schimbe vechiul regim feudal, teocratic, 
care îi tinuse pe ţărani în întunericul ignoranței, în superstiții şi 
într-o sărăcie de Evul Mediu. Insotit de Karmapa, Dalai Lama s- 
a dus la Mao Zedong. „Religia este otravă”, le-a spus el. Măcar 
acum ştiau cum stau... 

In 1959, Dalai Lama a fugit din Tibet deghizat în soldat, iar 
Karmapa l-a urmat după câteva luni. La început, Karmapa a 
stat în India. Gazda lui, regele din Bhutan, nu putea să aibă 
copii. | s-a plâns lui Karmapa, care i-a răspuns nonsalant că 
dorinţa i se va împlini în curând şi aşa a şi fost, spre 
încântarea monarhului. 

Au început să vină în vizită la Karmapa pelerini din Europa şi 
din America. Au povestit că i-au văzut al treilea ochi 
strălucind, că putea să le inducă o trăire mistică altor oameni 
doar pocnind din degete sau să-i deschidă unui pelerin al 
treilea ochi doar atingându-l pe frunte. Karmapa a început să 
călătorească mai mult. La o întrunire de la Londra, când şi-a 
pus Pălăria Neagră, conform ceremonialului, celor prezenţi li s- 
a părut că strălucea o lumină aşa intensă, că umplea întreaga 
sală. Lumina a dispărut doar când a pus la loc înapoi Pălăria 
Neagră în cutia ei. A călătorit şi la New York, unde s-au 
răspândit zvonuri că era uneori beat când ţinea cuvântări şi că 
se încurcase cu unele din adeptele lui. 

Când s-a îmbolnăvit de cancer, în 1976, şi a fost internat, 
doctorii s-au mirat că reuşea să-şi controleze metabolismul 
după cum doreşte. 

Occidentul era din ce în ce mai fascinat de religia orientală. 
Budismul tibetan al Şcolii Karmapa făgăduia acces liber la 
supranatural, ceea ce îi atrăgea pe mulţi într-o vreme când 
creştinismul părea plictisitor prin comparaţie. Apologetic, 
ambiguu şi caldut, el părea să ofere doar experienţe foarte 


limitate ale supranaturalului, fie între graniţele stricte ale 
Bisericii Catolice conservatoare, fie în grupurile evanghelice 
excesive, care pe dinafară păreau la fel de mărginite şi 
autoritare.2% 

Gânditorii inovatori din lumea creştină liberală, îndeosebi 
elemente din sânul bisericilor anglicană şi episcopală, au făcut 
parte dintr-o mişcare numită „realiştii creştini” sau „ateii 
creştini”. Recunosteau că viziunea materialist-stiintifica 
trebuie să fie corectă şi că, în consecinţă, supranaturalul nu 
există. Limbajul religios din Biblie şi alte cărţi, care părea să 
descrie evenimente supranaturale, era poate simbolic, poate 
expresia poetică a unor stări psihologice, sau conţinea 
afirmaţii de natură morală ori povestea evenimente dintr-un 
univers paralel, fără niciun efect asupra universului material. 
Vorbeau mult despre valoarea şi importanţa „experienţei 
spirituale”, dar foloseau expresia astfel încât să însemne un 
sentiment neclar şi caldut de contopire cu universul, nu în 
adevăratul ei sens atât de folositor - 

O experienţă legată de spirite, adică de inteligenţa fără trup. 
Din ce în ce mai mulţi clerici recunoşteau că, dacă sunt 
sinceri, nici ei nu cred cu adevărat în astfel de fenomene. 
Printre ei, şi John Robinson, episcop anglican, autor al 
volumului Honest to God, Don Cupitt şi David Jenkins, pe- 
atunci episcop de Durham, care a făcut vâlvă în presă cand a 
afirmat că nu crede în învierea trupească a lui lisus Hristos. 


Am scris această carte pentru a arăta că, deşi ar trebui să 
împăcăm religia cu raţiunea, nu o putem împăca în niciun fel 
cu materialismul. Dacă recunoşti că materia a existat înaintea 
minţii, cedezi atât de mult, că nu mai rămâne nimic de apărat. 
Idealismul este sine qua non, „acel ceva fără de care” religia 
nu poate supravieţui. Dacă materia a fost mai întâi, dacă 


240 În anii 1970 şi 1980, preoţii Thomas Keating, William Meninger si 
Basil Pennington au elaborat o noua formă de rugăciune 
contemplativă, bazată pe opera mistică medievală Norul 
necunoaşterii - scopul lor era să introducă exerciţii spirituale şi 
metode de meditaţie dintr-o mănăstire trapistă în lumea mare, să 
ofere o formă creştină de meditaţie pentru a le contrabalansa pe cele 
orientale, care pe atunci aveau din ce în ce mai mult succes printre 
tineri. 


materia nu este un mijloc, dacă singurul sens al universului 
este cel pe care i-l atribuim noi, atunci marile asertiuni ale 
religiei sunt fără valoare. Dacă am apărut din nimic, afirmaţiile 
marilor religii ale lumii nu fac nici cât o ceapă degerată. 

Ironia e că versiunea ştiinţifică pe care au impus-o Robinson, 
Cupitt şi alţii - pe care o cred uneori un model mecanicist al 
universului - este, da, revolută din anii 1950. Nu mai e 
versiunea în care cred oamenii de ştiinţă moderni.?"1 Universul 
pe care îl explorează astăzi fizicieni de frunte are a drept 
principiu de bază incertitudinea. Obiectele din el pot fi în două 
locuri în acelaşi timp, îşi afectează reciproc mişcările la capete 
opuse ale cosmosului şi interacționează cu mintea umană. 

Mecanica cuantică descrie ce se întâmplă la cel mai redus 
nivel. Acum ştim că observația conştientă afectează 
comportamentul particulelor subatomice. Acest lucru a fost 
pus în discuţie pentru prima oară cu ocazia faimosului 
experiment cunoscut ca Pisica lui Schrödinger, probat prin 
„experimentul alegerii întârziate”, propus în 1978 de John 
Wheeler, părintele bombei cu hidrogen, şi pus în practică într- 
un experiment de la Universitatea din Maryland în 1984.2%? 
Aşadar, o pisică în cutie şi un elefant în cameră. Dacă putem 
afecta comportamentul materiei la nivel subatomic, de ce nu 
l-am putea afecta la nivel uman şi chiar la nivel cosmic? Dacă 
e posibil la nivelul unui electron, de ce n-ar fi posibil şi la 
nivelul unei mingi de fotbal sau al unei stele? Sau al întregului 
univers? „Aceasta”, afirmă fizicianul Roger Penrose, „este o 
întrebare profundă la care ştiinţa încă nu are răspuns.” 
„Mecanica cuantică”, adaugă el, „nu face distincţia între 
particule separate şi sisteme complicate de particule.” 

Experimentele din cadrul misiunii Apollo Il au demonstrat ca 
în anumite împrejurări simţurile omului se adaptează atât de 
bine, încât pot înregistra şi o singură particulă subatomică?%, 


241 Pentru un excelent comentariu despre oamenii de ştiinţă din zilele 
noastre, care se agaţă de o paradigmă mecanicistă discreditată, vezi 
Rupert Sheldrake, The Science Delusion, Coronet, 2012. 

42 Experimentul alegerii amânate l-au facut prima oară in 1984, la 
Universitatea din Maryland, Alley, Jakubowicz şi Wickes, după care s-a 
repetat. 

243 Vezi anexa a doua din Robert Lomas, The Lost Key: the 
Supranatural Secrets of the Freemasons (Coronet, 2011) pentru o 


dat fiind că ştim acum că „particulele haotice” au parteneri al 
căror comportament îl pot influenţa imediat, de la distanţe 
intergalactice, începem să înţelegem cum ar fi posibil să 
concepem felul în care mintea umană exercită putere asupra 
materiei de la distanţe enorme în termeni acceptabili pentru 
ştiinţă. Poate că observaţia inteligentă a avut sau are un rol în 
formarea universului? Poate că universul ni se potriveşte atât 
de bine pentru că inteligenţa noastră a contribuit la formarea 
lui? Poate că e rânduit şi continuă să funcţioneze conform 
legilor naturale datorită observaţiilor umane? 

John Wheeler spunea astfel: „Dacă universul e necesar 
pentru crearea vieţii, oare nu s-ar putea ca şi viaţa să fie 
necesară pentru crearea universului? Oare faptele observării, 
în sens cuantic, determină în vreun fel ce apare în faţa 
noastră?” 


Întemniţat în China din cauza criticilor aduse politicilor 
autorităţilor, al zecelea Panchen Lama a fost eliberat în 1977 
şi în ianuarie 1978 i s-a permis să se întoarcă acasă, unde a 
trăit în arest la domiciliu. Dar în 1989 a protestat la adresa 
ocupaţiei chineze din Tibet. După o săptămână s-a îmbolnăvit 
din senin şi a murit. 

Al 16-lea Karmapa murise cu câţiva ani în urmă, în 1981, şi 
atât reîncarnarea lui Panchen Lama, cât şi a lui Karmapa au 
fost disputate. Reîncarnarea celui de-al 17-lea Karmapa a fost 
găsită urmând instrucţiunile lăsate de al 16-lea Karmapa, 
după obicei. Era un băiat dintr-o comunitate nomadă de 
păstori de iaci, oi şi capre. Mama lui visase trei cocori în 
noaptea dinainte să-l nască. Sunetul scoicii a umplut valea, 
vestind venirea lui pe lume, aşa cum preziceau instrucţiunile 
celui de-al 16-lea Karmapa. Băiatul le-a spus părinţilor lui că 
vor veni nişte oameni să-l ia şi să-l ducă departe, aceştia 
apărând la orizont doar o zi mai târziu. L-au dus la o mănăstire 


discuţie clară. În cap. 11: Astronauții de pe Apollo II au informat că au 
văzut explozii luminoase ciudate, chiar şi cu ochii închişi. NASA a 
decis să cerceteze efectul, care survenea doar dincolo de scutul 
electromagnetic natural al Pământului. S-a constatat că exploziile de 
lumină erau cauzate de o singură particulă de energie înaltă, care 
stimula nervii optici ai retinelor. Lomas citează în continuare raportul 
oficial al NASA. 


unde să i se facă educaţie şi a fost întronat în 1992 ca al 17- 
lea Karmapa. Dar, între timp, unii din foştii susţinători ai celui 
de-al 16-lea Karmapa au susţinut că însemnările folosite la 
identificarea reîncarnării erau falsificate, iar în 1994 au propus 
un alt candidat. 

Este datoria sacră a unui Dalai Lama să găsească băiatul în 
care se va reîncarna următorul Panchen Lama. In 1995, Dalai 
Lama a declarat că a găsit a 11-a încarnare, un băieţel de 
şase ani, pe nume Gedhum Choaekyi Nymai: „Sunt pe deplin 
convins de reuşita tuturor procedurilor de identificare 
desfăşurate potrivit tradiţiei.” 

Dar guvernul chinez nu a recunoscut identificarea, susţinând 
că fusese ilegală şi arbitrară. A venit cu alt candidat şi l-a 
arestat pe copilul identificat de Dalai Lama, ducându-l la 
Beijing, împreună cu familia sa. Acolo au dispărut toţi. 

Dalai Lama şi-a exprimat îngrijorarea în legătură cu faptul că 
băiatul ar fi fost „omorât, drogat sau internat într-un ospiciu 
unde a ajuns o legumă”. Guvernul chinez a refuzat să 
răspundă întrebărilor despre soarta lui, întrebări adresate de 
ONU, Amnesty International şi Human Rights Watch, afirmând 
doar că este ţinut într-un loc secret, „pentru propria lui 
siguranţă”. Între timp, a înscăunat băiatul pe care îl alesese să 
fie al 11-lea Panchen Lama.2% 

În anul 2002, al 17-lea Karmapa s-a dus sub copacul unde 
Buddha primise iluminarea şi i-a vorbit mulţimii ce se adunase 
să-l întâmpine. „Mulţi dintre voi au avut norocul să-l 
întâlnească pe al 16-lea Karmapa”, le-a spus el. „Din 
nefericire, eu nu l-am avut”, a adăugat... 


Când spunea că îi salvează pe oamenii din Tibet de religie şi 
de superstiții medievale, Mao făcea din nou apel la teoria 
marxistă a religiei: e un şiretlic inventat de elitele 
conducătoare pentru a speria şi supune masele. Imi place să 
cred că este o teorie a religiei făcută de Scooby Doo. 

Marx a preluat teza hegeliană potrivit căreia Mintea Cosmică 


244 Cazul Panchen Lama mi-a atras atenţia datorită lui Sevak 
Gulbekian, proprietar al Temple Lodge Publishing, Rudolf Steiner Press 
şi Clairview Books, precum şi autorul interesantului volum /n the Belly 
of the Beast: Holding your Own in Mass Culture (Hampton Roads, 
2004), care cuprinde un capitol pe aceasta tema. 


îşi atinge țelul, perfectionandu-se dialectic când întâlneşte 
forte potrivnice, şi a adaptat-o în scopuri materialiste. Stalin si 
Marx au fost titani ai materialismului, iar materialismul 
ştiinţific în sine e o maşinărie cu efecte distrugătoare asupra 
omenirii şi în viaţa aceasta, precum şi în următoarea. Dacă 
intri în lumea spiritelor fără să ştii prea bine la ce să te aştepţi, 
ele nu-şi dau seama unde se află. Sufletele lor se disipează 
lent. Suntem înconjurați de umbre mai mult ca oricând.2% 
Lorna Byrne spune, pe de altă parte, că în mijlocul acestui 
întuneric din ce în ce mai mulţi oameni îşi dezvoltă 
capacitatea de a vedea şi de a auzi fiinţele spirituale de 
lumină. 


În anii 1960 mulţi misionari creştini au susţinut că văzuseră 
fiinţe albe, strălucitoare în jungla africană. Apoi, în timpul 
Revoluţiei Tinerilor din Congo, rebeli înarmaţi amenințau o 
şcoală a misionarilor cu vreo două sute de elevi. Şcoala era 
apărată doar de câţiva soldaţi şi de un gard şubred. Profesorii 
ştiau că rebelii au de gând să-i masacreze pe toţi - copii şi 
profesori. Erau câteva sute de oameni în armata care se 
apropia şi singura apărare era rugăciunea. 

Dar, în timp ce soldaţii rebeli înaintau spre clădire, misionarii 
i-au văzut întorcându-se brusc şi fugind. La fel s-a întâmplat 
trei zile la rând şi apoi au scăpat de pericol. 

După un timp un rebel a fost rănit şi adus la spitalul de lângă 
şcoală. Intrebat de ce fugiseră soldaţii rebeli, a explicat că 
văzuseră şcoala înconjurată şi apărată de o armată de ostaşi 
în uniforme albe. 

Cum ar interpreta asta clerici binevoitori ca John Robinson şi 
Don Cupitt? 


În 1991, o creştină evlavioasă pe nume Hope Price era la o 


45 Sergei O. Prokofieff, The Cycle of the Year as a Path of Initiation 
Leading to an Experience of the Christ Being (Temple Lodge 
Publishing, 1991), pp. 337-338. Antroposof de frunte, Prokofieff 
descrie aici felul în care influenţele materialiste asupra oamenilor din 
secolul al XVIII-lea şi de la începutul secolului XX au dus la o secătuire 
a corpurilor lor eterice, afectate de imagini întunecate, astfel încât 
după moarte trupurile eterice s-au dizolvat încet, formând împreună o 
barieră ce împiedica întâlnirile cu Hristos. 


conferinţă, când l-a auzit pe Dumnezeu vorbind în inima ei, 
spunându-i să scrie o carte despre îngeri. A început prin a 
ruga oamenii, prin intermediul unor anunţuri publicate în 
reviste pentru creştini, să-i trimită poveşti despre experienţele 
lor. Posturile de radio şi presa locală s-au implicat şi a primit 
sute de scrisori. Le-a strâns pe toate într-o carte intitulată 
Angels, True Stories of How They Touch Our Lives (Ingerii. 
Poveşti adevărate despre cum vin în viața noastră) (Guidepost 
Books, 1993). Următoarele trei poveşti sunt reprezentative. 


Cândva în anii 1960, Joan Thomassen mergea cu maşina de 
la Lowestoft la Ipswich, când a auzit deodată o voce strigând 
tare: „Apasă frâna!” Drept urmare, a evitat un camion care 
venea din sens opus pe mijlocul şoselei. 


În 1986, Kerry Cole ieşise la cumpărături cu o prietenă care 
împingea un cărucior. Femeia s-a oprit să se uite la o vitrină şi, 
într-o clipă de neatentie, i-a scăpat căruciorul din mână. S-a 
întors îngrozită şi l-a văzut trecând de bordură pe carosabilul 
aglomerat. Când să se repeadă la cărucior, a apărut pe 
neaşteptate un bărbat înalt într-o manta şi l-a blocat. „O, slavă 
Domnului!” S-a întors să se uite după prietena ei, dar bărbatul 
în manta dispăruse. 


La apogeul tulburărilor din Irlanda de Nord, un tânăr soldat 
patrula periculoasa zonă Falls Road din Belfast. La ora 2.45 
noaptea se afla într-o curte interioară de lângă o biserică 
catolică şi a văzut o lumină deasupra, care a luat treptat 
forma Fecioarei Maria, cu braţele larg deschise spre el. 
Camaradul lui a venit şi el în curte şi a văzut apariţia, fiind 
convins că Maria îi apăruse astfel ca să-l scape de iad.2% 


În ultimele capitole l-am văzut pe Napoleon ca pe un semizeu 
modern, pe Jung ca pe un gânditor călăuzit de daimonul său, 
ca Socrate, pe Gitta şi Hanna ca pe două femei care, precum 
Lot, au fost îndrumate de îngeri în vremuri primejdioase. 
Marile fiinţe spirituale au intervenit în Primul Război Mondial, 
ca şi la asediul Troiei, şi i s-au arătat lui Bernadette Soubrious 


246 O descriere completă se poate găsi în arhivele Religious Research 
Centre ale Universităţii Wales. 


cum i se arătaseră pe vremuri Sfântului Francisc. Abraham 

Lincoln a avut o viziune profetică aşa cum avusese cu multe 
secole înainte şi Constantin cel Mare. În minunea petrecută de 
la Fâtima am văzut o minune pe scară largă, la care au fost 
martori mii de oameni, aşa cum au fost şi cele văzute de 
Moise. Lorna Byrne şi Rudolf Steiner sunt mistici moderni, care 
împărtăşesc aceeaşi viziune asupra lumii pe care au avut-o 
Ibn Arabi, Brunetto Latini, Paracelsus şi Jacob Boehme. 

În zilele noastre, nu sunt mulţi oameni care văd neîncetat 
mereu îngeri sau alte fiinţe spirituale, cum vede Lorna Byrne. 
Poate că nimeni altcineva nu are darurile ei. Dar numeroşi 
oameni au aceeaşi experienţă. Un studiu efectuat în 2000 în 
Marea Britanie de David Hayes şi Gordon Heald a arătat că 
55% din persoanele chestionate au recunoscut modele 
semnificative în experienţele lor, 37% au simţit că li se 
răspunde la rugăciuni, 25% au fost conştiente de prezenţa 
morţilor şi 25% de prezenţa răului. 38% au spus că au simţit 
prezenţa lui Dumnezeu. Nu s-au pus întrebări despre îngeri.2% 
Un studiu realizat pe internet în Marea Britanie de Bible 
Society şi ICM în anul 2010 a informat că 31% cred în îngeri, 
29% cred în îngerii păzitori şi 5% cred că au văzut sau au auzit 
un înger.2%8 
În America statisticile dau procente mult mai mari. În 1993 
un studiu efectuat de revista Time a arătat ca 69% din 
americani cred în îngeri, 46% cred în îngeri păzitori şi 32% 
susţin că au întâlnit un înger.2% 

Potrivit sociologilor Christopher Bader, Cason Mencken şi 
Joseph Baker, după un sondaj din 2008, la care au participat 
1700 de persoane, 55% din americani pretind că au fost 
salvaţi din situaţii grele de îngerii lor păzitori. Un studiu din 
2007 a arătat că numărul americanilor care susţin că au avut 
experienţe nemijlocite cu un înger variază în funcţie de religie: 
57% din catolici, 66% din protestanții evanghelici şi 10% din 

evrei !250 

Istoria modernă este o istorie seculară. Am fost educați să 
credem că nu au existat mari izbucniri de putere spirituală şi 
nici evenimente „supranaturale” în epoca modernă. Am scris 
cartea de faţă ca să arăt, printre altele, că nu este adevărat. 
Poate că mai important este că am fost crescuţi astfel încât 
să înlăturăm din experienţa personală orice manifestări ale 
forţei spirituale, ceea ce nu ni s-ar întâmpla dacă ştiinţa ar 
explica tot ce există pe lume. 

Oare în lupta dintre idealism şi materialism este pe cale să 
câştige materialismul? 


Capitolul 48 
Lorna Byrne şi misticismul în viaţa de zi cu zi 


Cel care caută să caute mereu, până va găsi. 
Când va găsi, va fi uimit, se va minuna şi va stăpâni în toate. 
lisus, Evanghelia după Toma 


Pământul va deveni soare. 
Tommaso Campanella 


Domnul se dezvăluie în simtamintele profunde ale sufletelor 
sensibile. 
Abraham Isaac Kook 


Vânturi tăioase din nord vor acoperi totul cu gheață si 
Gigantii de Gheaţă se vor bucura. Pământul va fi pustiu si 
sterp şi cerul se va întuneca. Arborele Lumii va putrezi, ros de 
viermi. Lupi vor ieşi din Pădurea de Fier, devenind mai curajoşi 
şi atacând oamenii, iar mamele flămânde îşi vor mânca 
bebeluşii. Soarele şi luna nu vor mai fi văzute şi apoi, la 
croncănitul corbului, Arborele Lumii va tremura, iar Heimarr, 
străjerul zeilor, va suna din corn pentru ultima dată. Marele 
şarpe se va elibera, va apărea din adâncuri si se va târî spre 
câmpul de bătaie şi, călăuziți de Loki, gigantii vor veni peste 
munți. 

Toate acestea s-au întâmplat cu multă, multă vreme în urmă, 


250 Studiul Pew Forum despre religie şi viata publică se poate accesa la 

când Loki nu lua nimic în serios, dar răul creştea în el până a 
ajuns cu desăvârşire rău. Ceilalţi zei îşi dăduseră seama prea 
târziu, iar este plin acum de răul lui. Hella, regina iadului, 
răsare din pământ mânând câinii infernului ținuți în lesă si, 
după ei, oştile iadului mărşăluiesc şi se adună pe câmpiile 
unde va avea loc ultima bătălie. Intreaga fire tremură sub 
paşii gigantilor. 

Lupul gigantic Fenris scapă din lanțul magic. 

Purtând un coif de aur, Odin va conduce zeii afară din Asgard 
şi peste puntea curcubeului, care se va sfărâma şi va cădea 
după ce vor trece ei. Pe câmpul de bătaie îşi va deschide botul 
aşa de larg, încât cuprinde cerul şi pământul şi 
Atotdevoratorul îl va înghiţi pe Atotputernicul, primul zeu care 
va muri. Thor va ucide marele şarpe, dar Barba-Rosie se va 
clătina apoi nouă paşi şi se va prăbuşi, ucis de veninul scurs 
din rănile năpârcii. Conducătorul Gigantilor de foc va trimite 
flăcări de jur împrejurul Arborelui Lumii, aşa că se va mistui şi 
întunericul va veni ca un hot în noapte. 


Lorna Byrne s-a născut într-o familie săracă din Dublin la 
începutul anilor 1950. Casa, în care se afla şi atelierul de 
reparat biciclete al tatălui ei, stătea să se prabuseasca, ceea 
ce s-a şi întâmplat în copilăria ei, familia rămânând pe 
drumuri. 

Dar, chiar de la început, Lorna vedea fiinţe fără corp. Fratele 
ei Christopher a murit în fragedă pruncie şi i-a devenit tovarăş 
de joacă. Ea vedea şi îngeri. Aveau de obicei înfăţişare 
omenească, erau îmbrăcaţi în veşminte viu colorate, dar 
aveau aripi şi o lumină intensă strălucea înlăuntrul lor. 
Picioarele nu le atingeau pământul.2! Fata credea că toată 

lumea îi vede, iar acum spune că toţi copiii văd fiinţe 
spirituale, măcar până încep să vorbească. 

Poate pentru că era mereu distrasă de fiinţe din alte lumi şi 
nu se concentra asupra lucrurilor materiale aşa cum ar fi 
trebuit, familia ei a ajuns să creadă că e retardată. 

Lorna vedea un înger păzitor insotind fiecare persoană, de 
obicei la trei paşi în urma ei, uneori aplecându-se în faţă să 
învăluie cu iubire acea persoană. Atitudinea acestor îngeri, 
spune Lorna, este întotdeauna iubitoare, ei nu se înfurie 
niciodată. 

In general, au un aspect tineresc. Nu au sex, dar îşi pot 
asuma o înfăţişare masculină sau feminină sau pot să apară în 
diferite feluri când i se arată Lornei în momente diferite. 
Ingerii păzitori recunosc că doar rareori observă alţi îngeri 
păzitori, dar se concentrează asupra omului pe care îl păzesc. 

După un timp, fata nu a mai văzut tot timpul îngeri în toată 
splendoarea lor. În schimb, vedea o coloană de lumină 
mişcându-se în spatele fiecărei persoane şi întinzându-se 
deasupra ei. Acest fascicul luminos se deschidea pentru ca 
Lorna să-l vadă pe îngerul păzitor când avea ceva important 
de comunicat. Afirmă că, dacă îngerii i s-ar arăta tot timpul în 
splendoarea lor cerească, ar fi atât de copleşită, că n-ar mai 
putea să facă faţă vieţii de zi cu zi. Dar, şi aşa, Lorna a crescut 
cu ceea ce numim astăzi „dificultăţi de învăţare” şi nu a citit 
nicio carte în întregime nici până în ziua de azi. 

Cred că este un detaliu important. Tot ce i-au dezvăluit 
îngerii concordă cu doctrina mistică şi ezoterică pe care am 
cercetat-o în cartea de faţă. Ea nu a aflat astfel de lucruri din 
cărţi, ci a avut viziuni ale lor. 

Cu ceva timp în urmă i-a apărut un înger altfel decât alţii. L-a 
văzut prima dată într-un colţ al dormitorului ei, iar el i-a spus 
doar „Lorna!”. Strălucea mai tare decât alţi îngeri. Era o 
prezenţă masculină, impunătoare. Au devenit în curând 
prieteni de nădejde şi el i-a spus că-l cheamă Mihail. 


„(...) omenirea mă preocupă în sensul că mă preocupa dimensiunea 
spirituală a prezenţei psihosomatice pe care fiinţa omenească o 
etalează pentru celelalte fiinţe omeneşti şi pentru ea însăşi. Adevărul 
(cel pe care-l cred eu) a fost exprimat vizual de victorul din Anglia 
victoriană într-un tablou intitulat The Dweller in the Innermost 
(Locuitorul dinlăuntru)”. 


Într-o zi era la ţară, când a văzut un înger mai în vârstă 
venind spre ea peste un râu. Părea să meargă, dar picioarele 
nu-i atingeau apa. Îngerul cu înfăţişare de om bătrân va 
deveni un alt tovarăş al ei, dar nu era aşa de afectuos şi de 
prietenos ca Mihail. Era întotdeauna serios şi mâdru, uneori 
aprig şi furios, alteori un pic ciudat şi tulburător. Odată, când a 
terminat de vorbit cu ea, i-a suflat în faţă şi a dispărut brusc. 
Era îngerul Ilie, care avea să joace un rol important spre ao 
face pe Lorna să-şi înţeleagă misiunea. 

Când editam prima carte a Lornei, Angels in My Hair (de 
obicei dictează, folosind un program de calculator care 
transcrie), i-am spus ceva ce nu ştia, că llie este un personaj 
din Vechiul Testament. (Unui protestant i se pare ciudat că se 
poate ca un om să treacă prin şcoală şi să nu ştie de biblicul 
llie, dar mi s-a spus ca în Irlanda se pune mult mai puţin 
accent pe Vechiul Testament.) Lorna a întrebat îngerii şi i s-a 
răspuns că da, acesta este acelaşi Ilie şi că Ilie din Vechiul 
Testament a fost un om cu un înger în suflet. Când îl descrie 
venind peste apă, ne aduce aminte de Khadir, care în mistica 
islamică e uneori identificat cu llie, aşa cum am văzut. (Este 
interesant că intelectualii din comunitatea musulmană, 
inclusiv John Esposito şi Tariq Ramadan, s-au grăbit sa 
recunoască şi să sprijine darurile Lornei.) 

Lorna a întâlnit şi o figură extrem de strălucitoare, de care şi- 
a dat seama că era Regina Ingerilor. Acel înger avea aspect de 
femeie, spre deosebire de profetul din Vechiul Testament. Cu 
timpul, Lorna a început să cunoască diferitele ierarhii şi tipuri 
de îngeri, cum ar fi îngerii tamaduitori şi îngerii neamurilor. A 
mai întâlnit şi îngerul unui copac, îngerul vulpilor - care i s-a 
arătat în corpul unei vulpi - şi îngerul râurilor, pe care grecii |- 
ar fi numit probabil zeiţă. 

Am petrecut multe ceasuri plăcute cu ea în Irlanda şi în 
Anglia, în zona din jurul oraşului Glastonbury, în care a 
încercat să mă înveţe să văd natura spiritelor şi energiile din 
jurul plantelor şi al animalelor. Viziunea ei este esenţial 
creştină, dar nu exclusiv creştină, căci nu neagă realitatea 
spirituală din alte credinţe şi tradiţii. 

Când era în America să promoveze Angels in My Hair, a 
vizitat Metropolitan Museum din New York, unde i-a apărut 
spiritul templului din Dendur, în curs de reconstrucţie pe 


atunci, care i-a zis că templul trebuie înapoiat Egiptului. Acea 
fiinţă înaltă şi subţirică pe care o descrie ca fiind îngerul 
templului este poate ceea ce egiptenii antici ar fi numit un 
neter, adică un zeu. 

Mihail a continuat să-i apară Lornei la intervale regulate, 
luând diferite înfăţişări. Apărea deseori ca bărbat în veşminte 
negre de preot, iar Lorna mi-a spus că l-a văzut o dată când se 
plimba pe o alee cu pietriş din parcul Colegiului Teologic 
Minooth de lângă Dublin, a avut o discuţie serioasă cu el, iar 
doi preoţi se îndreptau spre ei. In cea de-a doua carte a ei mai 
dă un exemplu: un înger îşi estompase lumina interioară ca să 
se poată juca în parc cu nişte copii. 

În cele din urmă, când Lorna avea 14 ani, Mihail i-a dezvăluit 
că era Arhanghelul Mihail. Ea l-a văzut atunci cu ochi 
scânteietori de safir, păr lung, purtând o coroană de aur, un 
veşmânt alb cu auriu şi sandale, având la el un crucifix placat 
cu aur. Mihail strălucea ca soarele, iar ea a înţeles că era 
Arhanghelul soarelui. Mai târziu, avea să-l vadă cu un scut şi o 
sabie cu mâner de aur. 

Altă dată era într-un cimitir de maşini. Se jucase acolo cu o 
prietenă, dar apoi a văzut o lumină venind spre ea printr-un 
zid. O fracțiune de secundă a crezut că luna se îndreaptă spre 
ea, pe urmă şi-a dat seama că era un înger uriaş cu o faţă 
frumoasă ca luna plină. l-a spus că e Arhanghelul Gavriil. Mai 
târziu avea să vadă în ochii lui o carte cu paginile întorcându- 
se tot timpul şi va ajunge să creadă că era îngerul cărţii. 

După cum am constatat în capitolele anterioare, tradiţia 
conform căreia Mihail e Arhanghelul soarelui, iar Gavriil al lunii 
nu este prea cunoscută în lumea creştină. Bisericii îi place să 
minimalizeze legătura dintre fiinţele spirituale şi corpurile 
cereşti. Cu toate acestea, credinţa respectivă face parte din 
multe tradiţii mistice şi ezoterice adunate în cartea de faţă. 

În Stairways to Heaven, al doilea volum pe care l-a scris, 
Lorna îşi aminteşte când l-a văzut pentru prima oară pe 
îngerul Jimazen. Avea în jur de cinci ani, se uita cu jind la nişte 
meri peste zidul unei grădini, când şi-a ridicat deodată privirea 
şi a văzut un înger uriaş întinzându-se pe cer cât vedeai cu 
ochii. Nu avea aripi, dar avea o armură vopsită în negru şi o 
ghioagă masivă. Când a lovit pământul cu ea, Lorna l-a simţit 
zguduindu-se şi a fost îngrozită. A ajuns să înţeleagă că 


Jimazen e îngerul păzitor al pământului. 

Mai târziu, a avut şi o viziune a Mamei Pământ, ghemuită în 
miezul planetei, frumoasă, feminină, verde ca smaraldul, 
albastră şi purpurie, se mişca încet, cu braţele ca nişte pânze 
de corabie. Lorna a priceput că rolul lui Jimazen era s-o 
supravegheze pe Mama Pământ, s-o împiedice să se 
zvârcolească de durere de câte ori avea loc un dezastru 
ecologic, şi avea să îi fie groază să-l vadă pe Jimazen, ştiind că 
apariţiile lui vesteau inundaţii, cutremure şi alte dezastre 
naturale. Observăm aici o viziune modernă şi spontană a 
străvechiului mit al Mamei Pământ si al lui Saturn, pe care l- 
am repovestit în capitolul al doilea. 

Faptul că atâţia oameni din epoci şi culturi diferite au avut 
viziuni cu aceleaşi fiinţe, făcând aceleaşi lucruri, este un 
argument puternic în sprijinul existenţei unei lumi spirituale cu 
un grad important de realitate. Aşa cum susţin misticii sufişti, 
oamenii pot intra pe acest tărâm prin multe porţi diferite, însă 
constituie, în fond, acelaşi loc. Călătorii se pot îndrepta spre 
aceleaşi zone din acest loc şi vor întâlni acolo aceleaşi fiinţe. 

Din scrierile Lornei, s-ar putea zugrăvi o imagine completă a 
„ecosistemului” acestui tărâm spiritual, cu multele sale 
niveluri şi dimensiuni, cel puţin în legătură cu viaţa pe 
pământ. 

Lorna a vorbit despre latura întunecată, deşi foarte rar, 
deoarece crede că e periculos să insiste. In Angels in My Hair 
descrie ziua când a fost la pescuit cu tatăl ei şi au dat de un 
duh rău într-o casă veche şi dărăpănată. Tatăl ei a hotărât că 
pot să se adăpostească acolo de frig, să facă focul şi să 
pregătească nişte ceai. Dar, cum a intrat în casă, Lorna a 
îngheţat de frică şi, când tatăl ei a aprins un chibrit, acesta a 
explodat, şi un scaun vechi a zburat prin cameră. Până să fugă 
de acolo, Lorna a avut totuşi timp să vadă spiritul rău, care 
avea aproape un metru lungime, lăţimea unui piept de om şi 
arăta de parcă era din ceară topită, nu i se distingeau gura 
sau ochii. Lorna spune că părea înfricoşător şi că aceste 
creaturi demonice iau fiinţă în timpul şedinţelor de spiritism 
sau când se face magie neagră. 

După mulţi ani, a venit la ea un om de afaceri să-i ceară 
sfatul. Fusese fără scrupule ca să se îmbogăţească şi continua 
să se poarte rău cu soţia şi fiul lui. Ştia că ar trebui să aibă 


remuşcări, dar a spus că nu ştie ce să facă pentru a se simţi 
vinovat. Lorna şi-a dat seama că omul era sub influenţa 
Satanei şi, când vizitatorul stătea la masa din bucătărie, a 
văzut un chip trufaş ieşind din pieptul lui ca din adâncuri, apoi 
a observat că acel chip al răului îi zâmbeşte superior. Mai 
târziu ea a povestit că i s-a părut că spiritul rău se bucura că 
nu-l văzuse mai devreme - dar, desigur, bucurându-se aşa, îşi 
dădea arama pe faţă! Aşa cum am remarcat mai sus, demonii 
au uneori obrazul gros. 

Poate pentru că are daruri ieşite din comun, demonii i se 
arată Lornei, dar, în acel moment, gluma se termină. Am 
întrebat-o cum ajung oamenii posedati, iar ea mi-a răspuns 
din nou că se întâmplă din cauză că „se amestecă” în lucruri 
oculte. Câteodată, dacă cineva a jucat jocuri primejdioase în 
copilărie, forţele răului abia aşteaptă să pună mâna pe el, iar 
individul nu mai trebuie să facă nimic înfiorător la vârsta 
adultă - poate doar să înjure din când în când - pentru a le 
lăsa să intre în el. (Nu ştiu cine este Lorna acum - în sensul că 
nu ştiu cine a fost încarnarea ei precedentă - şi nici cine e 
îngerul ei păzitor. Mi-a spus odată, dar mi s-a şters din minte.) 
Ca şi alte femei vizionare din trecut, precum Sfânta Ecaterina 
de Siena sau Bernadette din Lourdes, Lorna are o sănătate 
foarte şubredă. Poate că altminteri nu ar avea viziuni. Fiecare 
din noi are în fiinţa sa o infimă porţiune divină, numită uneori 
eu. Aceasta se adăposteşte în spirit, care, la rândul său, se 
adăposteşte în suflet. De obicei, sufletul este închis în corpul 
material şi, drept urmare, avem percepții limitate ale 
tărâmurilor spirituale. Lorna afirmă că uneori sufletul „se 
deplasează în faţă”, iese parţial din trup - atunci când avem 
viziuni. Acelaşi lucru se întâmplă şi când suntem foarte 
bolnavi, când suntem aproape de moarte. 

Lorna a fost în moarte clinică de mai multe ori. A simţit o 
zguduitura chinuitoare şi înspăimântătoare, dar a fost extatica 
în acelaşi timp. In aceasta stare a avut unele din cele mai 
impresionante şi revelatoare viziuni ale sale, printre care şi 
cea în care a văzut biblioteca din ceruri a lui Dumnezeu, de 
care am pomenit mai înainte. (Lorna a afirmat că respectiva 
bibliotecă este, într-un fel, legată de Enoh, dar a refuzat să 
spună de ce.) In starea de moarte clinica i s-a îngăduit sa 
asiste la Naşterea Domnului şi, altă dată, să fie acolo în timpul 


copilăriei lui lisus. (Această ultimă viziune pune din nou 
problema identităţii ei, căci Lorna este prezentă acolo ca un 
copil care interacționează cu Maria şi Pruncul lisus şi e 
recunoscută de amândoi.) Ambele viziuni menţionate mai sus 
sunt relatate în Stairways to Heaven. A mai avut şi alte viziuni 
care conţin informaţii despre evenimentele din evanghelii, dar 
nu am permisiunea să spun mai mult. Cu privire la 
experienţele în care s-a înălţat la ceruri, Lorna spune că nu 
mai voia să se întoarcă niciodată, chiar dacă ar fi însemnat să 
se despartă de familia pe care o iubeşte atât de mult. 

Nu i s-a îngăduit să moară, i s-a spus, pentru că avea o 
misiune de îndeplinit şi, în cursul vieţii, Mihail şi Ilie au ajutat-o 
să înţeleagă care e această misiune. | se dă voie să intervină 
pentru oameni în felul în care îi văd catolicii intervenind pe 
sfinţi. Rugăciunile noastre sunt duse la Dumnezeu de îngeri, 
iar rugăciunile ei au fost de ajutor. 

Datorită marii ei bunatati şi firii curate şi iubitoare, multi 
oameni au beneficii de pe urma unei apropieri de ea, chiar şi 
de scurtă durată. De asemene, Lorna ia asupra ei durerile 
altora şi îi alină. Poate cea mai importantă parte a misiunii 
Lornei este să vorbească câtor mai mulţi oameni posibil 
despre realităţile spirituale, îndeosebi despre rolul îngerilor 
păzitori. 

Intr-o după-amiază de vară, pe când împingea un cărucior, i-a 
apărut Mihail şi i-a spus că îngerii au nevoie de ea ca să scrie 
o carte. Pe atunci părea o sarcină imposibil de îndeplinit. 
Povestea referitoare la întâlnirea ei cu mine şi publicarea 
primei sale cărţi, Angels in My Hair, o spune în capitolele 20 şi 
22 din Stairways to Heaven. Eu nu prea am vrut să mă implic. 
Lista de titluri de a căror publicare urma să mă îngrijesc era 
deja plină, mă simţeam extenuat şi nu voiam să-mi asum alte 
proiecte. Ştiam şi cât de sceptici aveau să fie colegii mei. În 
chip de scuză, m-am gândit că, dacă trebuia într-adevăr să 
preluăm cartea, aveam s-o dau altui editor. Dar, treptat, mi-a 
venit gândul că trebuie să-mi joc rolul. 

Factorul hotărâtor a fost întâlnirea cu Lorna. Am fost 
impresionat de sinceritatea şi de sfaturile ei care, deşi vin din 
altă lume, sunt logice şi liniştitor de raţionale. E extraordinar 
să petreci un timp cu o persoană care are un alt fel de 
conştiinţă, care vede mereu lucruri pe care noi nu le putem 


vedea, dar care „se confirmă”. Am descoperit mai târziu că 
unul din darurile ei este că vede forţa vitală circulând prin 
corpul unui om - forţa concepută de medicina chineză si 

numită chi. A văzut un blocaj în fluxul meu energetic şi mi-a 
indicat o zonă a abdomenului pe care trebuia să mi-o 
examineze un doctor. Am uitat de asta - eram foarte ocupat - 
până când, după câteva luni, am început să simt o jenă. S-a 
descoperit că aveam o hernie şi era nevoie de intervenţie 
chirurgicală. 

Era voia îngerilor ca Lorna să scrie cărţi pentru a informa 
oamenii că fiecare are un înger păzitor - ales pentru el în 
momentul când este conceput. Înainte să ne încarnăm, îngerul 
păzitor este cu noi, ne pregăteşte pentru bucuriile si 
necazurile de care vom avea parte. Îngerul păzitor nu ne 
părăseşte niciodată în timpul vieţii noastre pe pământ - spre 
deosebire de un arhanghel, care nu e o prezenţă constantă şi 
poate fi în mai multe locuri în acelaşi timp. Îngerii păzitori au 
nume foarte lungi, de aproximativ o sută de litere. Lorna iti 
poate spune o versiune prescurtată a numelui îngerului tău, 
care e mai uşor de reţinut şi ţi se pare mai familiar. Vocea 
conştiinţei sau alte îndemnuri să faci bine pot fi ale îngerului 
tău. Poţi să-l rogi pe îngerul tău păzitor să te ajute şi acesta îi 
poate chema pe alţi îngeri să te ajute împreună cu el - de 
exemplu, pe îngerii tamaduitori sau pe alţii meniti să te ajute 
să-ţi desavarsesti un talent sau să-ţi îndeplineşti o sarcină. Ca 
şi Papa Pius al XI-lea, Lorna spune că poţi să-i ceri îngerului 
tău păzitor să discute cu alt înger păzitor, dacă, de exemplu, 
eşti implicat într-un conflict şi vrei să-l vezi rezolvat cât mai 
bine sau te duci la o şedinţă si îţi faci griji că vei avea 
probleme. De asemenea, îngerul se roagă cu tine şi cu alţi 
îngeri, dând mai multă putere rugăciunilor tale. Îngerul tău 
păzitor te ajută să treci pe lumea cealaltă şi stă cu tine acolo 
câtva timp. 

Şi totuşi, niciunul dintre cei care au citit autobiografia Angels 
in My Hair nu se aşteaptă totuşi ca îngerii să îi dea tot ce 
poate să le ceară. In copilărie şi mare parte a vieţii ei, Lorna a 
trăit într-o sărăcie lucie şi cu stigmatul că e retardată. După 
câţiva ani fericiţi de căsnicie, în ciuda bolii şi sărăciei, soţul ei 
Joe a murit tânăr şi atunci ea i-a spus Arhanghelului Mihail: 
„De ce nu poţi să-mi faci viaţa un pic mai uşoară?” Şi totuşi, 


avea lucruri marete de realizat şi pe multe le-a înfăptuit deja, 
aşa că a avut parte de multe binecuvântări în viaţă pe care nu 
le-ar fi avut fără ajutorul îngerilor. 

Mesajul Lornei este foarte important pentru epoca noastră. 
Oamenii trebuie să conştientizeze mai bine realitățile 
spirituale pentru că forţele binelui şi răului se adună. In 
Stairways to Heaven scrie despre încarnarea Antihristului şi 
adepților sai care sunt deja aici, netezindu-i calea. De partea 
lui Dumnezeu, copiii strălucitori sunt inca imperfecti din punct 
de vedere fizic, mulţi sunt bolnavi sau cu dizabilităţi, aşa că 
puţini supraviețuiesc după vârsta copilăriei, dar sunt, în 
schimb, perfecţi în iubire şi inteligenţă, precursori ai unei noi 
omeniri evoluate. Lorna a văzut în Irlanda un băiat cu pielea 
mai închisă de culoare, poate indian sau pakistanez, care avea 
un înger în suflet, ca profetul Ilie. Dacă va supravieţui, va juca 
un rol important în istoria lumii. Regina Îngerilor a promis că, 
la momentul potrivit, se va arăta tuturor în acelaşi fel cum i-a 
apărut Lornei şi, pe măsură ce corpurile fizice şi sufletele 
noastre vor acţiona unele asupra altora, vom continua să ne 
desăvârşim darurile spirituale. 

În cele din urmă binele va învinge şi ea n-are nicio îndoială, 
după cum m-a rugat să adaug. 


Concluzie 


Aw INA - e an, 


ith 


Înger trambiténd | 
(Detaliu dintr-o frescă de Luca Signorelli din Duomo, Orvieto) 


În polemica dintre idealism şi materialism, cel din urmă are 
de departe câştig de cauză şi ne e greu să înţelegem de ce 
toată lumea credea odinioară că gândurile, ideile sunt mai 
reale decât obiectele şi că acestea din urmă sunt umbre ale 
gândurilor, şi nu invers. Insă eu am dorit să sugerez că 
idealismul oferă o descriere mai cuprinzătoare a experienţei 
umane. 

În paginile volumului de faţă am strâns experienţe greu de 
înţeles din perspectiva materialistă, nu doar minuni pentru 
care există dovezi temeinice şi care au schimbat istoria lumii, 
ci şi întâmplări obişnuite, din viaţa de zi cu zi. Aici sunt 
rememorate numai câteva dintre ele. Avem premonitii, vedem 
coincidente care ne impresionează prin semnificaţia lor. Avem 
vise despre care credem că încearcă să ne spună ceva. 
Simtim când cineva se uită la noi. Simtim si dacă un loce 
sfânt sau malefic. Ştim cu destulă certitudine sau fără umbră 
de îndoială ce gândeşte altcineva. Acţionăm greşit, iar 
evenimentele conspiră să ne dea pedeapsa binemeritată. In 
cele din urmă, bunătatea este răsplătită şi rugăciunile primesc 
răspuns. Reuşim la a treia încercare. Simtim de la mare 
distanţă că ne trimite cineva impulsuri de iubire. Incercam să 


scăpăm de o provocare şi ni se iveşte sub alt aspect. 

Imprejurările se combină pentru a ne pune la încercare cele 
mai mari temeri în momentele de slăbiciune pronunţată. Ne 
îndrăgostim şi simţim că aşa trebuia să se întâmple. Astfel s-ar 
putea să intrăm în comuniune cu inteligenţa ce ne călăuzeşte 
spre experienţe care cer o reacţie şi o iubire ce ne ocroteşte şi 
ne răspunde la gândurile cele mai intime. 

Cred că în străfundurile fiecăruia dintre noi există un puternic 
instinct care le spune că relaţia dintre minte şi materie nu se 
desfăşoară într-un singur sens, de la materie la minte. Intuim 
câteodată că suntem într-o comuniune inteligentă cu universul 
- alteori într-un război intelectual. „Cel ce caută doreşte un 
lucru, dar primeşte altul”, a spus Bernard de Clairvaux. 
„Spiritul ne păcăleşte, spiritul urzeşte planuri pe la spatele 
nostru, spiritul minte”, a afirmat Hegel, scriind despre cum ne 
secătuie întâmplările inteligenţa. Şi mai există un aspect, unul 
mai blând, al interacțiunii noastre inteligente cu universul, 
prezent în rugăciunea Tatăl nostru. „Şi ne iartă nouă greşelile 
noastre precum şi noi iertam gresitilor noştri” se referă la un 
proces dinamic, o curgere ca a unei ape. lartă-i pe alţii şi vom 
lăsa un loc în tine în care forţele tămăduitoare ale iertării să 
curgă nestingherite. 

Idealismul este filosofia care sta la baza oricărei religii, prin 
prisma acestui concept, toate experienţele, instinctele şi 
intuiţiile căpătând sens. Dacă spunem că este ,,supranatural” 
ca mintea să mişte materia, atunci, potrivit idealismului, trăim 
într-un univers supranatural. Mintea stă la temelia tuturor 
lucrurilor şi le dă viaţă. Se află chiar sub suprafaţa materială a 
lucrurilor, directionandu-le şi mişcându-le conform unui plan 
divin şi ca răspuns la rugăciunile noastre. 

Religia şi idealismul stăruie asupra a tot ce este neclar şi 
necunoscut, asupra marilor taine ale vieţii. Insistă asupra 
somnului, a întunericului ce ne înconjoară din toate părţile - 
aflându-se pe fiecare parte a vieților individuale, a istoriei 
rasei umane şi a întregului univers material. Religia şi 
idealismul contemplă acest întuneric, necunoscutul ce ne 
înconjoară şi se întreabă ce emană din el. 

Religia încearcă să înţeleagă întreaga experienţă umană, 
inclusiv unele experienţe ciudate, anormale, aflate la limita - 
ceea ce sociologii numesc numinosul - şi să ofere o descriere 


care să explice totul. 

Pe de altă parte, materialismul ştiinţific vrea să 
categorisească aceste experienţe ca fiind inexistente. Poţi 
trece prin aşa ceva cu toată intensitatea de care e capabilă 
condiţia umană şi poţi exercita asupra lor cele mai subtile, 
delicate, simtitoare şi profunde puteri de discernământ de 
care eşti în stare, dar materialismul ştiinţific îţi va spune ca de 
fapt nu ai aceste experienţe pentru că nu sunt verificabile sau 
repetabile. Dacă eşti convins că treci prin astfel de experienţe, 
nu faci decât să te amăgeşti singur. 

Materialismul ştiinţific oferă o descriere clară, precisă şi 
foarte utilă a ceea ce rămâne după ce îndepărtezi latura 
întunecată a vieţii. 

Dar una din problemele materialismului ştiinţific este că 
produce o descriere limitată a lucrurilor bune din viaţă. Dacă 
lucrurile bune şi importante din viaţă, singurele care merită 
evaluate sunt acelea ce se pretează măsurării şi verificării, 
atunci suntem impinsi pe panta descendentă a 
materialismului, fiind prea interesaţi de bani, posesiuni 
materiale, mărfuri, bunuri de consum, produse electrocasnice, 
senzualitate şi încântare. În acest caz, toate sentimentele 
frumoase şi nobile ale omenirii pot dispărea. Am văzut mai 
devreme că idealismul în sens filosofic a încurajat idealismul 
să se răspândească în masă. Aşa că şi idealismul în sens 
filosofic încurajează materialismul în sens vulgar. 

Problema este că, aşa cum susţin, materialismul câştigă 
teren. Am pierdut atât de mult din vedere idealismul şi modul 
său de a înţelege lumea, încât o mare parte din religie şi 
gândirea spirituală, de fapt o componentă importantă a 
gândirii şi culturii umane ne rămâne acum necunoscută. 

Şi de aceea poveştile aşternute din nou în această carte sunt 
atât de importante. După cum am văzut, imanenta divină era 
prezentă în viaţa de zi cu zi. Poveştile ne arată lucruri care nu 
s-ar fi petrecut dacă materialismul ştiinţific ar fi explicat totul. 
Când citim Dickens, de pildă, ne simţim mult mai buni şi 
hotărâți să facem bine. 

Charles Dickens este un caz extrem, dar toate poveştile au 
un astfel de efect asupra noastră. Ne deschid un univers 
structurat dupa întrebări calitative, un univers cu valori 
intrinseci pe care nu le-ar avea dacă nu ar exista o forţă 


exterioară să le aşeze acolo. Poveştile zugrăvesc un univers 
personal, adică preocupat de vieţile oamenilor. Arată că 
universul interacționează şi uneori jucându-se cu speranţele 
de bine, iubire şi adevăr ale unui individ. Un povestitor 
creează un dialog între un om ce tânjeşte după fericire, 
frumuseţe, bunătate, înţeles şi o serie de întâmplări care îi 
frustrează acea speranţă sau poate i-o împlineşte într-un mod 
neaşteptat. Poveştile ne oglindesc experienţele, ne arată cum 
e viaţa. 

Aşadar, ele ne pot ajuta să ne gândim la soartă, destin şi la 
sprijinul providentei într-o perioadă când nu mai avem o 
metodă de a trata cu toate acestea, când nu mai avem un 
limbaj în care să le discutăm la modul abstract, poate în afară 
de cel al horoscopului personal (Acest gen de astrologie poate 
părea uneori superficial. Poate că astrologia a rămas fără 
părinţi într-o epocă în care cele mai strălucite minţi nu mai 
sunt idealiste.?%) Începându-şi cercetarea asupra felului în 
care putem justifica discuţia despre cauzalitate în lucrurile 
reale, Hume a observat că era „o chestiune rareori luată în 
consideraţie”. La fel s-ar putea spune acum despre întrebările 
legate de sensul vieţii. 

Am încercat să arăt că nu este uşor de ales între rațiune si 
credinţă. Religia e raţională în viziune idealistă, cum e ştiinţa 
raţională în viziune materialistă. Verificarea obiectivă este 
piatra de temelie a ştiinţei, pe când subiectivitatea, verificarea 
experienţei umane stau la baza religiei. 


Este oare mintea un accident al materiei? Sau universul 
material s-a închegat dintr-o mare Minte Cosmică? 

In Elveţia, Acceleratorul de hadroni, un aparat cu o 
circumferință de peste 43 de kilometri, ale cărui concepere şi 
construcţie au durat treizeci de ani şi au costat miliarde de 
dolari, încearcă să reconstituie condiţiile care au existat cu 


252 In capitolele anterioare am încercat să demonstrez că astrologia 
doar pare trivială şi că este o componentă a unui sistem filosofic 
amplu, sofisticat, care i-a fost de folos omenirii cel puţin prin felul în 
care împacă obiectivul cu subiectivul, într-o concepţie cuprinzătoare 
despre lume. Kant scria că există două elemente care dau fiori: stele 
ce se văd noaptea pe bolta cerească şi conştiinţa dinlăuntrul omului. 
Aştrii şi conştiinţa sunt într-o strânsă legătură în cartea noastră. 


mai puţin de o nanosecundă după Big Bang, acum 13,7 
miliarde de ani. O mulţime de detectori se folosesc pentru a 
înregistra cea mai infimă urmă de deşeuri subatomice 
eliberate din coliziunile generate de aparat, cu scopul de a 
afla mai multe despre forţele ce-au dus la alcătuirea 
universului la începutul timpului. 

Acceleratorul de hadroni a fost construit pentru a găsi probe 
în sprijinul teoriei materialiste a originii universului.2% 

Dar de ce aparat ai avea nevoie pentru a descoperi dovezi 
care să sprijine concepţia opusă - idealismul? Unde ai găsi 
dovezi că universul material este dependent de minte şi 
reacţionează la ea? Este oare posibil să găsim urme ale Mintii 
lui Dumnezeu? 

Creierul omului este în continuare maşinăria cea mai 
delicată, cea mai sofisticată şi cea mai misterioasă din 
universul cunoscut. Sunt de părere că putem emite o judecată 
mai bine documentată în legătură cu ce s-a întâmplat la 
începuturile universului doar gândindu-ne la anumite aspecte 
ale vieţii noastre de zi cu zi decât am putea prin examinarea 
informaţiilor oferite de Acceleratorul de hadroni. 

Dacă priveşti viaţa cât mai obiectiv cu putinţă, vei obţine 
rezultate captivante şi folositoare. Ştiinţa deschide porţile 
realizărilor minunate ale vieţii - dar numai sub aspect 
cantitativ. 

Dar ce se întâmplă dacă priveşti viaţa cât mai subiectiv? 
Dacă te concentrezi asupra celor mai tainice reacţii, a celor 
mai mari speranţe şi temeri şi îţi pui întrebări? Iti răspunde 
universul? 


253 Rupert Sheldrake zâmbea răutăcios deunăzi, când mi-a spus că 
Acceleratorul de hadroni este o monumentală aplicaţie practică a 
efectului cuantic. Toţi oamenii de ştiinţă care se concentrează să 
găsească bosonul Higgs îl vor face să existe. 

Peste mii de ani poate că arheologii vor descoperi rămăşiţele 
Acceleratorului de hadroni şi le vor încadra în aceeaşi categorie cu 
Piramidele de pe podişul Gizeh şi, în funcţie de predispoziția lor, li se 
vor părea fie nebunii curate, fie aparate enorme, menite să capteze o 
putere din altă dimensiune. 

Oare nu e deloc inspirat să folosim toată povestea ca să ne întoarcem 
la rădăcinile celei mai impalpabile trăiri, anume sentimentul că gândul 
pe care tocmai l-ai mărturisit nu l-ai putea numi cu adevărat, cu 
justeţe, întru totul al tau? 


Ca să descoperi astfel de lucruri trebuie să le dai atenţie 
celor mai diafane şi subtile ritmuri ale spiritului uman, celor 
mai tainice unghere ale inimii. 

Ca să ne punem întrebări legate de propria noastră 
experienţă, trebuie să aplicăm metodele de introspectie din 
operele lui Dostoievski, George Eliot, Hermann Melville, David 
Foster Wallace, povestitori care şi-au periclitat liniştea 
sufletească, poate chiar sănătatea mintală, pentru a se 
confrunta cu cele mai complicate şi mai enigmatice probleme 
filosofice. 

Oare universul îţi răspunde la cele mai profunde, cele mai 
subtile şi cele mai tainice dorinţe şi temeri, la cele mai sincere 
rugăciuni? Te-a atins vreodată aripa unui înger? Doar tu ştii şi 
poţi da un răspuns. Ce intenţii ai avut faţă de persoana iubită? 
Au fost ele întru totul bune şi sincere? Ce-ti doreşti în adâncul 
sufletului? In cine te vei încrede în cele din urmă - în propria 
ta experienţă sau în părerile experţilor? 


< 


doza - 


Moarte şi Eternitate de Willie m Blak 


e William Blake 

